
Bizantini, latini şi musulmani 
în perioada cruciadelor 


Cruciadele reprezintă pentru memoria colectivă, ali- 
mentată de literatură şi cinematografie, o adevărată epo- 
pee, cu episoade multiple în istoria universală. Amintiri- 
le transformate de legendă au rămas încă vii, iar cuvân- 
tul a ajuns să desemneze acea inițiativă pornită dintr-un 
ideal comun, împotriva unui adversar comun. După acu- 
mulări lente, care i-au conferit o superioritate cu multi- 
ple aspecte, dar şi o relativă încredere în sine, lumea 
occidentală, angajată din a doua jumătate a secolului al 
XI-lea într-un mare asalt împotriva Islamului în Medi- 
terana Apuseană si Răsăriteană, şi-a orientat tendinţele 
expansioniste spre estul continentului, în teritorii aflate 
ori sub dominaţia bizantină, ori a popoarelor formate în 
aria sa de civilizaţie. 

Această dinamică îi va conduce pe apuseni către o 
atitudine ofensivă, chiar expansionistă, mai întâi în ra- 
port cu Imperiul Bizantin, îndepărtat de normanzi din 
Italia Meridională, apoi față de musulmani, care cunosc 
un reflux in Marea Tireniană si mai ales în Spania, unde 
Reconquista catolică îi împinge către Sud, limitándu-i, 

la începutul secolului al XIII-lea, la Regatul Granadei. 
Semnul evident al acestui avânt al Occidentului îl repre- 
zintă cruciadele cu motivațiile lor religioase, spiritul de 
aventură şi atracţia cágtigului, care-i va împinge pe se- 
niori Şi țărani să pornească la recucerirea Ţării Sfinte. 

Încurajată de Biserică în 1095, prima cruciadă ajunge 
să recucerească Ierusalimul in 1099, determinând for- 
marea primelor principate france în Orient. Tensiunea 
crescândă, între împăratul bizantin si cruciați, va condu- 
ce, în 1204, la cucerirea nejustificată a Constantinopolu- 
lui şi la alegerea unui nou împărat, de data aceasta latin. 
Banalizat prin acest tragic episod, spiritul de cruciadă a 
decăzut în secolul al XIII-lea. 

Forţa care a dirijat şi coordonat acest tip de expansi- 
une a fost Biserica Romano-Catolică, pretenţiile univer- 
saliste ale papalității, ajunsă acum la apogeul prestigiu- 
lui şi al mijloacelor ei de acţiune. Telul suprem expri- 
mat în acea vreme era restaurarea unităţii creştine prin 
integrarea, sub protecţia papei, atât a Bisericii Răsărite- 
ne, cât şi a credincioşilor ei, precum şi a popoarelor, în- 
că necreştinate, de pe continentul european. Din păcate, 
dogmele au fost folosite ca axiome politice, în numele 
lor fiind promulgate idealuri cu conţinut laic, astfel încât 
se poate spune despre cruciadă că a fost creaţia reformei 
hildebrandiene, susținută de călugărul Hildebrand de la 
Mănăstirea Cluny (Burgundia), devenit mai târziu papa 
Grigore al VII-lea, care promova o politică de centrali- 
zare a Bisericii față de Roma si un universalism politic 
incontestabil.! Bula papălă din ânul 1075 sau „Dictatul 
.. ! Papa Grigore al VII-lea a fest papá al Romei între anii 1073 si 


1085. Pe numele sáu laic de Hildebrand, a ocupat Scaunul papal în- 
tre 1073 si 1085. Grigore al VII-lea a continuat reformele initiate de 

papei” a însemnat promulgarea supremaţiei papei asu- 
pra întregii lumi creştine, afirmarea pretentiei sale de 
unic conducător al lumii văzute. 

Termenul de cruciadă este tardiv, el fiind semnalat 
în texte la sfârşitul secolului al XIII-lea. Mai înainte, în- 
tâlnim sinonimii de genul trecere, marea trecere, călă- 
torie la Ierusalim sau pelerinajul Crucii. Cruciadele au 
fost însă, prin excelență, pelerinaje armate, care au durat 
aproape două secole, istoricii acceptând, în unanimita- 
te, împărţirea lor în opt perioade sau cele opt cruciade, 
aşa cum sunt ele cunoscute în cărțile de specialitate. O 
astfel de împărţire uşurează lectura evenimentelor, dar 
poate fi arbitrară sau poate ascunde o parte din adevăr. 
Pelerinajele armate au fost mult mai numeroase, chiar 
şi anuale, dar de-o importanţă inegală. Fără ele Regatul 
latin de la Ierusalim nu s-ar fi menţinut o lungă perioa- 
dă de timp, istoria sa fiind legată exclusiv de cruciade. 
Această inițiativă, pornită cu acordul papalității, cu sco- 
pul precis al cuceririi Mormântului lui Hristos, avea ca 
simbol Sfânta Cruce purtată pe hainele participanţilor. 
Crucea reprezenta semnul juridic al misiunii soldaților 
lui Hristos, consacrat special de papă, şi care permitea 


înaintașii săi şi a acţionat energic pentru centralizarea Bisericii Catoli- 
ce. Acest lucru însemna concret reînvierea contradicției „Papa sau Îm- 
păratul (catolico-german)". Împărații, care ajungeau în „Oraşul Sfânt” 
doar ocazional, nu voiau să renunțe la privilegiul numirii episcopilor 
(mai ales la nord de Alpi, în zona germanică a Sfântului Imperiu) şi că- 
utau să se impună în fata papilor. O asemenea atitudine se păstrează si 
în timpul lui Grigore al VII-lea. A intrat în conflict cu împăratul Hen- 
ric al IV-lea al Sfântului Imperiu Roman în privința acordării înves- 
titurii episcopilor germani. In urma acestei neînțelegeri împăratul l-a 
demis pe Papă la Worms în anul 1076. Excomunicat, la rândul său, de 
Papa Grigore al VII-lea, Henric al IV-lea a fost nevoit să se umilească, 
așteptând ridicarea excomunicării sale timp de trei zile, în localitatea 
italiană Canossa (până la 21 ianuarie 1077). 

diferenţierea de ceilalți războinici ai creştinătăţii. Aces- 
ta era un semn de protecţie supranaturală în luptă şi un 
element esenţial al strategiei războiului sfânt. Era sim- 
bolul divin al mântuirii, al victoriei armatelor creştine. 
O mişcare atât de complexă trebuie plasată în contextul 
religios, social şi demografic al Occidentului creştin din 
secolul al XI-lea. Tocmai lua sfârşit criza provocată de 
invaziile arabe sau normande, care demoralizase şi să- 
răcise o populaţie eterogenă, ce avea drept caracteris- 
tică comună creştinismul şi recunoștea ca şef pe papă. 
Relativa pace instaurată de forțele feudale şi dispariţia 
agresivitátii externe au permis o creştere demografică ac- 
centuată în Occident: de exemplu Anglia, din secolul al 
XI-lea până în secolul al XIII-lea, îşi triplează populaţia, 
iar regiuni din Franţa precum Île-de-France, Flandra, 
sau zona renană din Germania, cunoscuseră un fenomen 
asemănător. La rândul, ei clasa cavalerească avea mari 
dificultăţi pentru întreţinerea mai multor moştenitori: în 
ordinea lor la moştenire, cei mai mici aveau de ales între 
o carieră clericală si una militară. În diferite regiuni, pre- 
cum Burgundia, patrimoniul nu era împărțit, ci gestionat 
de frati, unchi sau nepoți. O astfel de situaţie impunea 
soluţia ca o parte dintre aceştia să se călugărească sau să 
ia un alt drum. Creştinism contra islam, cruciadă împo- 
triva jihadului, sânge şi praf, căldură sufocantă şi sursă 
de miraj, zgomot de metal, trăiri interioare sunt senzații 
vizuale sau sonore, pe care le asociem în general acestei 
perioade de confruntare.epicá între două dintre cele mai 
importante religii ale lumii. Asemenea altor cititori, am 
descoperit problema cómplexà a cruciadelor mai întâi 
din manualele de istorie, apoi din diferitele cronici, pre- 

dici, descrieri de călătorie, scrisori, cărți de poveşti, tra- 
tate de pace, precum şi din documente vizuale de artă şi 
arhitectură, pe care le-am accesat de-a lungul anilor de 
studii în Franţa, iar la întoarcerea în țară am încercat să 
le pun în legătură cu istoria Bizanțului. De aici, am des- 
coperit, asemenea altor cercetători înaintea mea, o ideo- 
logie care s-a format şi animat într-o perioadă oarecum 
îndepărtată, dar care revine sub forme diferite de expri- 
mare până în zilele noastre. 

Cruciada a fost un proiect roman, în care s-a regăsit 
şi ambiția papalității de a exalta energiile Occidentului 
latin, pe care le organizează şi le domină în defavoa- 
rea împăraţilor, regilor şi chiar a episcopilor. În privinţa 
folosirii armelor au existat ezitări din partea Bisericii, 
ideea fiind considerată în Biserica primitivă drept o 
contradicţie teologică. Creştinismul, religie a iubirii şi 
a păcii, nu putea aproba sau încuraja agresiunea, dar, în 
timp, Biserica din Occident a considerat că, din moti- 
ve religioase, un război poate fi meritoriu. În acest sens, 
Fericitul Augustin sublinia că războiul poate fi un mij- 
loc ilegal în reglarea conflictelor dintre state, dar agre- 
siunea are o scuză în cazul în care una dintre părți a 
ofensat-o pe cealaltă. Într-o astfel de situaţie de „război 
drept” (bellum justum), victima era autorizată să se ape- 
re, să răzbune răul provocat de cealaltă parte. În cazul 
combaterii donatiştilor, tot Fericitul Augustin conside- 
ra că războiul putea fi dus împotriva ereticilor la porun- 
ca lui Dumnezeu: Pedeapsa fizică urmărea suprimarea 
erorii, constrângerea sectarilor să renunţe la erezie.! De 


'F.H. Russel, The Just War in the Middle Ages, Cambridge, 1975, 
pp. 16-26; P. Brown, „St. Augustine's Attitude to Religious Coercion”, 
în Journal of Roman Studies, 54 (1964), pp. 107-116. 

aceea, în prima perioadă patristică asistăm la accepta- 
rea folosirii forței în anumite condiţii, justificarea teo- 
retică a războiului fiind exprimată pentru prima oară de 
Fericitul Augustin. Acest tip de militarism creştin se va 
dezvolta mai ales în vremea papilor, care au considerat 
opoziţia față de puterea feudală drept un mijloc de com- 
batere a ereticilor şi schismaticilor, ajungându-se şi la 
măsuri extreme precum excomunicarea.! Tot acum se 
atinge o nouă etapă, în care se afirma că Biserica poa- 
te autoriza violenta nu numai împotriva ereticilor, ci şi 
contra păgânilor, aşa cum se poate observa din atitudi- 
nea papei Grigore I cel Mare (590-604), cel care a încu- 
rajat această activitate pentru evanghelizare în secolul al 
VI-lea. Mai târziu, în secolul al IX-lea, unii papi promi- 
teau iertarea păcatelor celor care se angajau în apărarea 
Romei împotriva musulmanilor, iar în perioada crucia- 
delor revalorificarea profesiei militare s-a dovedit de- 
cisivă. Prin afirmaţia că vocaţia de cavaler este agre- 
ată de Dumnezeu, multe dintre problemele cauzate de 
violența endemică au fost rezolvate. Dezvoltarea unei 
cavalerii creştine, prin care conflictul armat sancționat 
de autoritatea bisericească în favoarea Bisericii devine 
o datorie religioasă, a fost un factor preliminar esenţial 
în declanşarea cruciadelor. Cruciada a devenit un instru- 
ment ideologic, politico-militar, cu reale valenţe econo- 
mice, pe care s-a bazat ecleziologia romană. Ea a pă- 
truns în concepția structurală politico-instituțională a 
Occidentului medieval dim-secolul al XI-lea şi a avut ca 
suport cel puţin două ntişcări complementare, rezultat 


! Louise si Jonathan Riley-Smith, The Crusades. Idea and Reality, 
1095-1274, Londra, 1981, pp. 4-5. 

al aşteptărilor eshatologice din secolul al XI-lea: peleri- 
najul, această atracție irezistibilă spre locurile încărca- 
te de o aură mistică specială a lumii creştine, şi apariția 
aşa-numitelor pax Dei şi tregua Dei, modalităţi prin ca- 
re colectivități importante numeric, nu numai ecleziale, 
ci şi feudale sau urbane, îşi impuneau o disciplină a pă- 
cii şi a armistiţiului sub umbrela Bisericii. Acest ultim 
aspect a permis Bisericii Romane să devină un gestio- 
nar al timpului şi al momentului conflictual, încet-încet 
ajungând să regularizeze şi să rafionalizeze tensiunile 
feudale şi politico-statale. Se ajunge, în condiţiile dis- 
putelor dintre imperiu şi papă, la situaţii în care orice 
nou efort militar se făcea din încredințarea şi cu apro- 
barea Bisericii Romane. Biserica, în căutare de soluţii 
pentru asigurarea protecţiei creştinismului şi realizarea 
legitimitátii, dar şi a unei defensive politico-militare, 
conferea cuceririlor de mare anvergură cu caracter eli- 
berator, dar şi uzurpator, un sens religios-feudal. Cuce- 
ritorii Spaniei, Siciliei, Angliei nu dispuneau de solide 
baze juridice pe care să-şi întemeieze dreptul lor de în- 
vingători, Biserica fiind cea care pentru moment putea 
conferi legitimitatea. 

După epuizarea cruciadei clasice, în urma desfăşurării 
dramatice a celei de-a IV-a cruciade, aspectul dominant 
religios al cruciadei lasă loc unei instrumentalizări a 
acestui fenomen militaro-religios. Componenta cano- 
nico-juridică a cruciadei o depăşeşte pe cea religioa- 
să, care devine cu precădere domeniu fie al practicilor 
penitenţiale, fie al misiunii, secolul al XIII-lea fiind al 
deplinei conjunctii între cele două modalităţi de cuprin- 
dere în Ecclesia Universalis. De-a lungul întregului se- 

col al XIII-lea canonistii s-au stráduit sá facá din cruci- 
adá unul dintre instrumentele de putere cele mai rafina- 
te. Artizanii acestei interpretări au fost juriştii-canonişti 
Henricus de Segusio, cardinalul de Ostia şi Sinibaldo 
Fieschi, viitorul papa Inocenţiu al IV-lea (1243-1254). 
Conform teoriilor dezvoltate de aceştia din cele ante- 
rioare, oferite de relația Curie-regate, componente ale 
christianitas, scopul specific al cruciadei nu mai era ex- 
clusiv recuperarea Ţării Sfinte, ci şi a tuturor teritoriilor 
pe care Providența le incredinfase creştinătăţii şi Biseri- 
cii prin mijlocirea Revelaţiei. Astfel Tara Sfântă era lo- 
cul privilegiat al Revelafiei, o „res sancta" În aceeași 
măsură Biserica Romană mostenea şi funcţia de a adu- 
ce în sânul Bisericii pe „ barbari”, care după Întruparea 
Domnului nu mai erau străini, ci erau doar necredinciogi. 
Prezenţa lor nu era semnalată numai in Tara Sfântă, ci 
se găseau peste tot în Europa: în Spania, Franţa, Euro- 
pa Central-Orientală. Cruciada intra astfel în Europa cu 
„acte în regulă”, devenind instituţia militară permanen- 
tă a christianitas. De fapt, încă din timpul lui Inocenţiu 
al III-lea (1198-1216), se produce conjuncția şi acomo- 
darea temporală a scopurilor celor două posibilități de 
extindere a creştinismului de jurisdicție romană: misiu- 
nea şi cruciada.! Ele au fost constrânse de papalitate să 
se coreleze într-un proiect organizatoric unic. Depășind 


! Expeditiile cruciate, care în secolul al XII-lea fuseseră inițiate 
de suveranii europeni, de când papii, începând cu Inocenţiu al III-lea, 
Şi-au arogat titlul de îndrumători, revendicándu-si dreptul exclusiv de 
a le proclama (cruciaților trebuia“să li se atribuie indulgenta plenară), 
au devenit o extraordinară mașină de presiune şi de gestiune juridică, 
militară si financiară a creștinătății, mai ales datorită unui instrument 
formidabil: doctrina jurământului (votum), care permitea amenințarea 
cu excomunicarea, echivalentul „morţii civile”. 


BIZANTINI, LATINI ŞI MUSULMANI ÎN PERIOADA CRUCIADELOR 13 


ambele impulsul ideal de a extinde frontierele „cetăţii 
creştine”, cruciada a primit astfel aspectul real al facto- 
rului militar, în timp ce misiunea a devenit un moment 
organizatoric, care o sustine si o însoţeşte. 

Misiunea se prezintă ca o conştiinţă mereu reînnoi- 
tă a încă neîndeplinitei sacralizări a lumii, prin interme- 
diul cuvântului şi al comunităţilor structurate într-o fi- 
delitate apostolică. Vocatia misionară impune confrun- 
tările cu necredinciosii, care nu trebuie să fie refuzati, 
ci primiţi în condiţia lor de păcătoşi şi eliberaţi înain- 
te de toate de ei înşişi. Cruciada nu era un simplu aju- 
tor militar la marginile sau în sectoarele amenințate ale 
creştinătăţii, ci o prezenţă excepţională, materială, con- 
cretă şi punitivă a Bisericii Romane. Cruciada reprezin- 
tă momentul specific al ecleziologiei romane, exemplul 
viu al posibilităţilor şi potentialitátilor seculare ale Bi- 
sericii. Originală în aceeaşi fidelitate apostolică, este 
condiţionată de contactul cu temporalul şi de aceea sor- 
tită unui regim de compromisuri. Odată depăşit momen- 
tul teocratic, cruciada va rămâne ca un simbol generos 
al solidarităţii creştine, dar şi al rigidei şi adesea mes- 
chinei coordonări pontificale. 

În anii care au urmat cuceririi Ierusalimului din 1099, 
cruciadele s-au diversificat prin includerea în aceste ex- 
peditii a unor spaţii noi precum Peninsula Iberică, zona 
Mării Baltice şi nordul Africii. Campanii militare, care 
au avut tot aspectul unei cruciade, dar care s-au îndrep- 
tat şi împotriva adversarilor Bisericii Apusene, precum 
catarii din sudul Franţei, sau împotriva unor adversari 
politici ai papalității, asemenea împăratului Frederic al 
II-lea, conducătorul Sfântului Imperiu Romano-Ger- 

man. Această suplete va contribui ulterior la atractivitate 
în termeni geografici şi intelectuali pentru acest gen de 
acţiuni, conceptul supraviețuind mai multe secole, chiar 
şi după sfârşitul dominaţiei latine in Tara Sfântă (1291 ). 
În secolul al XVII-lea ideea de cruciadă era deja aproa- 
pe uitată, veche şi barbară, lipsită de valoare, dar revine 
în secolul al XIX-lea, prin implicarea puterilor imperiale 
europene în special în zona orientală a Mării Mediterane. 
Secolul Luminilor cunoscuse deja un declin şi o respin- 
gere a ideii de cruciadă, în timp ce ambițiile imperialis- 
mului şi colonialismului, asociate fenomenelor culturale 
ale romantismului şi orientalismului, vor renaşte ideile 
moştenite din perioada cruciadelor. 

Tema se va păstra sub forme diverse în timpul Pri- 
mului Război Mondial, mai ales datorită prezenţei bri- 
tanice în Palestina; ulterior se va dezvolta prin alianța 
dintre generalul Franco şi Biserica Catolică în timpul 
războiului civil spaniol. În cultura si discursul actual oc- 
cidental, imaginea cruciadei se bucură încă de o labili- 
tate terminologică evidentă: personajele de desene ani- 
mate Batman şi Robin „care duc o cruciadă neîncetată 
pentru respectarea legii şi a ordinii” sau doctorul Who, 
eroul unui serial de televiziune, care călătoreşte în timp 
pentru o „cruciadă intergalactică”. De multe ori, atunci 
când auzim, mai ales în Occident, de un apel în favoa- 
rea unei cauze drepte, este folosit termenul de crucia- 
dă, fără a avea vreo legătură cu religia: în 2006 fostul 
preşedinte al Statelor Unite; Bill €linton, lansa crucia- 
da împotriva obezității, un adevărat flagel pentru ame- 
ricani. Tot în acest spaţiu geografic, cuvântul cruciadă 
este folosit pentru a impune fair-play-ul în sport sau a 

pune capăt listelor mari de aşteptare în spitale. În al- 
te situații, metafora se apropie periculos de realitate, şi 
atunci oamenii politici se tem de folosirea excesivă a 
cuvântului. Un astfel de exemplu, de suprapunere între 
metaforă şi realitate, îl întâlnim într-unul dintre discur- 
surile preşedintelui George W. Bush Jr. din 2001, când 
încerca să identifice autorii atentatului din 11 septem- 
brie prin cuvintele: „această cruciadă, acest război îm- 
potriva terorii, va dura mult timp”. Exprimări asemănă- 
toare observăm si în cazul sârbilor, în anii dezmembrá- 
rii vechii Iugoslavii, sau recent în Irak ori Afganistan, 
unde americanii şi aliaţii lor occidentali sunt consideraţi 
cruciați. Asemenea exemplificári pot continua până as- 
tăzi şi ne pot creea inevitabil sentimente diverse, de la 
teamă, la justificare mobilizatoare pentru o ripostă ar- 
mată consistentă împotriva unui duşman secular. La ur- 
ma urmei, în afară de cucerirea Ierusalimului din 1099, 
din timpul primei cruciade, majoritatea expedițiilor de 
acest gen, cel puţin in Tara Sfântă, au eşuat, uneori in 
mod lamentabil. De aceea, pare oarecum ciudat, acum 
după mai bine de nouă secole, cum o idee, care a luat 
naştere în Occident la sfârşitul secolului al XI-lea, are 
încă o rezonanţă puternică în lumea modernă. 
Indiferent de felul cum au fost judecate, importanța 
cruciadelor nu poate fi negată. Prin ele, două civilizaţii şi 
culturi total diferite, occidentală şi orientală, s-au intál- 
nit sub o formă violentă, ceea ce nu le-a împiedicat să se 
influenţeze involuntar. Cruciada ne dezvăluie un întreg 
mecanism de gândire a europeanului, gândirea omului 
medieval, universul său intim, dominat de precepte reli- 
gioase, la rândul lor pline de credinţe ancestrale privind 

existența. Nu putem vorbi despre o simplă expansiune a 
feudalilor apuseni în Mediterana, ci de o coliziune între 
societăţi: bizantină, occidentală şi islamică. Istoria aces- 
tor confruntări ne descoperă, pe lângă istoria unor fapte 
de arme, şi anumite mentalități, concepte despre viață şi 
moarte, obiceiuri şi moduri de viaţă ale unei lumi înde- 
părtate de noi, care, toate încadrate, conduc spre un pro- 
ces istoric susceptibil de noi interpretări. 

Spectrul cronologic şi geografic al acestei cărţi se va 
limita însă la consensul universitar modern în privința 
duratei şi amploarei cruciadelor!, dar poate că vom infe- 
lege, la sfârşitul ei, printre altele, de ce lumea musulma- 
nă continuă să asocieze conflictul medieval al creştinilor, 
invadând pământul Islamului, cu prezenţa occidentală 
modernă în țări precum Egipt, Palestina, Irak, Afganis- 
tan, mai nou Siria, unde implicarea actuală este descrisă 
ca o prelungire a cruciadelor din trecut. În orice caz, de- 
criptând moştenirea atât de diversă a cruciadelor pentru 
lumea creştină şi prin descrierea elementelor fluctuante 
ale jihadului în lumea islamică, sper că vom putea des- 
cifra conflictul în cuvinte şi fapte, la care am asistat sau 
asistăm, mai întâi între preşedintele George W. Bush şi 
Osama Bin Laden, sau între preşedintele Barack Obama 
şi noul Stat Islamic din Irak şi Levant, ale căror rădăcini 
sinuoase se regăsesc încă în trecutul îndepărtat. 


IN. Housley, Contesting the Crusades, Oxford, 2006; J.S.C. Ri- 
ley-Smith (ed.), The Oxford Illustrated History of the Crusades, Ox- 
ford, 1995. 


Anacronismul si 
actualitatea cruciadelor 


Atunci când vorbim despre trecut şi încercăm să ca- 
lificăm unul sau mai multe evenimente folosim un cu- 
vânt sau mai multe cuvinte, pe care contemporanii ace- 
lor timpuri probabil că le ignorau. Cuvântul cruciadă 
ocupă şi el un loc în acest exerciţiu curios de alegere a 
unei vocabule, greu de plasat în timp, dar care s-a impus 
mai întâi într-un cerc restrâns, iar mai târziu l-am regăsit 
în mai toate cărțile, de la cele comune la cele redactate 
în mod ştiinţific. Folosirea termenului nu s-a făcut de la 
sine. Începând cu epoca modernă, cruciada a căpătat un 
sens ideologic asociat fanatismului dominator al unui 
catolicism conflictual, dornic să rezolve neînțelegerile 
cu islamul!, păgânismul, ortodoxia sau ereziile prin in- 
termediul armelor. Introducerea unor astfel de cuvinte 
s-a făcut în concordanţă cu o realitate temporală, nu a 
fost rodul hazardului, ci a dorit să proiecteze şi să de- 
scrie cu acuratețe anumite evenimente. În mod curios, 

! Termenul de islam este scris cu literă mică atunci când face re- 


ferintá la religie si cu literă mare când desemnează o civilizaţie sau o 
instituţie politică. 

după apelul papei Urban al II-lea de la Clermont din 
1095 şi până la căderea ultimei redute latine din Orient 
sub mameluci în 1291, oamenii Bisericii, precum şi cro- 
nicarii apropiaţi de cei care au călătorit în expedițiile de 
eliberare a Locurilor Sfinte, nu vorbesc de cruciade şi 
cruciafi.! Cei care ne relatează despre prima expediţie 
dintre 1096 şi 1099 sunt patru, si toti folosesc alte cu- 
vinte, însă nu pe cel de cruciadă. Cea mai clară descri- 
ere este a unui autor anonim şi poartă numele de Ges- 
ta Francorum et aliorum Hierosolymitanorum, căreia 
multă vreme istoricii nu i-au dat un alt nume până în 
secolul al XIX-lea, când autorii de manuale au inven- 
tat un alt titlu, cel de Histoire anonyme de la premiere 
Croisade. Urmează Pierre Tudebode, un preot din Po- 
itou, martor al asediului Ierusalimului şi al cetăţii Tri- 
poli, a scris Historia de Hierosolymitano itinere, tradu- 
să mai târziu sub titlul de Geste des Francs et des autres 
pelerins. La rândul sáu, Raymond d'Aguilers, capelan 
al lui Raymond de Toulouse, conte de Saint-Gilles, şi-a 
redactat Historia Francorum qui ceperunt Iherusalem 
în faţa Antiohiei. În sfârşit, Foucher de Chartres, şi el 
cleric, membru al familiei lui Etienne de Blois, scrie 
Historia Hierosolymitana, înainte de a muri in 1127, la 
cererea apropiaților. În toate aceste scrieri cuvântul cru- 
ciadă nu este amintit, acesta fiind introdus mai târziu în 
încercarea de a da o actualizare evenimentelor relata- 
te. Alte descrieri ale celor care au cunoscut Tara Sfân- 
tă câțiva ani mai târziu s-au inspirat din cei patru autori 
amintiți, dar au cercetat $i alte surse, au întrebat clerici 
reveniti din acele locuri. Nici unul nu a folosit cuvântul 


! Jacques Heers, Histoire des croisades, Perrin, Paris, 2014, p. 15. 

cruciadă, care pare atât de evident istoricilor din zilele 
noastre. Raoul de Caen, cleric, apropiat al ducelui Ro- 
bert al II-lea al Normandiei şi însoțitor al normanzilor în 
Sicilia, foloseşte cuvântul expediție: Gesta Tancredi in 
expeditione Hierosolymitana. Destul de târziu, nu îna- 
inte de secolul al XIX-lea, în unele ediţii găsim şi titlul 
de Recit de la premiere croisade. Juristul şi omul de li- 
tere Caffaro, de trei ori consul al oraşului Genova, am- 
basador pe lângă scaunul papal, şi Frederic Barbarossa, 
se alătură în 1100 flotei, care îi ajutase pe francii de la 
Ierusalim, pentru a culege o serie de mărturii adunate în 
volumul Liber de liberatione civitatum orientis. Nici în 
paginile acestei descrieri cuvântul cruciadă nu este fo- 
losit. Majoritatea autorilor care au descris aceste eveni- 
mente folosesc termeni precum pelerinaj, trecere dinco- 
lo de mare, pelerini, franci, latini. 

Guillaume de Tyr (William of Tyre), născut la Ieru- 
salim in jurul anului 1130, profesorul tánárului Balduin, 
viitorul rege lepros Balduin al IV-lea, secretar al can- 
celariei regale, numit in 1175 arhiepiscop al Tyrului, a 
scris o monumentalá istorie in 25 de volume despre re- 
cuceririle crestine in Orient in intervalul 1095-1184. Nu 
se cunoaşte titlul original, dar s-au păstrat mai multe co- 
pii, toate intitulate Gesta Orientalium principum. În ciu- 
da numeroaselor traduceri şi compilaţii, nici in aceas- 
tă lucrare nu se întâlneşte cuvântul cruciadă. Mulţi au 
ales drept titluri: Le livre du conquest sau Le Roman 
d'Eracles.! Astăzi ediţiile şi referintele bibliografice ale 
acestei lucrări citează simplu Histoire des croisades, 


! Prima carte sau capitol al lucrării traduse cu acest titlu începea cu 
domnia împăratului bizantin Heraclius, mai precis cu anul 630. 

chiar dacă opera contine de fapt istoria creştinilor din 
Orient pe parcursul a cinci secole, cruciadele fiind ab- 
sente din primele patru. Aceeaşi situație poate fi observa- 
tă şi la Odon de Deuil, singurul cronicar prezent in Tara 
Sfântă pe lângă regele Ludovic al VII-lea în 1147, amin- 
tirile sale fiind consemnate în descrierea De l'expédition 
de Louis le septieme en Orient. Putem semnala şi fap- 
tul că în 1231, sub pana lui Balian de Sidon!, apropiat şi 
partizan al împăratului Frederic al II-lea, cruces signa- 
tura este tradus prin croiserie?, care nu are acelaşi sens 
cu cruciadă, iar cuvântul nu a fost preluat ulterior. 
Marea majoritate a celor care au studiat fenomenul 
cruciat sunt de părere că înainte de 1700 acest cuvânt 
plin de sensuri nu a fost folosit în accepțiunea lui de as- 
tăzi. Cuvântul latinesc cruciata, o evidentă retroversiu- 
ne din limbile vulgare, este folosit târziu, intrebuintarea 
lui înainte de secolele al XIII-lea-al XIV-lea reprezen- 
tând un anacronism. De fapt, izvoarele primei crucia- 
de vorbesc despre cruce signati, însă preferă termeni în 
acelaşi timp mai precişi şi cuprinzători, precum pere- 
grini, iter — expediţie militară sau peregrinatio — peleri- 
naj. De asemenea pot fi amintiţi şi alti termeni precum 
auxilium şi succursus cu referire la caracterul lor urgent 
şi defensiv şi passagium cu trimitere la o călătorie pe 
mare necesară în vederea ajungerii în Ţara Sfântă. Acest 
passagium putea fi la rândul său particulare, dacă era 
! Balian d'Ibelin, conte de Sidon (1142-1193), este un cruciat in- 
fluent in Regatul Ierusalimului, membru al casei Ibelin. Este cunoscut 
pentru cá a asigurat apărarea Ierüsalimuluf în 1187 si a participat la a 
treia cruciadă. Numele de Balian vine de la'o deformare prin pronunția 
numelui francez de Barisan. Balian d'Ibelin este uneori numit şi Balian 


cel Tânăr (atunci când trăia tatăl lui). 
? [ncrucigare, a incruciga, a face cruce cu... 

organizat şi condus la inițiativa unor persoane cu sco- 
puri restrânse sau generale şi universale. 

Uzul obişnuit datează din ultima parte a secolului al 
XIX-lea şi a fost introdus în manualele de istorie pentru 
a desemna un fel de război sfânt sau cel puţin un război 
drepti. Războiul capetienilor din Languedoc, cunoscut 
şi sub numele de „cruciada împotriva albigenzilor”, a 
fost provocat de asasinarea trimisului papal. Conducă- 
torul primei expediţii, Simon al IV-lea de Montfort, lup- 
tase in Tara Sfântă, în zona Lacului Tiberiada, împotriva 
musulmanilor, în 1204, dar în Languedoc, împotriva lui 
Raymond al VI-lea de Toulouse şi rege de Aragon, ar- 
matele erau comandate de seniorimea din jurul Parisului 
şi ceva mai târziu de regele Ludovic al VIII-lea.? Pentru 
a lupta contra cavalerilor germani şi aliaților napolitani, 
papa francez Clement al IV-lea încearcă să-i priveze pe 
moştenitorii împăratului Frederic al II-lea de Regatul 
Neapole şi să-l dea lui Carol de Anjou, conte de Proven- 
ce. Conflictul cu aceştia, care nu erau, spre deosebire 
de albigenzi şi catari, nici eretici, nici schismatici, pre- 

! Autori mai noi consideră că participanţii la cruciade erau pelerini 
înarmați pentru a cuceri Locurile Sfinte, a sustine statele latine din Ori- 
ent şi restabili credința catolică împotriva catarilor. In urma unei an- 
chete minuţioase, profesorul Martin Aurell de la Universitatea din Poi- 
tiers arată cum preoții, călugării şi chiar trubadurii s-au revoltat la un 
moment dat față de excesele oamenilor înarmați. Ei au condamnat pro- 
gromurile din Germania, violențele cavalerilor împotriva populaţiei 
neînarmate, jefuirea oraşelor, aviditatea ordinelor militare, precum 
cel al templierilor. Autorul lucrării Des chrétiens contre les croisades 
XIle-XTIle siècle, apărută la Paris în anul 2013, la Editura Fayard, rea- 
bilitează marile conştiinţe, care au pledat cu o surprinzătoare precoci- 
tate în favoarea tolerantei, restaurând un umanism ancorat în credință. 

Ludovic al VIII-lea al Franţei (1187-1226) a fost rege al Franței în 


perioada 1223-1226. S-a născut la Paris, ca fiu al regelui Filip al II-lea 
şi al Isabellei de Hainaut. Era supranumit Ludovic „Inimă de Leu”. 

supunea o sursă financiară, pe care papa o asigură din 
vânzarea vaselor sfinte ale trezoreriei pontificale şi din- 
tr-o colectă realizată în Regatul Francez şi nordul Itali- 
ei. Putin mai târziu, prin 1285, un alt papă francez, Mar- 
tin al IV-lea, a predicat „cruciada de Aragon”, pentru a-i 
plăti regelui de Aragon ajutorul acordat sicilienilor în 
1282, împotriva ocupaţiei angevine. Folosirea aceluiaşi 
cuvânt, pentru a vorbi despre expedițiile care timp de 
două secole au încercat să redea Tara Sfântă creştinilor, 
înseamnă a aşeza împreună iniţiative complet diferite 
prin comportamentul operaţional. Faimoasa „cruciadă a 
nobililor sau a baronilor” din anii 1096-1099 a adunat 
patru corpuri armate, care au plecat din locaţii diferite, 
sudul Lorenei, Normandia, Languedoc şi sudul Italiei, 
deci nu au parcurs acelaşi drum; unii pe uscat, alţii pe 
mare. Nici unii, nici alţii nu au ajuns la Constantinopol 
în mod simultan şi nu s-au constituit într-o singură forță 
cu o conducere centralizată, întemeind ulterior în Siria 
şi Palestina patru state independente, iar două dintre ce- 
le patru grupări nu au ajuns până la Ierusalim. În timpul 
celei de a treia cruciade, Frederic Barbarossa a mers pe 
uscat, în timp ce Richard Inimă de Leu s-a îmbarcat pe 
corabie la Genova, iar Filip August la Marsilia. O fur- 
tună i-a făcut să eşueze pe coastele Siciliei, unde s-au 
certat şi ulterior s-au separat, regele Franței mergând di- 
rect spre Tara Sfântă, iar Richard a întârziat două luni, 
pentru că a cucerit între timp insula Cipru. A reţine toa- 
te aceste evenimente, a-vorbi despre complexitatea lor, 
sunt mai bine de simplificat, de redus la o cronologie 
sumară cu opt cruciade. Numai că pe parcursul a do- 
uă secole ele au fost mult mai multe. Astfel, în interva- 

lul 1099-1100, în câteva săptămâni trei expediţii au por- 
nit din Franţa, în timp ce Genova, Pisa şi Veneţia încăr- 
cau vasele lor cu alimente, arme şi maşini de asediu. Tot 
acum, trei escadrile de nave mari construite în Danemar- 
ca şi Norvegia au debarcat cu oameni armati in Palesti- 
na, după o călătorie lungă de doi sau trei ani, iernând prin 
Galiţia sau Grecia, luptându-se ocazional cu musulma- 
nii de pe coastele Portugaliei şi forțând strâmtoarea Gi- 
braltar. Aceste evenimente nu sunt trecute în şirul de opt. 
Timp de două secole creştinii din Occident nu au încetat 
să se adune, să se înarmeze, să-şi părăsească casele şi să 
plece pentru a ajuta statele latine din Tara Sfântă. 

La sfârşitul epocii medievale, cruciada era o noţiune 
primitivă, născută din superstiție şi barbarie, care merita 
un loc în literatura romantică. În realitate, de-a lungul 
Europei secolului al XIX-lea, mai ales în ţările catolice, 
conceptul şi moştenirea cruciadelor ofereau conducăto- 
rilor şi oamenilor politici rezumatul accesibil al unor 
idei eficace. Apelurile papale, predicile şi indulgentele 
erau uitate, epoca modernă aducând în prim-plan princi- 
piile laice despre moralitate şi eroism. Papalitatea nu 
mai chema la cruciadă, ci guvernele roialiste sau grupă- 
rile naţionaliste. Marc Bloch afirmă că „din momentul 
în care consecințele sentimentale intră în joc, limita în- 
tre actualitate şi imaginar este departe de a fi rezolvată 
conform măsurii matematice a intervalului de timp”.! 
Istoria cruciadelor era practic un rezervor de idei şi ima- 
gini care puteau fi adaptate la tot felul de evenimente 
contemporane, lucru care poate fi constatat fără prea 


! M. Bloch, Apologie pour l'Histoire ou Métier d'Historien, Paris, 
2006, p. 875. 

mare efort şi astăzi. Expansiunea colonială din nordul 
Africii şi Orientul Mijlociu alăturată începutului naţio- 
nalismului, de exemplu în Italia, oferea importante des- 
chideri pentru reînnoirea unei mentalități cruciate. Cu 
siguranță că există diferențe fundamentale între coloni- 
alism şi cruciadă, imperiile coloniale fiind în esență ex- 
pansioniste. În plus, ne putem imagina că expedițiile în 
Tara Sfântă, numite mai târziu cruciade, au fost, într-un 
sens larg, forme de colonizare religioasă în numele Bi- 
sericii Catolice, numai că Evul Mediu ignora ideea con- 
ventionalá de colonialism cu trimiterea organizată a 
reprezentanţilor unei autorităţi şi aducerea de bogății şi 
resurse la centru. În secolul al XIX-lea, când cuceririle 
teritoriale coincideau cu mişcarea romantică şi interesul 
pentru cultura orientală, cruciada a căpătat o nouă perti- 
nenţă, pe care o pierduse de secole. Practic această re- 
naştere este rațiunea pentru care cuvântul şi acest con- 
cept continuă să fie folosit în dezbaterile politice, religi- 
oase şi profane de asfăzi. Apariţia romantismului a con- 
tribuit foarte mult la reînvierea interesului şi respectului 
pentru Evul Mediu, după condamnarea sa anterioară. 
Secolul al XIX-lea a fost o perioadă în care lectura şi 
cultura literară au cunoscut o dezvoltare spectaculară. 
Aventurile exotice ale lui Walter Scott se vindeau foarte 
bine, fiind traduse în întreaga Europă. Asupra cruciade- 
lor el avea un punct de vedere pozitiv, dar, în calitate de 
calvinist, dezaproba „zelul lor intolerant”.! Pe de altă 
parte, cruciadele erau cadrul perfect în care valorile ca- 

! E. Siberry, The New Crusaders: Images of the Crusades in the 
19th and Early 20th Centuries, Aldershot, 2000, pp.114-115; mai mul- 


te despre Walter Scott vezi si la M. Girouard, The Return to Camelot: 
Chivalry and the English Gentleman, Londra, 1981, pp. 29-54. 

valereşti puteau fi evidenţiate, iar Scott putea exploata 
prin această prismă faptele de vitejie realizate în trecut 
într-un Orient plin de mistere. Astfel, cruciadele au ser- 
vit ca decor în patru dintre romanele sale: Ivanhoe 
(1819), Logodnicii (1825), Talismanul (1825) şi Conte- 
le de Paris (1831). În Talismanul, el îl prezintă pe Ri- 
chard Inimă de Leu în antiteză cu Saladin: regele Angli- 
ei era un model cavaleresc, plin de virtuţi extravagante 
şi greşeli absurde, crud şi violent asemenea unui sultan 
oriental, în timp ce Saladin manifesta maturitatea politi- 
că şi prudenfa unui suveran european.! Unii au conside- 
rat că sultanul din acest roman pare un adevărat gentle- 
man european modern, un spirit deschis pe lângă figuri- 
le triste ale occidentalilor Evului Mediu.? La Scott, Sir 
Kenneth, cruciat scoțian, în aparenţă sărac, ajunge să fie 
prieten cu un emir musulman, care în final vedem că es- 
te Saladin, ajuns în tabăra cruciaților, unde-l vindecă pe 
regele Richard. Saladin îi oferă suveranului un talisman 
care-l tămăduieşte de boala de care suferea. Intriga este 
ingenioasă, chiar dacă din punct de vedere istoric este 
puţin fiabilă, dar talentul narativ al autorului a transfor- 
mat romanul într-un adevărat best-seller. Un alt roman 
al lui Scott, Ivanhoe, a cunoscut de asemenea un foarte 
mare succes, inspirator al multor poeti, pictori, sculp- 
tori, romancieri şi dramaturgi. Alţi artişti şi compozitori 
s-au folosit de cruciați şi cruciade în creaţiile lor: Ed- 
vard Grieg a compus Sigurd Jorsalfar (Sigurd crucia- 


! W. Scott, Le Talisman, trad. S. MONOD, Paris, 2006, p. 1078. 
Există mai multe traduceri şi în limba română, dar pentru aceste rân- 
duri am folosit ediţia citată, cumpărată întâmplător din Franţa. 

2 J S.C. Riley-Smith, „Islam and the Crusades in History and Ima- 
gination", in Crusades, 2, 2003, p. 154. 

tul), după viaţa unui rege norvegian care vizitase Tara 
Sfântă în 1110, iar opere ale lui Verdi sau Schubert au ca 
teme cruciadele. Principele Albert, soțul reginei Victo- 
ria a Angliei, a făcut un apel public pentru conservarea 
idealului cruciat, comandând baronului Carlo Maro- 
chetti o statuie ecvestră cu Richard Inimă de Leu. Ea a 
fost prezentată la expoziţia universală din 1851, iar o re- 
plică din bronz a fost instalată în 1860, în fata Parlamen- 
tului londonez, unde se poate vedea până astăzi. Silueta 
majestuoasă a vestitului cruciat, cu sabia ținută provo- 
cator în mână, exprimă clar ataşamentul celor din seco- 
lul al XX-lea pentru cavalerie şi mândria Angliei pentru 
expedițiile întreprinse dincolo de mări. La rândul său 
Napoleon, prin expediţia sa din Egipt, a reprezentat 
punctul de plecare pentru un nou interes al Occidentului 
faţă de Orientul Apropiat. În 1806, Franţa oferea un pre- 
miu literar pentru lucrarea care reflecta influența crucia- 
delor asupra libertăţilor civile a popoarelor europene, 
asupra civilizaţiei lor, iniţiativă care manifesta o con- 
ceptiemult mai entuziastă pentru aceste evenimente faţă 
de perioada iluministă. Pentru Chateaubriand, care vizi- 
tase Orientul, cruciadele aparțineau unui trecut creştin 
idealizat: „în timpurile moderne nu există decât două te- 
me pentru poemul epic, cruciadele şi descoperirea Lu- 
mii noi”.! De aceea, el încuraja pe alti autori să abordeze 
acest subiect. În Franţa postrevoluţionară Histoire des 
croisades a lui Michaud susţinea cruciadele ca sursă a 
gloriei poporului francez şi a naţiunii franceze.? Tot in 

! Frangois-René de Chateaubriand, Génie du chistianisme, Paris, 
1978, p. 629. 


? K. Munholland, ,,Michaud's History of the Crusades and the 
French Crusade in Algeria under Louis-Philippe", in P. Ten-Doesscha- 

Franţa secolului al XIX-lea cruciadele au fost conside- 
rate ca o primă etapă a istoriei acestei țări, având o 
influență formatoare asupra unităţii nationale, inscriin- 
du-se foarte bine în climatul politic al timpului. Dorinţa 
de a recreea un trecut glorios şi de legitimare a regimu- 
lui prezent este evidenţiată de inaugurarea unui muzeu 
istoric pentru Palatul de la Versailles.! Cinci săli au fost 
consacrate cruciadelor şi peste 100 de picturi au fost co- 
mandate, adunate şi expuse, dintre care putem aminti: 
Cucerirea Ierusalimului de cruciați la 15 iulie 1099 de 
Emile Signol, Regele Ludovic al VII-lea luând flamura 
la Saint Denis înaintea plecării în a doua cruciadă, 11 
iunie 1147 de Jean Baptiste Mauzaisse şi Intrarea 
cruciaților în Constantinopol, 12 aprilie 1204, de Dela- 
croix (azi la Luvru). Printre vizitatorii care au putut pri- 
vi la vremea aceea aceste lucrări, unul spunea: „Regă- 
sim aici la cinci sute de ani distanţă națiunea franceză, 
născută din sângele vărsat pe câmpiile arzând ce acope- 
reau corturile islamului. Sunt urmaşii lui Carol Martel, 
Godefroy de Bouillon, Robert Guiscard, Filip Augustul, 
care reiau lucrarea neîntreruptă a înaintaşilor. Misionari 
şi războinici, ei răspândesc în fiecare zi limitele lumii 
creştine”.? Sălile acestui muzeu aveau si blazoanele fa- 
miliilor ale căror strămoşi participaseră la cruciade. La 
inaugurare au fost prezentate 316 astfel de steme, dar 
importanța moştenirii era atât de mare, încât galeria a 
fost repede închisă din cauza familiilor care au fost uita- 
te. În secolul al XIX-lea, odată cu decăderea Imperiului 
under the July Monarchy, Princeton, 1994, pp. 144-165. 


! E. Siberry, op. cit., pp. 169-170; pp. 208-211. 
?K. Munbolland, art. cit., p. 164. 

Otoman, implicarea francezá a fost tot mai mare in Ori- 
entul Apropiat şi de aici un interes crescut şi pentru 
comunităţile creştine din acest spaţiu. Fenomenul a pro- 
dus nemulțumirea musulmanilor, astfel că în 1860 Liba- 
nul a cunoscut violenţe majore soldate cu peste 10000 
de morţi din rândul populaţiei creştine.! Pentru rezolva- 
rea acestei situaţii Napoleon al III-lea a trimis o flotă să 
lupte cu musulmanii, apelul său fiind mobilizator: „să 
fiți copiii demni ai acestor eroi, care au purtat în aceste 
locuri drapelul, flamura lui Hristos”. Multe pamflete fă- 
ceau legătura Evului Mediu cu perioada modernă, com- 
paránd pe papa Pius al IX-lea cu Urban al II-lea sau cu 
chemarea la o nouă cruciadă.? Această cruciadă nu a 
avut însă rezultatul scontat. În cele din urmă autoritatea 
otomană din Siria a fost înlăturată în 1918 şi, după o 
efemeră guvernare arabă, Societatea Naţiunilor încredin- 
feazá tara Franţei. Imediat istoricii perioadei au conso- 
lidat cu mult zel sentimentul de mândrie națională, pla- 
sând ocupația modernă a acestei regiuni pe acelaşi plan 
cu cuceririle Levantului de altădată, adică cu zece seco- 
le mai înainte: „numele Franc a rămas simbolul nobleţei, 
curajului şi generozitáfii..., iar dacă tara noastră a fost 
chemată să asigure protectoratul Siriei, are dreptul prin 
această influență” 3Aşadar, trecutul medieval a întărit 
esenţa retoricii naţionaliste de la mijlocul secolului al 
XIX-lea pentru a creea o percepţie pozitivă asupra 
cruciadelor. 

! G. Degeorge, Damas: perle et reir. d'Orient, Paris, 2005, pp. 
218-225. 

? E. Siberry, op. cit., p. 83.. 


3J. Longnon, Les Français d'Outre-Mer au Moyen Áge, Paris, 
1929, pp. 333-334. 

Noţiunea de cruciadă devine vizibilă şi în cazul unei 
alte mişcări naționaliste: unificarea Italiei. Printre pa- 
triotii democrați, una dintre personalitățile marcante a 
fost Giuseppe Mazzini, care găseşte o interpretare foar- 
te interesantă a unei picturi a lui Francesco Hayez, in- 
titulată Petre Eremitul, predicând cruciada, expusă in 
1829.! Mazzini a fost atras de amestecul de religie şi 
politică întâlnit la cruciade şi l-a folosit ca simbol al co- 
agulării simpatizantilor dorinței sale de progres. În vi- 
ziunea sa, pictura arăta oamenilor pe toti cei care erau 
insufletiti de o singură forță adevărată şi unificatoare: 
„Dumnezeu vrea.'? Cu alte cuvinte, Dumnezeu vrea ca 
Italia să fie unită şi independentă, şi pentru realizarea 
acestui ideal trebuie luptat. Cauza se sprijinea mai mult 
pe un crez naţional, etic, şi nu pe religia papalității, con- 
cept radical în cadrul Bisericii Catolice. Insurecția sa a 
eşuat în 1837, el s-a refugiat în Anglia, unde a continuat 
să militeze pentru aceleaşi idei de unitate, folosind ima- 
ginea cruciadei pentru promovarea ideilor sale de liber- 
tate şi naționalism.’ 

În secolul nasterii naţiunilor, belgienii şi-au explorat 
trecutul şi au constatat că unul dintre strămoşii lor, Go- 
defroy de Bouillon, primul suveran al Ierusalimului, era 
originar din Ardennes", chiar dacă unii îl considerau din 
Boulogne, deci un erou francez. El era credincios, cu 
inițiativă, victorios, faima sa asigurându-i un loc în isto- 
iE ! C. Duggan, The Force of Destiny: A History of Italy since 1796, 
Londra, 2007, pp. 125-133. 

? Ibidem, p. 126. 

3E. Siberry, op. cit., pp.135-136. 


* Ardennes este un departament in nord-estul Frantei, situat in regi- 
unea Champagne-Ardenne. 

rie si in literatură. O mărturie asupra rolului pe care-l 
joacă Godefroy în identitatea națională a belgienilor es- 
te statuia sa ecvestră din Piaţa Regală a Bruxellului. 

La rândul ei, Peninsula Iberică a fost un spațiu de ma- 
nifestare a cruciadei. Ideea a fost reanimată şi evidențiată 
în perioadele de criză. Invazia şi destabilizarea Bisericii 
de către Napoleon în 1808 au declanşat în Spania o pu- 
ternică rezistență din partea tradifionaligtilor. Un pole- 
mist îl compara pe Napoleon cu Mahomed al II-lea, iar 
unii jurnalişti afirmau că războiul împotriva francezilor 
era la fel de sfânt ca şi cel împotriva profetului Maho- 
med. O ironie a istoriei, pentru că poporul care deținea 
cea mai mare moştenire a cruciadelor era asimilat mu- 
sulmanilor în lupta care urmărea păstrarea identităţii 
spaniole.! Un secol mai târziu, în 1936, războiul civil 
spaniol a plasat Biserica alături de naționaliștii conduşi 
de generalul Francisco Franco. Odată cu intensificarea 
conflictului, ierarhia catolică devine un factor esenţial 
în susţinerea şi legitimarea franchismului din Spania şi 
din străinătate. Dincolo de complexitatea ideologiei sa- 
le, Franco a acceptat în mod liber descrierea demersului 
său drept „o sfântă cruciadă”? În august 1936, un călu- 
găr de la catedrala din Salamanca rostea la un post de ra- 
dio local un discurs intitulat Legalitatea insurecției ar- 
male, care se încheia cu o mobilizatoare chemare la lup- 
tă: „Războiul nostru este sfânt. Strigătul nostru de luptă 


! A. Knobler, „Holy Wars, Empires, and the Portability of the Past: 
The Modern Uses of Medieval Crusades”, în Comparative Studies in 
Society and History, 48, 2006, pp. 297:298. 

?S.G. Payne, The Franco Regime, 1936-1975, Londra, 2000, pp. 
197-208; J.M. Sanchez, The Spanish Civil War as a Religious Tragedy, 
Notre Dame, p. 91, pp. 152-156. 

este cel al cruciadelor: Dumnezeu vrea. Trăiască Spania 
catolică!”! În aprilie 1940, în plin apogeu al puterii sale, 
Franco sărbătorea prima aniversare a victoriei sale din 
timpul războiului civil, inaugurând în aşa-numita Vale a 
morților un monument dedicat celor căzuţi în lupte. În 
discursul rostit cu acel prilej regăsim justificarea mora- 
lá şi religioasă a ideilor sale: „Dimensiunea cruciadei 
noastre, sacrificiile eroice necesare victoriei şi greuta- 
tea acestei epopei pentru viitorul Spaniei nu pot fi co- 
memorate printr-un simplu monument.'? După cel de-al 
Doilea Război Mondial, Franco îşi revizuieşte ambițiile, 
în momentul în care dezveleşte o statuie a Cidului la 
Burgos.? Cu acel prilej, el îşi plasa realizările în istorie: 
„Marele serviciu al cruciadei noastre, virtutea mişcării 
noastre, este că a trezit conştiinţa a ceea ce am fost, a ce- 
ea ce suntem şi a ceea ce putem deveni.” În viziunea sa 
Cidul era simbolul noii Spanii: „În el sunt adunate taine- 
le marilor epopei spaniole: slujirea nobilelor iniţiative, 
datoria ca normă, lupta în slujba adevăratului Dumne- 
zeu.” El dădea si propria definiţie cruciadei şi se propu- 
nea drept un Cid modern.‘ 

O altă ţară, care a recurs în secolul al XIX-lea la ima- 
ginea cruciadei, a fost Anglia. Nu toate conflictele din 
această perioadă au avut vreo legătură cu cruciada. Un 
exemplu atipic este Războiul Crimeei (1854-1856), care 
opunea Rusia unei coaliţii din care făceau parte otoma- 
nii, britanicii, francezii şi Regatul Sardiniei. În mod cu- 

! M. Vincent, Catolicism in the Second Spanish Republic: Religion 
and Politics in Salamanca, 1930-1936, Oxford, 1996, pp. 248-249. 

2P. Preston, Franco: A Biography, Londra, 1993, p. 351. 


3Erou medieval spaniol. Este îngropat la Burgos. 
4P. Preston, op. cit., pp. 640-641. 

rios, țări care au avut în trecut legături cu cruciada, Ma- 
rea Britanie şi Franţa, erau în război contra Rusiei apă- 
rând interesele otomanilor musulmani. Tot în secolul al 
XIX-lea, virtuțile virile ale luptei pentru extinderea im- 
periului au fost asociate învăţăturii protestante, noțiunii 
de „creştinism puternic” predată în învățământul privat 
englez. Sfinţii războinici aveau un rol important în dis- 
cursul Bisericii Anglicane, iar eroi precum Richard Ini- 
mă de Leu inspirau descrieri exaltante. Titlul de „cruci- 
at modern” revine însă generalului Charles Gordon, ucis 
de musulmanii din Khartum în 1885. Înainte de moar- 
tea sa era recunoscut drept un cavaler creştin, martira- 
jul său confirmându-i şi calitatea de erou al cruciadelor 
moderne. Legătura dintre idealurile imperiale şi nobila 
misiunea a cruciadelor a fost subliniată de un profesor 
al Universităţii din Londra astfel: „A oferi popoarelor 
aflate sub autoritatea sa mai multă libertate şi dreptate, 
acesta este idealul Marii Britanii imperiale, şi lumea nu 
a cunoscut ceva mai frumos, mai exaltant, din vremu- 
rile în care s-au bătut Godefroy şi Richard, pentru care 
au murit Barbarossa si Sfântul Ludovic.” În momentul 
declanşării Primului Război Mondial, elanul afectiv al 
cruciadei devine un element printre altele al propagan- 
dei aliaților, chiar dacă germanii exploatau şi ei tema- 
tica războiului sfânt. În ciuda unui paradox aparent al 
recursului clerului anglican la ideologia catolică, multi 
oameni ai Bisericii au adoptat limbajul cruciadelor. Ei 
simțeau probabil forţa” morală” a cauzei ce oferea acum 
o paralelă adecvată cü epoca medievală. Omniprezenta 


! J. Phillips, Une Histoire moderne des croisades, ed. Flammarion, 
Paris, 2010, p. 393. 

cruciadelor în cultura populară şi politică era o temă 
eficace şi identificabilă.! Lordul Halifax cerea ca răz- 
boiul sfânt să fie declarat Germaniei, iar personalităţi 
bisericeşti, precum episcopul Londrei, vorbeau despre 
„marea cruciadă... pentru salvarea lumii”.? Alţii vorbeau 
despre „o mare cruciadă” pentru dreptate, fiind reluate 
şi ideile cruciaților din Evul Mediu precum martiraj, sa- 
crificiu şi frica soldaţilor care-şi părăseau familiile. Tot 
în timpul Primului Război Mondial si alte țări au folosit 
tema cruciadei: când Statele Unite au intrat în conflict, 
generalul Pershing, supranumit „Black John”, apare în- 
tr-un film de propagandă intitulat Cruciații lui Pershing, 
afişul prezentându-l pe comandant în fruntea trupelor, 
în spatele său aflându-se doi cruciați din Evul Mediu 
având Crucea pe scuturi şi privind trupele americane.? 
În timpul celui de-al Doilea Război Mondial, legătura 
între cruciadă şi conflictul modern este mai puţin prezen- 
tă. Ororile din prima conflagrație au devalorizat posibili- 
tatea apropierii dintre război si exercițiul cavaleresc. În- 
tre 1939 şi 1945, genocidul, numeroasele victime civile, 
deplasările de populaţie au propulsat conflictul dincolo 
de referintele anterioare. Au existat şi excepții, precum 
discursul lui Eisenhower din iunie 1944, ziua debarcă- 
rii din Normandia: „Soldaţi, marinari şi piloţi ai forțelor 
expeditionale aliate, sunteți pe punctul de a vă lansa în- 
tr-o mare cruciadă, pentru care luptati de multe luni... Ce- 
rem binecuvântarea lui Dumnezeu Atotputernicul pentru 
marea şi nobila inițiativă.” Descrierea episodului poartă 


! M. Girouard, op. cit., pp. 275-293. 
2J. Phillips, op. cit., p. 394. 
3 Ibidem, p. 395. 

numele de Cruciada din Europa (1948).! Spre deosebire 
de aliaţi, germanii au folosit în timpul Primului Război 
Mondial elemente derivate din cruciade, iar naziştii au 
extins folosirea, sub o formă laică şi ritualistă, în legătu- 
ră cu cavalerii teutoni, care au cucerit spaţii considerabi- 
le în nordul Europei. Hitler îi îndemna pe nemți să plece 
în Rusia, pe urmele cavalerilor teutoni de altădată.? 

Odată cu reînnoirea ideii de cruciadă ca forță a bine- 
lui în secolul al XIX-lea şi începutul secolului al XX-lea, 
cuvântul cruciadă, cu moştenirea sa atât de complexă a 
justificárii morale, a fost adesea scos din contextul mi- 
litar şi cultural, pentru a fi plasat într-un sens ceva mai 
suplu, metaforic, dar nu lipsit de ambiţie. Exemplele 
sunt numeroase chiar şi în zilele noastre, făcând referi- 
re la manifestările pentru afirmarea drepturilor unor mi- 
noritáti, la lupta împotriva corupției sau a diferitelor 
ráutáti ale lumii postmoderniste. 

Din această enumerare vedem cum cruciada are un 
caracter unic şi multiplu în acelaşi timp. Ea nu poate fi 
înţeleasă decât prin intermediul dinamicii sale interioa- 
re. A cunoscut o legislaţie coerentă şi riguroasă, dar s-a 
articulat într-o pluralitate de cazuri, diferite între ele, şi 
se modifică în ce priveşte atât diferitele obiective propu- 
se de fiecare dată, cât şi timpul şi contextul în care este 
proclamată. Este o realitate proteiformă, un instrument 
juridico-politic şi o idee-fortá, un izvor inepuizabil de 
metafore, un mit, un obiect infinit al apologiilor, con- 
damnărilor, polemicilorși neînțelegerilor în măsură a se 
reproiecta în situaţii diverse. 


! Ibidem, p. 400. 
2M. Burleigh, Germany Turns Eastwards, Cambridge, 1988, p. 6. 


Bizantini, latini şi musulmani 
în secolele VII-XV 


În general, este uşor de afirmat că apelul papal din 
noiembrie 1095, pentru prima cruciadă, a reprezentat 
factorul declanșator al unui conflict cu ecouri până in 
zilele noastre. Lucrurile stau însă puţin diferit, pentru că 
religia creştină şi cea islamică erau în opoziţie de mai 
multă vreme. Chiar dacă sunt uşor de privit cruciada şi 
jihadul drept fata şi reversul aceleiaşi medalii, diferite- 
le tipuri de război sfânt existau deja înaintea discursului 
lui Urban al II-lea la Clermont. Primii trei sute de ani 
de istorie a Bisericii creştine au fost plini de schimbări. 
Creştinii depindeau în moduri diferite de societate şi de 
stat, aceasta ducând la modificări în viața internă a Bi- 
sericii. Uneori tolerati, adesea persecutați ca o minori- 
tate religioasă a Imperiului Roman din acea perioadă, 
creştinii se vor bucura de o libertate extinsă şi legifera- 
tă începând cu epoca constantiniană. Practicile creştine 
sociale, economice şi politice au influențat de multe ori 
modul în care Biserica înţelegea viața, învăţăturile si 
jertfa Mântuitorului Iisus. În epoca primară, creștinii au 

luat în serios învățăturile lui Hristos cu privire la dra- 
gostea de aproape, chiar şi faţă de duşmani, şi răspunsul 
nonviolent, pe care trebuia să-l dea în caz de agresiune. 
Chiar dacă au dezaprobat războiul, în mod inevitabil, 
creştinii au fost implicaţi în această practică, Biserica 
reinterpretând învățăturile biblice pentru a justifica par- 
ticiparea membrilor ei la conflictele militare. Treptat a 
apărut şi ideea de război sfânt, conflictul militar putând 
fi justificat în funcţie de circumstanţe: cazul împăratu- 
lui bizantin Heraclius (610-641), care luptă împotriva 
perşilor pentru recuperarea Sfintei Cruci. 

Creştinismul nu era singura religie preocupată de 
războiul sfânt, pentru că în prima jumătate a secolului al 
VII-lea apare o nouă credință, dotată cu propriul tip de 
conflict religios: islamul. Atunci când Mahomed creea- 
ză în Arabia prima comunitate musulmană, toată regiu- 
nea se afla în criză. Expansiunea musulmană a continuat 
şi după moartea sa, un secol mai târziu atingând limite 
extreme precum Franţa în Occident, Samarkand şi Indus 
în Orient. Rapiditatea cu care s-a propagat a fost favori- 
zată de mai multe circumstanţe favorabile asupra cărora 
nu ne vom opri aici. 

Initiativele armate din Occident, care sunt cunoscu- 
te sub numele de cruciade, au oferit, la un moment dat, 
unor războinici fără ocupaţie sau unor simpli țărani, po- 
sibilitatea ameliorării propriei situaţii, reconstituirea 
averii prin împărțirea prăzii, iar pentru cei rămaşi acasă 
o împărțire mai judicioasă a prapriei averi. Printre occi- 
dentali, unii aveau deja um adversar identificat, in gene- 
ral păgâni, şi luptau împotriva lor, precum germanii în 
est sau spaniolii la frontiera lor meridională. În schimb 

cavalerii francezi, înconjurați de alte popoare creştine, 
mai puţin conflictuale, se vedeau în situaţia de a respec- 
ta „pacea lui Dumnezeu” impusă de Biserică. Deci tre- 
buia să se manifeste în alte zone. După cucerirea Angli- 
ei din 1066, normanzii s-au deplasat în sudul Italiei sau 
Sicilia (în 1071 cuceresc Palermo). Locuitorii din Bur- 
gundia, Toulouse, Acquitania trec Pirineii pentru a aju- 
ta micile state creştine precum Leon, Galiţia, Castilia, 
Navarra, Aragon, comitatul Barcelonei în lupta împotri- 
va Regatului Taifa, apărut după dezmembrarea califatu- 
lui de Cordoba. Pelerinajul la Compostella sau mitul lui 
Rolland au atras atenţia creştinătăţii asupra unor perico- 
le ce veneau din partea necrestinilor. În Sicilia, cuceri- 
rea normandă începea în 1060 datorită lui Roger, frate 
cu Robert Guiscard, iar în 1091 asistăm la expulzarea 
definitivă a arabilor, la eliminarea piraţilor din zonă şi la 
deschiderea strâmtorii siciliene corăbiilor creştine din 
bazinul occidental al Mediteranei: Genova şi Pisa, care 
au ajutat primele pe cruciați. Normanzii vor viza acum 
regiunile din est: Robert trece Adriatica şi îl înfrânge 
pe împăratul bizantin Alexie I Comnenul la Durazzo; in 
1085, Bohemond ar vrea să meargă la Constantinopol, 
mai ales că printre cavalerii occidentali se răspândeşte 
ideea că bizantinii erau bogaţi şi laşi în luptă. 

În ceea ce priveşte Imperiul Bizantin, la începutul se- 
colului al VII-lea domina lumea sub toate aspectele. De 
aceea, este foarte importantă cunoaşterea raporturilor 
sale cu restul lumii, Bizanțul influențând cultural, poli- 
tic şi social timp de aproape un mileniu un spaţiu geopo- 
litic ce nu poate fi neglijat. Bizanțul a reprezentat o lu- 
me nouă, „ultima formă a sintezei orientale, menţinută 

de puternica armată a romanilor şi de sensul nemuritor 
al civilizaţiei greceşti”. Adversarii bizantinilor au fost 
numeroşi. Atraşi de bogăţiile însemnate, de strălucirea 
cetăţii lui Constantin cel Mare, de poziţia sa geografică 
şi de avantajele economice care decurgeau de aici, „bar- 
barii” au atacat de multe ori Constantinopolul. Aceştia 
nu se lăsau asimilați prin cultură, romanizați prin idei 
politice sau orientalizati prin post şi obiceiuri. Ei au for- 
mat in vremea lui Justinian un singur grup politic, cáru- 
ia i-a fost opusă „Republica romană”. Dintre toţi adver- 
sarii, musulmanii au fost printre cei mai de temut, lucru 
sesizat destul de târziu de bizantini. 

Studierea unui astfel de raport presupune şi nevoia 
extinderii cercetării într-un domeniu, care în zilele noas- 
tre este tot mai delicat de abordat. Dificultatea intervine 
mai ales din cauza poziţiilor extremiste ale islamului, 
precum şi din contrastele interne ale celor două lumi: 
contrastul dintre Imperiul Bizantin şi Imperiul Persan 
sau lumea musulmană. Diferențe însemnate au existat 
între malurile Dunării şi între frontierele orientale ale 
Asiei Mici pentru Bizanţ, între Spania şi Asia Centra- 
lá pentru lumea musulmană, precum şi între Mesopota- 
mia bizantină şi Mesopotamia arabă. De aici se ajunge 
de multe ori la un antagonism conflictual cu propriile 
reprezentări caricaturale despre celălalt: om sau divini- 
tate. În fiecare dintre noi există un fel de ceață care ne 
împiedică să vedem de partea cui este Dumnezeu sau 
de partea cui sunt cei care ne înconjoară. De multe ori 
ne întrebăm: Cine este celálalt'in amestecul de eveni- 
mente la care asistăm sàu' ne implicăm? Răspunsul, ca 
ŞI în cazul cruciadelor, este de cele mai multe ori unul 

violent, pentru că în celălalt vedem o adversitate, pe ca- 
re o refuzăm şi în spatele căreia se profilează inexact 
un Dumnezeu străin, care are legături atât cu dreptatea, 
cât şi cu nedreptatea, atât cu distrugerea, cât şi cu viața. 
La acest conflict externalizat se poate ajunge în urma 
unor emoții puternice de genul: speranță, umilinţă, tea- 
mă. Teama nu este departe de speranţă şi nu trebuie să 
căutăm prea mult în desfăşurarea cronologică a raportu- 
rilor dintre bizantini, musulmani şi latini pentru a găsi 
exemple în acest sens. 

Pe plan politic, Imperiul Bizantin a cunoscuto indiscu- 
tabilă unitate, în timp ce lumea musulmană s-a confruntat 
cu o serie de particularisme regionale, care au accentuat 
divizările de ordin religios. Diversitáfilor interne ale Ori- 
entului Apropiat li se adaugă cele din ţările învecinate: 
ele au influențat in mod direct acest spaţiu geopolitic al 
Evului Mediu, prin schimburile religioase şi comerciale. 
Principala eroare care trebuie evitată este însă generaliza- 
rea, care poate fi exclusă prin efortul de a sesiza această 
surprinzătoare diversitate. Spre deosebire de creştinii din 
Occident, cei de la Bizanţ cunoşteau multe lucruri despre 
islam. Acest demers a reprezentat în Evul Mediu o şansă, 
evitând persecuțiile majore, precum şi expulzările de-o 
parte şi de alta ale unei frontiere deschise osmozelor, dar 
în care cele două părți nu şi-au dorit cu adevărat unitatea. 
În plus, după cruciada a IV-a între Bizanţ şi lumea isla- 
mică a existat un amestec de complicitate şi adversitate, 
care poate descifra o parte a situaţiei existente la un mo- 
ment dat în Palestina, Bosnia sau Kosovo. 

În anul 632 când moare profetul Mahomed, Orientul 
Apropiat mediteranean era dominat de două imperii ri- 

vale: Imperiul Bizantin, moştenitor al Imperiului Roman 
de Răsărit, şi Marele Regat Persan al sasanizilor. După 
o dispută teribilă care a culminat în secolul al VII-lea cu 
cucerirea Egiptului, a Siriei şi a Palestinei de către perşi, 
Bizanțul sub conducerea lui Heraclius (610-641) părea 
să câştige definitiv confruntarea: sasanizii sunt respinşi 
în spaţiul lor tradițional, Mesopotamia şi Iran fără acces 
la Mare, în timp ce bizantinii deţin tot litoralul meditera- 
nean, din Spania şi până în Egipt, din Palestina şi până în 
Italia. Din acest moment puterea Bizanțului părea impo- 
sibil de contestat, cu atât mai mult cu cât Persia va intra 
într-o perioadă de lupte intestine, care o vor împiedica să 
privească dincolo de frontiere. În mod simbolic în anul 
629, când Heraclius readuce Sfânta Cruce la Ierusalim, 
după ce cincisprezece ani mai înainte perşii au luat-o în 
capitala lor Ctesifon, marchează un dublu program: acela 
al Romei tradiţionale şi cel al Imperiului Romano-creştin 
născut în secolul al IV-lea, care tindea către dominaţia în- 
tregii lumii de către deținătorii adevărului. Spre deosebi- 
re de vechea Romă, Bizanțul învinsese definitiv singurul 
rival, în plus recuperase Sfânta Cruce, cea care ajutase la 
victoria lui Constantin, primul împărat creştin. 

Cu toate acestea, victoria din 629 rămâne mai degra- 
bă aparentă decât reală. Chiar dacă Imperiul Roman de 
Răsărit reprezenta o forță militară, el era unit prin cultu- 
ra romano-elenistică, avea reguli juridice moştenite din 
dreptul roman, iar unitatea religioasă era asigurată de 
creştinism; această forță avea şi unele slăbiciuni. Din 
punct de vedere militar, nenumăratele războaie cu perşii 
epuizaseră armata bizantină, iar unele provincii, precum 
Siria şi Egiptul, erau menținute cu ajutorul unor garni- 

zoane mult prea dispersate si fárá sprijin financiar co- 
respunzátor. În privinţa administraţiei, încă din secolul 
al V-lea se înregistrează o transformare prea lentă, fă- 
ră o eliminare rapidă a ramificaţiilor complexe ale unui 
funcfionariat foarte ierarhizat. Unitatea pe plan cultural 
era asigurată de o aga-numitá elită constantinopolitană 
ce vorbea şi scria în greacă, o sinteză între valorile ele- 
nistice şi cele romane, păgâne si creştine, care impu- 
nea o imagine omniprezentă a Romei. În realitate ma- 
joritatea subiecţilor imperiului nu vorbeau greacă, fiind 
departe de a se simţi purtători ai acestei noi expresii: 
latina domina Occidentul hispanic şi italian, împărțind 
cu Africa limba berberă, coptă în Egipt, siriacă în Siria 
şi Palestina, adevărate limbi naţionale. Această divizi- 
une lingvistică nu era atât de gravă, dacă nu ar fi fost 
susținută de contradicții mult mai grave de ordin econo- 
mic, social sau religios. 

Din punct de vedere social, Imperiul Bizantin era un 
spaţiu dominat de o aristocrație avidă şi lucrat de țărani 
cu drepturi diminuate, în timp ce în oraşe se confruntau 
bogăţia şi mizeria cruntă, fără ca să putem vorbi în mod 
real de existenţa unei clase mijlocii. Bizanțul nu putea 
mulţumi clasele populare ale societăţii, şi de aceea a ră- 
mas ancadramentul natural al popoarelor, mai ales al ce- 
lor din provinciile marginale, care nu erau greceşti, cum 
ar fi cazul cu Armenia, Siria, Palestina, Egiptul. O astfel 
de situație poate explica foarte uşor mulțimea greşelilor 
comise în momentul declanşării cuceririlor arabe, puse 
de prea multe ori pe seama „maselor populare”. 

În afara diviziunilor sociale avem divergentele religi- 
oase, din secolul al V-lea cele mai grave erezii dezvol- 

tându-se în partea orientală a imperiului. Astfel nestori- 
anismul sau monofizismul se vor răspândi prima în Me- 
sopotamia, iar a doua în Siria, Palestina şi Egipt, unde va 
deveni rapid majoritară, învățătura fiind considerată de 
clasele sociale şi un mijloc de a-şi exprima revendicările 
socio-economice si personalitatea naţională. În fata unor 
probleme religioase şi naţionale deosebit de complexe ca 
cele enumerate aici pe scurt, imperiul nu a avut întotdeau- 
na o politică coerentă: împăraților ortodocşi le vor urma 
suverani cu simpatii monofizite. De aceea, toate tentati- 
vele de compromis, aşa cum a fost cazul cu Ekthesisul 
lui Heraclius din 638, se vor dovedi inutile. 

În aceste condiţii, sub conducerea primilor suverani 
arabi, califii supranumifi şi ortodocşi (raşhidun), Abu 
Bakr, Umar, Uthman şi Ali!, Siria, Palestina şi Egiptul, 


! Abdallah ibn Osman Abu-Bakr (573-643) a fost primul calif arab 
(632-634). A întreprins campanii militare în urma cărora a cucerit Me- 
sopotamia (Irakul de azi) si Palestina. Era unul dintre însoțitorii lui 
Mahomed si socrul acestuia, dar era si cel mai bun prieten al profetu- 
lui. El a crezut în spusele lui Mahomed, motiv pentru care este cunos- 
cut şi sub numele de Al-Siddiq (cel ce crede). Mormântul său se află in 
moscheea din Medina, alături de ceilalţi trei califi care l-au succedat. 

Umar pronunţat si Omar (579-644), a fost unul dintre cei mai pu- 
ternici şi influenţi califi musulmani din istorie şi s-a numărat prin- 
tre însoțitorii profetului islamic Mahomed. L-a succedat pe Abu Bakr 
(632-634), în calitatea de calif, fiind al doilea dintre cei patru Califi 
Bine-Călăuziţi sau Ortodocși, în august 634. Este cunoscut pentru firea 
sa dreaptă si pioasă, care i-a adus titlul de Al-Farüq (cel care distinge 
între bine si rău). Uneori este menţionat ca Umar I de către istoricii din 
islam, întrucât mai târziu, un alt calif, umayyad, Umar al II-lea, a purtat 
acelaşi nume. Sub conducerea sa, Califatul Bine-Călăuzit s-a extins în- 
tr-un ritm fără precedent, stăpânind întregul Imperiu sasanid şi mai mult 
de două treimi din Imperiul Bizantin. Atacurile sale împotriva Imperiu- 
lui Persan sasanid au dus la cucerirea Persiei în mai puţin de doi ani. Po- 
trivit tradiției evreieşti, Umar a fost cel care a ridicat interdicţia pusă de 
creştini pentru evrei si le-a permis acestora să intre în Ierusalim. 

Usman sau Uthman ibn Affan (579-656) a fost al treilea calif Bi- 
ne-Călăuzit (644-656). 

minate de diviziunile pe care le-am pomenit, au trecut 
fără rezistență în mâinile noilor cuceritori, în timp ce 
vechiul Imperiu Persan s-a prăbuşit. În 661 generalul 
Mu'awiya preia puterea şi întemeiază o adevărată di- 
nastie, a umayyazilor, care va reuşi să supună nordul 
Africii şi Spania, lansându-se pe mare, cucerind Ciprul 
şi ajungând până la asedierea în două rânduri a Constan- 
tinopolului. Până în 718, Imperiul Bizantin a beneficiat 
de o superioritate evidentă pe mare, dar din acest mo- 


Ali bin Abi Talib s-a născut in 598 la Mecca, chiar în sanctuarul 
Kaaba, la zece ani de la începutul misiunii profetice a lui Mahomed. 
La vârsta de şase ani, după moartea bunicului său, Abd al-Muttalib, 
profetul Mahomed îl ia pe lângă el, crescându-l si protejándu-l ca pe 
propriul fiu. El i-a devenit ginere profetului Mahomed prin căsătoria 
cu fiica acestuia şi a primei sale soții Khadija, Fatima, în 622, cu ca- 
re are doi fii, Hasan si Husayn, singurii nepoti ai profetului. Ali a fost 
primul care a aderat la religia propovăduită de către Mahomed (după 
tradiția şiită). L-a însoţit pe profet tot timpul, inclusiv la Medina. A 
participat alături de acesta la toate bătăliile, mai puţin la cea de la Ta- 
buk, cînd a rămas in Medina pentru a-i tine locul. După bătălia de la 
Uhud, profetul Mahomed i-a dăruit celebra sabie numită zulfikar, sabia 
cu două lame îngemănate. La moartea lui Mahomed în 632, când s-a 
pus problema succesiunii califale, comunitatea islamică l-a ales mai 
întâi pe Abu-Bakr, apoi pe Omar. După asasinarea celui de-al treilea 
calif, Osman, în 656, Ali a devenit al patrulea calif, şi şi-a stabilit ca- 
pitala la Kufa (Irak). Imediat după preluarea califatului, este contestat 
de o parte a supușilor săi pentru că nu a aplicat Legea Talionului asa- 
sinilor lui Uthman. In fruntea acestora se afla Aişa, văduva profetului 
Mahomed aliată cu doi pretendenți la conducerea califatului, Talha bin 
Ubayd-Allah si Abd-Allah bin al-Zubayr, pe care i-a învins în apro- 
piere de Basra (Irakul de astăzi) în celebra Bătălie a Cămilei (656). 
In 657, în bătălia de la Siffin, l-a înfruntat pe guvernatorul Damascu- 
lui, Mu'awiya, membru al familiei califului Uthman. Chiar dacă era in 
avantaj, a acceptat ca sorții bătăliei să fie decigi printr-un arbitraj, care 
însă a fost în defavoarea sa. Unii dintre adepții săi i-au reproșat că a 
acceptat un arbitraj uman pentru a decide soarta califatului si l-au pără- 
sit, aga-numitii kharigiti (cei care au ieşit). Mai târziu, ei se vor revol- 
ta împotriva lui Ali care îi înfrânge în bătălia de la Nahrawan (658). 
Kharigitii se răzbună, asasinándu-l în ianuarie 661, în plină rugăciune 
în mihrabul moscheii din Kufa, prin Abdul Rahman bin Mulgam. Se 
estimeazá cá Ali avea 62 sau 63 de ani. La conducerea califatului vine 
Mu'awiya care întemeiază dinastia umayyadă, cu capitala la Damasc. 

ment se va mulțumi cu o politică maritimă defensivă, in- 
vaziile slave şi bulgare din Balcani necesitând o atenţie 
sporită pe plan terestru. Lucrurile se vor schimba odată 
cu dinastia isauriană (717-802), care, adoptând ceea ce 
o falsă tradiţie a văzut în iconoclasm o formă de mono- 
fizism, îşi va asigura sprijinul unei părți din populaţia 
capitalei şi din Asia Mică, fără de care apărarea impe- 
riului era imposibilă. Pe viitor războaiele arabe nu vor 
periclita prea mult soarta Bizanțului. Mai degrabă Im- 
periul Musulman îşi va pierde unitatea: în 750 dinas- 
tia umayyazilor a fost înlocuită de cea a abbasizilor, un 
amestec intim de arabi si populaţii islamizate (mawalî), 
cu un anume tip de particularisme naţionale. Spania se 
va îndepărta de califatul oriental, iar mai târziu şi Iranul 
sau Egiptul. Lumea musulmană care atinge în această 
perioadă apogeul este capabilă de ofensivă, concretizată 
în secolul al IX-lea de cucerirea Cretei şi a Siciliei, dar 
esentialul acțiunii sale împotriva creştinilor se rezuma la 
războaie de uzură şi la piraterii. Profitând de această sta- 
re, Bizanțul a trecut la reorganizarea sa pe plan adminis- 
trativ şi la rezolvarea problemelor sociale şi religioase. 
În 864, când puterea este preluată de dinastia macedo- 
neană prin Vasile I (867-886), vechiul Imperiu Oriental 
depăşise faza cuceririlor, numită epopeea bizantină: în- 
tre 867 şi 1025, de la Vasile I la Vasile al II-lea, Bizanțul 
va recuceri Insulele Cipru, Creta, Sicilia, o parte a Me- 
sopotamiei, nordul Siriei, sudul Italiei şi Armenia. Tot 
acum, Imperiul Musulman va cunoaşte un nou califat, 
rival cu cel de la Bagdad, acela al fatimizilor, care se în- 
tindea din Tunisia până în Siria.! 


! Califatul Fatimid a fost un califat arabo-berber Şiit musulman, pri- 
ma oará cu capitala in Tunisiala Mahdia, apoi din 969 in Egipt la Cairo, 

În a doua jumătate a secolului al XI-lea, situaţia 
din Orientul Apropiat era diferită de cea din secolul al 
VII-lea: un imperiu creştin foarte puternic reuşea să eli- 
mine puterea musulmană, slăbită de numeroasele divi- 
ziuni. Este momentul în care intervin două fapte legate 
una de cealaltă: ofensiva turcă şi cruciadele. Invadarea 
Orientului Apropiat musulman, precum şi a unei părţi 
din Anatolia de către turcii selgiucizi’, nomazi non-arabi 
din stepe euroasiatice, dar bine integrati în comunitatea 
musulmană sunită odată cu convertirea lor la islam în 
secolul al X-lea, vor depăşi foarte curând frontierele ori- 
entale ale Bizanțului. Ei vor deveni o putere importan- 
tă în urma luptelor cu principatele musulmane din nor- 
dul Iranului. Conducătorul lor, Togrul-Beg, s-a impus 
în fata califului de la Bagdad şi primeşte titlul de sultan 
care îi oferea autoritate temporală, cu misiunea de a re- 
stabili unitatea califală şi dominaţia sunită. Așadar, în- 
tr-o primă fază obiectivul era înlăturarea califatului fati- 
mid, numai că sultanii nu deţineau controlul deplin asu- 
pra trupelor, multe triburi turcomane manifestându-şi 
autonomia. În aceste condiţii Anatolia bizantină era un 
spaţiu ideal de cucerit, şi in 1071 Bizanțul va pierde 2/3 
din teritoriile sale din Asia Mică, care vor fi cucerite de 
selgiucizi, formând Sultanatul de Rum (al romanilor). În 
1095 papa Urban al II-lea predica prima cruciadă, dor- 
nic să recucerească în numele creştinătăţii locurile lua- 
te de musulmani. Totul se va schimba acum, cruciadele 
intervenind într-un moment în care imperiul de la Con- 
care a stăpânit diferite teritorii din Maghreb, Sudan, Sicilia, Levant şi 


Hijaz din 5 ianuarie 909 până în 1171. 
! Cuceresc Irakul abbasyzilor, Bagdadul fiind luat în 1055. 

stantinopol infelesese că a distruge adversarul musul- 
man era un obiectiv greu de realizat, iniţiativa latină pu- 
nând totuşi în contradicţie raporturile coexistenfiale din- 
tre Bizanţ şi lumea musulmană.! Apare însă pericolul 
turcesc, iar Alexie I Comnenul (1081-1118) crede în po- 
sibilitatea recuperării terenului pierdut în Anatolia. Re- 
amintim aici faptul cá pentru mostenitorul unei tradiţii 
teocratice, care făcea din suveranul bizantin trimisul 
lui Dumnezeu pe pământ, singurul deţinător al adevă- 
rului dintre toţi creştinii, era greu de admis în secolele 
al XI-lea-al XII-lea că anumite teritorii puteau trece în 
mâinile unei mase dezorganizate venite din Apus. Mai 
mult chiar, bizantinii îi considerau ca pe nişte barbari, 
pentru care creştinismul nu a reuşit să le schimbe mora- 
vurile brutale şi nici incultura iremediabilă. La acestea 
se adaugă şi reproşurile de ordin religios, care au culmi- 
nat cu regretabilul eveniment din 1054. La rândul lor, 
normanzii, în acelaşi an în care turcii invadaseră Anato- 
lia, preluaseră de la bizantini ultimele posesiuni italiene. 
După 1098, toate acestea nu făceau decât să creeze Con- 
stantinopolului o imagine ostilă despre cruciadă, când, 
în loc să lupte împotriva turcilor, latinii erau preocupaţi 
mai degrabă de crearea propriilor principate la Constan- 
tinopol, Alexie nemaiavând încredere în sinceritatea lor. 
Cu toate acestea, împăratul bizantin va avea încă încre- 
dere în aşa-zişii „buni latini” Veneţia îl ajutase în lupta 
împotriva normanzilor, gest răsplătit ulterior prin scuti- 
rea de taxe vamale la ieşirea şi intrarea în imperiu. 


! Despre Bizanţ şi cruciade pot fi consultați: Paul Lemerle, „Byzan- 
ce et la croisade”, in Relazioni del X Congresso internazionale di sci- 
enze storiche, Florenta-Roma, 1955, t. III, pp. 594-620; Michel Balard, 
Les croisades, Paris, 1988, pp.72-76. 

Pe termen mediu constatarea va fi însă amară: în se- 
colul următor comerțul latin va fi la fel de periculos ca 
Şi cruciații. Veneţiei 1 se vor alătura Pisa şi Genova, an- 
trenând ruina burgheziei bizantine, perturbând diversele 
circuite de distribuţie prin exporturi abuzive, amenințând 
populaţia care se putea aproviziona iniţial fără probleme 
cu produse locale. În acest timp cruciadele se vor suc- 
cede una după cealaltă, vor fi nenumărate reproşuri bi- 
ne ancorate în mentalitatea oamenilor, latinii fiind în- 
să prezentaţi drept aliaţi ai imperiului, ajungând până 
în sferele înalte ale puterii. Astfel, împăratul Manuel I 
Comnenul (1143-1180), care confiscase în 1171 bunurile 
venețiene, lasă regența fiului celei de a doua soții, Maria 
de Antiohia, o normandă înconjurată la curte de numeroşi 
latini. Ea va fi şi cauza masacrului împotriva latinilor de 
la Constantinopol din anul 1182, urmat de răspunsul si- 
milar al normanzilor sicilieni din 1185, împotriva Tesa- 
lonicului. Nu trebuie uitat nici anul 1190, când în tim- 
pul desfăşurării cruciadei a III-a Frederic Barbarossa es- 
te pe punctul de a ataca Constantinopolul. Intenţia sa se 
va materializa în 1204, când cruciada a IV-a deviază de 
la scopul ei iniţial, acela de a recuceri Egiptul spre inte- 
rese politice şi economice. Odată cu cucerirea Constan- 
tinopolului se pun bazele unui Imperiu Latin pe terito- 
riul Bizanțului, recucerirea făcându-se ulterior din do- 
uă puncte de rezistență greceşti: Epirul şi Imperiul de la 
Niceea, acesta din urmă recuperând Constantinopolul în 
1261. Toate acestea au adus Bizanțul în situaţia de a avea 
acum de luptat împotriva a doi adversari: turcii şi latinii. 

Prezentarea pe scurt a relaţiilor latino-bizantine din 
secolele al XI-lea-al XIII-lea ni s-a părut necesară pen- 

tru a înţelege mai bine în ce sens au evoluat acum ra- 
porturile imperiului de la Constantinopol cu adversarii 
tradiţionali, musulmanii. Aici trebuie precizat şi faptul 
că lucrurile se condiționează unele pe altele: fără a măr- 
turisi cel puţin până în secolul al XV-lea, Bizanțul, acest 
al treilea partener în istoria cruciadelor, va înţelege în 
chip progresiv că pericolul cel mai presant venea din 
vest. Acest pericol era triplu: politic, pentru că se ma- 
nifestase prin mai multe agresiuni militare, care culmi- 
naseră cu cele petrecute în 1204; economic, deoarece 
prezenţa latină făcuse din cel mai puternic imperiu me- 
diteranean un fel de Chină, din care „diavolii străini” 
retineau toate resursele; şi în sfârşit religios şi cultural, 
pentru că în ciuda barbariei manifestate în cursul asal- 
tului din 1204 asupra unuia dintre cele mai importante 
orașe creştine de către alti „frați? creştini, subzista un 
sentiment încă puternic, atât în Orient, cât şi în Occi- 
dent, de apartenenţă la o „comunitate de creştini” (com- 
munitas christianorum) care avea un adversar comun: 
lumea musulmană. Din secolul al XI-lea şi până în seco- 
lul al XV-lea, Bizanțul şi Roma au căutat, fără întrerupe- 
re, să reconstituie această comunitate, chiar dacă jocul 
era din ce în ce mai puţin egalitar, Occidentul fiind tot 
mai puternic în comparaţie cu un imperiu slăbit. În acest 
joc musulmanii au avut un rol involuntar, dar esenţial. 
După stabilirea frontierelor islamo-bizantine de către 
Alexie I în secolele al XI-lea si al XII-lea şi după slábi- 
rea prin tot felul de lupte interne a Sultanatului de Rum, 
latinii utilizează din ce în ce mai mult argumentul aju- 
torului, pe care l-ar putea acorda Bizanțului in combate- 
rea musulmanilor. Motivatiile invocate nu vor avea re- 

zultatul scontat, deoarece Bizanțul obținuse în vremea 
lui Ioan al II-lea Comnenul (1118-1143) mai multe suc- 
cese, transformându-l acum într-un posibil arbitru între 
diverşii protagonişti ai luptei pentru putere din cadrul 
Sultanatului de Rum. Din acest moment latinii îi bănu- 
iesc pe bizantini a fi complicii musulmanilor, argument 
întrebuințat deja de normandul Bohemond la începutul 
secolului al XII-lea. De asemenea Frederic Barbarossa 
constatase în cursul cruciadei a III-a că bizantinii se ali- 
aseră cu ayyubizii.! 

Pentru a înţelege o asemenea atitudine, latinii au se- 
sizat faptul că din cauza lor bizantinii au abandonat pro- 
gresiv imaginea unei lumi, în care singurele frontiere 
erau cele în care se confruntau creştinii cu musulmanii. 
Obsesia „latinului rău intenţionat” atinge paroxismul in 
secolul al XII-lea, când se confirmă ideea că bizantinii 
se puteau înțelege mai bine cu musulmanii, care aveau 
calităţi umane uneori superioare creştinilor. În plus, tim- 
pul învățase elita civilă şi religioasă de la Bizanţ cá im- 
periul lor şi cel islamic aveau o serie de interese comu- 
ne de natură istorică, politică şi chiar culturală, această 
interpretare simplistă şi veche de mai bine de un secol 
fiind confirmată de războaiele sfinte occidentale: simple 
expediţii militare, care vizau atât creştinii ortodocşi, cât 
şi pe vecinii lor musulmani. Cu toate acestea, ataşamentul 
la vechea communitas christianorum făcea pe multi la 
sfârşitul secolului al XIV-lea să se abțină de la afirmaţia 
că ar prefera dominaţia musulmană celei latine. Se dis- 
cuta tot mai mult despre o eventuală unire a Bisericilor, 


! Fondată de Saladin, dinastia ayyubizilor va domina Siria şi Egip- 
tul între 1174 şi 1260. 


50 PR. PROF. DR. EMANOIL BÁBUS 


musulmanii fiind în acest context un pericol de moarte. 
La rândul lor, occidentalii nu înțelegeau, la sfârşitul se- 
colului al XIII-lea, de ce suveranii bizantini nu vedeau 
în musulmani un pericol prioritar. Mihail al VIII-lea Pa- 
leologul (1259-1282) realizase o triplă alianţă plină de 
ambiţii: mai întâi cu Sultanatul de Rum, frânat de Las- 
karizi şi neutralizat ulterior de invazia mongolă, cu ma- 
melucii din Egipt şi mongolii islamizafi ai hanatului 
Hoardei de Aur, deveniți stăpâni pe coastele Mării Ne- 
gre. Alianţa urmărea să formeze un front comun împo- 
triva ofensivei occidentale, vârful ei de lance fiind rege- 
le francez al Neapolului, Carol de Anjou, dornic să re- 
cupereze cât mai rapid Imperiul Oriental, din care latinii 
fuseseră eliminaţi. Pentru dezamorsarea acestor planuri, 
şi nu din teamă faţă de musulmani, Mihail al VIII-lea 
consimte la Lyon, în 1274, recunoaşterea autorităţii pa- 
pale şi a dogmei romane, fapt care va declanşa la Bizanţ 
în mod firesc revolta antiunionistă majoritară. Ajutorul 
latin redevine actual în secolul al XIII-lea, când turcii 
din Anatolia, scápati de vechiul cadru al Sultanatului 
de Rum şi mai ales de tutela mongolă, pornesc din nou 
la cucerirea Imperiului Creştin. Ei vor avea în frunte o 
multitudine de emirate, cel mai modest fiind în aparenţă 
cel al lui Osman, implantat însă in Bitinia, deci la li- 
mita teritoriului bizantin. Împotriva acestei noi torna- 
de, împăratul Andronic al II-lea (1282-1328) nu găseşte 
în Occident decât mercenari (almugavarii)' folosiţi până 
atunci de regii de Aragon în Sicilia, dar care rămaşi fără 
serviciu se pun acum în slujba basileului. Ei îi vor res- 


! Mercenari catalani şi aragonezi în slujba Imperiului Bizantin îm- 
potriva turcilor între 1300 şi 1303. 

pinge temporar pe turci, dar pentru cá nu au fost plătiţi 
la timp se vor revolta si vor devasta Tracia, Macedonia, 
Tesalia, ajungánd sá cucereascá chiar Atena si sá creeze 
un ducat catalan care va dura până in 1388. Bizantul se 
găsea astfel încă o dată singur în fata sultanilor Osman 
(+1324) şi Orhan (+1362), care înainte de 1350 elimina- 
seră prezenţa bizantină din provinciile Asiei: Bursa cade 
în 1326, Niceea în 1331, iar Nicomidia în 1377, în ciuda 
unei ultime tentative de contraofensivă a lui Andronic al 
III-lea (1328-1341) în 1329. 

Acest dezastru nu va schimba atitudinea Bizanțului 
față de musulmani. Ei vor continua în ciuda luptelor din 
Asia Mică să recruteze mercenari din rândul turcilor, ca- 
re vor cunoaşte astfel mai bine provinciile europene încă 
de la începutul secolului al XIV-lea. Intervenţia occiden- 
tală se va justifica printr-o serie de evenimente, care vor 
avea loc în prima jumătate a secolului al XIV-lea: cuce- 
ririle sârbilor conduşi de Ştefan Duşan (1331-1355), ca- 
re împing Imperiul Slav până la Corint şi Marea Adria- 
tică, în condiţiile în care între anii 1322 şi 1328, 1341 şi 
1354, Bizanțul traversează două serii de războaie civile. 
Situaţia era agravată şi de dezastrul suferit de ortodocşi 
la Râul Marita în 1371 şi Kosovo în 1389. Era destul 
de clar că pentru a înfrânge ofensiva otomană era ne- 
voie de o mobilizare generală a tuturor creştinilor. Din 
păcate ajutorul occidental era condiţionat de acceptarea 
de către ortodocşi a primatului Romei si a integralitátii 
dogmei romane. Acest şantaj venea oarecum în contra- 
timp, deoarece în secolele al XIII-lea şi al XIV-lea, din 
punct de vedere cultural, asistăm la o întoarcere la iz- 
voarele elenistice şi creştine, cărora Ortodoxia le dato- 

ra identitatea: şantajului roman, Bizanțul îi opunea ex- 
traordinarul patrimoniu intelectual, dar mai ales mistica 
deşertului, isihasmul. Ioan al VI-lea Cantacuzino, care 
oficializează isihasmul în 1351, credea chiar că oraşul 
Constantinopol mai putea fi salvat cu ajutorul turcilor, 
prin intermediul prietenului său Umur, emir de Aydin!. 
Cu toate acestea, evenimentele iau o turnură violentă, 
mai ales în vremea lui Baiazid I (1389-1402), care ase- 
diază Constantinopolul timp de doi ani (1397-1399), 
sub Murad al II-lea (1421-1451), lui Mahomed al II-lea 
Cuceritorul rămânându-i numai să-l cucerească în 1453. 
În faţa acestei situaţii antiunioniştii nu pot decât să ac- 
cepte intervenția mareșalului Boucicaut, trimis de Carol 
al VI-lea al Franţei, care ridică asediul asupra Constan- 
tinopolului şi a latinilor participanţi la apărarea oraşului, 
între 1451 şi 1453. Înainte de victoria turcilor, o parte a 
elitei intelectuale părăsise deja capitala refugiindu-se în 
Occident, pentru cei rămaşi turcocrafia (dominaţia tur- 
că) fiind primită cu multă retinere, dar garanta pentru 
moment păstrarea unei culturi şi mai ales a unei religii, 
care de un mileniu forma un corp comun cu societatea 
bizantină. 

Toate aceste contacte dintre musulmani, creştinii bi- 
zantini şi latini fac parte dintr-o listă selectivă a feno- 
menelor umane importante care constituie cheia lectu- 
rii lumii în care trăim şi care nu poate fi înţeleasă fără a 
face şi o referire emoţională. Aşadar vom încerca să le 
descifrăm, ţinând seama bineînțeles şi de o parte dintre 
textele care ne-au rămas din această perioadă. Obiec- 


! Paul Lemerle, L' Emirat d'Aydin, Byzance et l'Occident. Recher- 
ches sur la ,, Geste" d'Humur Pacha, Paris, 1957. 

tiv ambițios, care îşi propune să arate că apartenenţa la 
o comunitate sau alta nu atrage automat o ură naturală, 
inexplicabilă. De felul în care interpretăm propria noas- 
tră credinţă cu trăirile pe care le avem în această trecere 
prin lume depinde înţelegerea celorlalţi, mai ales atunci 
când este vorba despre o coexistentá impusă de anumi- 
te condiţii geopolitice. Cruciadele rămân până astăzi 
un exemplu de ceea ce poate însemna în istorie, cultu- 
ra speranței, a fricii, a umilinfei, ce efecte pot avea ura, 
dorinţa, resentimentul, dragostea, onoarea, solidaritatea 
şi alte emoţii pe care le-au resimțit participanţii la ele. 
Interesant va fi să vedem şi cum s-a ajuns la o judecată 
negativă despre celălalt frate creştin, latinul, antrenând 
la Bizanţ o comparaţie cu musulmanii, consideraţi în se- 
colul al XV-lea ultima soluţie în păstrarea unei culturi şi 
a unei credințe. 


Delimitările celor trei lumi 


Stabilirea şi evaluarea raporturilor civilizatorii repre- 
zintă o sarcină destul de dificilă, cu caracterizări pre- 
cise şi frontiere bine delimitate. De aceea prima pro- 
blemă care s-ar pune este cea legată de pertinenta ca- 
tegoriilor invocate: „Bizanţul” — un imperiu aflat într-o 
perioadă tranzitorie de la apogeu la criză, „cruciadă”, 
ce ne aminteşte de spaţiul latin occidental, şi „islam”, 
termen ce uneori poate aduce confuzie, cauzată de o 
istorie pluralistă a unei lumi care a modelat şi unificat 
instituţii politice, organizări sociale, manifestări cultu- 
rale diverse. Cuceririle arabe din secolele al VII-lea şi al 
VIII-lea au adunat, sub conducerea califilor, regiuni di- 
verse: spaţiul iranian, cu vestiţii suverani sasanizi, care 
guvernau asupra unui imperiu plasat între Indus şi valea 
Tigrului, bogat în tradiţiile culturale persane şi urmele 
unor străvechi civilizaţii orientale; spațiul mediterane- 
an, moştenitor al Greciei şi al Romei, modelat de mono- 
teismul iudaic şi creştin, împărțit la sfârşitul Antichității 
în pars orientalis sau Imperiul Bizantin cu capitala la 
Constantinopol şi pars occidentalis, unde regatele bar- 
bare au inaugurat un Ev Mediu latin rural, dominat de 

aristocrația seniorială, laică şi religioasă. În această di- 
versitate civilizatorie pot apărea foarte multe întrebări 
de genul: În ce limite, începând cu ce dată şi până când 
conceptele propuse sunt valabile? Pe baza căror fronti- 
ere geografice sau sociale putem vorbi despre un raport 
de schimb sau de confruntare? Un teritoriu poate fi isla- 
MIC, latin sau bizantin în funcţie de religie sau de limbă? 
Răspunsurile pe care le putem da nu sunt atât de simple 
pe cát par, cu atât mai mult cu cât ştiinţa şi tehnica zi- 
lelor noastre nu mai au frontiere şi este chiar absurd să 
le mai anexăm unei civilizații sau unor popoare. Acest 
tip de raţionament globalizant nu exista însă în secolele 
al X-lea-al XIII-lea, iar pentru aceste întrebări nu avem 
decât un răspuns istoric. 

Fascinaţia pentru Ierusalim, centrul creştinătăţii, do- 
rinta de a-l scăpa de sub stăpânirea musulmană, voința 
de a răspunde printr-o contraofensivă agresiunii genera- 
lizate a islamului împotriva creştinătăţii nu coincideau 
apelului papei Urban al II-lea din 1095. Rădăcinile sunt 
mult mai profunde şi tin în mod indirect de veşnica pro- 
blemă a Orientului, cu care s-au confruntat mai întâi gre- 
cii, apoi romanii, şi nu a încetat să-i îngrijoreze pe bi- 
zantini. De aceea, poate că în mod justificat Guillaume 
de Tyr vedea în împăratul bizantin Heraclius un precur- 
sor al lui Godefroy de Bouillon, şi în recucerirea Ţării 
Sfinte în dauna perşilor, o prefigurare a primei crucia- 
de. Istoricii datorează mult lui Guillaume de Tyr, prinţ 
şi cronicar al timpului sáu, care a avut un imens avantaj 
prin faptul cá era un bun cunoscător al limbii arabe.! 


! El s-a născut in Palestina, a studiat la Paris şi, reîntors în ţară, 
ajunge consilierul regelui Amaury I si arhidiaconul mitropolitului din 

Guillaume ne descrie in termeni patetici invadarea 
Palestinei de către regele persan Kosroe, cetăţi şi sate 
distruse, populația masacratá sau redusă la sclavie, Ie- 
rusalimul ruinat.! Aceste evenimente aveau loc în 614. 
In 628, împăratul Heraclius al Bizanțului invadează 
Persia, îl înfrânge şi-l omoară pe Kosroe, readuce Sfân- 
ta Cruce la Ierusalim, reconstruieşte Biserica Sfântu- 
lui Mormânt. Zece ani mai târziu, în 638, califul Omar 
cucereşte Palestina şi lerusalimul, cetatea care mai pur- 
ta încă semnele invaziei persane: era practic depopula- 
tă. Omar nu ia Sfânta Cruce, aşa cum făcuse în trecut 
Kosroe; a respectat Biserica Sfântului Mormânt, a per- 
mis creştinilor practicarea cultului, de aceea Guillaume 
de Tyr evidenţiază spiritul sáu de toleranță.? Toleranfa 
manifestată de Omar nu excludea însă calculele politi- 
ce. La vremea aceea, islamul progresa rapid. In opt ani 
(635-643), califul Omar cucerea Siria, Egiptul şi Persia, 
iar succesorul său Othman ajunsese până în India şi Ca- 
Tyr. Amaury îl trimite în misiune la Constantinopol, ulterior devenind 
profesorul fiului său, viitorul Balduin al IV-lea. În momentul în care 
acesta ajunge rege al Ierusalimului, Guillaume este numit cancelar al 
regatului şi arhiepiscop de Tyr. A fost un om al timpului său, un creştin 
fervent pentru care Mahomed nu putea fi decât un fals profet. A fost un 
savant, un diplomat, un jurist şi, în ciuda unor lacune, un adevărat isto- 
ric. Este autorul unei Istorii a cruciadelor (vezi in Recuei/ des histori- 
ens des croisades, Imprimerie royale, puis nationale, Paris, 1841-1966, 
17 vol.), iar la cererea regelui Amaury a scris si o /storie a arabilor, de 
la naşterea lui Mahomed până la 1182, lucrare din păcate pierdută. 

! Kosroes numit şi „fiul prim-născut al Satanei ce declară în mod 
fals că el a fost un profet trimis de Dumnezeu” trece „prin sabie 36000 
de locuitori”, iar cei care au supravieţuit au fost luaţi în robie împreu- 
nă cu Patriarhul Zaharia al Ierusalimului. In timpul acestor evenimente 
au fost distruse bisericile din Oraşul Sfânt, iar Sfânta Cruce va ajunge 
în Persia. William of Tyre, A History of Deeds Done Beyond the Sea, 
vol. 1, Columbia University Press, New York, Morningside Heights, 


1943, pp. 60-63. 
? William of Tyre, op. cit., pp. 63-64. 

ucaz, iar flota efectua primele incursiuni pe Marea Me- 
diterană. Cucerirea acestui spațiu atât de întins într-un 
timp atât de scurt impunea coeziune şi linişte la nive- 
lul puterii. Apar acum cele două tendinţe rivale, sunitii 
ŞI giitii, asasinarea lui Othman în 656 şi alegerea lui Ali 
in fruntea califatului ducánd la lupte fratricide, ce se 
vor încheia in 661, odată cu venirea la putere a dinastiei 
umayyade (califii din Damasc). Din acest moment, jiha- 
dul (războiul sfânt) începe să capete consistenţă, fiind 
pentru orice musulman o îndatorire fundamentală. Nu 
era suficient să te rogi şi să faci milostenie, trebuia să 
faci cunoscută lumii învățătura profetului. Pentru ade- 
văratul credincios lumea se împărțea de fapt în două ca- 
se: dâr al-islâm (casa islamului) şi dâr al-harb (lumea 
războiului). Trebuia cucerit prin forță ce nu se putea 
obține prin convingere. Acest concept de război sfânt 
a fost din plin valorificat de ambitiosii califi care au ur- 
mat, toti adunând funcții cumulative: şefi de stat, con- 
ducători religioşi, suverani spirituali şi temporali. În 20 
de ani, umayyazii au reuşit să cucerească nordul Africii, 
iar între 711 şi 720 au anexat Spania, după ce înlătura- 
seră fără prea mari probleme monarhia vizigotă. Musul- 
manii au atacat şi Constantinopolul în 718, dar au fost 
respinşi, ofensiva lor fiind însă stopată în bătălia de la 
la Poitiers din 732 de către Carol Martel (686-741). In- 
vazia lor era oprită, dar ameninţarea persista ca o sabie 
a lui Damocles asupra creştinătăţii. Moartea lui Roland 
la Roncevaux, care a inspirat La Chanson de Roland, 
nu este decât un episod din campania dificilă a lui Ca- 
rol cel Mare împotriva maurilor din Spania. El a reuşit 
totuşi să cucerească teritorii importante din Navarra şi 

Aragon, care au creat premisele asiguratorii ale începu- 
tului Reconquistei, punând la adăpost şi Franţa de even- 
tualele atacuri-surpriză. În Bizanţ, împărații reușesc să 
facă față atacurilor sporadice, chiar incoerente şi limi- 
tate mai degrabă la piraterie, decât campaniilor militare 
propriu-zise. 

Odată cu transferul de la Damasc la Bagdad puterea 
califală din vremea abbasizilor este revitalizată. Chiar şi 
în aceste noi condiţii era foarte greu de controlat un teri- 
toriu întins şi eterogen. În secolul al X-lea acest imperiu 
se va feudaliza şi împărți în mai multe state, mai mult 
sau mai putin independente. Asistám la secesiunile regi- 
unilor îndepărtate si chiar la contestarea legitimitátii sa- 
le prin diferitele dizidente islamice. Suniţilor, care apă- 
şi mai ales şiiţii. Ei considerau cá Ali era adevăratul des- 
cendent al califatului, in calitate de ginere al profetului, 
dar se vor împărți si ei in ismaelifi! si duodecimani. În 
secolele al X-lea-al XI-lea, ismaelitii ajung sá fie foarte 
puternici, iar in nordul Africii, fatimizii se proclamá ca- 
lifi, cucerind Egiptul şi întemeind oraşul Cairo (,„Victo- 
rios"). La rândul ei, Persia era împărțită în două: emirii 
samanizi conduceau partea orientală, iar buyzii partea 
occidentală. Califul nu mai era monarhul temporal al is- 
lamului şi nici conducătorul religios, asumând un rol pur 
spiritual. Cei doi emiri rivali nu mai erau interesaţi de 
provinciile vestice, guvernate de principi independenți. 

'Ismaeliţii fac parte din cea de-a doua comunitate majoră şiită, după 
duodecimani. Secta ismaelită s-a divizat, la rândul ei, în mai multe ra- 
muri majore si grupuri minore. Numele provine de la Ismail (745-799), 


fiul cel mare al lui Jafar as Sadiq, al VI-lea imam şiit, moștenitorul de 
drept al imamatului. 

Acest proces este întâlnit şi în Apus: dislocarea Impe- 
riului Carolingian a atras parcelizarea puterii publice. 
În Franța, moştenitorii lui Hugues Capet (939-996), de- 
veniţi conducători ai palatului, îşi disputau puterea cu 
descendenţii lui Carol cel Mare. 

În contextul slăbirii puterii califale, bizantinii preiau 
inițiativa în vremea lui Nichifor al II-lea Focas (963-969), 
care concepe un proiect grandios, chiar himeric, de re- 
constituire a vechiului Imperiu Roman, prin recupera- 
rea atât în Orient, cât şi în Occident a teritoriilor pier- 
dute. În final planul său s-a limitat la cucerirea Ciliciei, 
Alepului şi Antiohiei. Succesorul sáu, Ioan Tzimiskes 
(969-976), i-a continuat iniţiativa, reuşind să supună Si- 
ria în 975 şi să se îndrepte către Ierusalim. Expediția lui 
Tzimiskes, cu caracteristici de cruciadă, se va opri însă 
în Samaria, unde bizantinii au fost obligati să facă faţă 
fatimizilor din Tunisia, cei care cu şase ani mai înainte 
cuceriseră Egiptul şi împrejurimile sale (Palestina).! Bi- 
zantinii au pierdut mult timp cu asedierea unor teritorii 
strategice de pe litoral şi s-au întors la Constantinopol 
cu un semieşec. 

Guillaume de Tyr vorbeşte despre toleranța de care 
s-au bucurat creştinii sub dominaţia fatimidă, mai ales 
în lerusalim. Această situaţie ia sfârşit odată cu venirea 
califului al-Hakim în 996. Dominat de un evident delir 
religios, el a distrus Biserica Sfântului Mormânt şi i-a 
persecutat pe creştini si pe evrei.? „În afară de impozite 
mari şi de tributurile cerute de la ei, care depăşeau limi- 
tele, şi în ciuda privilegiilor acordate de predecesorii săi 


-l Fatimizii au întemeiat un califat la Cairo, de obedienţă şiită, al că- 
rui duşman ireconciliabil era califatul sunit de la Bagdad. 
? William of Tyre, op. cit., p. 66. 

regelui, acest monarh le-a interzis diferitele solemnitáfi 
care până astăzi au fost practicate în mod liber de către 
alti principi, fie in mod liber, fie in secret. In plus, aceas- 
tá sárbátoare dacá era cinstitá, ei erau obligati sá rámá- 
nă închişi in propriile locuinţe; ei nu indrázneau să iasă 
în public; casele lor nu le ofereau un refugiu sigur, li se 
aruncau cu pietre si tot felul de resturi...” Împăratul bi- 
zantin Vasile al II-lea (976-1025) tratează cu acelaşi Ha- 
kim pentru delimitarea zonelor de influenţă în Siria, fără 
a fi îngrijorat în privinţa brutalitátii manifestate față de 
creştini. În plus Armenia, principat creştin, va fi anexată 
în condiţii odioase. 

Conflictul Orient-Occident, islam şi creştinism, evo- 
că într-un fel fluxul şi refluxul oceanului. Împărații bi- 
zantini au exploatat slăbiciunile califilor de la Bagdad, 
iar ulterior aceştia din urmă au tras profit de pe urma 
decadentei politice din Bizanţ. Ei apelează la ajutorul 
turcilor selgiucizi, care se convertesc la islam şi, cu ze- 
lul caracteristic neofitilor, restaurează sunismul. De ase- 
menea ei preiau şi conducerea temporală a Imperiului 
Musulman în numele califatului abbasid. Din acest mo- 
ment situaţia se schimbă: la Bizanţ partida antimilita- 
ristă devine dominantă în detrimentul feudalismului.? 

! Ibidem, p. 67. 

?|n secolul al XI-lea Imperiul Bizantin trecea printr-o profundă criză 
internă. Pe plan politic, asistăm la lupta pentru putere între aristocrația 
civilă promovată de macedoneni în administraţia centrală și aristocrația 
militar-funciară stăpână pe putere în provincie. Intr-o perioadă de criză 
împărații se transformă în instrumente docile ale elitelor social-politice 
aflate în conflict şi sunt incapabili să domine situaţia internă şi externă. 
Avem un exemplu în acest sens — fiicele lui Constantin al VIII-lea, Zoe 
şi Teodora (aprilie-iunie 1042), în spatele cărora se confruntau diferite- 


le facțiuni ale aristocrației civile din capitală. In final este adus la putere 
Constantin al IX-lea, reprezentantul grupării civile care consolidează 

Este aleasă pacea în schimbul favorizării schimburilor 
comerciale, armata devine inutilă si este practic destruc- 
turată. Acest gen de politică suicidară a pus Imperiul Bi- 
zantin în pericol. Era încă o dată greu de apărat un teri- 
toriu ce cuprindea în partea sa orientală spaţiul actual al 
Turciei de astăzi, supradimensionat de Antiohia si Edes- 
sa. [n acest context tentatia era prea mare pentru turci, 
soldaţi încercaţi, mai puţin atraşi de eventualele benefi- 
cii ale unui comerţ cu Constantinopolul în schimbul pă- 
cii. Într-o primă fază ei au tatonat adversarul prin atacuri 
sporadice întreprinse din Capadocia până la Marea Nea- 
grá. Demilitarizat, Bizanțul nu a reacţionat, iar sultanul 
Alp Arslan cucereşte în anul 1064 cetatea Ani, capitala 
vechiului principat armean, deschizându-se în acest fel 
accesul spre Asia Mică. Progresul în spaţiul tradiţional 
bizantin continuă în vremea împăratului Constantin al 
X-lea Ducas (1059-1067), care pare că nu realizează pe- 
ricolul iminent, iar odată cu revenirea la putere a parti- 
dei militariste, prin reprezentantul ei Roman al IV-lea 
Diogene (1068-1071), se încearcă o contraofensivă. Pe 
19 august 1071, armata bizantină este înfrântă de trupe- 
le lui Alp Arslan la Mantzikert, Roman Diogene făcut 
aristocrația senatorială, epuizează tezaurul lui Vasile al II-lea pentru a 
acoperi fastul de la curte si darurile acordate favoritilor. In timpul lui 
Isaac Comnenul (1057-1059) asistăm însă la reacţia militară impotri- 
va guvernării civile şi la o încercare de rezolvare a problemelor inter- 
ne şi externe ale imperiului. Urmașul acestuia, Constantin al X-lea Du- 
cas (1059-1067), este reprezentantul facțiunii civile, care se răzbună 
împotriva grupării militare promovând în ordinul senatorial noi mem- 
bri recrutaţi din rândul societăţii bogate din Constantinopol. În sfârşit, 
sub Roman al IV-lea Diogene (1067-1071), strateg de Serdica (Sofia) 
(1067-1071), asistăm la o nouă reacţie a grupării militare. La 10 ani du- 
pă Isaac Comnenul situația era disperată, Bizanțul nu mai reprezenta o 


forță armată, efectivele erau adunate în grabă şi incapabile să facă față 
unei situații majore precum cea de la Mantzikert. 


62 PR. PROF. DR. EMANOIL BÁBUS 


prizonier, iar cánd a fost eliberat succesorul sáu l-a or- 
bit.! Din acest moment, selgiucizii vor stăpâni trei părţi 
din Asia Micá, apropiindu-se tot mai mult de Constan- 
tinopol. Astfel, data de 19 august 1071 devine capitală, 
marcând eşecul definitiv al cruciadelor bizantine. 

Guillaume de Tyr percepe întreaga amploare a dezas- 
trului, chiar pare că lăcrimează pentru captivi, deplân- 
ge soarta împăratului, îşi dă seama de ceea ce a pierdut 
creştinătatea, sugerând sarcina pe care o avea de acum 
Occidentul în preluarea misiunii asumată până acum de 
Bizanţ: „Aceste evenimente şi altele de natură similară 
au dus într-un punct culminant disperarea credincioşilor 
care locuiau în Ierusalim şi în teritoriile sale... Aşa cum 
se spunea, deseori, în perioada de prosperitate a imperiu- 
lui, palatul imperial le oferea siguranţa... acum, speriaţi 
pentru ei, precum şi pentru ceilalfi..., au dorit moartea, 
mai degrabă decât viaţa, convinşi cá au fost sortiti robi- 
ei veşnice.”? 

Imperiul nu numai că pierdea Anatolia şi teritoriile 
anexe, dar şi bogăţiile si soldaţii recrutaţi în aceste re- 
giuni. În aceeași perioadă normandul Robert Guiscard 
Şi fratele său Bohemond cucereau Bari, iar în 1074 un 
alt aventurier normand, Roussel de Bailleul, uita de ca- 
litatea sa de mercenar şi încerca să-şi construiască un 
principat independent. În 1081, Robert Guiscard și Bo- 
hemond debarcau pe coasta dalmată, îl atacau pe împă- 
ratul Alexie I Comnenul la Durazzo şi se îndreptau cá- 
tre Constantinopol. Împăratul bizantin este nevoit să 
recruteze mercenari turci şi să accepte concesii econo- 


! William of Tyre, op. cit., p. 78. 
? Ibidem, p. 79. 

mice Veneţiei, în schimbul susţinerii logistice a puter- 
nicei Republici italiene. Refluxului îi urmează fluxul: 
moartea lui Robert Guiscard în 1085 şi a lui Malik Han 
în 1092, care a produs un evident dezechilibru de forte 
prin fragilitatea principilor selgiucizi. Un spaţiu atât 
de vast din India şi până în Spania şi-a dobândit unita- 
tea din islam şi limba arabă. De asemenea s-a remarcat 
prin splendoarea oraşelor sale, în special în Siria şi Me- 
sopotamia, unde tradiţia vieţii urbane data de milenii. 
Toate cetăţile aveau acelaşi aspect: în centru mosche- 
ea şi pieţele, iar pentru delimitarea puterii politice pala- 
tul guvernatorului. Populate şi industrializate, centre ale 
comerțului internațional, ele figurau printre marile oraşe 
ale lumii. 

De noul context geopolitic au profitat fatimizii din 
Cairo, care nu întâmpină dificultăţi majore în cucerirea 
Ierusalimului in 1098. Această perioadă de anarhie a lu- 
mii musulmane coincide cu apelul la cruciadă al papei 
Urban al II-lea, de unde părerea unor istorici că prima 
cruciadă ar fi reprezentat din partea Apusului o agresiu- 
ne pur şi simplu nejustificată. 

La nivel terminologic, islamul şi lumea latină nu se 
opun. O religie sau o civilizație (islamul) poate defini 
primul termen, iar limba pe cel de-al doilea. Ţări creştine 
sau creştinismul pot corespunde în mod paradoxal, dar 
real, cu un spaţiu islamic. În ce fel? Fără să vrem acest 
lucru, afirmaţia maschează o absenţă: creştinătatea bi- 
zantină, care se întindea în secolul al X-lea până în prin- 
cipatele ruseşti. Bizanțul era condus la acea vreme de 
dinastia macedoneană ajunsă la apogeu. Pentru islamul 
secolului al X-lea, Sultanatul de Rum, adică teritoriul 

ce aparținuse până la 1071 Bizanțului ca si continuator 
al romanilor, era centrul creştinismului. Spatiile latine 
au adoptat credinţa sa, iar cuvântul Rum, care desem- 
na apriori pe bizantini, putea avea intr-un text arab, du- 
pă caz, sensul de „roman” sau de „creştin” in general. A 
elimina Bizanțul era echivalent cu acceptarea situaţiei 
de la mijlocul secolului al XIII-lea, când imperiul, slăbit 
de atacurile turcilor sau de conflictele secesioniste din 
Balcani şi decapitat de cruciada a IV-a, a cedat latinilor 
dominaţia asupra Mării Mediterane. 

Dezvoltarea Europei „latine”, ce se afirmă începând 
cu jumătatea secolului al X-lea, permite şi o dilatare a 
teritoriului spre Est şi Nord prin convertirea slavilor, un- 
gurilor si scandinavilor, însoțită si de o creştere semni- 
ficativă a populaţiei. Între secolele al X-lea-al XIII-lea 
asistăm şi la o opoziţie între „latin” şi „grec” cu o divi- 
zare a Bisericilor, pe care le numim „catolică” şi „orto- 
doxă”. Prima ruptură majoră din sânul creştinătăţii era 
schisma lui Fotie, care a separat creştinismul răsăritean 
de cel apusean şi care a făcut obiectul unor interpretări 
diverse. Mulţi au subliniat complexitatea evenimentu- 
lui şi mai ales urmările lui, care au condus timp de 200 
de ani la o ruptură între Biserica Ortodoxă şi cea Catoli- 
că.! Schisma dintre Est şi Vest poate fi definită drept un 
eveniment unic, apărut într-un moment precis al istoriei, 
implementat simultan. Ea a debutat înaintea secolului al 
IX-lea, dar a fost declarată în 1054. Două probleme au 
condus la declararea ei: unul teologic, şi se referea la în- 
telegerea Sfintei Treimi (părerea latină exprimată in Fi- 

' Despre această problematică s-a scris foarte mult, o listă biblio- 


grafică poate fi consultată la Jean-Claude Cheynet, Le monde byzantin, 
t. II, Empire Byzantin (641-1204), PUF, 2006, pp. IX-LII. 

lioque), al doilea era de ordin organizatoric, cu privire la 
rolul papei în cadrul Bisericii Universale. 

Consecințele acestei divizári pot fi cu greu subesti- 
mate. Începând cu secolul al X-lea, cele două jumătăţi 
ale Europei au urmat căi divergente. Prin „lumea latină” 
vom înţelege de acum creştinătatea aflată sub autoritatea 
Romei, definirea termenului marcând importanţa pe ca- 
re începe să o dețină papalitatea în Occidentul medieval, 
perioada cuprinsă între dezmembrarea Imperiului Ca- 
rolingian, sau eşecul proiectului otonian de la sfârşitul 
secolului al X-lea, şi afirmarea regatelor din secolul al 
XIII-lea. 


Cuceriri, justificări si sensuri 
ale războiului sfânt 


De-a lungul Evului Mediu religia creştină sau cea 
musulmană a inspirat şi justificat cuceririle militare. Ji- 
hadul împotriva necredinciosului creştin, rum (romani) 
sau ifranj (franci), cruciadele împotriva sarazinilor (nu- 
me dat de occidentali musulmanilor şi în special arabilor 
orientali) sau reconquista, războiul de recucerire a Spa- 
niei de la mauri au reprezentat termeni care desemnau, 
în general, o întreagă ideologie a războiului sfânt.! De 
asemenea, există logica si vocabularul războiului sfânt 
împotriva dușmanului interior: Dumnezeu a dat victoria 
ortodocşilor în lupta împotriva ereticilor sau schisma- 
ticilor, în cadrul unui conflict între selgiucizii suniţi si 
fatimizii şiiţi, între bizantini şi normanzi, între papali- 
tate şi dinastia Hohenstaufen. Această ideologie servea 


"Tema războiului a reprezentat in mod constant unul dintre puncte- 
le delicate ale discuţiilor teologice şi etice. În anul 2011, sub coordona- 
rea părintelui conferenţiar dr. Radu Petre MUREŞAN şi a regretatului 
părinte Ilie CHISCARI, a apărut la Editura Universităţii din Bucureşti 
un foarte interesant volum consacrat acestui subiect şi pe care-l reco- 
mandăm ca pe o lucrare de referință. Titlul este: Be//um justum et pium, 
creștinii în fața provocárii războiului — o perspectivă istorico-fenome- 
nologică. Lucrarea a făcut parte dintr-un grant de cercetare. 

foarte bine la justificarea sau la celebrarea unei victorii, 
iar religia devenea nu de puţine ori explicaţia a poste- 
riori a unui conflict care avusese de fapt alte cauze. De 
asemenea, aceste conflicte erau avatarul unei „ciocniri 
între civilizaţii”, între Islam, Occident şi Orient. Aceste 
afirmaţii pot fi privilegiate prin multe exemple întâlnite 
în cronici şi documente juridice, mai întâi în cazul cu- 
ceririlor arabe, apoi şi în formele diverse ale cuceririlor 
creştine. 

Pentru majoritatea oamenilor civilizaţi, expresia răz- 
boi sfânt include o contradicţie de termeni. Astfel, ne 
gândim ce motiv religios ar putea transforma masacrul 
a mii de oameni şi distrugerea într-un act sfânt şi meritu- 
os. Din păcate, religia a servit de multe ori drept pretext 
pentru violență. Pentru aprofundarea semantică a cu- 
vântului ar trebui să fim de acord cu definiţia războiului 
sfânt. Pentru aceasta ne putem opri asupra a trei criterii 
esenţiale: un război sfânt trebuie să fie declarat de către 
o autoritate religioasă competentă, cum ar fi un cleric 
(creştin) sau un calif (musulman); obiectivul trebuie să 
fie religios, iar două exemple evidente sunt protecţia şi 
obținerea Locurilor Sfinte sau convertirea forţată şi su- 
punerea altora la religia ta. În final, cei care participă la 
războiul sfânt primesc o promisiune de recompensă spi- 
rituală, cum ar fi iertarea păcatelor şi asigurarea unui loc 
în paradis!. Gânditorii medievali au iniţiat şi întreţinut 
un raport strâns şi complex cu trecutul şi cu evenimen- 
tele viitoare. Aproape întregul cler a aplicat istoriei o 

! Nikolaos Oikonomides, „The Concept of 'Holy War' and Two 
Tenth-Century Byzantine Ivories", în Peace and War in Byzantium: 


Essays in Honor of George T. Dennis, S.J., ed. T. Miller si J. Nesbitt, 
Washington, D.C., 1995, pp. 62-86. 

lectură creştină. Ei Îl consideră pe Mântuitorul Alfa si 
Omega, Începutul şi Sfârşitul. Creaţia, Întruparea si Pa- 
rusia sunt cele trei momente majore ale umanităţii, ca- 
re după ce au cunoscut căderea originară si mântuirea, 
aşteaptă a Doua Venire. Această perspectivă eshatologi- 
că a fost esenţială pentru spiritul cruciadei. Ea anunţa a 
Doua Venire a lui Hristos, grăbită de recucerirea Ierusa- 
limului din 1099. Expediția spre Tara Sfântă pregătea 
practic intervenţia apocaliptică a lui Dumnezeu în viața 
oamenilor. Pronia a intervenit de multe ori în evenimen- 
tele majore ale umanităţii şi o va face şi în perspecti- 
va Parusiei. Pentru a-i călăuzi pe oameni spre mântui- 
re, Dumnezeu intervine direct în faptele şi în gesturile 
lor. Prorocul Daniel o spune explicit în cartea sa, capi- 
tolul al II-lea, versetul 21: „Şi El este Cel care schim- 
bă timpurile şi ceasurile, Cel care dă jos de pe tron pe 
regi şi Cel care îi pune; El dă înţelepciune celor înţelepţi 
Şi ştiinţă celor pricepuţi.” Cu alte cuvine nu ezită să-i 
pedepsească pe conducători, depozitari ai puterii Sale, 
Şi chiar pe supușii lor, dacă se îndepărtează de drumul 
cel drept. În mentalitatea Occidentului medieval păcatul 
originar era privit ca o „greşeală fericită” (felix culpa). 
De aceea Hristos S-a întrupat pentru a-l răscumpăra pe 
om, dându-i posibilitatea să învie într-o zi. Astfel, isto- 
ria devine teofianie pentru că ne descoperă minunile lui 
Dumnezeu (mirabilia Dei). A descoperi aceste semne 
supranaturale în evenimente era una dintre preocupări- 
le majore ale cronicarului medieval. Asemenea Proro- 
cului Daniel, el caută în Sfânta Scriptură tipologii sau 
persoane care ar putea anticipa evenimentele descrise, 
o adevărată teologie a istoriei fiind plasată în centrul re- 

flectiei sale. Vechiul Testament îi inspiră mult pe croni- 
cari, pentru cá prezintá diferitele necazuri ale poporu- 
lui ales: robia egipteană şi libertatea obținută de Moise, 
cucerirea pământului promis, regatul lui David, luptele 
interne, robia babilonică, reîntoarcerea celor deportaţi 
şi reconstruirea Templului. Astfel, distrugerea şi resta- 
urarea se succed fără soluţie de continuitate. Păcatele 
lor îi costă scump pe evrei: supunerea faţă de popoarele 
idolatre, dar pedeapsa antrenează de la sine şi pocáinta, 
iar apoi succesele temporale. Ciclul nu se încheie odată 
cu venirea lui Hristos, Întemeietorul Bisericii, de ace- 
ea cei botezați suferă înfrângeri la fel de dure, precum 
poporul lui Israel.! Prin înfrângerea militară Dumnezeu 
corectează pe cel care a greşit, o idee întâlnită frecvent 
în istoriografia Evului Mediu. Cronicile primei crucia- 
de insistă asupra dreptății imanente, care recompensea- 
ză sau pedepseşte deja pe pământ faptele oamenilor. În 
apelul de la Clermont, Urban al II-lea atribuie păcatului 
ocupaţia musulmană în Tara Sfântă. Tot atunci, pe par- 
cursul desfășurării primei cruciade, Spovedania, postul 
sau procesiunea penitențială au permis participanţilor să 
scape din situaţii disperate, precum asediul Antiohiei. 
Dacă îi citim pe cronicarii acestei perioade vedem cum 
pocăinţa atrage după sine victoria, până la cucerirea Ie- 
rusalimului. Primele înfrângeri semnalate începând cu 
1101 sunt datorate păcatelor. Cu alte cuvinte, dacă do- 
reau să obțină rezultate, războinicii trebuiau să respecte 
o morală înaltă, în conformitate cu propria lor misiune. 


! M. Aurell, „Lhistoriographie ecclésiastique en Occident (IVe- 
XIIe siécles): Providence, type, exemple", in Za Storia della Chie- 
sa nella Storia: Bilancio e prospettive, dir. L. Martinez Ferrer, Roma, 
2010, pp. 55-71. 

În lumea spaţiului mediteranean au apărut două for- 
me de război sfânt: jihadul musulman şi cruciadele. Pri- 
mul era acea datorie religioasă a comunității musulma- 
ne care propagă islamul, cu obligaţii de diferite tipuri, 
până când toată lumea devine loială legilor lui. În anu- 
mite situaţii, atunci când o autoritate religioasă o de- 
clară, această obligaţie ia forma unui conflict armati. 
Cei care mor în luptă sunt aclamati drept martiri şi sunt 
convinşi că se duc direct în Paradis. Doctrina jihadului 
poate fi urmărită de la începutul islamului, deşi poate nu 
direct în legătură cu persoana lui Mohamed. Jihadul nu 
a devenit unul dintre cei cinci stâlpi ai islamului, dar a 
fost ţinut în viață de către propovăduirea şi atractivita- 
tea idealului de a fi martir, a Paradisului dobândit în ur- 
ma acestei acţiuni şi a nenumăratelor recompense tan- 
gibile de pe urma jafului. În esenţă, era agresiv şi axat 
pe cucerire. Bineînţeles, nu fiecare război dus de puteri- 
le musulmane, inclusiv cele împotriva necredinciosilor, 
era un război sfânt. Multe dintre ele erau doar tribale, 
etnice sau chiar conflicte naţionale, care îşi aveau rădă- 
cinile în era pre-islamică. 

Primul secol al Islamului a cunoscut ocuparea rapi- 
dă a unei părți importante din oikumene. De la hegira lui 
Mahomed, din 622, şi până la moartea sa din 632, mu- 
sulmanii au ştiut să-şi impună dominaţia, prin conver- 
tire şi cucerire în întreaga Peninsulă Arabă. Am văzut 
că succesorii profetului, primii califi, au cucerit teritorii 
din Siria, Irak, Persia şi Egipt, apoi nordul Africii, con- 
vertirea în masă a triburilor berbere (711-718) şi ocupa- 


! J. Kelsay şi J.T. Johnson, Just War and Jihad: Historical and The- 
oretical Perspectives on War and Peace in Western and Islamic Tradi- 
tions, New York, 1991. 

rea aproape in intregime a Peninsulei Iberice. Tot acum 
alte trupe musulmane cucereau Transoxiana (Afganista- 
nul) si malurile Indusului. Cauzele acestor actiuni erau 
multiple: realizarea unitátii politice si religioase a tribu- 
rilor arabe şi slăbirea celor două mari puteri: Bizanțul 
şi Persia. Populaţia celor două forte imperiale nu mai 
părea dispusă să-şi apere la acea vreme conducătorii, 
mai ales în cazul creştinilor monofiziti din Siria şi Egipt, 
persecutați ca eretici de către Constantinopol. În tim- 
pul negocierilor pentru ocuparea unor oraşe, musulma- 
nii garantau locuitorilor libertate de cult, oferindu-le o 
largă autonomie, în schimbul recunoaşterii autorităţii 
musulmane şi a plăţii unui tribut anual. La un secol du- 
pă hegira, noul imperiu musulman reuşise să se întin- 
dă de la Indus şi până la Atlantic. Din cele două impe- 
rii care dominaseră spațiul mediteranean şi cel al Ori- 
entului Mijlociu timp de mai multe secole, Persia era 
complet integrată, iar Bizanțul pierduse multe teritorii, 
Constantinopolul rezistând încă încercărilor de cuceri- 
re. În noile condiţii, se părea că Dumnezeu ajutase isla- 
mul să-şi impună dominaţia în spaţii altădată tradiţional 
creştine. Un musulman din secolul al VII-lea mărturi- 
sea unui călugăr creştin: „Am primit în stăpânire aces- 
te regiuni şi toate popoarele lor ca semn al dragostei lui 
Dumnezeu pentru noi şi al plăcerii Sale pentru credinţa 
noastră.” Astfel, autorilor musulmani avântul meteoric 
al islamului pare chiar miraculos: o mână de războinici 
ai deşertului supun părţile cele mai bogate şi mai popu- 
late ale celor mai puternice imperii de atunci. Musulma- 

! Andrew Palmer, Sebastian Brock, Robert Hoyland, The Seventh 


Century in the West-Syrian Chronicles, Liverpool, Liverpool Univer- 
sity Press, 1993, p. XXI. 

nii nu puteau încerca să-i constrângă pe „oamenii cărții” 
(creştini şi evrei) să se convertească, dar îi puteau obli- 
ga la recunoaşterea superiorității şi suzeranității musul- 
mane. Coranul este explicit: „Luptaţi-vă împotriva celor 
ce nu cred în Dumnezeu şi în ziua de Apoi şi nu opresc 
ceea ce a oprit Dumnezeu şi trimisul Său şi nu mărtu- 
risesc mărturia adevărului — dintre cei cărora li s-a des- 
coperit scriptura — până ce nu dau tributul din mână şi 
sunt umiliţi.”! 

Comunitatea musulmană trebuia să ducă un război 
pentru supunerea celor de altă credință, puterii lor. Ini- 
tial nu se punea problema aderării prin constrângere la 
islam, ci numai a supunerii față de noua putere şi a ac- 
ceptării taxelor impuse nemusulmanilor de pe terito- 
riul islamului. Acest război făcea parte din jihad, adică 
din efortul de apropiere de Dumnezeu, pe care trebuia 
să-l facă orice musulman. De aceea, dintre cele treizeci 
şi cinci de citate ale cuvântului jihad, sau din termenii 
apropiaţi întâlniți in Coran, numai zece se referă la ráz- 
boi.? De cele mai multe ori „efortul depus pentru aflarea 
lui Dumnezeu” era făcut prin mijloace paşnice: Coranul 
îndeamnă musulmanii să pună în practică „marele jihad” 
împotriva necredincioşilor, cu ajutorul predicii? Aşa 
cum subliniază unii autori, toate mentfiunile cu privire la 
război se referă la expediţii ale lui Mahomed împotriva 
unor duşmani specifici; nici un pasaj nu face referire la 
un război care avea scopul de a răspândi islamul în afa- 

! Coran 9, 29, trad. din arabă de Silvestru Octavian Isopescul, ed. 
Cartier, Chişinău, 2001, p. 153. 

? Alfred Morabia, Le Gihád dans l'Islam médiéval, Paris, Albin Mi- 


chel, 1993, pp. 140-141. 
? Coran 25, 52, p. 250. Vezi şi Alfred Morabia, op. cit., p. 124. 

ra Peninsulei Arabe. Coranul manifestá de fapt o anumi- 
tá ambivalentá față de război: unele fragmente indeam- 
ná musulmanii la răspândirea credinței numai prin mij- 
Joace pacifiste, altele creditau războiul defensiv atunci 
când musulmanii erau atacați, altele incurajau războiul 
pentru supunerea adversarilor necredincioşi puterii mu- 
sulmane. În plus, există numeroase versete care sublini- 
ază dezacordul existent încă din timpul lui Mahomed, 
în sânul comunităţii musulmane, cu privire la utilizarea 
violenței: unii musulmani plecau în expediţii ofensive, 
în timp ce alții refuzau participarea.! 

După moartea profetului, viziunea despre jihad evo- 
lueazá, generaţiile care au urmat fiind confruntate cu 
marile cuceriri, cu conflicte religioase cu creştinismul 
sau iudaismul ori cu formarea doctrinei musulmane prin 
redactarea tradiţiilor, hadith. Aceste tradiţii reflectau o 
mare diversitate de puncte de vedere asupra jihadului: 
unele compilaţii evidenţiază viziunea agresivă a musul- 
manilor în relaţiile cu lumea din afara Islamului. Maho- 
med nu era un simplu profet trimis numai pentru arabi, 
misiunea sa având deja un caracter universal. Jihadul 
era efortul depus pentru aflarea căii care ducea la Dum- 
nezeu, dar era necesară şi răspândirea islamului (dâr 
al-islâm) cu ajutorul armelor, până când lumea întrea- 
gă îi recunoştea suzeranitatea. De aici şi distincţia între 
dár al-islâm, teritoriile supuse puterii musulmane si dâr 
al-kufr, spaţiul necredincioşilor, numit şi dâr al-harb, 
zona de război, care nu aparținea încă islamului, dar 
care urma să fie cucerită mai devreme sau mai târziu. 


! Reuven Firestone, Jihad: The Origin of Holy War in Islam, Ox- 
ford, Oxford University Press, 1999, pp. 67-91. 

Această distincţie este absentă din Coran, dar se va im- 
pune în perioada marilor cuceriri. 

Comentatorii rezolvă contradicţiile aparente exis- 
tente în Coran cu privire la războiul în slujba islamu- 
lui prin contextualizarea revelaţiilor care au fost pri- 
mite în situații specifice: fragmentele care îndeamnă la 
nonviolentá ar fi fost revelate în momentul în care co- 
munitatea musulmană de la Mecca era slăbită şi nu s-ar 
fi putut impune prin forță. Citatele militante sunt însă 
din perioada medineză, când musulmanii își afirmă pu- 
terea, eliminând revelaţiile anterioare prin stabilirea de 
norme noi, care trebuiau reglementate de comunitate. 
Aceste tip de interpretare, aşa cum a arătat Reuven Fi- 
restone, are loc în perioada de expansiune rapidă a Is- 
lamului, când viziunea militară încearcă să găsească un 
sprijin ferm în textul coranic.! 

Aşadar, teoria aplicării jihadului a evoluat în funcţie 
de preocupările si de nevoile comunității musulmane: la 
început spiritual, un pic agresiv după hegira, atunci când 
Mahomed ajunge conducător la Medina şi întreprinde 
acţiuni militare împotriva comunităților păgâne şi iudai- 
ce din peninsulă, agresiv în timpul marilor cuceriri, când 
devine un apel la supunerea tuturor teritoriilor față de re- 
ligia musulmană. Diviziunile care au împărțit dâr al-is- 
lám în timpul fitnas (războaielor civile) dintre anii 680 
Şi 750, precum şi rezistenţa tot mai evidentă a adversa- 
rilor (bizantinii în special) au condus la o nouă evoluţie 
a conceptului. Jihadul devine defensiv: trebuie proteja- 
te comunităţile împotriva incursiunilor adversarilor, fie 
bizantini, turci neislamizați încă sau curente heterodoxe 


! Ibidem, pp. 68-91. 

din sânul islamului. Cu siguranţă că cei care se simțeau 
cel mai ameninţaţi de expansiunea bizantină încercau 
să amplifice sentimentul datoriei jihadului împotriva 
necredincioşilor. Este cazul lui Sayf al-Dawla, sultan de 
Alep, căruia din 945 şi până la moartea sa din 987, unul 
dintre predicatorii săi îi repeta: „Este datoria voastră să 
continuaţi ofensiva, şi nu a necredincioşilor.”! Un astfel 
de apel venea însă dintr-o regiune frontalieră, care fuse- 
se recucerită de bizantini între 974 şi 987, într-o perioadă 
în care marile cuceriri arabe nu mai erau de actualitate şi 
prin urmare nici războiul contra necredincioşilor nu mai 
reprezenta o prioritate pentru zonele direct amenințate. În 
spaţiul dár al-islám era evocat destul de des jihadul pen- 
tru justificarea razzias în care motivațiile religioase erau 
amestecate cu valoarea materială a prăzilor sau chiar cu 
traficul de persoane: acest tip de incursiuni terestre sau 
maritime furniza sclavi, ce erau ulterior vânduți în lumea 
musulmană?. 

Jihadul exterior, lupta pentru supunerea dár al-harb, 
a fost rar considerat drept obligatoriu pentru musulman, 
în schimb el este meritoriu, unii istorici considerându-l 
„monahismul” islamului. În acest context asistăm la 
dezvoltarea complexă a termenului de ribat, care la origi- 
ne însemna „pregătirea unei bătălii” şi desemna apoi pos- 
turi fortificate, situate cel mai adesea în apropiere de dâr 
al-harb, unde se putea duce un război defensiv împotriva 
necredincioşilor pentru obţinerea gloriei si a bogăției.‘ 
“Alfred Morabia, op. cit., p. 106. 

? Atac, incursiune rapidă într-un teritoriu străin, cu scopul confiscá- 
rii de recolte, animale etc. 


3 Alfred Morabia, op. cit., p. 164. 
+Ribat desemna adesea o mânăstire sufită fără semnificaţii militare. 

Este dificil de ştiut ce percepţie aveau cuceritorii arabi 
despre jihad în secolele al VII-lea-al VIII-lea, pentru că 
izvoarele arabe ce ne relatează aceste cuceriri datează 
în special din secolul al IX-lea. Între mijlocul secolului 
al VIII-lea şi mijlocul secolului al IX-lea, în jurul Mării 
Mediterane se impun patru mari puteri: califatul abba- 
sid, Imperiul Bizantin, emiratul umayyad de Cordoba şi 
Imperiul Carolingian. Abbasizii care se luptau cu bizan- 
tinii în Anatolia şi Siria vedeau în emiratul de Cordoba 
un bastard al regimului ilegitim suprimat în Orient, în- 
cercând să se alieze acum cu carolingienii aflaţi în con- 
flict cu bizantinii şi umayyazii.! Astfel Pepin cel Scurt 
trimite diplomaţi la Bagdad in 765, bine primiţi de că- 
tre califul al-Mansur, care la rândul său dăruieşte rege- 
lui mai multe cadouri în 768. O astfel de politică este 
continuată în vremea lui Carol cel Mare şi a lui Hárün 
al-Rashid in 797 şi 802: primul trimitea ambasadori, cel 
de-al doilea cadouri consistente la Aix-la-Chapelle (un 
elefant care a impresionat în mod evident asistenţa). În 
831, califul al-Mamiân trimitea şi el o delegaţie la Ludo- 
vic cel Pios, toate aceste gesturi subliniind interese geo- 


' Califatul de Cordoba cuprindea Peninsula Iberică (4/-Andalus) şi 
Africa de Nord cu capitala în orașul Cordoba, stat existent între 929 şi 
1031. Această perioadă s-a caracterizat printr-o remarcabilă înflorire a 
comerţului şi a culturii; multe dintre capodoperele artistice ale Iberiei 
musulmane s-au construit în această perioadă, inclusiv celebra Mare 
Moschee din Cordoba. In ianuarie 929, Abd-ar-Rahman al III-lea s-a 
proclamat calif de Cordoba. Abd-ar-Rahman al III-lea făcea parte din 
dinastia umayyadá; aceeaşi dinastie deținea titlul de emir de Cordoba 
încă din 756. Perioada califatului a fost apogeul prezenței musulmane 
în Peninsula Iberică. Califatul s-a dezintegrat din cauza războiului ci- 
vil (fitna) între descendenții ultimului calif Hisham al II-lea şi succeso- 
rii primului său ministru (hayib) Al-Mansur. O rămăşiţă a califatului a 
continuat să existe până în 1031 când, după ani de lupte intestine, s-a 
dezmembrat în mai multe regate Taifa independente. 

politice evidente, mult mai importante atât pentru caro- 
lingieni, cât şi pentru abbasizi, decât o eventuală solida- 
ritate religioasă.! Emirii şi califii umayyazi din Cordoba 
practicau jihadul împotriva necredincioşilor din Nord 
cu o oarecare regularitate, dar scopul era mai degrabă 
jaful şi mai puţin cucerirea de noi teritorii. Războaiele 
împotriva micilor regate creştine au continuat în vremea 
califilor, oferind ocazia impunerii unor termeni umili- 
tori conducătorilor acestor regate, prin care se amintea 
şi accentua suzeranitatea cel puţin teoretică a califilor 
în aceste teritorii. Au fost şi situaţii în care era invocat 
jihadul ideologic, pentru expediţii devastatoare precum 
cea care a ajuns până la Sfântul Iacob de Compostella, 
de unde arabii au luat clopotele bisericii drept pradă şi 
simbol al umilintei ce se impunea dugmanului necredin- 
cios. Cu toate acestea, incursiunile arabe de acest gen au 
fost de scurtă durată şi aveau drept scop afirmarea pu- 
terii de la Cordoba, şi nu stabilirea unei prezenţe musul- 
mane în regiunile devastate. 

In Apus, ideea de război sfânt a fost adoptată mai târ- 
ziu pentru diferite motive?, precizând şi faptul că această 
idee privind justificarea războiului nu aparţine exclusiv 

! P. Senac, „Les Carolingiens et le califat abbasside (VIIIe-IXe 
siécles)", in Chrétiens et musulmans en Méditerranée médiévale 
(VIIIe-XIIIe), Poitiers, 2003, pp. 3-19. 

? Atát de multe s-au scris despre acest lucru, incát nu este nevoie 
pentru a intra in detalii, de exemplu: J. Riley-Smith, The First Crusade 
and the [dea of Crusading, Londra, 1993; S. Runciman, A History of 
the Crusades, 3 vol. Cambridge, 1951-1954; K.M. Setton, A History 
of the Crusades, 6 vol., Madison, Wisconsin, 1969-1989; A.S. Atiya, 
The Crusade: Historiography and Bibliography, Bloomington, 1962. 
In fapt, páná in 1997 existau aproximativ 5300 de titluri de lucrári pri- 
vind cruciadele. Un material foarte bun din acest punct de vedere este 


Buletinul Societăţii pentru studiul Cruciadelor și al Estului iatin editat 
între anii 1981 şi 1997. 

Occidentului. Discuţii şi chiar scrieri despre această di- 
mensiune a conflictului militar le întâlnim cu mult timp 
înaintea apariţiei lor în latinitatea vestică!, China antică?, 
Egipt, Babilon sau în India hindusă. Nu trebuie să uităm 
nici faptul că la început cruciada era un fel de pelerinaj, 
iar cei care luau parte erau pelerinii. Era o călătorie sfân- 
tá (iter, passagium), nu un război sfânt, o atitudine de- 
fensivă, adică efectivele armate aveau rolul de a proteja 
pelerinii pe drumul spre altarele sfinte ale creştinilor şi 
să recupereze sau să apere Locurile Sfinte din Palestina. 
Acest caracter defensiv era diferit de jihad prin faptul 
că nu adopta impunerea forțată a creştinismului asupra 
altora. In secolele următoare, unii participanţi au adop- 
tat o atitudine beligerantă, cum ar fi aşa-zişii cruciați 
albigenzieni?, sau cei care au prădat Constantinopolul 
în 1204. Totuşi, noțiunea de a folosi forța pentru con- 
vertirea necredinciosilor era, cu câteva excepții, strái- 
nă creştinismului de la est şi vest. Proclamaţi de către 
cea mai puternică autoritate religioasă din vest, Papa, 

! Vechii egipteni au observat o gamă surprinzător de mare de prac- 
tici umanitare în timpul războiului; babilonienii făceau o distincţie cla- 
ră între cei care au inițiat un conflict militar si soldaţii care au partici- 
pat efectiv la luptă — era avută în vedere răspunderea morală a fiecăruia 
dintre ei, fapt notat de către liderul babilonian, marele Sanherib, după 
campania împotriva Ierusalimului în anul 690 d.Hr.; în hinduism Car- 
tea lui Manu (secolul al IV-lea î.Hr.) conţine reglementări detaliate pri- 
vind modul în care are loc derularea unui război. 

? De exemplu, Lao Tse, filosof chinez si fondator al religiei Tao, 
a scris în secolul al VI-lea î.Hr. că opțiunea războiului ar trebui să 
fie aleasă cu cea mai mare rezervă si, chiar si atunci, conflictul armat 
niciodată nu ar trebui continuat dincolo de punctul necesar pentru a 
atinge scopul pentru care a fost intiat — 4 Source Book in Chinese Phi- 
losophy, trad. şi ed. Wing-Tsit Chan, Princeton University Press, New 
Jersey, 1969, pp. 154-155. 


? Albigenzii erau adepții unei secte rigoriste si antiecleziale, cu cen- 
trul în oraşul Albi din sudul Franţei. 

cruciații erau îndreptaţi către un scop religios: protejarea 
membrilor creştini în est, recuperarea şi apărarea Locu- 
rilor Sfinte, iar celor care luau parte le erau promise re- 
compense religioase şi, în special, iertarea păcatelor. 

În Apus cruciada a fost un tip particular de „război 
sfânt”, concept moral, juridic şi teologic în acelaşi timp. 
Începând cu momentul în care creştinii au primit liber- 
tate şi putere în imperiu, adică din epoca constantiniană 
(secolul al IV-lea), în jurul acestui concept s-a organizat 
o bună parte a reflectiei politice creştine. Mai înainte, 
raportul între război şi creştinism se punea în termeni 
diferiţi, deoarece responsabilitatea politică aparținea 
împăraţilor păgâni. Tema „războiului sfânt” în Evul 
Mediu occidental este o moştenire a gândirii Fericitu- 
lui Augustin (354-430), cu interpretări, dezvoltări şi de- 
formări. Pentru autorul Cetăţii lui Dumnezeu, un război 
putea fi drept dacă îndeplinea trei condiţii: să fie decla- 
rat şi condus de o autoritate legitimă, să aibă drept scop 
respingerea unui agresor sau recuperarea unui bun, să 
aibă o intenţie corectă.! Astfel, împăratul se încadra în 
dreptul său moral dacă pornea un război pentru recuce- 
rirea unui teritoriu pierdut de imperiu în favoarea unor 
barbari, cu scopul de a readuce pacea, şi nu din dorința 
de obținere de bunuri necuvenite prin cruzime. Fericitul 
Augustin mergea şi mai departe în cazul luptei împotri- 
va ereziei donatiste din nordul Africii, admițând faptul 
că autorul era chiar Dumnezeu (bellum Deo auctore), 


! Vezi lonuţ-Alexandru Tudorie, „Sfântul Augustin şi teoria bellum 
justum. Reflecţii pe marginea scrisorilor 189 şi 229", in Bellum jus- 
tum et pium. Creștinii în faţa provocării războiului — o perspectivă 
istorico-fenomenologică — coordonatori Pr. Radu Petre Mureşan, Ilie 
Chiscari, ed. Universităţii Bucureşti, 2011, pp. 319-345. 

iar combatanții acționează ca nişte slujitori ai Săi. La 
rândul sáu, Thomas d' Aquino considera că pentru un 
război sfânt erau necesare trei condiţii: să poarte auto- 
ritatea unui principe, să aibă o cauză dreaptă şi intenţia 
să fie dreaptă. El admite însă că ereticii trebuie supuşi 
morţii dacă nu se convertesc. 

Papa Grigore cel Mare (590-604) introduce o idee no- 
uă, atunci când, într-una dintre scrisorile sale, vorbeşte 
despre posibilitatea unui „război misionar” cu scopul răs- 
pândirii creştinismului, „pentru mărirea Statului în care 
Dumnezeu este cinstit... în aşa fel ca numele de Hristos 
să se răspândească în jurul predicării credinţei”. Această 
inovaţie teologică nu a avut consecinţe imediate. Odată 
cu refacerea unităţii statale din epoca carolingiană (se- 
colele al VIII-lea-al IX-lea), între autoritatea temporală 
(împărat) şi cea spirituală (papa) se va dezvolta ideea 
de război sfânt. Cucerirea Saxei de către Carol cel Ma- 
re pare a avea motive religioase. Abatele Warneharius, 
care se evidenţiase în apărarea Romei, este considerat 
„atletul lui Hristos”, expresie rezervată numai sfinţilor. 
Richer de Reims? afirma că regele Eudes adresa trupelor 
sale, înaintea unei lupte cu pirații normanzi, aceste cu- 
vinte: „Este o onoare să mori pentru ţară şi este bine să 
te sacrifici pentru apărarea creştinilor”? Într-o primă fa- 
ză, circumstanţele politice au stat la originea trecerii de 

! Les Croisades, volum coordonat de Robert Delort, ed. Seuil, Pa- 
ris, 1988, p. 96. 

*Richer de Reims (940-998) se trăgea dintr-o familie din anturajul 
lui Ludovic al IV-lea. Asemenea altor nobili, el intră în anul 969 în mă- 
năstire, mai precis în abația Saint-Remi de Reims, unde va rămâne pâ- 
nă la sfârşitul vieţii. A fost elevul lui Gerbert d' Aurillac (viitorul papă 
Silvestru al II-lea). El îi va cere redactarea unei cronici care va acoperi 


perioada 882-899. 
? Robert Delort, op. cit., p. 96. 

la războiul drept la cel sfânt. Odată cu încheierea expan- 
siunii francilor, Occidentul era asediat de popoare pă- 
gâne sau de alti necredincioşi: sarazinii dădeau târcoale 
coastelor mediteraneene, uneori chiar pătrundeau şi pe 
maluri, destul de mult în spaţiul terestru; ungurii între- 
prindeau raiduri în Germania, Franţa şi Italia. La Roma 
papalitatea nu mai era în siguranţă, de aceea responsabi- 
lul patrimoniului petrinian trebuia să se apere, iar pentru 
ridicarea moralului trupelor era nevoie de motivații re- 
ligioase. In 878, papa Ioan al VIII-lea (872-882) promi- 
tea celor care mureau pentru apărarea credinței creştine 
iertare absolută, asemănătoare celei acordate tâlharului 
de pe Cruce de către Mântuitorul lisus.! O schimbare 
majoră de percepţie are loc în secolul al XI-lea, proces 
explicabil prin mai multe elemente. Mai întâi, în epo- 
ca carolingiană, în sânul societăţii creştine, funcţia mi- 
litară, militia, începea să capete o valoare pozitivă din 
punct de vedere moral şi spiritual. Aceasta va fi şi ori- 
ginea idealului cavaleresc, propus şi prescris de către 
clerici, dezvoltat în poemele epice sau în lucrările di- 
dactice precum Liber de vita christiana a lui Bonizo de 
Sutri, compuse cu puţin înainte de prima cruciadă?. Pe 

! Ibidem, p. 97. 

> Numele de cântări sau poeme epice desemnează foarte bine 
conţinutul lor: erau destinate spre a fi cântate si explicitate prin gesturi, 
adică subliniate faptele de eroism ale personajelor descrise. Cântarea 
sau psalmodierea determina forma. Conţinutul evidenția epopeea, ca- 
re lăuda un personaj sau un eveniment, ţinând totuşi seama si de eve- 
nimentele istorice. Cea mai mare parte a celor peste 100 de astfel de 
cântări, care ne-au rămas până astăzi, au fost scrise între 1150 şi 1250, 
dar ele transferau auditoriul în trecut, adică în perioada carolingiană 
Sau în vremea victoriilor împotriva sarazinilor. Imaginarul era vrăjit de 


un trecut fabulos si reactualizat de un prezent dublu: cel al feudalităţii 
şi al suveranului, dar si cu idealul de forţă şi curaj al primilor cavaleri. 

de altă parte, reforma gregoriană a încurajat decisiv ide- 
ea că Biserica, în special papalitatea, putea şi era datoa- 
re să ducă un război împotriva duşmanilor săi interni şi 
externi. Deţinător al „dreptului la sabie”, jus gladii, pa- 
pei îi era permisă folosirea forței armate: împotriva îm- 
păratului, în timpul disputei pentru învestitură, împotri- 
va tulburărilor locale, împotriva necredincioşilor. Ast- 
fel, apar expresiile militia Christi, militia Sancti Petri 
pentru a desemna pe luptătorii în slujba papei. O a treia 
compozantă a coagulării ideii de război sfânt ar fi dez- 
voltarea economică şi demografică, care permitea recu- 
cerirea teritoriilor pierdute în trecut sau intervenţia în 
partea estică a Mediteranei, acolo unde vecinul bizantin, 
deja considerat schismatic după 1054, nu mai era capa- 
bil să facă față singur turcilor selgiucizi. 

În 1063, papa Alexandru al II-lea (1061-1073) acorda 
războinicilor creştini, care luptau împotriva maurilor din 
Spania, iertarea păcatelor. Zece ani mai târziu, papa Gri- 
gore al VII-lea (1073-1085) planifica un război în Răsărit 
împotriva necredincioşilor, conflict în fruntea căruia do- 
rea să se afle, iar participanţii ar fi trebuit să ajungă până la 
Sfântul Mormânt de la Ierusalim. Acest gen de iniţiativă 
se va concretiza sub Urban al II-lea (1088-1099) odată 
cu declanșarea primei cruciade. A fost un război sfânt în 


Astfel, prezentul putea fi trăit cu emoții puternice de către participanții 
la prima cruciadă, care urmăreau recucerirea Locurilor Sfinte. Succe- 
sul cântecelor consta în simplitate, cu caracterele exteriorizate ale per- 
sonajelor, fapt care nu înseamnă că nu sunt complexe, că nu cunosc în- 
doiala, nehotărârea sau necazul. Din acţiunile lor nu reiese forța bruta- 
lă, care trebuie admirată, ci voinţa de a servi o cauză dreaptă, de a fi în 
serviciul comunităţii. Cântările epice au fost grupate în mai multe ca- 
tegorii: ciclul lui Carol cel Mare, căruia îi aparţine şi Chanson du Ro- 
land, ciclul lui Guillaume d'Orange sau ciclul cruciadelor, marcând în 
memoria si în imaginarul colectiv o epocă eroică. 

măsura în care papa a avut singur iniţiativa, în numele 
Sfintei Biserici, şi în care reprezentantul său conducea 
derularea acţiunii. Consideraţi şi pelerini, participanţii la 
prima cruciadă erau persoane protejate, cu un statut spe- 
cial recunoscut prin dreptul canonic. În plus, era vorba 
despre un război care avea ca scop ajutorarea creştinilor 
din Orient în fata dușmanilor Crucii, expediţie ce se pur- 
ta în numele lui Hristos cu obiectivul suprem, cel al pe- 
lerinajului la Sfântul Mormânt. 

Intentiile cruciaților trebuiau să fie de ordin spiritual, 
iar pentru efortul depus în luptă primeau, ca recompen- 
să, o indulgență deplină. Astfel, al doilea canon al con- 
ciliului de la Clermont (18 noiembrie 1130) menţiona: 
„Dacă un om decide din propria sa evlavie şi nu pen- 
tru onoare sau pentru avantaje materiale să elibereze Bi- 
serica lui Dumnezeu de la Ierusalim, călătoria lui să-i 
fie penitenţă.” Pe parcursul călătoriei cruciada trebu- 
ia să se manifeste ca o mărturie a intervenţiei divine, 
participanţii mergeau pe „o cale sfântă”, duceau „răz- 
boiul lui Dumnezeu” pentru eliberarea „Ţării Sfinte” 
şi a „Oraşului Sfânt”. Dumnezeu acţiona prin soldati, 
iar succesele erau un semn al acceptării din partea di- 
vinitátii. În mod curios, pe la 1140, cunoscutul cano- 
nist Graţian, cel care analiza în Decretul său problema 
războiului drept, nu vorbeşte despre cruciadă. Aseme- 
nea predecesorilor săi, Fericitul Augustin şi Grigore cel 
Mare, el condamna pe asasinii, schismaticii, ereticii sau 
necredinciosii care trebuiau pedepsiţi de Biserică şi pu- 
terea seculară.? Trebuie aşteptaţi comentatorii Decretu- 
"Robert Delort, op. cit., p. 99. 


? Biografia lui Gratian este neclară. El a fost, probabil, călugăr la 
Mănăstirea Sfinţii Felix si Nabor din Bologna. Aici el a trăit şi învățat, 

lui, aga-numitii decretiști din a doua jumătate a secolu- 
lui al XII-lea, sau teologii şi canonistii adepti ai scolas- 
ticii, care vor trata despre legitimitatea cruciadelor. Hu- 
guccio din Pisa (1140-1210) recunoştea Bisericii drep- 
tul de a conduce un război împotriva celor care sunt în 
afara ei şi a celor care o agresează din interior. El justi- 
fica războaiele duse împotriva duşmanilor Bisericii prin 
faptul că aceştia ofensau pe Dumnezeu prin necredintá 
Şi uzurpau teritorii legitime sau revendicate de creştini 
prin dreptul popoarelor, jus gentium, şi prin legea divi- 
nă. Nu era acceptat războiul împotriva necredincioşilor 
pentru a-i converti sau extermina.! 

În mod paradoxal, odată cu degradarea ideii de cruci- 
adă din secolul al XIII-lea, ea se impune ca o învățătură 
oficială a Bisericii. După teologia experimentată de oa- 
menii de acţiune urmează timpul reflecfiei. Printre cei 
care au comentat deciziile legislative ale papilor, Henry 


dar mănăstirea sa nu figurează cu privilegii din partea papilor Honorius 
al II-lea (1125), Inocențiu al II-lea (1136) şi Eugeniu al III-lea (1147). El 
primeşte încă de la început titlul de magister, iar Simon de Bisignano, 
vorbind în jurul anului 1170 despre Graţian, îl numea magister noster. 
Principalele orientări ecleziologice şi politice ale Bisericii Romane îna- 
inte si după concordatul de la Worms (încheiat în data de 23 septembrie 
1122 între trimișşii papei Calixt al II-lea şi împăratul Henric al V-lea al 
Sfântului Imperiu Roman; înțelegerea punea capăt luptei pentru înves- 
titură între papă şi împărat) au avut urmări imediate asupra lucrării lui 
Graţian, „părintele ştiinţei şi al Dreptului canonic”. Afirmația aparţine 
lui S. Kuttner, „The Father of the Science of Canon Law”, in The Ju- 
rist, 1, 1940, pp. 1-19. Lucrarea sa cu titlul complet Concordia discor- 
datium canonum, numitá insá si Decreta Gratiani, a creat posibilitatea 
Dreptului canonic să depășească colecţiile precedente din secolele al 
XI-lea-al XII-lea, prin folosirea unei metode noi, aparținând perioadei 
de început a scolasticii. Gratian oferea canonistilor posibilitatea rezol- 
vării contradictiilor între canoane şi reconcilierea diferitelor doctrine. 
Decretul lui Graţian devine astfel un model şi o colecție ce reuneau an- 
samblul unei vaste tradiţii juridice a Bisericii Romane. 

! Vezi Philippe Contamine, La Guerre au Moyen Age, Paris, PUF, 1986. 

de Suza, cardinal de Ostia, de unde şi numele de Ostien- 
sis (1271), apare drept un partizan al cruciadelor, pe 
care le plasează în categoria războaielor romane din- 
tre credincioşi şi necredincioşi, sau a celor drepte aşa 
cum în trecut au fost luptele dintre Imperiul Roman şi 
barbari. Papa, succesorul Sfântului Apostol Petru, a pri- 
mit putere deplină asupra întregului pământ, astfel încât 
cei care nu-i recunosc acest drept sunt consideraţi re- 
beli şi de aceea trebuie supuşi. Poziţia aceasta este mult 
nuanțată de papa Inocenţiu al IV-lea (1243-1254), ca- 
re considera cá necredincioşii nu trebuie să fie decăzuţi 
din drepturile de proprietate sau eliminaţi din funcţii 
de conducere. Creştinii puteau însă recupera pământul 
Ţării Sfinte pentru că era al lui Hristos şi pentru că în 
trecut a fost cucerit de către împăratul roman în urma 
unui război drept, or papa este moștenitorul impáratu- 
lui. Desigur, în virtutea pretenţiei donatiei lui Constan- 
tin cel Mare către Silvestru I (314-335), papa nu putea 
revendica decât teritoriile situate în partea occidentală a 
vechiului Imperiu Roman (Spania şi nordul Africii), dar 
în calitate de vicar al lui Hristos avea un drept special 
pentru Tara Sfântă, care aparţinea totuşi părții orientale 
a imperiului. Inocenţiu al IV-lea nu îşi punea problema 
caracterului drept sau just al războiului prin care, în pri- 
mul secol, împărații romani cucereau Palestina. În spa- 
tele succesiunii de argumente poate fi devoalată o atitu- 
dine fundamentală: Biserica are dreptul să declanşeze 
şi să poarte un război, dar pe de altă parte îşi rezervă şi 
dreptul de control asupra lui. Pentru o problemă atât de 
importantă precum cruciada cu indulgenta plenară acor- 
dată participanţilor, numai papa era abilitat. 

Pentru bizantini, trebuie subliniat faptul că ambele 
idei, războiul sfânt-jihadul şi cruciadele, erau odioase!. 
Ei le respingeau pe amândouă. În privinţa jihadului, ei nu 
îl înțelegeau, considerând că armatele musulmanilor ve- 
deau în el speranţa la o pradă mai mare şi o plăcere bar- 
bară pentru luptă. După spusele lui Leon al VI-lea, sara- 
zinii „...nu făceau campanii din punct de vedere militar 
Şi al disciplinei, dimpotrivă, pentru profit şi drepturi sau 
mai exact pentru a jefui în numele credinţei lor'?. Leon 
îi numeşte „barbari şi infideli" preocupaţi doar cu jefu- 
irea3. Foarte multi care veneau din Siria şi Palestina „au 
uitat ce înseamnă războiul si sunt axati doar pe jefuire”?. 
Din secolul al VII-lea până în secolul al XIV-lea auto- 
rii bizantini au repetat aceste acuzaţii, arătându-şi dez- 
gustul pentru doctrina jihadului. În polemicele împotri- 
va islamului, ei criticau vehement jihadul ca fiind nici 
mai mult, nici mai puţin decât arogarea unui drept pentru 
ucidere nejustificată şi un pretext pentru jefuire?. Masa- 
crul şi jefuirea nu puteau avea ca scuză religia. Indiferent 
de această concepție, războiul era un fapt, pe care însă 
multi bizantini, fideli spiritului evanghelic, nu-l doreau 
neapărat sângeros: a fi învingător fără a omori era idealul 
creştin şi lucrul dorit de omul de arme bizantin pătruns de 
adevărata credinţă. Pentru un prelat din secolul al X-lea, 
cel mai frumos elogiu putea fi adresat generalului Nichi- 

! Paul Magdalino, The Empire of Manuel I Komnenos, 1143-1180, 
Cambridge, 1993, pp. 95-98. 

? Leonis VI, Tactica constitutiones, 18.24, Migne, PG. vol. 107, Pa- 
ris, 1863, p. 952. 

3 Ibidem, 18.128, p. 975. 

“Ibidem, 18.132, p. 977. 


5 Adel Theodor Khoury, Polémique byzantine contre l'Islam, 
VIII-XIIIs, Leiden, 1972, pp. 243-259 . 

for Uranos, care, după el, „a asigurat Orientului şi por- 
nind de aici întregii lumi, o pace profundă şi liniştită”, 
acestea fiind „lucrările pe care oamenii le-au împlinit fă- 
ră vărsare de sânge”.! Tema victoriei nesângeroase este 
cu siguranță un topos, care corespunde însă unei structuri 
profunde, ce accentua idealul pacifist al Bizanțului până 
în ultimele momente, şi care nu pune în cauză numai răz- 
boiul, drept criteriu al violenţei. De fapt violenței în sine 
Biserica Ortodoxă ii era ostilă, fără a-i acorda o justifica- 
re a bunei intenţii. Pentru patriarhul Constantin Chliare- 
nos (1154-1157), soldaţii care-i urmăresc pe tâlhari şi îi 
omoară pentru a apăra binele comun nu sunt mai puţini 
pasibili de pocăință spirituală pentru că au vărsat sânge, 
decât cei care au omorât cu bună stiintá.? 

În ceea ce priveşte cruciadele, este suficient să citim 
cele consemnate de Ana Comnena, care detesta aceas- 
tă mişcare si pe mulți dintre participanți.’ Totuşi, unii 
bizantini, la început, i-au primit cu multă deschide- 
re pe occidentali. Ei erau până la urmă cu toţii creştini, 
deşi unii nu respectau întocmai învățăturile şi practicile 
creştine. Împăratul Alexie îi trata într-un mod civilizat, 
aproape cordial, chiar şi în ciuda faptului că era îngrijo- 
rat de ceea ce aceştia ar putea face, asigurându-le sprijin 
militar la trecerea lor prin Asia Mică. În general, bizan- 
tinii nu au înțeles însă niciodată de ce acei cavaleri occi- 
dentali şi discipolii acestora mărşăluiau pe pământul lor. 
Reinstituirea creştinismului în lerusalim a fost un obiec- 

! Philétos Synadénos, „Lettre XIII à Nicéphore Ouranos J. Darrou- 
zes", in Epistoliers byzantins du Xe siécle, p. 259. 

? Constantin Chliarénos, patriarche de Constantinople, Responsa, 
în PG. CXIX, col. 332. 


3 Ana Comnena, 4lexiada, traducere de Marina Marinescu, cartea a 
X-a, Bucureşti, 1977, pp. 64-114. 

tiv láudabil, dar a meritat oare imensul efort, plin de pri- 
mejdii şi nesigurante, dus la capăt cu atâta brutalitate? 
Constantinopolul, până la urmă, putem considera că era 
Noul Ierusalim, adevăratul oraş sfânt!. Ierusalimul avea 
mai multă valoare sentimentală pentru bizantini, care, 
prin pragmatismul lor, aveau însă un interes sporit pen- 
tru Antiohia, poziționată bine din punct de vedere stra- 
tegic. Au înţeles pelerinajul şi războiul, dar unirea între 
cele două nu au infeles-o. De fapt au fost ingroziti de 
propovăduirea lui Bernard de Clairvaux şi de chemarea 
pe care o adresa privind exterminarea necredincioşilor?. 
Într-un final bizantinii au ajuns să creadă că războinicii 
din Apus nu aveau nimic altceva în minte decât cuceri- 
rea imperiului, iar evenimentele din 1204 au dovedit că 
aveau dreptate. Într-un final au ajuns să-i urască pe latini 
la fel sau chiar mai mult decât pe musulmani. Dacă lati- 
nii erau convinşi, privind expedițiile lor spre Orient, cá 
participă la un „război sfânt”, această acţiune nu a fost 
nici pe departe considerată în aceeaşi optică de către bi- 
zantini. Ei nu au avut conceptul de război sfânt in ade- 
văratul sens al cuvântului. 

Într-o anumită perspectivă, toate războaiele bizanti- 
ne erau sfinte deoarece împăratul era sfânt, şi sub auto- 
ritatea lui, câteodată şi sub conducerea lui, erau purtate 

! În fapt Constantinopolul era spaţiul creştin al imperiului, era o le- 
gătură fizică între Biserică şi lume. Vezi Pr. prof. dr. Emanoil Băbuş, 
„Apostolul Pavel şi Impăratul Constantin cel Mare. Consecințele unor 
convertiri ale Antichității creştine”, în Mitropolia Olteniei, anul LVIII, 
nr. 9-12, Craiova, 2006, p. 117. 

? De laude novae militiae, Sancti Bernardi opera, vol. 3, editori J. 
Leclercq şi H.M. Rochais, Roma, 1963, p. 217, apud George T. Den- 
nis, ,,Defenders ofthe Christian People" — The Crusades from the Pers- 


pective of Byzantium and the Muslim World, editor Angeliki E. Laiou, 
Roy Parviy Mottahedeh, Dumbarton Oaks, 2001, p. 33. 

aceste războaie. Erau declarate de către împărat şi erau 
duse pentru beneficiul imperiului, erau războaie impe- 
riale purtate în tradiţia romană. Caracterul lor esenţial 
nu s-a schimbat din cauza legiunilor intrate în luptă sub 
semnul Crucii. Rugăciunile lor pentru a fi binecuvántati 
de către Dumnezeu, precum şi alte practici religioase 
nu dădeau în mod obligatoriu acestor războaie sfinţenie, 
aşa cum s-a mai susținut câteodată.! 

În încercarea de clasificare a unui conflict drept reli- 
gios sau sfânt, apare în mod firesc întrebarea: Există sau 
nu o motivaţie religioasă în acţiunile lor? În caz contrar, 
de ce s-ar mai lupta? În acest sens, cruciații oferă un bun 
exemplu. Nimeni, chiar şi în Evul Mediu, nu ar fi pără- 
sit confortul propriei locuinţe, împachetându-şi toate lu- 
crurile, şi să plece într-un marş de 2000 de kilometri, să 
îndure greutăţi incredibile şi să se confrunte cu moartea, 
cu excepția cazului în care el ar fi fost motivat religios. 
Deşi au existat unii, şi Bohemond este un exemplu în 
acest sens, care au avut şi motive mai puţin nobile, ma- 
joritatea cruciaților însă nu dobándeau nici un avantaj 
strategic, economic sau politic, mai ales în prima sută de 
ani. Au defilat prin estul Europei şi în Orient pentru ceea 
ce ei considerau a fi un act religios şi în acelaşi timp o 
datorie. Pentru ei acţiunea respectivă a fost cu siguranță 
un război sfânt. 

Un exemplu interesant, în cazul Bizanțului, îl con- 
stituie inițiativa împăratului Heraclius, care desfăşoară 
mai multe campanii militare împotriva perşilor, uneori 


! Este bine de cercetat excelentul studiu al Asist. dr. Sebastian Na- 
zâru, „Război drept şi pace în tradiţia bizantină”, în Bellum justum 
et pium, creştinii în fața provocării războiului, ed. Universităţii din 
Bucureşti, Bucureşti, 2011, pp. 345-399. 


90 PR. PROF. DR. EMANOIL BÁBUS 


descrise ca o cruciadă prototip! şi care a avut multe ele- 
mente religioase. Perşii au distrus biserici, au masacrat 
creştini si au luat Sfânta Cruce din Ierusalim. Aceştia tre- 
buiau pedepsiţi şi Crucea recuperată, iar patriarhul s-a 
rugat pentru victorie şi a binecuvântat trupele deoarece 
acestea erau sub stindardul Crucii. Aşadar, religia a jucat 
un rol important pe tot parcursul conflictului. Războaiele 
lui Heraclius au reprezentat însă numai o fază din con- 
flictul geopolitic dintre romani, ulterior bizantini şi perşi, 
conflict care a avut loc timp de şase sute de ani. Cu toa- 
te că retorica religioasă şi ritualurile au fost cunoscute şi 
preeminente, ulterior războaiele bizantine, precum cele 
ale lui Nichifor al II-lea Focas în secolul al X-lea, sau ce- 
le ale împăraţilor Comneni în cel de-al XII-lea secol, au 
fost în primul rând războaie imperiale. Chiar dacă obiec- 
tivele lor au coincis uneori cu cele religioase, ele nu au 
modificat această caracteristică de bază. 

Strigătele de război, cum ar fi „Dumnezeu îi ajută pe 
romani” sau „Crucea este victorioasă”, nu au transfor- 
mat natura războiului într-una specială, ci, alături de 
simboluri, aveau darul să aducă un plus de încredere 
soldaţilor şi să ridice moralul trupelor. De asemenea, 
slujbele bisericeşti, în special Liturghia euharistică, erau 
destinate să-i ofere confort soldatului si să-l pregătească 
pentru a-și risca viaţa?. În zilele noastre preoții capelani 
fac servicii religioase pentru armatele moderne, dar as- 
ta nu sfinteste conflictele lor, iar sportivii se alăturau în 

! Afirmația aparţine lui William, arhiep. de Tyr (1130-29.09.1186), 
istoric născut probabil in Palestina din părinţi europeni. Vezi Pr. prof. dr. 
Emanoil Bábus, Bizanțul între Occidentul..., nota 2, p. 243. 

? George T. Dennis, „Religious Services in the Byzantine Army", 


in Eulogema: Studies in Honor of Robert Taft, Studia Anselmiana 110, 
Roma, 1993, pp. 107-117. 

rugăciune, de multe ori înainte de un joc, dar nu vorbim 
de o confruntare sportivă sfântă. Cu siguranță cá Biseri- 
ca s-a rugat pentru victorie, dar a respins cererea lui Ni- 
chifor al II-lea Focas, pentru ca soldaţii căzuţi în luptă 
să fie onoraţi ca martiri. Crucea a fost afişată pe stindar- 
de sau utilizată în loc de un stindard, pentru a reaminti 
trupelor de protecţia lui Dumnezeu şi că acestea luptau 
pentru o naţiune creştină. De-a lungul secolelor, Cru- 
cea a fost reprezentată pe stindardele mai multor arma- 
te participante la diferite războaie, conflicte care au fost 
departe de a fi sfinte, iar Crucea afişată pe steagurile mo- 
derne, a mai multor naţiuni, nu ne spune nimic despre 
sensibilitatea religioasă a cetăţenilor lor. 

Atitudinea bizantină față de război poate fi cel mai 
bine înțeleasă în contextul modului în care aceştia se 
raportau la lume şi la viaţă în general. Această lume în 
care se găseau, precum şi viaţa pe care o trăiau erau fra- 
gile şi tranzitorii, de aceea singura realitate permanentă 
părea într-o altă lume, în Împărăţia Raiului, iar imperiul 
de pe pământ era o reflecţie a celui din Rai. Pentru a-L 
imita pe Dumnezeu, împăratul se presupunea că era din 
Rai. În conformitate cu Dumnezeu, el trebuia să se asi- 
gure de bunăstarea supușilor săi şi să-i protejeze de toa- 
te pericolele, din interior sau din afară. Biserica a avut 
un rol diferit. lisus a spus ucenicilor Săi că El ar putea 
apela la legiuni de îngeri pentru a Se salva de la moarte!, 
dar El nu a făcut acest lucru, şi nici Biserica Sa. 

Spre deosebire de sora sa latină, Biserica Bizantină 
a preluat conducerea într-un alt fel de luptă, unul pen- 


! Matei 26, 53: „Sau (i se pare că nu pot să rog pe Tatăl Meu gi 
să-Mi trimită acum mai mult de douăsprezece legiuni de îngeri?” 

tru sufletele credincioşilor, o luptă nu împotriva dugma- 
nilor oamenilor, ci împotriva puterilor cosmice şi for- 
telor supraomenesti ale răului. Pentru creştinii bizantini 
aceasta a fost o formă de război care ar putea fi numit 
sfânt, deşi nu este specificată explicit respectiva expre- 
sie. Conceptul de creştin fiind implicat într-un război 
împotriva forțelor răului ne duce înapoi în timp, desi- 
gur, la Sfântul Apostol Pavel, dacă nu chiar mai înain- 
tel. În timp ce fiecare creştin trebuie să reziste atacuri- 
lor diavolului, călugării au constituit trupele de front în 
războiul împotriva legiunii satanei. Zi şi noapte călugă- 
rul trebuie să lupte într-un război spiritual, Sfântul Ioan 
Gură de Aur adăugând că războiul împotriva demoni- 
lor este dificil si nesfârşit?. Combaterea spirituală este 
o temă obişnuită în viaţa sfinților”. Demoni într-o vari- 
etate de forme, de la hiene la dragoni, au atacat brutal 
sfinţi precum Theodor de Edessa, Grigorie Decapoli- 
tul, Ioan Imnograful, Ioan Psyhites şi multi alții“. Fieca- 
re istorisire vorbeşte de neincetatele lor lupte împotriva 
fortelor pácatului si intunericului. Pentru a se confrunta 
cu astfel de adversari, călugărul trebuia să fie şi soldat, 
Sfântul Simeon Noul Teolog amintind călugărilor săi 
că au fost chemaţi pentru a lupta împotriva duşmanilor 
nevăzuți; ei s-au înrolat în rândurile soldaților lui Hris- 

! Romani 7, 23; Efeseni 6, 16-20; I Tesaloniceni 5, 6-8; I Timotei 
6, 12; II Timotei 2, 4. 

? [oan Hrisostom, Ad homiliam in Sanctum Eustathium, in P.G., 
vol. 50, J.P. Migne, Paris, 1862, p. 599. 

3 Tomás Spidlik, Spirituality of the Christian East, Kalamazoo, Mi- 
chigan, 1986, pp. 233-266. 

*George T. Dennis, Defenders of the Christian..., p. 37. Foarte mul- 
te informatii sunt oferite de Dumbarton Oaks Hagiographical Databa- 


se din colectia Dumbarton Oaks Trustees for Harvard University, Wa- 
shington, D.C., 1998. 

tos.! Călugării nu au aşteptat să fie atacați, ci au dus ráz- 
boiul în teritoriul diavolului şi s-au luptat cu el pe pro- 
priul teritoriu, în deşert şi în alte locuri sălbatice, aban- 
donate. Mulţi au făcut un punct de adunare, în deşert, în 
locul unde demonii apăreau?. Daniel Stilitul a aflat că 
demonii s-au ascuns într-o biserică veche si a mers ime- 
diat pentru a lupta cu ei „precum un soldat curajos care 
se pregăteşte pentru luptă împotriva unei multitudini de 
barbari”, ţinând arma invincibilă a crucii?. 

În acest context, cum rămâne cu războaiele vizibile şi 
tangibile purtate de bizantini cu armură şi arme din fier 
şi oţel împotriva inamicilor de natură umană? Desi, oca- 
zional, au existat povestiri romanfate pline de admiraţie 
privind vitejia şi curajul pe câmpul de luptă al bizanti- 
nilor, totuşi cuvintele unui militar din secolul al VI-lea 
sunt deosebit de relevante privind mentalitatea bizan- 
tină, considerând războiul „ca fiind un rău mai presus 
de toate relele"*. „Trebuie să preferám întotdeauna pa- 
cea mai presus de toate”, scria Leon al VI-lea, „şi să ne 
abtinem de la război.” Cu toate acestea, pentru foarte 
multi bizantini, ideea unui război sfânt, în care ajutorul 
poate veni de la Dumnezeu, se impunea chiar şi prin sim- 
pla opoziţie dintre credincioşi şi necredincioşi: „Ajutaţi 
de Dumnezeu în luptă, bine înarmaţi şi bine desfásurati, 

! Simeon Noul Teolog, Catécheses, ed. B. Krivocheine, SC 96.1, 3, 
129-134, Paris, 1963, p. 290, apud G. Dennis, studiu cit., p. 37. 

? Evagrie, Praktikos, Traité pratique ou Le moine, ed. A. şi C. Gui- 
llaumont, in Sources Chrétiennes, nr. 171, Paris, 1971, p. 505, apud 
Ibidem. 

3 Hippolyte Delehaye, Les saints stylites, Brussels, 1923, cap. 15, 
i£ TM T. Dennis, Three Byzantine Military Treatises, CFHB Se- 


ries 25, Dumbarton Oaks, Washington, D.C., 1985, pp. 20-21. 
5Leonis VI, op. cit., 2, 45. 

dacă atacăm cu curaj, luptând pentru salvarea sufletelor 
noastre și pentru Dumnezeu Însuși, pentru părinţii noştri 
Şi ceilalţi frati ai noştri creştini, cu speranţa in Dumne- 
zeu, nu vom cunoaşte nici un eşec şi ne vom bucura de 
roadele victoriei asupra lor.”! Se considera că musul- 
manii au insultat Cerul, care se va răzbuna într-o zi. Cu 
siguranţă că războiul dus împotriva musulmanilor era 
sfânt, deoarece el apăra adevărul împotriva minciunii, 
dar rezultatul era în mâna lui Dumnezeu, care trimite pe 
necredincioşi contra creştinilor păcătoşi. Victoria va fi 
obținută numai atunci când pedeapsa va fi suficientă. 

Pentru bizantini războiul nu a fost politica obişnuită, 
ci a fost ultima soluţie. Amenințarea cu o armată cople- 
şitoare ca număr a fost preferată folosirii unei forțe de 
atac directe. Mai degrabă, ei au încercat să-şi atingă sco- 
purile prin diplomaţie, acţiuni sub acoperire, plătind tri- 
but, sau prin angajarea altor populaţii pentru a purta di- 
ferite lupte. Numai atunci când orice alt efort a eşuat, au 
fost nevoiţi să folosească forța propriu-zisă, şi, chiar şi 
atunci, au încercat să evite un atac frontal folosind fie for- 
me uşoare de exprimare armată, pentru a scădea puterea 
inamicului, fie diferite strategii inteligente de luptă, pre- 
cum şi manevre abile. Bizantinii au ezitat să se războiască 
din motive atât morale, cât şi practice, pentru că uciderea 
era privită drept o faptă rea. Pentru aceasta era nevoie să 
îşi reamintească faimoasele şi rareori observatele canoa- 
ne ale Sfântului Vasile, care a declarat că soldaților care 
au ucis în luptă li se refuză comuniunea pentru trei ani?. 

! Ibidem, col. 977. 

Este canonul 13, care în final precizează că cei ce ucid în război 
»...eSte bine a-i sfătui ca trei ani să se reţină de la împărtăşșire, ca cei 


necuraţi cu mâinile”, Arhid. prof. dr. loan N. Floca, Canoanele Biseri- 
cii Ortodoxe - note și comentarii, Sibiu, 2005, p. 391. 

Bizantinii nu erau un popor avid de luptă. Acesta este 
Şi motivul pentru care cruciații i-au acuzat, nu o dată, de 
laşitate. Întreaga lor atitudine față de război a fost baza- 
tă pe apărare şi, în acest sens, cu siguranță diferă de cru- 
ciadă şi de jihad, ambele fiind agresive prin natura lor. 
Campaniile ofensive ale împăraţilor Heraclius, Nichifor 
al II-lea Focas, loan Tzimiskes şi Vasile al II-lea au avut 
ca scop doar recuperarea şi protejarea regiunilor, care 
au aparţinut de drept Imperiului Roman. Timp de seco- 
le, Bizanțul a dus un război defensiv pe linia Munţilor 
Taurus, forțați de multe ori să cedeze aproape întreaga 
Asie Mică dușmanilor. În lumea bizantină, războiul nu a 
fost, ca în Occident, un mod letal de cele mai multe ori, 
prin care așa-numiții nobili îşi demonstrau priceperea şi 
prin care căutau glorie. În sine, războiul nu a fost un act 
merituos sau bun, şi nu a fost cu siguranță „sfânt”. Cum 
justificau atunci războiul? Aristotel scria la un moment 
dat: „Scopul tuturor războaielor este pacea.” În seco- 
lul al XI-lea Ana Comnena explica de ce tatăl ei, Ale- 
xie, a alocat atât de mult timp şi energie războiului!. De 
asemenea, ea lămurea faptul că aşa cum o persoană are 
dreptul să se apere folosind forţa în ultimă instanţă, la 
fel şi o naţiune poate face acest lucru. Ana Comnena 
justifică, în scrierile sale, măsurile militare luate de ta- 
tăl ei, Alexie, măsuri ce aveau în vedere în principal re- 
cuperarea unui teritoriu pierdut sau prevenirea unui rău 
mai mare împotriva imperiului?. 

! Ana Comnena, op. cit., XII, 5.4, pp. 183-184. Cu referinţe la scri- 
erile lui Aristotel, si anume, Politics 7.13.8. 

? Angeliki E. Laiou, „On Just War in Byzantium", în To Hellenikon: 


Studies in Honor of Speros Vryonis Jr, ed. S. Reinert, New Rochelle, 
N.Y., 1993, pp. 156-165. 

Poate una dintre cele mai clare explicaţii, din punct 
de vedere bizantin, asupra războiului, este aceea a lui 
Leon al VI-lea la începutul scrierii sale, numită Tacti- 
cae constitutiones, din secolul al X-lea. Prioritatea îm- 
păratului a fost menţinerea păcii între supușii săi şi, de 
asemenea, prosperitatea lor. El realizează că, pentru a 
asigura acest lucru, trebuie să menţină forțele armate în 
stare bună şi să acorde atenţie studiului tacticii şi stra- 
tegiei militare. În cuvintele sale observăm preocuparea 
împăratului privind conflictele militare şi totodată fap- 
tul că le dezaprobă: „Din respect pentru imagine şi cu- 
vântul lui Dumnezeu, toți oamenii ar trebui să promo- 
veze pacea şi dragostea față de semeni în loc de a pune 
mâna pe arme pentru a fi utilizate împotriva propriilor 
semeni. Dar, din moment ce diavolul, ucigaşul originar 
de oameni, duşman al rasei noastre, a făcut uz de păcat 
pentru a duce oamenii în război, spre deosebire de natu- 
ra lor de bază, este absolut necesar pentru oameni ca să 
ducă război împotriva celor care sunt manevrati de dia- 
vol, care vrea să le ia locul şi să lupte cu o ambiţie de 
neclintit împotriva naţiunilor care vor război” În fapt, 
Leon spera că „pacea va fi respectată de către toți şi va 
deveni un mod de viață”. 

Acelaşi Leon nota că nu bizantinii erau cei care por- 
neau războiul împotriva altor popoare, cu excepția cazu- 
lui in care alții vor iniţia ostilitățile şi vor invada terito- 
riul bizantin. „Atunci, se adresa el unui comandant, aveţi 
într-adevăr o cauză justă, în măsura în care inamicul a în- 
ceput un război nedrept. Cu încredere şi entuziasm luaţi 
armele împotriva lor. Ei sunt cei care au furnizat cauza 


— 


"Leonis VI, op. cit., 3, p. 673. 

şi care au ridicat pe nedrept mâinile lor împotriva celor 
care ne aparțin. Aveţi curaj atunci. Veţi avea dreptatea 
lui Dumnezeu de partea voastră. Începe lupta în numele 
fraţilor tái, şi cu toată forţa ta veți ieşi învingători... Întot- 
deauna asigurafi-vá că aveţi cauze juste de război.” 

Războaiele bizantine au fost purtate pentru a apăra 
imperiul sau pentru a recupera un teritoriu care aparținea 
imperiului. Soldaţii îşi riscau vieţile lor pentru împărat 
ŞI pentru poporul creştin. Ei doreau „să lupte în numele 
rudelor, prietenilor, patriei şi întregului popor creştin”?. 
Spre sfârşitul secolului al X-lea, un alt autor militar a 
vorbit în numele celor ce luptau la frontiera de est, ca- 
re „alegeau să înfrunte curajos pericolele în numele 
împăraților noştri sfinţi şi a tot poporului creştin. Ei sunt 
apărătorii şi, după Dumnezeu, salvatorii de crestini".? 

După căderea Constantinopolului sub latini în 1204 
Şi exilul aristocrației bizantine, putem vorbi chiar şi in 
Bizanţ despre o oarecare sacralizare a războiului. După 
memorabila victorie de la Meandru din 1211, când tru- 
pele bizantine reușesc să-i înfrângă pe selgiucizi, Patriar- 
hul Mihail Autoreianos, ales de Teodor Laskaris, accep- 
tă şi îi consideră pe soldaţii morti în luptă drept martiri. 
Pe de altă parte, Constantin Stilbes, mitropolit de Cyzic, 
format la Constantinopol, scrie o lucrare despre erorile 
latinilor, în care îi condamnă pe aceştia din urmă pentru 
că pretind pentru cei morti în lupte mântuirea şi primi- 
rea în Împărăţia cerurilor, chiar dacă „ei au murit luptând 
prin avariţie, prin moarte crudă sau altfel de răutate”.4 
“Ibidem, 2.46, p. 696. 

? [bidem, 18.19, p. 949. 

? George T. Dennis, op. cit., pp. 216-217. 


4 J. Darrouzés, „Le mémoire de Constantin Stilbes contre Latins", 
in Revue des études byzantines, 21, 1963, p. 77. 

Cu toate acestea, ideea de război sfânt nu s-a putut 
impune în mentalitatea bizantină. Clerul se angaja să 
se roage pentru armată, iar patriarhul (Mihail al IV-lea 
Autoreianos 1208-1214) căuta să impună în discursul 
său ideea indulgentei pentru toate victimele războiului: 
„Romani care proveniţi din marile familii cu un moral 
impertubabil şi voi bravi războinici care conduceţi lupta 
militară! Este timpul de a da dovadă, cu ajutorul slavei 
cereşti, de virtutea voastră si bravura voastră de a avea 
un zel care arde şi o mânie justă în inima voastră îm- 
potriva duşmanilor noştri nedrepti şi aroganti ca cedrii 
Libanului. În picioare! Având încredere în Dumnezeu, 
reluati vechiul vostru moral, nu admiteţi să aruncám 
de pământ noblețea patriei noastre. Duşmanii nostri nu 
sunt făcuţi de altă natură, ei nu sunt corp şi inimă, nici 
invulnerabili, nici insensibili, cum zic fabulele grecilor 
antici. Este o insolentá, o aroganță şi o teamă condam- 
nabilă să credem că aceştia, folosind armele lor pentru 
împlinirea unei dorinţe nelegitime de dobândire a unor 
lucruri ce nu li se cuvin, nu-şi vor pierde chiar sufle- 
tul în focul etern: Dacă, mánati de aceeași pasiune, nu 
tin cont de propriul suflet, cum noi, ajutați de dreptul 
natural şi cerând să fim judecaţi de către ochii infaili- 
bili, să nu-i atacám cu curaj, dincolo de forțele noastre, 
aştepând răsplata lui Dumnezeu? Aceasta cu condiţia de 
a ne mărturisi Lui şi de a promite toti împreună si fiecare 
separat de a duce o viaţă după placul Lui, dacă noi nu o 
duceam până acum. Veniţi, dragi copii, ascultați: El este 
pe pământ, Dumnezeu ne-a dat împărăția sau monarhia, 
o imagine a administraţiei Sale, eliminând dezordinea 
şi poliarhia înainte ca cei ce cred în El să nu se distru- 

gă şi să nu distrugă credinţa lor atacându-se unii pe alții. 
Ştiţi cum Dumnezeu, din cauza păcatelor noastre, a pus 
ca încercare expunerea riscului de a fi total supuşi bar- 
barilor, a avut milă de noi. El ne-a redat binele primor- 
dial, Împărăţia, si a plasat deasupra noastră un împărat 
foarte activ şi demn de timpurile acestea (Teodor Las- 
karis) — voi care participaţi la campanii cu el ştiţi aces- 
tea din faptele sale — foarte generos şi recompensând 
faptele de vitejie de-o manieră demnă de un împărat. În 
zilele noastre a arătat prin opere admirabile de care noi 
trebuie întotdeauna să ne amintim înainte de a-l urma. 
Dacă într-un corp capul este preţios, acest lucru însem- 
nând că protejează şi celelalte membre, cum nu am fi 
noi obligaţi de a proteja capul pe care Dumnezeu ni l-a 
dat? Nu vedeţi voi cum albinele înconjoară şi apără re- 
gina lor? Dacă animalele private de rațiune ştiu asta, cu 
atât mai mult noi, căci Dumnezeu ne-a dotat cu rațiune 
si judecată de a apăra, proteja şi susţine fără încetare 
sfântul nostru autocrator, înainte ca voi să meritafi nu- 
mirea evanghelică de smintiţi. Fiţi învingători în fata tu- 
turor duşmanilor. Noi, clerul, arma armatelor spirituale, 
vă asistăm prin legământul nostru. Fie ca slava Dom- 
nului nostru lisus Hristos să fie cu voi cu toți! Amin. 
Având primit de la El marele dar al iertării Sale, noi 
iertăm toate păcatele celor dintre voi care vor muri în 
luptă pentru apărarea patriilor şi mântuirii poporului lui 
Dumnezeu.” Din acest citat, destul de lung, ne putem da 

! Discursul adresat în anul 1209, de către Patriarhul Mihail al IV-lea 
soldaţilor lui Teodor I Laskaris, a fost tradus si publicat de Nicolas Oi- 
konomides sub titlul: „Cinq actes inédits du patriarche Michel Autóre- 


ianos", in Documents et études sur les institutions de Byzance, XV, 
Londra, 1976, pp. 115-117. 

seama că Biserica binecuvânta armatele şi se ruga pen- 
tru soldaţi, dar această acţiune nu dădea războaielor bi- 
zantine caracterul de sfinte. În mod justificat lupta pen- 
tru recucerirea capitalei dusă de Teodor Laskaris poate 
părea o imitație a ideii de cruciadă, tentația fiind destul 
de mare. Acţiunea însă nu a avut nici o urmare, chiar a 
fost receptată negativ de bizantini, iar post-scriptumul 
discursului Patriarhului Mihail a fost ignorat de istorici 
şi canonişti. Celelalte războaie au fost exclusiv politice, 
Şi ei nu s-au alăturat ideii de război sfânt. 

Aşadar, bizantinii erau departe de dorinţa de a iniţia o 
cruciadă şi nu aveau o idee despre acest gen de iniţiativă. 
În faţa noii realități occidentale, ei au adoptat o atitudine 
ambiguă, chiar dacă în secolul al X-lea Nichifor al II-lea 
Focas s-a numărat în chip excepţional printre acei suve- 
rani bizantini pentru care lupta împotriva arabilor era o 
misiune sfântă, destinată să-i răzbune pe creştini. Aces- 
ta este sensul diverselor apeluri adresate soldaţilor săi 
pe parcursul campaniei de recucerire a Cretei: „Bărbaţi, 
frații mei, soldati ca şi mine, să ne umplem sufletele 
noastre cu frica de Dumnezeu; să luptăm pentru a răz- 
buna insulta adusă lui Dumnezeu; să rămânem fermi în 
Creta in fata duşmanilor, să ne folosim credinţa care 
risipeşte teama..., să rămânem fermi şi să ne întărim în 
lupta împotriva celor care-L neagă pe Hristos, iar Hris- 
tos-Dumnezeu va lupta alături de noi, va face să piară 
duşmanii nostri şi ne va da orașul din mâna celor a căror 
aroganță se îndreaptă spre lisus!” 

În concluzie, putem spune că motivațiile războiului, 
chiar dacă erau diferite la musulmani şi la creştini, erau 


' Léon le Diacre, Histoire, PG. CXVII, col. 673-676. 

invocate pentru justificare. Astfel, musulmanii au crezut 
că forţa armelor ar putea fi folosită pentru a aduce toate 
persoanele sub stăpânirea islamului. Cavalerii occiden- 
tali spuneau că lupta lor în cruciade avea ca scop apăra- 
rea şi totodată promovarea creştinismului, considerând 
de asemenea că atacurile asupra duşmanilor lor ar putea 
fi sfinte şi meritorii; bizantinii erau convinşi că războ- 
iul nu a fost nici bun, nici sfânt, ci chiar rău, fiindcă ar 
putea fi justificat numai în anumite condiţii, şi anume: 
apărarea imperiului, creştinismului, a poporului creştin 
Şi a credinţei sale. 

Până la începutul secolului al IV-lea, creştinismul ră- 
másese „religie ilicită”, nu avea un statut legal, guver- 
natorii romani aveau libertatea să-i tolereze pe creştini, 
închizând ochii în ceea ce priveşte apartenenţa lor la 
această religie nouă sau, dimpotrivă, să-i urmărească 
numai din acest motiv. 

În ciuda acestei marginalizări şi acestei situaţii pre- 
care, creştinii s-au dovedit a fi, în general, cetăţeni fi- 
deli statului şi împăratului. Apologetii creştini nu ince- 
tau să proclame civismul. Ei scot în evidență că împă- 
ratul nu are cetăţeni mai siguri şi mai fideli decât ei, în 
pofida refuzului serviciului militar, a idolatriei, a mora- 
vurilor imorale și a practicării anumitor meserii. În ciu- 
da persecuțiilor, numărul creştinilor s-a mărit conside- 
rabil în toate sferele, inclusiv printre soldaţi, ceea ce a 
creeat numeroase ocazii de conflict, mai ales la sfârşitul 
secolului al III-lea şi începutul celui de-al IV-lea, atunci 
când autoritățile romane aveau din ce în ce mai ma- 
re nevoie de războinici pentru a apăra imperiul şi erau 
nevoiţi să recurgă la înrolări forțate. Numeroşi creştini 

se fac atunci „contestatari de conştiinţă”, refuzând să 
verse sânge uman, cât şi să aducă sacrificii idolilor. Per- 
secutiile nu au pus capăt expansiunii creştinismului, mai 
mult, se pare, aşa cum relevă Tertulian: „Sângele marti- 
rilor este sămânţa creştinismului.”! 

Acest avânt al creştinismului se amplifică din nou 
odată cu „convertirea lui Constantin”. Aceasta va schim- 
ba radical problematica referitoare la război, inaugurând 
era Imperiului Creştin, deviind doctrina Bisericii spre 
o primă acceptare a unor anumite războaie?. Chiar da- 
că pare că suntem departe de războiul sfânt, totuşi peste 
doar trei secole vom observa că acesta se cristalizează şi 
chiar prinde o „osatură” puternică. Practic în aceste trei 
secole are loc trecerea de la respingerea războiului la ac- 
ceptarea acestuia şi transformarea într-un conflict sfânt, 
chiar dacă nu era denumit şi conştientizat ca atare de că- 
tre participanţi. Bineînţeles, ne referim la conflictele de 
la începutul secolului al VII-lea ale căror protagonişti au 
fost împăratul Heraclius şi Mahomed. Conflictele nu au 
fost propriu-zis între ei, ci fiecare pe palierul său. Este 
adevărat că, ulterior, Heraclius se va confrunta cu doi 
dintre urmaşii lui Mahomed (în total fiind patru), şi anu- 
me Abu Bakr (632-634) şi Umar (634-644). Practic cru- 
ciada va fi inițiată de către Heraclius cu aproximativ cinci 
secole înainte de cruciadele „clasice” ale apusenilor. 

Ideea de cruciadă, sub o formă reală sau metaforică, 
a supraviețuit şi uneori s-a dezvoltat în Occident, de-a 
lungul secolelor, dar statutul său pentru lumea musul- 


! Tertulian, Apologeticul..., 50, 13, p. 109: ...semen est sanguis 
Christianorum (Sângele martirilor este sămânța creştinismului). 

? Jean Flori, Război sfânt, Jihad, Cruciadă-violenţă si religie ín 
creștinism si islam, ed. Cartier, Bucureşti, 2003, p. 28. 

mană este unul neclar: pe alocuri inexistent, alteori vi- 
olent, sinonim cu ură şi asuprire. Aşa cum am putut ob- 
serva, latinii au încercat uneori să găsească paralelisme 
cu propria lor situaţie, iar musulmanii au apelat la mo- 
dele pentru legitimarea propriilor fapte. Comparatiile cu 
Saladin ne oferă o imagine mai clară asupra perceptiilor 
moderne ale trecutului şi asupra obectivelor de astăzi. 
El a fost învingătorul de la Hattin, cel care a recucerit 
Ierusalimul pentru islam, cel care a rezistat lui Richard 
Inimă de Leu în timpul celei de a treia cruciade, cu alte 
cuvinte un personaj foarte atrăgător pentru lumea mu- 
sulmaná. Mostenirea sa a fost interpretată şi confiscată 
de personalităţi diverse, precum preşedintele egiptean 
Nasser, conducătorul irakian Saddam Hussein şi Osama 
Bin Laden, împreună cu organizaţia sa islamistă Al-Qai- 
da. Din punct de vedere al naţionalismului arab sau al 
perspectivei islamiste, relațiile musulmanilor cu Apu- 
sul au avut în ultimele secole un caracter tulburător. În 
vremea mamelucilor şi otomanilor, conducătorii musul- 
mani dețineau o putere comparabilă, uneori superioa- 
ră, contemporanilor occidentali. Începând cu invazia lui 
Napoleon în Egipt, în 1798, următorul secol a reprezen- 
tat trecerea sub controlul direct sau indirect al Apusu- 
lui a majorităţii comunităţii musulmane. Singurele re- 
giuni libere au rămas Yemenul, Afganistanul, coasta de 
vest şi centrul Peninsulei Arabe. De asemenea, Iranul 
s-a bucurat de o anumită independenţă, iar Atatiirk a în- 
temeiat Turcia modernă. După al Doilea Război Mon- 
dial, Orientul Mijlociu a fost împărţit între englezi şi 
francezi, iar inițiativele apusene au permis întemeie- 
rea statului Israel. Între anii 1920 şi 1960, majoritatea 

societăților musulmane au scăpat de influenţa directă a 
Occidentului!, dar intervenţia acestuia s-a dovedit deci- 
sivă în ţări precum Iranul, Pakistanul, Egiptul şi Alge- 
ria. Pe de altă parte Statele Unite ale Americii au conti- 
nuat să influenţeze ţările din Peninsula Arabică, unde se 
află locurile sfinte Mecca şi Medina. Implicarea Rusiei 
în Afganistan şi în Cecenia, prezenţa engleză şi franceză 
în Egipt, invadarea Irakului de către americani şi englezi 
au fost acţiuni soldate cu multe victime în rândul musul- 
manilor. Colonialismul, imperialismul, economia şi teh- 
nologia au jucat şi au un rol important în relaţiile din- 
tre islam şi Occident. În acest labirint complex, ideea de 
cruciadă se insinuează ca un factor notabil, în care spec- 
trul cruciadă-jihad nu trebuie să deformeze o situaţie în 
care majoritatea lumii islamice este în pace cu Occiden- 
tul. După atentatele din 11 septembrie, reprezentările 
războinice ale cruciaților occidentali au revenit, asistând 
Şi la reîncarnarea lui Saladin ca model islamic. 

Un prim exemplu de fuziune între naționalism, re- 
torica jihadului şi amintirea lui Saladin a apărut la Da- 
masc, în perioada sfârşitului controlului otoman în 1918 
şi începutul protectoratului francez din iulie 1920. În 
acest interval, Siria a avut un guvern arab aflat sub con- 
ducerea emirului, apoi a regelui Faisal. Cu ocazia ma- 
rilor sărbători, mai ales a celor legate de independenţă, 
autorităţile încurajau spectacolele, iar printre temele 
alese erau şi cele legate de victoriile lui Saladin asu- 
pra Regatului Ierusalimului, reamintind astfel virtuțile 
naționaliste. Francezii nu au acceptat astfel de iniţiative, 


! Cu excepţia Mongoliei şi a Asiei Centrale, care au trebuit să aş- 
tepte destrămarea fostei URSS din 1990. 

iar Faisal reactualiza ideea cruciadei, afirmând că papa 
doreşte şi acum reuşita ei şi de aceea poporul trebuia să 
se pregătească pentru jihad.! Armata franceză a obţinut 
până la urmă victoria, iar generalul Gouraud, în momen- 
tul intrării in Damasc, şi-a permis comentariul: ,,Scoa- 
lá-te Saladine, ne-am întors!”, declaraţie care confirma 
ideea unei noi cruciade.? 

Au existat şi alti naţionalişti arabi, care s-au identi- 
ficat cu Saladin, fascinati de acest erou medieval. Unul 
dintre ei a fost Gamal Abdel Nasser, preşedinte al Egip- 
tului între 1954 şi 1970, a cărui viziune pan-arabă inclu- 
dea modernizarea şi tehnologizarea în strânsă legătură 
cu trecutul. Hotărârea sa de naţionalizare a Canalului 
Suez în 1956 opunea Egiptul Israelului, Franţei şi Ma- 
rii Britanii, şi conform propriilor termeni dădea o lovi- 
tură puternică puterilor coloniale occidentale. Discursu- 
rile sale fac adesea referire la ilustrul său predecesor, 
acelaşi Saladin, iar în 1958 prevedea o vizită oficială la 
mormântul marelui sultan la Damasc.? Tot acum, Nas- 
ser sublinia importanţa naţiunii arabe, extinzând aceas- 
tă concepție şi în cadrul comunităţii orientale medite- 
raneene, incluzând chiar şi populaţia creştină din acest 
spafiu.* El stabilea o relaţie explicită cu perioada crucia- 
delor afirmând că „toate regiunile erau unite din motive 
de siguranţă reciprocă, pentru a înfrunta imperialismul 
venit din Europa, care folosea crucea pentru a masca 
ambițiile sale în spatele fațadei creştine. Sensul aces- 


! J.L. Gelvin, Divided Loyalities: Nationalism and Mass Politics in 
Syria at the Close of the Empire, Berkeley, 1998, pp. 2-3. 

2? J. Phillips, op. cit., p. 409. 

3 President Gamal Abdel-Nasser 's Speeches and Press Interviews, 
1959, Cairo, 1959, p. 63. : 

* Coptii din Egipt. 

tei unități nu a fost niciodată mai clar decât atunci când 
creştinii din Orientul arab s-au alăturat islamului pen- 
tru a lupta împotriva cruciaților până la victorie”.! Du- 
pă un an de la acest discurs, acelaşi Nasser reiterează 
importanța unei Sirii puternice şi a unei colaborări si- 
ro-egiptene: „Armata siriană atunci a fost unită cu cea 
egipteană, au putut elibera națiunea arabă de ocupaţia şi 
colonizarea cruciaților... Astăzi forțele noastre sunt uni- 
te pentru a proteja patria arabă...” 

O altă temă dezvoltată a fost cea a rădăcinilor isto- 
rice ale naționalismului arab. Pentru el, acesta igi avea 
originile în perioada medievală, „când armatele arabe 
obțineau victorii atunci când simțeau că unitatea le făcea 
puternice şi naționalismul arab era un scut protector"? 
Ideea este anacronică, pentru că majoritatea comenta- 
torilor consideră că naționalismul arab ia naştere la în- 
ceputul secolului al XX-lea. Preşedintele Nasser însă a 
ştiut să-şi susțină punctul de vedere făcând referire la 
elemente favorabile din trecutul istoric. El estima că 
participanţii la cruciade s-au servit de cruce ca de un slo- 
gan imperialist, iar înfrângerea regelui Franţei din 1250 
la Mansurah demonstra că nimeni nu poate sta în calea 
națiunii arabe unite. El aduce şi un alt exemplu, cruci- 
ada a treia din 1189-1192: „Cruciații fanatici ne-au ata- 
cat în Siria, Palestina şi în Egipt. Musulmanii şi creştinii 
din Arabia au combătut împreună pentru a apăra patria- 
mamă împotriva dominaţiei străine. Toţi s-au ridicat ca 

! President Gamal Abdel .., p. 18. 

? Ibidem, pp. 140-141. 

3 Ibidem, pp. 217-218. 


^N. Rejwan, Nasserist Ideology: Its Exponents and Critics, Ierusa- 
lim, 1974, pp. 21-22. 

un Singur om, unitatea fiind singurul mijloc de asigura- 
re a securităţii, libertăţii şi alungării agresorilor. Saladin 
l-a putut lua pe Richard... prizonier de război şi a pu- 
tut înfrânge armata sa.” Aceste detalii erau o adevărată 
fabulatie, manipularea permițând o comparaţie cu vic- 
toria egipteană în criza Canalului Suez: „Noi am avut 
onoarea să înfrângem Marea Britanie şi Franţa în acelaşi 
timp, după ce în trecut am făcut-o separat.”? Ideile lui 
Nasser au fost continuate şi de alţi lideri arabi precum 
preşedintele Siriei, Hafez el-Assad, sau liderul irakian 
Saddam Hussein, ambii mari admiratori ai lui Saladin. 
Primul, autopromovat prin impunerea de statui pe te- 
ritoriul statului sirian, cu o singură excepţie: cea a lui 
Saladin. În 1992, a fost construit un monument amplu, 
cu eroul arab pe un cal, triumfător, precedat de un jiha- 
dist şi de un grup de cruciați deznádájduiti? Mesajul 
era clar: Saladin a învins Occidentul, iar el-Assad face 
acelaşi lucru. Celălalt lider, Saddam, avea cam aceleaşi 
idei, insistând şi pe faptul că era născut la Takrit, oraşul 
natal al lui Saladin, de aceea se autoproclama şi Saladin 
al II-lea Saddam Hussein. Înainte de al doilea război din 
Golf el amintea în discursurile sale de o apropiată în- 
frángere a cruciaților. 

La prima vedere războiul sfânt, exprimat sub forma 
cruciadelor medievale sau jihadului, defineşte un con- 
flict între două religii. După cum am putut observa, lu- 
crurile sunt complexe şi contradictorii, pline de justi- 


! President Gamal Abdel-Nasser 's Speeches and Press Interviews, 
1959, Cairo, 1959, pp. 428-429. 

? Ibidem, p. 429. 

3C. Hillenbrand, The Crusades: Islamic Perspectives, Edinburg, 
1999, pp. 595-600. 

ficări plauzibile. Necesitatea eliberării Ierusalimului şi 
dorința obţinerii de recompense spirituale fără prece- 
dent au dat naştere la cruciadă, un amestec exaltant de 
penitentá si conflict religios. Armatele multietnice ale 
primei cruciade au demonstrat atracția emoţională cva- 
siuniversală față de chemarea papei Urban al II-lea pen- 
tru eliberarea Locurilor Sfinte. Din acel moment, cru- 
ciada a evoluat atât teoretic, cât şi practic. Inspiraţi de 
succesul primei cruciade, regii apuseni s-au implicat în 
mod direct. În contrast cu evoluţia teoriilor despre răz- 
boiul sfânt în creştinism, islamul avea o ideologie ase- 
mănătoare prin prezenţa jihadului în Coran și hadith. În 
ciuda focalizării asupra conflictului între creştini şi mu- 
sulmani, trebuie ţinut cont şi de reacţii paradoxale, în- 
tâlnite şi astăzi: lupta împotriva fraților de aceeaşi reli- 
gie. Cruciații au fost trimişi să lupte împotriva catarilor 
din sudul Franţei, care practicau un creştinism radical, şi 
împotriva husitilor din Boemia. A patra cruciadă a fost o 
„victorie” a latinilor împotriva fraţilor creştini din Con- 
stantinopol, legatul papal oferind recompense spirituale 
participanţilor la agresarea bizantinilor. Am putut vedea 
că au supravieţuit imaginile şi metaforele legate de cru- 
ciade şi participanţii la ele, şi chiar s-au dezvoltat de-a 
lungul secolelor. Le regăsim în viaţa politică şi culturală 
occidentală sau în Orientul Apropiat şi Mijlociu, într-un 
amestec de trecut istoric şi justificare morală. Conflictul 
epic, conflictul religios, ideea de apărare a propriei cul- 
turi, a unei cauze comune şi mai ales sensul de drept mo- 
ral au menţinut cruciada vie. Acţiunile şi emoţiile perso- 
najelor participante la aceste acțiuni explică atracția în- 
că vie în cultura populară. De exemplu Templierii ocupă 

un loc central în romane citite si apreciate de multi pre- 
cum Pendulul lui Foucault al lui Umberto Eco sau în 
Codul lui Da Vinci al lui Dan Brown, in timp ce cáderea 
Ierusalimului reprezintă acțiunea unor filme ca cel al lui 
Ridley Scott, Kingdom of Heaven. În lumea musulmană 
Saladin este intálnit in literaturá, filme artistice sau chiar 
desene animate. Folosirea repetatá a cuvántului crucia- 
dá de cátre lideri precum Nasser, Saddam Hussein sau 
Bin Laden i-a dat un sens duşmănos, de ură pentru lu- 
mea islamică, care reflectă mai puţin zelul creştin şi mai 
mult agresivitatea imperialistă occidentală. 


Ierusalimul, orașul sfânt 
al creştinilor şi al musulmanilor 


Înaintea mecanizării şi a tehnologizării din secolul 
al XX-lea, fiecare oraş, într-o oarecare măsură, era con- 
siderat sfânt. Până acum aproximativ două sute de ani 
oraşele aveau şi un aspect religios. Nici un oraş, în nici o 
perioadă şi în nici un loc, înainte de revoluţia industrială, 
nu aavutexclusiv un aspect comercial, industrial, politic, 
militar sau religios. Oraşele s-au deosebit între ele dato- 
rită predominării uneia sau alteia sau mai multora din- 
tre aceste activităţi în acelaşi timp. În oraşul tradițional, 
clădirea publică cea mai importantă era principalul loc 
de rugăciune al comunităţii religioase predominante: 
catedrala, moscheea, biserica sau templul. Abia în ulti- 
mele două secole, principalul punct de reper arhitectu- 
ral dintr-un oraş clasic a încetat de a mai fi clopotniţa, 
minaretul sau pagoda, luându-i locul un coş de fabri- 
că sau un hotel înalt, o clădire de birouri sau de apar- 
tamente. Am văzut cum cruciadele au fost, în general, 
expediţii militare, îndreptate împotriva necredinciosilor 
pentru eliberarea şi recuperarea Ierusalimului şi a Lo- 

curilor Sfinte creştine. De aceea, semnificaţia simboli- 
că a Ierusalimului în istoria creştină, în special ca loc 
al activităţii de răscumpărare înfăptuită de Hristos, a 
fost esenţială în motivaţia primei cruciade şi stabilirea 
cu succes a instituţiei acesteia. Aceasta explică de ce în 
tot cursul Evului Mediu, cruciada din Tara Sfântă întot- 
deauna a fost sprijinită şi privită cu mare entuziasm, ex- 
presia cea mai puternică a termenului de „cruciat”, ca 
soldat ce luptă în numele lui Hristos. 

Un oraş poate ajunge să fie considerat sfânt prin eve- 
nimentele spirituale transcendentale autentice, poate 
chiar legendare, prin care a trecut. Martirajul Apostoli- 
lor Petru şi Pavel de la Roma a făcut ca acest oraş să 
fie considerat de romano-catolici ca un oraş sfânt ce-i 
urmează Ierusalimului. Înainte de reformă, Canterbury 
era considerat un oraş sfânt şi un loc de pelerinaj pentru 
creştinii englezi, datorită faptului că Thomas Becket fu- 
sese martirizat aici, iar situația punea în încurcătură evi- 
dentă coroana engleză. Karbala şi Mashhad sunt consi- 
derate oraşe sfinte de către musulmanii şiiţi, fiind scene 
ale martiriului şi locul unde sunt înmormântați nepotul 
lui Mahomed şi fiul lui Ali, Husein, şi respectiv imamul 
Riza (765-818). Ali însuşi a fost asasinat la Kufa, însă 
oraşul pe care l-a consacrat prin martirajul său este Na- 
jaf, unde este înmormântat. Najaf, oraşul mormintelor 
şiiților, ale căror trupuri au fost aduse acolo pentru a fi 
îngropate lângă mormântul lui Ali, se întinde departe în 
deşert, dincolo de linia orizontului. 

Pentru ca un oraş să fie considerat sfânt nu este în- 
să neapărat nevoie de martiriu sau de mormânt. La fel 
de eficace poate fi credinţa că acel loc a fost scena unei 

minuni. Aşa este cazul cu Lourdes, San Giovani de pe 
Monte Gargano, Compostela, Fatima, Medgjugore, Bu- 
curesti, Nicula, laşi etc. Au existat oraşe ce şi-au păstrat 
faima, chiar şi atunci când nu au mai fost un important 
centru comercial, economic sau politic: capitolul religi- 
os l-a eclipsat pe cel politic. Astfel, Benaresul este unul 
dintre acele oraşe, foste capitale, care şi-au păstrat faima 
ca oraşe considerate sfinte, după ce şi-au pierdut funcția 
inițial politică.! Alte oraşe a căror istorie a urmat aceeaşi 
evoluţie au fost: Yathrib (Medina, Canterbury, Lali- 
bela“, Roma, lerusalim. 

În unele cazuri, caracterul sfânt le-a fost conferit unor 
oraşe de asocierea lor ori cu o ființă omenească con- 
siderată sfântă, ori cu un eveniment, sau de momente 
deosebite, cruciale, din viața unei persoane. Assisi n-ar 
fi fost considerat niciodată un oraş sfânt, dacă n-ar fi 


! Înainte de a fi oraş sfânt, Benaresul fusese capitala politică a Re- 
gatului Kasi. Ulterior acest regat a fost înghiţit de Regatul expansio- 
nist de Kosala. 

? Yathrib a fost capitala politică a statului initial islamic aproape 
o jumătate de secol, dar a fost considerat un oraş sfânt timp de peste 
treisprezece secole şi îşi va menţine statutul glorios de a fi una dintre 
cele două locuri sfinte (Mecca şi Medina), atâta timp cât islamul va 
continua să fie una dintre principalele religii ale lumii. 

3 Canterbury este astăzi sediul arhiepiscopului întregii Anglii, de- 
oarece în anul 597 d.Hr. a fost capitala Regatului Kent. Acest regat şi-a 
pierdut identitatea politică înainte de secolul al VIII-lea, fiind inclus 
în Regatul Mercia, după ce a fost împărțit între invadatorii danezi din 
Britania şi Regatul Wessex, la rândul său, inclus în cel al Angliei. De-a 
lungul secolelor, în ciuda schimbărilor politice, Canterbury a continuat 
să rămână capitala ecleziastică a Angliei, în virtutea faptului că fusese 
pe vremuri capitala politică a Kentului. 

“In Etiopia de astăzi, satul Lalibela este vizitat nu de pelerini, ci de 
turişti. Atracția o formează un număr însemnat de biserici săpate di- 
rect în stâncă, iar motivul pentru care atâta muncă si artă au fost risi- 
pite la Lalibela este că acest sat a fost capitala Etiopiei din 1137 până 
în 1270. 

fost oraşul natal al lui Francisc şi sediul principal al acti- 
vitátii sale religioase, până la sfârşitul vieţii sale. Pe de 
altă parte, Mecca ar fi fost considerat un oraş sfânt, chiar 
dacă Mahomed nu s-ar fi născut acolo, sau dacă ar fi 
continuat să trăiască şi să muncească în acest loc până 
la sfârşitul zilelor sale ca negustor. 

În ceea ce priveşte Ierusalimul, el este un oraş sfânt 
atât pentru creştini, cât şi pentru evrei şi musulmani. Is- 
toria lui este istoria lumii, dar şi cronica unui oraş pro- 
vincial sărac, pierdut printre colinele Iudeii. Ierusalimul 
este Oraşul Sfânt, dar a fost dintotdeauna şi un adăpost 
al superstiţiilor, râvnit de imperii, un teritoriu cosmo- 
polit cu numeroase secte, fiecare convinsă că orașul îi 
aparține. Ierusalimul este casa unui Dumnezeu unic, ca- 
pitala a două popoare, templul a trei religii şi singurul 
oraş care există în două locuri: în cer şi pe pământ.! 

Cel mai tragic dintre toate evenimentele posibile în 
viaţa unui profet este martirajul, or pentru creştini Ieru- 
salimul are acest statut, pentru că lisus, Fiul lui Dum- 
nezeu, îl considera sfânt şi pentru cá El plecase din Ga- 
lileea natală spre acest oraş pentru a petrece Paştile in 
anul în care a fost răstignit şi înmormântat. Evanghelia 
după Luca ne dă mărturie despre momentul ispitirii de 
pe Muntele Carantaniei: „Şi L-a dus în Ierusalim şi L-a 
aşezat pe aripa templului şi I-a zis: «Dacă eşti Fiul lui 
Dumnezeu, aruncă-Te de aici jos». Căci scris este: că în- 
gerilor Săi va porunci, pentru Tine, ca să Te păzească” 
(Luca 4, 9-10). Cu prilejul Schimbării la Faţă, acelaşi 
Luca ne spune: „Însă şi astăzi şi mâine şi în ziua urmă- 

! Simon Sebag Montefiore, /erusalim. Biografia unui oraș, trad. 


Luminiţa Gavrilă Cioroianu, Smaranda Nistor, Constantin Dumitru 
Palcus, ed. Trei, Bucureşti, 2012, p. 13. 

toare merg, fiindcă nu este cu putință să piară proroc afa- 
ră din Ierusalim” (Luca 13, 33). Viaţa si existenţa Sa la 
Ierusalim sacralizează acest oraș. O semnificaţie aparte 
i se dă si prin respingerea lui lisus de către autorităţile 
iudaice si executarea Sa de către romani. Violenţa, ura 
gratuită, corupția şi imoralitatea, care domneau la vre- 
mea aceea, şi pe care lisus le-a condamnat, i-au confe- 
rit şi un aspect malefic, pentru că a trădat „vestea cea 
nouă”: ,Ierusalime, lerusalime, care omori pe proroci 
şi cu pietre ucizi pe cei trimişi la tine; de câte ori am 
voit să adun pe fiii tăi, după cum adună pasărea puii 
săi sub aripi, dar nu aţi voit!” (Matei 23, 37). De ace- 
ea ar trebui să nu mai rămână „piatră pe piatră” în oraş, 
conform amenințărilor profeților evrei, preluaţi în parte 
de Ioan. La rândul lor, evanghelistii reiau aceste bleste- 
me lansate anterior de profeţii lui Israel. Sfântul Luca 
profeteste această distrugere: „Iar când veţi vedea Ieru- 
salimul înconjurat de oști, atunci să ştiţi că s-a apropi- 
at pustiirea lui. Atunci cei din ludeea să fugă la munţi 
ŞI cei din mijlocul lui să iasă din el şi cei de prin farini 
să nu intre în el. Căci acestea sunt zilele răzbunării, ca 
să se împlinească toate cele scrise. Dar vai celor care 
vor avea în pântece şi celor care vor alăpta în acele zile! 
Căci va fi în țară mare strâmtorare şi mânie împotriva 
acestui popor” (Luca 21, 20-24). Cu siguranţă, profeţii 
promiteau răscumpărare şi iertare, dar evocau un leru- 
salim nou, teologia având întâietate față de geografie. 
Departe de o eliberare triumfală, cu legiuni victorioase 
și cu Tablele legii, loan Evanghelistul invocă o reinnoi- 
re unică a cetăţii: „Pe cel ce biruieste îl voi face stâlp in 
templul Dumnezeului Meu şi afară nu va mai ieși şi voi 


BIZANTINI, LATINI ŞI MUSULMANI ÎN PERIOADA CRUCIADELOR 115 


scrie pe el numele Dumnezeului Meu şi numele cetăţii 
Dumnezeului Meu — al noului Ierusalim, care se pogoa- 
ră din cer, de la Dumnezeul Meu - şi numele Meu cel 
nou” (Apocalipsa 3, 12). Profetia exprimă în mod clar 
sfârşitul materialitátii sfintitoare a Ierusalimului, lăsând 
locul unui concept spiritual susceptibil de dezamorsa- 
rea oricărei veleitáti politice: „Şi am văzut cetatea sfân- 
tă, noul Ierusalim, pogorându-se din cer de la Dumne- 
zeu, gătită ca o mireasă, împodobită pentru mirele ei... 
Și m-a dus pe mine, în duh, într-un munte mare şi înalt 
Şi mi-a arătat cetatea cea sfântă, Ierusalimul, pogorân- 
du-se din cer, de la Dumnezeu” (Apocalipsa 21, 2, 10). 
Acest lerusalim dematerializat apare pentru prima da- 
tă în profetiile pre-apocaliptice ale Vechiului Testament, 
Isaia 54, lezechiel 40-48, Miheea, iar în Noul Testament 
formula se regăseşte pentru prima dată în epistola că- 
tre Evrei: „Ci v-aţi apropiat de Muntele Sion şi de ce- 
tatea Dumnezeului celui viu, de Ierusalimul cel ceresc 
Şi de zeci de mii de îngeri, în adunarea sărbătorească” 
(Evrei 12, 22). Acest nou concept al Ierusalimului ce- 
resc reflecta necesitatea eliminării slăbiciunilor endemi- 
ce şi a diviziunilor iudeilor de după al doilea exil babi- 
lonic. Era vorba de atenuarea speranței într-o posibilă 
recuperare a suveranității în Iudeea şi a Ierusalimului, 
de a substitui valoarea pământului cu cea a spiritului: 
„Toţi aceştia (patriarhii) au murit întru credință, fără să 
primească fágáduintele, ci văzându-le de departe şi iu- 
bindu-le cu dor şi mărturisind că pe pământ ei sunt stră- 
ini Şi călători. Iar cei ce grăiesc unele ca acestea dove- 
desc că ei îşi caută lor patrie. Într-adevăr, dacă ar fi avut 
în minte pe aceea, din care ieşiseră, aveau vreme să se 

întoarcă. Dar acum ei doresc una mai bună, adică pe cea 
cerească. Pentru aceea Dumnezeu nu Se ruşinează de ei 
ca să numească Dumnezeul lor, căci le-a gătit lor cetate” 
(Evrei 11, 13-16). De fapt, după schisma lui leroboam, 
pământul fágáduinfei a cunoscut prea puţine perioade 
de pace şi unitate. 

Pentru a înţelege ce înseamnă pământ promis, în ac- 
ceptiunea creştină, trebuie să facem referire la istoria 
Ierusalimului, care de la David şi până la lisus a fost 
centrul spiritual şi politic al evreilor şi al iudaismului. 
După perioada glorioasă a lui David şi Solomon, oraşul 
a trebuit să facă față multor tragedii şi umilințe, astfel 
că speranţa într-un Ierusalim nou, al dreptăţii, credin- 
cios lui Dumnezeu, renaşte odată cu Iisus. Sfântul Luca 
aminteşte de „toți cei ce aşteptau mântuirea în Ierusa- 
lim” (Luca 2, 38), fără să vorbească de o eventuală eli- 
berare armată, ci de faptul că Iisus din Nazaret nu chema 
la o revoltă împotriva Romei, dar dorea o eliberare a su- 
fletului. De aceea, geografia sacră a Vechiului Testament 
lasă loc acum teologiei, întrupată în persoana Mântuito- 
rului Hristos. Pentru exegeza creştină, prezența dumne- 
zeiască se găseşte pe viitor în trupul lui Hristos înviat, 
templu al noului legământ şi nu pe un munte sfânt, „căci 
întru El locuieşte, trupeste, toată plinătatea Dumnezei- 
rii” (Coloseni 2, 9). Astfel, în ciuda momentului episo- 
dic al instrumentalizárii politice a Ierusalimului de către 
cruciați, orice pretenţie a unei posesiuni fizice şi terito- 
riale devine ilegitimă. 

Despre evrei, în Vechiul Testament citim cum regele 
Iosua al Iudeii (aprox. 640-610 î.Hr.) a centralizat la Ie- 
rusalim toate acţiunile religioase din regatul său şi a mar- 

ginalizat celelalte locuri de rugăciune. Alegerea sa a fost 
determinată de faptul că Ierusalimul era oraşul-capitală 
al Regatului Iudeii pe vremea lui Iosua. De asemenea, la 
începutul secolului al X-lea î.Hr., David cucerise şi ane- 
xase orașul-stat canaanit lerusalim şi făcuse din el capi- 
tala regatului său, care cuprindea nu numai ludeea, ci şi 
Israelul. După năvălirea israeliților şi a iudeilor in Pa- 
lestina, aproximativ pe la anul 1200 î.Hr., acest oraş-stat 
canaanit îşi mentinuse independenţa aproape două sute 
de ani, deşi se găsea prins între invadatorii israeliți la 
nord şi iudei la sud. 

Pentru musulmani, lerusalimul este sfânt prin faptul 
că profetul Mahomed îl considera sfânt. Motivația sa 
era determinată de prestigiul religios de care se bucurau 
în ochii lui Mahomed atât creştinii, cât şi evreii, „po- 
poare ale cărţii”, care au avut înaintea lui revelaţia divi- 
nă. Acesta este motivul pentru care profetul şi-a instruit 
la început discipolii să se întoarcă cu fața la Ierusalim 
când îşi spuneau rugăciunile, şi tot acesta este motivul 
pentru care considera acest oraş ca fiind locul de unde 
se ináltase la cer şi unde coborâse din nou pe pământ in 
„noaptea puterii”.'Astfel, după Mecca şi Medina, Ieru- 

! Musulmanii consideră stânca pe care a fost ridicată moscheea lui 
Omar, la Ierusalim în 691 d.Hr., după cucerirea Palestinei în 637, drept 
locul de unde Arhanghelul Gavriil l-a ridicat pe profetul Mahomed în 
ceruri, în timpul unui vis, şi de unde l-a adus înapoi. Potrivit unei tradiţii 
dezvoltate pornind de la sura 17 din Coran, aceea a călătoriei noctur- 
ne, profetul Mahomed a fost transportat într-o noapte a anului 619, de 
la Mecca la Ierusalim. De aici, de pe stânca Moriah, a urcat la cer. In 
tradiția iudaică, stânca este considerată drept piatra pe care urma să fie 
sacrificat Isaac. Pe stânca lui Avraam, în locul oratoriului construit de 
Umar, califul Abd al-Malik a înălțat în anul 687 ceea ce se numeşte 


Qubet as-Sakhra, Cupola Stâncii. Folosind mână de lucru locală, însă cu 
siguranţă arhitecți din şcoala damaschină bizantină, comanditarii musul- 

salimul (al-Quds-sfántul) este al treilea Oraş Sfânt al is- 
lamului sunnit şi, de asemenea, unul dintre primele din 
islamul şiit. Prima sacralizare s-a produs în timpul califi- 
lor dinastiei umayyade de la Damasc (660-750), când un 
anticalif, Abdallah ibn Zobeyr, a confiscat oraşele sfinte 
Mecca si Medina autorităţii islamului oficial. În aceste 
condiţii, califul umayyad Abd al-Malik construieşte o 
moschee pe locul vechiului templu al lui Solomon de la 
Ierusalim, având în centru piatra pe care fuseseră aduse 
jertfele iudaice.! Califul spera astfel să deturneze pele- 
rinii musulmani din oraşele sfinte ale Arabiei, al căror 
control îl pierduse şi să concureze, prin acest monument 
sacru, construcţiile creştine ridicate în centrul oraşului 
de către împărații bizantini. Mai târziu autorităţile mu- 
sulmane au construit o altă moschee pe locul unei clă- 
diri modeste, ridicată pentru rugăciune în timpul asediu- 
lui Ierusalimului din 638. Ea a primit numele consacrat 
de Coran destinat locului călătoriei nocturne a profetu- 
lui: al-masjid al-aqsă (moscheea îndepărtată). Printre 
comentariile coranice destinate sacralizării lerusalimu- 
lui a posteriori putem aminti primul verset din surata 
XVII: „Mărire celui care a dus pe servul Său noaptea de 
la templul cel sfânt la templul cel mai îndepărtat, a cărui 
împrejurime a binecuvântat-o, ca să-i arătăm semnele 
Noastre.”? Astfel, nu numai Ierusalimul devine un oraş 
sfânt, ci şi întreaga Sirie şi Palestina, fiind vorba, pen- 
mani ai edificiului, care cu strălucitoarea lui cupolă aurită domină încă 
Ierusalimul, au dorit să concureze cu cupola bazilicii Anastasis, constru- 
ită în secolul al IV-lea de Constantin cel Mare pe locurile identificate ca 
fiind ale Calvarului şi Sfântului Mormânt, după care s-au inspirat. 
! Vezi nota de mai sus. 


Coranul, trad. din arabă de dr. Silvestru Octavian Isopescul, ed. 
Cartier, 2001, p. 204. 

tru umyyazii uzurpatori, de acceptarea deplasării cen- 
trului decizional al credincioşilor Profetului din Penin- 
sula Arabică spre Damasc. De asemenea, sunt evocate 
şi două catastrofe anticipate de Mahomed: moartea sa şi 
căderea Ierusalimului în mâinile necredincioşilor. Ast- 
fel, cel care moare la Ierusalim moare pentru Cer şi nu 
va mai fi pedepsit în ziua judecății, iar cel care locuieşte 
în acest oraş se aseamănă combatantului într-un război 
sfânt.! După cucerirea sa din 638, Ierusalimul nu a pri- 
mit o cinste deosebită şi nu a devenit un centru admi- 
nistrativ, din motive strategice, administrația umayya- 
dă stabilindu-se la al-Ramlah, o localitate portuară din 
Cezareea Palestinei. În mentalitatea potentaţilor musul- 
mani, multă vreme Ierusalimul a rămas un oraş secun- 
dar, un exemplu fiind califul abasid de la Bagdad Hárün 
al-Rashid, care, în ciuda pioşeniei sale, nu a mers ni- 
ciodată în acest oraş. El a efectuat însă mai multe dru- 
muri la Mecca şi Medina, a trecut prin Siria, linia fron- 
tului cu Bizanțul, dar nu s-a oprit şi la Ierusalim. Sub 
abbasizi (750-1258), oraşul a rămas un centru de re- 
tragere spirituală, de asceză şi chiar de exil politic, o 
cetate modestă, cu o populaţie săracă, departe de po- 
lurile politice, instituționale, militare, economice şi in- 
telectuale ale islamului. Totul se schimbă odată cu de- 
zordinea provocată de sosirea cruciaților în Asia Mică, 
in Siria şi Tara Sfántá (1096-1099). Aceştia au găsit lu- 
mea arabo-musulmană deşirată de luptele interne, slă- 
bită de rivalitátile arabo-turce, împărțită între sultana- 
te rivale şi schismatice din sânul Islamului. Agresivita- 


! Frederic Encel, Géopolitique de Jérusalem, Flammarion, Paris, 
2015, p. 58. 

tea francilor a declanşat inevitabil un adevărat spirit de 
rezistenţă, totul culminând cu momentul cuceririi Ieru- 
salimului de către cruciați în 1099. Emoţia a fost foarte 
mare, declanşând o dorinţă irezistibilă de revanșă. Pro- 
cesul coagulării emoţionale a fost însă destul de lung, 
amplificat de coliziuni şi de compromisuri cvasigene- 
rale cu invadatorul occidental, în final ajungându-se la 
declanșarea unei autentice mobilizári a elitelor şi a ma- 
selor arabo-musulmane din Orientul Apropiat. În ceea 
ce priveşte oraşul, cucerirea lui nu a provocat manifes- 
tări majore. La nivelul autorităţilor politice arabe, fieca- 
re sultan era mult prea ocupat să-şi asigure o bază pe o 
bucată din teritoriul Siriei anarhice şi chiar bunăvoința 
puterii france a momentului. O schimbare radicală are 
loc peste o jumătate de secol, sub impulsionarea dată 
de conducătorii militari de valoare precum Zinki, Nür 
ad-Din si Salah al-Din (Saladin). Începând cu reorga- 
nizarea dusă la bun sfârşit de Zinki în anii 1150-1160, 
are loc o adevărată mitificare a Ierusalimului, numit în 
viitor Al-Quds (sfântul). Poetul Imád al-Din consemna: 
„Săbiile jihadului frământă de bucurie, cavalerii lui Al- 
lah au plecat la atac. Cupola Stâncii exultă să audă că 
Coranul care l-a părăsit se pregăteşte să revină.” Aceste 
aspecte au dezvoltat şi recomandarea pelerinajului la Ie- 
rusalim. În momentul în care musulmanii au intrat în po- 
sesia sa, intenţia era de a-i respecta pe evrei şi creştini, 
care, ca „popoare ale Cărţii”, aveau dreptul de a-şi păs- 
tra cultul, cu anumite limitări. Din secolul al VII-lea pâ- 
nă în primii ani ai celui de-al IX-lea, Ierusalimul a trăit 
în pace: pelerinii creştini au continuat să vină la Locu- 


! [bidem, p. 62. 

rile Sfinte, așa cum atestă numeroasele relatări de că- 
látorie redactate în limba latină. În aceeași perioadă a 
început şi împărțirea oraşului în cartiere, inițiativă ca- 
re permitea credincioşilor să locuiască în proximitatea 
propriilor lăcaşuri de cult. Astfel, musulmanii au ocupat 
partea nord-estică şi centrală din jurul Haram esh-Sha- 
rif, creştinii greci, dar si cei occidentali s-au stabilit la 
nord-vest, in zona din faţa Bisericii Învierii; armenii şi 
georgienii s-au aşezat la sud-vest, spre Sion, şi mai ales 
în jurul mării, cu frumoasa Biserică a Sfântului Iacob; 
evreii s-au retras în partea sudică, între creştinii orien- 
tali şi zidul occidental al incintei Templului. Această 
împărțire etnico-religioasă, cu excepţia ocupării cruci- 
ate dintre anii 1096 şi 1187, a fost respectată, în ciuda 
numeroaselor conflicte, cel puţin până la războaiele ara- 
bo-israeliene din 1948-1967. 

De la Zinki, primul conducător musulman care s-a 
luptat cu cruciații, la a doua generaţie a ayyubizilor, di- 
nastia lui Saladin, trecând de la o fază considerată pa- 
roxistică sub Saladin, lerusalim reapare ca un obiectiv 
suprem, prioritate islamică. Recucerirea sa legitima ori- 
ce altă recucerire, făcea mulțimile să viseze, crea o at- 
mosferă aproape mesianică. După capitularea Ierusali- 
mului obţinută de Saladin pe 2 octombrie 1187, în ur- 
ma bătăliei de la Hattin, regatele cruciate rămân fără 
vlagă, dominate de exaltarea victoriei obținute de mu- 
sulmani. O jumătate de secol de instrumentalizare ex- 
cesivă în ansamblul lumii arabe şi musulmane a accen- 
tuat valoarea orașului şi i-a acordat un mare renume. 
Saladin l-a fortificat şi populat cu musulmani, modestul 
oraş provincial pătrunzând în inimile şi în conştiinţa lo- 

cuitorilor săi. Un hadith consemna: „Allah asigură ce- 
lui care rămâne un an în Ierusalim pâinea cea de toate 
zilele, si când îi vine ceasul, odihna în paradis.” Mo- 
destul Ilya, de la latinescul Aelia Capitolina, nume dat 
Ierusalimului de Roma după înfrângerea ultimei revol- 
te iudaice din 135, devine Al-Quds, dar schimbarea sa 
tinea strict de un prestigiu şi nu angaja statutul său po- 
litic. Eliberatorul Saladin nu l-a transformat în capitală: 
sultanatul rămânea la Damasc, iar conducătorul local al 
autorităţii islamice era la Al-Bira aproape de Ramllah. 
Ierusalimul eliberat rămânea în toropeala sa seculară, 
multumindu-se cu statutul strict spiritual, jucând însă şi 
rolul de catalizator al jihadului în caz de nevoie: reacti- 
varea motivatiilor cruciate. 


! Ibidem, p. 63. Hadith, sau hadith, reprezintă consemnarea unei 
fapte sau spuse a profetului Mahomed. In sens mai general, termenul 
poate fi folosit şi cu referire la o faptă sau spusă a unuia dintre tovarășii 
sau succesorii săi. Au existat mii de hadith-uri care au circulat în co- 
munitatea musulmană în formă orală si scrisă în primul secol al isla- 
mului. Acestea au fost colectate în secolele al IX-lea-al X-lea. Aceste 
relatări sunt baza, pe lângă Coran, a legii islamice, practicii religioa- 
se, credinţei, si guvernează religios viața de zi cu zi a musulmanului. 
S-a cristalizat astfel adevărul revelat care defineşte sunna, adică fap- 
tele, vorbele şi aprobările tacite ale Profetului, un fel de cod autentic 
de acţiune aprobat de către profetul Mahomed. De-a lungul istoriei is- 
lamice, fiecare dintre ramurile islamice importante, sunism, şiism si 
sufism, au căutat îndrumare şi inspiraţie în hadith. În cursul primelor 
două secole și jumătate de după Mahomed, numărul spuselor şi fapte- 
lor sale consemnate crescuse considerabil. Oricând apărea o problemă 
religioasă, politică sau socială, pentru cel în cauză era importantă o 
vorbă sau o hotărâre a Profetului, fie reală, fie fictivă. Crearea şi chiar 
inventarea de hadith-uri era o chestiune vitală pentru soluționarea, de 
exemplu, a adversitátilor între abbasizi şi umyyazi sau a problemei 
spinoase a superiorității arabilor față de non-arabi. Compunerea de ha- 
dith-uri avea si o valoare comercială, mulți câștigându-și în acest fel 
existența. Existau două şcoli principale de proclamare și certificare a 
hadith-urilor, cea kufită şi cea medineză (după denumirea specifică a 
oraşelor de reşedinţă). 

Aceste câteva consideraţii ne fac să înțelegem mai 
bine caracterul oarecum paradoxal al Ierusalimului: es- 
te un oraş sfânt pentru religii monoteiste precum creş- 
tinismul, iudaismul şi islamul, dar şi ultimul teritoriu 
canaanit cucerit de iudeii care se închinau la Iahve, şi 
totuşi a devenit singurul loc din Iudeea unde era permi- 
să inchinarea la Iahve, iar acest monopol cultural l-a 
obținut deoarece după anexarea sa la Iudeea a devenit 
capitala statului iudeu. Astfel, Ierusalimul se înscrie în 
categoria acelor foste capitale care au început să fie con- 
siderate oraşe sfinte după ce şi-au pierdut statutul politic 
anterior, iar în unele cazuri prestigiul religios a fost mai 
important decât rolul politic avut înainte. 

Am văzut că până în secolul al VI-lea prezenţa celor 
două imperii, Bizantin şi Sasanid, rivale, dar solidare, 
animase scena politică a Orientului Apropiat. Mişcările 
de populaţii produse la periferia acestor imperii au mo- 
dificat uneori natura relaţiilor dintre bizantini şi sasanizi, 
fără a le pune în pericol propria existenţă. La sfârşitul 
secolului al VI-lea, existenţa lor este pusă la îndoială de 
invazia popoarelor germanice în Occident, de expansiu- 
nea slavilor şi de marile cuceriri arabe. Imperiul Bizan- 
tin a rezistat cu preţul unor importante amputări terito- 
riale, dar cel sasanid a dispărut lăsând locul hegemo- 
niei arabe în Orientul Apropiat. În aceste noi condiţii, 
Ierusalimul, cu o populaţie majoritar creştină, dar exte- 
nuată si decimată de conflicte armate, nu a putut rezis- 
ta armatelor musulmane, cărora li s-au alăturat evreii şi 
importantele grupe de etnici heterodocşi, nemulţumiţi 
de jugul bizantin. După încercarea nereușită de a-i opri 
pe arabi la râul Yarmuk, Heraclius, dorind să prevină 

un deznodământ nefericit, aduce in 635 Sfânta Cruce 
la Constantinopol. După doi ani de rezistență, Ierusali- 
mul capitula în faţa califului Omar ibn al-Khattab. În- 
tâlnirea dintre calif şi patriarhul Ierusalimului este una 
în care Omar a demonstrat respect pentru locurile sfinte 
ale oraşului. Astfel, la descoperirea stâncii Moriah, lo- 
cul unde Avraam îl oferise jertfă lui Dumnezeu pe Isaac, 
iar pentru musulmani cel de unde Mahomed se urcase la 
cer pe calul antropocefal al-Burak, după ce ajunsese în 
mod miraculos de la Mecca la Ierusalim, Omar dispune 
ridicarea unui oratoriu de lemn.! Tot el emite în 638 un 
decret prin care asigura Patriarhiei din Ierusalim şi că- 
lugărilor drepturile exclusive asupra Locurilor Sfinte şi 
punea sub ascultarea lui pe toti creştinii din Palestina, 
inclusiv pe heterodocsi şi pe latini şi toate agezámintele 
acestora.? De asemenea, urmașii lui Omar, precum ca- 
liful Mu'awiya in 680 si altii dupá el, au confirmat de- 
cretul din 638 si au mentinut drepturile patriarhului din 
Ierusalim asupra Locurilor Sfinte. La cucerirea Ierusali- 
mului, populația majoritar creştină nu a înţeles imediat 
că avea de-a face cu o nouă religie. Unii au văzut în is- 
lam una dintre numeroasele secte creştine, iar în Maho- 
med un nou eretic. Alţii au interpretat evenimentele ca 
pe o pedeapsă divină pentru păcatele poporului creştin. 
Pe baza acestui raţionament moscheea, zisă a lui Omar, 
construită pe esplanada Templului, loc sfânt al iudais- 
mului şi creştinismului, putea fi interpretată ca semn al 
sfârşitului timpurilor. O astfel de percepţie a contribuit 
Pui Franco Cardini, Europa și islamul: Istoria unei neînţelegeri, trad. 
Dragoş Cojocaru, ed. Polirom, Iaşi, 2002, p. 70. 


? Pr. prof. Liviu Stan, „Locurile Sfinte din Orient”, în Ortodoxia, 
anul IV, nr. 1, 1952, p. 11. 

ulterior la coagularea conceptului de război sfânt dus de 
creştini împotriva musulmanilor. 

In Evul Mediu, occidentalii înțelegeau prin Orient 
„Tara Sfântă” (Palestina). Nume precum Betleem, Na- 
zaret, lerusalim le erau cunoscute ca făcând parte din 
lumea spirituală.! Orientul Apropiat era un teritoriu 
împărțit în trei regiuni: Anatolia de Nord, Siria? şi Egip- 
tul, având ca hotar sudic valea Nilului. Tot in aceas- 
tă zonă existau câteva porturi înfloritoare: Smirna, Tre- 
bizonda, Tripoli, Beirut, Acra, Jaffa, oraşe importante 
precum Niceea, Antiohia, Asuan, Alexandria, puncte de 
atracţie care deschideau drumuri spre o lume mai puţin 
cunoscută. Chiar dacă negustorii sau cărturarii occiden- 
tali cunoşteau bogăţia acestui spațiu, pentru oamenii 
simpli „Țara Sfântă” era mai mult un loc de legendă, un 
deziderat care a putut deveni realitate în perioada cru- 
ciadelor. In creştinătatea apuseană, neliniştile şi temeri- 
le legate de așteptarea vremurilor de pe urmă si asocia- 
te cu prefacerile ambientale si sociale datorate creşterii 
demografice şi luptelor politice şi religioase au făcut ca 
atenţia să fie îndreptată spre acel Ierusalim, unde trebu- 
ia să se împlinească destinul umanităţii. Aici, potrivit 

! Ierusalimul era punctul de sosire privilegiat al unui pelerinaj prac- 
ticat de creştini. Această practică devotionalà se înrădăcinase în lu- 
mea noii credinţe cel puţin din secolul al II-lea, poate chiar înainte, iar 
în secolele al IV-lea-al V-lea primise confirmarea voinței împăraților 
creştini. Potrivit tradiţiei, împărăteasa Elena fusese autoarea acelei in- 
ventio, aflarea Sfintei Cruci şi a altor relicve care aveau legătură cu Pă- 
timirile Mântuitorului lisus. Din acel moment, la Ierusalim si în toată 
Tara Sfântă au fost întemeiate biserici, numeroase sanctuare creştine, 
obiective ale unui pelerinaj intens. 

2 Centru ce cuprindea Palestina, Liban, Iordan si Siria. 


?P.M. Halt, The Age of the Crusades: The Near East from the Ele- 
venth Century to 1517, Londra-New York, 1986, p. 1. 

unor profeţii, ultimul împărat creştin avea să-şi depu- 
nă însemnele puterii, cedând rolul de vicar Domnului 
vremurilor din urmă. Profeţia susţinea că cea de-a Do- 
ua Venire a lui Hristos avea să fie precedată de sosirea 
antihristului. Odată cu împlinirea a o mie de ani de la 
Răstignirea si Învierea lui Hristos în 1033, au renăscut 
aşteptările şi fricile apocaliptice. Noi valuri de panicaţi 
pioşi s-au revărsat în Tara Sfântă. În momentul în care 
musulmanii au intrat în posesia Ierusalimului, am amin- 
tit deja că intenţia lor era de a-i respecta pe evrei şi pe 
creştini, care, ca şi „popoare ale Cărţii”, aveau dreptul 
de a-şi păstra cultul. Din secolul al VII-lea până în ulti- 
mii ani ai celui de-al IX-lea, Ierusalimul a trăit în pace, 
pelerinii continuând să vină la Locurile Sfinte. Tot acum 
a început însă şi o împărţire a oraşului în cartiere. 

Din primele veacuri ale secolului al XI-lea s-a con- 
statat tendința dedublării Ierusalimului în Ierusalimul cel 
ceresc şi cel pământesc, fără o distincţie precisă, dar si 
capătul lumii. O asemenea dedublare o găsim la Adalbe- 
ron de Laon, când îi scria regelui Franţei, Robert cel Pi- 
OS, pe care dorea să-l atragă în politica dusă de Biserică: 

„Aminteşte-ţi de gloria cea mare cu care te-a copleșit 
Regele regilor, tu eşti hărăzit să cunoşti lerusalimul ce- 
resc cu pietrele sale, cu zidurile şi cu porţile sale, cu în- 
treaga lui arhitectură.”! A rămas mult timp întipărită în 
mintea oamenilor ideea că Ierusalimul este centrul lumii, 
iar din punct de vedere religios deţine întâietatea față de 
Roma. De aici convingerea că cine făcea penitență in 
acest loc se putea schimba în bine. Ideea este întâlnită la 


! Florentina Cázan, Cruciadele. Momente de influenţă între două 
civilizaţii şi culturi, Bucureşti, 1990, p. 44. 

Jacques de Vitry, om politic din veacul al XIII-lea, care 
spunea: „lerusalimul este cetatea cetăților, o sfântă prin- 
tre sfinte, regina popoarelor, ea este aşezată în centrul 
lumii, în mijlocul pământului, pentru ca oricine să poa- 
tă ajunge la ea, mama credinţei, tot aşa cum Roma es- 
te mama credincioşilor.” Pentru creştinii din Occident, 
la sfârşitul secolului al XI-lea erau reunite astfel o serie 
de condiţii declanşatoare a binecunoscutelor expediţii în 
vederea eliberării Locurilor Sfinte. Cristalizarea lor asu- 
pra Ierusalimului şi a Ţării Sfinte este un fapt ce ţine di- 
rect de cauze religioase şi psihologice, reflectate în nu- 
meroase componente, care aduc un plus de dificultate în 
analiza spiritului de cruciadă. 

Am remarcat deja că la început a fost pelerinajul, iar 
printre principalele locuri sfinte ce puteau fi vizitate, în 
afara Occidentului, unde Roma şi Compostella atrăgeau 
un număr important de credincioşi, s-a impus în mod 
evident Ierusalimul. Aici, împăratul Constantin cel Ma- 
re trimisese pe mama sa Elena să conducă lucrările de 
căutare a Sfintei Cruci sau de descoperire a altor mărtu- 
rii sfinte din vremea Mântuitorului Iisus. Sensul peleri- 
najului, de penitenţă şi acces la iertare, prin apropierea 
de Sfântul Mormânt, se răspândește in Occident în vre- 
mea Sfântului Columban, la sfârşitul secolului al XI-lea, 
şi ia amploare în jurul anului 1000, într-o ambianţă evi- 
dent milenaristă, de teama unui „sfârşit deja anunţat” 
Cronicarii acestor expediţii numite cruciade afirmă că 
cei care consimteau la o astfel de iniţiativă erau din toa- 
te clasele sociale, de la oameni bogaţi, regi, clerici, no- 
bili, până la cei săraci. Venerarea Locurilor Sfinte fă- 


 [bidem, p. 45. 

cea mai uşor de suportat ideea cá acestea erau in mâini- 
le necredincioşilor şi în pericol să fie profanate. Printre 
motivațiile acestor călătorii pe distante lungi şi alături 
de fervoarea religioasă sau de bucuria renunțării, mai 
putem distinge şi aspirația pentru un ideal de curăţire şi 
de sacrificiu, eventual de martiraj, în acele locuri, un- 
de a fost răstignit Fiul lui Dumnezeu. Acest Ierusalim 
terestru, atât de dificil de atins, nu era neapărat distinct 
de cel ceresc, acela al Apocalipsei, unde vor avea acces 
cei aleşi şi unde cei drepți sunt alături de Dumnezeu. 
Pe de altă parte, sentimentul că pelerinajul permitea nu 
numai scutirea de pedepsele meritate în urma comite- 
rii de păcate, dar şi iertarea absolută, asigurând mân- 
tuirea, era mai mult sau mai puţin prezent în conştiinţa 
participanţilor, frustraţi, incapabili să discearnă limitele 
teologice ale indulgențelor date de papă. În acest con- 
text, importanța papei era fundamentală.! Drumul spre 
Ierusalim era parcurs în numele papei, aceste expediţii 
subliniind nu numai unitatea Occidentului în jurul Ro- 
mei, dar şi consolidarea acestei unităţi prin solidaritatea 
într-o acţiune exterioară dusă în comun. Motivația era 
destul de clară: ajutorul ce trebuia dat celorlalţi creştini, 
din Răsărit, recent separati prin Schisma din 1054, dar 
consideraţi ca frați ce aveau nevoie de sprijin în lupta 
cu păgânii. În noile condiţii istorice, papalitatea devi- 
ne şi inițiatoarea teoriei unui „război sfânt”, până atunci 
apanajul religiei adverse, care-l practica împotriva celor 
care refuzau „adevărata credință” a lui Mahomed. De- 

' Putem aminti influenţa politică a papei de-a lungul disputei pen- 
tru învestitură, mai ales după Grigore al VII-lea, în timp ce feudaliza- 


rea, revoltele, excomunicările subliniau unitatea Occidentului în jurul 
Romei. 

spre „războiul drept” vorbise de fapt Fericitul Augustin, 
termen justificabil în contextul unei autorităţi legitime, 
care permitea să se apere împotriva unui agresor sau să 
recupereze un bun.! Lucrurile devin mai clare odată cu 
Isidor de Sevilla sau Grigore cel Mare, când este preci- 
zată noțiunea de „război drept” si de ilegitimitate rela- 
tivă în cazul războiului dintre creştini.? De asemenea, 
îl putem aduce exemplu şi pe Carol cel Mare, comba- 
tant pentru răspândirea credinţei, cel care a impus bo- 
tezul saxonilor sau avarilor. Dincolo de aceste exem- 
ple, funcţia de războinic este spiritualizată, „soldatul lui 
Hristos” îl poate ajuta pe papă, care are „drept de sa- 
bie" în lupta împotriva duşmanilor veniți din exterior 
sau din interior. Cel care cădea pe câmpul de luptă era 
salvat, iar dacă participa la campanii militare, avea o se- 
rie de privilegii precum scutirea de penitenţa primită in 
urma păcatelor sale.* Pelerinaj şi război sfânt au devenit 
noțiuni paralele cu care cruciații s-au îndreptat spre Ie- 
rusalim. În timp, salvarea creştinilor devine un obiectiv 
marginal, iar musulmanii au înțeles iniţiativa creştinilor 
de a întreprinde împotriva lor un „război sfânt”, al cărui 
obiectiv nu era, ca în cazul bizantinilor, cucerirea de te- 
ritorii, ci până la urmă distrugerea islamului.“ De aceea, 
în timpul cruciadelor, dincolo de motivaţia eliberării Ie- 
rusalimului şi a Locurilor Sfinte, musulmanii i-au per- 

! Ghislain Lafont, Histoire théologique de l'Eglise catholique, Pa- 
ris, 1994, p. 74. 

? Théo, L'Encyclopédie catholique pour tous, Paris, 1989, p. 874. 

3 Robert Delort, op. cit., p. 13. 

*La sfârşitul secolului al XII-lea, cavalerul Renaud de Châtillon, 
în timpul unei expediţii în Arabia, încearcă să profianeze locul unde ar 


fi fost îngropat profetul, provocând în rândul musulmanilor o revoltă 
considerabilă. 

ceput pe creştinii occidentali ca pe nişte elemente avan- 
sate, infiltrate în dispozitivul lor, inifiatori ai unei cam- 
panii de eliminare a islamului. Priviţi ca o componentă 
inofensivă şi subordonată cetăţii islamice, creştinii din 
Răsărit şi din Apus se transformă în acest context ge- 
opolitic în inamici ostili, ce nu puteau ocupa un loc în 
umma!. Această viziune negativă s-a răspândit mai ales 
în rândul populaţiei musulmane, care pe viitor va ames- 
teca pe creştinii din Bizanţ cu cei din Occident, conside- 
rându-i străini nedoriți şi asimilând mai mult ca oricând 
arabitatea cu islamul. Această atitudine nu s-a diluat nici 
după căderea posesiunilor latine de la Locurile Sfinte. 

In mod paradoxal de-a lungul epocii stăpânirii ara- 
be, viața monahală din Palestina sau activitatea Frăției 
Sfântului Mormânt s-a desfăşurat aproape nestingherit, 
chiar s-a dezvoltat, dând lumii creştine o seamă de scri- 
itori, imnologi şi teologi.? În schimb, venirea ulterioară 
a cruciaților a însemnat înlăturarea din Frăția Sfântului 
Mormânt a ortodocșilor, manifestare care certifică ati- 
tudinea ostilă a occidentalilor nu numai față de musul- 
mani, Ci şi față de fraţii lor creştini. 

După lovitura de stat din 12505, Egiptul cunoaşte o 
nouă dinastie, cea a mamelucilor, care a inițiat imediat 

Comunitatea musulmană. 

2? Vezi Sf. loan Damaschin a cărui Dogmatică reprezintă până astăzi 
îndreptarul principal în teologia ortodoxă. 

? Mamelucii, militari turci ce făceau parte din garda sultanilor egip- 
teni, au intrat în istorie în mod sângeros. În 1250, ei l-au asasinat pe ul- 
timul moştenitor al ramurii egiptene a ayyubizilor şi au luat puterea, pe 
care au conservat-o până la venirea otomanilor în secolul al XVI-lea. 
Încă de la început ei au trebuit să facă faţă invaziei mongole în Orientul 
Apropiat, care din hanatul Persiei au intrat în Mesopotamia Şi au cuce- 


rit Bagdadul în 1258, masacrându-i pe abbasizi. În 1260, sultanul ma- 
meluc Qutuz (sultan între 1259 si 1260) îi înfrânge pe mongoli în bă- 

o campanie militară de eliminare din Siria şi Palestina 
a ultimelor garnizoane cruciate limitate deja la cetățile 
de coastă şi la câteva fortărețe ocupate de ordinele mi- 
litare: Accra. ultima cetate, a căzut în 1291. Mamelu- 
cii au distrus porturile, au redus productivitatea agricolă 
prin depopulare şi pustiire, au deviat traficul caravane- 
lor, sărăcind în câţiva ani o zonă înfloritoare. Măsurile 
au fost luate în contextul în care se cunoştea faptul că 
Ierusalimul ii interesa pe creştini din motive religioase 
şi politice, dar şi cá economia şi comerțul apăreau ală- 
turi de religie şi politică pe lista care justifica expedițiile 
cruciate. Reducerea stimulentului economic şi comerci- 
al urma să scadă numărul susținătorilor cruciadelor. În 
plus, stăpânind Egiptul şi implicit controlul comercial 
de pe Marea Roşie şi Nil, mamelucii considerau litora- 
lul siriaco-palestinian ca pe o zonă concurentă. Astfel, 
motivațiile tactico-strategice şi comercial-economice au 
concurat la decizia mamelucilor de a urmări scăderea 
demografică în lumea siro-palestiniană. 

Cu toate acestea, mamelucii au respectat islamul, dar 
şi drepturile evreilor şi ale creştinilor asupra Ierusalimu- 
lui. Creştinii şi evreii se puteau ruga în mod liber dacă 
se conformau unor restricţii: plata unei taxe şi purtarea 
hainelor specifice: pentru evrei turbane galbene, iar pen- 
tru creştini turbane albastre. Viaţa evreilor nu era idea- 
tălia de la Ain Djalut, iar consecințele pentru creştini au fost negative: 
la Locurile Sfinte, mamelucii au înțeles că trebuie să elimine prezența 
latină pentru a fi la adăpost de un eventual conflict pe două fronturi. 
In Persia, mongolii s-au distanțat de nestorieni, până în momentul în 
care hanul Ghazan (conducător al mongolilor între 1295 şi 1304) se 
converteşte la islam în 1295 şi declanşează o persecuție puternică îm- 


potriva creştinilor. In acest moment destinul religios al mongolilor este 
stabilit, iar pentru creştini, ei se vor adăuga listei de persecutori. 

lá, dar o duceau mai bine decât în vremea cruciaților. O 
mărturie din anul 1331 a pelerinului Isaac ben Joseph 
ibn Chelo semnalează la Ierusalim o comunitate acti- 
vă: „Comunitatea evreiască din Ierusalim este destul de 
numeroasă, este formată din capi de familie din toate 
părţile lumii, în special din Franţa... Ei trăiesc aici în fe- 
ricire şi linişte, fiecare în conformitate cu condiţia socia- 
lá dobândită şi cu şansa pe care a avut-o."! Sub slaba ad- 
ministrare din vremea mamelucilor, populaţia a sărăcit, 
fapt care a determinat o anumită migrație, populaţia Ie- 
rusalimului având cca. 40000 de locuitori, în momentul 
guvernării mamelucilor, iar la sfârşitul regimului mai 
rămăseseră aproximativ 10000. 

Crestinii au fost toleraţi, uneori chiar favorizați, fran- 
ciscanii primind autorizaţia de la sultan, în 1309, să se 
stabilească în Bazilica Sfântului Mormânt, pe Sion şi la 
Betleem. În 1333, Robert, regele Siciliei, a cumpărat de 
la sultan proprietatea identificată după tradiţie cu locul 
Cinei celei de Taină, pe care a cedat-o în 1342 ordinului 
minoriţilor. Acesta a fost începutul custodiei francisca- 
ne la Locurile Sfinte. În perioada mamelucilor s-a păs- 
trat şi o practică juridică musulmană, şi anume interzi- 
cerea restaurării lácasurilor de cult deteriorate de către 
comunităţile supuse. În secolul al XV-lea, guvernarea 
mamelucă a degenerat din cauza frictiunilor interne din 
Egipt, fapt prezentat şi de jumalele pelerinilor occiden- 
tali din perioada cuprinsă între a doua jumătate a seco- 
lului al XIV-lea şi primii ani ai secolului al XVI-lea. În 
general textele ne oferă imaginea unui Ierusalim aban- 

! Teddy Kollek, Moshe Pearlman, Jerusalem, Sacred City of Man- 


kind. A History of Forty Centuries, Weidenfeld&Nicolson, Londra, 
1991, p. 193. 

donat, cu o administraţie coruptă şi cu o populaţie sără- 
cită. Dominația mamelucilor în Ierusalim a fost inlátu- 
rată de turcii otomani în 1516, cucerirea fiind marcată 
de intrarea în oraş a sultanului Selim I, iar din acest mo- 
ment timp de 400 de ani Ierusalimul a rămas parte a Im- 
periului Otoman. 


Retorica romană legitimatorie 
a războiului sfânt. 
Apelul la cruciadă al 
papei Urban al II-lea si 
predica lui Bernard de Clairvaux 


Evoluţia ideilor menţionate puţin mai sus ne face să 
vedem în campaniile militare lansate în secolul al XI-lea 
împotriva islamului (Sicilia şi Spania) un fenomen tipic 
de proto-cruciadă, care a condus ulterior la transforma- 
rea radicală a eticii conflictului armat în Occident, cu 
urmări majore în raporturile dintre latini, bizantini şi lu- 
mea musulmană.! Un exemplu în acest sens îl avem în 
cazul primei cruciade. Apelul papei Urban al II-lea din 
1095 este revelator: 

„De la Ierusalim [...] ne-au venit veşti triste: [...] o 
naţiune străină de Dumnezeu [...] a invadat acele ţinuturi 
creştine [...], a distrus bisericile lui Dumnezeu, pe care 
le-au dat propriului cult; [...] pe cei pe care vor să-i facă 
să moară de o moarte rusinoasá, ei le taie buricul şi fac 


E ! C. Erdmann, The Origin ofthe Idea of Crusade, Princeton, 1977, 
p. 143. 

să le iasă intestinele [...]. Cine trebuie să-i pedepseas- 
că şi să le ia înapoi ceea ce au invadat, dacă nu voi...? 
Luaţi drumul Sfântului Mormânt, smulgeti această ţară 
din mâna acestor popoare şi supuneti-o puterii voastre. 
Dumnezeu a dat în grijă lui Israel acest pământ în care 
Scriptura spune că curge lapte şi miere [...] luaţi această 
cale, pentru iertarea păcatelor voastre, şi plecaţi asigu- 
rându-vă gloria nepieritoare care vă aşteaptă in Impárátia 
lui Dumnezeu. Dupá ce a terminat acest discurs [...], cei 
care l-au ascultat au strigat: Dumnezeu vrea! Dumnezeu 
vrea! (Deus vult)!" 

Cu aceste cuvinte incadrate intr-un limbaj colorat 
şi exagerat descria Robert le Moine (Monahul) modul 
în care Urban al II-lea lansa prima cruciadă in 1095, la 
Clermont?. 

Un alt cronicar, Foucher de Chartres, care se pare că 
a fost şi martor al evenimentelor de la Clermont, ne ofe- 
ră următorul discurs: 

,Iubiti fraţi, 

Impins de necesităţile acestui timp, eu, Urban, pur- 
tător prin ingáduinta lui Dumnezeu al semnului Apos- 
Textul acestui apel la prima cruciadă nu s-a păstrat. El a fost re- 
constituit prin intermediul unor cronicari. Vezi integralitatea discursu- 
lui la Robert le Moine, Histoire de la premiere croisade, trad. F. Guizot, 
Paris, 1825, pp. 302-305. Merită consultat si Uta-Renate Blumenthal, 
„Council of Clermont (1095)", in The Crusades. An Encyclopedia, vol. 
I: A-C, ed. Alan V. Murray, ABC-CLIO, 2006, pp. 263-265. 

?Pe numele sáu de stare civilá Odon de Lagery, papa Urban al II-lea 
s-a náscut pe la 1042, in localitatea Chátillon-sur-Marne, fiind format 
de Sfántul Bruno la Reims. Ajunge arhidiacon la Auxerre, apoi intrá in 
abatia Cluny, in jurul anului 1070. Ín 1078, papa Grigore al VII-lea il 
cheamă la Roma si îl numeşte cardinal de Ostia. Trimis in Franţa si Ger- 
mania, el convoacá un sinod la Quedlinburg, la care a fost condamnat 


antipapa Clement al III-lea (1084-1100). El a continuat politica predece- 
sorilor sái, de eliminare a tutelei imperiale si de reformá a Bisericii. 

tolului, am venit aici la voi, slujitorii lui Dumnezeu, ca 
trimis pentru a vă descoperi porunca divină. [...] Ca şi 
copiii lui Dumnezeu, aţi promis Domnului să menţineţi 
pacea în mijlocul vostru şi să susțineți cu fidelitate drep- 
turile Bisericii; vă este însă necesar, reinnoifi în harul 
lui Dumnezeu, de a vă arăta forța tăriei voastre într-o 
lucrare importantă, care nu vă este mai puţin importan- 
tă ca lui Dumnezeu: trebuie să veniți urgent în ajutorul 
fraților din Orient, lucrare adesea promisă şi de o nece- 
sitate presantă. Turcii şi arabii i-au atacat, aşa cum mulţi 
ştiţi, şi au avansat în teritoriul Romaniei până la acea 
parte a Mediteranei, numită Bratul Sfântului Gheorghe 
(Hellespont), şi avansează în teritoriile creştine; înfrân- 
gându-i pe creştini de şapte ori în bătălii, i-au omorât şi 
i-au făcut pe multi prizonieri, au distrus biserici şi au de- 
vastat imperiul (Bizantin). Dacă îi lăsaţi în prezent fără 
sprijin, ei se vor întinde asupra altor slujitori ai lui Dum- 
nezeu. Pentru aceasta vă rog, nu eu, ci Domnul vă roa- 
gă ca şi crainici ai lui Hristos — săraci şi bogaţi —, să vă 
grăbiţi să gonifi această sămânță rea din ţinuturile locu- 
ite de frații nostri şi să-i ajutaţi pe cinstitorii lui Hristos. 
Eu vorbesc celor prezenţi, mă adesez şi celor absenți, 
dar Hristos este Cel Care comandă...” 

În acest moment al discursului, apare pentru prima 
dată în istoria Bisericii promisiunea unei „indulgenţe”.? 

! Régine Pernoud, Les hommes de la croisade, ed. Tallandier, Pa- 
ris, 2013, p. 39. 

? La ora actuală într-una dintre rugăciunile din Biserica Catolică 
există următoarea invocare: „şapte ani şi de şapte ori câte patruzeci 
etc.”, multi ajungând la concluzia că citirea rugăciunii sau invocarea 
cifrei respective îi poate îndepărta de purgatoriu trei sute de zile. De 


fapt cifrele invocate erau o reminiscență a practicilor medievale, în vi- 
goare încă din timpul papei Urban al II-lea: credinciosul care se spove- 

Proclamând indulgenta, Urban al II-lea oferea celor 
care-şi „luau Crucea” iertarea totală a pedepselor primi- 
te de fapt pentru păcatele lor: 

„Dacă cei care vor merge acolo îşi vor pierde viața 
în timpul călătoriei, pe pământ sau pe mare sau în lup- 
ta împotriva păgânilor, păcatele lor vor fi iertate imedi- 
at. Eu le dau această iertare prin puterea primită de la 
Dumnezeu.” 

Papa încheia cuvântarea de la Clermont asigurându-i 
pe participanţi că bunurile cruciaților, în timpul absenței 
lor, se vor afla sub protecţia sa, inviolabile asemenea bu- 
nurilor bisericeşti: 

„Cei care mai înainte erau obişnuiţi să lupte cu rău- 
tate în războaie private, împotriva altor credincioşi, se 
bat acum împotriva necredincioşilor şi se vor îndrepta 
către un sfârşit victorios al războiului, care ar fi trebuit 
să înceapă de mai multă vreme; cei care până acum au 
fost hoți devin acum soldati; cei care până nu demult au 
luptat împotriva fraților şi părinţilor se bat aşa cum es- 
te normal împotriva barbarilor, cei care au fost altădată 
mercenari pentru câştiguri murdare vor obţine acum re- 
compensa veşnică; cei care sunt osteniţi cu trupul si cu 
sufletul se străduiesc acum pentru o dublă recompensă. 
Ce aş putea să mai adaug? Pe de-o parte cei amărâţi, de 
cealaltă cei bogaţi; aici duşmanii lui Dumnezeu, dinco- 
lo prietenii. Angajaţi-vă fără întârziere; războinicii să-şi 
pregătească cele necesare şi să ia cu ei cele trebuincioa- 


dea și exprima regretul pentru faptele rele săvârşite şi primea iertarea, 
se angaja la respectarea unui canon de penitentá, indicat de preot, în 
funcţie de păcatele comise. In Evul Mediu, penitenta consta în zile cu 
post prelungit sau în pelerinaj la Locurile Sfinte. 

! Régine Pernoud, op. cit., p. 40. 

se pentru a putea folosi la drum; când se va sfârşi iarna 
Şi va veni primăvara să se pună în mişcare sub conduce- 
rea Domnului.” 

Cuvântul papei conţinea o serie de obiective: perse- 
cutarea creştinilor din Orient, umilirea pelerinilor apu- 
seni de către turci, recucerirea moştenirii lui lisus, resta- 
urarea domniei Mântuitorului acolo unde fusese aboli- 
tă de către musulmani, recompense celor care plecau în 
cruciadă, teme eshatologice şi nu în ultimul rând ajuto- 
rarea fraţilor creştini din Răsărit.? 

În mod concret, papa cerea adunării, care reunea pe 
principalii prelati şi baroni ai creştinătăţii apusene, for- 
marea unui corp expediționar împotriva islamului. Eli- 
berarea Bisericilor din Răsărit, în special a celei din Ie- 
rusalim, de sub ocupaţia adepților lui Alah, includea 
şi posibilitatea unei eventuale convertiri la creştinism. 
Suveranul pontif era motivat în demersul său şi de aju- 
torul pe care-l putea acorda bizantinilor, gest încuraja- 
tor pentru îmbunătăţirea relaţiilor dintre cele două Bi- 
serici după tristul eveniment de la 1054. Aşa cum am 
văzut, cererea sa a fost primită prin cuvinte fără echi- 
voc: „Dumnezeu vrea!” Mesajul său a fost transmis cu 
multă rapiditate în toată creştinătatea occidentală până 
în Sicilia şi îndepărtata Scandinavie, cu o fervoare ca- 
re a depăşit până şi aşteptarea papală. Era vorba des- 
pre un proiect fără precedent şi a cărui organizare era 
inovatoare. Fără îndoială că papa Urban al II-lea me- 
ditase asupra lui în întâlnirile avute cu Adhemar de Le 

! Ibidem, p. 41. 

? Thomas Asbridge, Cruciadele. Istoria războiului pentru elibera- 


rea Pámántului Sfánt, trad. Cornelia Dumitru si Miruna Andriescu, ed. 
Polirom, laşi, 2011, pp. 38-39. 

Puy! sau cu Raymond de Saint-Gilles?, folosindu-se de 
experiența cavalerilor. De asemenea, reconquista spa- 
niolă sau preluarea Siciliei de către cavalerii normanzi 
oferea schema marelui său proiect. 

Patru ani mai târziu, la capătul unui periplu plin de 
obstacole, „cavalerii lui Hristos” ajungeau la Ierusalim, 
iar pe 15 iulie 1099 atacau zidurile pentru a recupera 
orașul lui Hristos. Gândul pentru o eventuală intervenţie 
în Orient a pornit şi de la încercarea rezolvării proble- 
melor interne existente în Occident. Era perioada lup- 
tei pentru învestitură, iar scaunul papal căuta să se im- 
pună asupra principilor laici. Henric al IV-lea?, cel mai 
puternic suveran al acestei perioade, a fost de mai mul- 
te ori excomunicat, pentru că nu a respectat autoritatea 
papală. În viziunea papei Urban al II-lea, cauza funda- 
mentală a haosului era slăbirea credinței: ,,.. .veniti, co- 
piii Domnului, să-l jurăm cu credinţă, aşa cum nu am 
mai făcut-o până acum, pentru menţinerea păcii printre 
voi şi pentru păstrarea drepturilor Bisericii!” Atingerea 
unui astfel de obiectiv impunea o asociere între preocu- 
pările spirituale şi calculul politic. Pentru multi dintre 

! Numit de Urban al II-lea, legat papal şi conducător spiritual al 
cruciaților. 

> Raymond de Saint-Gilles a fost adeptul iniţiativei papei Urban al 
II-lea, participă la prima cruciadă si refuză jurământul de credință faţă 
de împăratul bizantin Alexie I Comnenul. 

? Henric al IV-lea (n. 11 noiembrie 1050-d. 7 august 1106) este cel 
de-al treilea membru al dinastiei de Sfinţi Impărați Romani Salici. A 
fost rege al Germaniei din 1054, rege al Burgundiei din 1056, rege al 
Italiei din 1080 şi împărat al Sfântului Imperiu Roman din 1084 până 
la abdicarea sa forțată din 1105. 

^ CJ. Tyerman, God s. War: A New History of the Crusades, Lon- 
dra, 2006, pp. 1-24. Lucrarea descrie în paginile menţionate situaţia 


din Occident şi Mediterană în secolul al XI-lea. 
* Robert le Moine, op. cit., pp. 302-305. 

cititorii nostri, poate cá un astfel de raport este nepotri- 
vit, dar pentru Urban al II-lea cele douá erau indisocia- 
bile. De aceea, el elaboreazá un proiect cu multe avanta- 
je atât pentru papá, cât şi pentru credincioşi. Acest lucru 
era legat şi de originile sale nobiliare, care-i permiteau 
să înțeleagă mai bine speranțele şi spaimele cavalerilor, 
multe dintre aspiraţiile lor fiind satisfăcute de o even- 
tuală expediţie în Orient. Prin combinarea mai multor 
obiceiuri specifice societății medievale, pelerinajul, ide- 
ea de război sfânt împotriva duşmanilor lui Dumnezeu, 
promisiunea mânturii, el era sigur că îi va entuziasma 
pe războinicii occidentali. Atunci când vrem să convin- 
gem pe cineva să-şi părăsească casa şi să meargă spre o 
destinaţie necunoscută este nevoie de multe argumen- 
te pentru a-l convinge. Conflictele moderne ne arată că 
propaganda poate juca un rol foarte important în de- 
terminarea unei persoane să plece la război. În discur- 
sul său, papa Urban al II-lea a apelat la imagini extrem 
de provocatoare pentru a-i motiva emoţional pe viitorii 
participanţi la cruciadă. El vorbeşte despre musulmanii 
care se poartă cu barbarie față de creştinii nevinovaţi: 
„Este nevoie să mergeţi întru ajutorarea fraților voştri 
care locuiesc în Orient şi care au mare nevoie de ajutorul 
vostru pe care l-aţi promis de mai multă vreme. Turcii 
şi arabii s-au năpustit asupra lor, aşa cum afi auzit cá se 
spune, şi au invadat frontierele Romaniei! până în acel 
loc al Mării Mediterane, numit Braţul Sfântului Gheor- 
ghe?, întinzându-se tot mai mult cucerirea lor pe pămân- 
tul creştinilor; de şapte ori ei i-au învins pe aceştia (pe 


' Imperiul Bizantin. 
? Hellespontul era denumirea antică a Dardanelelor. 

creştini) în lupte, au prins, au omorât, au dărâmat bise- 
rici şi au pustiit toate țările supuse dominaţiei creştine.! 
Dacă mai suportaţi încă să mai comită asemenea excese, 
ei vor purta aceste ravagii şi mai departe şi vor nimici 
o mulțime de credincioşi, slujitori ai lui Dumnezeu. De 
aceea, vă avertizez şi vă rog stăruitor, nu în numele meu, 
ci în numele Domnului, voi, vestitorii lui Hristos, să vă 
angajaţi prin frecvente proclamări ale francilor de orice 
rang, desculți şi cavaleri, săraci şi bogaţi, să vă grăbiţi 
în ajutorarea cinstitorilor lui Hristos, cât mai este timp, 
şi să gonifi departe de regiunile supuse credinţei noastre 
această rasă necredincioasá de năvălitori...”? 

Tabloul pericolelor, evocarea posibilelor amenințări, 
întoarcerea ruşinii provocată de necredincioşi poporului 
lui Dumnezeu au declanşat trezirea conştiinţei creştinilor 
si înrolarea lor pentru o expediţie sfântă. Prin aceste cu- 
vinte papa chema la răzbunare, sentiment care i-a mar- 
cat profund pe cavalerii acelei perioade, obişnuiţi să eli- 
mine nedreptatea prin forță, susținuți în inițiativa lor de 
dreptul moral. La 27 noiembrie 1095, în localitatea Cler- 
mont, papa Urban al II-lea (1088-1099) predica „războ- 
iul sfânt” împotriva musulmanilor, război care avea drept 
scop declarat eliberarea Ierusalimului de sub stăpânirea 
„necredincioşilor. Apelul îşi propunea mobilizarea Oc- 
cidentului la luptă pentru eliberarea Orientului creştin. 

! Papa descria astfiel acea parte a Imperiului Bizantin cucerită în 
1071 de turcii selgiucizi. El pare să nu facă distincţie în apelul sáu în- 
tre creştinii de rit bizantin şi cei de rit roman. 

2 Foucher de Chartres, Histoire des croisades, în Collection des 
Mémoires relatifs à l'Histoire de France: depuis la fondation de la 
monarchie francaise jusqu'au 13° siècle; avec une introduction, des 


suppléments, des notices et des notes par M Guizot, Paris, J-L-J Brière 
Librairie, 1825, pp. 7-9. 

Această declaraţie coincide de fapt cu declanşarea pri- 
mei cruciade, a primei lupte, din lungul şir de bătălii din- 
tre lumea occidentală şi orientul musulman. 

Papa Urban al II-lea rostise la data menţionată mai 
sus cuvinte menite să trezească conştiinţa creştinilor: 
„Hristos este cu voi, El Însuşi vă conduce în lupta de eli- 
berare a Ierusalimului şi a Sfântului Mormânt.” Geniul 
papei a constat în faptul că a reuşit să integreze ideea 
de cruciadă în cadrul practicii religioase deja existente, 
asigurându-se că în contextul secolului al XI-lea legătu- 
ra pe care o stabilise între război şi mântuire dobândea 
un înţeles clar şi rațional şi putea fi asimilată mai uşor’. 
Cât de dramatic trebuie să fi fost spectacolul mulțimilor 
înfierbântate de acest apel, cu atât mai mult cu cât răs- 
punsul lor era: „Este voinţa lui Dumnezeu; Dumnezeu 
o cere. Să purcedem la luptă!” Din păcate nu au trecut 
nici o sută de ani, şi acestor strigăte insuflate de credință 
Şi de dragoste creştină le vor corespunde strigăte de ură, 
dispreţ şi moarte sufletească adresate de participanţii la 
cruciada a IV-a, cu ocazia asediului asupra Constantino- 
polului. Cum a fost posibil ca cei porniţi să apere valori- 
le propováduite de Hristos, valori amenințate de ofensi- 
va musulmană, să reverse atât venin şi ură asupra locu- 
itorilor creştini ai unui oraş care s-a dovedit în decursul 
timpurilor ca fiind emblema luptei de apărare împotriva 
celor ce periclitau creştinismul? Cum s-a reuşit ca în- 
tr-un timp destul de scurt cruciadele să se transforme în- 
tr-un instrument al urii, al neincrederii şi al dispretului 
reciproc între creştinătatea răsăriteană şi cea occidenta- 

! Expediția era transformată în pelerinaj prin faptul că obiectivul 


cruciadei era Ierusalimul, asociat promisiunilor de iertare a păcatelor 
făcute combatantilor. 

lă? Răspunsul îl putem afla şi dacă parcurgem bibliogra- 
fia deosebit de bogată care tratează această problemă. 

Făcând aluzie la Fericitul Augustin şi la alte autorităţi 
în materie de Drept canonic, Urban al II-lea împreună cu 
anturajul său de consilieri au elaborato teorie care consi- 
dera violenţa, în anumite condiţii, ca fiind acceptată mo- 
ral.! Pentru aceasta, era nevoie de o motivaţie serioasă, 
justă, care impunea un răspuns la o agresiune externă, în 
cazul de față la atrocitățile perpetuate asupra creştinilor 
din Orient de către musulmani: „Câte reproşuri nu ne va 
face Domnul, dacă nu-i vom salva pe cei care aseme- 
nea nouă au gloria de a mărturisi religia lui Hristos!'? O 
singură autoritate recunoscută putea proclama războiul, 
si intenţia trebuia să fie bună, motivele impecabile, în- 
tr-o dispută de forțe proporționale. Papa Urban al II-lea 
a avut şi o altă inițiativă nouă: unirea între războiul ide- 
ologic şi pelerinajul religios, care practic a condus la 
declanşarea propriu-zisă a cruciadelor. Obiceiul vizitării 
unor centre religioase, precum Ierusalim, Roma, Com- 
postella, era însoţit şi de motivaţia iertării păcatelor sau 
îndeplinirii unui canon dat la Taina Spovedaniei.? Până 
la 1095, pelerinii mergeau la Locurile Sfinte neinarmati, 
dar Urban al II-lea elimină în predica sa orice incompa- 
tibilitate între război şi pelerinaj, orice credincios având 
permisiunea de acum să meargă într-o astfel de călăto- 
rie înarmat. Altfel spus, expediţia anunţată de papă era 

! J. S.C. Riley-Smith, What were the Crusades?, Basingstoke, 2002, 
pp. 5-9; Idem, The First Crusade and the Idea of Crusading, Londra, 
1986, pp. 5-8. 

? Foucher de Chartres, op. cit., p. 9. 

? H.E. Mayer, The Crusades, Oxford, 1972, p. 15. Nimeni nu ar fi 


mers să elibereze Ierusalimul, dacă Tara Sfântă nu ar fi fost un loc de 
pelerinaj. 

concepută ca un pelerinaj armat pentru eliberarea Lo- 
curilor Sfinte, cele mai importante pentru creştini. Con- 
siderată din punct de vedere moral pozitivă, cruciada 
devenea un act de pocăință, care merita o recompensă 
spirituală. Printre precedentele tentative, pentru limita- 
rea violenței care afecta Occidentul secolului al XI-lea, 
figura şi aşa-numita pace sau armistițiu al lui Dumne- 
zeu, prin care Biserica limita exerciţiul armelor în sânul 
poporului creştin. În anul 1054, la Conciliul de la Nar- 
bonne, se proclama: „Nici un creştin să nu ucidă un alt 
creştin, căci acela care ucide un creştin varsă, fără nici 
o îndoială, sângele lui Hristos.” În noua situaţie creată, 
prin militarizarea pelerinajului penitential, a fost atra- 
să rapid şi aristocrația războinică din Apus, care avea 
şansa acum să dobândească viaţa de veci fără să se re- 
tragă la mănăstire, fără să-şi schimbe stilul de viatá.! Pa- 
pa s-a adresat in 1095 şi baronilor: „...Mergeţi împotriva 
necredincioşilor şi incheiati printr-o victorie o luptă care 
de multă vreme trebuia începută, acei oameni care până 
în prezent au avut criminalul obicei de a purta războaie 
interne împotriva credincioşilor; [...] luptati acum, aşa 
cum este drept, împotriva barbarilor [...], lucraţi pentru 
obținerea unei duble glorii [...]. Ce trebuie să mai adă- 
ugăm? De-o parte vor fi mizerabilii lipsiţi de adevăra- 
te bunuri, de cealaltă bărbaţii mulțumiți cu adevăratele 
bogății, de-o parte vor lupta împotriva duşmanilor lui 
Dumnezeu, de cealaltă prietenii Săi...”? 

Aceste câteva fragmente, preluate de la Foucher de 
Chartres şi Robert Monahul, probabil că nu redau inte- 

! Ibidem, pp. 35-37; ].S. Robinson, The Papacy, 1073-1198: Conti- 


nuity and Innovation, Cambridge, 1990, pp. 341-349. 
? Foucher de Chartres, op. cit., p. 9. 

gral apelul papal, care era mult mai emoţionant, electri- 
zând practic auditoriul, capabil să strige: „Deus vult!” În- 
demnul papal viza şi extinderea păcii lui Dumnezeu, in- 
trodusă în Occident de aproximativ un secol, pentru a-i 
proteja pe cei slabi de către cei puternici şi limitarea con- 
flictelor între creştinii apuseni. Invitatia de acum căuta 
extinderea păcii dorită de Dumnezeu şi în Răsărit, un- 
de frații creştini din Orient sufereau din cauza opresiunii 
musulmane şi aveau dificultăți în manifestarea propriei 
credinţe. Succesul predicii sale a fost extraordinar, ajun- 
gând să prezinte şi să descrie prezentul şi viitorul unor 
oameni. Papa considera, pe bună dreptate, că cei care 
vor pleca în cruciadă vor trece prin momente penibile, şi 
de aceea meritau iertarea păcatelor. Viitorul lor anula în- 
tr-un fel trecutul, eliminând greşelile comise de războini- 
cul medieval. Pentru nobili, cel mai interesant lucru era 
că puteau continua să se bată, dar reorientându-și acum 
energiile spre duşmanii lui Dumnezeu şi împotriva coreli- 
gionarilor lor. În plus, cavalerii primeau chiar de la Dum- 
nezeu vocaţia luptei. Încotro îşi vor îndrepta ei lovituri- 
le? Împotriva necredinciosilor. Era din ce în ce mai clar 
că, în mişcarea de purificare la care şi iminenţa sfârşitului 
lumii, din jurul anului 1000, angaja creştinismul occiden- 
tal, numai războiul sfânt era licit. Ceea ce conta era faptul 
că poporul lui Dumnezeu, îndreptându-se spre Pămân- 
tul Fágáduintei, putea să-şi domoleascá toate frământări- 
le interioare: el trebuie să călătorească în pace, dar, mer- 
gând în fruntea lor, războinicii deschideau drumul, înde- 
părtând prin curajul lor pe adepţii celui rău. Cauza pentru 
care luptau pe viitor oferea Bisericii prilejul să le binecu- 
vânteze acțiunile, şi nu să le condamne. 


146 PR. PROF. DR. EMANOIL BÁBUS 


Apelul papal era legat şi de dorinţa rezolvării cât mai 
rapide a pericolului islamic, cu care se confrunta Bi- 
zantul, iar ajutorul, ce urma să vină din Occident, ar fi 
ameliorat de facto relaţiile dintre cele două Biserici creş- 
tine. Aceste perspective pot explica primirea binevoitoa- 
re, rezervată delegaţiei bizantine la Plaisance (azi Pia- 
cenza) de către papă, cel care opt luni mai târziu, la con- 
ciliul de la Clermont, lansa proiectul său de ajutor pentru 
creştinii din Răsărit, ecclesias Dei in Orientis partibus. 

La câteva luni după acest apel, Europa feudală por- 
nea pentru eliberarea Locurilor Sfinte, iar consecinţele 
au fost mai degrabă nefavorabile pentru lumea bizanti- 
nă.! Bizanțul era derutat pentru cá se afla în incapaci- 
tatea de a înțelege ideologia cruciadei. Produs de inspi- 
ratie occidentală, cruciada era şi „o exploatare a senti- 
mentalitátii religioase”, în care papalitatea avea partea 
sa de responsabilitate. Am văzut că mentalitatea latină 


! Istoriografia modernă accentuează faptul cá prima cruciadă a por- 
nit si a fost expresia expansiunii si maturizării economice a Occiden- 
tului. La sfârșitul secolului al XI-lea, Europa avea nevoie de o lărgire 
a frontierelor economice şi demografice. Chiar şi papa Urban al II-lea 
accentua aceste aspecte în predica sa. Vezi versiunea lui Robert le Mo- 
ine, „Historia Hierosolymitana", in Recueil des historiens des croisa- 
des. Historiens occidentaux, t. III, p. 728: „Aceste țări, in care locuiţi, 
inchise in toate pártile de mare si inconjurate de várfuri muntoase, sunt 
prea înguste pentru populația voastră numeroasă; nu aveţi prea mul- 
te resurse, iar mâncarea o procurati cu mare greutate de la cultivatori. 
De aceea vă omorâţi între voi, vă luptati între voi, vă răniţi între voi.” 
Originalul în limba latină este tradus în engleză în cartea lui J.A. Bun- 
dage, The Crusades. A Documentary Survey, Milwaukee, 1962, p. 19. 
Cruciadele nu au depăşit pe termen lung limita siriană, un spaţiu redus 
în comparaţie cu vastul teritoriu islamic, problemele create musulma- 
nilor fiind locale, fără implicaţii majore ca în cazul Bizanțului. Căderea 
Constantinopolului în mâna cruciaților în 1204 a arătat clar că victimă 
a fost Bizanțul si nu islamul. 

? P. Lemerle, „Byzance et la croisade”, in Relazioni del X Congres- 
so Internazionale di Scienze Storiche, 3, Florence, 1955, p. 615. 

despre războiul sfânt era străină creştinilor bizantini, ca- 
re nu cunoşteau războiul ideologic. Chiar şi în Digenis 
Akritas, romanul care evidenția eroismul aristocrației 
militare bizantine, tema războiului sfânt este inexisten- 
tă. Un element ce ar putea contrazice aceste afirmaţii ră- 
mâne cel legat de confruntarea dintre bizantini şi perşi 
în timpul lui Heraclius sau lupta cu arabii din secolul al 
VII-lea, care a avut şi sprijinul Bisericii. Totuşi, era o 
diferenţă notabilă între încercarea disperată de a se apă- 
ra a bizantinilor şi mişcarea cruciaților occidentali. De 
asemenea, lupta bizantinilor avea puţine caracteristici 
comune cu exaltarea războiului sfânt, iar expedițiile mi- 
litare ale Constantinopolului erau plasate sub autoritatea 
împăratului, singurul responsabil de apărarea imperiului 
şi a credinţei. Ele nu aveau autorizarea formală a Bise- 
ricii sau a patriarhului, ca în cazul cruciadelor, pentru 
care papa a subscris oficial şi exclusiv.! Acest lucru este 
foarte important pentru că subliniază diferenţa de atitu- 
dine între cele două Biserici cu privire la război, cea bi- 
zantină continuând să respecte părerea Sfinţilor Părinţi 
conform căreia orice soldat este vinovat de vărsarea de 
sânge pe câmpul de luptă şi excomunicat timp de trei 
ani.? Pentru Biserica Catolică lucrurile stăteau diferit, 

! G.:Ostrogorsky, Histoire de l'État byzantin, Paris, Payot, 1983, 
p. 383. 

? Elocvent este momentul în care împăratul Nichifor al II-lea Focas 
cere Bisericii să-i declare pe soldaţii săi, morti în lupta împotriva ara- 
bilor, martiri creştini, iar refuzul a fost unul fără ambiguitáti. Inciden- 
tul confirmă neacceptarea noțiunii de război sfânt de către creştinătatea 
ortodoxă. Prin respingerea acestei cereri imperiale se nega şi dimen- 
siunea soteriologică a iertării păcatelor promisă cruciaților. În privința 
clerului, preoţii care luptau cu arma împotriva arabilor şi care comiteau 


crime erau depusi sau excomunicați de episcopii lor. Aceeaşi sancțiune 
o primeau şi călugării. Vezi şi Venance Grumel, Les Regestes des actes 

fapt uşor de observat prin prezenţa clerului armat, prac- 
tica înspăimântând pe bizantini, sentiment ce poate fi 
uşor sesizat la Ana Comnena.) 

În ceea ce priveşte predica lui Bernard de Clairvaux, 
putem spune că a fost decisivă pentru declanşarea ce- 
lei de a doua cruciade.? Ancorat în problemele timpului 
său, el s-a implicat activ în apelul lansat creştinilor de 


du Patriarcat de Constantinople: Les actes des patriarches; Les Re- 
gestes de 715 a 1043, Paris, 1936; Georgios Pachymeres, De Michaele 
et Andronico Palaeologis libri tredecim, ed. I. Bekker, 2 vol., Bonn, 
1835, t. II, p. 596. 

! „Căci noi nu avem aceeaşi concepție despre preoți ca latinii, noi 
ne supunem canoanelor, legilor si preceptelor evanghelice: sá nu pui 
mána, sá nu strigi, sá nu ataci, cáci esti sfánt (Coloseni II, 21). Barba- 
rul latin însă, in acelaşi timp ia parte la tainele divine, trece scutul pe 
brațul stâng si cu dreptul tine o lance; in timp ce se impártáseste din 
trupul si sângele sfânt, priveşte măcelul şi devine om sângeros, cum 
spune psalmul lui David (Psalmii XXV, 9). Astfel este acest neam bar- 
bar de preoți care sunt în aceeași măsură preoți şi războinici. Tot așa şi 
acest om, făcut mai mult pentru acţiune decât pentru preoţie, îmbrăca 
veşmântul preoţesc şi lua vâsla, urmărind în același timp lupta corabiei 
şi bătălia, prins şi de mare şi de oameni. Obiceiurile noastre însă, aşa 
cum am spus, urcă până la Aaron, la Moise și la primul nostru arhie- 
reu." Vezi Ana Comnena, A/exiada, trad. Marina Marinescu, ed. Mi- 
nerva, Bucureşti, 1977, vol. II, p. 97. 

“Intervenţia sa publică in probleme bisericeşti si militare poate pă- 
rea pentru mulți surprinzătoare, dar acesta nu era un călugăr obişnuit. 
După 1130, el a devenit, prin prestigiul său spiritual, un fel de arbitru 
al creştinătăţii. Născut în 1091, într-o familie seniorială din nord-estul 
Burgundiei, intră în Mănăstirea Citeaux în 1112, unde va restaura viața 
monahală sub semnul austeritátii si al îndepărtării de lume. Ajuns abate 
la Clairvaux in 1115, Bernard s-a dedicat reformei abafiale si înteme- 
ierii de noi mănăstiri. Astfel, a luat naştere ordinul cistercian, devenit 
destul de repede una dintre forțele spirituale și temporale importante ale 
Apusului. În aceste condiţii el ajunge să intervină în problemele mari 
ale timpului său. În 1128, el recunoaște oficial ordinul templierilor, fiind 
şi inspiratorul regulii sale; în 1130, sprijină pe papa Inocențiu al II-lea 
(1130-1143) împotriva competitorului său Anaclet, contribuind decisiv 
la triumful cauzei sale. In 1140, Bernard obţine, în urma conciliului de 
la Sens, condamnarea lui Abélard, iar în 1145, unul dintre fiii săi spiritu- 
ali ajunge papă sub numele de Eugeniu al III-lea (1145-1153). 

a pleca într-o nouă cruciadă în Tara Sfântă amenințată 
de musulmani. Intervenţia sa a fost una decisivă: când 
Ludovic al VII-lea decide în 1145 plecarea în cruciada 
a doua, iniţiativa sa nu a suscitat un interes deosebit din 
partea vasalilor. Chiar papa întârzie cu trimiterea bulei 
ce urma să prescrie organizarea cruciadei şi se pare că 
lua în calcul, într-o primă etapă, să o adreseze exclusiv 
supușilor regelui Franței. În cele din urmă, predica lui 
Bernard a impulsionat cavalerii creştini conduşi de re- 
gele Franței Ludovic al VII-lea şi de împăratul german 
Conrad al III-lea. Exploatând emoția suscitată în Apus 
de căderea Edesei în mâinile musulmanilor, la sfârşitul 
anului 1144, Bernard de Clairvaux devine un neobosit 
animator şi organizator al expediției militare, care va 
porni spre Tara Sfântă în 1147. Prin faimoasa predică 
de la Vezelay (în ziua de Paşti a anului 1146), el invi- 
ta auditoriul să scrie o nouă pagină în Gesta Dei per 
Francos, venind în ajutorul Împăratului Cerului, Căruia 
necredincioşii Îi amenințau patria întrupării Sale.! Elo- 
cinfa sa a dat rezultate imediate, iar reticenţa iniţială a 
aristocrației a fost înlocuită cu un entuziasm comunica- 
tiv care a cucerit toate clasele sociale. El însuşi descria, 
cu o oarecare emfază, efectul predicii sale: „Am vor- 
bit, am deschis gura şi imediat cruciații s-au înmulțit fă- 
ră număr. Satele şi cetățile sunt goale. Veţi găsi cu greu 
un bărbat între şapte femei. Nu vedem decât femei sin- 
gure, ale căror bărbaţi sunt încă în viață.”? În realitate 


! Gesta Dei per Francos este o expresie frecvent folosită de către 
cronicarii cruciadelor pentry a descrie intervenţia lui Dumnezeu în is- 
torie si pentru a desemna noul „popor ales”, ale cărui rol si prerogative 
erau comparabile cu cele ale lui Israel în Vechiul Testament. 

?Sf. Bernard, „Lettre 257", în Patrologia latină, t. 182, col. 447. 

lucrurile nu au fost atât de simple. Abatele de la Clair- 
vaux nu era singurul care predica necesitatea unei noi 
cruciade. În Renania, un eremit francez pe nume Ra- 
ul, care se prezenta drept călugăr cistercian şi avea un 
sprijin important în mediu ecleziastic, avea de aseme- 
nea succes în rândul mulțimilor. În jurul acestui predi- 
cator itinerant se crease un climat eshatologic asemă- 
nător cu cel din timpul primei cruciade. Asemenea lui 
Petre Eremitul, o exaltare colectivă cuprinsese pe foarte 
mulți credincioşi.! El ajunsese să arate celor care-l as- 
cultau nişte hârtii pe care, după cum afirma, erau inscri- 
se cuvinte primite din Cer prin intermediul Arhanghe- 
lului Gavriil, cu îndemnuri la călătorie către Ierusalim, 
unde trebuiau să aştepte întoarcerea iminentă a lui Hris- 
tos, Cel Care va curăți lumea de tot şi de toti care-l vor 
sta în cale. Abatele Bernard nu credea însă în venirea 
iminentă a lui antihrist şi nimic nu-i era mai străin decât 
climatul apocaliptic al cruciadei populare. De aceea, el 
condamna categoric atitudinea lui Raul, „care nu a pri- 
mit misiunea de a predica nici de la Dumnezeu, nici de 
la oameni [...]; dacă pretinde că a primit această misiu- 
ne singur, pentru că este călugăr sau eremit, trebuie să 
ştie că lucrarea unui călugăr este nu de a învăţa, ci de 
a plánge'?. După ce i-a reproşat că sfidează autoritatea 
episcopilor, el critică şi virulenta atitudinii sale față de 
evrei, care demonstra că nu era inspirat de Dumnezeu, 

! Petre Eremitul de Amiens. predica, sub ascultarea papei, îndemnul 
la cruciadă (prima cruciadă), şi chiar pleacă în fruntea unui mare grup 
de entuziaşti, slab pregătiţi si dezorganizati, expediţia luând sfârşit în 
mod lamentabil. 

? André Vauchez, „Saint Bernard, un prédicateur irrésistible", in 


Les Croisades, volum coordonat de Robert Delort, ed. Seuil, Paris, 
1988, p. 47. 

ci de diavol, „tatăl minciunii, care a omorât încă de la 
început”!. 

Într-o altă scrisoare, adresată creştinilor din Speyer, el 
amintea de argumentele pentru care creştinii nu trebuiau 
să cedeze antisemitismului violent: „De ce vá întoarceţi 
cu atâta zel si furie împotriva evreilor? Ei sunt imagini 
vii ale pátimirii lui Hristos. Nu trebuie să-i persecutați, 
nici să-i gonifi, nu pe ei trebuie să-i loviți, ci pe păgâni!" 
Aceste reprosuri epistolare nu au avut efectul așteptat, 
şi de aceea Bernard se deplasează în Flandra, Lorena si 
Renania, în ultimele luni din 1146. Chiar dacă nu vorbea 
în germană, succesul său a fost considerabil, reuşind să 
recupereze cruciada din mâinile acestui Raul, redus în 
cele din urmă la ascultare şi punând capăt violențelor. În 
urma acestei schimbări de atitudine, sursele iudaice din 
această perioadă îi acordă un vibrant omagiu: „Domnul a 
avut milă de ei (de evrei). Ela trimis cruciaților pe Sfân- 
tul Bernard de Clairvaux din Franţa, care le-a spus: «Să 
mergem si să urcăm spre Sion la mormântul Mântuitoru- 
lui nostru. Abţineţi-vă însă şi nu vă luaţi de evrei [...]!» 
Dacă milostivirea lui Dumnezeu nu ne-ar fi trimis acest 
preot, nu ar fi scăpat nici unul.” 

În periplul său prin țările germanice, Bernard nu s-a 
mulțumit numai să condamne excesele populare. El 


propunea ascultătorilor săi, cu o convingere comuni- 


! Sf. Bernard, „Lettre 365", în Patrologia latină, t. 182, col. 570. 
Pentru a opri masacrul împotriva evreilor din timpul primei cruciade, 
arhiepiscopul de Mainz face apel la Bernard de Clairvaux şi îi cere să 
ia atitudine față de predica lui Raul. 

? Speyer este un oraş din Germania situat in Renania-Palatinat. 

3 Sf. Bernard, „Lettre 363", în Patrologia latină, t. 182, col. 564. 

+Rabbi Joseph Ben Mair, citat de Joseph Ha Cohen, La Valée des 
pleurs (XVle siècles), ed. si trad. J. Sée, Paris, 1881, p: 33. 

cativă, justificată de vindecări miraculoase, propria sa 
concepție despre cruciadă. Impotriva sarazinilor!, el 
chema la război sfânt, nu pentru a-i converti, pentru că 
afirmase de mai multe ori credința sa în libertatea ac- 
tului de credință, ci de a-i împiedica de a mai face rău 
creştinilor: „A-i omorî pe păgâni ar fi interzis dacă am 
putea să ne opunem mijloacelor prin care ei caută să-i 
oprime pe credincioşi. Astăzi este mai bine să-i masa- 
crezi decât să-i laşi ca sabia lor să stea deasupra capete- 
lor celor drepți.” 

Miza acestui apel, asimilat forțelor binelui împotri- 
va puterii întunericului, era Tara Sfântă, Tara lui Hris- 
tos. Profunda evlavie a lui Bernard de Clairvaux pen- 
tru umanitatea lui Hristos se traduce printr-un ataşament 
emotionant pentru aceste locuri, „unde am putut vedea 
Cuvântul Tatălui învățând oamenii şi trăind în mijlocul 
lor sub forma umană timp de treizeci de ani” In mo- 
mentul evocării Ierusalimului, tonul devine liric si ve- 
hement: „Este locul ilustrat de minunile Sale, udat cu 
sângele Său, înfrumusețat de primele flori ale [nvie- 
rii. Astăzi păcatele voastre l-au făcut să cadă în mâi- 
nile duşmanilor Crucii. In curând, din păcate, dacă nu 

! Sarrazin este unul dintre numele date în perioada medievală in 
Europa popoarelor musulmane. Mai erau numiţi şi „mahomedani” sau 
arabi", „ismaeliţi” sau „agareni”. Alt termen folosit era cel de „maur”, 
care-i desemna pe berberii din nordul Africii după cucerirea musulma- 
nă. Termenul de „sarazin” este deja folosit în La Chanson de Roland 
(1080), text care-i desemna pe basci. „Islam” şi „musulman” nu exis- 
tau în Occidentul medieval. In franceză, „musulman” este menţionat 
pentru prima dată in 1551, iar „islam” în 1697. In engleză, „moslem” 
este atestat pentru prima .dată in 1615, iar „islam” în 1613. Inaintea 
acestor date, pentru desemnarea religiei musulmane se foloseau expre- 
siile „legea lui Mahomed” sau „legea sarazinilor”. 


? Sf. Bernard, „De laude novae militiae", III, 4-5, în Patrologia la- 
tină, t. 182, col. 921-940. 

ne opunem furiei lor, ei se vor abate asupra orașului lui 
Dumnezeu, distrugând monumentele sfinte ale mântuirii 
noastre, pângărind locurile sfinte, pe care sângele Mie- 
lului, fără păcat, le-a udat.”! Pentru Bernard, cruciada 
rămânea înainte de toate o aventură spirituală. Biserica 
oferea credincioşilor un prilej excepțional de obţinere 
a mântuirii, pentru că toți care-şi luau crucea şi se spo- 
vedeau primeau iertarea păcatelor. Bernard de Clairva- 
ux ademenea auditoriul ezitant sau sceptic cu profitul 
ce putea fi tras de pe urma indulgențelor cruciadei: „Vă 
propun un aranjament avantajos. Luaţi această cruce 
(din țesătură, stofă); materialul este ieftin, dar are un pret 
mare: valorează Împărăția lui Dumnezeu!”? În această 
atmosferă, expediţia spre Tara Sfântă nu era numai un 
ansamblu de operaţiuni militare, care aveau ca scop să-i 
înfrângă pe musulmani şi să-i ajute pe creştinii din Ori- 
ent, ci era un pelerinaj sfințitor ce permitea creştinilor 
occidentali să se purifice prin desprinderea de păcat sub 
toate formele. Apelul său se adresa în special războinici- 
lor, invitați să treacă de la malitia, adică disputele feuda- 
le şi luptele interne, la militia Christi, în slujba lui Hris- 
tos, exemplul pe care-l foloseşte destul de des Bernard 
fiind cel al cavalerilor templieri. Fidel spiritului primei 
cruciade, el se adresează şi altor categorii sociale: să- 
raci, cerşetori, pe care-i invită să nu-l ia drept exemplu 
pe Petre Eremitul şi să plece in Orient însoţiţi de suve- 
rani şi de armată. Cei excluşi de societate vor putea şi ei 
să beneficieze de indulgente, cruciada fiind profitabilă 
pentru toţi, chiar dacă unii au fost violatori, adulteri sau 


!Sf. Bernard, „Lettre 363", în Patrologia latină, t. 182, col. 565. 
2 André Vauchez, op. cit., p. 49. 

au tulburat sub diferite forme liniştea publică. Greşelile 
lor vor fi iertate prin vărsarea sângelui pentru Hristos. 
Acest apel la un catharsis personal şi colectiv a fost ur- 
mat de aproximativ 200000 de participanţi, dintre care 
60000 fără posibilitatea de a mânui o armă. 

Eşecul celei de a doua cruciade! i-a determinat pe 
unii să creadă că vinovatul principal ar fi fost Bernard 
de Clairvaux, lucru infirmat de faptul că el a acţionat sub 
ordinul papal şi la rugămintea lui Ludovic al VII-lea. Cu 
toate acestea, în tratatul De consideratione, compus în- 
tre 1149 şi 1152 şi adresat lui Eugeniu al III-lea, afirma 
următoarele: „Consimt că merit să fiu privat de glorie, 
pe care o merită numai Dumnezeu." În aceeaşi lucrare, 
el indică şi cauzele care au condus la eşec. Vina era a 
creştinilor, mai ales a principilor, care s-au lăsat conduşi 
de dezbinare şi de ură: „Pentru a-l pedepsi pe om pen- 
tru păcatele sale, Dumnezeu nu Și-a mai amintit de mi- 
lostivirea Sa.” Justificarea era puţin forțată pentru cá 
Şi participanţii la prima cruciadă nu erau un bun exem- 
plu, conducătorii ei nu dăduseră semne că s-ar înțelege 


! Multi istorici au explicat eşecul expediției prin cauze naturale: 
vremea rea, lipsa drumurilor prin munți şi a podurilor peste ape, lipsa 
apei, inundaţii. Cele mai numeroase obstacole de natură materială sunt 
consemnate de Odon de Deuil. O serie de cronicari au asociat aceste 
fenomene, în special foametea şi inundaţiile, cu semne şi prevestiri, 
cum ar fi cometele şi eclipsele de lună. Unii au fost inclinati să consi- 
dere aceste fenomene drept împlinirea profetiilor biblice, motivații ex- 
plicabile în climatul de aşteptare eshatologică caracteristic acestei pe- 
rioade. In cele din urmă eşecul lamentabil al celei de-a doua cruciade a 
trezit în Occident vechile suspiciuni de trădare şi neîncredere la adresa 
bizantinilor, iar abația de la Cluny s-a aliat regelui normand Roger în 
vederea pregătirii unei noi cruciade pentru a răzbuna trădarea de care 
se făcea vinovat Manuel I Comnenul. 

? Sf. Bernard, ,,De consideratione", II, 2-3, in Patrologia latină, t. 
182, col. 760. 

3 Ibidem. 

de minune şi, cu toate acestea, au reuşit să cucerească 
Ierusalimul (1099). Cu siguranţă că Bernard de Clair- 
vaux nu putea fi culpabilizat în mod excesiv, pentru că, 
după predica sa în favoarea unei noi cruciade, s-a retras 
la mănăstire pentru a-și regăsi pacea şi liniştea interi- 
oară. Spiritualizând idealul de cruciadă fără să se gân- 
dească la consecinţe, manifestând chiar şi o indiferență 
față de obiectivele concrete ale unei expediţii de am- 
ploare, pe care ar fi trebuit să o conducă în calitate de 
legat papal, poate că a contribuit şi el la nereugita aces- 
tei noi incursiuni a apusenilor în Orient. În ciuda acestor 
aparente, Bernard de Clairvaux nu era un fanatic al cru- 
ciadei. Pentru acest contemplativ, era mult mai impor- 
tant să suferi pentru Hristos şi să mori pentru El, decât 
să fii un cuceritor al Ierusalimului terestru. Acest obiec- 
tiv putea fi salvator pentru laici şi mai ales pentru ma- 
rii păcătoşi, care aveau, prin această inițiativă, ocazia 
răscumpărării. Esenţa acestei gândiri se poate desprinde 
din însemnările pe care le-a făcut în momentul în care 
un pelerin englez, în drumul său spre Orient, s-a oprit 
la Clairvaux: „El a aruncat ancora în portul salvării sa- 
le. Piciorul său se îndepărtează deja de lespedea sfântu- 
lui Ierusalim. Acest Ierusalim, care este aliatul Ierusali- 
mului ceresc si care se confundă cu el prin toate senti- 
mentele inimii sale, este Clairvaux.” Aşadar adevăratul 
pământ al fágáduintei era mănăstirea. Pentru Bernard a 
apăra ţara, unde a trăit cu trupul Hristos, era o cauză no- 
bilă, dar nimic nu valora mai mult decât intrarea într-o 
mănăstire cisterciană, unde te puteai uni cu El în suflet, 
o anticipare hic et nunc a Împărăției cerurilor. Dacă a 


! Sf. Bernard, „Lettre 64", in Patrologia latină, t. 182, col. 169-170. 

doua cruciadă a cunoscut un real insucces, acest lucru 
s-a datorat faptului că ideea de cruciadă îşi pierduse deja 
din coerenţa internă. Între visul milenarist al mulțimii, 
ambițiile dinastice sau naţionale ale principilor şi viziu- 
nea interiorizată a lui Bernard lipsea un numitor comun. 
Au urmat şi alte cruciade, dar eșecurile lor au arătat im- 
posibilitatea resuscitării unui ideal, care încă din perioa- 
da călugărului de la Clairvaux nu mai era decât un mit. 
De altfel, comportamentul negativ al vechilor cruciați 
este un topos des răspândit printre cistercieni. Prin anii 
1219-1223, Dialogul despre miracole, o culegere de is- 
torioare edificatoare compuse de Cezar (+ 1240), duhov- 
nicul novicilor din Mănăstirea Heisterbach din Rena- 
nia, amintea că în timpul unei predici rostite de Bernard 
de Clairvaux în catedrala din Liege, un călugăr a au- 
zit o voce cerească, care cerea să fie ascultată. Mesajul 
primit atunci de el deschidea două perspective: crucea 
expediției cruciate şi crucea ordinului cistercian. Cálu- 
gărul alege bineînțeles cea de-a doua variantă pe care o 
considera mântuitoare, preferabilă celei cusute provizo- 
riu pe o bucată de pânză. Cezar notează în încheiere că 
Hristos ne cere „să luăm crucea zilnic” (Matei 10, 38; 
Luca 9, 23), şi nu o dată sau de două ori pe an. Pentru 
autorul cistercian, morala este clară: vocația monahală 
este superioară în faţa votului cruciadei. 

Autoritatea părinţilor de la Mănăstirea Cluny, Hugues 
cel Mare şi Petru Venerabilul, personalitatea unui Ber- 
nard de Clairvaux, entuziasmul: fraternal al lui Domi- 
nic si al lui Francisc de-Assisi aù desăvârşit ceea ce cu- 
noaştem sub numele de reforma gregoriană. Libertatea 
Bisericii degajată de sub tutela puterilor laice, dar su- 

pusă Romei, se conjugă în acest interval cu pacea, jură- 
mintele cruciaților şi exigenta convertitului în cazul or- 
dinelor cerşetoare. 

Prin această „lume latină” unită în jurul reformei gre- 
goriene, dar angajată în campaniile militare din Orient, 
putem uneori să descoperim şi islamul cu inflexiunile sa- 
le majore din secolele al X-lea-al XIII-lea. În jurul anu- 
lui 950, flota islamică domina deja marea, cu excepția 
Mediteranei orientale: o incursiune fatimidă, pornită din 
Sicilia, reuşea în 934 să atace Genova. Numai că în trei 
secole schimbarea este totală: pe la anul 1250, latinii au 
devenit stăpânii Mediteranei, cucerind practic cele mai 
importante insule. 

În ceea ce priveşte Imperiul Bizantin, după cuceri- 
rea Constantinopolului de către latini în 1204, el nu era 
mort, dar situaţia era inedită faţă de perioada anterioară: 
de la Constantin cel Mare imperiul coincidea cu capi- 
tala.! De aceea, în intervalul cuprins între 1202 şi 1261 


! În locul Imperiului Bizantin, cruciații au creat Imperiul Latin 
de Constantinopol (1204-1261), punând rege pe Balduin de Flandra 
(1204-1205). Teritoriul capitalei a fost împărţit între Balduin și do- 
gele venețian Enrico Dandolo, acesta din urmă fiind singur exceptat 
de la depunerea jurământului de vasalitate față de Balduin. În sfârşit, 
Venetia primea insulele Ioniene, cea mai mare parte a insulelor din 
Marea Egee, Rodosul, Creta, spatii importante din Peloponez si Tra- 
cia. Astfiel, cruciada a [V-a oferea Venetiei posibilitatea detinerii unui 
adevărat Imperiu colonial si a unei hegemonii economice în regiune. 
Cucerirea şi jefuirea Constantinopolului din 13 aprilie 1204 şi crearea 
unui Imperiu Latin între 1204 şi 1261 la Constantinopol au contribuit 
la slăbirea gravă a Imperiului Bizantin, constituind una dintre cauze- 
le principale ale cuceririi lui de către turci la 29 mai 1453. Efectul cel 
mai evident al acestei cruciade a fost însă ruptura definitivă a unităţii 
creştine. Ireparabilul în ochii bizantinilor fusese comis. Pentru ei, oc- 
cidentalii până atunci suspecti devin acum culpabili. In faţa „violenţei 
acestor barbari, spunea Nichita Choniates, nu ne rămâne decât să con- 
statăm că ei nu aparţin lumii civilizate”. Ortodoxia a devenit astfel vec- 

s-a pus chiar problema renunțării la oraşul lui Constan- 
tin. Trebizonda, Epirul şi Niceea se considerau impe- 
rii aflate în exil, dar numai cel care a recucerit orașul în 
1261 s-a bucurat de o recunoaştere internaţională.! Tre- 
bizonda va rămâne în mod oficial un imperiu, subordo- 
nat însă celui de la Constantinopol, în timp ce Epirul, 


torul esenţial al unui nationalism din ce în ce mai exacerbat, ajungân- 
du-se un secol mai târziu să se vorbească până în îndepărtata Rusie de 
ororile comise de latini la Constantinopol. 

'Pe ruinele Imperiului Bizantin, alături de Imperiul Latin de Con- 
stantinopol, s-au organizat într-o manieră feudală o serie de princi- 
pate vasale: Regatul Tesalonicului, Ducatul Atenei şi al Tebei, prin- 
cipatul Ahaiei. Din Imperiul Bizantin mai rămâneau doar trei părți, 
care păstrau încă statutul de independență: Imperiul Grec de Trebi- 
zonda (1204-1261), Imperiul Grec de la Niceea (1204-1261) şi des- 
potatul de Epir. Imperiul de la Niceea a fost fondat de Teodor Laska- 
ris (1204-1222), căruia i-a urmat energicul Ioan al III-lea Ducas Va- 
tatzes (1222-1254). Era clar că latinii nu doreau existenţa acestui stat, 
de aceea armatele lor au declanşat o puternică ofensivă în Asia Mică. 
Din fericire, ei au fost nevoiţi să facă față unei puternice concentrări 
armate in Balcani, formată din greci şi bulgari, conduşi de țarul Ioniță 
Caloian. La bătălia de la Adrianopole din aprilie 1205, cruciații sunt 
zdrobiţi, împăratul Balduin ucis, iar Dandolo moare şi el la puţin timp 
după această dată. Evenimentul este considerabil, pentru că dominaţia 
occidentală în Orient cunoaşte un prim eşec, iar Imperiul de la Nice- 
ea este salvat. Pe viitor, Imperiul Bizantin pornind tocmai de la Nice- 
ea va reuşi să se reformeze, chiar dacă pentru acest lucru a fost nevoie 
de 50 de ani de confuzie, timp în care Imperiul Latin de la Constanti- 
nopol a supraviețuit unor condiţii penibile. Succesorul lui Balduin la 
Constantinopol a fost fratele său Henric, care la început a înregistrat 
unele victorii, dar în final a fost învins de loan Vatatzes. El a reuşit să 
cucerească Adrianopole şi a luat din mâna bulgarilor importante teri- 
torii din Macedonia şi Tracia, precum şi Tesalonicul. Opera sa a fost 
desăvârşită de Mihail Paleologul în ziua de 25 iulie 1261, când Con- 
stantinopolul a fost recucerit din mâna latinilor, împăratul şi patriarhul 
latin refugiindu-se în Occident. Astfel, se prăbuşea Imperiul Latin, cel 
care de mai multă vreme ducea o existență dificilă: pentru a putea trăi, 
împăratul vindea sfinte moaşte şi se încălzea cu lemnul recuperat din 
construcţia propriului palat, La rândul său, Imperiul Bizantin recent re- 
constituit era acum un stat epuizat, care se va îndrepta după două seco- 
le de decadenţă spre ruină. 

ce va dispărea după 1350, trebuia să se mulțumească cu 
titlul de despotat. După 1204, nu asistăm la o reînnoire 
a clasei conducătoare, iar aristocrația niceeaná şi epiro- 
tă va rămâne de fapt constantinopolitană si va adera la 
proiectul de recucerire a provinciilor europene şi mai 
ales a capitalei. În acest context, nu trebuie neglijată nici 
aristocrația provincială, care ar fi preferat perpetuarea 
unui stat modest, limitat la Anatolia. Multi arhonti lo- 
cali preferau în secolul al XIII-lea o autonomie sub tu- 
telă turcească, în dauna unui centralism inhibator şi ex- 
cesiv manifestat până atunci de Constantinopol. De ace- 
ea, unul dintre primele semne ale noii ordini, care se va 
instaura după 1261, a fost că sub autoritatea teoretică 
a capitalei recucerite, realităţile locale se vor manifesta 
tot mai vizibil, lăsând din ce în ce mai puţin spaţiu de 
intervenţie directă din partea împăratului. Ideea imperi- 
ală nu murise, dar iniţiativele locale se afirmă într-un ca- 
dru social tot mai bine definit, iar arhontii se vor detaşa 
de puterea centrală şi se vor acomoda autorităţilor celor 
mai apropiate. 


Participanți, motivații si 
comportamente 


Cruciadele au fost evenimente la care au participat 
un număr important de actori politici, ceea ce ne ara- 
tă un interes major pentru declanşarea lor, dar şi mul- 
te divergențe. Avem de-a face cu un conflict inevitabil 
între creştini şi musulmani, primii fiind plasați într-un 
plan eterogen cu o participare diversificată social: pa- 
palitatea şi Biserica Catolică, credincioşi, mai ales pele- 
rini, baroni, conducători de state creştine din Apus şi ba- 
sileul de la Constantinopol, precum şi oraşele italiene. 
La această sumară enumerare putem adăuga populaţiile 
locale, supuse implacabil pagubelor colaterale umane 
sau materiale, pe care le provoacă întotdeauna un răz- 
boi. Cruciadele au arătat şi un dezacord major între 
toţi actorii participanți la acestea, produs al unei ine- 
vitabile ciocniri a civilizațiilor, iar pe de altă parte au 
fost un test al capacității toexistențiale între creştinătate 
şi islam. În mod evident, dorinţa recuceririi Locurilor 
Sfinte si credinţa au fost principalele motivații pen- 
tru declanşarea acestor expediţii armate. La acestea se 

adaugă voința papală de supremație asupra puterii civi- 
le, cruciadele fiind declanşate în perioada manifestării 
evidente a politicii teocratice romane: a se observa con- 
flictul cu împăratul Frederic al II-lea.! Reacţiile violente 
şi brutalitatea de care au dat dovadă unii participanţi tre- 
buie puse în contextul mentalitátii Europei medievale: 
conflict, brutalitate, lácomie. Un exemplu pentru men- 
talitatea perioadei este Fulk Nerra, conducátorul comi- 
tatului de Anjou (centrul Frantei). In perioada in care a 
detinut puterea el a fost antrenat in nenumárate rázboa- 
ie: a luptat, a uneltit pentru pástrarea independentei fatá 
de monarhia franceză, şi-a atacat vecinii pentru pământ 
şi pradă. Era o persoană obişnuită cu violenta pe câm- 
pul de luptă, dar şi în afara acestuia, gata să-şi omoare 
soţia pentru adulter şi să pună la cale uciderea unui ad- 
versar. În acelaşi timp, era şi un creştin devotat, care-şi 
recunoștea pornirile brutale drept păcate, urmarea fiind 
una firească: pedeapsa veşnică. Cu speranţa că va fi ier- 
tat, el a făcut trei călătorii în Tara Sfântă, la ultima in- 
tinzându-se pe Sfântul Mormânt, locul morţii si Invie- 
rii lui Hristos, dezbrăcat, cu o lesă în jurul gâtului, bă- 
tut de una dintre slugile sale în timp ce implora iertarea 
Fiului lui Dumnezeu.? El reprezintă un exemplu extrem 

! Frederic al II-lea (1194-1250) a făcut parte din dinastia Staufe- 
nilor (descendent al lui Frederic I Barbarossa), a fost fiul impáratu- 
lui Henric al VI-lea şi al Constanţei de Sicilia. Frederic a fost ales 
„Rex Romanorum” (rege al Romei) după dorinţa tatălui său, ceea ce 
i-a uşurat ascensiunea în anii 1211-1215 pe tronul de împărat, fiind 
unanim recunoscut după moartea împăratului Otto al IV-lea din dinas- 
tia Welfilor (1175-1218). 

? B.S. Bachrach, „The pilgrimages of Fulk Nerra, count of the An- 
gevins, 987-1040", in T.F.X. Noble si J.J. Contreni (ed.), Religion, 


Culture and Society in the Early Middle Ages, Kalamazzo, Michigan, 
SUA, 1987, pp. 207-217. ` 

de viatá medievalá, de experientá si mentalitate, care 
evidenţiază forțele modelatoare ale perioadei premergá- 
toare declanşării cruciadelor. Mulţi dintre cei care trăiau 
la începutul secolului al XI-lea se temeau că sunt mar- 
torii ultimelor zile, întunecate şi deznădăjduite. Spaima 
apocaliptică atinge apogeul în anul 1030, când se cre- 
dea că împlinirea unui mileniu de la moartea lui lisus 
prevestea Judecata de Apoi. O astfel de nelinişte poa- 
te conduce la formarea mentalitátii penitentului, care se 
amesteca şi cu amintirea colectivă a unui trecut paşnic şi 
prosper: epoca în care împărații creştini domneau în nu- 
mele lui Dumnezeu, aducând în lume ordinea, în acord 
cu voinţa lui Dumnezeu.! În secolul al XI-lea, Constan- 
tin cel Mare şi Carol cel Mare erau încă modele, mulţi 
regi încercând să le calce pe urme, să le imite realizări- 
le, printre ei fiind şi cei care aveau să lupte în cruciade.? 
Un aspect ce nu trebuie neglijat poate fi şi faptul că ape- 


! Guvernarea imperială romană asigurase stabilitatea şi abundența 
în Occident până la sfârşitul secolului al IV-lea d.Hr. În Răsărit, Impe- 
riul Bizantin era condus de la Constantinopol. Între secolele al V-lea si 
al VII-lea, Apusul a trecut printr-o perioadă confuză, condus de triburi 
barbare, însă în jurul anului 500, unul dintre aceste grupuri, francii, a 
obținut controlul asupra nord-estului Galiei, construind un regat cu nu- 
mele de Francia, de unde şi numele naţiunii moderne a Franţei. În ju- 
rul anului 800, un urmaş al acestor franci, Carol cel Mare (768-814), a 
unificat un teritoriu uriaş, incluzând o mare parte din Franţa, Germa- 
nia, Italia şi Olanda de astăzi. De aceea el a emis pretenția de împărat 
al Apusului. Carol cel Mare si succesorii săi au readus siguranţa pentru 
o scurtă perioadă de timp, însă imperiul lor s-a destrămat sub povara 
disputelor dinastice şi a invaziilor repetate venite din partea vikingilor 
scandinavi şi a maghiarilor. 

? Franța a fost un centru major în ceea ce priveşte entuziasmul pen- 
tru cruciade. Nu toţi cruciații au fost francezi, dar contemporanii care au 
scris despre această perioadă, în special cei din afara Europei occidenta- 
le, au avut tendinţa de a-i considera pe toti participanții creştini la aceste 
războaie sfinte drept „franci” (în arabă ifranj). De aceea, de foarte multe 
ori cruciații stabiliti în Orientul Apropiat sunt descriși drept franci. 

lul papei Urban al II-lea pentru toti creştinii valizi a avut 
loc în ajunul sărbătorii Sfântului Nicolae, o perioadă fri- 
guroasă, de unde şi posibila reacţie a multora dornici să 
plece spre zone geografice mai calde. 

Aşa cum am putut vedea şi în capitolul anterior, pe 
plan ideologic, în apelurile sau în predicile papale exis- 
ta un puternic conţinut religios: cruciada era un act de 
pocăință tradițională, acţiunea militară fiind un mijloc 
de obținere a mântuirii. Motivele erau uneori contradic- 
torii, de aceea aspectul unei astfel de călătorii aducea 
uneori cu pelerinajul, conform expresiei favorite a mul- 
tor participanţi sau cu o expediţie militară. La apelul ris- 
cant „Domnul vrea!” au plecat la drum grupuri eterocli- 
te: unii erau franci din nordul şi sudul Franţei de astăzi; 
alţii, germani sau italieni, lombarzi din nord sau longo- 
barzi din sud. Printre cei prinşi de entuziasmul unei ast- 
fel de călătorii erau combatanți cavaleri sau pedestri şi 
simpli civili, multi copii, oameni bătrâni si chiar femei 
însărcinate. Unii doreau să moară pentru Hristos pen- 
tru că şi El murise pentru ei. Unii cronicari ai acestei 
perioade afirmau chiar că oamenii cinstiți puteau res- 
pira liniştiţi acum, pentru că toţi hoţii plecaseră în cru- 
ciadă. Acest elan popular este caracteristic primei cru- 
ciade, dar nu corespundea voinţei pontificale. Papa do- 
rea înrolarea exclusivă a nobililor, ce aveau vocaţia de a 
lupta. De aceea, entuziasmul maselor s-a sfârşit printr-o 
tragedie: exterminarea participanţilor prin foame, sete, 
atacuri haotice etc. Spectacolul devine excepțional, un 
fel de transformare radicală a lumii. Aproape instanta- 
neu un grup mare de oameni pare dezgustat de modul 
de viaţă dus până atunci şi abandonează castele, familii, 

iar alții nu se sperie de nimic şi sunt siguri de o minune: 
Dumnezeu le va oferi Sfântul Mormânt. Apelul lui Ur- 
ban a găsit un auditoriu receptiv în toată Europa şi dato- 
rită atmosferei religioase ce predomina în lumea latină. 
În Apus, creştinismul era o credință acceptată aproape 
universal, spre deosebire de societatea europeană mo- 
dernă secularizată. Secolul al XI-lea era o perioadă pro- 
fund spirituală, era un mediu în care învățătura creştină 
influenţa multe aspecte ale vieții umane, de la naștere şi 
moarte la somn și mâncare, căsătorie şi sănătate. În inte- 
riorul acestei structuri tradiționale a credinței multi con- 
siderau că-şi puteau răscumpăra păcatele prin întemeie- 
rea de mănăstiri, unde călugării să se roage pentru ei sau 
să obțină mântuirea prin pelerinaj, o convingătoare formă 
de penitenfá. Pelerinii latini călătoreau până la destinații 
mai puţin îndepărtate, precum Roma şi Santiago de Com- 
postela, sau la sanctuare şi biserici locale, însă Ierusali- 
mul s-a impus destul de repede drept cea mai venerată 
destinaţie. Sfintenia lui se putea observa si din faptul cá în 
hărțile Evului Mediu orașul era plasat drept centrul lumii. 
Asemenea elemente au influențat direct reacția entuziastă 
la propovăduirea cruciadelor, pentru că războiul sfânt era 
prezentat drept o formă de pelerinaj armat, un pelerinaj 
care avea drept obiectiv Ierusalimul.! 

Analele de la Wiirzburg descriu complexitatea moti- 
vaţională a cruciaților, adăugând şi lăcomia. Foarte multi 

Thomas Asbridge, Cruciadele. Istoria războiului pentru elibera- 
rea Pământului Sfânt. trad. Cornelia Dumitru şi Miruna Andriescu, ed. 
Polirom, laşi, 2013, p. 24. Mai mult la B. Hamilton, Religion in the 
Medieval West, Londra, 1986; C.H. Lawrence, Medieval Monasticism: 
Forms of Religious Life in Western Europe in the Middle Ages, editia a 


III-a, Londra, 2001; C. Moris, The Sepulchre of Christ and the Medie- 
val West: From the Beginning to 1600, Oxford, 2005. 

plecau pentru a scăpa de sărăcie şi de creditori: „Inten- 
țiile bărbaţilor acestor trupe amestecate erau variate. 
Unii, avizi de noutate, doreau să descopere pământuri 
străine. Alţii, împinşi de sărăcie şi suferind de privatiuni, 
doreau să se bată nu numai cu adversarii crucii, dar şi cu 
prietenii creştinilor, pentru a scăpa de mizerie. În sfârşit, 
alții doreau să scape de povara datoriilor, de slujirea se- 
niorilor, de pedepsele pentru crime: ei simulau o dorință 
sfântă, dar voiau să plece pentru a scăpa de urmărire. Cu 
greu puteai întâlni pe cineva care nu-şi pleca genunchiul 
lui Baal, dar care era ghidat de o dorinţă sfântă şi mân- 
tuitoare. Aceştia erau gata să-şi verse sângele prin dra- 
gostea pentru măreţia divină şi pentru binele Sfântului 
sfinților. Să lăsăm această problemă judecății lui Dum- 
nezeu, singurul care poate cunoaşte inimile.”! Conform 
aceloraşi Anale, fariseismul şi numărul destul de ma- 
re de criminali, amestecat cu cruciații cinstiţi, simulau 
o evlavie de faţadă. Manifestarea supremă a orgoliului, 
falsa pietate erau adesea denuntfate. Superficialitatea era 
opusă adorării sincere a lui Dumnezeu, Căruia sufletul 
se abandonează cu toată smerenia. De aceea, conform 
diferiților cronicari, cavalerii celei de a doua cruciade 
se multumeau cu un cult mai degrabă exterior fără vreo 
incidenţă asupra trăirilor interne. De aceea, ei se încre- 
deau în propria putere, aroganță care s-a dovedit fata- 
lă, aducând în mod firesc pedeapsa lui Dumnezeu: „Ei 
nu şi-au pus încrederea în Dumnezeu, ci în propriile lor 
forte... Ei au înţeles repede că omul nu poate triumfa 
prin propria sa vigoare, ci duşmanii săi vor fi înfrânți de 
— 'Analles de Würzburg: , Annales herbipolenses" ed. G.H. Pertz, 


in Monumenta Germaniae historica, SS 16, ed. Deutsches Instituts für 
Erforschung des Mittelalters, Hanovra, 1859, p. 3. 

Domnul” (v. Isaia II, 9-10)!. Cel care consemnează fap- 
tele mănăstirii benedictine, Sfântul Bertin din Flandra, 
subliniază printre altele şi lipsa de credință a cruciaților: 
„Ei obţin puţine rezultate, chiar nici unul, pentru cá nu 
în puterea calului este voia Lui, nici în cel iute la picior 
bunăvoința Lui. Bunávointa Domnului este în cei ce se 
tem de El si in cei ce nădăjduiesc in mila Lui” (Psalmii 
146, 10-11). Tara Sfântă nu trebuie apărată de păgâni 
prin forță, ci prin miracole”? 

În aceste citate, dar şi în alte texte din istoriografia 
medievală, putem observa că providentfialismul se aplică 
într-un mod particular cruciadelor. Locurile Sfinte au un 
rol capital în istoria mântuirii. Hristos veghează în mod 
special asupra lor. Viitorul lor poate fi incert, o taină pen- 
tru înţelegerea umană, dar, dacă doresc să păstreze Tara 
Sfântă, creştinii trebuie să facă dovada unei credinţe pu- 
ternice, capabilă să mute şi munții şi să facă minuni ase- 
menea călugărului Mănăstirii Sfântului Bertin. Într-un 
cuvânt, comportamentul trebuie să fie ireprogabil. 

Concluzia este repede contrazisă de Cronica de la 
Peterhausen, o mănăstire din oraşul Constantz, unde 
comportamentul cruciaților se dovedeşte contradictoriu: 
„La început ei au acţionat smerit, cu frică de Dumnezeu 
şi paşnic. De aceea, totul le reuşea. Apoi, căzând în or- 
goliu, au început să tâlhărească, şi mai multe necazuri 
s-au abătut asupra lor.”* Multi au murit pe drum, în chi- 

! Annales d'Egmond: „Annales egmundenses", Fontes egmunden- 
ses, ed. O. Oppermann, Utrecht; 1933, p. 154. 

? Gestes des abbés de Saint-Bertin: „Gesta abbatum Sancti Bertini 
Sithiensium", ed. O. Holder-Egger, in Monumenta Germaniae histori- 
ca, SS 13, Hanovra, 1881, p. 664. 

3 Chronique de Peterhausejr. „Casus monasterii Petrishusensis re- 


cogniti, a. 1134-1156 si 1165", ed. O. Abel si L. Weiland in Monumen- 
ta Germaniae historica, SS 20, Hanovra, 1881, pp. 621-683. 

nuri groaznice, dar scopul primei cruciade a fost atins: 
recuperarea Ierusalimului din mâinile turcilor împreună 
cu o mare parte din Asia Mică, din care unele cetăţi erau 
înapoiate împăratului bizantin Alexie I Comnenul, iar 
altele păstrate de conducătorii franci. 

În Istoria englezilor, Henri de Huntingdon (+11 54), ar- 
hidiacon de Lincoln, dispretuia puterea armatelor impá- 
ratului Angliei si a regelui Franţei, care avansau cu multă 
semeţie sub conducerea şefilor, dar care nu ajungeau la 
nici un rezultat, căci Dumnezeu nu-i lua în seamă. Du- 
pă ce prezintă eşecul acestei armate în fata zidurilor Da- 
mascului şi „nimicirea sa precum o pânză de păianjen”, 
el îi compară cu cea mai modestă flotă anglo-normandă, 
condusă însă de Dumnezeu Atotputernicul, care reuşeşte 
să-i înfrângă pe musulmanii din Lisabona şi Almeria. În 
sprijinul afirmațiilor sale, Henri aminteşte de un citat din 
Epistola lui Iacov: „Dumnezeu celor mândri le stă împo- 
trivă, iar celor smerifi le dă har” (Iacov 4, 6).! 

Între credincioşi întâlnim şi alte situaţii foarte diferi- 
te. Marea majoritate dintre ei nu cunoştea jocul politic şi 
dedesubturile lui, plecând cu mult entuziasm spre zone 
îndepărtate despre care îi vorbea predicatorii. Trebuie 
reamintit şi faptul că participanţii la cruciade benefici- 
au, prin decizii pontificale, de un statut spiritual şi juri- 
dic important, cu privilegii care-i diferentiau de cei care 
nu se inrolau în aceste expediţii. O codificare a acestor 
dispoziţii a avut loc la Conciliul de la Latren din 1215, 
condus de papa Inocenţiu al III-lea?: iertarea tuturor pă- 
+ Henri de Huntingdon, Historia Anglorum: The History of the 
English People, Oxford, 1996, p. 27. 


?Papa Inocenţiu al III-lea (1160 sau 1161-1216) a fost papá al Ro- 
mei în perioada 8 ianuarie [198 până la moartea sa, la 16 iulie 1216. 

catelor, chiar şi în cazul uciderii fără mărturisire publi- 
că, protecţia Bisericii pentru bunurile şi familia crucia- 
tului pe întreaga durată a absenței acestuia, dar nu era 
acceptată violarea jurământului cruciatului, într-o astfel 
de situaţie fiind aplicată anatema, adică scoaterea ce- 
lui în cauză în afara comunităţii creştine.! La întoarcere 
cruciatul trebuia să deţină un atestat emis de autorităţile 
Ţării Sfinte cu privire la participarea sa reală la crucia- 
dă. Privilegiile care corespundeau unei amnistii totale au 
suscitat vocatii noi, oameni care vedeau noi oportunități 
de îmbogăţire. Luarea crucii era în strânsă legătură cu o 
recompensă. Privilegiile au fost treptat extinse la toți cei 
care se instalau in Tara Sfântă, comercianţi în special. 
Hotărârea de a pleca în cruciadă implica şi portul unui 
însemn clar, cel al Sfintei Cruci, de culoare roşie, cusut 
pe umărul drept, de dimensiuni variabile. Acest semn 
va dispărea după 1204. Mulţi dintre cruciați aveau şi în- 
semnul pelerinului: un baston. 

Dintre cele opt cruciade, prima a fost marcată profund 
de aspectul mistic. De foarte multe ori se treceau sub tă- 


! În 1095, mai precis cu o sută douăzeci de ani mai înainte, papa 
Urban al II-lea, la conciliul de la Clermont, cel care a proclamat pri- 
ma cruciadă, a schițat câteva canoane, adevărate directive de orga- 
nizare. In 1215, al IV-lea Conciliu de la Lateran, organizat de papa 
Inocenţiu al III-lea, preluând cele stabilite in 1095, fixa principalele 
elemente ale cruciadei: jurământul, indulgentele temporale sau spiritu- 
ale, finanțarea, recrutarea soldaţilor, predica şi bulele papale, toate în- 
scrise şi în faimoasa enciclică Quantum praedecesores dinaintea celei 
de a doua cruciade. Așadar, pe viitor exista un ansamblu de reguli, ela- 
borate conform unei tradiţii. Ele cereau autorizarea papală printr-o bu- 
lá, determinau modalitatea de predicare, autorii predicii, ceremonialul 
luării crucii. De asemenea, mai erau fixate condiţiile şi cuantumul de 
taxe ce trebuiau colectate pentru cler. Nu era uitat statutul cruciaților, 
privilegiile, forma de jurământ. Noile dispoziţii adoptate la Lateran au 
fost înscrise în canonul intitulat Ad /iberandam. 

cere rolul şi participarea femeilor la aceste expediţii mi- 
litare, pentru că nu erau privite cu ochi buni de papă, dar 
ele au fost numeroase: soţii de cavaleri sau maici, unele 
au jucat chiar şi un rol politic, precum Aliénor sau Eleo- 
nora de Aquitania, care-şi însoţeşte soțul, pe Ludovic al 
VII-lea al Franţei, în cruciada a doua.! 

Creşterea demografică a avut de asemenea un efect 
motivational important. Pentru mulți participanţi găsi- 
rea unor noi domenii, care să le asigure un trai decent, 
reprezenta un deziderat important. În schimb, pentru cei 
numiți mai târziu „baroni”, adică cei aflați pe o treaptă 
superioară a ierarhiei feudale, hotărârea de a pleca avea 
consecinţe grele din punct de vedere financiar, mai ales 
într-o perioadă în care economia monetară era restric- 
tivă, veniturile seniorilor provenind mai ales din natu- 
ră, adică recolte: „Multă vreme am locuit în pământul 
Romaniei, dar am fost pelerin în ţările de dincolo de 
mare, unde am trecut prin grele încercări şi am sufe- 
rit boli grave.”? În plus, seniorul trebuia să plece echi- 
pat: cal, arme, fără a mai lua în calcul cheltuielile de 
transport şi hrană. Astfel, Godefroy de Bouillon, pen- 
tru a-şi asigura bugetul necesar propriului echipament 
Şi al vasalilor săi, şi-a vândut o parte însemnată din bu- 
nuri şi probabil că nu s-a mai gândit să se întoarcă. Pen- 
tru procurarea banilor lichizi mulţi îşi lăsau pământurile 
drept garanţie, mai ales mănăstirilor deţinătoare la vre- 
mea aceea de importante fonduri. Înrolarea în crucia- 
de presupunea şi un muratoriu, adică suspendarea ram- 
bursării datoriilor şi a dobânzilor. În secolul al XII-lea, 
. Philippe Delorme, Aliénor d'Aquitaine, ed. Tallandier, Paris, 2011. 


? Claude Lebedel, Les croisades, ed. Ouest-France, Rennes, 2011, 
p. 52. 

entuziasmul a mai scăzut, de aceea Biserica şi regii au 
preluat problema finanţării: între 1166 şi 1185, Ludovic 
al VII-lea introduce un impozit special destinat acestor 
expediţii; în 1188, Henric al II-lea al Angliei şi Filip Au- 
gust au creat „dijma saladină” plătită de cler şi de papă, 
precum și de laicii rămași acasă.! În 1201 s-a atins o no- 
uă etapă în colectarea de fonduri pentru cruciade, regii 
francezi şi englezi introducând impozitul de 40% din 
recolte. O iniţiativă asemănătoare întâlnim şi la Roma, 
unde în 1199 acelaşi procent de 40% pe toate veniturile 
bisericeşti ar fi trebuit să fie vărsat în cheltuielile pentru 
expedițiile din Orient. Transferul fondurilor se făcea in 
general prin intermediul ordinelor militare şi mai ales 
prin cel al templierilor. 

Cine erau conducătorii cruciadelor? În general suve- 
rani, precum împăratul Sfântului Imperiu Romano-Ger- 
man, care nu vedea cu ochi buni politica teocratică a 
papalității. Pentru el, papa şi împăratul erau puteri pa- 
ralele, una în fruntea puterii spirituale, cealaltă în frun- 
tea celei temporale, fiecare cu domeniul ei. Cruciada era 
un eveniment major la care împăratul nu se gândea să 
renunțe, ci tinea la locul său. Uneori erau şi excepții, 
ca în cazul împăratului Frederic al II-lea, când lucruri- 
le au luat o turnură specială. Regii Franţei şi ai Angliei 
țineau şi ei mult la poziţia lor, fără să uite de gestiona- 
rea propriilor interese: nu doreau să plece în cruciadă 
decât atunci când erau siguri că proprietăţile nu le sunt 


! Dijma saladină introdusă pentru a lupta împotriva lui Saladin. 
Saladin sau Salah al-Din (1138-1193) a fost primul sultan ayyubid al 
Egiptului şi al Siriei. A condus opoziţiă musulmană împotriva francilor 
şi altor cruciați din Levant. În ciuda faptului că era adversarul principal 
al cruciaților, cronicile creştine menţionează acţiunile sale onorabile, 
câştigând respectul multora, mai ales al lui Richard Inimă de Leu. 

amenințate. În anumite situaţii, o eventuală constituire a 
unui domeniu în Orient nu reprezenta o motivaţie. Filip 
August al Franţei declara după cucerirea cetăţii Acra în 
1191: „Eu spun cá noi am venit aici nu pentru a avea un 
pământ, nici pentru a lua casa cuiva; noiam venit pentru 
Dumnezeu şi pentru a cuceri regatul de la Ierusalim, pe 
care sarazinii l-au luat de la creştini şi pe care noi trebu- 
ie să-l înapoiem în mâinile creştinilor.”! În schimb, Ri- 
chard Inimă de Leu, fiul lui Aliénor de Aquitania, fosta 
soţie a lui Ludovic al VII-lea, a transformat a treia cru- 
ciadă într-un adevărat câmp de luptă între Franţa şi An- 
glia, cu atât mai mult cu cât în drumul său spre Orient 
nu a uitat de propriile interese şi a cucerit Ciprul, la vre- 
mea aceea sub stăpânire bizantină. Comportamentul său 
agresiv şi plin de ură i-a exasperat pe cruciați, urmarea 
fiind uşor previzibilă, el fiind capturat la întoarcere de 
ducele Austriei şi reținut ca prizonier până în momentul 
achitării unei taxe de răscumpărare. 

În cazul basileilor bizantini, cruciadele au provocat 
multă nelinişte, desfăşurarea evenimentelor dovedind 
că acest sentiment era justificat. Coexistenţa celor do- 
uă motivații, susținerea Bizanțului împotriva otomani- 
lor şi recucerirea Ţării Sfinte puneau deja o problemă 
în sine, la care se mai adăuga şi voinţa deliberată a unor 
seniori de a forma noi principate. Într-o primă fază, ba- 
sileul era mulțumit, pentru că prin campania cruciaților 
avea un ajutor militar preţios, în schimbul căruia se ur- 
mărea o apropiere, pe plan religios, de Roma. Princi- 
palul obiectiv al Bizanțului rămânea însă utilizarea în 
favoarea sa a forţei militare cruciate. A recunoaşte pe 


! Claude Lebedel, op. cit., p. 55. 

împăratul bizantin drept suzeran de către baronii franci 
era un fapt esenţial, numai că ei se loveau de obstacolul 
sistemului feudal: aveau deja un suzeran în persoana re- 
gelui Franţei sau a împăratului ori regelui Angliei. Cel 
mult, se putea obține un jurământ de fidelitate. 

După proclamarea Regatului Ierusalimului si respin- 
gerea de către baronii franci a legăturii de vasalitate cu 
papa, in Tara Sfântă s-a creat un sistem feudal autonom, 
varianta unei legături de acelaşi tip cu Bizanțul fiind ex- 
clusă. Primele dificultăți au apărut încă de la început, cu 
ocazia primei cruciade, în cazul Ciliciei, Edesei şi An- 
tiohiei. În aceste trei cazuri, conducătorii cruciați şi-au 
exprimat în mod clar intenţia nerespectării jurământului 
de fidelitate şi dorinţa de a rămâne în teritoriile cucerite. 
La sfârşitul anului 1097, Balduin de Boulogne cucereşte 
Cilicia şi se autoproclamă principe al Edesei. Un exem- 
plu mult mai grav este în cazul Antiohiei, cea mai im- 
portantă cetate bizantină din nordul Siriei până la sosi- 
rea turcilor din 1085. Normandul Bohemond reuşeşte 
s-o preia, invocând printre altele motive de ordin religi- 
os: lupta împotriva „ereticilor” greci, siriaci şi iacobiti, 
care oferă o perspectivă nouă, de latinizare, prin expul- 
zarea episcopilor bizantini şi acordarea de privilegii co- 
merciale oraşelor italiene. 

Astfel, într-un timp scurt, cuceririle cruciate sunt or- 
ganizate într-o manieră absolut diferită faţă de planurile 
initiale. În 1137, împăratul bizantin Ioan Comnenul lan- 
sează o ofensivă asupra Antiohiei. Principele de atunci, 
Raymond de Poitiers, süb presiunea regelui de la Ieru- 
salim, acceptă depunerea unui jurământ de credință față 
de basileu. În 1142, Bizanțul adresează un nou ultima- 

tum pentru predarea oraşului, în schimbul unui ajutor 
pentru cucerirea Alepului. În afara motivatiilor politice, 
conflictul dintre bizantini şi cruciați era şi unul religios: 
fiecare etapă a cuceririi teritoriilor bizantine corespun- 
dea înlocuirii ritului oriental cu cel latin. În plus, Ioan 
Comnenul ridică şi problema Ierusalimului, vechi teri- 
toriu bizantin, dar cruciații refuză cu obstinentá punerea 
în practică a tratatului de fidelitate semnat în 1097, care 
prevedea cedarea teritoriilor cucerite Bisericii Bizantine 
şi basileului. Opoziția era însă totală în condiţiile în care 
pericolul militar turc subzista. Aici se află şi una dintre 
cauzele eşecului cruciadelor şi a dispariţiei trei secole 
mai târziu a Constantinopolui căzut la 1453 sub turci. 
La cererea papei, în 1122, Veneţia accepta construi- 
rea unei flote capabile să transporte în Tara Sfântă în jur 
de 15000 de soldati si 300 de cai. În același timp, îm- 
páratul bizantin Ioan Comnenul anula acordul comer- 
cial cu Venetia, context in care dogele a indreptat pro- 
pria flotă spre Acra in 1123. Cruciații i-au cerut acum 
să-i scape de flota egipteană, care ameninţa Jaffa. Ast- 
fel, forțele venețiene i-au învins pe egipteni la Ascalon 
în mai 1123. Apelul cruciaților este reînnoit şi în cazul 
cuceririi cetății Tyr, noul tratat fiind negociat în schim- 
bul unui alt acord comercial semnat de doge, patriar- 
hul Ierusalimului şi reprezentantul cruciaților în 1124. 
Actul prevedea multe avantaje economice şi comercia- 
le pentru venețieni, aplicabile deja din iulie 1124, când 
Tyrul este cucerit, iar populaţia musulmană avea de ales 
între a părăsi cetatea -și a rămâne sub protecţia noilor 
autorităţi. La Acra si Tyr, venețienii au beneficiat de o 
extrateritorialitate şi de o exceptare totală de taxe pe im- 

porturi şi exporturi, situaţie revendicată şi de Genova şi 
Pisa. 

Pentru lumea arabo-musulmană, o bună perioadă de 
timp incursiunile cruciaților au fost percepute drept o 
prelungire a tentativelor bizantine de recuceriri terito- 
riale. Insă în 1171, Saladin, această personalitate legen- 
dară, preia puterea la Cairo, eliminând regimul fatimid, 
Şi reuşeşte reunificarea Egiptului şi a Siriei, iar în 1187 
cucereşte Ierusalimul. Această mişcare unitară a fost în- 
să temporară, pentru că lumea arabo-musulmană a fost 
nevoită să facă față începând cu secolul al XIII-lea unui 
pericol mai mare decât cel al cruciaților: apariţia în zonă 
a mongolilor, care vor cuceri Bagdadul în 1254. De fapt, 
cruciații nu au ajuns niciodată în inima lumii musulma- 
ne, de aceea Islamul a considerat evenimentele din Pa- 
lestina primului secol de cruciade drept marginale. 

Un alt grup de actori princiari pentru această perioadă 
au fost populaţiile locale. Care erau şi ce puteau aştepta 
de la cruciați? Printre acestea pot fi amintite mai multe 
grupuri: ortodocşii, legaţi de Bizanţ şi aflaţi în opoziţie 

! Comerţul occidental a cunoscut o dinamică importantă odată cu 
afirmarea ambițiilor economice ale Veneţiei. Cetatea condusă de un do- 
ge cu o autonomie politică recunoscută în 1095 avea ca obiectiv prin- 
cipal, în ciuda opoziţiei papale, dezvoltarea unui comerţ triunghiular: 
Venetia-Bizant-Islam. Corăbiile venețiene erau deja prezente în secolul 
al X-lea în porturile siriene şi egiptene, unde făceau comerţ mai ales cu 
sclavi. Cu un decalaj de un secol, portul Bari, recucerit de bizantini din 
mâinile sarazinilor, si portul Amalfi aveau o politică comercială ase- 
mănătoare, numai că pierderea sudului Italiei de către Bizanţ în 1071 a 
diminuat rolul celor două cetăţi maritime. De situaţie au profitat Pisa şi 
Genova. Obiectivul oraşelor maritime italiene era asigurarea unui spri- 
jin logistic pentru transportul st aprovizionarea cruciaților în schimbul 
exceptării de taxe si al altor beneficii comerciale. Interdictiile de ordin 


religios nu au împiedicat schimburile comerciale dintre aceste cetăți şi 
musulmani: săbiile fabricate în Apus erau vândute lui Saladin. 

cu Roma prin rit si credință, şi evreii. În sfârşit nesto- 
rienii, în număr mai mic, par mai puţin amenințați de 
prezenţa apuseană în zonă. Pentru musulmani ei puteau 
fi îngrijoraţi de ameninţarea imposibilității practicării 
propriei credinţe, iar emirii locali că-şi vor pierde din te- 
ritorii şi astfel din putere. Prin contactul cu populaţia lo- 
cală cruciații nu se puteau aştepta la un sprijin important 
din partea acesteia, ignorând ceea ce noi numim astăzi 
într-un limbaj modern situația geopolitică cu implicaţii 
religioase complexe şi obiceiuri de viaţă diferite. 

În acest context, putem spune că raporturile dintre 
bizantini, latini şi musulmani au cunoscut transformări 
uneori derutante. Astfel, după prima cruciadă, occiden- 
talii nu puteau înțelege atitudinea favorabilă musulma- 
nilor. Reacţia pare firească dacă luăm în consideraţie 
mărturia lui Ibn al-Qalânisi, de la sfârşitul anului 1110, 
când Alexie I trimitea o delegaţie la Bagdad, cu o in- 
vitatie adresată musulmanilor: „să se unească pentru a-i 
goni pe francii din Siria”, rugându-i „să-şi mobilizeze 
forţele pentru a pune capăt acestui amestec, care a luat 
proporţii serioase şi a depăşit limitele tolerabile”. Scri- 
soarea se încheia astfel: „Să ne unim pentru a-i înfrân- 
ge pe franci şi să avem o cauză comună pentru a eli- 
mina aceste regate!"! Planul acestei alianţe între bizan- 
tini şi musulmani, ce reiese din acest text, ne face să 
înțelegem mai bine că, prin reprosul adus grecilor, lati- 
nii nu înțelegeau că fraţii lor creştini încercau să scape, 
în funcţie de evenimentele conjucturale, de doi adver- 
sari la fel de puternici, iar alianțele deveneau fluctuan- 


! [bn al-Qalánisi, Dhail ta 'rîh Dimashq (Apendice la istoria Damas- 
cului), ed. Amedroz, Leyde, 1908, p. 173. 

te. Cu privire la acest episod relatat de istoricul arab, 
Ana Comnena este însă mult mai discretă, plasându-l în 
1111, după o gravă înfrângere a sultanatului de Rum în 
fata bizantinilor lui Alexie. Cu toate acestea, Ana subli- 
niază două fapte, pe care latinii nu le puteau califica de- 
cât inadmisibile: atitudinea pacifistă a sultanului, care 
atunci când „a aflat de înfrângerea atâtor trupe, a trimis 
imediat la împărat soli care să ceară pacea, recunoscând 
totodată că de multă vreme voia să vadă domnind pacea 
între musulmani şi romei"!, şi mai ales că alianța isla- 
mo-bizantină făcea parte din mijloacele „prin care (Ale- 
xie) încerca să stăvilească elanul celților”? Aşadar, du- 
pă câţiva ani de cruciadă, latinii îşi formaseră o imagi- 
ne caricaturală despre bizantini: grecii sunt complici cu 
musulmanii şi le cer ajutorul împotriva altor creştini. 

Pentru a înţelege cum de s-a ajuns la o astfel de pă- 
rere la începutul secolului al XII-lea, este suficient să 
ne reamintim de viziunea despre războiul sfânt a bizan- 
tinilor, antitetică față de latini, să înțelegem mai bine 
circumstanțele politico-economice ale cruciadelor, cu 
caracterul lor agresiv, şi apoi să ne dăm seama de viziu- 
nea restrictivă a unei relaţii deteriorate deja începând cu 
1054. În secolul al XIII-lea, partizanii unirii între cele 
două Biserici considerau că despărțirea a dus la pedeap- 
sa divină, Dumnezeu sanctionánd hotărârea de la 1054 
prin turci, care au realizat nenumărate victorii. Aceas- 
tă situaţie i-a sensibilizat-pe bizantini şi latini să încer- 
ce restaurarea unităţii, punct de vedere susținut de Pa- 

! Ana Comnena, Alexiada; trad. Marina Marinescu, ed. Minerva, 
Bucureşti, 1977, vol. II, XIV, HI, 7, p. 269. 


? Ibidem, XIV, IV, 4, p. 273. Prin celți Ana Comnena desemna ade- 
sea pe franci. 

triarhul Ioan Vekkos la 1274, cel care l-a determinat pe 
Mihail al VIII-lea să aprobe efemera unire de la Lyon.! 
Concluzia la care ajungea patriarhul era una clară: cât 
va dura schisma, Dumnezeu [si va întoarce fata de la 
poporul Său, însă prin unirea dintre Biserici creştinii 
vor fi din nou învingători asupra necredincioşilor. Acest 
gen de argumentare este, în secolul al XIII-lea, propriu 
unioniștilor, în timp ce antiunioniştii considerau cá nu 
numai invaziile musulmane erau o consecință a pedep- 
sei lui Dumnezeu pentru separarea dintre Biserici, ci şi 
abaterile de la învăţătura de credință. ? 

Revenind la perioada de început a cruciadelor, pe 
baza surselor existente, putem vedea că Bizanțul, prin 
Alexie I, la începutul domniei sale, nu putea reuşi prin 
mijloace proprii recucerirea teritoriilor din Anatolia. În 
această regiune situaţia era destul de complicată, iar im- 
periul dădea dovadă de lipsă de clarviziune în raportu- 
rile cu lumea islamică. Astfel, atunci când Suleiman 
cucereşte Antiohia de la principele armean Filaret“, 
moare în războiul cu emirul Alepului din 1086, Alexie 

! Referindu-se la amputarea fizică a teritoriului roman, Ioan Vekkos 
spunea că: „dezastrul celor două Biserici, pe care necredincioşii descen- 
denti ai lui Agar le-au ruinat si le-au jefuit, este cauzat de schisma dintre 
cele două Biserici”, loan Vekkos, Sur /'Union des Eglises; PG. CXLI, 
col. 44. Acelaşi patriarh adăuga: „atâta perversitate este în această schis- 
mă, încât a poluat totul în jur”, loan Vekkos, op. cit., col. 16. 

Vezi corespondenţa Patriarhului Atanasie: „dacă atacul a avut loc, 
spunea părintele, acest lucru a avut loc din cauza îndepărtării orto- 
docşilor de învățătura lui Dumnezeu, care a făcut din preceptele evan- 
ghelice legi sfinte. Nimeni nu ignoră faptul că din pricina păcatelor 
noastre ismaelitii sunt stăpâni ai oraşelor creştine”, Athanase, Lettres, 
PG. CXLII, col. 496 si 509. 

3 Suleiman-Sah a fost sultanul de Rum între 1077 si 1086. 

*Filaret Vahram (Brachamios, Bachamios — în textele greceşti) de 


origine armeană, după ce a slujit pe Roman al IV-lea Diogene, de la 
care a primit şi titlul de curopalat, a refuzat să se supună lui Mihail al 

alege să fie de partea regentului Abu'l-Qasim şi nu ia 
in serios oferta lui Malik-Sah, care după Ana Comne- 
na „a trimis la împărat pe Siaus!, propunându-i alianță 
printr-o căsătorie şi i-a făgăduit ca, dacă ajungeau la o 
înţelegere, să-i recheme pe turci din ţinuturile de coas- 
tă, să-i înapoieze cetățile şi să-i vină în ajutor din tot 
sufletul”? De fapt, principalul pericol pentru bizantini 
în vremea lui Alexie I era conjunctia dintre amenintárile 
locale (Abu'l-Qasim, emirul Smirnei-Tchaka) si un alt 
popor turc, pecenegii, stabiliti între Dunăre şi Balcani şi 
invadând Tracia pe la 1086. În această perioadă de cri- 
ză majoră pentru Bizanţ, contele Robert de Flandra tre- 
ce pe la Constantinopol, etapă obligatorie în pelerinajul 
său spre Ierusalim, promițând ajutor împăratului, care la 
rândul sáu apelase si la papá? Acest lucru îl putem ob- 
serva tot din mărturia Anei Comnena, care ne spune că 
în ajunul bătăliei de pe 29 aprilie 1091, când pecenegii 
au fost înfrânți la Muntele Lebunion, împăratul a refu- 
zat să negocieze cu duşmanul pentru că „voia să-i țină 
în aşteptare până la sosirea armatei de mercenari, pe ca- 
VII-lea, înființând în 1078 un principat independent ce cuprindea Tar- 
sul, Mopsuestia, Anazarba, Edesa şi Antiohia. 

! Siaus nu desemna un nume propriu, ci era vorba despre un ciauș, 
adică un sol, un trimis. Ana Comnena foloseşte frecvent ca nume pro- 
prii denumiri de funcţii şi demnități. 

? Ana Comnena, op. cit., VI, IX, vol. I, p. 241. Alexie credea într-o 
eventuală convertire a trimisului şi după aceea să recupereze Sinope, 
în cazul, în care Malik-Sah ar fi acceptat alianța. „Împăratul l-a primit 
pe sol şi a citit scrisorile sultanului, apoi,.fără să spună un cuvânt de- 
spre căsătorie, văzând că Siaus (solul) era un om inteligent, l-a întrebat 
de unde se trăgea şi cine erau părinţii lui. Spunându-i acesta că mama 
sa era din Spania şi mărturisindu-i că tată! său era turc, împăratul s-a 
străduit să-l facă să primească Sfántul Botez.” 


? Potrivit surselor occidentale, Alexie ar fi adresat in 1091 scrisori 
papei Urban al II-lea, cerându-i ajutorul. 

re o aştepta să vină de la Roma”.! Indiferent de planu- 
rile unor alianţe conjuncturale, ce era mai rău a trecut, 
iar turcii au rezolvat celelalte probleme: cu puţin inain- 
te de moartea sa, Malik-Sah l-a eliminat pe Abu'l-Qa- 
sim, în timp ce in 1093, sultanul de Rum, Kilidj Arslan, 
l-a omorát pe Tchaka. Din acest moment, Alexie I pu- 
tea sá treacá la un program de recuceriri, conform unei 
scheme de atátea ori probate de predecesorii sái. Din 
păcate, Bizanțul se pare cá nu a reuşit să facă o analiză 
completă a stării de fapt prin care trecea, existând clar 
o diferenţă între programul său tradițional şi mijloacele 
de punere în practică, între teocraţia imperială si reali- 
tatea istorică.? Era în noul context geopolitic şi o adu- 
cere-aminte a unor evenimente anterioare, precum cele 
din 626 sau 717, în care purtarea de grijă a lui Dumne- 
zeu salvase oraşul lui Constantin, aşa cum se întâmpla 
şi acum în conflictul cu pecenegii. Noile evenimente pă- 
reau încurajatoare pentru bizantini numai că normanzii 
lui Robert Guiscard împreună cu fiul său Bohemond au 
debarcat în 1081 pe coasta Epirului cu intenţia declarată 
de a cuceri chiar Constantinopolul.? De aici si dificulta- 
tea unei alegeri corecte între un ajutor aşteptat (latinii) 
si un adversar cunoscut (musulmanii), o ecuaţie politi- 
cá pe care Alexie trebuia s-o rezolve ţinând seama şi de 
un conflict mai vechi cu latinii (normanzii). Împăratul 

! Ana Comnena, op. cit., vol. II, VIII, V, p. 17. 

? Cánd Alexie I îi atacă pe pecenegi, „el nu se bizuia de fapt pe ráz- 
boinici, pe cai sau pe mașini de război, ci se încredința Celui de Sus. 
Aceste rugăciuni au durat până către miezul nopţii”. Ana Comnena, op. 
cit., vol. IT, VIII, V, p. 18. 

* Goffredo Malaterra biograful lui Guiscard, declara cá normandul 
„dorea să ajungă până la Bizanţ, să ia coroana, sceptrul si însemnele 


imperiale, să devină el împărat”, vezi G. Malaterra, De rebus Gestis 
Rogerii Comitis III, 13, Bologna, 1917. 

credea în motivațiile religioase ale latinilor, dar nu pu- 
tea uita războaiele cu normanzii, şi era greu de evitat 
amalgamul dintre cuceririle simple şi un pelerinaj ma- 
siv, armat, în spațiul bizantin: „Latinii, care, la fel ca 
Bohemond si ai săi, tinteau de multă vreme spre impe- 
riul romeilor şi voiau să-l cucerească, pe motiv că as- 
cultau predicile lui Petros, aşa cum se spunea, au pus la 
cale această mare mişcare, înşelându-i pe cei mai încre- 
zători şi, prefăcându-se că pleacă în expediţie împotriva 
turcilor pentru a elibera sfântul mormânt, şi-au vândut 
moşiile.”! De aceea, sosirea, la puţin timp după această 
relatare, a lui Bohemond la Constantinopol nu făcea de- 
cât să reamintească imagini mai vechi şi să-l determine 
pe Alexie să creadă cu adevărat că principele latin avea 
planuri ascunse: „Astfel, când Bohemond a sosit, împă- 
ratul l-a primit zâmbind, s-a interesat cum a călătorit şi 
l-a întrebat unde îi lăsase pe ceilalți conti. Bohemond 
a răspuns la toate întrebările după cum socotea că este 
mai bine; împăratul, în mod elegant, i-a amintit ce făp- 
tuise odinioară împotriva Dyrrachiumului şi Larissei şi 
de duşmănia de altădată.? 

Reflectiile Anei Comnena cu privire la tatăl sáu, du- 
pă moartea lui Bohemond din 1111, când Tancred se 
crampona de Antiohia, în loc să o cedeze bizantinilor, 
clarifică motivele pentru care împăratul îi ajutase pe 
cruciați, dar avea şi refineri cu privire la ce va urma: 
„După moartea lui Bohemond, Tancred a păstrat în mâ- 
nă Antiohia, pe care o socotea cu totul proprietatea lui, 
luánd-o de sub puterea-împăratului; împăratul se gândea 


! Ana Comnena, op. cit., vol. II. X, VI, 7, p. 91. 
? [bidem, vol. II, X , XI, 1-2, pp. 109-110. 

în acelaşi timp la jurămintele privitoare la această ceta- 
te, călcate de barbarii franci, la marile sume de bani pe 
care le cheltuise, la greutăţile nenumărate îndurate pen- 
tru a duce aceste mari armate ale Occidentului în Asia, 
având mereu de a face cu oameni foarte plini de ei şi fă- 
ră respect, la numeroasele armate ale romeilor pe care 
le trimisese cu ei împotriva turcilor, şi aceasta din două 
pricini: mai întâi pentru a-i împiedica să cadă pradă să- 
biilor turceşti (căci se îngrijea de aceştia, fiind creştini) 
Şi în al doilea rând pentru că, aliindu-se cu ai noştri, 
ei distrugeau unele cetăţi ale ismaelifilor, dând altele 
împăraţilor romeilor, din atâtea suferinţe, trudă, cheltu- 
ieli, el nu avusese nici un folos pentru imperiul romei- 
lor, căci aceştia păstrau cu dinţii cetatea Antiohiei şi nu 
ne dădeau celelalte cetăți; nu putea îngădui defel aceasta 
Şi nici nu se putea împiedica, de fapt, să le răspundă cu 
mijloace drastice pentru a pedepsi o purtare neomeneas- 
că din partea lor.” Din acest moment pentru împărații 
bizantini şi pentru opinia publică de la Constantinopol, 
latinii, sub masca unor intenţii pioase, vor fi consideraţi 
drept nişte duşmani ce vor să le cucerească imperiul. De 
asemenea, Ana Comnena consemnează în cartea sa că 
„lăcustele anunțau apropierea trupelor france'?, cu alte 
cuvinte multitudinea si constanţa atacurilor latine erau 
asociate şi cu semne naturale. 

Noul raport de forțe din perioada cruciadelor a dus şi la 
schimbarea poziţiei pragmatice pe care Bizanțul a avut-o 
față de islam şi latini, de acum creştinii ortodocşi aflân- 
du-se într-o situaţie inconfortabilă. Unii au uitat pur şi 


! Ibidem, vol. II, XIV, II, 1, p. 258. 
? Ibidem, vol. II, X, V, 8, p. 87. 

simplu cine le era adevăratul adversar, foarte puţini ade- 
rând la principiul de cruciadă, contrar tradiţiei bizantine, 
ghidaţi şi de călugării care nu acceptau ideea de război 
sfânt. Cu toate acestea, exista încă o elită laică sau chiar 
bisericească, ce nu putea accepta ideea că adevărații ad- 
versari erau numai latinii, opinie asociată si cu tradiția 
unitară a creştinătăţii consolidată odată cu presiunea 
crescândă a otomanilor.! În comparaţie cu noul statut de 
putere internaţională, pe care-l are Bizanțul în vremea 
lui Alexie Comnenul, ura față de latini pare diferită față 
de poziţia tradițională afişată faţă de islam: relaţii diplo- 
matice, alianţe, chiar vizite ale sultanilor la Constanti- 
nopol, o atitudine aparent destinsă, care ascundea totuşi 
retinere şi chiar dușmănie împotriva musulmanilor. 

Din perioada cruciadelor există stereotipii de per- 
ceptie, ce se vor menţine şi după cele două căderi ale 
Constantinopolului din 1204 şi 1453. Încă din prime- 
le pagini ale Alexiadei, Ana Comnena îi considera bar- 
bari atât pe Roussel de Bailleul, cât şi pe turcul Tutach.? 
Conotaţiile cuvântului rămân destul de vagi, lumea bar- 
bară fiind un fel de infern terestru, poate chiar şi în sânul 
populaţiei romane, adesea găsind texte ce pun în paralel 
moravurile barbare cu cele ale împăraților bizantini cei 
mai controversaţi. Un exemplu in acest sens este atitudi- 
nea fiilor lui Constantin Vatatzes de la sfârşitul secolului 
al XII-lea, care preferau să rămână printre barbari, decât 
să trăiască în atmosfera sângeroasă instaurată de Andro- 
nic Comnenul.? De asemenea, atitudinea ostilă față de 


! Vezi W.M. Daly, „Christian Fratemity, the Crusaders and the Secu- 
rity of Constantinople, 1097-204", in Medieval Studies, XXII, 1960. 

? Ana Comnena, op. cit., vol. I, I-II, pp. 11-14. 

3 „Vie de Jean Vatatzés", in Bizantinsche Zeitschrift XIV, 1905, p. 205. 

latini se poate observa şi din spusele Patriarhului Mihail 
Anchialos, care scria lui Manuel I Comnenul: „Dacă 
suntem dominați de necredincioşi, nu ni se va întâmpla 
nimic, în timp ce dacă ne aláturám italienilor, vom plăti 
scump, deoarece alegem un pericol ce ne ameninţă dog- 
ma. Un agarean domină viața mea exterioară, dar un ita- 
lian îmi atacă sufletul: primului mă supun fără să ader, 
în timp ce cu celălalt dacă mă arăt de acord în credință, 
ÎI scot pe Dumnezeu de la mine.” 

În secolele al XII-lea-al XIII-lea, un asemenea text ne 
arată că problema turcă se afla în miezul violentelor dis- 
pute interne şi va rămâne până la sfârşitul imperiului. Alți 
autori pro-occidentali, precum Nichita Choniates, amin- 
teau că turcii încă din vremea lui Alexie I Comnenul în- 
cálcau tratatele cu Bizanțul, ceea ce ar explica atitudinea 
sultanului Kîlîdj Arslan, care, după ce promisese că va da 
lui Manuel cetatea Sevasta, a refuzat să subscrie angaja- 
mentului în momentul executării. Pentru acelaşi Chonia- 
tes perfidia turcilor nu se limitează numai la nerespectarea 
unor tratate, ci capătă proporţiile unui adevărat machia- 
velism, suveranul bizantin fiind reprezentat ca un biet na- 
iv. Exemplul invocat este tot Kilidj Arslan, care îşi arată 
aparenta prietenie față de Manuel Comnenul prin apelati- 
vul de „tatăl meu", dar în realitate trupele sale „muşcau” 
din teritoriul bizantin. Pentru partizanii unităţii creştine, 
atașați atitudinii antimusulmane şi permeabili ideologiei 
cruciadei, turcii reprezentau un pericol real, iar o atitudi- 
ne intelegátoare față de ei ar fi condus mai degrabă la o 
trădare şi la o pedeapsă firească venită de la Dumnezeu. 
^. ^M. Balivet, „Deux partisans de la fusions religieuse des chretiens 


et des musulmans au XVe siecles, le turc Bedreddîn de Samavna et le 
grec Georges de Trébizonde"; in Byzantina, X, 1980, p. 382. 

Tot acum, musulmanilor li se imputau si o serie de 
vicii, Patriarhul Atanasie acuzându-l pe Andronic al 
II-lea că din neglijență a permis pătrunderea unor pă- 
cate în imperiu. Este clar cá în toate acuzaţiile invocate 
se regăseau toate popoarele barbare, turci şi latini la un 
loc, manipulatori de bani şi de dorinţa de a stăpâni te- 
ritorii ce nu le aparțin. Bizantinii secolelor al XII-lea-al 
XIII-lea au manifestat față de musulmani o idee con- 
formă atomizării accelerate, falsă şi periculoasă, în de- 
trimentul găsirii unor soluţii de unitate. Elita bizantină 
se vedea acum împărțită inegal între două opinii: cea a 
organizării unei cruciade generale împotriva turcilor, ce 
presupunea unirea cu Roma, si cea a abandonului in mâ- 
na lui Dumnezeu, care va reda într-o zi teritoriile cuce- 
rite de islam, cu condiţia ca Ortodoxia să revină asupra 
conduitei sale morale. Fie că era adoptată una sau alta 
dintre cele două păreri, recucerirea teritoriilor pierdute 
presupunea o adeziune angajată din partea tuturor clase- 
lor sociale ale imperiului. 

La sfârşitul secolului al XIII-lea, populaţia Constan- 
tinopolului intelesese că Imperiul Bizantin era un stat 
tributar otomanilor, astfel încât suveranii acestei perioa- 
de erau nevoiţi să se sprijine mai degrabă pe bunăvoința 
turcilor, decât să accepte compromisul cu latinii. Pentru 
păstrarea vechilor posesiuni și ameliorării poziţiei soci- 
ale, aristocrația începe, încă de la începutul secolului al 
XIII-lea, să pactizeze cu turcii.. Cronicile vechi turceşti 
amintesc de astfel de episoade,-un exemplu fiind dat de 
soldaţii ortodocşi bizantini sau sârbi care se aliau uneori 
cu Orhan, fiul lui Osman, iar Pahimeres amintea de un 
căpitan catalan aliat şi el forțelor lui Osman. De acum, 

soldaţi creştini precum bizantinii, sârbii, albanezii, bul- 
garii reprezentau contigente importante în armata oto- 
mană, aşa cum mărturisea în jurnalul sáu Bertrandon de 
la Broquiére în 1432: „Din armata care a fost recent in 
Grecia, o mare parte erau creştini; se ştie că despotul 
Serbiei a trimis pe unul dintre fiii săi cu cai de luptă, de 
asemenea din Albania, Bulgaria, care sunt creştini, ca- 
re nu îndrăznesc să spună ceva şi mai sunt şi sclavi ce 
merg, la război, care sunt tot creştini.”! Din acest citat, 
recunoaştem originea soldaţilor creştini din armata tur- 
că: statele tributare Bizanțului, Serbia şi Albania, sau 
încorporate imperiului, precum Bulgaria, care nu aveau 
de ales atunci când sultanul le cerea trupe. Un exemplu 
în acest sens este cel al despotului Gheorghe Brancovici 
(1427-1456), care se supune sultanului prin plata unui 
tribut şi furnizarea de trupe, păstrând în acelaşi timp şi 
relaţii bune cu vecinii unguri. În afară de acest tip de 
relaţie între creştini şi turci, mai putem aminti şi fap- 
tul că majoritatea înalților funcţionari otomani, până la 
sfârşitul domniei lui Mahomed al II-lea, erau de origine 
balcanică. După moartea sa, în Marele Vizirat au ajuns 
funcţionari servili, greci, sârbi sau albanezi, care-şi vor 
aminti mereu de compatrioţii lor. 

În ceea ce-i priveşte pe latini, aceștia au uitat de 
eventualul ajutor pe care l-ar fi putut da Bizanțului in 
noul context geopolitic, având şi o datorie de „revanşă” 
după gestul de la 1204 şi se vor limita la apărarea unei 
idei exprimate deja după prima cruciadă: trebuie recu- 
cerit Constantinopolul pentru: a-i înfrânge pe musul- 


! Bertrandon de la Broquiére, Le Voyage d 'Outremer, ed. Ch. Sche- 
fer, Paris, 1892, p. 185. ` 

mani. Această mentalitate latină ascundea de fapt nos- 
talgia după hegemonia latină pierdută parţial în 1261, 
iar bizantinii înainte de căderea de la 1453 aveau amin- 
tiri triste cu atacurile angevine din Albania, conflictele 
navale cu venețienii şi genovezii şi jafurile catalanilor. 
Dincolo de obiectivele politico-religioase ale latinilor, 
bizantinii ştiau ce fel de prejudecăţi aveau occidentalii 
cu privire la soarta lor, ruina în care se afla Constanti- 
nopolul fiind considerată de multi o pedeapsă prea mi- 
că. Aşadar, indiferența latinilor a avut drept rezultat o 
atitudine de retinere, care a lăsat Bizanțul singur în faţa 
turcilor, exceptând poate unele rare episoade de coaliza- 
re ortodoxă, cu rezultate însă dezastruoase. Două seco- 
le de confruntări au permis Bizanțului să priceapă că o 
eventuală înţelegere cu vecinul musulman ar fi posibilă, 
pe când apropierea de creştinii latini părea tot mai im- 
probabilă, pentru că unirea ar fi condus spre pierderea 
unei identități în sânul unicii creştinătăţi, dominată însă 
de Biserica Romană. În noile condiţii create în timpul 
cruciadelor, dar mai ales după cruciada a IV-a, sfârşitul 
imperiului era unul anunţat, data urmând să fie mai de- 
grabă o chestiune de timp. 


O călătorie plină de obstacole 


Înaintea oricărui gest, orice iniţiativă sau dorinţă de- 
liberată de deplasare presupune lucrarea corpului uman. 
El se mişcă, se dilată, se întinde, se destinde sau îşi mo- 
difică volumul. Fiecare dintre noi, mai devreme sau mai 
târziu, ne descoperim nomadismul sau sedentarismul, 
suntem dornici de a călători sau devenim statici, imo- 
bili, legaţi numai de un anumit spaţiu. Un grup mare de 
persoane care se deplasează poate produce teamă puterii 
statului prin care trece, pentru că uneori riscă să devină 
incontrolabil. În cursul unei mişcări de anvergură, pe 
spaţii mari, cu mijloace diverse, terestre sau maritime, o 
asemenea călătorie implică multe obstacole. În ce mo- 
ment începe cu adevărat o călătorie? Dorinţa, iniţiativa, 
predica, promisiunea, curajul etc. pot defini un proiect 
de anvergură precum cruciadele. Când putem vorbi de- 
spre un început al acestui demers, când cei care s-au lă- 
sat motivaţi de o asemenea călătorie au lăsat totul şi au 
plecat cu minimul de mijloace de subzistență? Întrebări 
multe, valabile şi astăzi în condiţiile unei migrații cres- 
cute şi îngrijorătoare dintr-o lume săracă către ţări bo- 
gate, între un spaţiu aflat în conflict spre un altul de pa- 

ce, linişte şi dezvoltare economică. Motivatiile în cazul 
cruciaților au fost altele. Momentul plecării este cel al 
părăsirii locuinţei, când persoana este plasată deja în- 
tre două lumi, într-o logică specială: spațiul pe care l-a 
părăsit şi imaginarul lumii pe care o va descoperi până 
la destinaţia finală. Plutind vag între două destinaţii, în- 
tr-o stare de incertitudine spaţială şi temporală, cultu- 
rală, religioasă şi socială, cruciatul pătrunde între cele 
două. El este tot mai departe de propriul domiciliu şi 
mai puţin îndepărtat de destinaţia finală, circulând într-o 
zonă albă, neutră, atingând şi puncte zenitale şi căderi 
abrupte, violente. Vin de undeva, se îndreaptă spre ce- 
va, acumulează kilometri, care-i îndepărtează de fami- 
lie, şi se apropie de celălalt, mai puţin cunoscut. Aceas- 
tă lume a intermediarului, în care au intrat de-a lungul 
călătoriei lor către Tara Sfântă, le-a impus legi proprii, 
ignorate de relațiile umane cu care se obişnuiseră până 
atunci. Cai, care, corăbii, mers pe jos au fost mijloace 
de deplasare ale unui spaţiu comun, unui timp de trece- 
re de la un punct la altul. În acest microcosmos comuni- 
tar s-a desfăşurat o intersubiectivitate limitată de timp, 
până la destinaţie participanţii având posibilitatea de a 
vorbi, simpatiza, schimba idei, povesti secvenţe de viaţă 
care au creat o atmosferă particulară. Inevitabil, durata 
variabilă a călătoriei de la câteva săptămâni la mai mul- 
te luni a creat reguli colective şi habitusuri sociale, cru- 
ciatul-călător şi pelerin angajându-se în ceea ce mai târ- 
ziu Heidegger numea flecárealá, trăncăneală, o practică 
compensatorie pentru arígoasa generată de părăsirea do- 
miciliului, trecerea prin Gonflicte armate si sosirea într-o 
lume ideală, dar necunoscută. În acest schimb de cuvin- 

te, care în anumite momente devenea o finalitate, şi nu 
neapărat un mijloc de comunicare, suprafața verbală ris- 
ca să devină prioritară față de profunzimea intelectuală: 
erau discuţii fără importanţă, transformate în motivații 
de bravură justificativă pentru idealul cavaleresc. Între 
ele, proximitatea generată de flecăreală: peripetiile de 
călătorie, de la încrederea banalizată la autobiografia 
transfigurată în epopee. 

În acest spaţiu mental se încrucișau cei dornici să 
ajungă la destinaţie, să vadă, să se întâlnească cu un spa- 
tiu aducător de iertare a păcatelor si de mântuire, cu cei 
care deja au văzut şi le puteau împărtăși amintiri. Acest 
loc de extrateritorialitate părea pentru unii în afara tim- 
pului, cu un alt ritm social, corpul încercând să-şi regá- 
sească caracteristicile naturale şi să se supună ritmului 
biologic: el mănâncă şi bea când îi este foame şi sete, 
doarme când îi este somn. Între cele două, cruciații au 
experimentat subiectivitáti radicale, au pus în oscilare 
o logicá necunoscutá. Motivati de apropierea de Locu- 
rile Sfinte, ei se jucau cu decalajul dintre corpul social 
şi cel natural, civilizaţie şi biologie, fiecare persoană 
resimtind plăcerea vieţii din trup prin experimentarea 
emoţiilor si a forţei fizice. Între cele două s-a născut o 
geografie istorică specială, atopică, un spaţiu nou, un alt 
timp, nu întotdeauna stabil sau durabil. În perioada cru- 
ciadelor, latinii au creat spatii de incrucigare, suprafeţe 
de extrateritorialitate cu bizantinii şi musulmanii. Între 
locurile părăsite şi noile spaţii, în care au ajuns pe uscat 
sau pe apă, protagoniştii-acestor expediţii au experimen- 
tat şi noutăți metafizice: bucurii, tristeti, violente, iubiri, 
speranţe, frici etc. A călători în grupuri mai mari sau mai 

mici a permis şi construirea de prietenii şi antipatii, zi cu 
zi, ani de-a rândul. Călătoria în grup a impus şi o alege- 
re: săracii între ei, bogaţii cu ai lor, si unii şi alții cu un 
scop aparent precis, dar mai bine clarificat pe parcurs. 
Aceste categorii primare de prietenii au condus la expe- 
rimentarea vieţii în comun, la schimburi, linişte, efort, 
oboseală, odihnă, emoții, complicitate. Marşul, mân- 
carea abundentă sau lipsa hranei şi a băuturii, sculatul 
în zori, diversitatea circumstanțelor trăite în comun au 
transformat trupurile acestor pelerini şi luptători în ade- 
vărate seismografe hipersensibile, susceptibile de mul- 
te ori la exces. În această logică, camaraderia era foarte 
importantă, pentru că între prieteni totul este la comun: 
timp, spaţiu, energie. Forţa unuia compensează slăbiciu- 
nea celuilalt, oboseala primului mobilizează rezistența 
celui de-al doilea. Dorinţa, credinţa în idealul suprem 
al întâlnirii cu Hristos, aspiraţiile materiale şi spirituale, 
determinarea în îndeplinirea lor, voinţa pulverizau obo- 
seala, slăbiciunile, emoțiile negative. Inifiativele latine 
de eliberare a Locurilor Sfinte, contactul brutal cu mu- 
sulmanii şi chiar cu bizantinii sau cu populaţiile locale 
cu care au intrat în contact în drumurile lor le-au fragi- 
lizat dragostea. 

Drumul parcurs până la Constantinopol sau până în 
Tara Sfântă a reprezentat pentru fiecare participant oca- 
zia conştientizării simţurilor: a auzi, a vedea şi a pri- 
vi mai intens, a gusta şi-a atinge cu mare atenţie corpul 
uman în emoție, concentrat şi gata pentru noi experienţe, 
înregistra mai multe-dâte ca de obicei. Orice deplasare 
presupune şi astăzi o füncfionalitate senzorialá amplifi- 
cată: emoția, afecțiunea, entuziasmul, mirarea, intero- 


BIZANTINI, LATINI ȘI MUSULMANI ÎN PERIOADA CRUCIADELOR 191 


garea, surpriza, bucuria, dezamăgirea, toate se amestecă 
într-un exerciţiu de dezrădăcinare şi diferență. 

Fiecare participant la cruciadă, în calitate şi de pele- 
rin, era nevoie să se angajeze deplin într-o călătorie ex- 
terioară şi interioară. Nu puteai pleca spre Tara Sfântă, 
spre locul unde a vieţuit Hristos, dacă inima nu simțea 
acest lucru. Motivația interioară este o condiţie foarte 
importantă pentru majoritatea Părinților bisericeşti şi 
a teologilor medievali, printre care Petru Venerabilul, 
abate al Mănăstirii Cluny. Pentru a-şi argumenta o astfel 
de idee, el se referă la poetul Horaţiu: „Cei care străbat 
mările schimbă cerul, dar nu şi spiritul.” Alţi autori mo- 
nastici subliniau incapacitatea cruciaților de a pleca in 
călătorie spre Ierusalim, fără o veritabilă convertire per- 
sonală. Ideea este dezvoltată şi de Bernard de Clairvaux, 
care considera că un cruciat nu putea participa la tumi- 
rurile cavalerești, pentru că avea statutul de pelerin.? El 
ataca o astfel de intenţie pe care o aveau Henric I, fiul 
contelui de Champagne si Robert I, fratele regelui, con- 
sideránd inacceptabilá o astfel de practicá ce tinea de 
rázboiul aristocrat. Din pácate, Bernard de Clairvaux ui- 
ta cá tocmai practica aventurii cavalereşti, manifestată 
în turnire, îi motiva pe doritori să plece în cruciade. De 
asemenea, călugării cistercieni credeau mai degrabă în 
superioritatea rămânerii într-un spaţiu închis, respectiv 
în mănăstire, decât să plece în cruciadă sau în pelerinaj. 
Scrisă de unul dintre ei în Anglia între anii 1128 şi 1161, 
Viziunea lui Gunthelm ilustrează într-un mod exemplar 

! Petru Venerabilul, The Zerter of Peter the Venerable, ep. 399, ed. 
G. Constable, Cambridge, 1967, p. 286. 


? Marin Aurell, op. cit., p. 74. 
3 Ibidem, p. 75. 

care ar trebui să fie ierarhia valorilor. Personajul princi- 
pal este un om cu multe păcate, care se pocăieşte prin 
participarea la cruciadă, unde se remarcă prin forță si 
curaj. Revenit în Occident, el devine novice cistercian. 
Abatele mănăstirii sale îi cere să depună voturile defi- 
nitive, dar el este ispitit să plece din nou in Tara Sfân- 
tă. Într-o noapte el se luptă cu diavolul, care-i creează o 
stare de letargie timp de trei zile. În acest interval, el îl 
visează pe Sfântul Benedict de Nursia, părintele mona- 
hismului apusean, care îl urcă pe o scară, la capătul că- 
reia îl aşteaptă Maica Domnului. Aici, el pronunţă votu- 
rile. Tot aici, îl vede şi pe un călugăr cistercian, pe nume 
Matei, trecut la Domnul, care îl învaţă calea renunțării 
la propria voie. Revenit pe pământ din această viziune, 
el face ascultare superiorului său, alege calea religioasă, 
cea mai bună dintre toate, evitând astfel ispitele cu ca- 
re sunt asaltati pelerinii înarmaţi, care pleacă spre Tara 
Sfântă.! Această istorioară este profund legată de spiri- 
tualitatea benedictină. Călugării acestui ordin, care ci- 
tesc în fiecare zi Regula Sfântului Benedict, pomenesc 
de ascultare şi renunțare la propria voie. 

La contactul cu spaţii noi, până atunci imaginate, cu 
emoții preliminare difuze, percepții dezordonate, cu o 
multiplicitate de informaţii dezordonate, cruciatul ajun- 
ge să perceapă la destinaţie ambianța orientală, cu miro- 
suri şi culori neobişnuite, cu o primire rezervată, chiar 
rece, cu o climă pentru care îţi trebuie o vreme pentru 
acomodare. Odată cotidianul epuizat, urma instalarea, 
organizarea spațiului éliberat şi cucerit. 


! „The Vision of Gunthelm and the Other Visions Attributed to Pe- 
ter the Venerable", in Revue bénédictine, 66, 1956, pp. 105-113. 

Riscul unei astfel de călătorii era în ce măsură spaţiile 
străbătute cu oameni şi cetăţi, tradiţii şi obiceiuri cores- 
pundeau ideii pe care şi-o făcuseră cruciații atunci când 
au pomit la drum. La capătul traseului, multi ajungeau 
la perspectivismul nietzschean: nu există adevăr abso- 
lut, ci numai adevăruri relative, nu poţi avea un etalon 
ideologic, metafizic sau ontologic pentru a măsura al- 
te civilizaţii, ci, dincolo de conflictul interior, trebuie 
voinţă pentru a te lăsa umplut de specificul local, ase- 
menea principiului vaselor comunicante. Si atunci ca şi 
astăzi, rămânem prizonierii locului nostru de naştere, 
limbii materne, creşterii şi formării în anii copilăriei. 

Timp de două secole, un număr important de oameni 
s-a deplasat din Europa spre Palestina. Două cuvinte, 
mântuirea şi iertarea păcatelor, un nume - lisus, un loc 
— lerusalimul, fără a avea o imagine spaţială clară, i-a 
atras emoţional pe foarte mulţi să plece într-o călătorie, 
ignorând obstacolele prin care urmau să treacă. Oraşe 
întregi au plecat spre Ţara Sfântă. Astfel, în 1096, în 
timpul primei cruciade, plecarea a fost stabilită pentru 
jumătatea lui august, adică după recoltarea grâului, pen- 
tru ca să fie asigurate provizii în vederea unei călătorii 
pline de neprevăzut. În prima fază, au fost alese drumuri 
terestre: din Franţa şi Lorena, din Flandra şi Germania, 
credincioşii se îndreptau în direcţia est sau sud-est spre 
Dunăre. Ei plecau în familie, bărbaţi şi femei cărând du- 
pă ei bunuri de strictă necesitate. Cronicarul Guibert de 
Nogent povesteşte: „Nu este nimic mai impresionat de- 
cât să priveşti la aceşti amáráti care-şi ataşau de sarete 
cu două roti boii, ce-cărau bagajele modeste şi copiii.” 


! Charles-Emmanuel Dufourcq, „L'impossible voyage en Terre 
sainte", in vol. lui Robert Delort, Les croisades..., p. 21. 

De fiecare dată când aveau în față un castel sau o ceta- 
te se întrebau dacă nu cumva ajunseseră în faţa Ierusa- 
limului. Pentru încurajare, intonau cântece bisericeşti: 
„Sfântul Mormânt este salvarea noastră”, care le permi- 
teau să acceadă la un imaginar plin de subiectivitate. 

În secolele al XII-lea-al XIII-lea au avut loc migrații 
ciudate conduse de eremiţi, care chemau populaţia să-şi 
ia crucea şi să meargă spre Ierusalim. Înarmaţi cu săbii 
Şi cu topoare, încadraţi uneori si de câţiva clerici şi ca- 
valeri, aceste grupuri încercau să ajungă in Tara Sfân- 
tă. Un exemplu în acest sens este cruciada copiilor din 
1212. Toate aceste mişcări, grupuri armate improviza- 
te erau animate de un misticism elementar, se mobilizau 
prin cântări şi degenerau adesea în grupuri de aventurieri 
Şi hoţi lipsiţi de scrupule. Practic, în aceste călătorii fa- 
miliile de oameni simpli se amestecau cu bande armate 
de tineri şi de tot felul de aventurieri, care au traversat 
Europa Centrală timp de două secole în încercarea de 
a ajunge in Tara Sfântă. Astfel, avem de-a face cu ex- 
peditiile lui Godefroy de Bouillon, care cucereşte Ieru- 
salimul în 1099, sau cu Frederic Barbarossa în timpul 
cruciadei a treia din 1187. În momentul în care Saladin 
recucereşte Ierusalimul de la creştini în 1187, împăratul 
decide plecarea într-o expediţie armată în vederea ajun- 
perii în Orient pe cale terestră. În acest sens, el ia o serie 
de măsuri care vor rămâne practici curente pentru viitoa- 
rele expediţii militare: interzicerea blasfemiei, a jocului 
de zaruri, a veșmintelor sornptuease şi a bijuteriilor, in- 
terzicerea prezenţei feminine cu două excepţii: spălăto- 
resele şi femeile în vârstă. În privinţa soldaţilor, înrolarea 
se făcea numai în situaţia în care îşi puteau permite pro- 

curarea şi întreținerea armamentului, precum şi asigura- 
rea individuală a hranei pentru o perioadă de doi ani. 

Traseul parcurs era unul clasic: de-a lungul Rinu- 
lui, de la nord la sud, străbătând apoi cursul Dunării, 
de la vest la est, câmpia Ungariei, ai cărei locuitori erau 
creştinii de la începutul secolului al XI-lea, Balcanii, 
prin Belgrad, Sofia şi Adrianopole, până la Dardanele, 
pe malul Mării Marmara sau Bosfor, până la Constanti- 
nopol. Pe lângă acesta, mai erau şi alte variante: la pri- 
ma cruciadă, în 1096, francezii din sud au ales traversa- 
rea Alpilor, a nordului Italiei şi a Dalmației, după care 
ajungeau la Durazzo (Durres), în Albania, şi continu- 
au pe vechiul drum roman Egnatia, care unea Duraz- 
zo de Constantinopol. La sfârşitul secolului al XI-lea, 
cruciații anglo-normanzi traversau Franţa, Alpii si Italia 
până în porturile Bari şi Brindisi. Acest itinerar a fost 
ales în 1190 de Filip August al Franţei şi de rivalul său 
Richard Inimă de Leu al Angliei, care s-au întâlnit apoi 
cu Frederic Barbarossa. Filip a trecut prin Genova, Ri- 
chard pe la Marsilia, iar apoi au traversat Italia până la 
strâmtoarea Messina. 

Indiferent de starea materială a participanţilor, difi- 
cultátile unui astfel de drum erau aceleaşi. Cavalerii 
plecaţi din Renania în aprilie-mai 1096 ajung la Marea 
Marmara în toamna aceluiaşi an, cu un efectiv mult di- 
minuat față de grupul de start. În timpul primei cruci- 
ade, armata lui Godefroy de Bouillon, model de orga- 
nizare, a avut nevoie de patru luni şi jumătate pentru a 
se deplasa de la Moselle" până la Constantinopol: au- 


! Moselle este astăzi un departament din nord-estul Franţei, din re- 
giunea Lorena, si care poartă acest nume de la râul care-l traversează. 

gust-decembrie 1096. Pentru cruciada a doua, trupele 
împăratului Conrad al III-lea (1093-1152, primul rege 
al Germaniei aparținând dinastiei de Hohenstaufen) au 
părăsit Niirenbergul în aprilie 1147, îndreptându-se spre 
Regensburg pe Dunăre, ajungând cinci luni mai târziu la 
porţile Bizanțului, iar regele Franţei Ludovic al VII-lea 
pleacă din Metz în iunie 1147 şi ajunge în octombrie ur- 
mând practic acelaşi traseu. Armata lui Frederic Barba- 
rossa a avansat şi mai greu, având nevoie de zece luni 
pentru a se deplasa de la Regensburg (Germania) la Dar- 
danele (mai 1189-martie 1190). 

Durata mare a călătoriei este explicabilă prin nume- 
roasele obstacole: dificultăţi materiale, calitatea drumu- 
rilor (nu toate drumurile romane erau bine întreţinute), 
traversarea zonelor muntoase (maxim 10 km pe zi), la 
câmpie trebuiau evitate zone cu noroi sau văile mlăş- 
tinoase, la care se adăugau ploaia şi ninsoarea (iarna 
foarte grea a anilor 1096-1097, cu dificultăţi majore de 
traversare a Alpilor Dinarici si Ilirieni). În afara marilor 
oraşe, podurile erau rare, iar pentru a trece fluvii şi râuri 
existau două soluţii: poduri improvizate sau înotul. Ca- 
zul lui Frederic Barbarossa este revelator în acest sens 
(se îneacă în iunie 1190 în apropierea Ţării Sfinte). Pro- 
curarea hranei era de asemenea o obsesie: cavalerii vâ- 
nau când puteau, iar uneori aveau loc şi accidente, care 
puteau costa viața unora dintre ei. Grupurile de cruciați 
deveneau adesea periculoase pentru ţările prin care tre- 
ceau: se băteau cu evrei-sau slavi. În Ungaria, în vara 
anului 1096, pentru a sehiăni, bandele populare de ger- 
mani si francezi au comis multe excese, obligând pe re- 
gele Ungariei să riposteze. De aceea, în momentul so- 

sirii armatei lui Godefroy de Bouillon, Ungaria a pus 
condiţii de traversare a teritoriului ei, valabile şi pen- 
tru alti purtători de cruce. Negocieri erau necesare şi cu 
Bizanțul. Era nevoie de obţinerea unui drept de trecere 
prin teritoriul bizantin, tensiunea dintre latini şi bizan- 
tini fiind destul de mare, chiar şi înainte de cruciada a 
patra. Guillaume de Tyr povesteşte cum în 1182 bizanti- 
nii au luat prizonier pe un legat papal, pe care l-au omo- 
rât, iar capul i l-au legat de coada unui câine. 

Pentru a ajunge din Europa în Palestina calea mariti- 
mă era inevitabilă, cel puţin în cazul traversării Darda- 
nelelor cu corăbiile bizantine sau a strâmtorii Otrante cu 
logistică siciliano-normandă. Cu timpul, se putea ajun- 
ge din Occident în Palestina exclusiv pe mare. Legătu- 
rile maritime au permis de altfel Regatului de Ierusalim 
să supravieţuiască. În 1099, Pisa îşi construieşte o flotă 
de o sută douăzeci de corăbii, pentru a participa la pri- 
ma cruciadă, şi tot acum vasele genoveze participă şi ele 
la cruciade, iar venețienii trimit in 1100 o flotă de zece 
corăbii, iar în 1122 trei sute la ordinul dogelui. Norman- 
zii sicilieni, deveniți stăpâni ai principatului Antiohiei, 
preiau de la bizantini Laodiceea în 1102, oraş ce devine 
pentru ei o bază navală importantă în Asia Mică. Timp 
de două secole între Europa Occidentală şi Tara Sfântă 
au avut loc astfel de călătorii maritime. 

Corăbiile italiene nu erau singurele implicate. La în- 
ceputul verii lui 1190, o escadrilă britanică pleca din 
Portul Mânecii, sosea la Messina, iar acolo se îmbarca 
Richard Inimă de Leu. şi pleca în aprilie 1191, pentru a 
ajunge la Tyr în iunie, după ce cucerise în treacăt Ci- 
prul din mâna bizantifiilor. La rândul său, Filip August 

se imbarcá si el la Messina pe 30 martie 1191 si ajunge 
la Accra pe 20 aprilie. Durata unei cálátorii pe mare era 
aleatorie: traversarea intre Marsilia si Alexandria dura in 
medie douázeci de zile, patruzeci de zile intre Marsilia si 
Accra, treizeci şi trei de zile pentru a ajunge în Cipru, ca- 
re, odată cucerit de latini, devine o escală obligatorie. 

Pe o corabie, cruciații erau înghesuiți, fiind la bord 
poate în jur de 1000 de oameni, pe un vas ce măsura în 
general 30 m lungime, 12 m lăţime, 5 m înălțime. În su- 
prastructură, supranumită şi „castel”, situată una la pu- 
pă, alta mai puțin stabilă la provă, erau cazaţi cei bogaţi. 
Ceilalţi stăteau înghesuiți în spaţii insalubre, uneori 
amestecați cu animalele. Numai notabilităţile aveau 
dreptul la o masă adevărată, principala ocupaţie în tim- 
pul zilei, pentru toţi, fiind rugăciunea si cântările reli- 
gioase. Unele nave erau de marfă, încărcate cu provizii 
sau cai. Pe mare, de multe ori aveau loc furtuni, precum 
cea din 1269, în urma căreia o escadrilă întreagă porni- 
tă din Catalonia pentru a elibera Ierusalimul s-a scufun- 
dat. Asistăm, în alte situaţii, la adevărate blocade asupra 
porturilor musulmane, uneori soldate cu multe victime, 
dar cruciatul supravieţuitor mergea mai departe supus 
voii lui Dumnezeu. Ajunşi în Asia, călătoria continua 
pe uscat: Frederic Barbarossa a avut nevoie de trei luni 
de la Dardanele până în nordul Palestinei (martie-iunie 
1190). Cruciații trebuiau să facă faţă şi diferitelor boli, 
cunoscut fiind decesul lii Ludovic al VII-lea din cauza 
ciumei, sub zidurile Tunisului, sau figura regelui lepros 
Balduin al IV-lea al Iefusaliniulüi (1174-1185), mort la 
24 de ani, dupá o lungá si lentá agonie purtatá cu pieta- 
tea unui adevărat sfânt. 

Cruciații erau vrăjiţi de Orient. Contele Thibaut de 
Champagne, regele Navarrei şi prietenii săi, Hugues al 
IV-lea, duce capetian de Bourgogne, Philippe de Nante- 
uil încearcă o expediţie în Orient, dar eşuează prin co- 
linele nisipoase al Gazei. O astfel de expediţie era un 
fel de cruciadă a poeţilor. Împăratul Frederic al II-lea 
de Hohenstaufen, rege al Siciliei şi viitor rege al Ierusa- 
limului, era şi el îndrăgostit de Orient. În 1226, datori- 
tă prieteniei cu sultanul Egiptului, ajunge la Ierusalim, 
călătoria sa fiind mai degrabă a unui estet, decât a unui 
pelerin. Pentru a nu-l deranja muezinul se abţine in tim- 
pul vizitei sale să cheme la rugăciune, dar împăratul ii 
reproşează: „Unul dintre motivele călătoriei mele la Ie- 
rusalim a fost şi acesta, de a auzi pe aceşti oameni che- 
mând la rugăciune în limba lor caldă, prin invocarea lui 
Allah, în liniştea nopții.” 

Pentru acei cruciați care nu erau preocupaţi prea mult 
de credinţă, sfintenia pământului lui Hristos era uneori 
eclipsată de fascinația Orientului. Astfel de situaţii în- 
tâlnim la Aliénor de Aquitania, plecată în a doua cruci- 
adă cu soțul sáu de atunci, regele Ludovic al VII-lea al 
Franţei, călătorie care avea să fie şi preludiul divorţului 
lor. Legenda spune că ea s-a îndrăgostit de un musul- 
man, de climă, de lux, sărbători şi lumina acestui spațiu, 
Şi a rămas aici. Deci pentru unii călătoria in Tara Sfân- 
tă era însoțită de plăcere, într-un fel de paradis al lui Al- 
lah. Cu toate acestea, mutaţiile sociale prin care treceau 
occidentalii nu au fost determinante în alegerea plecă- 
rii spre Tara Sfântă, nici gustul aventurii, ci, dincolo de 
motivațiile economice sau demografice, credința ali- 


! Charles-Emmanuel Dufourcq, op. cit., p. 29. 

mentatá si de predica Bisericii i-a determinat sá facá ast- 
fel de cálátorii. 

În acest vast ansamblu, prezența latină se va manifes- 
ta treptat sub trei forme diferite, de intensitate variabilà, 
conform perioadei luate in calcul: comert, rázboi, peleri- 
naje sau călătorii de plăcere. Primele comunităţi formate 
aici erau constituite din oameni de afaceri: venețieni sau 
amalfiteni în Imperiul Bizantin din secolul al X-lea, ge- 
novezi şi amalfiteni în Egiptul fatimid de la sfârşitul seco- 
lului al X-lea, initial formând grupuri trecătoare, iar apoi 
stabile, cu privilegii comerciale şi juridice, creându-şi 
condiţiile necesare vieții cotidiene unei comunități expa- 
triate, băi, moară, biserici etc. Inevitabil, activitatea co- 
mercială s-a îndreptat şi către un fenomen evident de co- 
lonizare, consolidat de un tratat încheiat cu statul primi- 
tor şi metropola in care locuia majoritatea expatriaților. 
Instalarea latinilor în Orient a fost mult facilitată de cu- 
ceririle cruciaților, conducând în cele din urmă la crea- 
rea statelor latine din Siria-Palestina, ale căror legături 
cu Occidentul au o importanță majoră pentru dezvoltarea 
şi supraviețuirea lor. Elementele acestei relații au fost: 
imigrarea occidentalilor recrutaţi din rândul nobilimii 
cavalerești, lansarea de noi cruciade pentru recucerirea 
teritoriilor pierdute, construirea de fortărețe ca bază de 
apărare şi centre de comandament, utilizarea flotei repu- 
blicilor maritime italiene în vederea asigurării logisticii 
militare şi aprovizionării: Din păcate, acest proces a de- 
venit o sursă evidentă de conflict între latini şi populațiile 
locale, care suportau cu greu statutul de supuşi, între pu- 
terea colonizatoare, cate încerca să elimine concurenţa si 
să-şi dezvolte propria reţea de afaceri. Luptele între Ge- 

nova şi Pisa, Veneţia şi catalani, pirateriile ritmau cu isto- 
ria expansionistă occidentală din Orient. 

Aşadar, în călătoria spre Orient, cruciada a unit cele 
două practici esenţiale: războiul sfânt, a cărui ideologie 
s-a dezvoltat în creştinătatea occidentală începând cu 
gândirea Fericitului Augustin, şi pelerinajul la Locurile 
Sfinte, unde credinciosul retrăia momente din Vechiul 
şi Noul Testament, asigurându-se de mântuire. Trimi- 
terea de misionari, aleşi în special dintre membrii ordi- 
nelor cerşetoare, crearea de Biserici noi reprezintă alte 
forme de expansiune latină în Orient, dar şi până în In- 
dia şi China. În Egipt, latinii au trebuit să facă faţă vi- 
cisitudinilor raporturilor comerciale cu fatimizii, ayyu- 
bizii şi mamelucii intermediari obligatorii ai comerțului 
internaţional, care aduceau produse preţioase din Extre- 
mul Orient, India şi Africa până pe malurile Meditera- 
nei. Cruciadele, eforturile occidentalilor pentru cuceri- 
rea Văii Nilului, dar şi nevoia sultanilor de materiale 
strategice precum lemnul şi fierul au influențat cursul 
acestor raporturi. Cu Siria-Palestina, pelerinajele occi- 
dentale la Sfântul Mormânt şi statele latine înfiinţate du- 
pă prima cruciadă, care se vor menține două secole între 
1098 şi 1291, se deschide posibilitatea unor noi rapor- 
tări. În nord, Cilicia Armeniei se va dezvolta ca un stat 
original, care va încerca în secolul al XIII-lea să dinami- 
zeze alianţa dintre creştini şi mongoli, pentru a se opune 
presiunii crescute a mamelucilor. 

Acest spaţiu va fi aproape un secol punctul de întâl- 
nire dintre mai multe-dtumuri, ce duceau spre Asia Cen- 
trală şi Extremul Orient. Cu Asia Centrală, China şi In- 
dia, călătorii şi misionarii latini vor avea legături inten- 


202 PR. PROF. DR. EMANOIL BÁBUS 


se fárá a neglija schimburile comerciale dintre Occident 
şi tătari. Ofensiva mongolă din prima jumătate a seco- 
lului al XIII-lea impunea creştinătăţii descoperirea ce- 
luilalt, a acestor adversari care puteau la un moment 
dat supune întreaga Europă Centrală, până la Adriati- 
ca. Hanatul mongol odată stabilizat, papalitatea a trimis 
pe fraţii cerşetori, ale căror descrieri reprezintă prime- 
le mărturii asupra statelor gingishanide şi a populaţiei 
lor. Comerciantii s-au alăturat şi ei misionarilor: oameni 
de afaceri, diplomaţi şi funcţionari în slujba mongolilor, 
Marco Polo lăsând descrieri celebre asupra acestor călă- 
torii în Extremul Orient, la care au participat comercianții 
genovezi şi venețieni, în căutare de mătase şi mirodenii. 

Mai puţin aventuroase par relațiile cu Constantino- 
polul, în acest caz fiind vorba despre o comunitate de 
aceeaşi credință, alterată mai mult de violenţa cruciaților, 
decât de divergentele de ordin dogmatic sau disciplinar, 
o dependenţă de lungă durată de Veneţia şi de oraşele 
sudului Italiei. Începând cu secolul al X-lea, poate şi 
mai devreme, mici comunităţi venețiene şi amalfitene 
au fost întemeiate pe malurile Cornului de Aur, premise 
ale viitoarelor porturi occidentale, care, după obţinerea 
unor importante privilegii, s-au impus până când au de- 
venit în secolul al XIV-lea adevărate state în interio- 
rul imperiului, dictând politica basileilor. Constantino- 
polul s-a aflat şi în mijlocul rivalitátii dintre Genova şi 
Venetia, şi sub amenințarea-otomană, față de care occi- 
dentalii au dus o politică-escilantă în funcţie de intere- 
sele imediate. 

Capitala imperiului a fost de altfel şi cheia strategică 
a Mării Negre, o mare inaccesibilă latinilor până la cru- 

ciada a IV-a. Crearea Imperiului Latin de la Constanti- 
nopol nu a deschis neapărat comercianților occidentali 
şi spaţiul pontic. Cele câteva acte comerciale conser- 
vate de notarii venețieni şi existența unui mic port la 
Soldaia, pe malul Crimeei, era prea puţin. Pe viitor, în 
aceste regiuni se va manifesta din plin rivalitatea dintre 
Genova şi Veneţia, concretizată prin trei războaie colo- 
niale într-un secol. De fapt, porturile pe care occiden- 
talii le-au întemeiat pe malul Euxinului devin în prima 
jumătate a secolului al XIV-lea spaţiul în care ajungeau 
dinspre mongoli mătasea şi mirodeniile sau locul de ex- 
port pentru produsele din regiune. Caffa, Trebizonda 
sunt capete de linie ale navigatorilor occidentali şi for- 
mau aglomeratii multietnice, unde latinii erau vecini cu 
greci, tătari sau cumani. 

Expansiunea occidentală a avut nevoie de mai multe 
secole pentru a se impune în diferite regiuni, iar comer- 
tul în Orient era anterior cruciadelor, dar acestea i-au 
dat un avânt deosebit, care s-a menţinut până la căde- 
rea statelor france din Siria şi Palestina. Progresul oto- 
man în spaţiul pontic şi balcanic a distrus din porturile 
occidentale: Caffa genoveză va cădea în 1475, Nauplia 
venețiană in 1475. Se vor menţine însă sub genovezi, in- 
sula Chio până în 1566, iar Creta va fi a venețienilor på- 
nă la 1669, ultimele puncte de contact între creştinătate 
şi Islamul otoman. La rândul lor bisericile latine înteme- 
iate odată cu expansiunea occidentală vor dispărea. Din 
punct de vedere economic, după apogeul comerţului cu 
Orientul, sosirea portughezilor în India prevesteşte o că- 
dere brutală: Mediterana nu va mai fi calea de acces a 
mirodeniilor începând cu 1550, Veneţia îşi pierde din 

putere în fata descoperirilor noii Lumi de către spanioli 
şi portughezi. Aşadar, din a doua jumătate a secolului 
al X-lea şi până la sfârşitul secolului al XV-lea putem 
vorbi despre diferitele manifestări ale prezenţei latine în 
Orient, care prin viziunea colonialistă pare că a avut un 
rol dinamic ce i-a permis să se impună în faţa unui Ori- 
ent mai degrabă pasiv. 


Întemeierea statelor latine 
din Orient 


Papa Urban al II-lea a fost surprins de popularitatea 
de care s-a bucurat propunerea sa de cucerire a Locuri- 
lor Sfinte. El ştia că putea conta pe cavalerii din sudul 
Franţei şi în special pe Raymond de Saint-Gilles, conte 
de Toulouse, dar au apărut şi alți cavaleri care s-au alătu- 
rat ideii: flamanzi şi renani din sudul Lotaringiei, conduşi 
de Godefroy de Bouillon, seniori din Île-de-France şi 
din regiunea Champagne, în frunte cu Hugues de Ver- 
mandois, fratele lui Filip I, regele Franţei, şi în sfârşit 
normanzi, din sudul Italiei şi din Sicilia, animati de Bo- 
hemond şi de nepotul acestuia, Tancred. Cele patru gru- 
pe de cavaleri nu depindeau de nici un regat, dar din- 
colo de dorinţa iertării păcatelor (asemănări cu ISIS) ei 
visau să cucerească Orientul şi să construiască acolo un 
principat pe care să-l conducă. Cea mai mare surpriză a 
fost însă cauzată de adeziunea la cruciadă a unui număr 
mare de oameni, care-s-au-pus în mişcare începând cu 
jumătatea lunii august a anului 1096. O imensă fervoa- 
re i-a incitat pe țărani, cu stare sau nu, să ia crucea, sin- 

guri sau cu familia, declanşând o adevărată migratie.' 
Omorándu-i pe necredinciosi si plecánd sá moará pen- 
tru Ierusalimul pământesc, ei credeau cá vor fi prezenți 
la Judecată atunci când Ierusalimul ceresc va cobori pe 
pământ. Predicatorul popular Petre Eremitul se va impu- 
ne în fruntea acestei mulțimi şi va reuşi chiar să-l eclipse- 
ze pe papă. Lungul drum al cruciaților a fost însă marcat 
de masacre, tâlhării şi distrugeri: omorârea evreilor din 
Renania, tâlhării şi ucideri în Ungaria şi în Imperiul Bi- 
zantin. La Bizanţ populaţia asista consternată la compor- 
tamentul acestor creştini veniți din Apus. Agitaţia acestor 
oameni fără bani, care trebuiau hránifi pentru a împiedica 
noi excese din partea lor, a provocat multe dificultăţi. La 
cererea lor, Alexie I Comnenul îi trece pe malul asiatic al 
Bosforului, după care se vor îndrepta spre zona ocupată 
de turci, unde vor suferi înfrângeri importante. Tot împă- 
ratul bizantin a organizat şi repatrierea supravietuitorilor. 
Chiar dacă el i-a îndemnat la prudenţă şi le-a oferit că- 
lăuze, evenimentele s-au întors împotriva lui, înfrânge- 
rea fiind imputată trădării de care ar fi dat dovadă. De 
aici şi reținerea francilor față de bizantini: grecii sunt 
consideraţi eretici, nişte degenerati şi perfizi. 

După acest prim grup au sosit baronii. Pentru împă- 
ratul Alexie I apăruse o nouă provocare: meţinerea se- 
curitátii imperiului şi mobilizarea lor în lupta impotri- 
va turcilor. În acest sens, a obținut de la aceştia jură- 
mântul de fidelitate, angajamentul că teritoriile deținute 
de Imperiul Bizantin, înainte de, cuceririle turceşti, vor 
fi retrocedate, si recunoaşterea suzeranitátii pentru alte 

! Astăzi, conflictul cu Statui islamic atrage luptători care pleacă din 


Apus in Orient, iar populaţia civilă din Orient, creştini şi musulmani, 
se refugiază în Occident. 

teritorii, ce vor fi cucerite în Orient. Pe teren, datorită 
cruciaților, bizantinii au recucerit Niceea în iunie 1097. 
După traversarea Anatoliei, suferind de foame şi de se- 
te, cruciații au ajuns în Cilicia, la porţile Siriei, unde au 
fost bine primiţi de armeni, instalaţi în această regiune 
din secolul al XI-lea. Din acest moment apar diviziuni- 
le: unii doreau întemeierea unui principat, alții, mai ales 
cei din grupul cruciadei populare, erau fideli idealuri- 
lor religioase. Regiunea Taurus era populată de armeni 
(oponenți hotărârilor de la Calcedon din 451) şi de si- 
rieni iacobiti, ostili bizantinilor. De aceea, sosirea fran- 
cilor în zonă era binevenită. În eventualitatea unui atac 
venit din partea turcilor, Thoros, principele armean de 
Edesa, se aliază cu Balduin de Boulogne, dar este asa- 
sinat în urma unei revolte. În aceste condiţii, Balduin se 
autoproclamă conte de Edesa în martie 1098, întemeind 
primul stat latin în Orient. În secolele următoare, esența 
mişcării cruciate va fi dominată de nevoia apărării aces- 
tor teritorii izolate, adevărate insule ale creştinătăţii apu- 
sene în Orient. 

La Antiohia, cruciații ajung pe 20 octombrie 1097.! 
Oraşul avea multi creştini, armeni şi sirieni iacobiti, dar 
cu zidurile sale de peste zece kilometri, flancate de pa- 
tru sute cincizeci de turnuri, alcătuia o fortăreață, cu care 
cruciații nu se mai intálniserá, pentru că în Apus majorita- 
tea castelelor erau din lemn. Cetatea este în cele din urmă 
cucerită, drumul spre Ierusalim pare deschis, iar acordu- 
rile anterioare cu Bizanțul nu mai sunt respectate. Începe 
lupta pentru supremaţia oraşului, Bohemond fiind în ce- 


' Oraşul redevine bizantin între 960 si 1085, pierzându-și însă din 
strălucire la sfârşitul Antichității. 

le din urmă învingător, ţinându-se cont de rolul jucat in 
obținerea victoriei finale. Cei săraci, participanţi la acest 
asalt pentru cucerirea Antiohiei, considerau că expediţia 
trebuia continuată. În aceste condiţii, se dezvoltă o ideo- 
logie ebionită, conform căreia sărăcia era condiţia prin- 
cipală pentru mântuire. Ei vor forma aşa-numita trupă 
tafur, care a devenit vârful de lance al armatei, răspân- 
dind teroarea printre musulmani.! 

În momentul sosirii la Ierusalim in 1099, oraşul era 
scăldat de razele soarelui, şi astfel cruciații cred că au în 
fata lor Ierusalimul ceresc. De aceea, au îngenuncheat în 
masă, pentru a împlini voia lui Dumnezeu şi a fi ajutaţi 
în asaltul final. Cruciații impun chiar şi un post public 
înaintea atacului din 13 iunie, care se soldează însă cu 
un eşec, din cauza lipsei scărilor de asalt; crezând într-o 


! Numele de rafur a fost dat grupurilor de combatanți creştini bar- 
bari activi în timpul primei cruciade şi care au fost acuzați de nume- 
roase atrocități. Numele lor vine de la regele Tafur, un normand despre 
a cărui origine se cunosc puţine lucruri. Alături de Petre Eremitul el 
conducea un grup de bande civile ce s-a alăturat primei cruciade şi ca- 
re a fost responsabil de multe atrocități. Adevărul este însă undeva la 
mijloc, deoarece cavalerii cruciați îi considerau foarte buni combatanți 
Şi de multe ori au apelat la ei pentru a-i scoate din situaţii delicate. In 
timpul asediului Antiohiei, pentru a răspândi frica printre eventualii 
spioni turci, Bohemond a cultivat zvonul conform căruia Tafur i-ar fi 
invitat, la un festin ce a avut loc lângă zidurile cetăţii Antiohia, pe ca- 
valerii latini. Apărătorii (cca. 20000) aflaţi pe ziduri au fost ingroziti 
de mirosul de carne umană (necredinciosii morti în luptă) ce provenea 
de la petrecerea organizată de duşmanii lor. Astfel, au fost demoralizati 
şi nu au mai putut apăra cetatea, iar vestea s-a răspândit rapid printre 
duşmani. În urma acestei legende, rumoarea despre antropofagia creş- 
tinilor s-a răspândit în lumea musulmană si imaginea creştinilor cani- 
bali a supraviețuit multă vreme, amplificând ura față de cruciați. După 
cucerirea Ierusalimului în'.1099, Tafür este recunoscut drept cel mai 
important combatant al trupelor cruciate $i în semn de recunoştinţă el 
are privilegiul punerii coroanei regale pe capul noului monarh Gode- 
froy de Bouillon. 

minune, au uitat că au nevoie de o minimă logistică de 
luptă. În aceste condiţii, din asediatori devin asediați, cu 
lipsuri mari de alimente şi apă, materiale şi specialişti. 
Din fericire, în portul Jaffa se aflau şase corăbii genove- 
ze şi patru engleze, care le-au furnizat lemn şi tâmplari. 
Cu un efectiv de 12000 de oameni, înfometați şi atacați, 
latinii ofereau o imagine tristă. Ei instaurează o nouă zi 
de doliu pe 8 iulie, fac o procesiune în jurul cetăţii în pi- 
cioarele goale şi având în frunte clerul, asemenea popo- 
rului Israel în jurul cetăţii Ierihon. Pe 10 iulie, pornesc 
atacul şi pe 15 reuşesc să cucerească Ierusalimul. Din 
păcate, timp de două zile au urmat scene greu de descris: 
musulmani şi evrei masacrați, supraviețuitorii refugiin- 
du-se la Damasc sau fiind vânduți ca sclavi. Un astfel 
de comportament, barbar şi sanguinar, a şocat toată lu- 
mea Orientului Apropiat, mai ales oraşele mari ale Isla- 
mului, lăsând până astăzi o amintire greu de şters. După 
terminarea jafului, participanţii s-au întrebat cine rămâ- 
ne pentru guvernarea Locurilor Sfinte şi sub ce formă. 
Sentimentul unanim era că oraşul trebuie păstrat şi apă- 
rat, părerile diferite fiind legate de forma de organizare a 
puterii. Clerul şi cei săraci considerau că puterea trebuia 
să fie teocratică, pentru că nu putea fi un rege acolo unde 
Hristos a fost răstignit, cel mult un conducător care să 
poarte acest titlu, dar cu funcţie defensivă. Pentru cler, 
cruciada trebuia să ducă la crearea unui adevărat regat 
creştin, un fel de stat pontifical, condus de succesorul 
lui Petru. Papa nu putea însă să-şi exercite puterea per- 
sonal, de aceea ea trebuia încredinţată legatilor, în cazul 
de față lui Daimbert, cel care l-a înlocuit pe Adhémar 
de Le Puy, decedat recent. Acest stat era de fapt replica 

pământească a Împărăției cerurilor. Baronilor nu le con- 
venea să le scape printre degete guvernarea Ţării Sfinte, 
de aceea în competiţie pentru preluarea puterii au intrat 
Godefroy de Bouillon şi Raymond de Saint-Gilles. Cel 
ales va fi Godefroy, cavaler vestit, care refuză însă titlul 
de rege, acceptându-l numai pe cel de „mărturisitor al 
Sfântului mormânt”.! Imediat Daimbert, episcop de Pi- 
sa, a fost ales patriarh de Ierusalim. Înainte de a muri, 
Godefroy l-a propus ca succesor pe fratele său Balduin, 
conte de Edesa. Astfel ia naştere monarhia de Ierusalim, 
dar regatul este departe de a exista şi în realitate. Latinii 
nu controlau decât un mic teritoriu, şi, conform angaja- 
mentului initial, după eliberarea Ierusalimului, cea mai 
mare parte a cruciaților s-a reîntors în Occident, iar Bal- 
duin nu dispunea decât de câteva sute de cavaleri. 
Odată cu Regatul Ierusalimului au luat naştere alte 
trei state organizate după modelul occidental şi feudal. 
Primul, amintit deja, este Comitatul Edesei (1098-1150) 
întemeiat în martie 1098 de către Balduin de Boulogne, 
urmat la conducerea lui de către vărul său Balduin de 
Burg sau Balduin al II-lea şi de cavalerii flamanzi. Si- 
tuat la sud de Munţii Antitaurus, regiunea Edesei era un 
teritoriu tranzitoriu între platourile anatoliene şi depre- 
siunea siro-mesopotamiană şi o zonă frontalieră, între 
Imperiul Bizantin şi califatul abbasid.? După bătălia de 
la Mantzikert (1071), Constantinopolul a pierdut întrea- 
ga putere asupra acestei regiuni, care va trece de acum 
în mâinile selgiucizilor, mulțumiți cu plata unui tribut, 
pe care îl pretindeau de. la | guvernatorii locali, majorita- 
! Georges Tate, L'Orient des Croisades, Galimard, Paris, 1991, p. 52. 


? Vezi mai multe la M. Amouroux-Mourad, Le comté d'Edesse 
1098-1150, Paris, 1988. 

tea păstrători ai demnitátilor bizantine. Aşa s-a intám- 
plat si cu Edesa, care era condusá de un curopalat! grec, 
pe nume Thoros, pomenit putin mai sus, de origine ar- 
meaná, dar de confesiune ortodoxá, si astfel contestat 
de majoritatea populafiei formatá din armeni anticalce- 
donieni. In afara orașului era o diversitate confesională, 
formată în majoritate din armeni, dar şi din creştini siri- 
aci, greci melchiti şi din musulmani. 

In secolul al XI-lea, sub autoritatea Constantinopo- 
lului, garnizoane formate în parte din mercenari franci 
au apărat aceste provincii orientale ale imperiului şi au 
fost apreciate de populaţiile locale. În drumul lor prin 
Anatolia, doi dintre conducătorii primei cruciade, Bal- 
duin de Boulogne şi normandul Tancred s-au despărțit 
de grosul armatei în Heracleea (1097). Intr-o primă fa- 
ză, au traversat împreună Cilicia Armeniei, după care 
s-au separat: Tancred s-a îndreptat spre nordul Siriei, iar 
Balduin a ajuns la Marash (Armenia) şi Eufrat. Trimişii 
guvernatorului Edesei, Thoros, îl cheamă în ajutor con- 
tra turcilor, şi astfel pe 20 februarie 1098, sub presiunea 
populaţiei, ajunge moştenitorul guvernatorului? 

În teorie, comitatul Edesei era autonom, dar exista o 
legătură personală între conții şi regii, care aparţineau 

! Înalt demnitar bizantin care administra palatul imperial. 

? El s-a căsătorit cu fiica unui senior armean şi a căutat să-şi sporeas- 
că cuceririle, cumpărând Samosata şi ocupând Melitene. La începutul 
lui 1100, Balduin a constituit un comitat armean sub conducere fran- 
că şi cu o susţinere firavă de cca. două sute de cavaleri occidentali. 
In 1100, la moartea lui Godefroy de Bouillon, el preia coroana rega- 
lá la Ierusalim, iar locul lui la Edesa este luat de vărul său Balduin de 
Burg. La rândul său, cel cunoscut si sub numele de Balduin al II-lea 
a desfăşurat o activitate militară intensă, cucerind cetatea Marash, dar 


eşuează în fata Alepului şi Harranului. Ajungând prizonier la turci în 
1104, comitatul Edesei trece sub regența normandului Tancred. 

aceleiași familii. Instituţiile comitatului aveau ca mo- 
del pe cele occidentale, dar încercau să includă şi mo- 
dele locale. Contele era vasal al regelui de la Ierusalim, 
căruia trebuia să-i acorde sprijin militar, dar îşi păstra 
suveranitatea în cadrul formaţiunii sale statale. Fragili- 
tatea comitatului era dată de lipsa de acces la mare, de 
aici şi numărul redus al francilor instalaţi în principa- 
lele oraşe si fortărețe, care printr-un miracol au ajuns 
să cucerească si să restabilească timp de un secol lime- 
sul între crestinátate si islam dincolo de Eufrat. În plus, 
relaţiile cu populaţia locală erau sensibile şi chiar au în- 
ceput să se degradeze într-un timp relativ scurt: arme- 
nii le reproşau lăcomia si excesele fizice, în timp ce si- 
riacii erau nemulțumiți de taxele mari percepute sau 
scandalizati de jefuirea unor mănăstiri precum cea de la 
Mar Barsauma.! 

Al doilea a fost principatul Antiohiei fondat de Bo- 
hemond de Tarente, care, după îndepărtarea tuluzanilor 
(cei din regiunea Toulouse), va continua un război de 
uzură împotriva bizantinilor şi a Islamului.? Antiohia a 
fost luată de la bizantini de către turcii danişmenizi în 
1085. La venirea cruciaților în zonă în anul 1097, oraşul 
era în mâinile unui vasal al principelui de Alep. Cetatea 
reprezenta o fortăreață importantă în drumul spre Ieru- 
salim, mai ales că zidurile ei de apărare se întindeau pe 
o distanță de 10 km cu câteva sute de turnuri. Cruciații 
ar fi trebuit să o cucereaseă pentru a avea ulterior un ac- 
ces facil spre sud. Obiectivul este-atins după mai bine de 

! Michel Balard, Les latis én Orient (X-XVe siecle), Presse Univer- 
sitaires de France, 2006, p. 64.: 


? Despre principatul Antiohiei vezi mai multe la T. Asbridge, The 
Creation of the Principality of Antioh 1098-1113, Woodbridge, 2000. 


BIZANTINI, LATINI $1 MUSULMANI ÎN PERIOADA CRUCIADELOR 213 


opt luni de asediu şi prin abilitatea strategică a lui Bohe- 
mond, Antiohia devenind astfel capitala unui principat 
normand, ameninţat ulterior (secolul al XII-lea) atât de 
formațiunile statale musulmane din nordul Siriei, cát şi 
de încercările bizantine pentru restaurarea suveranităţii 
imperiului în zonă. Lásándu-si trupele să meargă mai 
departe către Ierusalim, Bohemond este luat prizonier 
de turcii danigmenizi (august 1100), regența fiind asigu- 
rată de nepotul său Tancred. După eliberarea sa, Bohe- 
mond îşi vede o parte din cuceriri pierdute, printre care 
Cilicia cucerită de bizantini după un lung asediu (1102). 
Astfel, el renunţă la Cilicia şi Laodiceea, dar păstrea- 
ză Antiohia. Mai bine de 20 de ani normanzii au încer- 
cat să se extindă, opunându-se emirului de Alep, până 
la înfrângerea din 1119. Slăbiţi, principii Antiohiei au 
acceptat în final tutela regelui de la Ierusalim şi chiar a 
celui de la Constantinopol.! Populaţia acestui principat 
era majoritar bizantină, creştini orientali şi musulmani, 
latinii fiind minoritari. Nobilimea era formată din vasa- 
lii principelui, baronii erau în majoritatea lor normanzi. 
La puţin timp după cucerirea Antiohiei, latinii l-au con- 
strâns pe patriarhul grec Ioan al V-lea să demisioneze, 
pentru a elimina orice urmă de autoritate imperială asu- 
pra oraşului, si l-au înlocuit cu un patriarh latin, Bernard 
de Valence. Ca şi în alte state france din Siria şi Palesti- 

! În 1159, împăratul bizantin Manuel I Comnenul obliga pe Renaud 
de Châtillon, un cavaler dornic de aventură si care s-a căsătorit cu vă- 
duva lui Raymond de Poitiers, care ajunge la conducerea principatului 
Antiohiei în 1136, să recunoască suzeranitatea bizantină. Totul se pe- 
trece în cadrul unei ceremónii considerată umilitoare pentru latini, si 
de acum timp de douăzeci de ani influenţa bizantină asupra Antiohiei 


va fi evidentă, mai ales că Renaud de Châtillon este făcut prizonier de 
către Nür ad-Din in 1161. 

na, ordinele militare au devenit adevărate state în interi- 
orul principatului. Consolidarea lor a avut loc şi pe fon- 
dul insuficientei de resurse umane, principatul Antiohiei 
ameninţat de musulmani şi bizantini fiind nevoit să facă 
față pe mai multe fronturi, fără a rupe in mod deschis le- 
găturile cu Bizanțul. 

În sfârşit, comitatul de Tripoli era destinat să dea 
satisfacție lui Raymond de Saint-Gilles, alungat din An- 
tiohia şi lerusalim. După moarte, urmașul său Bertrand 
de Saint-Gilles a reuşit să cucerească Tripoli (1109) şi 
să înfiinţeze un stat care se sprijinea însă pe Regatul de 
la Ierusalim.’ Instalat de-a lungul litoralului, între ma- 
re şi Munţii Liban, acest comitat este ultimul care a lu- 
at naştere în urma primei cruciade. Între statele creştine 
din Siria şi Palestina, comitatul de Tripoli a ocupat un 
loc original prin legăturile de dependenţă cu statele ve- 
cine, prin originea populaţiei sale şi natura instituţiilor.? 
Contele de Tripoli era vasal atât basileului de la Con- 
stantinopol, cât şi regelui de la Ierusalim şi principelui 
Antiohiei, dar îşi păstra şi independenţa de drept. Ray- 
mond al IV-lea de Saint-Gilles şi primii săi succesori 
aduceau omagiu împăratului bizantin Alexie I Comne- 
nul, căruia i-au oferit teritoriul costier din nordul Siriei. 
În 1137, cu prilejul intervenţiei sale împotriva Antiohi- 
ei, loan al II-lea Comnenul (1118-1143) primeşte oma- 
giu din partea lui Raymond al II-lea de Tripoli. Această 
suzeranitate față de basileu va deveni de-a lungul anilor 
un gest mai degrabă nominal. Față de regele Ierusalimu- 
lui, contele de Tripoli it datorează supunere, manifesta- 
-l Vezi mai multe la J. Richard, Le comté de Tripoli sous la dynastie 


toulousaine (1102-1187), Paris,-1945. 
? Michel Balard, op. cit., p. 70. 

tă prin suport militar în caz de nevoie, regență asupra 
comitatului în caz de deces sau captivitate a principe- 
lui, acest tip de raport atestând solidaritate între prin- 
cipii franci, fără ştirbirea libertăţii contelui. Legăturile 
cu principatul Antiohiei erau şi mai complexe, pentru 
că în prima jumătate a secolului al XII-lea o rivalitate 
profundă a opus cele două state latine, conducătorii lor 
aflându-se adesea în combinaţii politice diverse: Bohe- 
mond al III-lea al Antiohiei îl susţine pe Raymond al 
III-lea de Tripoli în Regatul de la Ierusalim, iar acesta 
din urmă, fără moştenitori, dorea să lase comitatul finu- 
lui său Raymond, fiul lui Bohemond al III-lea. În cele 
din urmă, este preferat fratele său, Bohemond al IV-lea. 
La rândul lor, sediile episcopale din Tripoli erau ataşate 
de Patriarhia de Antiohia, şi nu de cea din Ierusalim. În 
privinţa locuitorilor, comitatul de Tripoli afişează un ca- 
racter provensal evident, mai ales la curte, unde baronii 
interveneau adesea şi îl sprijineau pe principe. Majo- 
ritatea ierarhilor numiţi pentru scaunele episcopale tri- 
politane erau de origine provensală, iar conții încercau 
să reţină pe lângă ei pelerinii veniţi din sudul Franţei, 
menţinând raporturi constante cu posesiunile lor de aca- 
să. În a doua jumătate a secolului al XII-lea populaţia 
s-a diversificat: italieni şi francezi din Nord se adaugă 
celor deja amintiţi, genovezi, pisani, evrei, sirieni nesto- 
rieni, iacobifi şi mai ales maroniți, formând la rândul lor 
grupuri compacte în capitala comitatului sau în restul te- 
ritoriului controlat de latini. 

Astfel, prima cruciadă, amestecând politica cu reli- 
gia, a marcat profund spiritele în Apus şi la Constanti- 
nopol. În această etapă, numai musulmanii păreau că nu 

înţeleg ce li se întâmplă, gândindu-se la trupele militare 
ca la atâtea altele, care ajungeau şi treceau constant prin 
zonă. După mai multe decenii vor lua în calcul fenome- 
nul cruciat şi vor reactiva ideea jihadului. Retrospectiv 
este uşor să observăm faptul că supraviețuirea statelor 
latine în Orient s-a aflat sub semnul întrebării în anii ca- 
re au urmat primei cruciade. Această primă expediţie re- 
alizase aproape imposibilul, recucerirea Oraşului Sfânt, 
fără să mai ia în calcul necesitatea unor cuceriri siste- 
matice. De aceea, prima generaţie de franci în Levant a 
moştenit oraşe şi cetăți disparate, iar organizarea aces- 
tor noi spaţii rămânea fragilă, viitorul statelor cruciate 
fiind destul de incert. Cruciada a continuat să fie predi- 
cată în Apus şi astfel trei grupe de oameni înarmaţi por- 
nesc spre Orient în 1100 şi 1101. Din cauza lipsei de co- 
eziune, nici una nu va reuşi să treacă de Asia Mică: sunt 
bătuţi şi masacrați de sultanul de Iconium şi de emirul 
de Alep. Francii rămaşi la Ierusalim rămân singuri în 
fata Siriei islamice şi a Egiptului. 

În cele din urmă, ajutorul va veni din două părţi: flota 
italiană care reuşeşte să-i înfrângă pe egipteni şi îi ajută 
pe franci să pună stăpânire pe mai multe porturi siro-pa- 
lestiniene şi pelerinii care veneau în fiecare an pe ma- 
re, multi dintre ei având si competente militare. Astfel, 
se creează un echilibru de forţe, chiar şi cu riscul creă- 
rii unei relative dependențe de oraşele maritime italie- 
ne, numărul colonizatoritor latini in Tara Sfântă fiind in 
creştere. Timp de treizeci de ani-Balduin I si Balduin al 
II-lea au depus eforturi mari pentru a construi un Regat 
al Ierusalimului cu un téritoriu vast și coerent. Prin con- 
struirea de fortărețe, ocuparea cetăților de coastă de la 

Ascalon la Beirut, trecând Iordanul şi făcând incursiuni 
până la platoul transiordanian de la Hauran la Aqaba, 
au condus la blocarea legăturilor dintre Damasc şi Tyr. 
Acest lucru le-a permis francilor să supravegheze orice 
mişcare între Egipt şi Siria, să atace caravanele şi pele- 
rinii care mergeau la Mecca, iar beduinilor din Arabia şi 
Idumeea le-a impus plata unui tribut anual. 

Acum Comitatul Edesei, unde creştinii erau majo- 
ritari, atinge dimensiuni maximale. În schimb, pentru 
principatul Antiohiei pericolele erau reprezentate de 
emiratul de Alep la est şi de Bizanţ la nord, care încer- 
ca recuperarea cetăţii. Principii latini vor reuşi să-i res- 
pingă pe bizantini şi se vor instala la Apameea şi El Ba- 
ra, impunând un tribut pentru Alep Hama şi Homs. Mai 
mult decât atât, în 1118 emirul de Alep încheie un tratat 
scandalos pentru islam: francilor li se achită o taxă de 
protecţie pentru caravanele de pelerini care plecau din 
Alep spre Mecca. La rândul său, Bertrand de Saint-Gil- 
les, conte de Tripoli, era stăpân peste o regiune muntoa- 
să (Munţii Libanului), asigurându-i o protecţie eficace 
în fata unor eventuale atacuri. 

În ciuda numeroaselor disensiuni, francii s-au bucu- 
rat de o reală unitate. Cruciații au instaurat o monarhie 
ereditară limitată la nivelul baronilor. Alegerea soţilor 
în perspectiva unei mosteniri se făcea cu mare grijă, iar 
regele de la Ierusalim era în mod firesc încoronat de pa- 
triarhii din Oraşul Sfânt. Era vorba mai mult despre o 
confirmare, pentru că treptat supremaţia regelui de la Ie- 
rusalim s-a impus, iar soliditatea statelor latine înteme- 
iate acum este evidentă, cel puţin pe timp scurt şi mediu. 
Nu de aceeași părere erau şi elitele sociale din orașele 

siriene, care din punct de vedere ideologic nu credeau 
în capacitatea cruciaților de a se instala pentru o perioa- 
dà prea lungá de timp pe teritoriile lor, cu atát mai mult 
cu cát alți cuceritori dinaintea lor au trecut şi au mers 
mai departe sau au fost asimilati. Un sprijin important in 
consolidarea prezenţei occidentale în zonă a venit si din 
partea armatei, mai ales a cavaleriei, foarte bine echipa- 
tă pentru acele timpuri. Punctul slab era însă în zone cu 
teren accidentat, unde cavalerii turci şi cei arabi inifiau 
atacuri-surpriză şi eficace. 

Am amintit ceva mai înainte că organizarea state- 
lor latine din Orient era de origine apuseană. Trebuie 
să reținem însă că, în Regatul din Ierusalim, principatul 
Antiohiei şi comitatul de Tripoli, monarhia era eredita- 
ră. Nobilii conservau privilegiul de a alege, mai precis 
de a confirma la conducere, cea mai apropiată rudă a 
regelui precedent. Spre deosebire de împăratul bizantin 
şi califii de la Bagdad şi Cairo, regele latin în Orient nu 
dispunea de un aparat administrativ. Viaţa politică a re- 
gatului era concentrată în curia regis, la „înalta curte”. 
Toţi vasalii regelui puteau lua parte, dar întâietate aveau 
cei mai mari seniori împreună cu regele. „Înalta curte” 
arbitra conflictele şi confirma concesiunile, transmiterea 
lor, cumpărarea sau vânzarea. Aici se discutau proble- 
mele politice, legislative şi juridice ale regatului. Rega- 
tul de Ierusalim era împărţit în seniorii, fiecare condu- 
să de un senior, care datera totul regelui. Seniorii aveau 
drept de judecată, mobilizau cavalerii în caz de război şi 
percepeau impozite. -Primele generații erau dependente 
regelui de Ierusalim, ptincipelui Antiohiei sau contelui 
de Edesa şi celui de Tripoli. În baza tratatelor cu Pisa, 


BIZANTINI, LATINI ȘI MUSULMANI ÎN PERIOADA CRUCIADELOR 219 


Genova sau Veneţia, acestea aveau privilegii considera- 
bile, fără însă a diminua puterea regală. Începând cu 
1125, familiile senioriale se implantează durabil în zo- 
nă, iar prin strategii matrimoniale instaurează adevăra- 
te monopoluri teritoriale. Astfel, familia Ibelin începea 
prin anii 1130-1150 cu un castel în regiunea Ascalon, şi 
în 1187 îl găsim menţionat pe Balian d'Ibelin în frun- 
tea mai multor seniorii şi înzestrat cu numeroşi vasali. 
În ceea ce privea repartizarea socială, populaţia francă 
cunoaşte acum şi o anumită anomalie: superioritatea no- 
bililor în raport cu întreaga societate medievală. Pentru 
politica demografică, latinii s-au dovedit contradictorii, 
pentru că pe de-o parte erau adresate apeluri imigratorii, 
iar pe de altă parte noilor veniţi nu li se oferea posibili- 
tatea unei integrări depline. 

Între emirii turci sau arabi şi conducătorii cruciați 
existau similitudini legate de experiența militară şi res- 
pectul combatantilor. Perioadele de pace consolidau sti- 
ma reciprocă si întrețineau loialitatea mutuală. Mulţi 
îşi imaginau chiar un fel de modus vivendi cu francii. 
Din punct de vedere politic, fie că vorbim de turci sau 
arabi, emirii din Siria începeau să se obişnuiască cu au- 
tonomia după slăbirea califatului fatimid şi a sultanatu- 
lui selgiucid. Intervenţiile puterilor orientale reprezen- 
tau un pericol mai mare decât cel al cruciaților, pentru 
că întărirea sultanatului selgiucid conducea inevitabil 
spre supunere. Această preocupare pentru independenţă 
a cuprins elitele urbane, proprietarii de pământuri, marii 
comercianți şi meșteșugarii. Pentru aceste elemente ale 
burgheziei, datoria unui conducător de calitate era asi- 
gurarea păcii, securizarea frontierelor şi ordinea internă. 

Fără îndoială că majoritatea emirilor erau turci, dar, fie 
că vorbim de conducători arabi sau turci, nu putem lua 
în calcul ambițiile lor politice. 

Pe plan politic, nu exista o solidaritate cu populaţiile 
locale. Puterea francilor rămânea fragilă, iar scopul 
principal era să domine teritoriile cucerite. Distincția 
între învingători şi învinşi, franci şi ceilalți, se întemeia 
pe origine şi religie. Francii erau de origine europeană 
şi de religie catolică, fiind majoritari în mediul urban. 
Chiar dacă un număr important de imigranţi sosea în 
Orient, ei rămâneau minoritari. Statele latine întemeia- 
te acum constituiau un fel de grefă, printre cei învinşi, 
musulmanii fiind majoritari, chiar dacă dominaţia asu- 
pra oraşelor au pierdut-o, în contextul în care au fost 
masacrați sau alungaţi. În schimb, în mediul rural, ei 
erau majoritari, sunitii in vest, siitii în est. Nu existau 
raporturi strânse cu druzii, instalați între Sidon şi Her- 
mon, consideraţi drept foarte buni luptători!. Francii au 


! Druzii (arabă: durzi, plural duriz) sunt membrii unei secte şiite 
monoteiste, cu acelaşi nume, care datează din secolul al XI-lea. Ei se 
autointitulează „unitarieni” (muwahhidun). Religia druză a început în 
Egipt, pe timpul domniei lui al-Hakim bi-Amr Allah (996-1021), calif 
al dinastiei fatimidei ismailite, care a contribuit la răspândirea doctri- 
nei dinastiei printr-un sistem bine organizat de propovăduire religioasă, 
numit da'wa — misiune, propagandă. Al-Hakim, renumit pentru excen- 
trismul său, şi-a asumat titlul de imam ismailit, cât şi pe cel de însuşi 
Dumnezeu. Astfel, s-a produs o schismă în rândurile ismailitilor, gru- 
pul susținătorilor divinității lui al-Hakim formând în anul 1017 o no- 
uă religie sub conducerea lui Muhammad ibn Ismail ad-Darazi, cel de 
la care şi-a luat numele această comunitate. Darazi, un apropiat al ca- 
lifului al-Hakim, este unul dintre cei mai vechi şi mai activi propovă- 
duitori ai religiei druzilor. Obligat să părăsească Egiptul, ca urmare a 
militantismului pe care l-a dovedit, Darazi 'i-a răspândit ideologia in 
ținuturile muntoase din Siriá si Liban. Darazi a intrat în conflict cu per- 
sanul al-Hamza ibn Ali, purtătorul de cuvânt al lui al-Hakim şi care era, 
de fapt, adevăratul creator al sistemului religios al druzilor. Încercând 
să-şi înlăture rivalul, Darazi a căzut în luptă sau poate a fost condamnat 

preluat proprietățile musulmane si au supus țăranii la 
la moarte şi executat prin anul 1018. Druzii au păstrat de la Darazi nu- 
mele, însă preferă să se numească „unitarieni”. Califul fatimid al-Ha- 
kim (996-1020) nu a interzis activitatea misionarilor druzi, ci dimpotri- 
vă, le-a încurajat activităţile, protejându-i pe susţinători şi aprobându-le 
epistolele. Dispariţia sa este învăluită de mister, iar adepţii săi au refu- 
zat să creadă că ar fi murit. De la această dată, religia druzilor s-a retras 
înlăuntrul său. Această atitudine de taină şi izolare absolută a fost păs- 
trată până în zilele noastre şi respinge prozelitismul. Hamza ibn Ali, al 
doilea conducător al druzilor, a ajuns la Cairo în decembrie 1016, iar în 
luna mai 1017, califul al-Hakim i-a încredinţat titlul de imam şi liberta- 
tea de a predica doctrina druză. Cei care l-au urmat au fost „unitarienii” 
— adoratorii unui singur Dumnezeu, revelat în persoana califului imam 
al-Hakim. Hamza a format un canon scriptural pentru noua religie: șase 
cărți de scrisori denumite „Nobila înţelepciune” al-hikma as-sarifa). 
Saria a fost abrogată, aceasta însemnând, printre altele, anularea ce- 
lor „Cinci Stâlpi ai Islamului”, interzicerea poligamiei şi descurajarea 
divorțului. În schimb, druzii au fost obligaţi să îndeplinească şapte în- 
datoriri: credinţa în divinitatea lui al-Hakim, respingerea diavolului şi 
a credințelor non-druze, supunerea faţă de Dumnezeu, buna credinţă si 
solidaritatea faţă de comunitatea druză. [n anul dispariţiei lui al-Hakim, 
Hamza s-a retras si a delegat afacerile comunităţii în slujba celui de-al 
treilea conducător, Bahá'ad-Din as-Samuqi. Bahá'ad-Din a continuat 
propováduirea publicá cu acordul lui Hamza, care se afla intr-o locatie 
cunoscutá doar de Bahá'ad-Din si de alti misionari. El a scris epistole 
şi a trimis misionari ca să întărească credinţa şi să asigure continuitatea 
spiritualităţii. Bahá'ad-Din şi-a continuat activitatea până la momentul 
„închiderii” religiei druze, în anul 1043: din acel an si până în prezent 
nu a mai pătruns nici un străin în cadrul mişcării druze. Tot în acelaşi an, 
Hamza, Bahá'ad-Din şi alti conducători au părăsit Egiptul. Druzii cred 
că aceste figuri marcante se vor întoarce în ziua Judecăţii de Apoi. La 
sfârșitul perioadei de răspândire a mişcării druze, figuri de ideologi de 
seamă ca Abdallah al Tanuhi zis Al Said al Amir din secolul al XVI-lea 
si dinastia Ma'ni (1507-1697) au asigurat conducerea maselor druze si 
au protejat continuitatea reformelor religioase instituite de Hamza ibn 
Ali. Din familia Ma'"ni a făcut parte şi emirul Fakhr ad-Din al-Ma'ni II 
(1590-1635), considerat de unii istorici fondator al primei entități sta- 
tale arabe libaneze. Secolul al XVIII-lea a marcat începutul migraţiilor 
druze din zona Munţilor Libanului, unde era concentrată majoritatea 
populaţiei, către Munţii Hawrân din Siria. Migraţia a fost cauzată de 
luptele interne dintre druzii qaisiti şi druzii yemeniti. Ulterior a existat o 
rivalitate dintre alte două clanuri ale druzilor: familia Arsalan şi familia 
Djunblat. Rivalitatea s-a păstrat până în prezent. Secolul al XIX-lea este 
marcat de o serie de conflicte armate între druzi si creştinii maroniți din 
Liban. S-a încercat o separare a teritoriilor celor două populaţii: zona de 
la nord de Beirut până în Siria a fost declarată sectorul maronitilor, iar 

anumite obligaţii, mai ales fiscale. În administraţie lati- 
nii nu au schimbat nimic, cu excepţia nivelului superi- 
or de conducere, unde aveau putere de decizie. Prezenţa 
latină în Orient a dus inevitabil şi la unele tentative de 
apropiere între creştini. Eforturile au rămas fără finali- 
zare, din cauza exclusivismului franc. Ortodocsii ascul- 
tau de propria ierarhie, la fel ca şi iacobitii monofiziti 
sau armenii. Asemenea selgiucizilor, francii erau mai 
degrabă de partea sirienilor decât de cea a ortodocsilor 
greci consideraţi protejați de bizantini şi deci informa- 
tori ai Constantinopolului. Francii nu au dat dovadă de 
supleţe, au constituit o ierarhie, şi-au adjudecat biserici, 
chiar dacă după trei generaţii creştinii orientali au deve- 
nit aliaţii lui Saladin sau ai lui Nâr ad-Din. Statutul aces- 
tor creştini era același cu cel al musulmanilor, francii de- 
venind duşmanii principali, care nu le acordau nici un fel 


zona de sud a Libanului a a fost rezervată druzilor, sub conducerea unui 
emir din familia Arsalan. Experimentul nu a avut succes pentru că am- 
bele populaţii erau reprezentate pe tot cuprinsul țării, dar şi din pricina 
neînțelegerilor dintre cei doi guvernatori respectivi. După intervenția 
puterilor europene, în zonele de conflict, creştinii au fost avantajati, iar 
puterea şi numărul druzilor din Liban s-au redus. La sfârşitul Primu- 
lui Război Mondial, Libanul şi Siria au fost trecute sub mandat fran- 
cez. Factiunile druze au ajutat la preluarea de către Siria a controlului 
asupra Muntelui Hawraàni si au câştigat în schimb autonomia în aceas- 
tă zonă. La 21 iulie 1925 a izbucnit un conflict armat între druzi, care 
erau conduşi de Sultan al-Atrash, şi armata franceză. Francezii au reuşit 
să reprime revolta la începutul anului 1927, iar al-Atrash a fost nevo- 
it să se refugieze în Transiordania. Eşecul revoltei sale a dus la pier- 
derea vieților câtorva mii de druzi. Astfel, autonomia regiunii Djabal 
ad-Duruz „Muntele Druzilor" s-a pierdut treptat. Cu timpul, în Liban, 
populația druză din Muntele Libanului s-a micşorat, până ce regiunea 
a încetat să mai fie considerată patria acestei comunități. Azi, populaţia 
druză se reduce la 6% din totalul populației libaneze. Pe întregul mapa- 
mond sunt aproximativ un milion de membri şi trăiesc în zonele mun- 
toase şi rurale ale Siriei, Libáfiului şi Israelului. Comunități mai mici 
sunt concentrate în diaspore din: Australia, Canada, Europa, Ţările din 
Golf, Filipine, America de Sud, Africa de Vest şi SUA. 


BIZANTINI, LATINI SI MUSULMANI ÎN PERIOADA CRUCIADELOR 223 


de autonomie. Printre comunităţile creştine din Orient, 
numai maronifii aveau relaţii mai bune cu cruciații, fapt 
adeverit şi de unirea lor cu Biserica Romană, în 1182. 

Datele prezentate până aici ne-au ajutat să observăm 
modul în care cruciații s-au stabilit şi au întemeiat sta- 
te latine în Orient, pe un teritoriu aflat multă vreme sub 
dominație bizantină, apoi musulmană. În mod inevitabil, 
ei au trebuit să se adapteze, în multe domenii, tradiţiilor 
locale: creaţie artistică, tehnici agricole şi arhitecturale, 
mod de viaţă. Istoria francilor secolului al XII-lea este 
dominată de lucrarea excepțională a lui Guillaume de 
Tyr, cele consemnate de el în perioada în care a fost ar- 
hiepiscop şi cancelar al Regatului de la Ierusalim în pri- 
mele două decenii ale existenţei sale (1165-1184) rămâ- 
nând singura descriere a Orientului latin scrisă în latină 
pentru un creştin stabilit în Tara Sfântă.! El s-a înscris 
pe linia tradițională a predecesorilor săi, istoricii primei 
cruciade şi mai ales Foucher de Chartres, împărtăşind 
aceeaşi viziune teocratică asupra istoriei în descrierea 
evenimentelor.? El a încercat să evidenfieze ardoarea la- 
tinilor împotriva musulmanilor în Orient şi să aprecie- 
ze ajutorul Apusului, fără să-şi ascundă însă pesimismul 
în ceea ce priveşte dificultăţile viitoarelor expediţii din 
zonă. Prin informaţiile sale, Guillaume de Tyr rămâne 
unul dintre cei mai importanţi scriitori ai Evului Mediu, 
traducerea în limba franceză a operei sale, începută în 
1220, fiind continuată de urmaşii săi până in 1277? 

! R.H.C. Davis, „William of Tyre", in Relations between East and 
West in the Middle Ages, ed.-D. Baker, Edinburg, 1973, pp. 64-76. 

? Michel Balard, op. cit., p. 150. 


* MAR. Morgan, The Chronicle of Ernoul and the Continuations of 
William of Tyre, Oxford, 1973; Idem, La continuation du Guillaume 

Ín statele latine constituite acum, cunoasterea limbii 
arabe de cátre apuseni nu era un lucru rar, fiind un ve- 
hicul important de comunicare pentru clericii sau senio- 
rii care nu de putine ori se cásátoreau cu femei indige- 
ne, pentru membrii ordinelor militare sau principii care 
aveau pe lângă ei musulmani convertiți la catolicism, 
medici locali care îi învățau remedii locale.! În alte do- 
menii, francii stabiliti la Locurile Sfinte se multumeau 
să imite realizările arabe, fără însă a le transfera în Apus. 
Alte tehnici au fost imitate, precum folosirea porumbei- 
lor în transmiterea informaţiilor şi introducerea morilor 
de vânt, iar cuvântul arsenal este împrumutat din ara- 
bă si a fost adoptat de venețieni pentru a desemna un 
şantier naval in 1104.? Nu poate fi trecută cu vederea 
nici industria bumbacului din nordul Italiei, care datora 
mult contactelor dintre oraşele maritime din Peninsulă 
şi din Orient.? 

Mulţi istorici şi-au pus problema în ce măsură state- 
le latine din Orient au reprezentat un mediator cultural. 
Întrebarea este indreptátitá mai ales că unii precum Jos- 
hua Prawer afirmă că politica francilor în această regi- 
une a fost una de apartheid, deci şi unul dintre factorii 
responsabili pentru eşecul statelor cruciate în devenirea 
lor de a fi intermediare între Orientul musulman şi Eu- 


de Tyr (1184-1197), Paris, 1982. Versiunile sunt foarte multe, demon- 
strând succesul pe care l-a avut opera lui Guillaume. 

! B.Z. Kedar, Crusades and Mission: European Approaches toward 
the Muslims, Princeton, 1984, pp. 77-85. , 

? Michel Balard, op. cit.; p. 153. x 

3Vezi mai mult la D. Lohan, »Éclianges techniques entre Orient 
et Occident au temps des croisádes", in East and West in the Crusader 
States. Context-Contacts-Confrontations, 2 vol., Louvain, 1996-1999, 
pp. 117-143. 

ropa creştină.! Segregarea radicală a comunităților, de- 
spre care vorbeşte istoricul israelian, a fost pusă la îndo- 
ială de un alt istoric, Ronnie Ellenblum?, care vorbeşte 
despre ocuparea teritoriilor şi instalarea francilor, şi de 
Benjamin Kedar’, în ceea ce priveşte schimbul cultural 
între Orient şi Occident. Printre exemplele amintite de 
cel din urmă se află şi Benvenutus Grapheus de la Ieru- 
salim, cu lucrarea sa Ars probatissima oculorum, tra- 
tat de oftalmologie, inspirat în mare parte de la un me- 
dic nestorian din Bagdad (secolul al IX-lea) pe nume 
Hunayn ibn Ishaq şi adaptat în forma latină amintită în 
anul 1100. Tot în zona medicală, organizarea spitalelor 
latine din Ierusalim, Acra şi Tyr a copiat marile spitale 
musulmane din Bagdad şi Fustat, în timp ce instalarea 
unui spital de campanie în apropierea câmpului de luptă 
copiază o practică deja atestată la Bagdad în 1120.* Tot 
în acest domeniu, este posibil ca descoperirea de către 
franci a medicinei arabe, uneori mai eficace decât a lor, 
şi a unei farmacopee mai bogată să fi impus necesita- 
tea redactării unor lucrări ştiinţifice, puse la dispoziția 
practicienilor apuseni, cu date inspirate din medicina 
arabă. Pe plan artistic, realizările cruciaților au fost şi 
ele influențate de modelele găsite pe teren. În acest sens 
merită a fi evidenţiată importanța modelelor bizantine, 
de la care s-au inspirat numeroşi artişti ai statelor lati- 

! J. Prawer, The Latin Kingdom of Jerusalem. European Colonia- 
lism in the Middle Age, Londra, 1972, p. 524. 

?R. Ellenblum, Frankish Rural Settlement in the Latin Kingdom of 
Jerusalem, Cambridge, 1998, pp. 122-123. 

? B.Z. Kedar, „La Via sáncti Sepulcri come tramite di cultura ara- 
ba in Occidente", in /tinerari medievali e identità europea, Bologna, 


1999, pp. 181-201. 
^Michel Balard, op. cit., p. 162. 

ne din Siria şi Palestina. Bisericii din Betleem constru- 
ită în perioada lui Justinian, francii i-au adăugat arcuri 
şi coloane, uşilor care dau acces spre peştera Naşterii 
sau conform unei inscripții bilingve, grecii şi latinii au 
colaborat în realizarea mozaicurilor şi picturii care îm- 
podobesc naosul de la Betleem: sunt reprezentați sfinţii 
bizantini şi cei apuseni, precum şi sinoadele ecumenice 
care au hotărât dogma de credinţă. Împrumuturile din 
arta islamică sunt rare, dar întâlnim elemente ale artei 
cruciaților reintegrate în monumentele musulmane ale 
epocii mamelucilor la Ierusalim, Hebron, Betleem, Bei- 
rut şi Tripoli, care atestă o evidentă simbioză între ce- 
le două forme artistice, dar limitată la zona geografică a 
Palestinei. În schimb, influenţa artei islamice asupra ce- 
lei occidentale este mult mai evidentă, in special în do- 
meniul lucrării metalelor, la origine fiind oraşul Mossul. 
Este vorba despre obiecte din bronz, reprezentând scene 
creştine, însoțite de inscripții a căror fabricare este ante- 
rioară anului 1250, şi care s-au răspândit în arta norman- 
dă din Sicilia secolului al XII-lea. În pictură, artiştii apu- 
seni au copiat lucrările bizantine, urmând schema icono- 
grafică de origine bizantină sau adoptând stilul bizantin, 
la care au adăugat elemente romane sau gotice. Nu putem 
vorbi în acest domeniu despre schimburi bilaterale pen- 
tru că în viziunea artiştilor bizantini orice tradiţie străină 
nu poate fi şi autentică.! Prezența latină în Orient după 
victoriile obţinute în timpul primei cruciade a evidențiat 
coabitarea elementului latin- minoritar, dar deţinător al 

' T. Velmans, „La présence des croisés dans la périphérie orientale 
du monde byzantin et ses conséguehces sur la peinture des XIIe et XIII 


siécles", in La Méditérranée des croisades, sous la direction de R. Cas- 
sanelli, Paris, 2000, pp. 156-173. 

puterii, cu comunităţile indigene majoritare, dar supuse, 
în care problema aculturatiei poate reprezenta o realita- 
te sau un eşec. Același Joshua Prawer subliniază carac- 
terul colonial al francilor care îşi părăsesc mediul rural, 
în care s-au aflat până în momentul plecării în cruciadă, 
şi se stabilesc, de data aceasta, în mediul urban pentru a 
crea o societate de apartheid.! La rândul sáu, Ronnie El- 
lenblum, acumulând datele din textele şi din rezultatele 
cercetărilor arheologice, demonstrează că putem vorbi 
despre o societate franco-siriană, cu condiţia excluderii 
elementului musulman, francii instalându-se în zone ru- 
rale ocupate în majoritate de creştini orientali.? 

Din această descriere pe scurt a primelor forme de or- 
ganizare latină în Orient, la sfârşitul primei cruciade, ne 
putem da seama că fiecare stat reprezenta un principat 
feudal autosuficient: o aristocrație francă de rit latin, cu 
precizarea cá noua prezență umană se suprapunea unei 
societăţi cu sirieni creştini asociaţi coloniştilor latini, fă- 
ră ca diferitele Biserici existente să renunțe la autono- 
mia lor, în ciuda preeminentei rezervate Bisericii Lati- 
ne. În momentul lansării primei cruciade, papa Urban al 
II-lea nu a avut intenţia de a instaura o jurisdicție latină 
în Orient. Scopul său era de a stabili legături cu cele pa- 
tru Patriarhii orientale şi mai ales cu Biserica Ortodoxă. 
Legatul papal, Adhémar, trebuia să respecte drepturile 
şi ierahia Bisericii Ortodoxe, atitudine care, din păcate, 
a fost repede abandonată de către cruciați în vara anului 
1098. La sosirea lor în Orient, cruciații au găsit o Bise- 

Vezi]. Prawer, The Latin Kingdom of Jerusalem. European Colo- 
nialism in the Middle Age, Londra, 1972. 


Vezi R. Ellenblum, Frankish Rural Settlement in the Latin King- 
dom of Jerusalem, Cambridge, 1998. 

rică Ortodoxă afectată de cuceririle arabe din secolul al 
VII-lea. Existau două Patriarhii, cea a Antiohiei şi cea 
a Ierusalimului, ambele aflate sub protecţia basileului. 
Neincrezátori în creştinii ortodocşi, latinii au numit ra- 
pid episcopii lor în Siria. Primul caz cunoscut este cel al 
lui Pierre de Narbonne, promovat episcop în sudul Anti- 
ohiei de către Raymond de Saint Gilles. În timpul trece- 
rii lor prin Lydda (Ramla), cruciații l-au ales pe Robert 
de Rouen ca episcop al locului; mai mult, după cuceri- 
rea Ierusalimul l-au ales pe Arnulf de Choques ca pa- 
triarh latin de Ierusalim, patriarhul ortodox Simeon al 
II-lea fiind forţat să plece în Cipru. Tot acum, Patriarhul 
Ioan al Antiohiei este forțat de către latini să părăsească 
oraşul şi să se refugieze la Constantinopol, fiind înlocu- 
it de către Bernard de Valence. Aceste două schimbări 
majore şi brutale au însemnat practic abandonul total al 
politicii de colaborare, gândită inițial de către papa Ur- 
ban al II-lea. Printr-o astfel de atitudine, cruciații i-au 
considerat pe episcopii latini urmaşii legitimi ai ierarhi- 
lor ortodocşi, deci nu au mai făcut schimbări la nivelul 
clerului de mir, subordonat automat autorității canonice 
latine. 

La Antiohia, patriarhul latin Bernard de Valence a 
numit episcopi latini în anul 1100, iar la moartea sa, ale- 
gerea noului patriarh s-a făcut prin învestire populară, în 
persoana lui Ralph de Domfront. Acesta a urmat politi- 
ca predecesorului său, fiirid un opozant declarat al creş- 
tinismului răsăritean, iri ciuda intervențiilor făcute de 
către împăratul Ioan al II-lea Comnenul. În anul 1140, 
patriarhul Ralph a fost” depus din scaun, într-o perioadă 
în care Patriarhia Antiohiei ajunge la cea mai mare ex- 

tindere a sa (avea cinci provincii ecleziastice) şi înlocuit 
de către Aimery de Limoges. El a condus destinele Pa- 
triarhiei antiohiene timp de cincizeci şi trei de ani, peri- 
oadă în care vor dispărea scaunele episcopale de la Ede- 
sa, Apameea si Marash. Tot el va organiza rezistenţa în 
fata lui Nür ad-Din, atunci când acesta va asedia Antio- 
hia. În anul 1159 se vede obligat să cedeze scaunul în fa- 
voarea patriarhului ortodox Atanasie al III-lea, impus de 
către Manuel I Comnenul. El se va reîntoarce în fruntea 
Patriarhiei în anul 1170, ultimii ani fiind foarte dificili, 
în contextul în care în 1187 mai avea sub ascultare nu- 
mai cinci episcopii. La finalul secolului al XII-lea, Pa- 
triarhia Antiohiei îşi va pierde treptat şi influenţa în fa- 
voarea Patriarhiei de la Ierusalim. 

În Oraşul Sfânt, începuturile ecleziastice latine au 
fost dificile şi confuze. Daimbert de Pisa este depus din 
scaun în anul 1100, apoi reconfirmat până în anul 1102, 
când a fost înlocuit de către Evremar (1102-1108), ur- 
mat de Gibelin de Sabran, la rândul lui înlocuit în 1112 
de către patriarhul Arnulf. Prima personalitate notabilă 
în scaunul patriarhal al Ierusalimului a fost Garmont de 
Picquigny, care a organizat un conciliu la Naplouse în 
anul 1120 şi a condus regatul în absenţa lui Balduin al 
II-lea în timpul prizonieratului acestuia. Succesorii lui 
Garmont, mort în 1128, au instalat episcopi la Tyr, Si- 
don, Acra si Tiberiada. În anul 1180 este ales patriarh 
Heraclius, arhiepiscop de Cezareea, susținut de către fa- 
milia Courtenay şi de către Guy de Lusignan, în defa- 
voarea arhiepiscopului “Guillaume de Tyr, susținătorul 
lui Raymond al III-lea de Tripoli. Patriarhul latin Hera- 
clius a murit în 1190, in timpul asediului oraşului Acra. 

La acea dată, Patriarhia Ierusalimului mai era compusă 
numai din 13 episcopii, toate cu titulari latini, mai ales 
în oraşele mari de pe coastă şi din locurile de pelerinaj 
aflate încă sub control latin. 

Prezenţa unui număr însemnat de biserici creştine în 
Siria şi Palestina pe parcursul desfăşurării cruciadelor 
constituia o moştenire istorică. Grupe naţionale, opu- 
se puterii bizantine, au căutat în perioada secolelor al 
IV-lea-al VII-lea să se desprindă de Biserica Ortodoxă 
şi de dominaţia Constantinopolului, adoptând dogme, 
declarate erezii de către Biserica Bizantină. Aceste gru- 
pări, urmărite de către autoritățile imperiale, şi-au găsit 
refugiul la marginea Imperiului Bizantin, rămânând în 
această zonă şi după cucerirea musulmană din secolul al 
VII-lea. În anul 1099, Biserica Ortodoxă era fără îndoia- 
lá cel mai bine organizată dintre Bisericile creştine exis- 
tente in acest areal. Ea deţinea principalele aşezăminte 
religioase din Tara Sfântă: Sfântul Mormânt, biserici in 
Nazaret, Bethleem, şi pe Muntele Tabor, iar împăratul 
bizantin era considerat protectorul oficial al acestor te- 
ritorii. Din păcate, sub dominaţia latină, Biserica Orto- 
doxă a trecut prin perioade dificile, cauzate nu numai 
de diferenţele dogmatice sau liturgice, dar şi de unita- 
tea religios creştină, pe care francii ar fi dorit să o im- 
pună. Latinii nu acceptau o dublă ierarhie bisericească, 
de aceea, în mod sistematic, au depus episcopi şi patri- 
arhi ortodocşi pentru a fi inlocuiti cu alţii, latini. A rezul- 
tat astfel o tensiune permanentă-între latini şi bizantini 
(ortodocşi), mai ales cá c&i dintâi nu au ezitat să depo- 
sedeze bisericile ortodoxe de bunurile lor sau să umi- 
lească clerul ortodox. În schimb, melkiţii s-au bucurat 

de libertate religioasă din partea latinilor, şi-au păstrat 
lăcașurile de cult, legile, portul, dar au fost plasați sub 
autoritatea teoretică a ierarhiei latine. 

Celelalte comunităţi creştine, declarate eretice de 
către Constantinopol, au primit favorabil sosirea lati- 
nilor în Orient. Sirienii sau iacobiţii alcătuiau majori- 
tatea populaţiei creştine a Regatului de la Ierusalim şi 
erau prezenţi în special în jurul Antiohiei, locul patriar- 
hatului lor. Pentru iacobiti, a căror bază era formată din 
populaţia indigenă, limba liturgică era siriaca, iar araba, 
limbă vorbită. Lăcaşul lor de cult cel mai important, Bar 
Saumași, se găsea în teritoriul musulman, iar in Ierusa- 
lim aveau o mănăstire închinată Sfintei Maria Magdale- 
na, ca centru al Bisericii Iacobite. Opozanti ai Bisericii 
Ortodoxe, iacobitii i-au primit favorabil şi pe cuceritorii 
arabi, apoi şi pe turcii selgiucizi. În ansamblu francii au 
menținut relaţii bune cu ei şi datorită legăturii lor cu Bi- 
serica Coptă din Egipt. 

Celelalte Biserici monofizite, cu carcater naţional, 
prezente în Siria şi Palestina, au fost favorabile sosirii 
latinilor şi au avut chiar de câştigat de pe urma aces- 
tei prezenţe în zonă. Astfel, armenii, care formau câte- 
va insule izolate în Regatul Ierusalimului, au ajuns să 
ocupe în Ierusalim un întreg cartier în jurul Bisericii 
Sfântului Ioan. Au fost mai numerosi în Regatul Anti- 
ohiei şi majoritari în comitatul Edesei. Ca şi astăzi, ei 
erau conduşi de un catolicos cu sediul în Cilicia. Al- 
te trei comunități monofizite, georgienii, coptii şi etio- 
pienii, nu reprezentau-decât mici colonii de monahi şi 
preoți în Regatul Latin din secolul al XII-lea, fără să 
joace un rol important în viața politică şi economică 

a regatului. Nu acelaşi lucru s-a petrecut cu maronitii, 
stabiliți în număr mare în partea septentrională a Re- 
gatului Ierusalimului şi în Comitatul de Tripoli. Aceşti 
agricultori creştini stabiliți în Liban au vrut să-şi păstre- 
ze particularitátile şi au adoptat, la începutul secolului 
al VII-lea, monofizismul. Maronitii din văile montane 
ale Libanului au reuşit să-şi păstreze independenţa față 
de musulmani. În număr de aproximativ 40000 după re- 
latările lui Guillaume de Tyr, s-au apropiat treptat de la- 
tini şi, după cum am văzut, în 1182 au acceptat prima- 
tul roman, uniune care se menţine şi astăzi. Aceasta a 
fost singura încercare reuşită a latinilor de apropiere a 
Bisericilor Orientale. În realitate, ascultarea impusă de 
Patriarhia latină de la Ierusalim tuturor membrilor cle- 
rului local şi umilintele îndurate cu prilejul depunerii 
clerului ortodox au declanşat firesc o reacţie de respin- 
gere şi de rezistenţă. De la sfârşitul secolului al XII-lea, 
creştinii orientali, cu excepția maronifilor, s-au simțit 
mai apropiați de musulmani decât de latini.! 

În privința musulmanilor, mai puţin numeroși în sud 
decât în nord, ei îşi păstrau cultul fără a se asocia con- 
ducerii. Pentru asigurarea coeziunii comunitare, francii 
părea că şi-au dat repede seama de necesitatea construi- 
rii unei rețele de fortărețe, care asigura frontierele şi eli- 
mina zonele de insecuritate, numeroase în aceste state 
latine şi care doreau să remedieze principala slăbiciu- 
ne: lipsa unei colonizări masive «are ar fi permis aces- 
tor state o demografie cenfortabilă. De aceea, ele s-au 
menţinut atâta timp cât adversarul a fost slab şi divizat. 
Totul s-a schimbat în momentul în care sultanii mame- 


! Michel Ballard, op. cit., p. 190. 

luci s-au instalat mai bine în Egipt şi au devenit stá- 
pâni în Siria musulmană, prin dispersarea rivalilor lor, 
principii ayyubizi. În plus, după 1260, datele politice în 
Orientul Apropiat s-au modificat radical. Sultanatul turc 
era slăbit şi nu mai avea un rol important pe scena siria- 
nă; cucerirea mongolă a determinat dispariţia califatului 
abbasid şi a suveranilor ayyubizi, Egiptul mameluk de- 
venind un adevărat „Imperiu al Islamului”, suveranita- 
tea fiindu-i recunoscută de califatul abbasid. Obiectivul 
lor era acum respingerea mongolilor, intenţie materia- 
lizată prin victoria din 1260. În noua ecuație geopoliti- 
că, francii au acordat sprijin invadatorilor, în campania 
din 1260, mongolii fiind ajutaţi de regele creştin al Ar- 
meniei şi de principele Antiohiei, beneficiul final fiind 
recuperarea Lattakiei, pierdută în 1188. De asemenea 
în 1262, conducătorul mongol a cerut ajutor lui Ludo- 
vic al IX-lea, care va contribui prin trimiterea unei flo- 
te la lupta împotriva mamelucilor. Cooperarea nu a luat 
însă în calcul forța sultanului Baybars I', care în 1263 
fragilizează şi mai mult prezenţa francilor din Orientul 
Apropiat prin atacurile asupra Nazaretului, Galileei şi a 
împrejurimilor Acrei. În 1266, el reuşeşte să cucerească 
fortăreața Safet, care aparţinea cavalerilor templieri, iar 
în 1268 preia de sub controlul latinilor Jaffa şi Beaufort. 
Cea mai importantă cucerire a acestui sultan va rămâ- 
ne însă Antiohia, pedepsindu-l pe principele Bohemond 

! Baybars I (1223 sau 1225-1 iulie 1277, Damasc), pe numele său 
complet al-Malik al-Zahir Rukn al-duniya wa-d-Dîn Baybars al-Bun- 
dukdari al-Salih. Acest personaj istoric a îndeplinit rolul de sultan 
mameluc al Egiptului şi Sffiei, la origine fiind din regiunea Crimeei. 
Este cunoscut pentru faptele sale de arme înregistrate pe tot parcur- 


sul expedițiilor militare în Palestina, Siria, împotriva mongolilor si a 
cruciaților. 

al VI-lea pentru colaborarea sa cu mongolii din campa- 
nia din 1260, menţionată puţin mai sus. Un armistițiu 
cu acest conducător, atât de eficient pe plan militar, se 
va încheia în 1271, nu înainte de a ataca şi comitatul de 
Tripoli în 1271. 

In noile condiţii geopolitice, Apusul a încercat să aju- 
te coloniile sale din Tara Sfântă, unde regele sfânt Lu- 
dovic menținea încă din 1254 un important contingent 
de cavaleri. De altfel, el spera într-o reîntoarcere în Ori- 
ent, împiedicată însă de moartea sa la Tunis, posesiuni- 
le france limitându-se acum la zona de litoral între La- 
takia şi Castelul Pelerinului (Château-Pelerin).! Restul 
se afla în mâinile mamelucilor, care controlau şi platoul 
din jurul cetăților rămase sub dominaţia francilor. Oda- 
tă cu schimbarea raportului de forte din zonă, seniorii 
franci erau obligaţi să prevină sultanul în eventualitatea 
sosirii unei noi cruciade în zonă sau declanşării unei noi 
expediții mongole. La aceasta se adăugau şi jocurile de 
interese interne, precum ambițiile lui Carol de Anjou ca- 
re îi contesta lui Hugues al III-lea de Cipru coroana Ieru- 
salimului, sau contele de Tripoli, Bohemond al VII-lea, 
care lupta împotriva seniorului de Gibelet.? Lucrurile 
s-au degradat treptat, în defavoarea latinilor şi a statelor 

!Château Pelerin, numit şi fortăreaţa Atlit, era una dintre principale- 
le fortificaţii templiere din Țara Sfântă. A fost construită pe o limbă de 
pământ stâncos, deci înconjurată de apă, pe coasta Mediteranei, la apro- 
ximativ 25 de km nord de Cezareea şi la aproximativ 12 km sud de Acra 
şi Muntele Carmel, aflat atunci sub-Regatul franc al Ierusalimului. 

? Senioria de Gibelet a fost unul dintre centrele importante ale 
comitatului de Tripoli. Gibelet a fost cunoscută încă din Antichitate 
sub numele Byblos, iar astăzi Sub cele de J'bail. Ea a fost cucerită de 
cruciați in 1104. Câţiva ani mat târziu, în 1109, a fost dată de conte- 


le Bertrand celor din familia Embriaco, de origine genoveză, care au 
păstrat-o până in 1302, cu excepția anilor care au urmat datei de 1187, 

înființate de ei în Orient. Încercările de restaurare a unei 
autorități occidentale în zonă au fost ineficiente, efortul 
concertat atât financiar, cât şi uman dovedindu-se inu- 
til.! Căderea statelor latine, construite de cruciați, a lăsat 
loc unui adevărat duel între Imperiul Mongol şi Islam, 
hanul Hoardei de Aur trecând la religia lui Mahomed, 
ceea ce a compromis o eventuală colaborare militară 
cu Occidentul. Statele latine au renunţat şi la interesele 
economice în Orient, mai ales că Ciprul a devenit între 
timp un important port de mărfuri, pentru corăbiile ce 
tranzitau zona şi aparţineau Genovei, Veneţiei, Barcelo- 
nei, Messinei etc., comerţul mediteranean fiind obligat 
să se acomodeze pierderilor suferite. 


când a fost ocupată de Saladin. În 1302, în faţa presiunii mameluce, 
orașul a fost abandonat. 

! Papa Grigore al X-lea a convocat in 1274 un conciliu la Lyon, spe- 
rând printre altele că va putea pregăti o nouă cruciadă. Trimişii împăra- 
tului bizantin si cei mongoli păreau cá se vor asocia iniţiativei, dar Ca- 
rol de Anjou, care viza o eventuală cucerire a Bizanțului, a făcut totul 
pentru ca un astfel de plan să nu se concretizeze. La aceasta s-au mai 
adăugat si Vecerniile siciliene din 1282, precum şi eșecul expediției 
mongole în Siria (1281). Noul sultan al Egiptului, Qulawun, a reluat 
proiectele lui Baîbars, şi în 1287 preia principatul Antiohiei, Latakia 
şi doi ani mai târziu Tripoli după un asediu finalizat printr-un teribil 
masacru. Această ofensivă se va încheia cu cucerirea Acrei pe 28 mai 
1291 de către fiul lui Qulawuan şi cu abandonarea de către latini a unor 
cetăți importante: Sidon, Beirut şi Gibelet (Byblos). 


Imperiul Latin 
de la Constantinopol 


Am văzut cum la 27 noiembrie 1095, în localita- 
tea Clermont, papa Urban al II-lea predica „războiul 
sfânt” împotriva musulmanilor, război care avea drept 
scop declarat eliberarea Ierusalimului de sub stăpânirea 
„necredincioşilor. Această declaraţie a coincis de fapt cu 
declanşarea primei cruciade, a primei lupte, din lungul 
şir de bătălii dintre lumea occidentală şi orientul musul- 
man. La data menționată, papa rostise cuvinte ináltátoare, 
mobilizatoare, menite să trezească conştiinţa creştinilor: 
„Hristos este cu voi, El Însuşi vă conduce în lupta de eli- 
berare a Ierusalimului şi a Sfântului Mormânt!” Din pă- 
cate, nu a trecut nici o sută de ani şi acestor strigăte in- 
suflate de credinţă şi dragoste creştină le vor corespunde 
strigăte de ură, dispreţ şi moarte sufletească adresate de 
participanţii la cruciada a FV-a, cu ocazia asediului asu- 
pra Constantinopolului. De atunci şi până astăzi, ne-am 
pus şi ne punem întrebări de genul: Cum a fost posibil ca 
cei porniţi să apere valótile propováduite de Hristos, va- 
lori amenințate de ofensiva musulmană, să reverse atâta 

venin şi ură asupra locuitorilor creştini ai unui oraş, care 
s-a dovedit în decursul timpurilor ca fiind emblema lup- 
tei de apărare împotriva celor ce periclitau creştinismul? 
Cum s-a reuşit ca într-un timp destul de scurt cruciade- 
le să se transforme într-un instrument al urii, al neîn- 
crederii si al dispretului reciproc între creștinătatea ră- 
sáriteaná şi cea occidentală? Un astfel de moment din 
istoria oraşului Sfântului Constantin a fost dramatic, 
consecinţele prilejuite de deturnarea scopului inițial al 
unei cruciade marcând profund mentalitátile bizantine, 
precum şi relația ulterioară între Răsărit şi Apus, între 
Biserica Ortodoxă şi cea Romano-Catolică. 

„Pe 13 aprilie 1204, cruciații intraţi în Sfânta Sofia au 
distrus sfintele icoane [...]. Ei au aruncat sfintele moaşte 
ale martirilor într-un loc pe care îmi este ruşine să-l po- 
menesc [...]. Ei au luat de pe potire pietrele preţioase, 
după care au băutapă din ele [...]. Ei au furat toate pie- 
trele preţioase din Altarul Sfintei Sofia [...]. Ei au per- 
mis cailor să intre în biserică pentru a căra sfintele vase, 
argintăria şi celelalte obiecte din aur. Unele animale au 
alunecat pe dalele bisericii, fiind ulterior omorâte cu sa- 
bia, iar sângele lor a pângărit lăcaşul sfânt. O femeie pă- 
cătoasă s-a aşezat pe scaunul patriarhal, intonând o cân- 
tare obscenă şi dansând în biserică.” 

Aceste cuvinte aparţin logothetului Nichita Chonia- 
tes, fiind consemnate în Cronica sa, şi redau momen- 
tul teribil al cuceririi Constantinopolului de către latini. 

! Historia, ed. Bekker, Corp. Script. Hist. Byz., Bonn, 1835 si Parrl. 
Gr. CXXXIX, 320-1057. Această cronică reprezintă sursa cea mai bine 
informată si mai fiabilă, cu privire la evenimentele din 1203-1204. Ea 


aparţine lui Nichita Choniates, secretar imperial, apoi logothet, fratele 
mai mic al lui Mihail Choniates, funcţionar al cancelariei patriarhale 


238 PR. PROF. DR. EMANOIL BÁBUS 


Evenimentul a marcat pe de-o parte sfârşitul Imperiu- 
lui Bizantin, ca putere mediteraneană, iar pe de altă par- 
te eşecul creştinilor latini şi orientali de a depăşi anumite 
bariere culturale, care îi separau şi care păreau mai im- 
portante decât diferendul dintre cruciați și musulmani. 
În 1204, occidentalii nu au reușit să ocupe în totalitate 
spațiul politic al vechiului imperiu, ei determinând de 
fapt fărâmițarea acelui oikumene romaniot într-un an- 
samblu de state latine şi greceşti, condamnate la lupte in- 
testine şi la exploatarea economică a negustorilor occi- 
dentali. În măsura în care a marcat sfârşitul imperiului 
centralizat, cucerirea Constantinopolului poate fi consi- 
derată pe termen lung drept un eveniment decisiv pentru 
istoria Bizanțului. Cauzele acestei situaţii trebuie căutate 
în relaţiile dintre Bizanţ şi Veneţia, în ideea supremației 
papale promovată de papa Inocenţiu al III-lea sau în peri- 
oada cuprinsă între 1180 şi 1204, adică de la moartea lui 
Manuel I Comnenul şi până la cucerirea capitalei. 

Începând cu secolul al IX-lea, Veneţia a cunoscut „o 
spectaculoasă ascensiune la capătul căreia întreaga lu- 
me mediteraneană avea să fie sub influenţa sa”.! Rapor- 
turile dintre Bizanţ şi Veneţia, începute încă din secolul 
al IX-lea şi continuate sub Vasile al II-lea Macedonea- 
nul, au cunoscut o dezvoltare rapidă în timpul dinasti- 
ei comnenilor. Primejdiei normande, pe care bizantinii 
au resimţit-o, ei i-au opus flota venețiană.’ La rândul ei, 
şi arhiepiscop al Atenei. Nichita-a fost martor ocular al evenimentelor 
pe care le relatează. 

! Paul Lemerle, /storia Bizanțului, trad. Nicolae Şerban Tanaşoca, 
ed. Teora, Bucureşti, 1998, p: 418. 


? Situaţia geopolitică din Peninsula italiană era relativ complexă, 
iar Imperiul Bizantin era nevoit să-i facă față. Fără a intra în prea multe 

Veneţia nu putea rămâne pasivă la succesele normanzi- 
lor, care aliaţi cu Amalfi, centru comercial rival, puteau 
să le închidă accesul la Marea Adriatică. De aceea, în iu- 
nie 1081 o flotă formată din şaizeci de vase, condusă de 
dogele Selvo, porneşte spre Durazzo. Bătălia care a ur- 
mat a fost remarcabilă, atât datorită tacticii adoptate de 
comandantul venețian (vasele s-au grupat în formă de 
semilună), cât şi datorită măiestriei cu care au acţionat 
marinarii. La vremea aceea, flota venețiană a obținut o 
victorie importantă, dar în bătălia terestră, ce a avut loc 
în octombrie 1081, trupele imperiale au fost înfrânte de 
normanzi. Durazzo a căzut în mâinile normanzilor, iar 
flota venețiană s-a îndreptat spre casă. 

Drept răsplată pentru ajutorul acordat, venețienii au 
primit o serie de avantaje comerciale şi demnități ono- 
rifice consemnate într-un chrysobul.! Printre ele amin- 
tim scutirea de taxe vamale atât la Constantinopol, cât şi 


detalii, este bine de amintit că prezența bizantină în această parte a Oc- 
cidentului, deja amputată în secolul al VIII-lea, a trebuit să facă faţă în- 
cepánd cu secolul al IX-lea invaziei arabe. In secolul al X-lea s-au adă- 
ugat ambițiile împăratului german al dinastiei otoniene, iar în secolul 
al XI-lea a apărut şi ameninţarea normandă. După o primă confruntare 
in 1018, Bizanțul s-a obişnuit să înroleze mercenari normanzi, pentru a 
duce la bun sfârşit politica de recucerire a teritoriilor pierdute. După ce 
i-au alungat pe bizantini din Sicilia şi din Calabria în anii 1060-1061, 
normanzii au cucerit şi Bari în aprilie 1071, punând capăt prezenţei 
bizantine in Italia. Normanzii nu s-au mulțumit cu aceste cuceriri si, 
sub conducerea lui Robert de Hauteville zis şi Guiscard, au încercat să 
preia controlul asupra drumurilor spre Constantinopol. Trecând Ma- 
rea Adriatică, normanzii au încercat să cucerească oraşul Durazzo (în 
latină Dyrrachium), de pe coasta dalmată, de unde pornea spre est un 
vechi drum roman, care traversa Peninsula Balcanică până la Constan- 
tinopol, amenințând astfel interesele bizantine chiar în interiorul impe- 
riului. Pentru contracararea-acestui proiect împăratul Alexie I a trimis 
o cerere de ajutor dogelui venețian Domenico Selvo. 

! Actul celmai important al cancelariei bizantine sigilat cu aur şi având 
data si semnătura cu cerneală roşie a împăratului Alexie I Comnenul. 

pe întreg teritoriul bizantin. Toti venețienii erau supuşi 
dogelui, chiar dacă locuiau la Constantinopol, iar do- 
gele a primit titlul de protosebastos. Pe lângă privile- 
giile de natură economico-comercială, crysobulul din 
1082 conţinea şi unele privilegii onorifice acordate do- 
gelui şi patriarhului Veneţiei. Despre ce era vorba? În 
Imperiul Bizantin exista o dublă ierarhizare socială, 
aproape paralelă, în care erau titluri acordate pe o pe- 
rioadă limitată în cadrul posturilor de conducere sau de 
execuţie şi titlurile onorifice conferite printr-o diplomă 
imperială, cu insigne aferente şi care îşi păstrau valoa- 
rea pe tot parcursul vieţii. În cazul nostru, pentru a mar- 
ca recunoştinţa sa față de venețieni, împăratul bizantin 
a acordat astfel de demnități celor două personalităţi ale 
Veneţiei: dogelui, numit în text „duce”, cel mai impor- 
tant magistrat al cetăţii, şi episcopului Veneţiei. După 
cum am menționat mai sus, primul a primit titlul de pro- 
tosebastos, iar al doilea pe cel de hypertinos. Ambele 
demnități erau viagere şi ereditare sau transmisibile în- 
tre deţinătorii respectivelor funcţii. La Bizanţ, aceleaşi 
demnități încetau în cazul decesului beneficiarului, iar 
descendentul unui demnitar trebuia să le obţină perso- 
nal. Dacă la Constantinopol aceste titluri marcau şi un 
statut social de rang înalt, la Veneţia ele nu corespun- 
deau unei ierarhii sociale. De asemenea, cele două titluri 
simbolizau atașamentul împăratului față de cei care le 
purtau şi mai ales față de doge. 

Din punct de vedere.religioș, în-ciuda titlului de „pa- 
triarh”, purtat de episcopul Veneţiei, cetatea lagunară nu 
depindea de Patriarhia de la Constantinopol, ci de Bise- 
rica Catolică, al cărei sediu era la Roma şi al cărei con- 

ducător era papa. În ciuda acestei situaţii, Veneţia reven- 
dicase o autonomie unică în creștinătatea latină, care i-a 
permis achiziționarea moastelor Sfântului Marcu, adu- 
se de doi venețieni în 828. Calitatea de Apostol şi evan- 
ghelist a Sfântului Marcu a dat Veneţiei posibilitatea să 
dețină un imens prestigiu religios, deoarece patronajul 
apostolic o plasa imediat după Roma. Prin acordarea ti- 
tlului de Aypertinos episcopului Veneţiei, împăratul bi- 
zantin nu făcea altceva decât să recunoască poziţia ori- 
ginară a acestei Biserici. Aceeaşi atitudine se pare că a 
contribuit la edificarea Bisericii San Marco în 1063 şi 
sfințită în 1094. 

În schimbul acestor privilegii, Veneţia se obliga să 
ofere imperiului asistență maritimă, aşa încât în ur- 
mătorii trei ani (1082-1085) Veneţia a dus o campanie 
susținută împotriva normanzilor, soldată cu cucerirea 
insulei Corfu in 1084. Faptul că Bizanțul a apelat la aju- 
torul Veneţiei impune o analiză atentă. Mai întâi, tre- 
buie menţionat că relaţiile dintre Constantinopol şi ce- 
tatea maritimă au fost o perioadă de timp excelente. În 
ciuda pierderii influenței Bizanțului in Peninsula italia- 
nă, Veneţia i-a fost practic întotdeauna credincioasă şi a 
rămas atașată cel puţin teoretic Imperiului Bizantin.! În 
ciuda unor tensiuni din secolul al X-lea, dogii care s-au 
succedat la conducere în secolul al XI-lea au menţinut 
cu Constantinopolul relații amicale, de încredere. Do- 
menico Selvo, pe care crysobulul îl aminteşte cu nume- 
le de „nobilul duce", doge între 1071 şi 1084, a fost că- 
sătorit cu prințesa bizantină Teodora Ducas, sora împă- 


! Exceptánd inceputul secolului al XI-lea, cánd, in timpul primei 
impártiri a Imperiului Carolingian din 806, Pepin, rege al Italiei, a pri- 
mit Dalmatia, Istria şi Veneţia. 

ratului Mihail al VII-lea (1071-1078). Apelul la ajutorul 
venețienilor, menţionat mai sus, nu a fost singular. În 
992, flota Veneţiei intervenise pentru împăratul Vasile al 
II-lea, în conflictul acestuia cu bulgarii, asigurând trans- 
portul trupelor bizantine. Gestul se justifică prin fap- 
tul că Bizanțul, pentru a face față atacurilor turceşti din 
Asia Mică, a privilegiat apărarea terestră în schimbul 
constituirii unei flote puternice. De aceea, a fost necesa- 
ră recurgerea la nave străine, care să impună siguranța 
transportului maritim. 

Bunele relaţii între cele două părți nu reprezintă sin- 
gurul motiv al intervenţiei Veneţiei. Republica maritimă 
avea şi anumite interese strategice, legate mai ales de 
menținerea poziţiilor sale comerciale la Marea Adriati- 
că, or prezenţa normandă risca să prejudicieze atât inte- 
resele Veneţiei, cât şi pe cele ale Bizanțului, mai ales cá 
principalul port Amalfi, concurent al cetăţii dogilor, era 
sub influența normandă din 1071. A controla Adriatica 
însemna prezervarea unor interese comerciale majore şi 
accesul către Mările Ionică şi Mediterană. Astfel, apelul 
la ajutor răspundea unor interese convergente. Rapor- 
turile dintre bizantini şi venețieni au început să se de- 
terioreze în 1111, când Alexie I a încheiat un tratat cu 
Pisa, prin care i se reduceau acestei republici maritime 
taxele vamale cu 4%. După urcarea pe tron a lui loan al 
II-lea Comnenul, lucrurile se agravează şi mai mult, do- 
gele venețian pornind un atac fără precedent împotriva 
Bizanțului, jefuind unele insule precum Chios, Samos 
sau Rodos. Raporturile-sé detensionează în momentul în 
care normanzii devin o arieninţare puternică pentru am- 
bele părți. De aceea, sub conducerea lui Domenico Mo- 

rosini venețienii au ajutat trupele bizantine la recuceri- 
rea insulei Corfu din mâinile normanzilor. 

Trecând la papalitate, putem aminti faptul că Inocenţiu 
al III-lea a ajuns pe scaunul pontifical în 1198, fiind un 
om înzestrat cu reale calități diplomatice. În acest sens, 
el a încercat totul pentru a-şi înfrânge adversarii. Din 
cele aproape 6000 de scrisori rămase de la el, ne pu- 
tem da seama că întreaga perioadă a pontificatului său, 
1198-1216, a fost dominată de ideea unei impárátii po- 
litice universale, în fruntea căreia să guverneze episco- 
pul Romei, îndreptăţit a fi stăpânitorul tuturor popoare- 
lor creştine. Pentru Inocenţiu, papa era Regele regilor 
şi Domnul domnilor, deținând puterea materială şi spi- 
rituală cea mai mare. În plus, la data începerii pontifi- 
catului său, situația internaţională îi era destul de favo- 
rabilă. Moartea împăratului Henric al VI-lea diminuase 
influența occidentală în Orient, iar Inocenţiu ar fi dorit 
restaurarea dominaţiei papale asupra întregii creştinătăţi 
şi preluarea comenzii în lupta contra musulmanilor. În- 
tr-o primă enciclică, el plasa sub protecţie romană Re- 
gatul Ierusalimului, iar patriarhului i-a solicitat un ra- 
port privitor la situația Ţării Sfinte. Practic, de la urca- 
rea sa pe scaunul pontifical şi până la moarte, Inocenţiu 
al III-lea a dus față de Orient aceeaşi politică: restaura- 
rea politică a statelor latine şi supunerea lor autorităţii 
papale. Pentru a-şi asigura succesul, el avea nevoie de 
stabilirea unor raporturi clare cu Imperiul Bizantin, în 
acest sens atitudinea sa fiind una diferită de cea a prede- 
cesorilor, Alexandru al II-lea şi Celestin al III-lea, op- 
tând pentru o eventuală cucerire a Constantinopolului 
ca soluţie de unire a Bisericilor. Speriat de o posibilă 

coaliţie a papalității cu împăratul german Filip de Swa- 
bia, ginerele lui Isaac al II-lea, Alexie al III-lea, a trimis 
o delegaţie la Roma cu o scrisoare semnată de el şi de 
către Patriarhul loan Camateras, propunând unirea Bi- 
sericilor. Papa acceptă tratativele şi trimite un legat la 
Constantinopol pentru a stabili detaliile. Din schimbul 
de scrisori ce a avut loc între Patriarhul Ioan şi Inocenţiu 
al III-lea, ne putem da seama de ideile papei cu privire 
la Imperiul pontifical universal. Astfel, în titlul scrisorii 
lui Camateras către Inocenţiu, observăm accentul pus pe 
ideea egalităţii apostolice dintre Constantinopol „Noua 
Romă” şi Roma cea veche: 

„Lui Inocent, Preasfântul Papă roman şi preaiubit 
frate în Hristos. Ioan, prin mila lui Dumnezeu arhiepis- 
cop al Constantinopolului, patriarhul Noii Rome, dra- 
goste şi pace din partea Domnului Iisus Hristos. 

Cu bucurie vă scriu că aprobăm zelul dumneavoas- 
tră privitor la unirea Bisericilor, dar mă miră că numiţi 
Biserica Romană unică şi universală şi faptul că numiţi 
Biserica Romei mama Bisericilor, căci ştiţi bine cá ma- 
ma Bisericilor este Ierusalimul. Nu accept de asemenea 
reprosul pe care mi l-aţi făcut cum că aş rupe cămaşa lui 
Hristos. Noi vrem să păstrăm vechea învăţătură despre 
pogorârea Sfântului Duh. Atunci vă întreb: Care dintre 
noi sfâşie cămaşa lui Hristos?"! 

Din acest fragment, ne dăm seama de faptul că papa- 
litatea afirma cu tărie universalitatea Bisericii Romane 
şi dreptul ei jurisdicționatîn întreaga creştinătate. Deşi 
presat de factori politici; Patriarhul loan Camateras nu 


Li 


Vladimir Guctte, Papalitatea schismatică sau Roma în raport cu 
Biserica Orientală, Bucureşti, 1880, p. 369. 

acceptă o unire necondiționată cu Roma, care ar fi în- 
semnat, în realitate, supunerea Bisericii Ortodoxe față 
de scaunul papal. Acuzatiei de schismă venită din partea 
lui Inocenţiu, Patriarhul Ioan îi răspunde arătând că ro- 
mano-catolicii sunt aceia care au rupt unitatea Bisericii 
proferând învățături străine de Sfânta Scriptură şi Sfânta 
Tradiţie. Aici este vorba de adaosul Filioque, conside- 
rat de răsăriteni o inovaţie fără nici o bază temeinică. La 
această scrisoare a patriarhului, Inocenţiu încearcă să-şi 
justifice pretenţiile astfel: 

„Primatul Roman nu a fost stabilit de un om, ci de 
Dumnezeu sau mai bine zis de Dumnezeu-Omul. Pu- 
tem proba numeroase mărturii evanghelice si apostoli- 
ce şi cu Constitufiile apostolice că Biserica Romei a fost 
sfințită de Petru. Mă întrebaţi cum Biserica Romei es- 
te universală. Biserica Universală este aceea care este 
compusă din toate Bisericile, denumită cu termenul de 
«catolic». În acest sens, Biserica noastră nu este singu- 
ră, ci o parte a Bisericii Universale, dar cea mai ma- 
re şi cea mai importantă. Biserica Ierusalimului poate 
fi privită doar ca mamă a credinței, pentru că credința 
a ieşit din ea. Roma este mama credincioşilor datorită 
demnităţii ei."' Din cele spuse de Inocenţiu al III-lea, 
se simte deja aroganta sa, papa fiind convins că pentru 
aducerea la îndeplinire a planurilor sale va putea con- 
ta şi pe forța armelor. El se arăta bucuros de dorința de 
unire a patriarhului, dar orice discuţie trebuia susținută 
în prealabil prin recunoaşterea papei ca şef al Bisericii. 
Ioan era avertizat că, în cazul în care refuza, se va proce- 
da „contra lui si contra Bisericii grecesti"? Acest lucru 


! Ibidem, p. 370. 
? Ibidem. 

s-a şi întâmplat până la urmă, cruciada a IV-a devenind o 
armă, cu care Inocenţiu al III-lea îşi extinde puterea spre 
Imperiul Bizantin. Astfel, cucerirea latină a Constanti- 
nopolului a asigurat Romei un cadru ideal pentru înde- 
plinirea unui obiectiv important: unirea celor două Bise- 
rici sub conducerea sa. Papa, care se considera vicarius 
Christi şi cap al Bisericii Universale, universalis eccle- 
sia, avea deplinătatea puterii spirituale spiritualium ple- 
nitudo, dar şi a celei temporale sau lumesti temporalium 
latitudo, cu alte cuvinte avea puterea deplină plenitudo 
potestatis. Teocratia pontificalá, reactualizată şi lărgită 
de Inocenţiu al III-lea, nu însemna doar negarea sau re- 
fuzul márturisirii Ortodoxiei, ci şi promovarea unui efort 
de reintegrare a Bisericii Bizantine, într-o unitate restau- 
rată, acum in 1204, a lumii creştine în ansamblu.! 
Astfel, se poate observa că politica lui Inocenţiu 
al III-lea față de Biserica Bizantiná a fost elaborată in 
mod gradual, pe măsura derulării evenimentelor. Iniţial, 
cruciații rebeli, cuceritori ai cetății creştine Zara şi ai 
capitalei bizantine au fost excomunicați, pentru că în- 
călcaseră ordinele papei. Pe de altă parte, noul patri- 
arh venețian este instalat la Constantinopol fără acor- 
dul suveranului pontif, ca un instrument al dominaţiei 
Veneţiei. În fața acestei grave situaţii, aceiaşi cruciați 
s-au pocăit formal şi au declarat unirea Bisericilor. Prin 
urmare, Inocenţiu al III-lea a acceptat în final cucerirea 
Bizanțului ca pe un fapt împlinit, dându-i interpretarea 
sau motivarea potrivită, pentru cá îi oferea şansa de a 
' Şerban Papacostea, „Anul 1204 în' istoria Europei: un bilanţ”, in 
vol. /storie și societate în spagul est carpatic (secolele XIII-XX), Oma- 


giu prof. Al. Zub, ed. Dumitru Ivănescu şi Marius Chelcu, ed. Junimea, 
laşi, 2005, p. 63. 


BIZANTINI, LATINI SI MUSULMANI ÎN PERIOADA CRUCIADELOR 247 


aranja „problema Bisericii Răsăritene”, de la Roma şi 
de a avea supremaţia asupra creştinilor. Pentru el şi con- 
ducătorii politici din Apus, instaurarea unei autorități 
latine la Constantinopol făcea schisma de la 1054 fă- 
ră obiect, fără sens, ca şi în Bizanțul îngenuncheat. În 
viziunea acestor factori de putere, calea anulării schis- 
mei era condiţionată şi de completa „latinizare”, even- 
tual prin forță, a Bisericii şi societăţii bizantine. După 
1204, polemicile teoretice dintre Roma şi Bizanţ lega- 
te de pentarhie şi de ordinea celor cinci scaune patri- 
arhale au fost înlocuite de o adevărată ideologie a pu- 
nerii Bisericii Răsăritene sub tutela Bisericii Latine. 
Inocenţiu al III-lea ştia foarte bine că folosirea forţei ar- 
mate împotriva Bisericii Bizantine nu era acceptată de 
canoanele Bisericii şi de morala creştină. De aceea, du- 
pă modificarea atitudinii papale față de conducătorii şi 
participanţii la cruciada a IV-a, Roma afirmă că prelua- 
rea violentă a Bizanțului a fost rezultatul natural al „pă- 
catului schismei”.! Acest „păcat” ar fi lipsit Biserica şi 
statul bizantin de legitimitate, determinând în mod fi- 
resc şi transferul imperiului de la „greci” la latini, prin 
voinţa lui Dumnezeu. Numai că „păcatul schismei” în- 
semna ruptură, nu şi abatere de la adevărata credinţă, 
pedeapsa invocată fiind nejustificată. În aceste condiţii, 
silogismul a fost dus mai departe, fiindcă „grecii” (ră- 
săritenii) resping dogma esenţială a purcederii Duhului 
Sfânt şi de la Fiul (Filioque), şi astfel încetează de fi 
doar schismatici sau rupti de Roma. Abaterea de la dog- 
mă transferă tacit, în viziunea papei, „eroarea grecilor” 
din zona schismei în cea a ereziei. Această interpretare a 


! Ibidem, pp. 64-66. 

schismei reiese dintr-o scrisoare redactată de Inocenţiu 
al III-lea la 7 octombrie 1207 şi adresată clericilor şi 
mirenilor din Rusia Apuseană.! Ruşii erau invitaţi, dar 
nu somati, să accepte supremaţia Romei pe baza princi- 
piului unităţii Bisericii. Pentru a le forța decizia, papa 
aminteşte soarta grecilor, care, din pricina „rebeliunii” 
şi „neascultării” față de Roma, „au fost dati spre jaf şi 
pradă” (dati fuerint in direptionem et praedam).? Prin 
urmare, papalitatea echivala schisma cu erezia şi le trata 
în acelaşi fel, aplicându-le acelaşi regim. Prin aceasta, 
proprietarii de pământ şi alte bunuri „schismatici” pu- 
teau fi „legal” consideraţi şi declaraţi iniusi possessores 
Şi supuşi deposedării, chiar prin forță, dacă era nece- 
sar.? Această ideologie a fost creată post factum de către 
Inocenţiu al III-lea, pentru a justifica crimele, privarea 
de libertate şi jaful sau transferul masiv de bunuri de la 
bizantini la cuceritorii latini din 1204. 

În regiunile dominate de cruciații latini a fost impu- 
să imediat o nouă ierarhie bisericească, supusă Romei. 
Ierarhii greci au fost înlocuiţi, cu excepţia celor care au 
acceptat autoritatea papală şi au depus jurământ în acest 
sens.^ De altfiel, Conciliul al IV-lea de la Lateran, din 
1215, a stabilit clar ca episcopii latini din Rásárit sá tri- 
mitá numai preoti latini in bisericile care mai urmau ritul 
bizantin. În unele locuri a fost schimbată chiar si organi- 
zarea bisericească, cum ar fi întinderea teritorială a unor 

! Th. Haluscynskyi (ed.), Acra Innocentii PP. III (1198-1216), Vati- 
cano, 1944, pp. 335-336. T 

? Conform canoanelor, „darea spre jaf sau confiscarea bunurilor” 
era una dintre pedepsele consăcrate pentrü eretici. 

3 Şerban Papacostea, op. cit”, pp. 70-71: 


4G. Ostrogorsky, History of the Byzantine State, New Brunswick, 
N. J., 1969, pp. 416-422. 

eparhii. Clericii catolici au obţinut toate pământurile ca- 
re au aparținut mai înainte Bisericii Răsăritene, inclusiv 
averile mănăstirilor. O serie de biserici au fost închise, 
iar unii preoți şi călugări au fost chiar pedepsiţi cu con- 
fiscarea bunurilor, închisoarea şi uneori chiar moartea, 
adică măsuri aplicate ereticilor. Noua autoritate latină a 
impus oficial chiar şi decima ecleziastică pentru întrea- 
ga populaţie, iar în 1213, împăratul Henric, în urma unei 
petiţii a aristocrației bizantine, acceptă să fie mai tole- 
rant. În aceste condiţii, agresiunea occidentală barbară 
împotriva Constantinopolului a rămas în conştiinţa bi- 
zantinilor ca fiind consecinţa conlucrării a trei factori: 
aroganta papilor în calitate de conducători spirituali, in- 
teresele economice ale Veneţiei şi lăcomia excesivă a 
cavalerilor occidentali. 

În privinţa situaţiei politice a Bizanțului, pe plan in- 
tern, dominaţia magnatilor conducea spre evidente ten- 
dinte centrifuge si particularisme regionale, în detrimen- 
tul centralismului imperial. Manuel I Comnenul lăsa pe 
tron un copil, Alexie al II-lea, şi o prințesă normandă, 
Maria de Antiohia, care asigura regența. Astfel, reapare 
delicata problemă dinastică, ce permitea aristocrației bi- 
zantine să se angajeze într-un joc favorit, acela al luptei 
pentru putere între membrii înaltei aristocrații, în detri- 
mentul unităţii politice din jurul basileului. 

Pe plan extern, dificultățile au apărut încă din ultimii 
ani ai domniei lui Manuel, ele fiind determinate de po- 
litica latină a împăratului. Între 1171 şi 1175, statul bi- 
zantin nu avea de ce să se teamă de ura şi de dorinţa de 
revanşă a aristocrației venețiene, izolată între două im- 
perii, în căutarea de noi pieţe de desfacere în Sicilia şi în 

Africa.! În condiţiile în care politica unui stat puternic, 
promovată de Manuel, eşuase, succesorii săi, de la An- 
dronic şi până la Alexie al III-lea au fost obligaţi să re- 
negocieze alianța navală cu Veneţia. Pe de altă parte, po- 
litica lui Manuel I faţă de sultanatul de Iconium (Konya) 
a jucat un rol important în slăbirea Imperiului Bizantin. 
Lucrarea de reunificare a sultanatului, pe care a inifiat-o 
Kilidj Arslan (1152-1192), a intervenit în momentul în 
care Manuel I era angajat pe frontul Balcanic, obligând 
astfel Imperiul Bizantin la reglarea de urgenţă a proble- 
mei anatoliene. În cele din urmă, recucerirea Anatoliei 
de către Comneni s-a soldat cu un dezastru: înfrângerea 
din 17 septembrie 1176 de la Myriokefalon bloca puter- 
nica armată, care trebuia să atace Iconium, rezolvând 
pentru o lungă perioadă de timp problema implantării 
turceşti în Anatolia. 

Tot în această perioadă Imperiul Bizantin era preocu- 
pat şi de noua relaţie dintre papalitate şi Imperiul Roma- 
no-German, care se modificase în mod evident, în urma 
păcii din 1177 dintre papa Alexandru al III-lea şi Frederic 
Barbarossa, precum şi după căsătoria dintre mostenitoarea 
Regatului normand al Siciliei cu fiul împăratului german. 
Această apropiere, intervenită după o lungă perioadă de 
timp, în care bizantinii se implicaseră de partea papalității 
şi a comunelor italiene împotriva lui Barbarossa, a atras 
o situaţie cu totul nouă: tendinţa generală devine antibi- 
zantiná, universalismul occidentali expansionismul nor- 

! În condiţiile in care Pisa şi A Ancona contracaraserá Venetia la Ma- 
rea Adriatică. De asemenea; legenda cu dogele Enrico Dandolo, viito- 
rul cuceritor al Constantinopolülui, pe care Manuel I Comnenul l-ar fi 


orbit, în cursul unei ambasade venețiene din 1175, simbolizează ura si 
spiritul de revanșă al binecunoscutei republici maritime. 

mand s-au aliat în condiţiile în care ierarhia bisericeas- 
că occidentală visa la o reunificare „latină” a celor două 
Biserici. O cruciadă antibizantină devenea acum o per- 
spectivă concretă, foarte aproape de împlinire pe par- 
cursul celei de a III-a cruciade şi în momentul preluării 
moştenirii normande de către Henric al VI-lea. 

Încercările de găsire a unui echilibru diplomatic pe 
frontul occidental au permis apropierea de Alphonse de 
Aragon, de papă, de Pisa, de Genova şi chiar de rege- 
le Franţei. Căsătoriile Eudoxiei, nepoata lui Manuel, cu 
Otto, în 1170, a lui Alexie al II-lea cu Agnes a Franţei, 
a Mariei Comnena, fiica porfirogenetei Berta de Sulz- 
bach cu Rainier de Montferrat, au marcat o adevărată 
fractură pe eşichierul politic occidental. Primele rezul- 
tate au apărut în septembrie 1179, aproape de Camerino, 
atunci când Conrad de Montferrat, aliat al basileului îm- 
potriva împăratului german, a reuşit capturarea cancela- 
rului Christian de Mayence. Politica de deschidere față 
de occidentali dusă de Manuel I lăsase o moştenire grea: 
stabilirea masivă a latinilor în Constantinopol, cu im- 
plicarea aristocrației occidentale în afacerile imperiului. 
Apropierea dintre ambițiile dinastice şi autocratice ale 
lui Andronic Comnenul şi resentimentele negustorilor 
bizantini faţă de expansiunea comerțului occidental au 
provocat la Constantinopol revolta antilatină din aprilie 
1182. Momentul a constituit pentru venețieni un indica- 
tor, care le-a descoperit pericolul situaţiei, confirmat şi 
de noua politică de îngrădire a monopolului venețian, 
prin acordarea de avantaje comerciale Genovei şi Pi- 
sei. Odată reunite aceste cauze, ajungem la desfăşurarea 
propriu-zisă a evenimentului. 

Cruciada a IV-a a fost dorită şi declanşată de către 
Inocenţiu al III-lea în luna august 1198. Acest papă, cel 
mai mare teoretician al cruciadei, a alcătuit în preala- 
bil o doctrină coerentă şi motivafionalá: din acest mo- 
ment textele au fixat cu exactitate condiţiile obţinerii 
indulgențelor, ierarhizate la sfârşitul secolului al XII-lea, 
în funcţie de serviciile aduse cruciadei. De la începutul 
secolului al XIII-lea, credincioşilor li se promitea parti- 
ciparea la cruciadă prin rugăciuni, procesiuni religioa- 
se, ofrande şi susţinere financiară a celor care urmau să 
plece, papalitatea inaugurând mișcarea de spiritualiza- 
re a cruciadei. Scopul declarat era eliberarea Ţării Sfin- 
te. Statele iberice şi Imperiul German nu au participat, 
primii fiind angajaţi în războiul de recucerire împotriva 
maurilor, ceilalți, afectaţi de luptele interne pentru suc- 
cesiune. Finanţarea acestei noi expediţii a fost aspec- 
tul cel mai delicat al iniţiativei pontificale: trupele de- 
pindeau de donațiile personale ale conților şi baronilor, 
iar donațiile şi taxele impuse clerului pentru astfel de 
situaţii erau insuficiente. În schimb, cavaleria franceză 
şi flamandă manifestau un entuziasm justificat de idea- 
lul eroic şi de setea de cucerire într-o perioadă în care 
erau ameninţaţi de represaliile regelui Franței, Filip Au- 
gust.! La rândul ei, Republica Veneţia s-a angajat să asi- 
gure transportul cruciaților cu propria flotă, în schimbul 
unei sume importante de. bani.? Dispariţia, pe 24 mai 

' Este vorba de pedepsirea “vasalilor regelui Filip al Franţei, care 
l-au susținut pe regele Angliei. i 

2 Armata era compusă din 33500 de ðameni şi 4500 de cai. La rân- 
dul său, dogele se angaja cu & participare de 50 de vase plătite de Ve- 


netia si cu o altă flotă pentru transportul persoanelor si al cailor, prețul 
fiind stabilit la jumătate din totalul cuceririlor. 

1201, a conducătorului cruciadei, contele Thibaud de 
Champagne, a provocat o redefinire a raportului de forte 
între diversele grupuri feudale, în care domina cavale- 
ria favorabilă alegerii marchizului Bonifaciu de Mont- 
ferrat!, personalitate strâns legată de gibelinismul euro- 
pean.? Astfel, noua orientare politică tindea să scape de 
sub controlul papei Inocenţiu al III-lea. Tot acum apare 
şi un diferend între seniorii feudali şi venețieni cu pri- 
vire la plata transportului, ceea ce a condus la situaţia 
neplăcută de a-i transforma pe primii menţionaţi în de- 
bitori. În schimbul prelungirii datei pentru achitarea su- 


! „Astfel a murit contele. Si a fost o moarte frumoasă de care 
puţini oameni au parte. După ce contele a fost înmormântat, Mathi- 
eu de Montmorency, Simon de Montfort, Geoffroy de Joinville, care 
era mareşal, s-au dus la ducele Eudes de Bourgogne şi astfel i-au gră- 
it: «Măria Ta, vezi ce năpastă s-a abătut peste ținutul de peste mare. În 
numele lui Dumnezeu vrem să te rugăm să iei crucea şi să dai ajutor 
ținutului de peste mare în locul acestuia. Si iti vom da toți banii săi. Si 
cu mâna pe Evanghelie ne vom jurui şi-i vom pune pe ceilalți să se jure 
că te vom sluji cu credință, cum am fi făcut şi faţă de el...» Lucru tare 
neplăcut a fost pentru pelerini şi pentru toţi cei ce urmau să meargă să-l 
slujească Domnului moartea aceasta a contelui Thibauld de Champag- 
ne. [ar la sfârşitul lunii au ţinut sfat la Soissons ca să vadă ce este de fă- 
cut. Acolo s-au aflat contele Balduin de Flandra şi de Hainaut şi contele 
Louis de Blois şi mulți alti viteji. Geoffroy, mareșalul, le-a arătat pri- 
cina şi cum i-au cerut ducelui de Bourgogne şi contelui de Bar-le-Duc 
să primească, şi cum aceştia nu au primit. «Ascultati Măriile Voastre, 
le-a zis el, v-aş da o povaţă, dacă imi îngăduiți. Marchizul Boniface de 
Montferrat este tare iscusit şi unul dintre cei mai pretuiti oameni care 
se află astăzi. Dacă îi daţi de veste să vină aici, să ia crucea şi să stea 
în locul contelui de Champagne si dacă îl faceți căpetenia oastei, nu va 
sta pe gânduri».” Vezi Geoffroy de Villeharduin, Cucerirea Constanti- 
nopolului, Cluj, 2002, pp. 37-38. 

? Guelfii şi gibelinii reprezintă două partide politice italiene, al că- 
ror nume este împrumutat de la familii germane rivale. În 1198 Otto de 
Brunswick (un Welf de Bavaria) devine rege al Germaniei. El este în- 
locuit în 1214 de Frederic at 1-lea de Sicilia. În 1215 a izbucnit un pu- 
ternic conflict între cele două familii florentine, unii considerându-se 
urmaşii lui Otto (guelfi), iar alții ai lui Frederic (gibelini). Partizanii pa- 
pei erau de partea guelfilor. 

mei datorate, venețienii au propus cruciaților să-i ajute 
la cucerirea cetăţii Zara (Zadar). ! 

Cruciada avea drept obiectiv Egiptul, de care depin- 
dea Palestina. În aceeaşi perioadă, se afla în Occident 
Alexie al IV-lea, fiul împăratului Isaac al II-lea Anghe- 
los (1185-1195), înlăturat de pe tron şi orbit de fratele 
său, Alexie al III-lea Anghelos (1195-1203), şi care ve- 
nise în Apus să ceară ajutor cruciaților, în schimbul unei 
recompense, pentru înscăunarea tatălui său. Într-o scri- 
soare adresată lui Alexie al III-lea, Inocenţiu încearcă 
să-l determine pe împărat să accepte unirea Bisericilor, 
în schimbul susţinerii morale a papalității si apărării in- 
tereselor bizantine în Sicilia.? Papa nu era dispus să spri- 
jine o iniţiativă care i-ar fi favorizat pe Hohenstaufeni, 
dar era gata să o folosească ca mijloc de constrângere în 
tratativele cu împăratul bizantin. La rândul său, Alexie 
al IV-lea a promis supunerea Bisericii greceşti autorității 
scaunului papal. Dogele venețian Enrico Dandolo a ac- 
ceptat propunerea, gândindu-se îndeosebi la avantaje- 
le Veneţiei de pe urma acestei situaţii. În noile condiţii, 
flota venețiană îşi modifică traseul şi, in loc să se indrep- 
te spre Egipt, merge către Bizanţ, unde ajunge în 1204. 
Alexie al III-lea este detronat, iar Isaac Anghelos şi fiul 
său Alexie al IV-lea sunt repuşi în drepturi.? Imediat gre- 


! Geoffroy de Villeharduin, op. cit., pp. 48-49. 

? Alain Ducellier, Byzance et le monde orthodoxe, Armand Colin, 
Paris, 1997, p. 300. zi 

3 Interesantă este párerea-pe-care Geoffroy de Villeharduin o are 
despre acest Alexie al IV-lea, care din motive binecunoscute nu şi-a 
putut ține promisiunea inițială. Cronicarul occidental îl consideră însă 
un om care nu-şi tine angdjámentele luate, din orgoliul autorităţii sa- 
le imperiale: „Împăratul, care-şi văzuse până acum treburile tare bine 
rânduite şi credea că se poate lipsi de ei, s-a semetit față de baroni şi 

cii au înțeles că aceşti doi suverani nu urmau să fie decât 
niște instrumente docile în mâna latinilor şi a papei, de 
aceea, pe 25 ianuarie 1204, are loc un fel de revoluţie la 
Constantinopol, soldată cu răsturnarea lui Isaac al II-lea 
şi a fiului său. 

Noul împărat, Alexie al V-lea, care-și cládise popu- 
laritatea pe politica sa de rezistență in fata latinilor, nu 
poate onora promisiunile, si cruciatii iau cu asalt Con- 
stantinopolul in Vinerea Patimilor a anului 1204. Timp 
de trei zile si trei nopti au loc scene penibile: in locul 
apărării şi eliberării creştinilor in fata musulmanilor, aşa 
cum fusese predicată această cruciadă, asistăm la detur- 
narea cruciaților de la scopul lor inițial. Descoperirea 
pivnitelor cu vin a dezlántuit instinctele animalice ale 
soldaților. Báuti, aceştia s-au dedat la măceluri si vio- 
luri, numărul celor uciși în acele zile fiind estimat la do- 
uă mii de persoane. Mulţi cetățeni au fost torturați pen- 
tru a spune unde și-au ascuns averile. Aceste tratamente 
l-au determinat pe Nichita Choniates să spună că până și 
musulmanii s-au purtat mai bine în 1187, când au cuce- 
rit lerusalimul.! Cel puțin, aceştia au respectat biserici- 
le şi Sfântul Mormânt. La Constantinopol nu mai exista 
acum respect, Altarul Sfintei Sofia fiind profanat, iar je- 
fuirea Bisericii Sfinţilor Apostoli, necropola împăraților 
bizantini, a durat ore întregi. Cel mai mare jaf de la Bi- 
serica Sfânta Sofia a fost îndreptat împotriva obiecte- 


față de cei care îi făcuseră atâta bine şi nu s-a mai dus să-i vadă la ei 
în tabără, după cum avea obiceiul. Şi ei i-au trimis vorbă şi l-au rugat 
să le plătească din datoria ce-o avea să le-o dea, după cum se învoise- 
ră. Iará el i-a tot amânat și lé dădea din când în când câte ceva, nu ma- 
re lucru, iară la urmă nu mai plătea deloc.” Vezi Geoffroy de Villehar- 
duin, op. cit., p. 102. s 

! John Godfrey, 1204 The Unholy Cruisade, Oxford University Pre- 
ss, Oxford, 1980, p. 127. 

lor sfinte: uşile de argint au fost dărâmate şi sfărâmate 
în bucăţi, crucile mari din Altar au fost dărâmate, icoa- 
nele luate de soldaţi ca piese de mobilier.! De aseme- 
nea, au fost văzuţi cruciați care petreceau bând vin din 
Sfintele Potire de la Sfânta Sofia. În stradă, spectaco- 
lul era la fel de jalnic: o mulţime disperată se îngrămă- 
dea în jurul devastatorilor, tocmindu-se cu ei pentru răs- 
cumpărarea lucrurilor jefuite. După achitarea datoriilor 
față de Venetia, cruciații rămâneau cu o pradă de război 
substanţială, ce a permis soldaţilor care participaseră la 
o astfel de acţiune să se îmbogăţească şi să uite toate ju- 
rămintele făcute anterior.? 


! „În această dezordine îngrozitoare nu a fost din partea învingători- 
lor nici o înfrânare şi nici o disciplină, nici măcar respect pentru obiec- 
tele sacre, cu prilejul jafului atât de mult aşteptat. A fost fărâmată masa 
Altarului din basilica lui Justinian pentru ca ei să-şi împartă bucăţile: 
o femeie s-a pus să cânte cântece deochiate, în amvonul Sfântului Ioan 
Hrisostomul se aşezau unii pe icoane. Procesiuni caricaturale, cu curte- 
zane fără ruşine urmând călare, maimutáreau ceremoniile orientalilor”. 
Vezi Nicolae Iorga, /storia vieții bizantine, Bucureşti, 1974, p. 456. 

2 „S-au strâns banii si prada. Si aflaţi cá nu totul fusese dat, căci au 
fost destui care au oprit pentru sine, împotriva afuriseniei papei. Ce s-a 
adus în biserici a fost strâns, şi s-a împărțit între franci si venețieni pe 
jumătate, cum se juraseră. Și aflați că, după ce au împărțit, au plătit din 
partea ce au primit cincizeci de mii de mărci, de argint venețienilor. Si 
au împărțit între ei vreo sută de mii oamenilor lor. Si aflați cum: la doi 
osteni pedestrași cât pentru un oştean călare şi la doi oșteni călare cât 
pentru un cavaler. Şi aflaţi că nici un om n-a avut mai mult pentru ci- 
nul său sau vitejia sa decât s-a hotărât şi făcut, doar dacă nu s-a furat. 
Iară pentru furt, cel care a fost dovedit, aflați că s-a făcut dreptate pil- 
duitoare si cá mulţi au fost spânzurați din această pricină. Contele de 
Saint-Pol a pus de a fost spânzurat cu scutul de gât un cavaler de-al său 
care pentru el a luat ceva, şi dintre cei mici, şi dintre cei mari, dar nu 
s-a aflat. Puteţi afla că a fost-multă avufie, cáci fárá cele ce s-au furat 
şi fără partea venețienilor, “s-au dat vreo patru sute de mii de mărci de 
argint si vreo zece mii de caf, şi dintr-unii, si dintr-altii. Aşa după cum 
aţi auzit s-a împărțit prada de la Constantinopol.” Vezi Geoffroy de 
Villeharduin, op. cit., p. 121. 

Din păcate, multe opere de artă au fost distruse şi 
deci pierdute pentru totdeauna. Au fost topite statuile lui 
Hercule, ale Elenei din Troia, statuile lui Remus şi Ro- 
mulus, obeliscul din bronz de pe Hipodrom.! Venețienii, 
care erau obişnuiţi cu arta şi apreciau frumosul, au fost 
mai puțin distructivi decât francii, al căror spirit barbar 
a adus prejudicii imense culturii universale. Chiar da- 
că au jefuit, ei nu au distrus. Când vedeau un obiect de 
valoare, îl păstrau pentru ei sau îl trimiteau acasă, cum 
a fost cazul cu cei patru cai de bronz, aşezaţi pe marea 
poartă din Piaţa San Marco. 

După trei zile de teroare, ordinea a fost restabilită. În 
locul Imperiului Bizantin, cruciații au creat Imperiul La- 
tin de Constantinopol (1204-1261), punând rege pe Bal- 
duin de Flandra (1204-1205). Teritoriul capitalei a fost 
atribuit, conform documentului Partitio Romaniae, în- 
tre Balduin şi Dandolo, acesta din urmă fiind singur ex- 
ceptat de la depunerea jurământului de vasalitate față de 
Balduin. O bună parte din ce fusese furat a fost adunat, 
trecándu-se la o distribuire minuțioasă: un sfert era pen- 
tru împăratul care urma să fie ales, restul urmând a fi 
împărţit între franci şi venețieni. Alegerea împăratului 
s-a făcut tot între cele două părți, Enrico Dandolo orien- 
tând alegătorii spre contele Balduin de Flandra, un perso- 
naj uşor manipulabil. În schimb, Veneţia a obţinut avan- 
taje apreciabile: aproape jumătate din Constantinopol şi 
din imperiu, iar prin excluderea Pisei şi Genovei liberta- 

! „Mai târziu vor fi topite statuile, vor fi distruse opere ca vestitul Ane- 
modoulion sau Hercule «tziesperos» din Lysippos, statuile lui Romulus 
şi Remus, cea a Elenei din Troia, cea a „măgarului lui Cezar” etc. Se va 


ajunge chiar să se umble în mormintele basileilor. Era dat pierzării orici- 
ne ascundea lucruri de preţ”. Vezi Nicolae Iorga, op. cit., p. 457. 


258 PR. PROF. DR. EMANOIL BÁBUS 


te de comerţ în toate teritoriile imperiale. Tot în capitala 
Bizanțului, dogele pretindea cartierul ce înconjura Sfân- 
ta Sofia şi patriarhatul, precum şi porțiunea de pământ 
ce cobora până pe malul Cornului de Aur. În sfârşit, tot 
Venetia primea insulele Ioniene, cea mai mare parte a in- 
sulelor din Marea Egee, Rodosul, Creta, spatii importan- 
te din Peloponez, Tracia. Astfel, cruciada a IV-a oferea 
Venetiei posibilitatea detinerii unui adevárat Imperiu co- 
lonial si a unei hegemonii economice in regiune. 

Refuzând coroana imperială, Enrico Dandolo a reuşit 
să-şi impună propriul candidat.! Prin încurajarea fran- 
cilor de a feudaliza imperiul, dogele Dandolo a plasat 
Veneţia în afiara cadrului feudal, considerând posesiuni- 
le sale nu ca pe un domeniu imperial, ci ca pe rezultatul 
propriului său drept de cuceritor. Or, pentru un orb de 
aproape 90 de ani nu era o reuşită oarecare. 

Cruciada a IV-a rămâne un fapt exemplar pentru ori- 
care istoric, deoarece originile sale sunt multiple şi dificil 
de ierarhizat. Nu trebuie uitat faptul că alături de cauze- 
le externe amintite, apetitului economic italian, coaliţiei 
politice germano-normandă, ostilitátii religioase şi xeno- 
fobiei, li s-au adăugat şi o serie de fenomene interne, ca- 
re au fragilizat imperiul în ultimele decenii ale secolu- 
lui al XII-lea. Începând cu a doua jumătate a secolului al 
XI-lea, Imperiul Bizantin se afla constrâns de expansio- 
nismul normand la vest şi de invazia turcă la est, în timp 
ce naționalismul balcanic profita de slăbirea autocrației 
sale, pentru a da viaţă statelor naţionale, aspirante la 
moştenirea civilă şi politică a Constantinopolului. 


! Alegerea sa ca împărat la Constantinopol ar fi creat grave proble- 
me constituționale, cu urmări ce puteau conduce chiar la distrugerea 
republicii. 

Cucerirea şi jefuirea cetăţii Sfântului Constantin din 
13 aprilie 1204 şi crearea unui Imperiu Latin între 1204 
şi 1261 au contribuit la slăbirea gravă a Bizanțului, con- 
stituind una dintre cauzele principale ale cuceririi lui de 
către turci la 29 mai 1453. Pentru prima dată după ma- 
rele împărat, fondatorul său, oraşul fusese luat nu de ad- 
versarii săi tradiţionali, musulmanii, ci de creştini, fapt 
care a marcat o schimbare decisivă a relaţiilor dintre bi- 
zantini si latini. În ochii bizantinilor, ireparabilul fusese 
comis. Pentru ei, occidentalii, până atunci suspecti, de- 
vin acum vinovaţi, iar pe viitor acest moment justifică 
a posteriori reținerea bizantinilor faţă de cruciadă şi in- 
terzicerea unei apropieri sincere între cele două jumătăți 
ale creştinătăţii. Din păcate, de ce s-au temut bizanti- 
nii nu au scăpat. Ei aveau anumite refineri cu privire 
la „bunele intenţii” ale cruciaților, confirmate de altfel 
de evenimentele din 1204. În Occident, ideea de cruci- 
adă suferise modificări profunde: exaltarea mistică de 
la sfârşitul secolului al XI-lea, pentru care creştinătatea 
asociase devotiunea tradiţională a pelerinajului în Tara 
Sfântă, sau practica războiului sfânt dus împotriva isla- 
mului, a fost înlocuită cu ideea care preciza din punct de 
vedere juridic ideea de cruciadă. În acelaşi timp, con- 
ceptul de cruciadă cunoştea o evidentă extindere, în lup- 
ta împotriva maurilor, a păgânilor slavi şi a catarilor. 
Cruciada intruchipa convergenta de interese spirituale si 
materiale, care viza „controlul asupra bogátiilor tempo- 
rale şi veşnice”, conform spuselor lui Balduin de Flan- 
dra, noul împărat de ia Constantinopol. Extinderea pri- 
vilegiilor juridice, pe care autoritatea bisericească le ga- 
ranta cruciaților, era deosebit de importantă, mai ales în 

dezamorsarea tensiunilor sociale existente în Occident. 
Codificarea propusă de canonisti reflecta tocmai aceas- 
tă schimbare de atitudine a Europei catolice cu privire 
la cruciadă: iniţiativă meritorie, război sfânt, sursă de 
beneficii materiale şi spirituale, iar după concepţia te- 
ocratică romană, propunere plasată sub autoritatea pa- 
pei, care este singurul în măsură să hotărască chiar şi în 
privinţa „puterilor schismatice ale creştinătăţii” 

În faţa „violenţei acestor barbari”, spunea Nichita Cho- 
niates, nu ne rămâne decât să constatăm că ei nu aparțin 
lumii civilizate. Acelaşi Choniates adăuga: „...blestemaţii 
de latini ne-au confiscat bunurile şi ar dori să ne distru- 
gá complet. Între noi si ei există o ură teribilă, noi nu 
ne putem uni cu ei, diferenţa dintre noi şi ei este foar- 
te mare.” Ortodoxia a devenit acum vectorul esenţial al 
unui naționalism din în ce mai exacerbat, ajungându-se 
un secol mai târziu să se vorbească până în îndepărtata 
Rusie de ororile comise de latini la Constantinopol. 

Pe ruinele Imperiului Bizantin, alături de Imperiul 
Latin de Constantinopol, s-au organizat într-o manie- 
ră feudală o serie de principate vasale: Regatul Tesalo- 
nicului, Ducatul Atenei şi al Tebei, Principatul Ahaiei. 
Din Imperiul Bizantin mai rămâneau doar trei părți, ca- 
re păstrau încă statutul de independenţă: Imperiul Grec 
de Trebizonda (1204-1261), Imperiul Grec de la Nice- 


' Alain Ducellier si Michel Ballard, Constantinople 1054-1261, tête 
de la chrétienté, proie des latins capitale grecque, Paris, 1996, p. 201. 

? La Trebizonda, nepotii impáratului Andronic, Alexie si mai ales 
David Comnenul, cu ajutorul. unor familii georgiene, au ocupat regi- 
unea Tebizonda şi câmpiile pontice, îndreptându-şi efectivele armate 
spre vest cu gândul de a participa la competiția imperială. În cele din 
urmă, Comnenii din Trebizonda au fost respinşi şi s-au mulțumit cu stă- 
pânirea vechii provincii a Chaldeii, ambiția limitându-se la obținerea 
titlului de basileu. 

ea (1204-1261) şi Despotatul de Epir!. Imperiul de la 
Niceea a fost fondat de Teodor Laskaris (1204-1222), 
căruia i-a urmat energicul Ioan al III-lea Ducas Vatat- 
zes (1222-1254). Era clar că latinii nu doreau existența 
acestui stat, de aceea armatele lor au declanşat o puterni- 
că ofensivă în Asia Mică. Din fericire, ei au fost nevoiţi 
să facă față unei puternice concentrări armate în Bal- 
cani, formată din greci şi bulgari, conduşi de ţarul Ioniță 
Caloian. La bătălia de la Adrianopole, din aprilie 1205, 
cruciații sunt zdrobiți, împăratul Balduin ucis, iar Dan- 
dolo moare şi el la puţin timp după această dată. Eveni- 
mentul este considerabil, pentru că dominaţia occiden- 
tală în Orient cunoaşte un prim eşec, iar Imperiul de la 
Niceea este salvat. Pe viitor, Imperiul Bizantin pornind 
tocmai de la Niceea va reuşi să se reformeze, chiar da- 
că pentru acest lucru a fost nevoie de cincizeci de ani de 
confuzie, timp în care Imperiul Latin de la Constantino- 
pol a supravieţuit unor condiţii penibile. 

Succesorul lui Balduin la Constantinopol a fost frate- 
le său Henric, care la început a înregistrat unele victorii, 
dar în final a fost învins de loan Vatatzes. Acesta din ur- 
mă a reuşit să cucerească Adrianopole şi a luat din mâ- 
na bulgarilor importante teritorii din Macedonia şi Tra- 
cia, precum şi Tesalonicul. Opera sa a fost desăvârşită 
de Mihail Paleologul în ziua de 25 iulie 1261, când Con- 
stantinopolul a fost recucerit din mâna latinilor, împăra- 

! Mihail Anghelos Ducas s-a instalat în Munţii Epir, dar nu i-a im- 
piedicat pe latini să cucerească Peloponezul şi Attica. Putem menţiona 
faptul că Peloponezul a fost ocupat de Geoffroy de Villeharduin, nepo- 
tul cronicarului, sosit din Siria, după căderea Constantinopolului. 

? Teodor Laskaris, ginerele lui Alexie al III-lea, a părăsit Constan- 


tinopolul înaintea asediului capitalei de către cruciați şi s-a refugiat în 
Asia Mică, la Niceea. Í 

tul si patriarhul latin refugiindu-se in Occident. Astfel 
se prăbuşea Imperiul Latin, cel care de mai multă vreme 
ducea o existenţă dificilă. La rândul sáu, Imperiul Bizan- 
tin recent reconstituit era acum un stat epuizat, care se va 
îndrepta după două secole de decadentá spre ruină. 


Papalitatea şi Europa răsăriteană 
în perioada cruciadelor 


Căderea Constantinopolului în 1204 a desăvârşit pro- 
cesul de eroziune şi dezagregare a puterii bizantine ale 
cărui indicii deveniseră tot mai evidente în deceniile an- 
terioare. Acest eveniment a deschis etapa celei mai ample 
încercări a Europei latine de a cuprinde în sistemul său 
de interese politice şi de valori spirituale răsăritul conti- 
nentului. Cruciații îşi vor consolida influenţa în răsări- 
tul şi sud-estul Europei, slujind în egală măsură politica 
papalității de integrare a continentului sub dominaţia sa 
spirituală, dar şi puterilor lumesti subordonate ei. Avan- 
sul considerabil realizat de reprezentanții Apusului ca- 
tolic a fost însă blocat şi în mare parte anihilat, din cau- 
za marii invazii mongole şi a instalării tătarilor în Euro- 
pa răsăriteană. Durabilitatea noii situaţii, reprezentată de 
„devierea” cruciadei a IV-a spre Constantinopol, a fost 
impusă prin efortul papalității de a se folosi de acest pri- 
lej favorabil în vederea afirmării supremaţiei asupra în- 
tregii sale sfere de influență în lumea ortodoxă.! 


! Milan Şesan, „Cruciadele şi Biserica Ortodoxă”, în Mitropolia Ar- 
dealului, V, 1961, nr. 4-5, pp. 216-241. 

În concepţia papalității, spaţiul imperial asupra cáru- 
ia cruciații îşi impuseseră stăpânirea nu avea să fie de- 
cât un punct de sprijin în vederea reintegrării sub pro- 
pria dominație spirituală a întregii creştinătăţi de ră- 
sărit, formată în aria de civilizaţie a Bizanțului. După 
prăbuşirea centrului de putere rival, obiectivul urmărit 
de mult şi cu tenacitate de scaunul papal putea fi pus 
în practică: reunificarea sub hegemonia ei a celor două 
Biserici. Papa Inocenţiu al III-lea (1198-1216), a cărui 
acţiune avea să fie continuată şi dezvoltată de succeso- 
rii săi, nu a întârziat să ia o serie de măsuri menite să-i 
aducă roadele aşteptate. Zonele vizate au fost: Imperiul 
Latin şi teritoriile direct dependente de acesta; Regatul 
Ungar, care cuprindea în graniţele sale un număr impor- 
tant de populaţie ortodoxă, în cea mai mare parte româ- 
neascá; Serbia; statul vlaho-bulgar, unde politica papa- 
lá înregistrase încă dinainte însemnate succese; lumea 
rusă. Ambiţiile politicii papale în Europa răsăriteană nu 
s-au limitat însă la creştinătatea ortodoxă. O masă de 
populaţie relativ numeroasă din această parte a Europei 
nu optase încă între cele două confesiuni creştine, con- 
servând tradiţiile păgâne; lituanienii, prusacii, cumanii 
Şi alte populaţii turcice reprezentau ţinte de interes pen- 
tru papalitate, care se străduia, prin tot felul de mijloace, 
să-şi extindă influența. 

Aplicarea acestui vast program presupunea însă ani- 
hilarea numeroaselor rezistenţe, .pe care inevitabil urma 
să le provoace. Se ştie cá de foarte multe ori s-a apelat 
la o diversitate de mijioare de tonstrângere împotriva 
celor care erau refractari acceptării supremaţiei papale. 
În curând, soluţia militară avea să devină cea mai sigură 

dintre ele. Constrângerea schismaticilor prin mijloacele 
armate s-a transformat într-o acţiune cu caracter de cru- 
ciadă, la fel ca şi acţiunile de acelaşi gen îndreptate îm- 
potriva ereticilor şi păgânilor. Cruciada devine un con- 
flict armat în vederea punerii în practică a dominaţiei 
spirituale papale şi va cuprinde zone întinse din Euro- 
pa de est şi de sud-est. Prin această evoluţie, cruciada 
devine un instrument al teocratiei papale şi cunoaşte o 
extensie lărgită. Cucerirea Constantinopolului la 1204, 
capitala Imperiului Bizantin şi a Ortodoxiei, a oferit 
Romei un cadru aparent ideal pentru împlinirea unuia 
dintre obiectivele principale ale programului ei univer- 
sal: reunirea celor două Biserici sub tutela sa. 

Efortul de lichidare a „schismei” răsăritene şi de re- 
staurare a primatului Romei asupra Bisericii Bizantine şi 
a celor ieşite din ea a fost una dintre preocupările funda- 
mentale ale papalității reformatoare şi unul dintre obiec- 
tivele programului de guvernare a Bisericii şi societăţii. 
Prin cruciade, influența lumii apusene s-a extins masiv 
şi asupra Bizanțului, constrâns acum să-şi redefineas- 
că atitudinea faţă de această lume şi de valorile ei, în- 
deosebi cele bisericeşti, în funcţie şi de noul raport de 
forte creat de expansiunea lumii occidentale în bazinul 
răsăritean al Mediteranei. Încercările repetate de reali- 
zare a unităţii bisericeşti cu Bizanțul prin negocieri, în 
cursul secolului al XII-lea şi în primii ani ai secolului al 
XIII-lea, în contextul presiunii crescânde exercitate de 
cruciadă, s-au izbit de refuzul tenace al societăţii bizan- 
tine de a accepta primatul papal, cu toate condiţiile im- 
plicate de această pretenţie, şi s-au încheiat cu un eşec. 
De aceea, nu-i de mirare că îndată după 1204 adevăra- 

ta atitudine a papei este greu de apreciat: revolta față de 
„grozavele prădăciuni” ori bucuria că „nou-născutul im- 
periu revine la unire ca altădată Efraim la Iuda”?! 

Din 1208, Patriarhia Ecumenică, alungată din Con- 
stantinopol de cavalerii latini ai Cruciadei a IV-a, şi-a 
stabilit reşedinţa la Niceea, capitala Imperiului Grec de 
Niceea, unde a funcţionat până la 1261. Astfel, mândria 
bizantină a fost lovită tocmai în inimă prin înființarea 
Imperiului Latin de răsărit (1204-1261). În locul patri- 
arhului ecumenic venețienii au ales un patriarh latin în 
persoana lui Toma Morosini, un adevărat scandal al cle- 
rului şi credincioşilor greci, adâncindu-se astfel neîn- 
telegerea şi ura dintre greci şi latini. De acum înainte, 
orice manifestare bizantină, culturală, bisericească sau 
chiar politică începe să poarte o evidentă amprentă pa- 
triotică. Se observă chiar şi o fraternizare sau măcar o 
apropiere între toate statele ortodoxe, pregătind parcă pe 
toti ortodocşii din Balcani pentru cele cinci sute de ani 
de dominație otomană, in care credinţa şi Biserica le-au 
fost cel mai mare sprijin. 

Unirea nu se putea face prin forță. Într-un canon al 
sinodului din 1215, papa lăsa liberă alegerea ritului şi 
a limbii (constitutio 9), dar au fost cazuri când cálugá- 
rii sau preoţii ortodocşi, care refuzau să dea declarație 
că recunosc pe papă drept cap al Bisericii, au suferit 
temniţă, exil sau închiderea bisericilor. 

În timpul Imperiului de.la Niceea (1204-1261) au 
avut loc mai multe tentative-de unire a Bisericilor. Ast- 
fel, Teodor I Laskaris (1205-1222) a propus convocarea 
unui sinod, cu participarea celor:patru patriarhi orien- 


! [bidem. 

tali, urmând ca hotărârile să fie prezentate spre ratifica- 
re papei de la Roma. În ultimul moment, unul dintre 
episcopii ortodocşi care a luat parte la consfătuire şi-a 
schimbat opinia, denunţând orice colaborare cu latinii 
Şi cerând chiar alungarea acestora din Constantinopol.! 
Între 1232 si 1254, sub Ioan al III-lea Ducas Vatatzes 
(1222-1254), s-au ţinut trei sinoade unioniste la Nice- 
ea. În acest scop, regele Ierusalimului, octogenarul Jean 
de Brienne, a sosit la Constantinopol, unde a mers şi 
Patriarhul Gherman al II-lea de Niceea (1222-1240), 
de faţă fiind si doi călugări franciscani şi doi domini- 
cani. Patriarhul grec le-a înmânat un mesaj în care de- 
plângea „sfâşierea cámágii lui Hristos nu din pricina 
unor militari, ci de către conducătorul Bisericii Latine... 
Recunoaştem că papa are primat apostolic, dar dacă ne 
uităm în oglinda Scripturii si a Tradiţiei, fiecare putem 
trage învățătura cuvenită”. La rândul lui, Papa Grigore 
al IX-lea (1228-1241) afirma: „Petru a avut primat peste 
toti Apostolii, iar papa peste toată lumea.” Toate incer- 
cările de unire din secolul al XIII-lea, culminând cu cea 
de la Lyon din 1274, n-au dus la nici un rezultat nota- 
bil, ci într-o măsură oarecare au agravat chiar dezbina- 
rea, pentru motivul că, prin unire, papalitatea urmărea în 
mod evident introducerea puterii sale jurisdicționale si 
peste Biserica Ortodoxă. 

Privită la început ca un factor de apropiere între cele 
două creştinătăţi, cruciada s-a dovedit a fi în realitate un 
puternic stimulator al opoziţiei dintre ele, care a căpătat 
în timp dimensiunile unui antagonism total. Evenimen- 


! Stelian Brezeanu, O istorie a Imperiului Bizantin, ed. Albatros, 
Bucureşti, 1981, p. 164. 

tele din 1204 au fost expresia fizicá a superioritátii poli- 
tice si militare a Apusului fatá de Bizantul in declin. Cu- 
cerirea Constantinopolului a oferit papalitátii un cadru 
nou, de forță, pentru politica sa de integrare a Rásáritu- 
lui „schismatic” în universalismul creştin, sub autorita- 
tea sa supremă. Treptat, toate consecințele implicite ale 
cuceririi Constantinopolului de latini, nebănuite iniţial, 
au ieşit la iveală şi s-au impus de la sine, trecând din 
sfera ideologică în sfera aplicării directe. Cucerirea ca- 
pitalei l-a surprins chiar şi pe papa Inocenţiu al III-lea, 
căruia i-a revenit misiunea de a defini politica Romei 
față de Răsăritul ortodox. Inocenţiu al III-lea a trasat 
direcţiile generale ale acestei politici, în acest sens el 
lansând chiar o teorie, prin care arăta că această cuce- 
rire a capitalei Bizanțului de către cruciați este urmarea 
firească a „păcatului schismei”, aşadar a ieşirii progre- 
sive a Imperiului de Răsărit şi a Bisericii sale de sub 
obedienta Romei. Schisma, păcat major, a lipsit de legi- 
timitate Biserica şi statul bizantin, iar urmarea firească a 
acestei situații a fost „translaţia” Imperiului Bizantin de 
la greci la latini printr-o hotărâre a Divinitátii. 

Tema reapare destul de des în corespondenţa lui Ino- 
cenţiu al III-lea, ca de exemplu în răspunsul pe care l-a dat 
plângerii făcute de Teodor Laskaris, care denunță excese- 
le comise de latini la Constantinopol. Fără a le contesta, 
papa atribuia vina principală pentru toate situaţiile create 
de cucerirea Bizanțului „schismei greceşti”: „Licet autem 
ipsi omnino inculpabiles riori existant, per eos tamen Gra- 
ecos justo dei judicio credimus faisse punitos, qui tuni- 
cam inconsutilem Jesu: Christi seiridere sunt moliti.” 


! „Acta Innocentii PP. IIT (1198- 1216) (pp. 277-278; 347): e regestis 
Vaticanis aliisque eruit introductione auxit, notisque illustravit, P. Theo- 

Pe fundamentul consideratiilor teoretice, cu privire la 
transferul puterii de la greci la latini din cauza alunecării 
în „păcatul schismei”, s-a dezvoltat politica papei față 
de Biserica Răsăriteană şi față de ansamblul de realități 
socio-culturale, pe care o reprezenta. Această politică 
nu a fost, în diversele ei manifestări concrete, produsul 
unui sistem dinainte elaborat, ci s-a constituit şi s-a dez- 
voltat treptat, în cadrul procesului de subordonare Bise- 
ricii/Bisericilor Răsăntene faţă de cea romană. 

Cruciada deviată spre Constantinopol a proliferat nu- 
meroase schimbări de parcurs, spre zone tot mai întinse 
din Europa răsăriteană. O asemenea extindere, în aceas- 
tă parte a continentului european, precum şi încercarea 
permanentă a papalității de a obţine cu toate mijloacele, 
inclusiv militare, acceptarea supremaţiei sale acolo unde 
nu reușea să o impună cu mijloacele diplomaţiei, a trans- 
format opoziţia dintre cele două centre ale spiritualității 
creştine medievale într-o confruntare politică şi ideolo- 
gică. În viziunea complexă a papei, trecerea Constanti- 
nopolului, „centrul schismei”, sub control latin trebuia să 
atragá de la sine şi supunerea întregii Biserici Răsărite- 
ne faţă de Roma. După acest eveniment, perseverarea in 
schismă nu mai avea nici un sens atât la centru, cât şi la 
periferie. Aşadar, actul intrării Bizanțului sub dominația 
latină însemna, în viziunea papală, şi readucerea celei de 
a doua Rome sub obedienţa celei dintâi, de sub autorita- 
tea căreia s-a sustras prin „păcatul schismei” 
dosius Haluscinsky", Typis Polyglottis Vaticanis, MCMXLVI (Roma, 
1956), apud Şerban Turcus, Sfântul Scaun și românii în secolul al XT- 
II-lea, ed. Enciclopedică, Bucureşti, 2001; A.J. Andrea, Pope Innocent 
III as Crusader and Canonist: His Relations with the Greeks of Con- 


stantinopol, 1198-1216, curs susţinut la Cornell University (S.U.A.), 
1968. 

Din sfera controverselor dogmatice, apanaj al unui 
grup restrâns de doctrinari, antagonismul se extinde 
acum la ritual, accesibil maselor largi de aderenti ai ce- 
lor două confesiuni. Pe această cale, conştiinţa confrun- 
tării antagonice a prins rădăcini adânci, alimentate con- 
stant, în rândul ortodocşilor, de îmbinarea prozelitis- 
mului confesional, urmărit de papalitate, cu acţiunea de 
cucerire, urmărită de instrumentele ei temporale. 

Proiecţia iluzorie a papei Inocenţiu al III-lea avea în- 
să să aibă viaţă scurtă. Rezistenţa îndârjită a grecilor, din 
teritoriile ocupate de latini, față de efortul de latinizare, 
constituirea unor centre de rezistenţă politică greceşti, 
salvate din dezastrul imperiului şi care au revendicat le- 
gitimitatea bizantină, preluând şi moştenirea Bisericii 
constantinopolitane, au silit progresiv papalitatea să ia 
atitudine față de aceste manifestări neaşteptate şi să în- 
cerce să anihileze rezistenţa. În confruntarea cu aceas- 
tă realitate şi pe baza negocierilor anterioare dintre Ro- 
ma şi Bizanţ, s-au fixat priorităţile politicii lui Inocenţiu 
al III-lea faţă de Biserica Bizantină şi faţă de celelalte 
Biserici răsăritene. Un exemplu în acest sens era pro- 
blema „adaosului Filioque", respingerea de către bizan- 
tini a acestui punct esenţial din Crezul roman echiva- 
lând cu transferul din sfera „schismei” în cea a „erezi- 
ei”. Pe parcursul intensificării rezistenței antilatine, mai 
ales în urma schimbărilor politice, care aveau să redu- 
că progresiv sfera influenţei apusene in Europa de est 
şi de sud-est, echivalență şi confuzia dintre cei doi ter- 
meni schismă-erezie, implicită în gândirea lui Inocenţiu 
al III-lea, avea să câştige teren, pentru a deveni în cele 
din urmă o formulă curentă. 

În fruntea Bisericii constantinopolitane si deci a Im- 
periului Latin a fost aşezat un patriarh latin, chiar dacă, 
în faza inițială, desemnarea sa a scăpat influenţei papa- 
le. Încercarea clerului grec de a obţine un patriarh pro- 
priu s-a lovit de un refuz categoric din partea Bisericii 
Apusene, ceea ce a determinat, la puţini ani după in- 
stalarea dominatoare a latinilor la Constantinopol, cre- 
area unei Patriarhii ortodoxe în exil, la Niceea, în 1208. 
Patriarhul latin de Constantinopol era el însuşi subor- 
donat primatului roman, în virtutea „deplinătăţii pu- 
terii" papale (plenitudo potestatis), în raport cu care pu- 
terea celorlalti ierarhi avea numai caracter de asociere 
şi delegaţie.! O atenţie deosebită a acordat acelaşi papá 
Inocenţiu al III-lea problemei clerului bizantin în impe- 
riul recent cucerit, precum şi raporturilor dintre acesta 
şi clerul latin. Episcopilor greci li s-a cerut să semne- 
ze actul de recunoaştere a primatului Romei şi, deci, a 
supremaţiei romane. Clerul bizantin, care nu recunoștea 
supremaţia Romei, urma să fie expulzat. În martie 1210, 
papa recomanda arhiepiscopului de Atena să încerce să 
obțină din partea episcopului grec de Corint, oraş cuce- 
rit de latini, să jure supunere față de Roma, în caz con- 
trar acesta urmând să fie înlocuit cu un prelat latin, de- 
semnat de papă.? Astfel, în fruntea tuturor arhiepiscopi- 
ilor şi a celor mai multe episcopii au fost instalaţi ierarhi 
latini. Episcopii greci nu erau admişi decât în diocezele 
formate din populaţia grecească. Acolo unde coexistau 
latini şi greci, chiar dacă cei din urmă erau majoritari, 

! Teodor M. Popescu, „€um s-au făcut unirile cu Roma”, in Orto- 
doxia, | (1949), nr. 2-3, pp. 120-142. 


? Şerban Papacostea, Românii în secolul al XIII-lea. Între Cruciadă 
și Imperiul Mongol, ed. Enciclopedică, Bucureşti, 1993, pp. 82-87. 

episcopul urma să fie latin, populaţiei greceşti acordân- 
du-i-se cel mult dreptul la un vicar episcopal.! Aceste 
hotărâri erau contradictorii Dreptului canonic, care in- 
terzicea o ierarhie paralelă în aceeaşi dioceză, posibi- 
litatea coexistentei unui episcop latin şi a unuia grec în 
aceleaşi centre fiind exclusă.? 

Faţă de refuzul clerului grec, în ceea ce priveşte ac- 
ceptarea noului statut, pe care i l-a impus dominaţia lati- 
nă, a devenit tot mai evident că Roma îşi punea pe lista 
de priorități imediate substituirea progresivă a ierarhiei 
bizantine, inclusiv a preoţilor, acolo unde condiţiile per- 
miteau, cu cler apusean. Împăratul Balduin I a cerut să 
fie trimişi din Apus în „părțile constantinopolitane” călu- 
gări şi clerici de mir apuseni, pentru a consolida în aceste 
regiuni marele câştig spiritual dobândit în momentul in- 
staurării vremelnice de altfel a Imperiului Latin. Cererea 
a fost salutată si sprijinită imediat de papă. 

Realizarea acestui deziderat urma să accelereze pro- 
cesul de latinizare a vieţii spirituale în teritoriile supuse 
dominaţiei cruciaților. Ordinul de instalare a clericilor 
latini în bisericile părăsite de greci nu era decât o altă 
față a aceleiași politici. Această formulă pusă în practi- 
că de papalitate deschidea de fapt cale liberă abuzurilor, 
adică a expulzării forțate a ierarhilor greci, care urmau 
să fie înlocuiţi cu ierarhi latini. Nici viața monahală bi- 
zantină nu putea scăpa vigilenfei politice papale. Aco- 
lo unde nu o făceau de bunăvoie; monahii greci urmau 

i ! Vlad D. Matei, Istoria medie universală, Bucureşti, 1964, ed. In- 
stitutului Pedagogic, pp. 72-76: ` 2a 

? [nterdictie prevăzută si de'episcopii adunaţi la Conciliul al IV-lea 


de la Lateran. 
3 Şerban Papacostea, Românii în secolul al XIII-lea..., pp.72-76. 

să fie constrânşi să facă act de supunere față de ierarhia 
catolică, iar în alte cazuri erau izgoniți din mănăstiri, şi 
acestea erau preluate de ordinele călugăreşti apusene. 
În privinţa ritului şi a practicii liturgice, Inocenţiu al 
III-lea a fost ceva mai îngăduitor. Este evident însă că 
nici în această privință concesiile nu erau înţelese de pa- 
pă decât cu caracter provizoriu, pe o durată de timp li- 
mitată, necesară adaptării grecilor la tradiţia ritului apu- 
sean. Solicitat de patriarhul latin de Constantinopol 
să-si fixeze atitudinea în problemele ritului bizantin, pa- 
pa este ezitant, îndeamnă la prudență, căutând să tragă 
de timp pentru a reflecta mai bine asupra acestui aspect. 
Ezitarea apare şi pe fondul relativei noutăţi a proble- 
mei ritului ortodox în raport cu cel catolic. Până la cu- 
cerirea Constantinopolului de către latini, disputa dintre 
cele două Biserici se concentrase practic asupra prima- 
tului Romei şi a dogmelor fundamentale care le sepa- 
rau. Cu excepţia grecilor stabiliti în sudul Italiei, care 
se aflau deja sub jurisdicţia papalității, Catolicismul nu 
cuprinsese încă teritorii din sfera de influență a Bise- 
ricii Bizantine şi nu fusese pus în situaţia de a rezolva 
problemele concrete legate de slujbele bisericeşti. Pâ- 
nă în 1204, dialogul s-a desfăşurat la un nivel superi- 
or cu autoritățile bizantine şi s-a concentrat pe marile 
probleme, care declanşaseră controversa dintre cele do- 
uă Biserici. Momentul trecerii la dominaţia directă asu- 
pra unor întinse teritorii greceşti, inclusiv asupra capi- 
talei cucerite, la care s-a adăugat şi contactul direct al 
ierarhiei catolice cu realitățile practicii bisericeşti orto- 
doxe, papalitatea a fost nevoită să reflecteze sistematic 
şi să-şi manifeste un punct de vedere în ceea ce priveşte 

ritul Bisericii Răsăritene. Odată cu instaurarea stăpâni- 
rii latine la Constantinopol şi trecerea centrului rival sub 
autoritatea Romei, papa credea că de acum perpetuarea 
schismei în Imperiul Bizantin si în întreaga lume răsă- 
riteană, ale cărei civilizație şi credință se dezvoltaseră 
sub autoritatea Bizanțului, fusese anihilată. In concepţia 
papei, revenirea în sânul Bisericii Romane şi a celorlal- 
te Biserici care urmau ritul bizantin era o urmare fireas- 
cá şi necesară readucerii sub ascultare a Constantinopo- 
lului grec. Această idee a exprimat-o foarte clar într-o 
scrisoare adresată clericilor şi laicilor din Rusia apusea- 
nă, pe care-i invită să accepte supremaţia Romei (7 oc- 
tombrie 1207), iar pentru a forţa hotărârea lor, papa nu a 
ezitat să amintească soarta grecilor, care din cauza „re- 
beliunii şi neascultărilor (față de Biserica Romei) fuse- 
será dati spre jaf şi pradă”.! 

Justificarea teoretică şi formulele juridice elabora- 
te de papalitate în vremea lui Inocenţiu al III-lea şi a 
succesorilor săi imediati au fost un auxiliar al efortu- 
lui de extindere a supremaţiei Romei asupra întregului 

! Acta Innocentii PP. III (1198-1216), p. 482 (apud Şerban Turcuş, 
op. cit.). Conform canoanelor romane, confiscarea bunurilor sau ce- 
darea lor „în pradă” era una dintre pedepsele care-i vizau pe „eretici”. 
Treptat, pe măsură ce încercările de unire au eşuat la Bizanţ şi în res- 
tul lumii ortodoxe, papalitatea a dorit să amestece schisma cu erezia, 
pentru a putea pune în practică această regulă a Dreptului roman. De- 
tinátorii schismatici de averi şi pământuri, de la suverani la simpli feu- 
dali, erau consideraţi şi declarați injusti possesores şi expuşi deposedă- 
rii (la nevoie cu mijloacele cruciadei: violenta), după formula elabora- 
tá de Inocenţiu al III-lea si aplicată Imperiului de Răsărit. Apartenența 
la Ortodoxie şi menţinerea in aceăstă confesiune considerată eretică se 
transformă, în regiunile aflate sub sfera de: influență a catolicismului, 
într-o incompatibilitate cu detinererea de pământ si a privilegiilor care 


decurgeau din acest drept. Vezi Şerban Papacostea, Românii în secolul 
al XIII-lea..., pp. 88-90. 

Răsărit ortodox. Prin cadrul de forță, creat în teritorii- 
le asupra cărora se instalase dominaţia lumii latine, prin 
ameninţarea cu forța în ariile expuse acţiunii militare a 
puterilor catolice şi prin activitatea misionară în regiuni 
mai îndepărtate, Roma a încercat, în această perioadă a 
cruciadelor şi mai ales după cucerirea Constantinopo- 
lului din 1204, să atragă majoritatea popoarelor de rit 
răsăritean sub autoritatea sa. Pentru realizarea acestui 
proiect era nevoie de un sprijin consistent în plan mili- 
tar, şi acesta nu i-a lipsit. Cel dintâi care şi-a oferit ser- 
viciile a fost Regatul Ungar a cărui politică de cucerire 
se desfăşura mai ales în aria de control spiritual, pe ca- 
re papalitatea aspira s-o dobândească. De acum înainte, 
programul papalității de cucerire ecleziastică şi spiritu- 
ală în răsăritul Europei s-a împletit armonios cu politica 
de cucerire teritorială a regilor Arpadieni şi apoi, în se- 
colul al XIV-lea, a succesorilor lor Angevini. De acum 
înainte, expansionismul Regatului Ungar a îmbrăcat din 
ce în ce mai mult forma cruciadei. 

Un al doilea instrument important al acestei forme 
atipice de cruciadă în secolele al XIII-lea-al XIV-lea în 
Europa răsăriteană au fost ordinele cavalerești, rezultat 
al convergentei dintre două realități dominante ale lumii 
medievale: monahismul si cavalerismul. Produs tipic al 
cruciadei, ordinele călugărești militare, mai ales cel al 
cavalerilor teutoni, aveau să-şi asume un rol însemnat 
în desfăşurarea campaniilor din Europa răsăriteană. Pa- 
ralel cu actul de cucerire şi adesea sub protecţia sa, au 
loc acţiunile ordinelor călugărești misionare: dominica- 
nii si franciscanii, chemaţi să eficientizeze recolta spiri- 
tuală de pe teritoriile deschise misiunii lor de armatele 

cuceritoare ale puterilor catolice. Născute din puternica 
efervescenţă spirituală, generată de progresele teocrafiei 
papale ale secolului al XII-lea, motivate şi de lupta îm- 
potriva ereziei, cele două ordine au devenit instrumente 
ale politicii misionare a papalității în Evul Mediu târziu. 

Valul uriaş dezlántuit de expansiunea Apusului în Eu- 
ropa Răsăriteană nu a ocolit nici spaţiul românesc. Aici, 
principala forță de percuție a fost Regatul Maghiar, a 
cărui înaintare către Răsărit, începută cu cel puţin două 
secole în urmă, capătă o dimensiune nouă, cea a confe- 
siunii asimilatoare. După 1204, anul cuceririi Constan- 
tinopolului de cavalerii cruciadei a IV-a, eveniment care 
a devenit semnalul unui imens efort de anihilare a schis- 
mei Bisericii Răsăritene, cucerirea teritorială ungară a 
fost însoțită constant de efortul de asimilare confesio- 
nală, care a ameninţat însăși existenţa structurilor arha- 
ice româneşti, țările autonome, în care vietuiserá până 
atunci românii şi se dezvoltaseră instituţiile lor politice 
şi bisericeşti. Din această perioadă de maximă intensita- 
te a ofensivei politice şi confesionale ungare, care a pă- 
truns adânc în teritoriile româneşti si în substanţa spiri- 
tuală a societăţii, a apărut şi primul semnal al rezistenţei 
față de noul expansionism al Regatului Arpadian, cu li- 
mitele sale maxime detectabile în primele decenii ale 
secolului al XIII-lea. 

Înaintarea spre Răsărit a forţelor cruciadei, pe un în- 
tins front ale cărui limite extreme erau Marea Baltică şi 
Marea Neagră si al cărui punct destul de avansat s-a aflat 
pe cursul superior al fluviului Volga, a fost întâmpina- 
tă în prima jumătate a secolului al XIII-lea de o mişcare 
pendulară în sens invers: mongolii, ultima invazie, o 

putere cu aspirații universale. Timp de un secol, aceas- 
tă forță apărută din stepele asiatice şi puternica arma- 
tă cruciată, inspirată de valorile lumii occidentale, s-au 
înfruntat şi s-au echilibrat, dând naştere unui nou ca- 
dru politic pentru Europa răsăriteană. În 1241, hoardele 
mongole au ajuns în centrul Ungariei si au zdrobit forţa 
militară a regatului. Astfel, cruciada şi spiritul ei au avut 
de suferit şi în acest segment o grea înfrângere. Slăbit în 
urma loviturilor primite, subminat de o gravă criză, Re- 
gatul Maghiar şi-a pierdut din forţa ofensivă şi a cunos- 
cut o fază accentuată de involutie. Acum, forțele vitale 
ale societăţii româneşti se înarmează cu o formă supe- 
rioară de organizare politică, aptă să facă față unui nou 
si imprevizibil asalt al Regatului Maghiar. La sfârşitul 
secolului, în urma unor noi şi puternice asalturi mon- 
gole şi a destrămării Regatului Maghiar, o cortină deasă 
a căzut asupra scenei istorice alcătuită de lumea româ- 
nească extracarpatică. De la ea a parvenit până la noi o 
amintire vagă, conservată de memoria colectivă, întru- 
pată în tradiţia istorică. Când, un sfert de secol mai târ- 
ziu, informaţii certe vor lumina din nou scena, ea va da 
la iveală un stat românesc puternic, capabil să întâmpine 
ŞI să respingă puterea reconstituită a Regatului Maghiar, 
trecută de la arpadieni la regii angevini. Forma statală 
românească avea să se extindă în decurs de câteva de- 
cenii din teritoriile situate la sudul Carpaţilor în cele de 
la răsăritul munților, atingând într-un scurt interval ceea 
ce aveau să devină limitele istorice ale Ţării Româneşti 
şi Moldovei. 

La câţiva ani după cucerirea Bizanțului, cruciada 
şi-a făcut simțită prezenţa şi în spaţiul românesc. Un 

detaşament al ordinului teutonic! a fost instalat in Tara 
Bârsei pentru a-i combate pe cumanii din spaţiul extra- 
carpatic, care constituiau un pericol iminent atât pentru 
Transilvania şi pentru Regatul Ungar, cât şi pentru Im- 
periul Latin, recent înfiinţat pe malul Bosforului.? Ast- 
fel, se urmărea includerea Țaratului de la Târnovo şi 
a zonei dominată de cumani în sfera de influenţă a lu- 
mii catolice. Consecințele spirituale ale acestei evoluţii 
s-au manifestat imediat după 1204 şi la noi. Românii 
aflaţi în aria de hegemonie a Regatului Ungar au fost 
supuşi unei puternice presiuni din partea Bisericii Apu- 
sene, care considera că a sosit momentul favorabil lichi- 
dării schismei răsăritene şi restaurării unităţii creştine 
sub protecția papalá.? Cu sprijinul cavalerilor teutoni, 
iar după izgonirea acestora cu al clerului, regalitatea un- 
gară s-a străduit să integreze în structurile Bisericii Ca- 
tolice şi populaţia de rit bizantin din regat şi din aria sa 
de hegemonie, inclusiv din teritoriile sud şi nord-dună- 
rene. După invazia mongolă din 1241, regalitatea unga- 
ră a făcut apel la un alt detaşament al cruciadei, cavale- 
rii ioaniţi, instalaţi la sud de Carpaţi, rolul lor fiind su- 
bliniat de regele Bela al IV-lea, care arăta că unul dintre 
scopurile prezenţei lor în zonă era de a asigura controlul 
asupra Dunării până la vărsarea în mare, de unde urma 
să extindă legătura cu latinii de la Constantinopol.* 
“Ordinul Cavalerilor teutoni (în latină Ordo Teutonicus, acronim OT) 
este un ordin religios german catolic format la sfârşitul secolului al XII-lea 
la Acra, în Palestina. In Evul Mediu, ordinul era unul religios-militar cruci- 
at. Cavalerii teutoni purtau veşminte. albe e prevăzute cu o cruce neagră. 

? Cumanii sprijineau statul vlaho-bufgar, un adversar periculos pen- 
tru cruciați îndată după 12047 ` 

3 Şerban Papacostea, Românii în secolul al XIII-lea..., pp. 48-55. 


4 Eudoxiu Hurmuzachi, Documente privitoare la istoria românilor, 
1199-1346, ed. N. Densuşianu, Bucureşti, 1887, p. 261. 

Ceva mai târziu, a fost influenţa exercitată în Marea 
Neagră, implicit şi asupra teritoriilor noastre, de negus- 
torii italieni instalați la Constantinopol în 1204, inițial 
sub o formă autonomă, ulterior sub autoritatea bizanti- 
nă restaurată în 1261, cu ajutorul şi sub protecţia geno- 
veză. Dacă hegemonia venețiană de pe Bosfor nu a lă- 
sat urme în viitorul spaţiu românesc al țărmului pontic, 
în schimb prezența genovezilor în regiune a fost inten- 
să şi profitabilă în ultimele două decenii ale secolului al 
XIII-lea. La început, genovezii s-au instalat în aşezările 
bizantine sau în cele recuperate de la bizantini, la Vi- 
cina, pe cursul inferior al Dunării şi la Maurocastrum 
(Cetatea Albă), la gurile Nistrului.! În secolul următor, 
în conflict cu Bizanțul sau cu Venetia, genovezii din ba- 
zinul pontic au preluat controlul direct asupra principa- 
lelor centre comerciale ale țărmului nord-vestic pontic, 
inclusiv gurile Dunării (aşezările de la Chilia-Licosto- 
mo) şi ale Nistrului (prin Maurocastrum). Din aceste 
puncte strategice, genovezii, instalați acum ca stăpâni- 
tori, au inaugurat noi trasee comerciale: unul străbătea 
Tara Românească şi, prin Braşov, făcea legătura cu Eu- 
ropa Centrală, iar al doilea, având ca punct de pornire 
Cetatea Albă, trecea prin Moldova şi, prin Lemberg?, le- 
ga comerţul pontic cu Marea Baltică şi Europa Centra- 
lá. Prin marile artere ale comerțului intercontinental, ca 
urmare a deschiderii strâmtorilor Mării Negre în 1204, 

! Vezi G.I. Brătianu, Recherches sur Vicina et Cetatea Albă. Contri- 
butions à l'histoire de la domination byzantine et tatare et du commerce 
genoise sur le littoral roumain de la Mer Noire, Bucureşti, 1935. 

? Liov este cel mai mare şi cel mai important oras din vestul Ucrai- 
nei, o reşedinţă a regiunii administrative cu acelaşi nume si cel mai im- 


portant oras din regiunea istorică Galiţia, situat pe râul Poltava, la circa 
80 de km de frontiera cu Polonia. 

spațiul românesc a fost integrat în binomul comercial 
est-vest, care lega lumea asiatică de Europa Centrală. 
Ca urmare a acestei evoluţii, Tara Românească şi Mol- 
dova au început să se afirme pe plan internaţional, mai 
ales în secolele al XIV-lea-al XV-lea, iar în interior s-au 
dezvoltat târguri şi oraşe, popasuri pentru convoaiele de 
negustori, centre de desfacere a mărfurilor, puncte va- 
male. Cele două țări au fost integrate în circuitele co- 
mertului international, lumea românească fiind atrasă de 
Occident ca un fel de contrapondere la covârşitoarea in- 
fluentá exercitată în secolele anterioare de Bizanţ sau de 
stepa euro-asiatică. Resursele financiare ale celor două 
state româneşti, puterea lor militară pretuitá de contem- 
poranii străini, influenţa lor politică între Regatele ca- 
tolice Ungaria şi Polonia, pe de-o parte, şi puterile bal- 
canice, pe de altă parte, sunt în mare măsură produsul 
acestei interferenţe a curentelor economice, politice şi 
culturale în spaţiul românesc şi al capacităţii românilor 
de a le fructifica. 


Imperiul Latin de la Constantinopol, 
opoziția vlaho-bulgaro-cumană si 
urmările cruciadei 


Începutul secolului al XIII-lea situa linia Dunării In- 
ferioare în complexitatea evenimentelor politice. Acest 
secol cunoaşte o schimbare a principalilor factori zo- 
nali, dar nu şi a politicii acestora, miza reprezentată 
de controlul Dunării rămânând aceeaşi. Confruntările 
de acum vor fi între Țaratul Bulgar, renăscut sub for- 
ma vlaho-bulgară, Regatul Maghiar şi ultima provocare 
pornită din lumea stepelor, mongolii. Necesitatea înțe- 
legerii acestei noi conjucturi politice, precum şi a resor- 
turilor care au făcut posibilă unirea voievodatelor şi a 
cnezatelor româneşti într-o singură entitate politică ne 
determină să rezumăm momentele de importanță majo- 
ră. Chiar înainte de declanşarea cruciadelor, romanitatea 
dunăreană, în alianță cu bulgarii şi cu fragila dominație 
cumană, s-a revoltat împotriva Bizanțului, sub condu- 
cerea fraţilor Asăneşti.! Dezmembrarea planificată a îm- 


! Despre caracterul statului vlaho-bulgar, vezi Gh. Brătianu, Tra- 
difia istorică despre intemeierea statelor românești, Bucureşti, 1980, 

părăţiei bizantine, aşa-numita partitio Romaniae, a avut 
ca principal actor suveranitatea politică de la Târnovo. 
Când părți din armata cruciată isi negociau prada, vla- 
ho-bulgarii îşi adjudecaseă deja cea mai mare parte a 
teritoriului imperiului muribund. Trebuie subliniat fap- 
tul că instituirea suveranităţii alternative a Asăneștilor 
s-a făcut cu participarea directă a autonomiilor politi- 
ce nord-dunărene, „dacilor” şi „geţilor”, aflate la peri- 
feria Imperiului Bizantin şi numite astfel în actele de 
cancelarie bizantină.! Aceste autonomii au fost conec- 
tate până acum sub mecanismul politico-militar, juridic 
ŞI economico-monetar bizantin, iar din acest moment au 
interacfionat cu Țaratul de Târnovo pe toată durata exis- 
tentei sale. 

În timpul împăratului Isaac al II-lea Anghelos (1185- 
1195), după izbucnirea revoltei vlahilor balcanici în 
1186, sub conducerea fraţilor Petru şi Asan, cumanii au 
redevenit activi la Dunărea de Jos.? Înfrânţi în prima fa- 
pp. 51-83; E. Stănescu, „Premisele răscoalei Asăneștilor. Lumea romá- 
nească sud-dunăreană în veacurile X-XII”, în vol. Răscoala și statul 
Asăneștilor, Bucureşti, 1989, pp. 11-18; N.S. Tanasoca, „Din nou des- 
pre geneza şi caracterul statului Asánestilor", in Rd], 34, 1984, nr. 7, 
pp. 1297-1312; S. Brezeanu, „Imperator Bulgariae et Vlachiae. In ju- 
rul genezei şi semnificatiei termenului de Vlahia din titulatura lui Io- 
niță Asan”, în Rd/, 33, 1980, nr. 3, pp. 651-674; V. Mărculeţ, „Unele 


consideraţii asupra relaţiilor Imperiului Vlaho-bulgar cu Imperiul de 
Niceea şi cu Imperiul de Tessalonic (1204-1261)", in Studia Universi- 
tatis Cibinensis. Series Historica, 1, 2004, pp. 99-110. 

! Vezi V. Spinei, „La signification des ethnonymes des Daces et des 
Getes dans les sources byzantines des Xg-XVe siécles", in EBPB, II, 
1991, p. 129. AI 

? [n Europa Apuseană, cumănii nu erati pecunoscuti înainte de cru- 
ciada a IV-a. Inainte de cucerirea Bizanțului de latini contactele între 
lumea apuseană şi cumani dy. fost sporadice, de aceea şi ecoul lor in 
scrierile occidentale a avut un caracter excepţional. Realitatea istorică 
care a prilejuit primele contacte între latini şi cumani au fost cruciade- 

ză a războiului, aceştia „s-au năpustit spre Istru şi, tre- 
cându-l, s-au unit cu scifii (cumanii) din vecinătate”, iar 
„după ce au înrolat de acolo, în voie, o mare mulțime 
de aliaţi, se întorseseră în patria lor, în Moesia [...], adu- 
când — ca pe nişte legiuni de duhuri — trupele ajutătoare 
de sciți (cumani)".! Era începutul unei lungi colaborări 
între vlahii balcanici şi cumani, care vreme de trei dece- 
nii au reprezentat elementul militar cel mai activ în sluj- 
ba taratului renăscut în varianta vlaho-bulgară. In toate 
operaţiunile iniţiate şi întreprinse de Asánesti, forța de 
şoc a fost reprezentată de trupele cumane, alimentate în 
permanenţă cu efective de la nordul Dunării şi care re- 
prezentau, prin mobilitate şi stil de luptă, un adversar de 
temut pentru imperiu. Alături de cumani, se aflau şi vla- 
hii nord-dunăreni, amintiţi aluziv, mai întâi în 1186, la 
începutul ostilităților, ca „o mare mulțime de aliaţi”, iar 
in 1199 menţionaţi explicit în sintagma „sciţii (cumanii) 
cu o ceată de vlahi, trecând Istrul, prădau în primul lor 
atac [...] oraşele din Tracia”.? 

Un alt izvor bizantin, al clericului Ioan Stavrakios, 
aminteşte, în cadrul relatării luptelor dintre vlaho-bul- 
le. Tot lor li se datorează şi primele izvoare scrise din literatura apusea- 
nă referitoare la cumani. Participantilor la primele trei cruciade, cuma- 
nii le-au apărut fie în calitate de mercenari în armata Imperiului Bizan- 
tin, fie ca asociaţi ai statului vlaho-bulgar. In prima ipostază, aceea de 
auxiliar ai armatei bizantine, cumanii îşi fac apariţia în scrierile occi- 
dentale, care relatează împrejurările legate de primele două cruciade. 
În trecerea lor spre Asia Mică, în 1147, participanţii la cruciada regală 
franceză (cruciada întâi) au avut de înfruntat atacurile cumanilor, atât 
în interiorul peninsulei Balcanice, cât şi la traversarea strâmtorilor. Şi 
în timpul cruciadei a III-a, cumanii mai apar în această calitate, dar li 
se acordă o funcție mult mai importantă, aceea de factor militar decisiv 
în alianţa cu statul vlaho-bulgar de curând întemeiat. 


Nichita Choniates, „Istoria”, în FHDR, III, p. 259. 
? Ibidem, p. 291. i 

gari şi bizantini, rolul formațiunilor politice nord-duná- 
rene pe care le numeşte „micile domnii” sau „stăpâniri”.! 
Stirea completează informaţia anterioară a lui Nichita 
Choniates, cu privire la participarea vlahilor nord-dună- 
reni la luptele Asăneştilor cu bizantinii, sugerând cadrul 
politic din care a rezultat acţiunea lor militară la sudul 
Dunării.? Informaţiile din izvoarele bizantine vor fi con- 
firmate în deceniile următoare de ştiri similare din me- 
diul latin, care surprind mult mai bine organizarea politi- 
că românească, sub forma cnezatelor şi a voievodatelor, 
în prima jumătate a secolului al XIII-lea. Cumanii s-au 
aflat mult timp în avangarda trupelor asánestilor, in lup- 
tele acestora cu bizantinii. Cu toate că au fost înfrânți în 
1201 de cneazul Haliciului şi Volhyniei, Roman Mstis- 
lavici (1199-1205), atras de diplomaţia bizantină şi in- 
teresat de deblocarea drumului comercial dintre cnezat 
şi Bizanţ, drum aflat sub controlul cumanilor, capacita- 
tea militară a taratului nu a avut de suferit, ci, dimpotri- 
vă, în vremea ţarului Ioniță Caloian (1197-1207), vla- 
ho-bulgarii au trecut la ofensivă, contingentele cumane 
din stânga Dunării fiind mereu active. Alianţa militară 
vlaho-bulgaro-cumană era consolidată şi de una matri- 
monială, soţia lui Ioniță fiind cumană.* 

Odată cu formarea Imperiului Latin de Răsărit (1204), 
locul bizantinilor in disputa cu asánestii a fost luat de la- 
tinii din Constantinopol, şi astfel lumea cumană a căpătat 
o nouă dimensiune în conștiința Europei Apusene. Prins 
E ! Ioan Stavrakios, „Cuvântul c despre minunile Sfântului Dimitrie”, 
în FHDR, IV, p. 95. 

2 Şerban Papacostea, Românii în secda al XIII-lea..., p. 59. 


3 Adrian Ioniță, Spaţiul dintre Carpaţii Meridionali si Dunărea In- 
ferioară în secolele XI-XIII, Bucureşti, ed. Academiei, 2005, p. 30. 

în lupta cu statul vlaho-bulgar, a cărui forță ofensivă era 
dependentă de aportul cuman, ameninţat de înfruntarea 
cu acesta, Imperiul Latin de la Constantinopol şi forțele 
apusene care-i acordau sprijinul au fost obligaţi să acor- 
de un plus de atenţie pericolului vlaho-bulgaro-cuman. 
Încă de la începuturile sale, instalarea latină la Bosfor 
a fost ameninţată de conflictul cu Statul vlaho-bulgar, 
sprijinit puternic din nord de cumani. Exemplul cel mai 
bun în sprijinul acestei constatări este înfrângerea de la 
Adrianopol (aprilie 1205), unde chiar împăratul Baldu- 
in I a căzut în captivitatea lui Ioniță, conducătorul statu- 
lui vlaho-bulgar, Imperiul Latin de Constantinopol fiind 
ameninţat cu dispariţia iminentă la numai un an după 
întemeierea sa. Astfel, acţiunile militare vlaho-bulga- 
ro-cumane au constituit pentru latini un front volatil şi 
dificil de gestionat. În aceste condiţii, papalitatea a în- 
cercat să integreze noua realitate politică din Balcani 
în lumea catolică. Atât de amintitul papă Inocenţiu al 
III-lea a intervenit pentru a impune autoritatea Bisericii 
Romane si în statul Asánestilor, mai ales în timpul lui 
Ioniță Caloian.! În tratativele purtate cu Roma, acesta 
din urmă a pretins recunoaşterea pentru sine a titlului de 
împărat, iar pentru capul Bisericii sale rangul de patri- 
arh. Inocenţiu al III-lea a acceptat numai varianta de re- 
ge-arhiepiscop primat, motivând diplomatic echivalența 
titlurilor în varianta apuseană. Pentru a-l convinge pe 
suveranul, care purta titulatura de imperator totius Bul- 
gariae et Vlahiae, să accepte autoritatea Romei, papa 

! Giorgio Fedalto, „La chiesa bulgara tra Bisanzio e Roma, da Bo- 
ris I (853-888) a Kalojan (1197-1207): convergenze e contrasti”, în 


vol. Atti del'8 Congresso Internazionale di Studi Sull’ Alto Medioevo, 
Spoleto, 3-6 Novembre 1981, Spoleto, 1983, pp. 151-166. 

invocă în corespondenţa cu acesta gloria veche a roma- 
nilor, strămoşii lui Ionitá şi ai poporului român.! Trata- 
tivele conduc la un succes temporar pentru papalitate: 
în 1204, Caloian este încoronat ca rege de către un car- 
dinal, iar cel mai înalt ierarh al Bisericii vlaho-bulgare, 
Vasile, devine arhiepiscop primat. Cu toate acestea, no- 
ul stat a înşelat aşteptările suveranului pontif de a deveni 
noul pilon al Romei în sud-estul Europei şi nu şi-a putut 
conjuga acţiunile cu cele ale Imperiului Latin de Răsărit. 
Relaţiile bilaterale dintre Roma şi statul vlaho-bulgar nu 
au avut consistenţa care ar sugera apropieri sensibile față 
de comportamentul ecleziologic al Bisericii Romane în 
spațiul românesc propriu-zis. Este o dezvoltare de relații 
ecleziastice autonome, cu conotaţii ce tin seamă, într-un 
context general, mai mult de realitățile balcanice din se- 
colul al XIII-lea decât de realitățile Europei Central-Ori- 
entale. Cel puţin atât se poate extrage din documentele 
pontificale, dincolo de extrapolările polemice ce impli- 
că istoriografia bulgară şi cea românească. Acest tip de 
relaţii bilaterale a supravieţuit, cu sincope, până la 1235, 
când în timpul lui loan Asan al II-lea bizantinii au recu- 
noscut Patriarhatul bulgar. Prin abile acțiuni diplomati- 
ce şi politico-militare, cu implicarea Regatului Ungari- 
ei, a Ordinului Teuton şi a Imperiului Latin, papalitatea 
a urmărit menţinerea statului Asăneştilor în sfera ei de 
influență. Noul ţar, Boril (1207-1218), a convocat un si- 
nod la Támovo, care a urmat ránduiala Bisericii Rásárite- 
ne, iar urmaşul sáu, loan Asan al JI-lea (1218-1241), a re- 

' Stelian Brezeanu, ,.«Vlahif si «misierii» în sursele bizantine relative la 
începuturile statului Asăneșştilee“Terminolopia etnică si ideologie politică”, 


în vol. Răscoala și statul Asăneștilor, pp. 37-69; Adolf Armbruster, Roma- 
nitatea românilor. Istoria unei idei, ed. a Il-a, Bucureşti, 1993, pp. 32-35. 

pudiat oficial dependenţa pe linie ecleziastică a Bulgariei 
de Roma. Urmările nu au fost de lungă durată, pentru că 
Țaratul vlaho-bulgar, după oscilatiile determinate de inte- 
rese politice de moment, a rămas fidel valorilor Ortodoxi- 
ei şi adversar al latinilor din Constantinopol. Istoriografia 
catolică a susținut însă că aceste raporturi s-au consumat 
într-o unire cu Biserica Romană, în realitate însă episodul 
relațiilor dintre statul sud-dunărean şi Sfântul Scaun s-a 
înscris în dinamica reală şi firească, a raporturilor dintre 
Roma şi regatele din al doilea val de creştinare. 

Pentru a salva Imperiul Latin de Răsărit, zdrunci- 
nat puternic în urma înfrângerilor suferite, şi a-i oferi 
un moment de respiro din partea Țaratului vlaho-bul- 
gar, care tindea să amenințe chiar capitala acestuia, pa- 
palitatea concepe un plan B de acţiune militară. Planul 
lui Inocenţiu al III-lea viza prinderea taratului ca în- 
tr-un cleşte, din sud, prin latinii de la Constantinopol, 
iar din nord şi nord-vest, de unguri. Sub conducerea îm- 
păratului Henric I (1206-1216), beneficiind şi de aju- 
toare trimise din Apus, cruciații au învins armata vla- 
ho-bulgaro-cumană a țarului Boril la Filipopol în 1208, 
iar maghiarii au recuperat teritoriile pierdute anterior. 
În sprijinul frontului nordic au fost aduşi Cavalerii Teu- 
toni, deveniți astfel brațul înarmat cel mai activ îndrep- 
tat împotriva cumanilor, aliații tradiționali ai taratului 
încă de la renasterea sa. În 1211, regalitatea maghiară a 
invitat ordinul teuton în Transilvania si i-a conferit anu- 
mite privilegii, toate acestea în scopul întăririi frontierei 
sudice in fata pericolului cuman şi al efortului de catoli- 
cizare a populaţiei din-sudul Carpatilor.! 


! Vezi I. Ferent, Cumanii și episcopia lor. Blaj, 1931; V. Spinei, 
„Contribuţii la istoria spaţiului est-carpatic din secolul al XI-lea pâ- 

Astfel, începând cu al doilea deceniu al secolului al 
XIII-lea, presiunea Regatului Ungar asupra Statului vla- 
ho-bulgar a sporit considerabil şi s-a exercitat pe un front 
mult extins. La vechea zonă de contact de pe cursul Dună- 
rii, între Belgrad şi Branicevo, sau de pe Valea Moravei, 
s-a adăugat acum teritoriul Cumaniei apusene, cuprins 
treptat în aria de expansiune a Ordinului Teuton şi apoi a 
Regatului Ungar. Un aliat constant al statului Asăneștilor 
a fost astfel înlocuit în câmpia munteană şi în sud-vestul 
Moldovei de o forță ostilă. Aproape concomitent cu în- 
ceputurile activității Ordinului Teuton împotriva cuma- 
nilor este înregistrată şi prima campanie militară a Rega- 
tului Ungar în direcţia Vidinului, prin Oltenia. La o dată 
situată între 1211 şi 1213, o oaste transilvană, în alcătu- 
irea căreia se aflau saşi, români, secui şi pecenegi, a îna- 
intat, sub conducerea comitelui Ioachim, în direcția Vi- 
dinului, în sprijinul ţarului Boril, încă ezitant în privința 
unei eventuale alianţe cu puterile catolice. El trebuia să 
facă faţă şi unei opoziții politice puternice, declanșată fă- 
ră îndoială de noile tendinţe ale politicii sale externe şi 
interne. Rásculatii controlau Vidinul şi erau sprijiniți de 
cumani. Comitele Ioachim, susţinut se pare şi de o altă 
oaste regală venită de-a lungul Dunării, a avut de înfrânt 
mai întâi trupele cumane, sosite din Cumania, în ajutorul 
cetății amenințate, iar apoi a luat cu asalt Vidinul, pe care 
l-a restituit în mâinile lui ,,Borial Asan”.! 

Transformarea Vidinului într-un obiectiv de durată al 
politicii balcanice a Regatului Ungar a contribuit la ro- 
nă la invazia mongolă din 1241”, în-Afemoria Antiquitatis, VI-VIII, 
1974-1976, Piatra Neamţ, 1981. 

»1 


! Zenovie Pâclişanu, „Ungaria şi acţiunea catolică in Orient", 
vista Istorică Română, XIV, 1944, fasc. II. 


n Re- 

lul deosebit pe care şi l-a asumat oraşul în cadrul celui 
de-al doilea țarat, acela al unei formaţiuni cu tendinţe 
autonomiste. O astfel de atitudine îşi are explicaţia în 
importanţa sa strategică, punct de apărare pe Dunăre, la 
capătul unei însemnate căi de comunicaţie terestră şi co- 
mercială. Controlul direct sau indirect, pe care l-a exer- 
citat cu intermitențe asupra acestui centru, oferea Re- 
gatului Ungar o legătură mai uşoară cu regiunea Sofia, 
aşadar cu drumul care ducea la Filipopol, Adrianopol şi 
în cele din urmă la Constantinopol. Lupta pentru Vidin 
a constituit manifestarea tendinței de expansiune a Re- 
gatului Ungar în sud-estul european, cu dorinţa atinge- 
rii Constantinopolului. Noua presiune, exercitată asupra 
statului Asăneştilor de Ungaria, direct, pe linia Dunării, 
în regiunea Belgrad-Vidin, indirect, prin Ordinul Teu- 
ton, în teritoriile transcarpatice, a fost aşadar unul dintre 
factorii importanţi ai modificării cursului politicii aces- 
tuia sub Boril. Prins între cele două fronturi ale crucia- 
dei, potrivit cu ameninţarea din 1205 a papei Inocenţiu 
al III-lea, ţarul a fost silit să se adapteze realitátilor şi să 
cedeze. Rolul din ce în ce mai important atribuit în dece- 
niile următoare de papalitate Regatului Ungar în efortul 
de salvare a Imperiului Latin de la Constantinopol şi de 
înlăturare a adversităţilor, care îi amenințau existența, 
poate fi un indiciu care să exprime influența exercita- 
tă de cele două puteri catolice asupra orientării tempo- 
rare a politicii Statului vlaho-bulgar în această etapă a 
evoluţiei sale. În 1214 cel mai târziu, Boril a încheiat pa- 
cea şi alianţa cu cruciații din Constantinopol, eveniment 
care a succedat înțelegerii sale cu Ungaria. De aseme- 
nea, situaţia a încercat să fie consolidată şi printr-un sis- 

tem de alianţe matrimoniale cu latinii din Constantino- 
pol şi cu Regatul Ungar, asociat apoi acţiunilor militare 
ale noilor aliaţi. Odată cu încetarea acţiunilor ostile ale 
Statului vlaho-bulgar față de Imperiul Latin şi cu înca- 
drarea sa în alianța puterilor catolice, influenţa crucia- 
dei şi a papalității în Europa sud-estică atingea punctul 
maxim. Chiar şi aşa, în raporturile cu cele două puteri 
catolice, poziţia Statului vlaho-bulgar era încă insufici- 
ent lămurită. De altfel, ţarul Boril (1207-1218) a convo- 
cat un sinod la Târnovo, care a confirmat rânduiala Bi- 
sericii Răsăritene, iar urmaşul său, loan Asan al II-lea 
(1218-1241), a respins oficial dependenţa pe plan biseri- 
cesc a Bulgariei de Roma. Urmările nu au fost de lungă 
durată, pentru că ţarul vlaho-bulgar, după mai multe ezi- 
tări conjuncturale!, a rămas în continuare fidel valorilor 
Ortodoxiei şi adversar latinilor din Constantinopol. 


! Atitudine determinată de forța de constrângere venită din partea pu- 
terilor catolice, cu care se confrunta loan Asan al II-lea după înlăturarea 
prin luptă a lui Boril. Noul ţar a continuat timp de cel puţin zece ani po- 
litica predecesorului său. Mai mult încă, legătura Țaratului cu Regatul 
Ungar s-a consolidat în prima etapă a domniei lui loan Asan al II-lea prin 
căsătoria acestuia cu fiica regelui Andrei al II-lea, care i-a adus cu titlu 
de zestre multrâvnita regiune Sirmium. În primăvara anului 1221, noul 
împărat al Constantinopolului, Robert de Courtenay, venind din Unga- 
ria, a trecut prin Bulgaria spre Constantinopol, pentru a-și lua în primire 
imperiul. Faptul ilustrează apartenența lui loan Asan al II-lea la frontul 
catolic, care domina încă, la această dată, sud-estul Europei. Raporturile 
de cooperare între Andrei al II-lea şi loan Asan al II-lea s-au prelungit 
până spre sfârşitul deceniului al treilea, când au cedat locul unui antago- 
nism puternic. Geneza acestui antagonism este încă nelămurită. Proba- 
bil că ea a fost determinată de nona'etapá a disputei pentru succesiunea 
la tronul Imperiului Latin, deschisă după martea împăratului Robert de 
Courtenay (ianuarie 1228) şi, într-un sens mai larg, de lupta pentru con- 
trolul acestui imperiu Şi chiar péntru moştenirea acestuia (pe linie dinas- 
tică). De acum, si tot mai insisteht în perioada următoare, loan Asan al 
II-lea încearcă cu orice mijloace să se considere şi să se manifeste ca un 
protector al Imperiului Latin, iar când acest obiectiv eşuează pierde con- 

Așadar, din această enumerare de evenimente vedem 
că, prin complexe acţiuni diplomatice şi politico-mili- 
tare, cu implicarea Regatului Ungariei, a Ordinului Te- 
uton şi a Imperiului Latin de la Constantinopol, papali- 
tatea a urmărit menţinerea statului Asăneștilor. in sfera 
ei de influenţă, dar rezultatul final nu a fost pe măsura 
aşteptărilor şi a acţiunilor iniţiate. 

Pentru noi, românii, secolul al XIII-lea stă sub semnul 
tranziţiei de la formele tradiţionale de organizare politică 
la statul de sine stătător. Marile transformări politice pe 
plan european, menţionate mai sus, au surprins societa- 
tea românească nord-dunăreană într-un stadiu arhaic de 
organizare politică, cu formaţiuni politice multiple, cne- 
zate şi voievodate, care gravitau în sferele de putere ale 
marilor puteri vecine. Urmările cruciadei a IV-a, pentru 
aceste formaţiuni statale româneşti, au fost legate mai 
mult de apariţia pretențiilor de suzeranitate şi de impu- 
nere a Catolicismului prin intermediul Regatului Ungar. 
Peste instituţiile şi formațiunile româneşti s-a încercat 
grefarea forţată a modelului apusean catolic, pe fondul 
dominaţiei coroanei maghiare, iniţiativa fiind conside- 
rată de regalitatea maghiară drept o misiune cruciată pe 
teritoriul de la nordul Dunárii.! Rapida expansiune a Re- 
gatului Ungar în interiorul si în afara arcului carpatic, 
precum şi noua politică de cucerire adoptată după 1204 
trolul asupra acestuia. O perioadă tronul Constantinopolului a rămas 
vacant, şi loan Asan al II-lea s-a folosit de această oportunitate propu- 
nând baronilor latini căsătoria fiicei sale Elena cu moștenitorul tronu- 
lui, Balduin al II-lea, plan care dacă ar fi fost aprobat i-ar fi asigurat o 
poziţie importantă între factorii de decizie ai imperiului. 

! D. Obolensky, Un commonwealth medieval: Bizanful-Europa de 
Răsărit, 500-1453, colecţia /storie-Opere fundamentale, trad. Claudia 


Șerban, postfață Nicolae Şerban Tanaşoca, Bucureşti, ed. Corint, 2002, 
pp. 262 şi 276. 

au pus formatiunile statale româneşti în fata unor mari 
pericole. Noile tendinte ale politicii maghiare s-au obser- 
vat in raport cu organismele politice románesti din zona 
Carpatilor sudici, zoná in care efortul de cucerire si de 
reorganizare a realitátilor politice şi bisericeşti realizat 
de regalitatea maghiară şi de ierarhia catolică a lăsat ce- 
le mai bogate surse documentare. Astfel, scrisorile din- 
tre papa Grigore al IX-lea (1227-1241) şi arhiepiscopul 
de Calocea sau documentele papale atestă modul în care 
formațiunile româneşti, precum şi diferitele fortificaţii 
militare sau regedinte episcopale ortodoxe erau prelua- 
te treptat de coroana maghiară, pe motiv că românii, fi- 
ind consideraţi „schismatici”, nu puteau deţine aseme- 
nea proprietăți. Era valabil principiul enunțat de papa 
Inocenţiu al III-lea, care nu recunostea proprietăţile ce- 
lor care nu aderau la credința Romei, urmând ca aces- 
tea să intre direct în administraţia autorităților catoli- 
ce.! Într-un stat catolic precum Ungaria, politica Sfân- 
tului Scaun față de credincioşii Bisericii Ortodoxe a fost 
susținută şi uneori chiar dirijată de regalitatea arpadia- 
nă, Biserica locală şi ordinele monahale. De multe ori, 
Roma dădea doar un impuls în privinţa tratamentului 
ce trebuia aplicat „schismaticilor”, iar forțele locale din 
Ungaria îl foloseau ca pretext pentru îndeplinirea pro- 
priilor scopuri. În Ungaria, dar mai ales în părţile sudice 
şi estice ale Regatului, la sfârşitul secolului al XII-lea şi 
începutul celui de-al XIII-lea, trăiau multi adepti ai ritu- 
lui bizantin.? Mărturiile fămase ärată că în jurul anului 


! Joan-Aurel Pop, „Regatul Ungariei între Apus și Răsărit. Cato- 
lici şi noncatolici în secolele XIII-XIV*, în Fafetele istoriei. Existenfe, 
identități, dinamici: omagiu acad. ȘI. Ștefănescu, pp. 319-325. 

? Este vorba de ruteni, români, sârbi, bulgari si chiar unguri. Vezi 
Gyula Moravcsik, Byzantium and the Magyar, Budapesta, 1970, 

1200 aceşti ,schismatici" din Regatul Ungariei aveau 
instituții după model bizantin şi erau vechi proprietari 
de pământuri, păduri şi alte bunuri, râvnite de o seamă 
de persoane din regat. De asemenea, sunt consemnate 
vechi episcopii, mănăstiri şi biserici „greceşti” Belgrad, 
Tibiscum (Banat), Morisena (Banat), Transilvania sau 
Crişana-Sătmar-Maramureş, dar şi în Ungaria Centrală. 
Până la începutul secolului al XIII-lea, mănăstirile apu- 
sene şi cele bizantine au coexistat fără discriminări, iar 
în primele secole de existență a Regatului Ungar, cele 
două Biserici, Apuseană şi Răsăriteană, au evoluat re- 
lativ paşnic. Nu trebuie omis faptul că unii conducători 
unguri au primit Botezul la Constantinopol şi s-au căsă- 
torit cu împărătese bizantine.! Poziţia preeminentă a Bi- 
sericii Ortodoxe în Ungaria până în secolul al XIII-lea 
nu ne surprinde, mai ales dacă se fine seama de aşezarea 
geografică, de orientarea politică şi culturală a regatului 
şi mai ales de structura sa etno-confesională.? 

În contextul politic creat de cucerirea Constantinopo- 
lului şi de impunerea unui patriarh apusean, Biserica şi 
autorităţile laice ungare au reacţionat prompt, încuraja- 
te şi de poziţia papei Inocențiu al III-lea. Erau vizate, in 
primul rând, mănăstirile şi bisericile ortodoxe existen- 


pp.114-116. În aceste pagini autorul vorbeşte chiar de o majoritate a 
credincioşilor răsăriteni în aceste zone. El spune că, până la invazia 
mongolă din 1241, sunt consemnate în Ungaria circa 600 de mănăstiri 
răsăritene, în comparaţie cu circa 200 de mănăstiri ale ordinelor apuse- 
ne, si afirmă că are evidenţa strictă a acestor aşezăminte si că 400 din- 
tre ele au fost precis localizate. 

! Ferenc Makk, The Arpads and the Comneni. Political Relations be- 
tween Hungary and the Byzantium in the 12th Century, Budapesta, 1989. 

? loan Aurel POP, „Regatul Ungariei între Apus si Răsărit: cato- 
lici şi noncatolici în secolele XIII-XIV”, în A//C, XXXVI, 1997, pp. 
309-315. 

te, urmărindu-se apoi crearea de noi abatii ale ordine- 
lor apusene. Astfel, dintre cele 20 de mănăstiri bizanti- 
ne atestate în jurul anului 1250, pe valea bănățeană a 
Mureşului şi în Crişana, peste jumătate au devenit cato- 
lice în secolul al XIII-lea.! 

La 1204, în drum spre Târnovo, unde urma să-l înco- 
roneze pe Ioniţă, „regele” vlahilor si al bulgarilor, car- 
dinalul Leon se interesa de soarta românilor din Ungaria 
şi credea că s-ar putea înființa un episcopat latin pentru 
ei. Pe baza observaţiilor cardinalului, papa Inocenţiu al 
III-lea scria la 16 mai 1204 episcopului latin de Ora- 
dea să viziteze mănăstirile ortodoxe „decîzute”, aflate in 
dioceza sa şi să creeze acolo pentru aceşti „greci” (ro- 
mâni) un episcopat supus Romei.? În 1205, arhiepisco- 
pul de Kalocsa, sub jurisdicţia căruia se afla episcopia de 
Oradea, intenţiona să-și subordoneze forțat o episcopie 
aflată „în ţara fiilor cneazului Bela”, probabil undeva tot 
în regiunea Crigana-Sátmar.? Papa îi răspunde favorabil 
arhiepiscopului, cu rezerva că gestul său nu va fi poate 
necesar, deoarece Patriarhia de la Constantinopol, sub a 
cărei jurisdicție s-ar fi putut afla respectiva episcopie din 
țara cnezială menţionată, revenise sub autoritatea Ro- 
mei. Papa considera că, dacă Patriarhia Ecumenică se 
latinizase, urmau să se latinizeze şi instituțiile subordo- 
nate ei, fără a mai fi nevoie mereu de transferuri, prelu- 
ări silite sau modificări ale întinderii eparhiilor. Acesta 
este un exemplu evident al legăturii care se făcea, inclu- 

'Mircea Rusu, „Biserici, măriăstiri Şi-episcopii ortodoxe”, în vol. /5- 
toria României. Transilvanja,vol. |, Cluj-Napoca, 1997, pp. 300-310. 

? St. Pascu, Contribuţiuni documentare la istoria românilor în se- 


colele XIII si XIV, Sibiu, 1944, pp. 7-8. 
? Ibidem, pp. 8-10. 

siv în Ungaria după 1204, între a patra cruciadă şi ofen- 
siva împotriva adepților Bisericii Răsăritene. 

Prin anii 1205-1206, regele Andrei al II-lea (1205- 
1235), cu ajutorul voievodului transilvănean Benedict, dă- 
ruia mănăstirii cisterciene de la Cârța un teritoriu luat sau 
scos de sub o autoritate a românilor (ortodocşi) din zonă 
(terram... exemptam de Blaccis).! Ín intervalul 1204-1215, 
o familie nobilá catolicá, cu ajutorul regelui Ungariei, a 
cucerit ,,din máinile románilor schismatici" (de manibus 
Valachorum scismaticorum) cetatea şi districtul Medieş 
(Megyessala), din zona Sătmarului.? Prin 1229, arhiepis- 
copul de Kalocsa s-a îngrijit să primească acordul papei 
pentru întemeierea unei episcopii latine la Sirmium (Srem, 
Szerém), cu scopul declarat de atragere a populaţiei locale 
ortodoxe sub autoritatea Bisericii Romei? În 1211, acelaşi 
rege Andrei (visa să ajungă împărat la Constantinopol), în 
înţelegere cu Sfântul Scaun, aduce în sud-estul Transilva- 
niei Ordinul Teuton, cu scopul de a lupta împotriva cuma- 
nilor păgâni şi a altor duşmani ai Romei şi Ungariei. Pe 
plan local, în regiunea de colonizare, membrii ordinului 
erau liberi să colecteze taxe de la populaţia locală, proba- 
bil tot de rit bizantin. Ceva mai târziu, în 1224, coloniştilor 
germanici din sudul Transilvaniei li se recunoștea, de că- 
tre acelaşi rege arpadian, privilegiul de a folosi „pădurea 
românilor şi pecenegilor” (si/va Blacorum et Bisenorum), 
evident în defavoarea vechilor proprietari. 

! Nicolae Busuioc von Hasselbach, Țara Făgărașului în secolul al 
XIII-lea. Mănăstirea cisterciand Cârța, vol. I, Cluj-Napoca, 2000, pp. 
SIG Ard Pop, Istoria Transilvaniei medievale: de la etnogeneza 
românilor până la Mihai Viteazul, Cluj-Napoca, 1997, p. 162. 


3Gyula Moravcsik, op. cit., p. 115. 
1 Şerban Papacostea, Românii în secolul al XTII-lea..., pp. 120-121. 

Un alt episod, care ilustrează fidelitatea Ungariei fa- 
tá de politica Romei, îl reprezintă expediția comitelui 
Ioachim al Sibiului, în intervalul 1211-1213, îndreptată 
spre Vidin, în fruntea unei armate formate din saşi, ro- 
mâni, secui şi pecenegi. În drumul său, ajungând pe râul 
Obozt!, acesta a înfruntat „trei căpetenii din Cumania”, 
ucigând două dintre ele, iar pe a treia, numită Karaz, lu- 
ând-o prizonieră.? Oastea transilvăneană a înăbuşit re- 
volta Vidinului, declanşată împotriva ţarului şi a sinodu- 
lui de la Târnovo, care decretase persecutarea bogomili- 
lor, restituind oraşul țarului Boril Asan, care, constrâns 
de împrejurări, acceptă alianţa cu forţele catolice.? 

Aceste câteva exemple ilustrează situaţia creată după 
cruciada a patra, precum şi rolul teritoriilor locuite de 
români în cadrul fenomenului de expansiune a lumii oc- 
cidentale. Pentru atingerea obiectivelor propuse au fost 
folosite anumite instrumente, care au servit ca mediatori 
sau ca factori de presiune în contactele dintre Biserica 
Romană şi elementele civile de organizare politico-so- 
cio-economică ale epocii. Instrumentele în discuţie au 
fost: Dreptul canonic, conciliul, misiunea, cruciada, or- 
dinele călugărești, ordinele de monahi-cavaleri. 

Fără a insista asupra lor, ne vom opri puţin asupra 
misiunii, o constantă în preocupările Bisericii, fiind co- 
extensivă însăşi esenței sale. Dacă înainte de carolingi- 
eni Scaunul Apostolic jucase un rol important în gesti- 
onarea fenomenului misienar, fără acceptiuni tempora- 

! Ogosta — râu în Bulgaria, care se varsă i în Dunăre față în faţă cu 
gura Jiului. = 

? DRH, D, I, p. 29. 


?P.P. Panaitescu, Introducere la istoria culturii româneşti, Bucureşti, 
1969, pp. 258-259. 


BIZANTINI, LATINI ŞI MUSULMANI ÎN PERIOADA CRUCIADELOR 297 


le din partea Bisericii, epocile carolingiană şi ottoniană 
au subordonat misiunea din punct de vedere conceptual 
Şi practic unui scop mult mai adecvat realității tempo- 
rale, care însă în perspectivă a constituit un util suport 
pentru misiunile secolelor al XII-lea-al XIV-lea. Până 
în secolul al XII-lea, prin „misiune” se înţelegea clasi- 
ca evanghelizare a populațiilor aflate în afara ariei de 
competenţă teritorială propriu-zisă a Bisericii Romane 
şi a imperiului. Începând cu secolul al XIII-lea, mai ales 
prin apariţia ordinelor cerşetoare, misiunea are două per- 
spective: una clasică, în afara christianitas, şi una no- 
uă, în interiorul christianitas, menită să uniformizeze şi 
să reevanghelizeze lumea creştină europeană. Misiunea 
externă în epocă avea cel puţin trei direcţii de acţiune: 
misiunea de tip clasic de convertire a necrestinilor la 
„adevărata credință”, misiunea pe care o amorsase defi- 
nitiv fenomenul cruciat, convertirea sau dacá nu stopa- 
rea avansului doctrinei musulmane, şi misiunea, deloc 
definită la început din punct de vedere teologic, cu o im- 
portantă componentă politică, contra „schismaticilor”, 
cei din arealul bizantino-slav, dar şi cei din spaţiul Ori- 
entului Apropiat şi Mijlociu. 

În ceea ce priveşte arealul nord-est european, misiu- 
nea clasică în secolul al XII-lea se reducea la evanghe- 
lizarea slavilor din bazinul Elbei şi Oderului (prinşi în- 
tre alti slavi deja creștinați, cei din Boemia, cei dintre 
Carpaţi si Vistula, şi germanii de pe Elba) şi a suedezilor, 
oarecum în contact deja cu creştinismul, precum şi a ve- 
cinilor acestora, finlandezii. În sud-estul Europei misiu- 
nea avea o altă miză. Aici era blocul de țări de influenţă 
bizantină (ortodoxă), care se întindea din Rusia până în 

nordul Siriei şi se afla sub jurisdicția Bisericii constan- 
tinopolitane. Problema era delicată deoarece Biserica 
Romană o considera pe cea constantinopolitană ca pe o 
parte din ea, separată prin diferende cărora li se puteau 
găsi soluţii diplomatice, chiar dacă numai la nivel indi- 
vidual. Pentru spaţiul de influență constantinopolitană 
„Misiunea” latinilor se rezuma în secolul al XII-lea doar 
la un schimb de păreri şi discuţii în jurul punctelor liti- 
gioase asupra credinței şi disciplinei jurisdicfionale sau 
liturgice purtate mai ales cu reprezentanţii clerului. Se 
observă că, în zonele unde existau episcopii bizantine 
în teritorii de ocupaţie laică occidentală, acestea cădeau 
sub incidenţa Bisericii Romane, după o opinie născu- 
tă odată cu ruptura comuniunii dintre Orient şi Occi- 
dent, conform căreia: „dacă scaunele episcopale există, 
ele există conform voinţei divine şi intră sub jurisdicţia 
Sfântului Scaun, deoarece au fost îndepărtate de acesta 
prin ruptura de comuniune”, în ochii canonistilor occi- 
dentali episcopii greci fiind „schismatici” erau „păstori 
fără drept şi autoritate, însă scaunele episcopale pe care 
le ocupau în mod ilegal erau legal constituite şi juridic 
delimitate” Ierarhia latină o continua pe cea greacă, în 
virtutea unei concepții după care un episcopat grec era 
la origine un episcopat „catolic” legitim fondat, canonic 
delimitat, ocupat apoi ilegal de un episcop intrus. Sigur 
că pentru cruciații din Tara Sfântă existau nenumărate 
prilejuri pentru a-şi face simţite presiunea si credinţa ro- 
mană prin eliberarea orașetor şi fortificațiilor Imperiului 
Bizantin controlate de măsulmâni: 

Doctrina misionară & Bisericii Romane se va preci- 
za in ultima parte a secolului al XII-lea. Reperele aces- 

tei doctrine existau cel puţin de la sfârşitul secolului al 
X-lea, dar acum autoritatea tutelară nu mai era imperiul, 
ci Biserica Romană. În spiritul practicii misionare din 
secolul al X-lea se constatase cá, pentru a obține conver- 
tirea unor populaţii, trebuia început cu convertirea lide- 
rilor acestora, după care, pentru a da consistență proce- 
sului, se insista imediat pe atragerea subiecţilor prințului 
deja creştinat. Episcopatele, în dependenţă directă față 
de Sfântul Scaun, erau elementul principal pentru con- 
stituirea Bisericii „naţionale” în rândul unei populaţii 
supuse misiunii şi convertirii. Principial, doctrina stipu- 
la că în perspectiva convertirii liderilor şi a înființării 
episcopatelor trebuie să se procedeze la organizarea pa- 
rohiilor, efort sprijinit şi dublat de instalarea şi creşterea 
numărului comunităților monastice, în directă colabora- 
re cu factorii locali de putere. La începutul secolului al 
XIII-lea, cistercienii, iar mai apoi dominicanii şi fran- 
ciscanii au participat activ la crearea de noi aşezăminte 
monahale în spaţiile circumscrise misiunii. Pe parcurs, 
în momentul în care doctrina imperială a ajuns la matu- 
ritate şi explicit a încercat să concureze atribuţiile Bise- 
ricii Romane, misiunea a devenit şi competență impe- 
rială: împăratul Frederic al II-lea (1194-1250) a căutat 
în arsenalul juridic al teoriilor despre imperiu justifi- 
cări pentru expansiunea Imperiului Germanic spre ră- 
săritul european. Astfel, în Bula de Aur emisă la Rimini 
în 1226, prin care acorda privilegii imperiale cavaleri- 
lor teutoni pentru posesiunile acestora în Prusia, acesta 
explica faptul că imperiul (Imperiul Romano-German, 
Sfântul Imperiu Roman) a fost aşezat de către Dumne- 
zeu deasupra tuturor regilor de pe pământ. În opinia lui 

Frederic, misiunea imperiului (în acest caz concret jus- 
tificarea misiunii monahilor-cavaleri teutoni) era supu- 
nerea păgânilor, conform unor vechi drepturi, care afir- 
mau că „ţinuturile păgâne sunt pământuri fără stăpân”, 
şi ca atare nu aparţin posesorului, ci sunt ale celui care 
domneşte în numele Domnului (este cazul atât al papei, 
cât şi al împăratului). 

Aşadar, circumstanțele impuneau că doctrina misio- 
nară ar trebui să se definească mai bine din punct de ve- 
dere tehnic pe parcursul celei de-a doua jumătăţi a se- 
colului al XIII-lea, când au apărut aşa-numitele „Regu- 
lae generales" redactate pentru misionari, în care treptat 
se punea accentul pe simplitate şi pe evitarea oricărei 
afirmaţii de superioritate. Noile prescriptii veneau însă 
prea târziu, într-un moment când alternative la misiona- 
rism existau deja atât pentru zonele creştinate din preaj- 
ma comunităţilor păgâne, cât şi pentru comunitățile pă- 
gâne în general, factorul laic rămânând constant în „ge- 
nerozitatea” sa cu misiunea, considerând-o un moment 
preliminar, util ulterioarei extinderi a dominaţiei secula- 
re. Cruciada a fost şi ea un alt instrument ideologic, po- 
litico-militar, dar şi cu reale valente economice, pe ca- 
re s-a bazat ecleziologia romană. Am putut observa că 
ea s-a inserat în structura politico-instituțională a Occi- 
dentului medieval încă din secolul al XI-lea şi a avut ca 
suport cel puţin două mişcări complementare, rezultat 
al aşteptărilor eshatologice din acea perioadă: pelerina- 
jul, această permanentă tensiunesspre locurile încărcate 
de o aură mistică speeială” ale tumii creştine şi apariția 
așa-numitelor pax Dei şi tregua Dei, modalități prin ca- 
re colectivităţi întregi, nu numai ecleziastice, ci şi fe- 

udale sau urbane îşi impuneau o disciplină a păcii şi a 
armistiţiului sub umbrela Bisericii. Acest ultim aspect a 
permis Bisericii Romane să devină un gestionar al tim- 
pului şi al momentului conflictual, încet-încet ajungând 
să regularizeze şi să rationalizeze tensiunile feudale si 
politico-statale. După epuizarea cruciadei clasice, în ur- 
ma desfăşurării dramatice a celei de-a patra cruciade, 
aspectul dominant religios lasă locul unei instrumenta- 
lizări a acestui fenomen militaro-religios. Componenta 
canonico-juridică a cruciadei o depăşeşte pe cea religi- 
oasă, care devine cu precădere un domeniu fie al practi- 
cilor penitentiale, fie al misiunii, secolul al XIII-lea fiind 
secolul deplinei conjunctii între cele două modalităţi de 
cuprindere în Ecclesia Universalis. De fapt, deja în tim- 
pul lui Inocenţiu al III-lea se produc conjuncţia si adap- 
tarea temporală a scopurilor celor două posibilități de 
extindere a creştinismului de jurisdicție romană: misiu- 
nea şi cruciada. Ele sunt constrânse de papalitate să se 
coreleze într-un proiect organizatoric unic. În momen- 
tul în care ambele au depăşit impulsul ideal de a extinde 
frontierele „cetăţii creştine”, cruciada primeşte aspec- 
tul real al factorului militar, în timp ce misiunea devine 
un segment organizatoric, care o susţine şi o însoţeşte. 
Dintre cele două, numai misiunea va supravieţui Evului 
Mediu. Odată depăşit momentul teocratic, cruciada va 
rămâne ca un simbol generos al solidarităţii creştine, dar 
şi al rigidei şi adesea meschinei coordonări pontificale. 

De asemenea, din evenimentele amintite în acest ca- 
pitol, ne putem da seama că multe dintre iniţiativele 
Şi actele îndreptate împotriva Bisericii Răsăritene şi a 
credincioşilor ei erau pregătite de papalitate şi de regii 

Ungariei. Nu trebuie însă trecuţi cu vederea şi unii con- 
ducători mai mici, laici şi clerici, care, în contextul noii 
situaţii din zonă, creată de cucerirea Constantinopolului 
de către latini în 1204, şi-au luat libertatea de a acţiona 
împotriva „schismaticilor” neascultători. O astfel de po- 
litică urmărea şi trecerea silită a multor bunuri materiale 
ce aparțineau ortodocșilor în proprietatea catolicilor. 


Bizantinii în viziunea 
cronicarilor latini ai cruciadelor 


În alterarea raporturilor dintre bizantini şi latini, se- 
colul al XII-lea, mai ales în contextul cruciadelor, a fost 
unul decisiv. Chiar dacă exista o rivalitate culturală în- 
că din Antichitate, diferențele sunt evidenţiate mai ales 
atunci când armata cruciaților traversează Imperiul Bi- 
zantin, iar antagonismele ating şi masele populare. Pri- 
mii cruciați sperau să reînnoiască cu bizantinii idealul 
fraternității creştine împotriva Islamului, dar vor desco- 
peri în Bizanţ o civilizație ce li se părea străină şi puţin 
primitoare, care nu concorda cu aceleaşi valori cultura- 
le. De aceea, în scurt timp Bizanțul devine un duşman 
al cruciadei, pentru că nu răspundea aşteptărilor latini- 
lor, nu împărtăşea entuziasmul acestora. Odată cu eve- 
nimentele din 1204, schisma religioasă se va concretiza 
Şi printr-o separare culturală, de aceea cruciadele pot fi 
considerate şi un eşec al creştinătăţii apusene şi răsărite- 
ne în încercarea depásirii barierelor culturale. În general, 
cronicarii latini care au relatat evenimentele acestei peri- 
oade i-au prezentat pe bizantini ca pe nişte persoane per- 

fide, lipsite de virilitate, în contradicţie cu idealul cava- 
leresc, războinic, atât de evidenţiat in Europa Occidenta- 
lá a secolului al XII-lea. De fapt, în viziunea cruciaților, 
bizantinii erau lipsiţi de loialitate, si în calitatea de frati 
creştini trebuiau tolerafi, dar atitudinea lor provoca totuşi 
indignarea conducătorilor militari occidentali. 

Pentru secolul al XII-lea, această imagine peiorati- 
vă a grecilor nu era ceva nou. Mai multe exemple sunt 
prezentate in literatura clasică precum Eneida: „timeo 
danaos et dona ferentes” (mi-e teamă de greci, chiar şi 
atunci când fac daruri), fraza celebră a lui Virgilius cu 
referinţă la trădarea grecilor, care au capturat Troia cu 
ajutorul unui cal de lemn. Chiar dacă această reprezen- 
tare a lui Virgilius nu era decât o remarcă asupra unei 
opinii generale a romanilor din secolul I î.Hr., renume- 
le poetului a contribuit din plin la etichetarea poporu- 
lui grec drept lipsit de moralitate. Această percepţie s-a 
continuat în tot Evul Mediu, fiind preluată şi de cronica- 
rii latini ai cruciadelor. 

În momentul desfăşurării cruciadelor, contextul cultu- 
ral era departe de a fi cel al lumii antice, dar prejudecățile 
aveau încă o importanță deosebită. Ele reprezentau anti- 
teza idealului cavaleresc în dezvoltare, definit printr-un 
concept de onoare, bazat pe diferite calităţi, între care 
curajul, loialitatea, virilitatea, or acest ideal a rămas o 
caracteristică constantă a cruciadei. Onoarea cavaleru- 
lui cruciat era înainte de toate cea-a rázboinicului, dar şi 
de nobleţe, chiar dacă cavalerul.secolului al XII-lea nu 
era neapărat un aristocrat. Altfel spus, onoarea cavaleru- 
lui era măsurată prin performanţele sale militare, condu- 
ită şi merite, dar bazată şi pe rangul social, bogății si 

sângele său ales. Această onoare era cu siguranță idea- 
lizată, dar reprezenta un model de urmat pentru seniorii 
care doreau să se distingă în timpul cruciadelor. De ace- 
ea, era de la sine înţeles că pentru cruciat ruşinea şi de- 
zonoarea erau asociate cu laşitatea şi cu trădarea, ceea 
ce până la urmă corespundea cu imaginea grecului per- 
fid şi efeminat prezent în cronicile acestei perioade. 

Această reprezentare era cu atât mai aparentă cu cât 
împăratul bizantin, prin care cruciații aveau o percepţie 
generalistă despre bizantini, favoriza un concept de 
onoare diferit. Contrară onoarei de sorginte germanică, 
cea bizantină punea accentul pe onoarea intelectuală şi 
ierarhică, şi nu pe cea războinică.! Cronicarii bizantini 
ai veacului al XII-lea considerau că era la fel de onora- 
bil să înfrângi un duşman prin forţa înţelepciunii, fapt in- 
acceptabil pentru cavalerii latini.? De asemenea, bizanti- 
nii privilegiau onoarea aristocratică, în care meritul unei 
persoane era măsurat în funcție de statutul social sau de 
abilitatea cu care avansa în rangurile administrative ale 
imperiului, ceea ce diminua din importanţa curajului răz- 
boinicului în faptele sale de arme. Pentru cavaleri actui 
militar era primordial, în timp ce bizantinii valorizau in- 
geniozitatea sau strategia persoanei, care se distingea pe 
plan social. Într-un cuvânt, bizantinii nu răspundeau mo- 
delului cavaleresc valorizat de cruciați, de aceea erau 

! Conceptul de onoare în Bizanţ a fost puţin abordat, noţiunea fi- 
ind absentă în literatura bizantină. Paul MAGDALINO abordează 
tema în „Honour Among Romaioi: the Framework of Social Values 
in the World of Digenes Akrites and Kekaumenos", în 7radition and 
Transformation in Medieval Byzantium, Aldershot, Variorum Reprints, 
1991, III, pp.183-184. 


2 Ana Comnena, A/exiada XV, III, 2 sau loan Kinamos, Chronique, 
Paris, Les Belles-Lettres, 1972, IV, 13, p. 116. 

foarte critici la adresa fraților lor creştini, atât de diferiți 
prin propria cultură. Acest contrast cultural între bizan- 
tini şi latini, bazat pe nuanțe incompatibile de onoare, era 
evidenţiat de contextul ceremonialului bizantin, bogat în 
informaţie culturală, un reflex al ideologiei imperiale bi- 
zantine.! Interesul poate fi decupat din faptul că regii şi se- 
niorii cruciadelor au participat adesea la ceremonialul bi- 
zantin în timpul călătoriilor la Constantinopol. Conform 
ideologiei imperiale bizantine, orice întâlnire diplomati- 
că cu împăratul bizantin trebuia să aibă loc în cadrul unei 
ceremonii, or simbolismul complex al unui astfel de mo- 
ment nu avea echivalent în Europa secolelor al XI-lea-al 
XII-lea, impresionant şi exagerat în viziunea cruciaților. 
Acest ceremonial impresiona imaginarul latinilor şi co- 
respundea viziunii lor despre o lume orientală exotică, 
bogată şi încântătoare. Acelaşi ceremonial confirma ide- 
ea latină despre bizantinii perfizi, un astfel de moment 
fiind exprimarea fizică a lipsei de onoare şi moravuri în- 
doielnice ale acestora. În plus, curtea imperială bizantină 
era ilustrarea ideală pentru o astfel de percepţie: eunuci, 
veşminte ample, bogăţie şi rafinament excesiv. 
Principalii cronicari latini ai primelor patru crucia- 
de au fost: anonimul pentru Gesta francorum, Raymond 
d' Aguilers, Pierre Tudebode, Foucher de Chartres, Gui- 
bert de Nogent, Orderic Vitalis, Raoul de Caen, Albert 
d' Aix, Odon de Deuil, Otto de Freising, Guillaume de 
Tyr si continuatorii sái, Roger de Hoveden, Benjamin 
de Tudèle, Robert de Clari-si Geoffroy de Villehardouin. 
Pentru aceeaşi perioadă, avem crenicarii bizantini: Ana 
Comnena, loan Kinamos si Nichita Choniates. Aceştia 


! G. Dagron, Empereur et prétre: étude sur le césaropapisme byzan- 
tin, Gallimard, Paris, 1996, 435 p. 

reprezintă corpusul cel mai important şi diversificat: ei 
expun adesea puncte de vedere diferite, în funcţie de ori- 
ginea cronicarului, de raporturile sale cu evenimentele 
prezentate, de misiunea sau rolul în cruciadă. Chiar dacă 
cronicarul este cleric sau laic, european sau nativ în sta- 
tele latine din Orient, toți au avut o caracteristică: fideli- 
tatea faţă de modelul cavaleresc al secolului al XII-lea. 
Cronicarii bisericeşti au avut tendința includerii în de- 
scrierile lor a unor teme religioase, dar proveniența lor 
din marile familii nobile ale Europei îi făcea să împartă 
aceleaşi idealuri cu cronicarii laici. În cazul cronicarilor 
partizani, care se limitau adesea la prezentarea exclusivă 
a unui senior, observăm tendinţa de a se conforma totuşi 
modelului războinicului occidental în reprezentarea ce- 
remonialului bizantin. Toţi au fost influențați de modele- 
le antice, defavorabile grecilor şi popularizate în secolul 
al XII-lea prin intermediul propagandei normande.! 
Odon de Deuil (m.1162), capelanul regelui Ludovic 
al VI-lea în timpul cruciadei a II-a, şi Guillaume de Tyr 
(1130-1185), arhiepiscop al aceluiaşi oraş şi trimis de 
două ori la bizantini în numele regelui Ierusalimului, 
spre deosebire de alti cronicari au fost martori oculari 
ai ceremonialului bizantin şi ne prezintă descrieri com- 
plete şi detaliate. Descrierile sunt dificile pentru că în 
secolul al X-lea bizantinii au codificat ceremonialul im- 
perial într-o culegere compilată de Constantin al VII-lea 
Porfirogenetul.? Împăratul, ca reprezentant al lui Dum- 


! Cronicarii cruciadelor erau consecventi cunoştinţelor tradiţionale, 
servindu-se de stereotipii antice sau biblice în prezentarea popoarelor 
orientale. Er: 

? Constantin VII Porphirogenete, Le livre des cérémonies, Paris, Les 
Belles Lettres, 1939, 4 tomes; N. Oikonomides, Les listes de préséance 
byzantines des IXe et Xe siécles, Paris, 1972. 

nezeu pe pământ, suveran suprem, făcea parte din acest 
ceremonial, impus atât supușilor, cát si străinilor. În ori- 
ce caz, bizantinii nu făceau distincţie între diplomaţie 
Şi ceremonial. Pentru menţinerea frontierelor impotri- 
va agresiunilor, bizantinii au dezvoltat strategii diplo- 
matice complexe. Printre acestea amintim: stabilirea de 
informatori secrefi în străinătate, informarea şi dezin- 
formarea fiind importante în anihilarea unui eventual 
duşman al imperiului; politica divizării şi cuceririi apli- 
cată suveranilor, care amenințau frontierele bizantine, 
înainte de a evita orice formă de alianţă împotriva impe- 
riului; intimidarea dușmanilor nu sub forma armată, ci 
prin splendoarea şi fastul imperial. Astfel, ceremonialul 
avea, ca principal obiectiv, darul de a impresiona pe cei 
care participau la el.! 

Cruciații nu făceau excepţie şi au constituit şi ei obiec- 
tul unor astfel de strategii. Guillaume de Tyr, care ne 
oferă o descriere a primirii regelui Ierusalimului Ama- 
ury I de către împăratul Manuel I Comnenul în 1171, 
nu ezită să sublinieze splendoarea palatului sau eleganța 
ceremonialului bizantin. El păstrează însă discrefia în 
privința detaliilor care puteau fi umilitoare pentru rege?. 
Alţi cronicari nu au fost atât de subtili, considerând ce- 
remonialul în mod deschis ca fiind arogant, ipocrit şi 

! J. Shepherd, S. Franklin, Byzantine Diplomacy: Papers from the 
Twenty-Fourth Spring Symposium of Byzantine Studies, Aldershot, Va- 
riorum, 1992; J. Shepherd, „Information, Desinformation and Delay in 
Byzantine Diplomacy", in Byzantinische Forschungen, 10, 1985, pp. 
233-293; D. Obolensky, „The Principles and Methods of Byzantine 
Diplomacy”, în Actes du XIIe Con ongrés Inlernational d'Etudes Byzan- 
tines, Belgrade, 1963, pp. 45-6: ` 

? Guillaume de Tyr, Willelnu fyrensis Archiepiscopi Chronicon, ed. 


R.B.C. Huygens, Turnhout, Typographi Brepols Editores Pontificii, 
1986, XX, 22-23, pp. 940-945. 

prea rafinat. În orice caz, politica diplomatică bizantină 
nu concorda cu valorile cavalereşti ale cruciaților. 

Orientul reprezenta o utopie de rafinament şi bogăţie, 
suscitând imaginarul popular, dorința pentru un lux 
nedefinit. Aşezat la frontierele Europei medievale, 
Bizanțul reprezenta un pod de legătură, aproape ireal, 
spre lumea barbară a Asiei exotice si misterioase. Ca- 
pitala Constantinopolului deţinea cele mai mari bogății 
ale creştinătăţii, cu palate somptuoase si cele mai mari 
biserici din lume. De asemenea cruciații au fost atraşi 
de splendoarea curţii bizantine, cu recepții fastuoase, 
cronicarii latini amintind faptul că regii şi seniorii erau 
primiţi „onorabil” de bizantini.! Termenul făcea referi- 
re la onoarea manifestată față de notabilitátile venite din 
Apus, dar în sensul onoarei cavalerești şi nobiliare, mă- 
surată după prestigiul şi rangul unei persoane. 

Etienne de Blois, unul dintre puţinii seniori ai primei 
cruciade, care s-a arătat favorabil față de împăratul Ale- 
xie I Comnenul, descria, într-o scrisoare adresată soției 
sale, Adela de Normandia, în 1097, onoarea cu care a 
fost primit: „Cu mare bucurie, prin voia lui Dumnezeu, 
am ajuns la Constantinopol. Împăratul m-a primit foar- 
te bine, cu demnitate şi onoare, ca şi cum aş fi fost fi- 


! Albert d' Aix, „Historia Hierosolimitana", în Recueil des Histo- 
riens des croisades-Historiens Occidentaux (tome 4), Paris, Les Bel- 
les-Lettres, 1879, VIII, 26, p. 575; Pierre Tudebode, „Historia de Hi- 
erosolymintano Itinere", in Recueil des Historiens des croisades-His- 
toriens Occidentaux (tome 3), Paris, Les Belles-Lettres, 1866, II, 2, p. 
18; Raymond d'Aguilers, Le ,, Liber" de Raymond d'Aguilers (Historia 
Francorum qui Caperunt Iherusalem), Paris, Librairie Orientaliste Paul 
Geuthner, 1969, II, p. 41; Guillaume de Tyr, Willelmi Tyrensis Archiepi- 
scopi..., IT, 19, p. 186; Orderic Vitalis, The Ecclesiastical History of Or- 
deric Vitalis, ed. M. Chibnall, Oxford, Clarendon Press, 1978, IX, 14, p. 
143 si X, 12, p. 277; Geoffroy de Villehardouin, Cucerirea Constanti- 
nopolului, trad. Tatiana Ana Fluieraru, ed. Limes, Cluj, 2002, p. 92. 


310 PR. PROF. DR. EMANOIL BÁBUS 


ul său, şi mi-a oferit cadouri somptuoase. Nu a existat 
în rândul armatei lui Dumnezeu nici duce, nici conte, 
nici un alt puternic personaj care să se fi bucurat de atâ- 
ta apreciere ca mine. În realitate, draga mea, Alteța sa 
imperială m-a rugat adesea şi mi-a cerut unul dintre fi- 
ii noştri. El mi-a promis multe lucruri şi onoruri în ca- 
zul in care i-l vom încredința. Te asigur că nu sunt doi 
bărbaţi ca el pe pământ. De fapt, el îi încarcă cu multe 
cadouri pe prinții noştri, răsplăteşte cu daruri pe soldaţi, 
întreține pe soldați cu bogăţiile sale.”! Mărturia acestui 
Etienne de Bois reprezintă însă o excepție. Marea majo- 
ritate a cronicarilor recunoşteau că seniorii occidentali 
au fost primiţi cu onoruri, dar preţul era încă o dată per- 
fidia greacă. Încă de la sosirea lor pe teritoriul bizantin, 
trupele cruciate au avut mai multe acroşaje cu soldații 
lui Alexie I, atitudine surprinzătoare în contextul in care 
se aflau pe un teritoriu creştin. Ceea ce provoca şi mai 
multă indignare era că împăratul trimitea seniorilor scri- 
sori de prietenie, chiar de dragoste filială, în momentele 
în care erau atacați de mercenarii sái.? De aceea, multi 
credeau că bizantinii puneau în aplicare o anume strate- 
gie ascunsă sub fațada aurită şi exagerată a ceremonia- 
lului şi cadourilor abundente. 

Mai întâi, se punea problema sincerităţii gesturilor şi 
cuvintelor împăratului. Ana Comnena ne spune că tatăl 


! Étienne de Blois, „Lettre d'Étienne, comte de Blois, à Adéle de 
Normandie, sa femme", in G. Brunel, Sources d'histoire médiévale, 
IXe s.-milieu XIVe s., Paris, Larousse, 1992, pp. 374-375. 

? Raymond d’ Aguilers, I, p.38. De fapt Alexie îi bănuia pe cruciați 
că aveau intenția de a cuceri Censtantinopolul. De aceea, armata bizan- 
tină primise ordinul de escortare a mulţimii de pelerini spre capitală si 
în caz de nevoie să ia măsurile ce se impuneau situaţiilor neprevăzute. 
Ana Comnena, op. cit., X, IX, 1, p. 99. 

ei, împăratul Alexie, încerca să rezolve conflictele mai 
mult cu ajutorul cuvintelor decât prin forța armelor, dar 
Odon de Deuil considera această metodă ca fiind o carac- 
teristică a bizantinilor de care ar fi mai bine să te fereşti.! 
În realitate, latinii considerau că onoarea unei persoane 
se poate evidentia mai mult prin fapte decât prin cuvinte. 
De aceea elocinţa bizantină părea inutilă, disimulatoa- 
re de intenţii ascunse, un exemplu de linguşire exagera- 
tă fiind cel al trimişilor împăratului Manuel I Comnenul 
(1143-1180) față de Ludovic al VII-lea al Franţei. Adulă- 
rile repetate jenau în aşa măsură pe regele francez, încât 
episcopii latini, prezenţi la întâlnire, au sugerat să revi- 
nă la subiect şi să treacă la fapte.? De asemenea, conform 
ideologiei imperiale bizantine, împăratul era, din punct 
de vedere ierarhic, superior celorlalți suverani, deci pen- 
tru atingerea propriilor interese puteau fi folosite orice 
mijloace. În această optică, un superior nu este obligat să 
spună adevărul unei persoane inferioare, aşa cum un pă- 
rinte poate ascunde, atunci când circumstanţele o cer, un 
adevăr de propriul copil. 

În timpul celei de a IV-a cruciade, Geoffroy de Ville- 
hardouin considera că tânărul Alexie al IV-lea Anghel, 
pe care cruciații îl ajutaseră să revină pe tron, nu şi-a 
ținut promisiunile, din orgoliul autorităţii sale imperia- 
le: „Împăratul, care îşi văzuse treburile tare bine rândui- 
te şi credea cá se poate lipsi de ei, s-a semetit față de ba- 
roni şi faţă de cei care îi făcuseră atâta bine şi nu s-a mai 
dus să-i vadă la ei în tabără, după cum avea obiceiul. Şi 

! Ana Comnena, op. cit., |, IL, 2, p. 14; Odon de Deuil, De profec- 
tione Ludovici VII in Orientem, ed. şi trad. V.G. Berry, New York, Co- 


lumbia University Press, 1948, II, p. 27. 
? Odon de Deuil, op. cit., p. 27. 

ei i-au trimis vorbă şi l-au rugat să le plătească din da- 
toria ce-o avea să le-o dea, după cum se învoiseră. Iar el 
i-a tot amânat si le dădea din când în când câte ceva, nu 
mare lucru, iar la urmă nu mai plătea deloc.”! În urma 
unei astfel de legitimări a minciunii, nu este de mirare 
cum anumite ritualuri bizantine, manifestate poate din 
bună credință, erau puse sub semnul îndoielii de către 
seniorii cruciați. 

Un alt exemplu în acest sens este cel al sărutării pă- 
cii de la începutul oricărei întâlniri, o tradiţie medieva- 
lá, cunoscută atât la greci, cât şi la latini, simbolizând un 
gest de salut, de introducere în atmosfera binevoitoare şi 
sinceră a discuţiilor ce urmau să aibă loc.? Același lucru 
era si în cazul „adopţiilor” făcute de Alexie seniorilor 
participanţi la prima cruciadă, o practică care avea drept 
obiectiv includerea suveranilor străini în ierarhia impe- 
rială. Fără să înţeleagă simbolismul politicii disimulate 
în această practică, cronicarii latini îşi puneau o serie de 
întrebări, cu referire în special asupra sinceritátii dra- 
gostei filiale exprimată de împărat prin aceste gesturi.? 

Prin mărturiile cronicarilor, latinii considerau cere- 
monialul bizantin plin de aroganță, atitudinea compro- 
mitánd mândria si aroganta seniorilor. În timpul primei 
cruciade, Alexie a pretins din partea acestora un jurământ 

1 Geoffroy de Villehardouin, op. cit., 208, p. 102. 

?[n Europa medievală, schimbul de săruturi era inclus în cadrul ri- 
tualului de omagiu vasalic din secolele al XII-lea-al XIII-lea. Vezi mai 
multe la Yannick Carre, Le baiser sur la bouche au Moyen Age: rites, 
symboles, mentalités, à travers les images, Xle-X Ve siècles. Paris, Le 
Leopard d'Or, 1992, pp. 104, Mt, 198. 

? Raoul de Caen, „Gesta Tancredi", in Recueil des Historiens des 


croisades-Historiens Occidentaux (tome 3), Paris, Les Belles-Lettres, 
1866, X, p. 612. 

de credință, care urma să aibă loc într-un context cere- 
monios. Atitudinea este denuntatá de Guibert de Nogent: 
„Simplul fapt de a fi forţaţi să jurám pentru aceşti greci, 
cei mai laşi oameni, este pentru noi o ruşine vesnicá."! 
In viziunea cavalerilor, a depune jurământ unor condu- 
cători fără onoare era dezonorant, de aceea Raoul de Ca- 
en îl critică pe Bohemond, care depune jurământ faţă de 
împăratul bizantin, în timp ce el îl laudă pe Tancred, ca- 
re a reuşit să evite perfidia imperială traversând în viteză 
Bosforul. Răspunzând la aceste acuzaţii, seniorii primei 
cruciade se apărau argumentând că gestul lor era unul de 
conjunctură, impus de situaţii particulare.? 

Ceremonialul în sine putea fi umilitor pentru cruciați, 
în special cel al prosternării, precum şi alte gesturi de 
supunere, care trebuiau împlinite în prezența împăratu- 
lui.? Tradiţia supunerii exista si în Apus, dar modul prin 
care era onorat Alexie părea latinilor mult exagerat, ce- 
le trei îngenuncheri cu aplecarea capului până la pământ 
fiind un fapt degradant în viziunea lor. Această umilință 
era uneori accentuată, exemplul principelui Antiohiei 
Renaud de Châtillon primit de Manuel I Comnenul în 
1159, fiind subliniat de către Guillaume de Tyr. Renaud 

! Guibert de Nogent, „Gesta Dei per Francos", in Recueil des His- 
toriens des croisades-Historiens Occidentaux (tome 4), Paris, Les Bel- 
les-Lettres, 1879, II, 12, p. 146; Robert le Moine, „Historia Iherosoli- 
mitana", in Recueil des Historiens des croisades-Historiens Occiden- 
taux (tome 3), Paris, Les Belles-Lettres, 1866, II, 14, p. 746. 

? Raoul de Caen, op. cit., XI, pp. 612-613. 

? Ritualul prosternárii, numit si prosKiynesis, era respectat de toți 
supusii împăratului, chiar şi de cei mai înalți demnitari ai imperiu- 
lui. Ritualul putea contine o simplă plecáciune sau chiar ingenunchere 
completă până la pământ, provocând mai ales suveranilor apuseni mul- 
tá nedumerire. Vezi K. Ciggar, Western Travellers to Constantinople. 


The West and Byzantium, 962-1204: Cultural and Political Relations, 
New York, 1996, pp. 54-55. 

intrase in dizgratia împăratului bizantin, care-l obligă să 
se supună unui ceremonial dezonorant: „În prezența tu- 
turor legiunilor, este prezentat împăratului în picioarele 
goale, îmbrăcat cu o haină de lână cu mânecile scurte 
până la cot şi o frânghie strânsă în jurul gâtului. Purtând 
în mâini o sabie, el a îngenuncheat la picioarele sale pâ- 
nă la pământ, unde a rămas atât de mult, încât toti au 
fost dezgustati, iar gloria latinilor a fost ruşinată.”” 

Acest eveniment a fost o lovitură dură pentru orgo- 
liul normanzilor şi al tuturor latinilor în general. Îmbră- 
cămintea lui Renaud era un indicator al acestei umilinte: 
mai întâi principele era privat de lucrurile scumpe, pe 
care avea dreptul să le poarte conform statutului său, şi 
avea un veşmânt modest din lână. Apoi, el s-a apropi- 
at de împărat cu capul, picioarele şi braţele goale până 
la coate, semn de supunere totală, pierdere a onoarei şi 
a mândriei. De altfel, pentru bizantini mânecile scurte 
erau percepute ca un semn de imoralitate, necurăţie şi 
simbol al umilintei? Semn de supunere totală față de 
împărat era şi frânghia din jurul gâtului. Acest eveni- 
ment nu ameliora cu nimic raporturile dintre bizantini şi 
latini, care s-au deteriorat considerabil în a doua jumă- 
tate a secolului al XII-lea. 

Guillaume de Tyr ne relatează şi primirea din 1171 de 
către Manuel I Comnenul a lui Amaury I, regele Ierusa- 

' Guillaume de Tyr, Willelmi Tyrensis Archiepiscopi..., XVIII, 23, p. 
845. Chiar dacá Guillaume de Tyr nu a fost prezent la acest eveniment, 
informatia preluánd-o probabil de la un martor, exactitatea episodului 
este confirmată de Ioan Kinamosíi I. Kindmos, Chronique, trad. J. Ro- 
semblum, Paris, Les Belles-Lettres, 1972, IV, 18, p. 123. 

? A.P. Kazhdan, A.W. Epstein, Change in Byzantine Culture in the 


Eleventh and Twelth Centuries, Berkeley, University of California 
Press, 1985, p. 78. 

limului, păstrând sub tăcere anumite detalii, care puteau 
compromite onoarea suveranului latin.! In momentul în 
care regele a fost invitat în sala de audienţe a palatului 
imperial, Guillaume explică cum nişte perdele grele cu 
forme impresionante ascundeau pe împărat. El este in- 
vitat singur, în spatele acestor draperii, în prezenţa lui 
Manuel, acest decor somptuos făcând parte din ceremo- 
nialul bizantin şi accentuând caracterul misterios impe- 
rial. Guillaume de Tyr atribuie gesturile, care au însoţit 
această primire, protocolului local, care prevedea că 
împăratul rămânea mereu aşezat în prezența supușilor, 
iar draperiile aveau drept scop mascarea momentului şi 
prezervarea demnităţii imperiale. În orice caz, descrie- 
rea acestui ceremonial pare oarecum suspectă, pentru că 
ne duce cu gândul că Amaury ar fi fost primit în calitate 
de vasal al lui Manuel, or regele Ierusalimului venise la 
Manuel să ceară ajutor în confruntarea sa cu egiptenii, 
ținând seama de situația precară în care se afla. De ace- 
ea, draperiile serveau mai degrabă să mascheze supune- 
rea lui Amaury in fata împăratului şi să nu aducă atinge- 
re autorităţii sale în fata supușilor care-l însoțeau. Arhi- 

! Chiar dacă o omisiune într-o descriere nu este in sine o confir- 
mare a subiectivitátii unui cronicar, Guillaume de Tyr are calitatea de 
a fi riguros şi bine informat în privința receptiilor bizantine, chiar şi 
atunci când trece sub tăcere anumite detalii. Steven Runciman dezvol- 
tă această teorie în articolul: „The Visit of King Amalric I to Constan- 
tinople in 1171", in Outremer: Studies in the History of the Crusading 
Kingdom of Jerusalem, ed. Hans Eberhard Mayer, Benjamin Z. Ke- 
dar, and R.C. Smail, Jerusalem, Yad Izhak Ben-Zvi Institute, 1982, pp. 
153-158. Ceea ce cunoastem despre ceremoniile bizantine din secolul 
al XII-lea corespunde descrierilor lui Guillaume de Tyr. Ceremonialul 
bizantin nu era static, fondul ritual, ideologia sau diplomaţia imperia- 
lá erau înscrise într-un ansamblu neschimbat de secole, tratatul consa- 


crat de Constantin al VII-lea acestui subiect putând servi cu o oarecare 
prudenţă si pentru secolul al XII-lea. 

episcopul Tyrului nu recunoaşte o astfel de interpretare.! 
După îndeplinirea formalităţilor protocolare, Guillaume 
de Tyr menţionează că Amaury a putut să se aşeze pe un 
tron mai mic decât cel al lui Manuel. Cronicarul ne la- 
să să înțelegem că protocolul bizantin prevedea că îm- 
păratul era aşezat la un nivel superior față de celelal- 
te persoane din anturajul său.? Permisiunea acordată lui 
Amaury pare o onoare la adresa sa, în contrapartidă re- 
gele recunoscând superioritatea ierarhică a lui Manuel, 
iar statutul de vasal nu pare că-l deranjează. 

În acelaşi context, un alt cronicar, Odon de Deuil, 
ne descrie într-o manieră asemănătoare cum Ludovic 
al VII-lea, în timpul celei de a doua cruciade, se poate 
aşeza în prezenţa lui Manuel cu ocazia unei întâlniri di- 
plomatice. Odon nu ne spune însă dacă cele două scau- 
ne aveau aceeaşi înălțime. loan Kinamos este însă mai 
precis, spunând că la acea întâlnire regele avea un scaun 
obişnuit, iar împăratul un tron splendid, relatare ce co- 
respunde mai bine ideologiei imperiale bizantine.? 

Contrar predecesorilor, cronicarii celei de a IV-a cru- 
ciade ne prezintă o reprezentare diferită a ceremonia- 
lului bizantin. Geoffroy de Villehardouin, care a parti- 
cipat personal la intálnirile cu noul impárat Alexie al 
IV-lea si cu tatăl acestuia, Isaac al II-lea, nu remarcă 

! [oan Kinamos sustine cá regele Ierusalimului acceptase suzerani- 
tatea Bizanțului in schimbul unei asistente militare împotriva Egiptu- 
lui. Vezi I. Kinamos, op. cit., VI, 10, p. 181. 

2Odon de Deuil aminteşte de această practică ciudată pentru franci, 
atunci când descrie o întâlnire între Ludovic al VII-lea al Franței şi 
trimișii bizantini. În acel moment  constafitinopolitanii ar fi ezitat să se 
aşeze când regele i-a invitat, dar după mai multe insistente ar fi accep- 
tat. Vezi Odon de Deuil, op. cit, HI, p. 59. 


3Odon de Deuil, op. cit., III, pp. 59-61. I. Kinamos, op. cit., II, 17, 
p. 64. 

atâta aroganță; mai mult decât atât, cruciații par chiar 
prieteni apropiaţi ai noului împărat, unii stabilind relaţii 
amicale cu acesta. Probabil că percepţia era influențată 
şi de tulburările politice din ultimele luni ale acelei pe- 
rioade, care slăbiseră în mod evident autoritatea impe- 
rială. Familiaritatea cu împăratul a fost însă una tem- 
porară, pentru că, aşa cum putem observa din textul lui 
Villehardouin, Alexie nu se dezminte şi trece de la cor- 
dialitate la ostilitate afişată faţă de cei care şi-au riscat 
viața pentru el.! 

Renumele Bizanțului în lumea medievală ţinea şi de 
calitatea cadourilor pe care împăratul le împărțea suve- 
ranilor străini si care confirmau superioritatea sa.? În- 
tr-o altă viziune, cronicarii cruciadelor percepeau cado- 
urile imperiale, distribuite într-un context ceremonial, 
drept o perfidie bizantină. Aceste „cadouri ale grecilor” 
erau de fapt un ecou al epopeii virgiliene şi al darului 
care a dus în final la cucerirea Troiei. Pentru cronicari, 
atât cuvintele, cât şi darurile bizantinilor nu puteau fi 
sincere, obiectivul fiind de fapt coruperea seniorilor cu 
opulenta afişată, pentru ca aceştia să fie ulterior recep- 
tivi la soluţiile impuse de împărat. 

Nu numai cruciații aveau retineri la cadouri, dar şi 
ruşii în secolul al X-lea, temători față de o eventuală de- 
ceptie din partea basileului de la Constantinopol.? In- 
diferent ce-am spune, cadourile constituiau un element 

! Geoffroy de Villehardouin, op. cit., pp. 206-221, pp. 102-106. 

? L. Brubaker, „Material Culture and the Myth of Byzantium, 
750-950", in G. Arnaldi, G. Cavaillo, Europa Medievale E Mundo Bi- 
zantino: Constatti effetivi e possibilità di studi comparati, Roma, Nella 
Sede Dell'Istituto Palazzo Borromini, 1997, pp. 33-41. 


3 Russian Primary Chronicle, trad. S.H. Cross şi O.P. Sherbowitz- 
Wetzor, Cambridge (Massachusetts), p. 88. 

important al succesului diplomaţiei bizantine de-a lun- 
gul secolelor. La sfârşitul fiecărei audienţe, când un 
acord era deja încheiat, obiceiul impunea oferirea de ca- 
douri, renumite pentru calitatea şi frumuseţea lor. Fără 
intenţii necinstite, ele aveau darul mai degrabă să con- 
firme supremaţia Bizanțului, dar încercau să-i asigure 
chiar şi pe potenţialii duşmani de prietenie. În această 
viziune, nu este de mirare că Alexie I a oferit cadouri 
seniorilor care i-au depus jurământ, cu atât mai mult cu 
cât bizantinii îi considerau pe franci având „mereu gu- 
ra deschisă în fata bogátiilor".! De aceea, unii cronicari 
au considerat că lăcomia seniorilor i-a determinat să de- 
pună în timpul primei cruciade un jurământ dezonorant 
în fata lui Alexie I. După toate acestea, a fi darnic re- 
prezintă o virtute importantă, chiar şi pentru cavalerii şi 
aristocrația europeană, deoarece bogăţia şi generozita- 
tea unui suveran erau fundamentul puterii sale.? Croni- 
carilor le era însă teamă că totuşi lăcomia seniorilor le 
putea compromite discernământul şi onoarea. De aceea, 
cadourile şi ceremonialul trebuiau evitate. Godefroy de 
Bouillon, printre alţii, refuzase mai multe săptămâni să 
se întâlnească cu Alexie, pentru că, după Albert d'Aix, 
ducele ar fi dorit să se pună la adăpost de şiretlicurile 
bizantinilor, pentru a primi în siguranță deplină ceea ce 
împăratul urma să-i ofere.? La rândul sáu, Guillaume de 
Tyr reia în cronica sa de două ori dictonul timeo Dana- 
! Ana Comnena, op. cit., X, V, 4, p. 84. 

2G. Duby, Féodalité, Paris » Gallimard, 1996, pp. 54-55. 

3 Albert remarcă faptul că.toate cadourile pe care împăratul le ofe- 
rea erau provizorii, acestea urmând să se întoarcă în vistieria imperi- 
ală atunci când cruciații eray constrángi să-şi procure hrană si echipa- 


mentul necesar pentru drum. Vezi Albert d'Aix, op. cit., II, 10, p. 306 
şi 15, pp. 310-311. 

os et ferentes, în timp ce Odon de Deuil afirmă că acest 
dicton era atât de cunoscut, încât şi oamenii de rând îl 
repetau.! În urma acestor câteva mărturii, ne putem da 
seama că în timpul cruciadelor reputaţia bizantinilor era 
stereotipală, îngheţată. Lipsa de bárbátie a bizantinilor 
pusă pe seama moliciunii şi lagitátii era judecată in mod 
sever de cronicarii latini ai cruciadelor, cuvântul cel mai 
des folosit pentru o astfel de caracterizare fiind perfi- 
dia? Între altele, bizantinii erau învinuiți că evitau lupta 
corp la corp, o metodă obiectivă de măsurare a forţei fi- 
zice în viziunea cavalerilor apuseni, şi că foloseau arme 
nefireşti precum săgeata.’ Fără calitățile războinice, atât 
de importante pentru cavaleri, era clar că onoarea bizan- 
tinilor era pusă sub semnul îndoielii. 

De la aceste consideraţii, cu care cruciații caricaturi- 
zau pe bizantini, reieşea decadența morală şi culturală a 
civilizaţiei bizantine, o idee mai veche păstrată şi în se- 
colul luminilor. Ea îşi avea deja originea în Antichitate, 
mai precis la romani, care considerau că Orientul, bas- 
tion al culturii elenistice, era o lume a moravurile deca- 
dente. După ei, orientalii erau slabi, plini de moleşeală 
din cauza luxului şi a trândăviei, pierzându-și astfel vi- 

! Guillaume de Tyr, op. cit., XI, 6, p. 503 şi XX, 2, p. 345. 

? J.C. Payen, „L'image du Grec dans la chronique normande: sur un 
passage de Raoul de Caen", in /mages et signes de l'Orient dans l 'Occi- 
dent médieval, Aix-en-Provence, ed. Jeanne Laffite, 1982, p. 273. 

Gesta francorum, |, 3, p. 17; Raymond d Aguilers, II, p. 39 si IV, 
p. 37; Robert le Moine, II, 8, p. 743; Albert d'Aix, IV, 3, pp. 390-391. 
Un călător evreu explica cá „grecii (bizantinii) angajau mercenari de 
peste tot, pe care-i numeau barbari, pentru rázboi..., pentru cá ei nu 
aveau gándul la războaie” Ei erau consideraţi ca nişte „femei care 
nu aveau forța să-i opreaseă pe dușmani” Vezi Benjamin de Tudèle, 
extras din Haim Harboun, „Recits de voyages hébraiques au Moyen 


Age”, în Croiasades et pelerinages recits, chroniques et voyages en 
Terre Sainte XIIe-XITe siècle, Paris, Robert Laffont, 1997, p. 1311. 

rilitatea. În 363 d.Hr. împăratul Iulian Apostatul amin- 
tea că Antiohia era un oraş libertin, în care totul era per- 
mis.! Caracterizarea era reluată si de cruciați, cu extin- 
derea acum asupra modului de viaţă bizantin; luxul şi 
confortul conduc în general spre un trai facil, bizantinii 
pierzându-și în aceste condiţii forţa şi valoarea. 

Din toate aceste descrieri, la care se puteau adăuga 
Şi altele, ne putem da seama că latinii prin intermediul 
cavalerilor cruciați preferau folosirea forței, şi nu jocu- 
rile rafinate ale diplomaţiei, in care linguşeala si rábda- 
rea erau atuuri importante. În paralel, utopia bogățiilor 
orientale a fost repede înlocuită, în viziunea cronicari- 
lor latini, cu o realitate dură şi rece: ceremonialul era 
înşelător, disimulator al lipsei de curaj si al virilitátii 
masculine. Percepția aceasta emoţională a antrenat du- 
pă sine reacţii, atitudini, care au avut un impact evident 
asupra relaţiilor bizantino-apusene din această perioa- 
dă. Cruciadele se vor succede una după cealaltă, vor fi şi 
nenumărate reproşuri bine ancorate în mentalitatea oa- 
menilor. În realitate, Bizanțul avea de luptat împotriva 
a doi adversari: turcii şi latinii. Imperiul basileilor va 
ajunge de fapt al treilea partener în istoria cruciadelor şi 
va înţelege treptat că pericolul cel mai presant venea din 
Apus. Pericolul era triplu: politic, pentru că se manifes- 


! Julien, Oeuvres complétes, ed. si trad. C. Lacombrade, Paris, Les 
Belles-Lettres, 1964, tome 4, 14, p. 168 si 22, p. 176. Această păre- 
re era însă împărtăşită în general de aristocratia conservatoare roma- 
ná, care considera plácerile si. „distracţiile orientale decadente si avea 
dificultăţi în impunerea autorității sale asüpra unei populaţii adesea vo- 
latile în marile oraşe din Qrient:Vezi și. B. Isaac, „Orientals and Jews 
in the Historia Augusta: FG urth-Century. Prejudice and Stereotypes”, 
in The Near Est under Roman Rule: Selected Papers, Leiden, Brill, 
1998, p. 273. 

tase prin mai multe agresiuni militare, care culminaseră 
cu cele petrecute în 1204; economic, deoarece prezenţa 
latină făcuse din cel mai puternic imperiu mediterane- 
an un fel de Chină, din care „diavolii străini” retineau 
toate resursele; religios şi cultural, pentru că în ciuda 
barbariei manifestate în cursul asaltului din 1204 asupra 
unuia dintre cele mai importante oraşe creştine, de că- 
tre alţi frati" creştini, subzista un sentiment, încă puter- 
nic, atât in Orient, cât şi in Occident, de apartenenţă la 
o „comunitate de creştini” (comunitas christianorum), 
care avea un adversar comun: lumea musulmană. Din 
secolul al XI-lea şi până în secolul al XV-lea, Bizanțul 
şi Roma vor căuta fără întrerupere să reconstituie aceas- 
tă comunitate, fără a reuşi să dea prea multă concretete 
iniţiativelor de acest gen. Este evident că majoritatea 
cruciaților nu au înţeles importanţa pe care bizantinii 
o acordau ceremonialului, ca manifestare a autorităţii 
imperiale. Cei câţiva seniori, care au preferat evitarea 
perfidiei ceremonialului, au fost obligaţi totuşi în anu- 
mite situaţii să se conformeze acestuia.! De asemenea, 
condiţiile geopolitice ale perioadei impuneau o anumi- 
tă cooperare între cele două părți. Pe termen lung, toa- 
te tensiunile diplomatice bazate pe disparităţile politice, 
culturale şi economice amintite, au pus în pericol spiri- 

' Ana Comnena îl acuza pe Godefroy de Bouillon că a avut îndrăz- 
neala să se aşeze pe tronul imperial în timpul unei audiente la Alexie I. 
Întrebat pentru ce a făcut acest gest, el a răspuns că a dorit să pună în 
discuţie onoarea împăratului în raport cu cea a francilor (Ana Comne- 
na, op. cit., X, X, 6, pp. 107-108). La rândul lor, principii de Antiohia 
recunoşteau cu mare dificultate suzeranitatea Bizanțului, si de aceea 
erau reticenti față de ceremonial. Seniorii celei de-a patra cruciade l-au 
insultat de mai multe ori pe Alexie al IV-lea, lansándu-i un ultimatum 


în prezenţa demnitarilor imperiali (Geoffroy de Villehardouin, op. cit., 
215-216, p. 104). 

tul de frățietate creştină dintre bizantini si latini până la 
evenimentele din 1204. Reprezentarea ceremonialului 
bizantin nu constituie de fapt decât o parte a conflictului 
dintre cruciați şi bizantini, demonstrând antagonismele 
culturale ale celor două creştinătăţi, ambele cu speranţe 
şi pretenţii prea mari una de la cealaltă. 


Cruciații 
în viziunea Anei Comnena 


Raporturile dintre Orient și Occident au fost mult 
influențate de cruciade. De mai multe ori papalitatea a 
pierdut controlul asupra acestor campanii, chiar dacă răz- 
boiul sfânt a fost finanţat, cu autorizarea papei, din fon- 
duri colective. Expansiunea europeană în Palestina a pre- 
figurat mișcările colonialiste ulterioare, iar schisma de la 
1054 a început să fie resimțită de contemporani ca ireme- 
diabilă, odată cu mişcarea lansată de Urban al II-lea. 


! Amărăciunea şi surprinderea s-au instalat pentru mai multă vreme 
în capitala imperiului. Eşecul negocierilor dintre latini şi bizantini în 
încercarea de a se opune normanzilor a creat un sentiment general de 
iritare, ceea ce a împins în final papalitatea în braţele lor. Alianţa dintre 
Roma şi Robert Guiscard din 1059 este explicabilă prin conştientizarea 
caracterului vital al ajutorului militar, pe care Guiscard îl putea acorda 
papei; ca noi vasali ai papalității, normanzii au promis să sprijine cole- 
giul cardinalilor în toate controversele viitoare, care aveau ca miză ale- 
gerea şi consacrarea noului suveran pontif. Era evident cá Roma avea 
nevoie de un aliat util şi eficace, în special în lupta împotriva împăra- 
tului german, dar reglementarea acordului avea şi alte raţiuni practice. 
Jurământul de vasalitate at lui Guiscard era considerat crucial, deoa- 
rece el consfințea păstrarea teritoriilor bizantine pe care le ocupase- 
ră, ca centru al Bisericii Romane sau al papei. În urma acordului din 
1059, Guiscard se autointitula „prin voia lui Dumnezeu şi a Sfântului 

Situaţia de insecuritate şi instabilitate căreia trebuia 
să-i facă față creştinismul ortodox a durat o lungă peri- 
oadă de timp a Evului Mediu, fenomen contrastant cu 
consolidarea internă a Occidentului creştin din aceeaşi 
perioadă. In multe zone ale Europei occidentale, ordi- 
nea şi bunăstarea au revenit înainte de 1050, stabilita- 
tea fiind impusă si de absenţa atacurilor externe. Apeti- 
tul militar occidental şi dinamismul său, de la sfârşitul 
secolului al X-lea, au fost de fapt rezultatul acestei noi 
stări de fapt. De aceea, contrastul cu creştinătatea ori- 
entală este frapant, agresiunile externe repetate condu- 
când la modificarea în mai multe rânduri a geografiei 
lumii ortodoxe. Evoluţia istorică a Orientului este dife- 
rită de Occident, deoarece invaziile mongole, selgiucide 
sau otomane nu se multumeau cu agresiuni temporare, 
ci de multe ori agresorii rămâneau în teritoriile cucerite. 
Tot în acest sens şi cruciadele s-au dovedit dezastruoa- 
se, consecinţele lor strategice pe termen lung fiind mai 
degrabă legate de Imperiul Bizantin decât de turci sau 
arabi; rar au reprezentat adevărate ameninţări militare 
Petru, duce de Apulia şi Calabria, şi prin ajutorul lor viitor duce de Si- 
cilia". Teritoriile cucerite ulterior, Sicilia musulmană si restul Italiei 
bizantine, au condus si la punerea sub controlul papal, relativ repede, 
a bisericilor din acest spațiu. Această atitudine a iritat în mod evident 
autoritățile bizantine, anatemele lansate de Roma în 1054 fiind blânde 
pe lângă noua atitudine. Cu susţinerea papei, normanzii au încheiat în 
1071 cucerirea sudului Italiei. După căderea capitalei bizantine Bari, 
ei vor instaura blocada asupra Dyrrachiumului, planul fiind de pătrun- 
dere în teritoriul imperial al Batcanilor; Dyrrachium era poarta de in- 
trare spre Constantinopol. Acesté inițiative ale normanzilor au semănat 
izbitor cu prima cruciadă, pe care au si ânticipat-o. Amenințarea cres- 
cândă a normanzilor deranja și Patriarhatul, pentru că punea în peri- 
col existenţa ritului bizantin în: Catabria şi Apulia, unde se menținea o 


populaţie ortodoxă considerabilă (normanzii au promis să consolideze 
supremaţia religioasă a latinilor în aceste teritorii cucerite de ei). 

pentru Islam şi teritoriile sale. Destructurarea provocată 
de aceste invazii periodice a fost una dintre cauzele ma- 
jore ale izolării seculare a creştinismului ortodox faţă de 
Europa. Ținând seama de situaţia disperată, cauzată de 
incursiunile selgiucide în Anatolia orientală, ne putem 
da seama de ce conducerea de la Constanatinopol dorea 
să ajungă la un acord cu Occidentul la sfârşitul secolu- 
lui al X-lea. După 1071, neutralitatea şi ajutorul materi- 
al occidental erau cruciale. Orice negociere diplomatică 
şi bisericească a Bizanțului cu creştinătatea latină, după 
Mantzikert şi până la dispariţia Imperiului Bizantin din 
secolul al XV-lea, a fost determinată de cereri de ajutor 
de urgenţă. Iminenta ameninţare fizică şi ideologică re- 
prezentată de invazia turcă conducea către o apropiere 
inevitabilă. Tot în această perioadă, împărații bizantini 
au început să se servească de unirea religioasă în schim- 
bul ajutorului militar necesar. 

Primele negocieri cu Apusul i-au avut drept prota- 
gonişti pe Mihail al VII-lea Ducas (1071-1078) şi papa 
Grigore al VII-lea, la puţin timp după Mantzikert. Nece- 
sitatea îndepărtării normanzilor era principalul obiectiv 
al împăratului. Pentru aceasta, era nevoie şi de un aran- 
jament cu Robert Guiscard, care putea încetini sau opri 
avansarea turcă din Orient. În acest sens, Guiscard este 
convins să consimtă o alianță matrimonială între fiica 
sa Elena şi moştenitorul tronului bizantin, Constantin. 
Contractul marital prevedea recunoaşterea de către îm- 
părat a cuceririlor bizantine ale lui Guiscard. Aceste pla- 
nuri primesc şi aprobarea papală, perspectiva unei apro- 
pieri bisericeşti şi stabilirea în Orient a unui nou papism 
fiind luate în calcul, dar nici proiectul papei Grigore de 

pregătire a unei cruciade papale în acest teritoriu nu tre- 
buie neglijat. În final, nici un proiect nu se concretizea- 
ză, pentru că în 1078 o revoltă îl elimină pe Mihail al 
VII-lea, iar succesorul acestuia, Nichifor al III-lea Bota- 
niates, respinge tratatul cu normanzii. În aceste condiţii, 
papa Grigore excomunică pe noul împărat şi îşi dă acor- 
dul pentru campania normandă care viza Dyrrachium. 
Chiar şi Alexie I Comnenul, când urcă pe tron, este şi 
el excomunicat, modificările tactice care au intervenit, 
precum şi memoria papei Grigore fiind atacate în seco- 
lul următor de către autori bizantini, precum Ana Com- 
nena, în lucrarea sa A/exiada.! 

În paginile anterioare ale acestei cărți, am putut ve- 
dea cum imperiul avea nevoie de ajutor militar, iar papa 
era dornic să dea curs cererii sale. În acest sens, prima 
cruciadă pornită la puţin timp după apelul papal de la 
Clermont ar fi putut fi o surpriză pentru Bizanţ. În plus, 
genul de asistenţă propus şi primit nu era asemănător cu 
cel gândit de Alexie. Chiar dacă în 1090 împăratul secu- 
rizase şi restabilise frontierele Balcanilor, înfrângându-i 
pe normanzi cu ajutorul marinei venețiene, situația din 
Orient rămânea în continuare delicată. În ciuda proble- 
melor interne ale turcilor, pierderea unei părți importan- 
te din Anatolia (sursă principală de colectare a impozi- 
telor, de recrutare a soldaţilor şi a producţiei agricole) 
apare ca un dezastru de mare amploare. De asemenea, 
Ierusalimul cade in mána-urcilor, şi aceasta reprezenta o 
amenințare pentru peleri} veniți în număr tot mai ma- 
re din Europa. DrumurHe:care.duceau spre Tara Sfântă 
erau tot mai nesigure, şi-acest lucru era deja ştiut atunci 


'Ana Comnena, op. cit., I, 12, pp. 47-48. 

când pelerinii reveneau la casele lor. Bizantinii nu că- 
utau să recupereze Ierusalimul (în mâinile musulmani- 
lor din secolul al VII-lea), dar restabilirea permanentă a 
autorităţii bizantine în Anatolia era o problemă urgen- 
tă. De aceea, Alexie se gândea mai degrabă la o ofensi- 
vă în Asia Mică, realizabilă cu cheltuieli mai mici şi cu 
un efectiv redus de mercenari. El a cerut în acest sens 
Apusului să-i dea un număr limitat de cavaleri (nu o 
armată independentă şi neguvernabilă), solicitare reîn- 
noită contelui Robert de Flandra, când acesta s-a oprit 
la Constantinopol.! Cu aceeași cerere s-au prezentat şi 
ambasadorii bizantini la conciliul papal de la Plaisance 
(Piacenza), cu câteva luni înaintea apelului papal pentru 
prima cruciadă. În cele din urmă armata cruciată prost 
organizată şi indisciplinată, care va ajunge doi ani mai 
târziu în capitala bizantină, nu a corespuns dorinței şi 
cererii împăratului. 

Acest context istoric. atât de complex, este surprins 
de fiica lui Alexie, Ana Comnena, în lucrarea sa mono- 
grafică Alexiada. Dezideratul cărţii este în cea mai mare 
parte realizat, iar ceea ce nu s-a putut împlini din visul 
scriitoarei poate fi pus mai mult pe seama unui sentimen- 
talism justificat (monografia este consacrată activităţii 
tatălui său), care amplifică sau micşorează semnificaţia 
unor evenimente. Cu toate acestea, Ana Comnena are 
meritul că s-a străduit să fie cât mai exactă în afirmaţii, 
utilizând în acest sens un număr destul de bogat de iz- 
voare. Deşi amintirile sale personale i-au fost de un real 
folos în prezentarea unor detalii găsite în paginile Alexi- 
adei, se pare că pentru anii premergători naşterii sale a 


! Ibidem, VII, 6, p. 105. 

apelat la un martor ocular, precum şi la informaţiile fur- 
nizate de vechii funcționari ai tatălui său ori de Alexie 
însuşi.! O mare parte a ştirilor, privind asediul oraşului 
Durazzo de către Guiscard, provin de la Gheorghe Pa- 
leologul, care a jucat un rol de seamă în desfăşurarea 
acestor evenimente. De asemenea şi descrierea intrării 
lui Alexie în Constantinopol, cu prilejul întronizării sale 
ca împărat, pare a fi furnizată de acelaşi Paleolog. Soţul 
ei, Nichifor Bryennios, i-a fost un excelent izvor, el fiind 
implicat în diverse evenimente precum asediul Constan- 
tinopolului de către Godefroy de Bouillon si staționarea 
lui Alexie la Filipopolis, din anul 1114. Pentru războiul 
dintre Alexie şi Robert Guiscard, Ana Comnena a fo- 
losit totuşi un martor ocular: Ioan de Bari, autorul unei 
Cronici latine, în prezent dispărută. 

La aceste surse orale trebuie adăugate şi cele scrise, 
foarte probabil memorii sau amintiri redactate la suges- 
tia Anei de foste personalități din anturajul împăratului. 
Nu lipsite de valoare au fost pentru Ana Comnena şi 
documentele furnizate de Arhivele Constantinopolului. 
Dintre acestea citám crysobulul, prin care regența i-a 
fost oferită Anei Dalassena (când împăratul era plecat 
să lupte împotriva lui Robert Guiscard), corespondența 
între Alexie şi locuitorii cetăţii Durazzo din anul 1091. 
Scriitoarea a folosit şi corespondenţa militară a tatălui 
său şi a generalilor, ilustrativă pentru aceasta fiind Scri- 
soarea lui Leon Kefalas asediat de Bohemond în Laris- 
sa, apoi pe cea a lui Alexie către Cantacuzino, pentru a-i 
ordona abandonarea Laodiceei în timpul expediției îm- 
potriva lui Bohemond: (T105- 1108). 


' Ferdinand Chalandon, ‘Essai sur la règne d'Alexis I Comnéne 
(1081-1118), Paris, 1900, p. 11. 

Corespondenţa diplomatică întreţinută de tatăl sáu 
cu suveranii străini alcătuieşte o altă categorie de do- 
cumente folosită de Ana Comnena.! În plus, Ana Com- 
nena a întrebuințat tratatele încheiate de tatăl său cu 
venețienii si pe cel semnat în septembrie 1108, între Bo- 
hemond si Alexie I, printre cele mai importante docu- 
mente păstrate de A/exiada. Nu i-au fost străine nici ac- 
tele sinoadelor, care condamnau pe Leon de Calcedon, 
Italos si Nilos, ca şi documentele prin care Alexie fonda 
un orfelinat şi a făcut diferite donaţii mănăstirilor. Toa- 
te informaţiile găsite în izvoarele menţionate, scriitoa- 
rea le-a adunat într-o operă unitară împărțită in 15 cărți 
sau capitole, consacrată memoriei împăratului Alexie I 
Comnenul, un panegiric complet, plin de informaţii is- 
torice şi de impresii personale preţioase. 

În privinţa viziunii sale despre cruciați si a contextu- 
lui istoric care a condus la această întâlnire istorică din- 
tre bizantini si latini, găsim mai multe referinţe în car- 
tea sa, şi anume: în cartea a III-a unde este prezentată 
venirea la conducerea imperiului a lui Alexie, din care 
aflăm detalii despre începutul războiului împotriva nor- 
manzilor, cu evenimente ce sunt continuate în cartea a 
IV-a, consacrată în întregime pregătirilor războiului îm- 
potriva lui Guiscard, împăratul bizantin apelând în acest 
sens la ajutorul venețienilor. Din păcate, bizantinii sunt 


! Cu prilejul războiului purtat cu Robert Guiscard, pe lângă scriso- 
rile lui Alexie către Herman, către Grigore al VII-lea şi către împăra- 
tul Henric al IV-lea, cu referire la cruciada întâi, există o scrisoare a 
lui Hugues le Maine, către Alexie, pentru a-şi anunţa sosirea, scrisoa- 
rea lui Malek Șah, prin care-i oferea împăratului bizantin alianța sa, 
cerându-i în schimb mâna uneia dintre fiicele sale pentru fiul său, la 
toate aceste documente Ana Comnena făcând apel în vederea alcătui- 
rii lucrării sale. 


330 PR. PROF. DR. EMANOIL BÁBUS 


învinşi în cele din urmă de Robert Guiscard în bătălia de 
la Dyrrachium. În cartea a V-a sunt amintite evenimen- 
tele dintre anii 1082 şi 1083, criza financiară a imperiu- 
lui, cuceririle lui Guiscard, întoarcerea sa în Italia, vic- 
toriile lui Bohemond, iar cartea a VI-a conţine momen- 
tul respingerii normanzilor rămaşi în Balcani (1083), 
a doua expediţie a lui Guiscard (1085), urmând ca în 
cărțile a VII-a şi a VIII-a, pe lângă descrierea războiu- 
lui cu pecenegii (1088-1091), culminând cu înfrânge- 
rea acestora la Lebunion şi luptele purtate de bizantini 
cu emirul turc Tzakas, să aflăm detalii despre jurămân- 
tul de credinţă prestat de Robert de Flandra față de Ale- 
xie. În cartea a X-a sunt trecute în revistă evenimentele 
din anii 1095, 1096, 1097, sosirea şi staționarea în fata 
capitalei a cruciaților, cartea a XI-a punând accentul pe 
cucerirea Niceei şi ajungerea cruciaților până la Ierusa- 
lim, cuceririle lui Alexie din Asia Mică din 1097, rapor- 
turile sale cu cruciații până în 1104, alianţa sa cu contele 
de Toulouse şi începutul ostilităților dintre Bohemond şi 
bizantini. Deşi unele evenimente nu sunt prezentate cro- 
nologic, ele sunt grupate în jurul personajelor principa- 
le: contele de Toulouse sau Bohemond. Cartea a XII-a 
menţionează pregătirile pentru războiul cu Bohemond. 
În sfârşit în ultimele cărţi, a XIII-a şi a XIV-a, este de- 
scris războiul dintre Alexie şi principele Antiohiei, în- 
cheiat cu tratatul de pace din septembrie 1108, cu refe- 
riri şi la raporturile lui Alexie cu statele latine şi Orient. 

Încă de la început, Ana Comnena surprinde îngrijora- 
rea tatălui ei faţă de mulţimea cruelatilor, care se răspân- 
deau în imperiu şi ai cáror conducători aveau un singur 
vis: detronarea basileului. Situaţia grea în care se afla îl 

obliga pe Alexie să facă uz de diplomaţie, prin metoda 
deja cunoscută în Bizanţ: atribuirea de demnități onorifi- 
ce. De asemenea, francii aveau des cereri, împăratul pri- 
mindu-i şi dând dovadă de multă înțelegere față de toti 
aceşti cavaleri veniţi din Apus, cu pretenţii nemăsurate, 
violenti şi plini de cupiditate. Ei nu aveau respect pen- 
tru cel in fata cărora se prezentau, ţinându-l de vorbă ore 
în sir, în fiecare zi: ,[...] Împăratul a fost atunci copleșit 
de un ocean nemărginit de griji, căci intelesese de multă 
vreme că aceştia visau la imperiul romeilor; când a vă- 
zut că mulțimea lor întrecea numărul gráuntelor de nisip 
şi al stelelor, în vreme ce pentru a egala numai o mică 
parte din forțele lor nu ajungeau toate trupele, chiar dacă 
ar fi putut fi adunate laolaltă, dar cu atât mai mult când 
cea mai mare parte dintre ele se aflau răspândite, une- 
le veghind în văile Serbiei şi Dalmației, altele apărând 
ținuturile de la Dunăre împotriva invaziilor cumanilor şi 
dacilor, iar altele multe fiind ocupate cu întărirea Dyr- 
rachiumului, pentru a nu fi luat iarăşi de celți, trecând 
toate celelalte lucruri pe al doilea plan. A ţinut în frâu 
neamurile barbare care se agitau în taină de jur-împre- 
jur fără să-şi arate duşmănia în plină zi, prin demnități şi 
daruri, stăvilind totodată în fel şi chip avântul celților, ca 
şi răzvrătirea supuşilor în care nu se încredea şi de care 
se îngrijea să se păzească cu iscusinfá in o mie de feluri, 
zádárnicindu-le comploturile."! 

Ín acest text, Ana Comnena nu face altceva decát sá 
accentueze cáteva trásáturi de caracter asupra cárora 
va reveni si cu alte detalii pe parcursul cărţii sale. În- 
tre acestea putem aminti fragilitatea şi inconstanfa cru- 


! Ana Comnena, op. cit., XIV, 4, 3-8, pp. 272-273. 

ciatilor, care negau frecvent tratatele semnate anterior: 
„[...] Împăratul voia ca în felul acesta să fie alături de la- 
tini împotriva turcilor necredinciosi; dar cántárindu-si 
planul şi înțelegând cá nu se puteau compara trupele ne- 
numărate ale francilor cu armata romeilor, cum stia de 
mult că latinii sunt schimbátori din fire, a renunţat la ce- 
ea ce-şi pusese in gând. Nu numai din acest motiv, dar 
Şi pentru că prevedea nestatornicia şi lipsa de credință 
a oamenilor, care erau traşi dintr-o parte în alta, ca Eu- 
riposul, şi care erau gata să-şi vândă pentru un obol fe- 
meile şi copiii din dorința de câştig, împăratul şi-a pă- 
răsit acum planul. Totuşi, a socotit potrivit ca, chiar da- 
că nu se unea cu celții, să nu-i lipsească de ajutor câtă 
vreme se afla alături de ei.” Alexie încă nu avusese ră- 
gaz să se odihnească câtuşi de puţin, când a auzit ves- 
tea neliniştitoare a apropierii unor mulțimi de armate 
france. Se temea de venirea lor, căci le cunoştea avân- 
tul de neînfrânat, sufletul nestatornic şi schimbător şi 
tot ce este în firea celților, cu urmările care se puteau 
aştepta, ştiind că ei stau întotdeauna cu gura deschisă 
în fata bogățiilor si cá la primul prilej pot fi văzuţi în- 
cálcánd tratatele cu uşurinţă... De exemplu Bohemond, 
după ce s-a revoltat autorităţii lui Alexie, în momentul 
în care acceptă pacea, trece de partea cealaltă dând do- 
vadă de multă instabilitate, iar puţin mai târziu, în fața 
condiţiilor puse de împărat, încearcă să rupă orice tra- 
tative: „Cum împăratul îi“spunea acestea, precum şi al- 
te multe, şi celălalt îl asculta, Bobemond, care era tot 
acelaşi şi nu se schimba$e, i-a spus: «Nu pot să pástrez 


' Ibidem, vol. II, XI, 2, 2, pp. 121-122. 
? Ibidem, vol. II, X, 5, 4, p. 84. 

o asemenea fágáduintá» si, cum împăratul îi punea noi 
condiţii, i-a cerut să se întoarcă la armata sa, aşa cum se 
înţelesese cu solii...” 

La rândul său, Balduin, rege al Ierusalimului, a eşuat 
in fata Tyrului, pentru cá nu a ştiut să fie perseverent şi 
să conducă până la capăt asediul: „Balduin şi-a dat sea- 
ma că trebuia mai întâi să cucerească aceste linii de apă- 
rare şi apoi să ia cetatea; căci ele erau nişte creneluri 
in fata Tyrului, împiedicând asedierea lui. Cu ajutorul 
mașinilor de război, el distrusese de-acum primul, şi al 
doilea cerc tocmai îl ataca pe al treilea. Dar, după ce a 
dărâmat crenelurile, a neglijat restul.'? 

Latinii sunt foarte stăruitori si merg până la capăt, 
această forță de caracter fiind expresia propriei credințe. 
Ei obţin de la bizantini permisiunea de a vizita biserici- 
le din Niceea, unde prezenţa lor părea suspectă, de ace- 
ea şi aprobarea numai pentru grupuri mici. În jurul zidu- 
rilor Antiohiei îi putem observa mai bine pe cruciați în 
descrierea făcută de Ana Comnena. Astfel, ei erau nevo- 
iți să suporte foamea, dar aveau multă încredere şi spe- 
ranfá, pentru că făcuseră o promisiune lui Dumnezeu si 
doreau să se pocăiască pentru păcatele făcute. Efortul lor 
va fi încununat printr-o revelație avută, şi anume aceea 
că vor descoperi în curând sulița cu care a fost impuns 
Mântuitorul Hristos. Lupta în care s-au angajat a fost în- 
să una fără menajamente, iar credinţa nu a fost mereu în- 
sofitá si de respectul cuvenit persoanei umane. ,[...] La- 
tinii slăbiţi în cea mai mare măsură de foame şi de ase- 
diu neîntrerupt s-au: dus să-l caute pe Petru, episcopul 


! [bidem, vol. II, XIII, 11, 2, p. 238. 
? Ibidem, vol. II, XIV, 2, 9, p. 202. 

lor, care fusese odinioară bătut la Helenopolis, aşa cum 
a arătat istorisirea noastră mai înainte!, şi i-au cerut sfa- 
tul. Acesta le-a răspuns: «Aţi fágáduit că vă veţi păstra 
curafi până când veţi ajunge la Ierusalim, dar, după cum 
socot, v-aţi călcat promisiunea. De aceea Dumnezeu nu 
vă mai ajută acum la fel ca înainte. Trebuie, așadar, să vă 
întoarceţi spre Domnul şi să vă plángeti greşelile voastre 
în pânză de sac şi în cenuşă, dovedindu-vă credinţa cu 
lacrimi fierbinţi şi cu veghe petrecută în rugăciuni...» Ei 
i-au îndeplinit porunca, dar nu au găsit nimic; s-au întors 
descurajaţi şi l-au incunostiinfat că nu au găsit ce căutau. 
Atunci, rugându-se mai fierbinte, i-a îndemnat să caute 
din nou, cu mai multă grijă. l-au ascultat iarăşi porunca 
Şi, găsind ceea ce căutau, au alergat să i-l ducă lui Petru, 
cuprinși de bucurie, dar şi de teamă.” 

Între defectele latinilor, Ana Comnena menţionează 
Şi iubirea de arginti. Erau pasionaţi de bani, pentru ca- 
re ar fi vándut tot ce le era mai scump, chiar si sofiile 
şi copiii. „[...] Împăratul voia ca în felul acesta să fie 
alături de latini împotriva turcilor necredincioşi; dar, 
cântărindu-şi planul şi înțelegând că nu se puteau com- 
para trupele nenumărate ale francilor cu armata romei- 
lor, cum ştia de mult că latinii sunt schimbători din fire, 
a renunţat la ceea ce-şi pusese în gând. Nu numai din 
acest motiv, dar şi pentru că prevedea nestatornicia şi 
lipsa de credință a oamenilor, care erau traşi dintr-o par- 

! Este vorba despre localitatea Bayburt de astăzi, la sud-est de Tra- 
pezunt, în Anatolia. * 

? Evenimentele sunt plașaie între 10 $i. 14 iunie 1098. În general iz- 
voarele latine vorbesc despre lancea cu care un soldat a străpuns coasta 
lui lisus. De asemenea, eroul principal al episodului nu este Petre Ere- 


mitul, ci un preot provensal pe nume Petru Barthelemy. Vezi Alexiada, 
XI, 6, 7, pp.139-140. 

te în alta, ca Euriposul, şi care erau gata să-şi vândă pen- 
tru un obol femeile şi copiii din dorinţa de câştig, împă- 
ratul şi-a părăsit acum planul...” 

Alexiada ne oferă şi alte pasaje din care putem vedea 
clar invidia latinilor pentru bogăţiile de la curtea împă- 
ratului bizantin: Bohemond este extaziat la vederea în 
sala în care Alexie tinea o parte a bogățiilor’, iar Tan- 
cred? nu vrea să depună jurământ împăratului decât în 
cortul aurit al acestuia*. 


'Ana Comnena, op. cit., XI, 2, 2, p. 120. 

2 „Impăratul l-a chemat pe Bohemond şi i-a cerut să-i facă jurámán- 
tul obișnuit la latini. Acesta, cunoscându-şi situaţia, ştia că nu se tra- 
ge din strămoși iluştri, cá nu avea bani şi nici trupe şi că nu era urmat 
decât de un mic număr de celți. Fiind pe de altă parte sperjur din fire, 
s-a supus cu grabă voinţei împăratului. După ce s-a făcut aceasta, îm- 
păratul a ales o sală a palatului şi a întins pe jos tot felul de lucruri... şi 
veşminte, monede de aur şi de argint şi lucruri de mai mică valoare; în- 
tr-atât umpluse încăperea, încât nu se mai putea face un pas din pricina 
grámezilor de bogății. I-a poruncit unui slujitor, care trebuia să-i arate 
bogăţiile lui Bohemond, să deschidă larg porţile, pe neaşteptate. Vede- 
rea acestor bogății l-a coplesit pe oaspete, care a strigat: «Dacă aş avea 
asemenea bogății, aş fi de mult stăpânul a nenumărate țări.» Celălalt 
îi răspunse: «Astăzi toate sunt ale tale, prin voia împăratului.» Bohe- 
mond a primit plin de bucurie si, multumind, a plecat să se odihnească 
acolo unde coborâse...”, 4/exiada, X, 11, 5-6, pp. 111-112. 

? Tancred era fiul marchizului Eud de Bon si a surorii lui Bohe- 
mond, Emma. El isi insotea unchiul in cruciadá, desi nu avea la vre- 
mea aceea mai mult de 20 de ani, avánd si un rol important in armata 
cruciatilor: loctiitor al comandantului, adicá al lui Bohemond. 

+ „Nepotul lui Tancred, o fire liberă, continua să spună că el nu da- 
tora credință decât lui Bohemond şi că voia să i-o păstreze până la 
moarte. Silit de cei ce se aflau pe lângă el şi de rudele împăratului, pre- 
făcându-se că se lasă rugat, spuse, cu ochii spre cortul în care se afla 
împăratul, în primele rânduri (căci acesta era de o asemenea mărime, 
cum nimeni nu mai văzuse vreodată): «Dacă vrei să mi-l dai plin cu 
bani, adăugând la aceştia ce ai dat tuturor conților, îţi voi depune şi eu 
jurământul.» Dar Paleologul, plin de zel față de împărat, nu a putut răb- 
da vorbele prefácute ale lui Tancred si l-a împins cu dispreţ. Celălalt, 
cu adevărat fără ruşine, s-a aruncat asupra lui; văzând aceasta, impá- 
ratul s-a ridicat din tronul său şi s-a aşezat între ei. La rândul său, Bo- 
hemond l-a ţinut pe Tancred şi s-a străduit să-l potolească, spunându-i: 

Apetitul pentru bani şi bogății al latinilor îi face şi 
orgolioşi, dând impresia cá sunt dezinteresati şi refuză 
oferta împărtului: „[...] Bohemond, plin de bucurie si 
multumind, a plecat să se odihnească acolo unde cobo- 
râse. Dar când i s-au adus bogăţiile, de unde la început 
fusese încântat, şi-a schimbat acum părerea spunând: 
«N-aş fi crezut niciodată că o să-mi vină o asemenea jig- 
nire din partea împăratului; luaţi darurile si înapoiaţi-le 
celui ce v-a trimis!» Împăratul, cunoscând firea nesta- 
tornică a latinilor, i-a răspuns cu o vorbă populară: «Un 
lucru rău să se întoarcă la cel ce l-a făcut...» Când Bo- 
hemond aude răspunsul şi îl vede întorcându-se în grabă 
cu povara, îşi schimbă din nou părerea şi, după ce puţin 
mai înainte respinsese darurile, dovedindu-şi indigna- 
rea, le arată acum un chip surâzător, ca omul nesăţios, 
care se transformă într-o clipă. Căci, prin firea sa, acesta 
era un ticălos, schimbător după împrejurări, care-i între- 
cea în viclenie şi îndrăzneală pe toți latinii care treceau 
pe atunci prin imperiu, pe cât de inferior le era în trupe 
Şi bani; dar, dacă îi depășea pe toti prin măsura ticăloşiei 
sale, avea şi firea schimbătoare proprie latinilor. De ace- 
ea, după ce respinsese darurile, le primise acum cu cea 
mai mare plăcere.” 

O atitudine asemănătoare are şi Petre Eremitul?, mult 
prea încrezător în părerile sale, şi din orgoliu nu vrea să ac- 


«Nu se cade să te porti fără respect față de rudele împăratului.» Tan- 
cred, ruşinat de a se fi purtat ca ün om beat față de Paleolog, lăsându-se 
convins de indemnurile lui Bohemond si ale altora, i-a făcut şi el jură- 
mântul”, A/exiada, XI, 3, 2, p. 126. = 

! Ana Comnena, op. cit.; X, 1l, 6, P. n2. 

2 Petre Eremitul este unukdíntre cei mài de seamă predicatori ai pri- 
mei cruciade. Ana Comnena îi atribuie un rol mai mare decât a avut în 
realitate, acela pe care i-l acordau legendele născute în jurul persoanei 

cepte sfaturile împăratului Alexie. Pentru a se dezvinováfi 
aruncă responsabilitatea pe umerii altora, care, spune el, 
„nu l-au ascultat” si nu sunt decât nişte hoți, nevrednici 
de cauza nobilă a cinstirii Sfântului Mormânt.! 

Dispreţul cruciaților față de împărat este arătat încă 
de la început, Ana Comnena arătându-ne cum un conte 
franc a avut îndrăzneala să se aşeze pe tronul tatălui ei, 
greşeală de neiertat: „După ce s-au adunat cu toții, si îm- 
preună cu ei Godefroy, şi fiecare conte a jurat pe rând, 
un nobil a avut îndrăzneala să se aşeze pe tronul împăra- 
tului. Împăratul a răbdat aceasta fără să scoată o vorbă, 
cunoscând firea arogantă a latinilor. Dar contele Baldu- 
in? a înaintat şi, luându-l pe celălalt de mână, l-a făcut 
să se ridice, mustrându-l aspru: „Nu trebuie să te porţi 
astfel, i-a spus el, tocmai când vii să făgăduieşti supu- 
nere împăraților romeilor să-şi lase supuşii să se aşeze 
odată cu ei si cei care au devenit vasalii majestăţii sa- 
le trebuie să respecte şi obiceiurile pământului.” Celă- 
lalt nu i-a răspuns nimic lui Balduin, dar i-a aruncat o 
privire mânioasă împăratului şi, de-o parte, a murmurat 
lui. Este binecunoscut faptul că prima cruciadă a fost proclamată de 
către papa Urban al II-lea la conciliul de la Clermont din 1095, când a 
lansat proiectul recuceririi Locurilor Sfinte. Petre Eremitul a ajuns la 
Constantinopol la 30 iulie 1096, dar nu a venit pe Marea Adriatică, ci 
pe uscat, prin Niş-Filipopolis-Adrianopol. 

! „Știind ce a avut de îndurat Petros din partea turcilor, împăratul 
l-a sfătuit să aştepte să sosească şi ceilalți conti, dar acesta, fără să-l as- 
culte, bizuindu-se pe mulțimea care îl întovărăşea, a făcut traversarea 
şi s-a aşezat cu tabăra în apropierea unei cetăți mici, numită Helenopo- 
lis. Il însoțeau cam 10000 de normanzi; aceştia s-au îndepărtat de gro- 
sul armatei şi au început să prade împrejurimile Niceei, purtându-se cu 
toti cu cruzime neasemauită. Pe pruncii de la sânul mamelor, de pildă, 
îi mutilau sau îi trăgeau în ţeapă si îi ardeau, iar pe oamenii în vârstă îi 


chinuiau în fel şi chip", Alexiada, X, 6, 1, p. 88. 
? Fratele lui Godefroy de Bouillon. 

pentru sine câteva cuvinte in limba lui. „Priviţi, le spuse 
celorlalţi, ce bădăran: el stă jos şi atâtea căpetenii dintre 
cele mai ilustre stau lângă el în picioare!” 

În paginile Alexiadei mai găsim şi alte pasaje care vor- 
besc despre aroganta şi orgoliul cruciaților, care nu ascul- 
tau de sfaturile împăratului bizantin, având mult de sufe- 
rit din această cauză: „Turcii încercaţi în războaie le-au 
luat-o înainte în toate aşezările şi au ars toate provizi- 
ile, apoi le-au ieşit în cale normanzilor şi i-au atacat cu 
străşnicie [...]. Dar bravul împărat, care îi sfătuise ce era 
mai potrivit, dar nu fusese ascultat, nu mai era acolo. Nu 
puteau decât să ceară sfatul lui Isanghelos şi Tzitas; i-au 
întrebat pe amândoi deodată dacă nu se afla prin apropi- 
ere vreun ţinut care să fie sub stăpânirea împăratului, un- 
de să se poată duce [...]. Acestea au fost faptele vitejeşti 
săvârşite de turci în lupta împotriva normanzilor, iar Isan- 
ghelos şi Tzitas au ajuns în cetatea împărătească împreu- 
ná cu câţiva cavaleri care mai rămăseseră în viață.” 

Atitudinea latinilor este justificată de către Bohe- 
mond, purtătorul de cuvânt al adversarilor lui Alexie. 
Nemultumirile porneau de la faptul că împăratul nu-i 
ajutase pe cruciați cu o armată puternică. În momen- 
tul asediului Antiohiei, reprezentantul său, Tatikios, îi 
abandonează pe latini, şi astfel cruciații au considerat 
cá au fost ingelati de forțele imperiale. Acestor acuzații 
Ana Comnena le răspunde că Alexie personal a oferit la- 
tinilor o armată numeroasă, dar atât el cât şi Tatikios au 
fost victimele unor rapoarte false. 

' Ana Comnena, op. cit., X, 10, 6, pp. 107-108. 

? Ibidem, XI, 8, 3-5, pp.148-149. Fragmentul se referă la un episod 


care a avut loci în toamna anului'1101. 
3 Ibidem, XI, 10-12, pp. 153-164. 

Încă de la început Alexie I a avut unele îndoieli asu- 
pra sinceritátii latinilor, şi mai ales asupra bunelor in- 
tenţii ale cruciaților în privinţa eliberării Ierusalimului. 
Scopul era de altfel precizat şi parafat atât de cavalerii 
latini, cât şi de trimişii imperiali, prin tratatul din 1108: 
„Înțelegerea dinainte, pe care am încheiat-o cu puterea 
ta cea încununată de Dumnezeu, atunci când am venit ca 
străin în cetatea împărătească, împreună cu această ma- 
re armată de franci, care trecea din Europa în Asia pen- 
tru a elibera Ierusalimul, înțelegere care a fost încălcată 
mai târziu, după cele ce s-au petrecut pe neaşteptate, să 
nu mai fie păstrată de acum înainte şi să nu aibă urmări, 
fiind părăsită şi socotită fără valoare din pricina cursului 
întâmplărilor. Potrivit acestei prime intelegeri!, măria ta 
nu va mai avea nici un drept asupra mea, astfel că nici 
nu va lua vreo măsură potrivit celor hotărâte şi scrise în 
aceea. Căci, ridicându-mă împotriva puterii tale dată de 
Dumnezeu şi călcând înțelegerea noastră, în acelaşi timp 
au dispărut şi plângerile măriei tale împotriva mea. Dar 
acum, întorcându-mă cuprins de remuşcare ca un pes- 
car rănit, venindu-mi în fire, şi cum lancea ta m-a făcut 
mai cu judecată, la amintirea înfrângerii mele şi a răz- 
boaielor trecute, sunt hotărât să închei o altă înţelegere 
cu stăpânirea ta, ajungând prin aceasta om de încredere 
al sceptrului tău (vasal) şi, pentru a vorbi mai limpede şi 
mai clar, slujitorul şi supusul tău, după cum şi tu ai ho- 
tărât să mă iei sub protecţia ta şi vrei să mă faci om al 
tău de incredere.? 

Cu siguranță cá majoritatea cruciaților ar fi dorit să 
ajungă să elibereze'şi să se închine la Locurile Sfinte, dar 


! Tratatul lui Alexie cu cruciații din 1096. 
? Ana Comnena, op. cit., II, XIII, 12, 1, pp. 239-240. 

alții erau stăpâniţi de sentimente ascunse, precum Bohe- 
mond si prietenii săi, care sperau să cucerească Con- 
stantinopolul şi să înființeze principate latine în Bizanţ: 
„[...] alti ticăloşi, ca Bohemond mai ales şi tovarăşii săi, 
aveau în adâncul inimii un alt plan şi speranța că, în 
trecere, vor putea cuceri chiar Cetatea cetăților, găsind 
acolo un izvor de bogății [...]."! 

Acest ultim exemplu ne ajută să înțelegem mai bine 
sceptiscismul autoarei în privința intentiilor cruciaților. 
Ea vedea tot felul de combinaţii machiavelice, şi de fapt 
avea dreptate mai ales atunci când vorbim de normanzi, 
duşmani tradiționali ai Bizanțului. Faptele au confirmat 
astfel de temeri, adversarii de altădată se vor afla față in 
față pentru a se apăra sau a cuceri. Alexie mai avea ceva 
speranţe legate de faptul că aceşti cruciați erau creştini, 
de aceea este semnat şi tratatul din 1108 dintre împărat 
şi Bohemond, din păcate nerespectat până la capăt. Ba- 
sileul a încercat mereu să evite un conflict direct cu cru- 
ciatii, dând dovadă de răbdare față de conducătorii lor: 
„Mai întâi a poruncit ca nimeni să nu iasă în afara zidu- 
rilor împotriva latinilor, atât din pricină că era o zi sfântă 
(joia din Săptămâna Mare şi sfântă), ca şi dorinţa de a nu 
da loc unui măcel fratricid..."? Modul de gândire al îm- 
păratului este unul coerent, pentru că avea în faţa sa alți 
creştini, veniţi în principiu cu un scop creştin şi cu care 
bizantinii aveau o legătură puternică de credință. Pen- 
tru moştenitorul unei tradiții teocratice care făcea din 
suveranul bizantin „trimisuttui Dumnezeu pe pământ”, 
singurul deținător al adevărului dintre toti creştinii, era 


! Ibidem, vol. II, X, 5, 10, pp. 87-88. 
? Ana Comnena, op. cit., X, 9, 5, p. 101. 

greu de admis, în secolele al XI-lea-al XII-lea, că terito- 
rii care-i aparținuseră puteau trece în mâinile unei ma- 
se informe venite din vest. Mai mult chiar, bizantinii îi 
considerau ca pe nişte barbari, pentru care creştinismul 
nu a reuşit să le schimbe moravurile brutale şi nici in- 
cultura iremediabilă. La acestea se adaugă şi reproşurile 
de ordin religios, care au culminat cu regretabilul eveni- 
ment din 1054. La rândul lor, normanzii, în acelaşi an în 
care turcii invadaseră Anatolia, smulseseră de la bizan- 
tini ultimele posesiuni italiene. 

Toate acestea nu făceau decât să creeze în final o ima- 
gine ostilă despre cruciadă, când în loc să lupte împo- 
triva turcilor, latinii sunt preocupaţi mai degrabă cu cre- 
area propriilor principate la Constantinopol, Alexie ne- 
maiavând în final încredere în sinceritatea lor. Cu toate 
acestea, împăratul bizantin va colabora cu cei din cate- 
goria aşa-zişilor „buni latini”, precum Veneţia, care îl 
ajutase în lupta împotriva normanzilor, gest răsplătit 
prin scutirea de taxe vamale la ieşirea şi intrarea în im- 
periu. Si în acest caz, pe termen mediu, constatarea va 
fi însă amară: în secolul următor comerțul latin nu va fi 
mai puţin periculos decât cruciații. Veneţiei i se vor ală- 
tura Pisa şi Genova, antrenând în final ruina burghezi- 
ei bizantine, perturbând diversele circuite de distribuţie 
prin exporturi abuzive, amenințând populaţia, care se 
putea aproviziona, fără probleme, cu produse locale. În 
acest timp, cruciadele se vor succede una după cealaltă, 
vor fi nenumărate reproşuri bine ancorate în mentalita- 
tea oamenilor, latinii fiind însă prezentaţi drept aliaţi ai 
imperiului, ajungând până în sferele înalte ale puterii. 
Aşa a ajuns Manuel I Comnenul (1143-1180), care con- 

fiscase in 1171 bunurile venețiene, să lase regența fiului 
celei de-a doua soţii, Maria de Antiohia, o normandă în- 
conjurată la curte de numerosi latini. Ea va fi şi cauza 
amintitului masacru impotriva latinilor de la Constanti- 
nopol din anul 1182, urmat de ráspunsul similar al nor- 
manzilor sicilieni din 1185 impotriva Tesalonicului. Nu 
trebuie uitat nici anul 1190, când în timpul desfăşurării 
cruciadei a treia, Frederic Barbarossa este pe punctul 
de a ataca Constantinopolul. Intenţia lui s-a materiali- 
zat ulterior, în 1204. Odată cu cucerirea Constantino- 
polului s-au pus bazele unui Imperiu Latin pe teritoriul 
Bizanțului, recucerirea făcându-se ulterior din punctele 
de rezistență greceşti deja amintite: Epirul şi Imperiul 
de la Niceea, acesta din urmă recuperând Constantino- 
polul în 1261. 

Revenind la Alexie I Comnenul, putem spune cá din 
paginile Alexiadei ne dăm seama că în raporturile sa- 
le cu latinii el a avut mai degrabă de suferit. Principa- 
lul repros este limpede exprimat în scrisoarea adresa- 
tă de Alexie lui Bohemond, după cucerirea Laodiceei.! 
În ciuda jurământului şi promisiunilor date de cruciați 
şi de către Bohemond, a fost încălcat cuvântul în mo- 
mentul cuceririi Antiohiei şi Laodiceei: „Împăratul, 
aflând şi de ocuparea Laodiceei de către Tancred, i-a 
trimis lui Bohemond o scrisoare cu următorul cuprins: 
« Cunosti jurământul si făgăduielile pe care nu numai tu, 
ci şi ceilalți le-aţi făcut imperiului romeilor. Dar acum 
tu, cel dintâi, ţi-ai călcat jurământul, păstrând Antiohia 

! Cronologia schimbului-dé scrisori între Alexie şi Bohemond este 


una controversată, majoritatea fixând însă ca dată plauzibilă luna mar- 
tie a anului 1099. 

şi luând în stăpânirea ta mai multe locuri întărite, între 
care şi Laodiceea» [...]."! 

În al doilea rând, el constată cu tristeţe că „după moar- 
tea lui Bohemond, Tancred a păstrat în mână Antiohia, pe 
care o socotea cu totul proprietatea lui”, după care Ana 
Comnena continuă: „Luând-o de sub puterea împăratu- 
lui, împăratul se gândea în acelaşi timp la jurămintele 
privitoare la această cetate, călcate de barbarii franci, la 
marile sume de bani pe care le cheltuise, la greutăţile ne- 
numărate îndurate pentru a duce aceste mari armate ale 
Occidentului în Asia, având mereu de a face cu oameni 
foarte plini de ei şi fără respect, la numeroasele armate 
ale romeilor pe care le trimisese cu ei împotriva turcilor 
[...].? După cum se ştie, rezultatul a fost cel anticipat în- 
tr-un fel de Alexie: turcii au fost izgoniți, iar normanzii 
le-au luat locul nu ca aliați pacifişti, ci ca nişte duşmani 
plini de intrigi, cu gândul mărturisit de a cuceri într-o zi 
Constantinopolul şi de a-l detrona pe împărat. 


! Ana Comnena, op. cit., XI, IX, 1, p. 150. 
? Ibidem, XIV, II, 1-2, pp. 258-259. 


Musulmani şi latini 
în perioada cruciadelor 


În Evul Mediu, Islamul si Creștinismul au intrat ade- 
sea în conflict, chiar dacă unii cercetători au demonstrat 
asemănările substanţiale care caracterizează cele două 
religii. Din păcate, ambele au aspirat de-a lungul isto- 
riei la universalitate şi au încercat să se impună până la 
o încordare excesivă, chiar fanatică. Astăzi, o astfel de 
atitudine a scăzut ori s-a transferat spre alte opoziții, pe 
fond tot religioase. Crestinii occidentali au adoptat față 
de Islam o atitudine conciliantă, intelegátoare, care nu 
are însă echivalent de cealaltă parte. Severitatea vechi- 
lor antagonisme reapare din clipa în care citim cronica- 
rii şi polemiştii Evului Mediu. Pornind de la vechea ură 
teologică şi chiar rasială, pe care alte lupte posterioare 
o vor face mai profundă şi mai aspră, ajungem, de-a 
lungul desfăşurării cruciadelor, să vedem adversarul, 
dușmanul, de cealaltă parté. De aceea, pentru o viziu- 
ne istorică obiectivă, care urmăreşte puncte de vedere 
diverse, este bine să ctinoaştem si mentalităţile, idealu- 
rile, viziunea adversarilor cruciaților, prin intermediul 

câtorva citate ale unor istorici şi cronicari arabi, cu ni- 
mic mai prejos decât cei apuseni, nici în cantitate, nici 
în calitate. Apusenii au consemnat propria lor versiu- 
ne, cei invadati de cruciați pe a lor, care ne oferă o per- 
spectivá neobişnuită, încă valabilă, asupra confruntării 
dintre Europa Occidentală creştină şi Orientul Mijlociu 
musulman.! 

Atacul cruciaților împotriva Islamului a venit într-un 
moment critic al istoriei sale. Islamul cunoscuse deja 
ofensiva creştinilor, de-a lungul războaielor cronicizate 
cu Bizanțul, mai ales în secolul al X-lea, dar atacul ma- 
siv al Occidentului latin, cu scopul principal religios, a 
surprins societatea musulmană, divizată politic şi nepu- 
tincioasă pe plan militar. Teritoriile erau fractionate in 
emirate turceşti rivale, cu o dominație neclară a Egip- 
tului fatimid asupra Palestinei. La Bagdad, califul ab- 
basid se afla sub tutela sultanului turc, deci umbra ma- 
rilor conducători precum al-Mansur şi al-Ma'mân. Des- 
tul de târziu, în prima jumătate a secolului al XII-lea, 
rezistența musulmană se organizează şi sunt înregistrate 
primele victorii sub conducerea lui Zinki şi Nür ad-Din. 
Dezamăgit de rezistența Damascului, Zinki reia cuce- 
rirea Edesei în 1144 şi distrugerea comitatului, primul 
dintre cele patru state creştine apărute după prima cruci- 
adă. „În acel an (1144), se anunţa din nord că atabekul? 

! O carte, ce merită citită pentru a avea o imagine completă despre 
cruciade, este cea a lui Amin Maalouf, Cruciadele, văzute de arabi, ed. 
Proiect, trad. de Marian Tiu, Bucureşti, 2007. 

? Atabeg sau atabek provine din turcescul ara — părinte, tată şi beg 
— domn. El desemna pe tutorele unui principe minor, fiind cel care în 
realitate exercita puterea, ajungând chiar să întemeieze dinastii precum 


cea selgiucidă. Un alt exemplu este cel al atabegului de Mosul Zin- 
ki (1084-1146), care-şi întinde dominaţia de la Edesa la Alep si îi în- 

Imád ad-Din a ridicat forţele împotriva oraşului Edesa, 
în ciuda puterii sale de rezistenţă, a obstacolelor ce se 
opuneau asediatorilor şi a apărării de care dispunea îm- 
potriva asediatorilor. Emirul atabek Imád ad-Din urmă- 
rea de multă vreme acest oraş; el dorea să-l cucerească 
Şi căuta să găsească ocazia; aceste gânduri îl frământau 
fără încetare, în taină, şi au fost păstrate în inimă până 
când a aflat cá Jocelin, seniorul Edesei, era plecat cu 
elita armatei sale, nobilii săi cavaleri, din pricina unei 
probleme determinante şi pentru un motiv care-l înde- 
părtase, destin fixat de Dumnezeu! Când s-a asigurat de 
plecare, Zinki s-a îndreptat spre oraș, în fruntea unei ar- 
mate numeroase, pentru a bloca şi asedia garnizoana. El 
a trimis mesaje turcomanilor pentru a-i chema în ajutor 
şi a îndeplini datoria războiului sfânt; un mare număr 
dintre ei au venit şi i s-au alăturat, aga încât oraşul a fost 
încercuit din toate părțile, şi asediatorii au ridicat o ba- 
rieră între cetate şi mijloacele de alimentare care puteau 
ajunge la ea; nici măcar păsările nu se puteau apropia, 
ferindu-se de precizia ságetilor si de vigilența asediato- 
rilor [...]. Oraşul a fost atacat sâmbătă în zori, 26 juma- 
da II (23 decembrie 1144). Învingătorii au început să 
adune prada, să omoare, să închidă, să jefuiască; spiri- 
tele s-au bucurat şi inimile s-au dilatat, atât erau de pli- 
ne mâinile cu argint, obiecte, mobilier, cai şi prizonieri. 
După ce a oprit omorul şi jaful, atabekul Imád ad-Din a 
refăcut zidurile distruse; eta numit pe cel care i s-a pă- 
rut bun să conducă oraşul-şi' să-i apere interesele; el a 
încredințat populaţia de buna administrare şi că va face 


credinţează teritoriile fiului său Nür ad-Din, care uneşte Damascul cu 
Egiptul. 

tuturor dreptate; el a plecat apoi la Sarüj, unde fugiseră 
francii şi unde a preluat posesiunea. Nu a fost loc, nici 
fortăreață în această provincie care să nu fie supusă de 
el.”! Practic, în noul context geopolitic, arabismul, ca 
forţă politică, trece în planul secund, dinastiile turcești 
fiind cele care în mod exclusiv se manifestă pe câmpu- 
rile de luptă, mai ales că mediul cultural arab era deja 
turcizat. Odată cu intrarea în scenă a lui Zinki începea 
adevărata contrarofensivă musulmană. 

Vocatia războinică a tatălui lui Nâr ad-Din a fost sur- 
prinsă de un povestitor entuziast în persoana lui Ibn 
al-Athir?, fidel funcţionar si istoriograf al dinastiei zen- 
ghide din Mesopotamia si Siria. „Dacă Dumnezeu cel 
Atotputernic nu ar fi acordat musulmanilor privilegiul 
de a-l lăsa pe atabekul Zinki să cucerească Siria, francii 
ar fi luat-o în totalitate [...]. Dumnezeu, în marea Sa bu- 
nătate pentru musulmani, desemna la conducere pe Imâd 
ad-Din (Zinki), care a îndeplinit împotriva francilor fap- 
tele de vitejie pe care noi le-am povestit, dacă sunt plă- 
cute lui Dumnezeu [...]. În acel an (1137), Zinki pleca 
din Homs şi asedia fortăreața Barîn (Mont-Ferrand pen- 
tru cruciați, între Tartüs şi Hama); era un castel foarte 
puternic, în apropiere de oraşul Hama; el aparţinea fran- 


! [bn al-Qalânisi la Francesco Gabrieli, Chronique arabes des cro- 
isades, textes recueillis et présentés par Francesco Gabrielli traduits 
de l'italien par Viviana Páques quatriéme édition, Actes Sud, Paris, 
1996, pp. 74-76. 

? [zz ad-Din ibn al-Athir (1160-1233) este cel mai cunoscut dintre 
cei trei frati ai unei familii irakiene care s-au distins prin cultura ara- 
bo-musulmaná. Lucarea sa principală este Kâmil at-Tawárikh (Istoria 
perfectá), o prezentare vastá a lumii islamice conform legendei si is- 
toriei arabo-ebraice anterioară predicii lui Mahomed si până la 1231. 
Pentru perioada cruciadelor, Ibn al-Athir a fost un martor ocular, dar 
nu intotdeauna obiectiv. 

cilor. El a inceput asaltul; francii au adunat infanteria si 
cavaleria, şi au mers împreună, regi, conți si baroni, îm- 
potriva atabekului Zinki pentru a-l obliga să ridice ase- 
diul. Dar, fără să-şi modifice poziţia, el i-a aşteptat şi, 
din momentul sosirii, a început o luptă strânsă. După 
o puternică rezistenţă de ambele părți, confruntarea s-a 
încheiat cu deruta francilor, pe care armata musulma- 
nă îi urmărea fără întrerupere. Regii lor (Fulk de Ieru- 
salim şi baronii săi) s-au închis în cetate, şi musulmanii 
i-au blocat [...]. Preoţii şi călugării s-au răspândit de-a 
lungul Imperiului Bizantin, Regatului francilor şi Sta- 
telor creştine vecine, pentru a chema în ajutor armatele 
împotriva musulmanilor. Ei declarau că dacă Zinki cu- 
cerea cetatea Barîn împreună cu francii care se găseau 
înăuntru, el ajungea repede stăpânul teritoriilor lor, pen- 
tru că nu mai era nimeni să-i apere, şi musulmanii nu se 
gândeau decât să meargă spre Ierusalim [...]. În timpul 
asediului, Zinki a luat francilor Macarra şi Katfartâb. 
Populaţia care se găsea aici, ca şi cea din provinciile 
situate între ele, Alep şi Hama, ca si cei din Barin, toți 
erau reduși la cea mai cruntă mizerie, căci aceste locuri 
erau un permanent loc de conflict [...]. După victoria lui 
Zinki, oamenii respirau, ţara înflorea şi îşi regăsea pros- 
peritatea: a fost într-adevăr o frumoasă victorie, iar cei 
care au văzut-o ştiu că spun adevárul."! 

În 1154, şase ani după victorioasa rezistenţă a Damas- 
cului în faţa cruciaților, Nûr ad-Din, fiul lui Zinki, reușea 
să pună în practică visul paterri de-a deveni stăpân al me- 
tropolei siriene. De aici sau din-Alep, baza familială, el 


! [bn al-Athir, la Francesco Gabrieli, Chronique arabes des croisa- 
des..., pp. 67-68. 

a organizat lupta împotriva cruciaților, care a durat do- 
uăzeci de ani, cu urcuşuri şi coborâșuri, până la moartea 
sa în 1174. Inainte de dispariţia sa apăruse însă Saladin, 
altădată un ofițer mediocru, care va incununa însă un se- 
col de eforturi susținute ale Islamului împotriva invada- 
torilor creştini. Victoria lui Nür ad-Din asupra Damascu- 
lui este consemnată de Ibn al-Qalânisi!, iar portretul său 
este surprins de Ibn al-Athir. Mai întâi despre victoria 
asupra Damascului cronicarul musulman consemnează: 
,,Nür ad-Din soseşte la cetate bine înarmat în ziua de 27 
rabi (9 mai 1157) pentru a aduna şi pregăti armamentul 
şi a trimite trupele sale. El se gândea că va petrece câteva 
zile, după care se va reîntoarce rapid la soldaţii săi tur- 
comani şi arabi concentrați pentru războiul sfânt împo- 
triva duşmanilor necredincioşi; şi Dumnezeu, dacă vrea, 
poate să-i înfrângă uşor şi să-i ruineze rapid [...]. Apoi, 
fără să mai întârzie, el s-a alăturat armatei victorioase, 
în ultima sâmbătă de Rabi I urmat de trupe neregulate, 
de voluntari, de teologi, de sufi (mistici ai islamului) şi 
de oameni pioşi. Dumnezeu Cel de Sus va încorona pro- 
iectele sale printr-o victorie strălucită; el va distruge pe 
necredincioşi, care erau rebeli, până la distrugerea tota- 
lá; nu va rămânea nici o urmă, şi aceasta nu a fost dificil 

! [bn al-Qalânisi (1073-1160) a fost cel mai vechi istoric arab care 
a tratat despre cruciade în cronica sa intitulată Dhail tárich Dimashq 
(Urmare a istoriei Damascului). Lucrarea ne-a parvenit fără partea de 
început, într-un Singur manuscris, si acoperă perioada cuprinsă între 
974 şi 1160, anul morţii autorului. Ea consemnează evenimentele isto- 
riei Mesopotamiei, dar mai ales din Siria şi Damasc, unde Ibn al-Qa- 
lânisi a ocupat funcţii administrative. Sunt relatate, prin experienţe di- 
recte, evenimente din timpul primei şi celei de-a doua cruciade, până la 
intrarea lui Nür ad-Dîn in Damasc. Obiectivitatea generală a autorului, 


contemporan cu multe evenimente relatate, face ca această cronică să 
fie o sursă primordială pentru perioada de început a cruciadelor. 

pentru Dumnezeu, Atotputernicul si Atotcuprinzátorul 
[...]. Ei au sárbátorit cu laude aduse lui Dumnezeu vic- 
toria; ei au adresat urări sincere lui Nür ad-Din, Regele 
Drept, apărătorul lor, lăudând virtuțile sale si sárbátorind 
calităţile lui. Despre acest subiect ei au compus şi ver- 
suri: aga a sosit ziua francilor, ziua in care au fost înecați 
de ruşinea captivitátii, de nenorocire şi înfrângere. Au 
fost conduşi în procesiune pe cămile, cu steagurile lor, în 
înjosire, în frică şi în zbucium [...]."' 

La moartea sa, Ibn al-Athîr consemna: „În acel an 
(1174) a murit Nür ad-Din Mahmid ibn Zinki ibn Aq 
Sunqür, domnul Siriei, al teritoriilor Mesopotamiei si 
Egiptului, miercuri 11 shawwâl (15 mai), de o boală a 
gâtului [...]. Pentru lucrări de interes public el a constru- 
it zidurile oraşelor si fortáretelor Siriei, dintre care Da- 
mascul, Homs, Hama, Alep, Shaizar, Baalbek şi altele 
încă; el a edificat numeroase madrasse pentru hanefifi 
şi shafiifi?; el a ridicat Marea Moschee care îi poartă 
numele la Mosul, a întemeiat spitale, mănăstiri pentru 
dervisi în toate provinciile, a făcut donaţii pioase [...]. El 
onora şi stima doctorii şi oamenii religioşi; el se ridica 
la apariţia lor şi îi invita să se aşeze lângă el; era ama- 
bil cu ei, nu îi contrazicea şi întreținea o corespondenţă 
manuscrisă. Avea o ținută gravă şi maiestuoasă, în ciuda 
smereniei sale. Numeroase au fost virtuțile, multe cali- 
tátile pe care această lucrare nu imi permite să le amin- 
tesc în amănunt.” 


"Ibn al-Qalânisi, la Francesco Gabrieli, Chronique arabes des croi- 
sades..., pp. 90-94. A 

2 Două dintre principalele şcoli sáu sisteme juridice ale Islamului 
sunit; celelalte două sunt rituf malekit si hanbalit. 

3Ibn al-Athir, la Francesco Gabrieli, Chronique arabes des croisa- 
des..., pp. 94-98. 

Preluarea puterii de către Saladin! întrerupe si conti- 
nuă în același timp procesul. De origine kurdă, de limbă 
şi educaţie turco-arabá, apropiat credinţei musulmane, el 
a redat arabismului un nou prestigiu. Cel mai interesant 
portret al marelui apărător al Islamului este realizat de 
Bahá'ad-Din, de la care vom reda câteva fragmente edi- 
ficatoare: „Saladin avea o credință dreaptă, cu numele 
lui Dumnezeu adesea pe buze: el găsise această credință 
în analizarea probelor cu doctorii cei mai autorizaţi şi 
cei mai mari teologi, primind astfel competenţa necesa- 
ră pentru a putea interveni cu oportunitate atunci când 
se discuta în prezenţa sa, fără a folosi vocabularul tehnic 
al savanților. Urmarea a fost o credinţă curată, purificatá 
de orice urmă de erezie, fără a cădea în speculaţii care 
să ducă la greşeli teologice; această credinţă era dreap- 
tă, conformă regulilor curate şi aprobate de cei mai mari 
doctori [...]. Îi plăcea să asculte fragmente din nobilul 
Coran [...]. Avea o profundă cinste pentru regulile de 
credință; el credea în învierea trupurilor, în recompensa 
pentru cei buni şi în pedepsirea celor răi [...]. El avea de- 
plină încredere în Dumnezeu [...]. Se spune că Profetu- 
lui aparţin cuvintele: «Dumnezeu iubeşte curajul, chiar 
dacă cineva omoară un şarpe.» Saladin era un om cura- 
Jos, cu inima puternică, suflet curajos şi hotărât, cuteză- 

! Numele arab este Salah ad-Din, dar latinizat devine Saladin. Cu 
privire la persoana si lucrarea lui Saladin, primele informaţii provin 
de la apropiații săi, funcţionarii Imád ad-Din si Bahá'ad-Din. Primul a 
alcătuit o lucrare a cuceririi lerusalimului, care conţine de fapt eveni- 
mente petrecute până la moartea lui Saladin. Cel de-al doilea a redactat 
o biografie a eroilor, printre care îl aminteşte şi pe Saladin. Mai există 
şi o a treia sursă, lucrarea intitulată Cartea celor două grădini, autorul 
ei fiind Abă Shama. În aceasta este vorba despre mai multe compilaţii, 


care se suprapun cu fragmente de la Imâd ad-Din, Bahá'ad-Din, Ibn 
al-Athir, importantă pentru faptul că foloseşte izvoare primare. 

tor în orice situaţie. L-am văzut luptând împotriva fran- 
cilor cărora le veneau mereu ajutoare, ceea ce-l făcea 
să-i sporească forţa şi rezistenţa [...]. Nu am remarcat cá 
s-a temut vreodată de vreun duşman numeros şi puter- 
nic; cu toate acestea el medita şi reflecta, era deschis 
pentru toate problemele şi pentru fiecare dintre ele lua 
măsurile necesare, fără furie [...]. De-a lungul bolilor sa- 
le, în împrejurări dificile, el rămânea pe câmpul de lup- 
tă... Dumnezeu Cel de Sus spune: «Dumnezeu îngrijeşte 
pe cine voieşte cu prisosintá şi cu măsură, Dumnezeu 
doar ştie toate lucrurile» (Coran, XXIX, 62), texte în 
care se vorbeşte despre războiul sfânt. Pentru acest răz- 
boi Saladin era zelos [...].”! Aceste calități consemnate 
de Bahá'ad-Din anticipează şi motivează până astăzi pe 
orice jihadist, care se referă la victoria obținută la Hat- 
tin de contraofensiva musulmană condusă de Saladin, în 
1187, împotriva cruciaților. 

După această înfrângere, latinii au mai pierdut şi al- 
te cetăți, dar mai ales Ierusalimul, a cărui predare su- 
bliniază umanitatea şi echilibrul lui Saladin: „O bucurie 
deplină domnea după strălucita victorie şi pe toate bu- 
zele erau rugăciuni de mulțumire aduse lui Dumnezeu. 
Sultanul s-a aşezat pentru a primi felicitări şi i-a întâm- 
pinat pe marii dregători şi emiri, sufi şi învăţaţi. El avea 
o atitudine modestă şi maiestuoasá în acelaşi timp. Fata 
îi strălucea de fericire; speranţa i-a fost împlinită şi glo- 
ria victoriei obținută; uşă era deschisă, bunăvoința oferi- 
tá; accesul era liber; cuvintele Sale ascultate, activitatea 
prosperă, fata strálucitóare, mirosul plăcut; afecțiunea te 


i Bahá'ad-Din, la Francesco Gabrieli, Chronique arabes des croi- 
sades..., pp. 116-128. 

liniştea, autoritatea te speria. Pământul pe care călca ra- 
dia de lumină, virtuțile sale de parfum; mâna sa se pre- 
lungea în apele libertăţii, pentru a deschide cărțile pline 
de daruri; dosul mâinii sale era gibla reconcilierii, pal- 
ma sa Kaaba speranţei. Victoria i-a fost primită, şi tro- 
nul îi părea înconjurat de lumina lunii. În jurul său stă- 
teau interpreţii Coranului, care citeau şi-şi ofereau păre- 
rile indreptátite [...]. Această veste zbura şi exalta până 
la Rayy si la conversaţia vesperală de la Samarcand (Jo- 
curi de cuvinte greu de tradus; sensul ar fi cá vestea cea 
nouă a ajuns şi a bucurat pe cei din Persia şi Asia cen- 
trală musulmană) [...]. Provinciile Islamului s-au îmbră- 
cat în podoaba sărbătorii pentru cucerirea Ierusalimului, 
ale cărui merite au fost amintite şi pe care fiecare om era 
chemat să le vadă.” 

După încheierea operațiunilor militare şi predarea ora- 
şului, cronicarii arabi continuă descrierea: „Când Ieru- 
salimul a fost purificat de mirosul dezgustător al franci- 
lor şi şi-a dat jos îmbrăcămintea degradantă pentru costu- 
mul de onoare, creştinii, după ce au plătit suma convenită, 
au refuzat să părăsească oraşul şi s-au rugat să li se per- 
mită să rămână fără a fi agresati. Ei şi-au împărțit efortul 
Şi serviciile, acceptând cu disciplină şi bunăvoință toate 
obligaţiile care le-au fost impuse. Ei au plătit impozitul 
stabilit şi au rămas linigtiti in fata celor care-i invinseserá, 
chiar şi atunci când asuprirea crescuse. Ei au fost reduşi la 
stadiul de tributari şi au apelat la protecţie (a statului mu- 
sulman). Ei erau servitori şi lucrători la muncile oraşului, 
iar această ultimă încercare o considerau ca pe un dar.'? 

! [mád ad-Din, la Francesco Gabrieli, Chronique arabes des croi- 


sades..., pp. 186-187. 
? Ibidem, p. 189. 

După ce monarhia latină de la Ierusalim a fost în- 
frântă, cea de-a treia cruciadă a intervenit pentru a cir- 
cumscrie ofensiva musulmană si a întări fragilele state 
creştine ale litoralului. O figură emblematică a acestei 
perioade a fost Conrad de Monferrrat, salvatorul Tyru- 
lui, adevăratul iniţiator al celei de a treia cruciade şi cel 
care, alături de Richard Inimă de Leu, a impresionat pe 
cronicarii musulmani ai acestei perioade. Unul dintre 
aceştia, Ibn al-Athir, povesteşte cum Conrad soseşte la 
Tyr în circumstanţe dramatice şi îi reproşează lui Sa- 
ladin că nu a asediat oraşul cu mai multă energie, eli- 
berarea Tyrului fiind condiţia şi preludiul reîntoarcerii 
creştinilor şi a asediului Acrei. Nerăbdarea lui Saladin 
este subliniată astfel: „Văzând că problema cu Tyrul 
continua să dureze, Saladin s-a retras. Acesta era obice- 
iul lui: când un loc rezista pentru mult timp, el abandona 
asediul şi se retrăgea. De-a lungul anului el nu s-a oprit 
de multe ori în fața unui oraş [...]. Când luptătorii săi şi 
el au văzut rezistența Tyrului, au obosit şi au ales să ple- 
ce. În rest, în problema Tyrului greşeala era numai a lui 
Saladin, care a lăsat uşor forţa francilor, care au sporit 
în oameni si bani împreună cu oamenii din Ierusalim, 
Acra, Ascalon şi alte locuri pe care le-am amintit: Sala- 
din i-a lăsat să plece liberi şi i-a trimis la Tyr, unde s-au 
alăturat cavalerilor franci de pe litoral, negustorilor şi 
altora ca aceştia [...]. Astfel Saladin a fost constrâns să 
plece şi s-a îndepărtat de Tyr la sfârşitul shawwâl (de- 
cembrie): la începutul lui ianüarie-el era la Acra, unde a 
permis armatei să revină acâsă pentru a se odihni în tim- 
pul iernii Şi a se pregăti din nou în primăvară. Contin- 
gentele din Orient, Mossul etc. au plecat, ca şi cele din 

Egipt şi din Siria; gărzile de corp ale sultanului au rămas 
la Acra. El locuia în cetate şi a încredinţat conducerea 
lui Izz ad-Din Jurdik, unul dintre marii mameluci ai lui 
Nûr ad-Din, un om credincios, valoros, cu o perfectă co- 
rectitudine a vietii."! 

În privinţa tratativelor de pace sau mai exact a armis- 
titiului conform concepţiei musulmane despre războiul 
sfânt, ele au durat aproape un an. Toată această perioadă 
a cunoscut jocuri diplomatice complexe, care s-au in- 
tersectat cu proiectele matrimoniale ale lui Richard al 
Angliei, cu schimburi cordiale şi cavalereşti cu Saladin 
Şi fapte de arme: Ascalon, Jaffa, Arsüf. Cruzimii franci- 
lor faţă de prizonierii din Acra, Saladin i-a răspuns cu 
aceeaşi atitudine. În cele din urmă, s-a ajuns la acordul 
de pace din septembrie 1192, defavorabil musulmanilor, 
în ciuda marilor victorii obţinute în 1187, iar acceptul 
dat de Saladin era o consecinţă a presiunii puse pe arma- 
ta sa obosită şi nedisciplinată. Obiectivul fusese aproape 
atins, dar respingerea francilor spre mare s-a realizat de- 
plin un secol mai târziu. Convorbirile din timpul tratati- 
velor de pace sunt menţionate în principalele surse, care 
provin de la Bahá'ad-Din şi Imád ad-Din. „Pe 26 rama- 
dan (17 octombrie 1191) era rándul lui Malik al-Adil sá 
fie in avanposturi; regele Angliei i-a cerut sá-i trimitá 
un mesager. El l-a desemnat pentru aceastá sarciná pe 
secretarul sáu şi omul de încredere Ibn an-Nahhâl, un 
tânăr care a venit la Richard la Yazür, unde regele avea 
o puternică trupă. Acesta a vorbit despre problema pă- 
cii şi i-a spus: «Eu nu-mi retrag promisiunea pe care am 
făcut-o prietenului şi fratelui meu» [...]. El i-a dat şi un 


! [bn al-Athir, op. cit., pp. 205 şi 207. 


356 PR. PROF. DR. EMANOIL BÁBUS 


bilet pentru sultan cu acest conţinut: «Te salut şi iti spun 
că musulmanii şi francii sunt obosiţi, că țara este ruina- 
tă, că au fost sacrificate de ambele părţi vieţi şi bunuri. 
Pe viitor este timpul să încheiem. Singurele puncte în 
litigiu sunt Ierusalimul, Crucea şi teritoriul. Ierusalimul 
este pentru noi un obiectiv de credinţă, la care nu putem 
renunţa, chiar dacă am fi reduşi la un singur om. Terito- 
riul trebuie să ne fie dat până dincolo de Iordan. Crucea 
nu este pentru voi decât o bucată de lemn fără valoare, 
în timp ce pentru noi este de foarte mare valoare; sulta- 
nul să ne-o dea, şi noi vom face pace; atunci ne putem 
odihni după neîntrerupte eforturi» [...]. Acestea au fost 
propunerile aduse de al-Adil, din partea regelui Angliei. 
Luând cunoştinţă, al-Adil isi imagina că aceste propu- 
neri erau rezonabile şi realizabile [...]. Dacă el (sultanul) 
le găsea avantajoase pentru musulmani, noi trebuia să 
mărturisim că au fost aprobate şi autorizate negocierile; 
dacă erau respinse, atestăm că tratativele de pace erau în 
această situaţie şi că sultanul nu crede că pot fi finaliza- 
te [...]. Seara a sosit un trimis al regelui Angliei, fiul lui 
Honfroy, unul dintre marii şefi şi suverani franci, însoțiți 
de un bătrân despre care se spunea că avea 120 de ani. 
Sultanul l-a acceptat în prezenţa sa şi a ascultat ce avea 
de zis. Mesajul său era următorul: «Iată cuvintele rege- 
lui: tin la prietenia ta şi la afecțiunea ta. Ai spus că vei 
da teritoriile litoralului fratelui tău, iar eu vreau să fii ju- 
decător între mine şi el pentru a ne împărți pământuri- 
le. Dar ne trebuie un sprijiit là Ierusalim. As vrea ca tu 
să faci împărţirea de-o níanierí-care să nu atragă deza- 
probarea musulmanilor. tici asupra mea din partea fran- 
cilor» [...]. Sultanul i-a răspuns imediat prin frumoase 

promisiuni şi i-a permis să plece imediat, dar a rămas 
impresionat de acest mesaj. El a trimis pe cineva care să 
se informeze asupra problemei prizonierilor, care erau 
separati, despre care nu se vorbea în tratativele de pace. 
«Dacă trebuie să avem pace, spune el (se pare că subiec- 
tul era trimisul regelui Angliei, dar putea fi chiar şi Sa- 
ladin), va fi una generală; şi dacă nu va fi pace, nu vom 
ajunge la rezolvarea problemei prizonierilor.» Scopul 
lui Saladin era de a submina propunerile de bază ale pă- 
cii care îi erau propuse. La sfârşitul audienței, când fran- 
cii au plecat, el mi s-a adresat în aceşti termeni: «Chiar 
şi atunci când vom încheia pacea cu ei, nimeni nu ne 
va garanta un eventual atac prin trădare. Dacă voi mu- 
ri, nu veţi putea aduna toate armatele, iar francii vor fi 
întăriți. Este mai bine să nu oprim războiul sfânt, atât cât 
noi nu îi vom respinge de pe litoral.» Aceasta era păre- 
rea lui, şi nu s-a pliat păcii decât sub efectul presiunilor 
externe.” 

La puţin timp după semnarea armistiţiului cu francii, 
boala şi moartea lui Saladin au făcut să dispară de pe 
scena istoriei cruciadelor o personalitate excepţională 
omagiată atât în Orient, cât şi în Occident. 

Ayyubizii, conduşi de Al-Adil şi Al-Kâmil, prin di- 
plomatie şi arme au reuşit să menţină un echilibru fra- 
gil timp de o jumătate de secol: au respins cruciada a 
cincea, au ţinut în sah pe Frederic al II-lea, fără a pu- 
tea declanşa o contraofensivă eficace împotriva statelor 
creştine de pe litoral, care vor rezista până la sosirea sul- 
tanilor mameluci.? Când cruciada a patra a fost deturna- 


! Bahá'ad-Din, op. cit., pp. 253, 255 şi 256. 
? Sclavi turci care proveneau din Rusia meridională si Caucaz. În 
secolul al XIII-lea ei vor lua locul ayyubizilor din Egipt. 

tá spre Constantinopol (1203), Islamul se afla incá in- 
tr-o perioadă de armistițiu, care i-a permis lui al-Malik 
să consolideze moştenirea fratelui său Saladin şi să or- 
ganizeze posesiunile ayyubide din Mesopotamia şi până 
în Egipt. Noua ofensivă cruciată avea însă ca obiectiv 
Egiptul, inima rezistenţei musulmane, înaintea afirmării 
puterii mongole. Intuiţia cronicarului Ibn al-Athir l-a fă- 
cut să înțeleagă foarte bine această dublă ameninţare. El 
o evidenţiază în descrierea dramatică a celei de a cincea 
cruciade, regrupând într-o singură descriere cei patru 
ani de campanie în Egipt (1217-1221). „De la începu- 
tul şi până la sfârşitul acestui episod, au trecut patru ani, 
lună după lună. Vorbim aici (1217) pentru că în acest an 
francii Şi-au făcut apariţia, şi noi oferim o descriere con- 
tinuă, pentru că diferitele faze s-au desfăşurat sub o for- 
mă ordonată. Deci spunem că în acel an trupele întărite 
ale francilor au sosit pe mare, de la Roma şi din alte țări 
ale Occidentului şi din nord, toate organizate de dom- 
nul Romei (papa), care la ei are un rang înalt, încât ni- 
meni nu îndrăzneşte să nu-i respecte ordinele. El a făcut 
ca aceste state să plece înarmate conduse de franci, şi a 
ordonat celorlalți regi franci să meargă personal sau să 
trimită armată. Ei au ascultat şi s-au concentrat la Acra, 
pe litoralul Siriei (cu regii Jean de Brienne, Andrei al 
II-lea al Ungariei, Hugues de Lusignan, rege al Ciprului 
etc.) [...]. Lumea musulmană întreagă se găsea în acel 
moment invadată de Occident: în Orient tătarii intrau 
în provinciile Irakului, Azerbadțanului, Arranului etc., 
cum spunem, dacă aga Îi place hti Dumnezeu; din Occi- 
dent soseau francii, caré au luat un oras precum Damie- 
ta în Egipt, din cauza lipsei de fortificaţii; toată lumea 

era cuprinsă de frică in fata acestor invazii şi se pregătea 
zi şi noapte pentru un dezastru.”! 

Aceste două secole de confruntări intense, care inte- 
resează atât destinul creştinătăţii latine şi bizantine, cât 
şi pe cel al Islamului, sunt reflectate de istoricii musul- 
mani. Invazia francilor’, ruinele, masacrele şi pierderi- 
le pe care le-au provocat Islamului, rezistenţa acestu- 
ia până la victorie nu au constituit un subiect izolat în 
cadrul cronicilor musulmane, un fel de monografie, ci 
evenimentele au fost plasate într-un cadru convenţional. 
Un exemplu tulburător este cel al cuceririi cetății Ma- 
ara, aflată la trei zile de mers spre nord-vest de Antiohia. 
În primele luni ale anului 1098, locuitorii acestei cetăți 
urmăreau cu nelinişte bătălia pentru Antiohia. Temerile 
s-au adeverit atunci când mii de luptători franci au în- 
cercuit oraşul. Maara nu avea armată, dar a reuşit să re- 
ziste câteva luni, până pe 11 decembrie 1098, când este 
cucerită şi urmează un adevărat carnagiu timp de trei zi- 
le, francii omorând peste 100000 de oameni nevinovaţi. 
Cronicarul Usama ibn Mungidh, născut în acele timpuri, 
scria mai târziu: „Toţi cei care s-au interesat de franci au 
văzut în ei nişte bestii care au superioritatea curajului şi 
ardorii în luptă, de nimic altceva, aşa cum animalele au 
superioritatea forței şi agresivităţii.” Părerea sa este lip- 
sită de complezentá şi rezumă foarte bine impresia pro- 
dusă de franci la sosirea lor în Siria: un amestec de tea- 
mă şi dispreţ, uşor de înţeles din partea unei naţiuni care 
pentru moment îşi pierduse combativitatea. La aceasta 
se adaugă gestul final: foametea care a cuprins armata 

! [bn al-Athir, op. cit., pp. 282 şi 286. 


? De la numele de franci, atribuit de musulmani crestinilor latini 
pentru a-i diferenţia de rumi, adică de bizantini. 


360 PR. PROF. DR. EMANOIL BÁBUS 


latinilor şi i-a împins spre cruda necesitate de a se hră- 
ni cu cadavrele sarazinilor. Putem vorbi despre caniba- 
lism impus de anumite nevoi fiziologice sau chiar şi de 
fanatism? Totul pare ireal, dar mărturiile sunt cutremu- 
rătoare pentru că descriu fapte şi o atmosferă morbidă. 
În acest sens ne-a rămas fraza cronicarului franc Albert 
d'Aix, care a participat personal la bătălia de la Maara: 
„Ai nostri nu mâncau numai turcii şi sarazinii omorâţi, 
ci şi câinii.”! Acest episod a contribuit la adâncirea pră- 
pastiei dintre arabi şi franci, amintit şi astăzi în discursul 
de propagandă al radicalismului islamic. De aceea, cu- 
vintele poetului arab Ala al-Maari, liber-cugetător, mort 
în 1057 şi originar din Maara, par premonitorii: 

„Locuitorii pământului se împart în două: 

Cei care au un creier, dar nu au religie, 

Si cei care au o religie, dar nu au creier.”? 

După patruzeci de ani de la moartea sa, fanatismul 
venit de departe avea să-i dea dreptate şi pesimismului 
său legendar: 

„Destinul ne sfărâmă ca şi cum am fi de sticlă, 

Iar cioburile noastre nu se mai lipesc la loc 

niciodată.” 


Nu vom găsi în istoriografia musulmană o istorie ex- 
clusivistă a războaielor împotriva francilor, lipsa fiind 
compensată prin recompunerea ideilor, prin confrunta- 
rea şi analiza materialelor diverselor tipuri de lucrări is- 
torice aparținând acestei perioade. Foarte rar pot fi întâl- 
nite discuţii sau analize cü privire la obiectivele de răz- 

! Amin Maalouf, op. cit., p. 49. E 


? Ibidem, p. 47. 
3 Dbidem. 

boi ale adversarilor, cu excepţia tratativelor de pace din 
timpul celei de a treia cruciade. 

Prezenţa celui necredincios, înarmat pe teritoriul mu- 
sulman, este o evidenţă căreia îi poti răspunde tot prin 
arme; un bun musulman are dreptul teoretic şi datoria 
să acţioneze înarmat în teritoriul necredincioşilor până 
la exterminare, supunere şi chiar convertire la adevăra- 
ta credință. De aceea, cu francii şi cu necredincioşii se 
poate vorbi numai despre un armistițiu tranzitoriu, im- 
pus de o anumită necesitate, celebru fiind cel din 1192, 
amintit deja, între Richard Inimă de Leu şi Saladin, dis- 
cutat chiar în tabăra musulmană. 

În afara armistițiului, în secolul al XII-lea asistăm si la 
situații de „alianţe nefireşti” între musulmani şi creştini, 
împotriva coreligionarilor unora sau altora: „Atunci au 
încheiat cu francii un acord pentru o acţiune comună, 
o asistență şi o participare la rezistența împotriva lui 
(Zinki), în aşa fel încât să fie deviat de la scopul său. O 
convenţie a fost încheiată în acest sens cu un jurământ 
Şi garanţia executării promisiunilor făcute; pentru aceas- 
ta francii au cerut o sumă de bani determinată pentru a-i 
ajuta si a le da forţa în vederea realizării planurilor lor...” 
De aceea, putem spune că iniţiativele de pace nu au fost 
subiectul preferat pentru istoricii musulmani, cruciadele 
fiind de fapt o suită de întâlniri armate, o serie nesfârşită, 
adesea monotonă, de războaie, asedii şi incursiuni. 

Cuvinte precum „a omori”, „a prăda”, „a devasta” 
sunt cel mai adesea folosite în descrierea războaielor 

! Este vorba despre scandalul provocat de alianța compatriotilor săi 
din Damasc cu francii împotriva invaziei lui Zinki din 1140. Vezi Ibn 


al-Qalânisi, la Francesco Gabrieli, Chronique arabes des croisades..., 
p.71. 

sfinte din această perioadă. Practic numai spaţiul de des- 
făşurare a conflictului se schimbă, în rest masacre, jafuri 
şi incendii, descrise prin cuvintele menţionate mai sus. 
Chiar şi în cazul celei de-a treia cruciade, când se în- 
tâlnesc două personalităţi, iar acţiunea de luptă capătă 
o dezvoltare amplă şi dramatică, monotonia cronicilor 
militare se menţine. 

În descrierea bătăliei de la Tiberiada, au loc schim- 
buri violente sub zidurile Acrei, marşuri împotriva lui 
Saladin, totul transformat într-o adevărată epopee religi- 
oasă: „Saladin a invadat Tiberiada cu cei mai apropiaţi 
oameni ai săi. El a avansat cu infanteriştii, genişti, oa- 
meni din Khorasan şi artilerişti, el a înconjurat zidurile 
Şi a început să demoleze clădirile, aruncând-se în seri- 
oase asalturi, fără a neglija lupta corp la corp. În acea zi 
de joi, el se găsea în fruntea armatei. Geniştii au minat 
un bastion pe care l-au demolat şi l-au slăbit; apoi l-au 
escaladat şi l-au cucerit. A venit noaptea, anunțând zorii 
victoriei şi adunând pentru adversar noaptea necazuri- 
lor. Citadela, în care se închisese contesa Tiberiadei cu 
copiii săi, continua să reziste. Când contele a aflat de că- 
derea oraşului şi a regiunii, a fost consternat, şi-a pier- 
dut curajul si s-a predat total în mâinile francilor. «Înce- 
pând de astăzi, a zis el, nu mai putem rămâne nemiscati, 
trebuie să respingem, cu orice preţ, duşmanul. Odată cu 
Tiberiada a căzut întreaga regiune, au fost pierdute toate 
bunurile, cele moştenite sau cele obținute recent. Nu mă 
pot nici resemna, nici face-fatá singur impotriva ráului.» 
Regele a încheiat cu el caliantá;nu a căutat să obţină 
profit, dar i-a arătat, fără:ipocrizie, afecţiune sinceră şi 
nedisimulată şi l-a susținut prieteneşte. I-a făcut promi- 

siuni şi, fără să mai zică de două ori, s-a pus în mişcare 
cu armata sa, cu vederea şi cu auzul său, dragoni şi de- 
moni, sălbăticiile şi lupii săi, fideli partizani ai greselii 
si relei sale conduite. Pământul se cutremura sub marșul 
lor, praful acoperea cerul. Era vineri, 24 rabi, cánd ei au 
lansat cele mai bune trupe ale lor, deja pregátite pentru 
asalt, debordánd si inconjuránd apárarea noastrá avan- 
sată, aprinzând focul războiului, răspunzând chemării 
de răzbunare pentru eliberarea caselor lor. Când vestea a 
fost confirmată, sultanul se felicită şi se bucură de avan- 
sarea lor. «Obiectivul nostru s-a realizat, a spus el, ce- 
rerea noastră a fost ascultată, ni s-a întâmplat ce ne-am 
dorit. Mulţumim lui Dumnezeu! Vom avea în continua- 
re şansa de partea noastră, o sabie ascuţită, de valoare 
eroică, şi o victorie rapidă. Dacă îi batem, îi omorâm şi 
le capturăm ceea ce merită, Tiberiada şi litoralul vor ră- 
mâne fără forte de apărare si cucerire»."! 

Interesante au fost şi tratativele de pace, cu armistifii, 
uneori confuze si contradictorii, fárá pástrarea textului 
final, aga cum avem pentru perioada anterioará, dar cu 
formule de jurământ, interesante de ambele părţi: 

„Prin Allah, prin Allah, prin Allah, în numele lui Al- 
lah, al lui Allah, al lui Allah luând martor pe Allah, Al- 
lah, Allah, marele si veşnicul, autorul binelui şi răului, 
care pedepseşte si răsplăteşte, care cunoaşte aparențele 
Şi le ascunde, tainele, şi le face văzute, îngăduitor şi mi- 
lostiv; prin Coran, prin cel care l-a descoperit, Maho- 
med, fiul lui Abdallah, pe care Dumnezeu îl salvează şi 
îl binecuvântează, prin tot ceea ce este spus despre el, 
capitol cu capitol, verset cu verset, prin luna Ramada- 


! [mád ad-Din, op. cit., pp. 157-158. 

nului, eu má angajez să respect acest armistițiu fericit 
încheiat între mine şi regatul Acrei şi marii stăpâni de 
acolo, armistițiu care priveşte Acra, Athlith şi Sidonul 
cu teritoriile din jur. Durata armistiţiului va fi de zece 
ani, zece luni, zece zile şi zece ore, începând de joi cinci 
rabi I al anului hegirei 682. Eu voi respecta armistițiul 
de la început până la sfârşit, voi menţine şi respecta toa- 
te condiţiile care sunt exprimate, stabilite conform nor- 
melor sale până la expirarea timpului care le prevede. 
Nu voi discuta nici asupra principiului, nici asupra vreu- 
nui termen şi nu voi căuta puncte de consultaţii juridice 
pentru a le anula, atâta timp cât autorităţile de la Acra, 
Athlith şi Sidon, adică regentul regatului de la Acra, ma- 
re conducător al Templului si cel al Spitalului, trimisul 
marelui stăpân al Spitalului teutonic, fie cei care sunt 
acum în funcție, fie cei care vor urma la regența rega- 
tului şi în fruntea ordinelor din regatul de mai sus, vor 
ține jurământul depus acum în fața mea, a fiului meu 
al-Malik as-Sâlih şi celorlalţi fii ai mei, pentru stabilita- 
tea armistiţiului pe care l-a redactat, aplicând condiţiile 
prezentate până la data expirării şi ţinând regulile sale. 
Dacă n-aş respecta acest jurământ, atunci voi fi obligat 
să merg de treizeci de ori în pelerinaj, cu capul şi picioa- 
rele goale, la casa Domnului, la Mecca, şi să postesc în 
toată această perioadă, cu excepţia zilelor în care acest 
lucru ne este interzis.” După enumerarea altor clauze ale 
jurământului, el concluzionează: „Și Allah este garantul 
a ceea ce am spus aici.”! _.. 


! [bn al-Furát, la Francesco Gabrieli, Chronique arabes des croi- 
sades..., pp. 362-363. Acest jurământ a fost încheiat de sultanatul de 
Qalawáün, care s-a remarcat în discuţiile cu ceea ce mai rămăsese din 
satele latine din Siria, prin tratatele încheiate cu Templieri, la Acra, şi 

Formula de jurământ a francilor era următoarea: 

„Prin Dumnezeu, prin Dumnezeu, prin Dumnezeu, 
în numele lui Dumnezeu, a lui Dumnezeu, a lui Dumne- 
zeu, ca martor al lui Dumnezeu, Dumnezeu, Dumnezeu, 
prin Mesia, Mesia, Mesia, prin Cruce, Cruce, Cruce, 
prin cele Trei persoane ale unei singure fiinţe, numite Ta- 
tăl, Fiul şi Duhul Sfânt şi formând un Dumnezeu Unic; 
prin Dumnezeirea venerată locuind în Augusta Umani- 
tate, prin curăţenia Evangheliei şi prin ce conţine, prin 
cele patru Evanghelii transmise de Matei, Marcu, Luca 
şi Ioan, prin rugăciunile şi binecuvântările lor; prin cei 
doisprezece apostoli şi şaptezeci şi doi de ucenici şi cei 
trei sute optsprezece (părinţii de la Niceea) uniti in Bise- 
rică; prin Vocea care coboară din cer pe fluviul Iordanu- 
lui şi întoarce valurile; prin Dumnezeu Care a descoperit 
Evanghelia lui lisus, Fiul Mariei, Duhul şi Cuvântul lui 
Dumnezeu, prin Fecioara Sfântă, Maria, mama Luminii, 
prin loan Botezătorul; prin Sfintele Marta şi Maria; prin 
Postul Mare; prin credința mea, prin Dumnezeul pe Ca- 
re-L ador, prin dogmele creştine în care cred şi prin toa- 
te ce mi-au fost date de părinţi şi prin preoţii care m-au 
botezat. Începând cu acest moment si de la această oră, 
îmi dedic întreaga mea intenţie şi intima voinţă să fin, 
cu privire la sultanul al-Mansur, a fiului său al-Malik 
as-Sâlih şi a fiilor lor, toate angajamentele amintite în 
acest fericit armistițiu, prin care s-a încheiat pacea, va- 
labilă în regatul Acrei, Sidonului, Athlith si în teritori- 
ile care le aparţin, incluse şi amintite în acest armistițiu. 
Durata armistiţiului va fi de zece ani întregi, zece luni, 
cu Margueritte de Tyr. După căderea orașului Tripoli din 1289, francii 


mai aveau numai teritoriul din jurul cetăţii Acra si câteva orășele de-a 
lungul litoralului. 

zece zile, zece ore, din luna de hazirân a anului 1594 a 
lui Alexandru, fiul lui Filip Grecul. Voi pune în practică 
toate prevederile enunțate, una câte una, şi mă angajez 
să observ toate clauzele cuprinse în amintitul armistițiu 
până la expirare. Prin Dumnezeu, Dumnezeu, Dumne- 
zeu, prin Mesia, prin Cruce şi prin credința mea, nu voi 
provoca pierderi, nici tulburări cuiva din Statele Sulta- 
nului şi fiilor săi, nici popoarelor lor, nici celor dintre 
ei care vin din ţări acoperite prin acest armistițiu, atât 
persoanelor, cât şi bunurilor acestora. Prin Dumnezeu, 
prin credința mea si a Celui pe Care Îl ador, voi urma, 
în respectarea loială a pactului armistiţiului, în prietenia 
sinceră, în protejarea populației musulmane si a celor 
care vor veni momentan în Statele Sultanului, drumul 
unui franc aliat care se angajează să evite orice jigni- 
re şi act ostil cu privire la persoane şi bunuri. Mă anga- 
jez să respect toate prevederile acestui armistițiu până 
la termen, atâta timp cât şi al-Malik al-Mansur va ţine 
jurământul depus cu privire la acest armistițiu. Voi res- 
pecta întocmai jurământul meu şi nu voi face excepție 
la nici o parte din el, cu intenţia de a nu-l respecta. Da- 
că voi contraveni si viola acest jurământ, să fiu exclus 
din religia mea, din credința mea şi a lui Dumnezeu pe 
Care-L ador; voi fi obligat să fac treizeci de pelerina- 
je la Ierusalim, cu capul şi picioarele goale; va trebui 
să eliberez mii de prizonieri musulmani din închisorile 
france şi voi fi separat de Dumnezeirea mea coborâtă în 
Umanitate. Acesta este jurământul meu, al meu Untel!. 
Voința mea în toate estâ-aceeaşi-ca a sultanului al-Ma- 
lik al-Mansur şi a fiului-său al-Malik as-Sâlih, şi a ce- 


! Untel era denumirea în turcă a celui care face jurământul. 

lor care în numele meu jură pentru acest armistițiu în 
fata lor şi pe nobila Evanghelie. Eu nu am decât această 
voinţă. Si Dumnezeu şi Mesia să garanteze ceea ce am 
spus aici.”! Aşadar, în perioada desfăşurării cruciadelor 
asistăm la un conflict permanent, întrerupt de perioade 
de armistitii fragile, chiar dacă angajamentele luate de 
liderii ambelor tabere păreau ferme, întărite şi de adevă- 
rate mărturisiri de credință. 

În descrierile cronicarilor musulmani apare o oare- 
care monotonie mai ales în contextul în care ei nu ma- 
nifestă nici un interes pentru felul în care statele france 
erau organizate sau despre viaţa lor economică, socială 
şi culturală. Cele două societăţi, creştină şi musulmană, 
au rămas fiecare în sfera lor, contactele fiind episodice 
şi limitate. Cauzele invocate pot fi diverse pentru expli- 
carea acestei deficienţe. Poporul franc, minoritar şi ne- 
educat, poate că se temea de o eventuală asimilare dacă 
s-ar fi deschis culturii majorităţii musulmane sau chiar 
creştinilor bizantini. Contextul războiului sfânt, persis- 
tent timp de două secole de ocupaţie, făcea ca celălalt să 
fie privit ca un duşman permanent. Mai mult decât atât, 
musulmanii vorbesc constant despre superioritatea cul- 
turii şi a moravurilor lor, care îi impresiona pe adver- 
sari. Astfel, istoricii epocii lui Saladin vorbesc despre 
un anume Arnân, principe de Shagif, care vorbea araba 
Şi se interesa de literatura şi de dreptul musulman, chiar 
dacă folosea cunoştinţele sale pentru a încerca să-şi pă- 
călească adversarul. 

Un interes timid pentru viața, moravurile şi ideile ad- 
versarului putem sesiza în autobiografia lui Usama ibn 


! [bn al-Furát, op. cit., pp. 363-364. 

Mungidh, emir de Shaizar, un bărbat cultivat, care a tră- 
it în primul secol al cruciadelor. În Memoriile sale, pline 
de anecdote şi referinţe istorice, abundă şi fragmentele 
în care el intră în contact cu francii, fie pe timp de pa- 
ce, fie pe timp de război, şi în care manifestă ostilitate, 
curiozitate şi chiar simpatie: „La franci — Dumnezeu ii 
condamnă la infern! — nu este virtute umană care să fie 
apreciată în afară de valoarea războinică; nimeni de la ei 
nu are rang sau prerogative în afara cavalerilor, singure- 
le persoane care sunt apreciate. Ei sunt cei care dau or- 
dine, care judecă şi condamnă. Am vrut odată să dezbat 
o judecată cu ei, în privinţa unui animal descoperit în- 
tr-o pădure de către seniorul de Baniyâ, într-o perioadă 
în care noi eram în pace cu ei şi când mă găseam la Da- 
masc. Am spus atunci regelui Fulk, fiul lui Fulk (regele 
Ierusalimului între 1131-1143): 

— Acest om ne-a atacat şi ne-a luat animalele; era în 
perioada în care aveau pui; ei le-au luat, dar puii au mu- 
rit şi ni le-au dat înapoi după ce le-au folosit. 

Regele a zis atunci la şase sau şapte cavaleri: 

— Să mergem să pronunfám sentinţa în privinţa aces- 
tei probleme! 

Ei au ieşit din sala de audienţe, s-au retras şi au dis- 
cutat până au căzut de acord. Ei au revenit pe lângă re- 
ge şi au zis: 

— Noi am hotărât că seniorul de Baniyâs trebuie să 
plătească amenda, şi acesta m-a rugat atât de mult, încât 
am acceptat de la el patru sute de dinari. Odată ce cavale- 
rii au dat sentinţa, ea nu maï putea'fi modificată, nici anu- 
lată de rege sau de alt conducător, atât de important este 
cavalerul pentru ei. Regele mi-a spus cu acest prilej: 

— Prin credința mea, din pricina ta eu am cunoscut 
ieri plăcerea! 

— Dumnezeu a dat plăcerea Majestății Voastre, am rás- 
puns eu, dar cu privire la ce subiect ati cunoscut plăcerea? 

— Mi s-a spus cá eşti un mare cavaler, şi eu nu mă 
gândeam că tu poti fi un om cu cal (în arabă există un 
singur cuvânt atât pentru călăreț, cât şi pentru cavaler). 

— Sire, am răspuns, eu călăresc un cal din rasa țării 
mele. Este adevărat că ei au mai multă admiraţie pentru 
un cavaler înalt şi subțire.” 

Când musulmanul vorbeşte despre creştinism, de- 
spre dogma şi cultul creştin, ni se pune în față o imagi- 
ne deformată, asemenea unei măşti de carnaval atât de 
apropiată în hidoasa sa transformare de imaginea cultu- 
lui şi dogmei islamice. Într-un curios amestec de dog- 
me şi rituri creştine apar informaţii incomplete şi os- 
tile: „Francii au spus atunci: «Acolo vom tăia capete, 
vom închide suflete, vom vărsa sânge.» Ei au continuat 
să se apropie de aparente greşeli cu obiectul lor de cult, 
cu false credinţe îndepărtate de adevăratele demonstraţii 
ale credinţei, şi ziceau: «Noi vom muri pentru apărarea 
mormântului Domnului nostru; noi vom muri, de frică 
că ne abandonează; pentru el noi vom lupta şi vom com- 
bate, şi cum să nu combatem, să nu luptăm, să nu cobo- 
râm în arenă? De ce să ne lăsăm bătuți şi să le permitem 
să recupereze şi să ne ia ceea le-am luat mai înainte?» 
[...] Fiecare era credincios pactului făcut cu Domnul, 
gata să lupte cu răul care îl ameninţa, gata să se vindece 
de angoasa inimii. sale [...]. Tânărul bărbat ardea de fo- 


! Usama, la Francesco Gabrieli, Chronique arabes des croisades..., 
pp. 99-100. 

cul războiului, cel credincios de credința Domnului; ar- 
mata era ca o mare gata să dea pe afară [...].” 

Ambele tabere îşi plătesc cu aceeaşi măsură, iar 
cruciații nu au făcut eforturi mari pentru a face cunos- 
cută şi apreciată credinţa lor nici musulmanilor, nici 
creştinilor bizantini. Un caz aparte, de interes pentru 
musulmani, este Guillaume de Tyr, care a învăţat araba 
ŞI a scris, pornind de la sursele arabe, o istorie a Orien- 
tului, din păcate pierdută. O asemenea atitudine nu gă- 
sim în cazul musulmanilor: istoricii arabi ai cruciade- 
lor se limitează la descrierea adversarilor şi mai ales la 
rezistența musulmanilor deveniți în viziunea lor princi- 
palii protagonişti ai acestei perioade. 

Am putut observa că în descrieri apar personaje pro- 
videntiale precum Zinki, Nür ad-Din şi Saladin, mari 
promotori ai unificării şi ai contra-cruciadei. Exemplul 
de rezistenţă în fata agresiunii latine îl reprezintă Da- 
mascul din 1148, preluat ulterior de ayyubizi şi de ma- 
meluci, care vor conduce lupta de apărare în locul cali- 
fatului de la Bagdad. 

Dintre toate personajele istorice, amintite în pasaje- 
le cronicarilor musulmani menţionaţi mai sus, am putut 
observa că se distinge net Saladin, admirat chiar şi de 
duşmani: de origine obscură, cu început de carieră des- 
tul de ambiguu şi plin de violențe, el ajunge ulterior să 
întruchipeze forţa şi prestigiul, umanitatea şi cavaleria 
civilizației medievale a Orientului. Portretul creionat de 
Bahá'ad-Din şi Imâd ad-Din este cel al unui principe 
musulman; cu trăsături puternice, -religioase, fascinant 
pentru contemporanii săi, dar şi pentru posteritate. 


! [mâd ad-Din, la Francesco Gabrieli, Chronique arabes des croi- 
sades..., pp. 174-176. 

Scriitorii musulmani nu i-au uitat insá nici pe latini: 
pe inteleptul Balduin al II-lea, curajosul Richard Inimá 
de Leu, energicul Conrad de Montferrat, diplomaticul 
şi ironicul sceptic Frederic al II-lea. Dintre aceştia, Ibn 
al-Qalânisi îl analizează şi îi face un portret destul de am- 
plu lui Balduin al II-lea: „Balduin era un bătrân pe care 
timpul şi necazurile îl cizelaseră. De mai multe ori căzu 
în mâinile musulmanilor şi scăpă graţie unor şiretlicuri 
faimoase. Cu dispariţia sa, francii au pierdut politicianul 
cel mai avizat şi administratorul cel mai competent. Pu- 
terea regală ajunge după aceea la contele de Anjou, re- 
cent sosit din tara lor pe calea apelor. Dar acesta nu era 
sigur de judecata sa şi nici eficace în administrare, atât 
de mult încât pierderea lui Balduin îi aruncă pe franci în 
dezbinare şi dezordine.” Despre Conrad de Monferrrat 
şi cea de-a treia cruciadă, Bahá'ad-Din consemna: „[...] 
marchizul, senior al Tyrului, era unul dintre cei mai sireti 
şi curajoşi dintre franci. Mai întâi lui îi revenea respon- 
sabilitatea să mobilizeze mulțimile (cruciații). El a co- 
mandat o mare pictură care înfățişa Ierusalimul, repre- 
zentând Biserica Învierii, unde ei merg în pelerinaj şi pe 
care o cinstesc mai mult: acolo se găseşte mormântul lui 
Mesia, Care a fost înmormântat după ce a fost răstignit, 
aşa cum pretind ei (musulmanii făceau referire la teori- 
ile dochetiste). Acest mormânt este motivul principal al 
pelerinajului lor; ei cred că focul coboară în fiecare an 
cu ocazia sărbătorilor lor (este ceremonia focului, sâm- 
băta sfântă, pe care o respectau la Sfântul Mormânt şi 
în ultimul secol) [...]. Astfel, el a venit cu multi oameni, 
pe care numai Dumnezeu îi putea număra, printre ca- 


! Amin Maalouf, op. cit., p. 113. 

re şi regele Germaniei (Frederic Barbarossa) şi armata 
sa.”! Despre Richard Inimă de Leu, acelaşi autor spu- 
nea: ,[...] Regele Angliei (Richard Inimă de Leu) era un 
om foarte puternic la ei, de un mare curaj şi cu o inimă 
mare. El a dus mari bătălii şi era puternic în războaie. 
Inferior regelui Franţei prin regat şi rang, îi era superior 
prin bogăţie, prin faimă şi prin curaj în luptă [...].”? De- 
spre Frederic al II-lea, Ibn Wasil spunea: „Frederic care 
era german — germanii sunt unii dintre popoarele france 
— era un viclean şi un rafinat.” 

Toate aceste citate pun în evidenţă abundența de da- 
te cronologice, fără a fi mereu în concordanţă cu sursele 
occidentale, precum şi subiectivitatea în descrierea ad- 
versarului. Sursele musulmane dau dovadă de pragma- 
tism şi de o teologie mecanică fideistă, lipsindu-le poate 
o figură precum cea a lui Guillaume de Tyr, dar prezen- 
tarea cruciadelor rămâne pentru ei un fragment al unei 
experienţe vaste şi al unei descrieri istorice întinse. 


m 


! Bahá'ad-Din, op. cit., pp. 2547235. 
? Ibidem, p. 239. . 
3 [bn Wasil, la Francesco Gabrieli, Chronique arabes des croisa- 
des..., p. 305. 


Cruciada între 
speranță si deznădejde 


În istoria raporturilor dintre Europa şi Orientul Apro- 
piat şi cel Mijlociu, cruciadele au adus multe lucruri 
noi. Printre acestea si atitudinea bizantină față de mu- 
sulmani, uşor enigmatică în viziunea latinilor, un fel de 
alianţă contra naturii, pe care occidentalii o reproşau bi- 
zantinilor, fără a cunoaşte însă istoria acestor legături şi 
fără să înțeleagă că între timp ei deveniseră un pericol 
la fel de mare ca şi turcii. Gestul lui Alexie I din 1110, 
atunci când trimite o delegaţie la Bagdad cu o scrisoare 
prin care invita pe musulmani să se unească pentru a-i 
alunga pe franci din Siria şi a face un front comun pen- 
tru extirparea regatelor latine din Orient, nu făcea de- 
cât să întărească suspiciunea apusenilor. Cu privire la 
acest subiect, Ana Comnena pare discretă, plasând eve- 
nimentul în 1111, după înfrângerea celor din Sultanatul 
de Rum, cărora Alexie le propune o pace generoasă. Cu 
toate acestea, fiica împăratului subliniază două aspec- 
te pe care latinii le considerau inadmisibile: atitudinea 
pacifistă a sultanului, care ar fi recunoscut că „de mul- 

tă vreme voia să vadă domnind pacea între musulmani 
si romei"!, şi mai ales că alianța islamo-bizantiná miza 
pe faptul că împăratul „a ţinut în frâu neamurile barba- 
re, care se agitau în taină de jur-împrejur fără să-și arate 
duşmănia în plină zi, prin demnități si daruri, stávilind 
totodată în fel şi chip avântul celților”.? 

În cei câţiva ani de cruciadă, latinii au reuşit să-şi 
formeze o imagine aproximativă despre bizantini, trans- 
formată în timp în accente caricaturale: bizantinii erau 
complici ai musulmanilor şi chiar apelează la ei pentru 
a-i ataca pe ceilalți creştini. Pentru a înţelege o astfel de 
atitudine, este suficient să ne reamintim ceea ce am afir- 
mat deja cu privire la viziunea diferită asupra războiului 
sfânt. Bizantinii vedeau lucrurile complet diferit față de 
latini, iar noile circumstanţe politico-economice, agre- 
sivitatea cruciadelor nu îi lăsau să vadă altă soluţie de- 
cât o rezistență comună a Islamului şi Orientului creştin. 
Echivocul unei astfel de percepții rămâne partial, feno- 
menul cruciat fiind o nouă etapă a separării dintre ce- 
le două creştinătăţi, pornită la anul fatidic 1054, an pe 
care istoriografia tradițională îl consideră ca cel al ma- 
rii schisme. Pe lângă o astfel de interpretare, acceptată 
adesea fără o critică prealabilă, putem spune că, înainte 
de 1095, jocurile nu erau făcute între Orient şi Occident, 
iar noțiunea de creştinătate unică nu era încă epuizată, 
Chiar dacă putem invoca şi cauze diverse ale unei sepa- 
rări evidente: cauze politice, economice, grave, care au 
condus înainte de prima c cruciadă la adevărate conflicte. 
De aceea, este important. “să deierminăm i în ce măsură 

! /bidem, XIV, III, 7-9, pp. 269-270. 


? Ibidem, XIV, IV, 4, pp. 272-273. Prin celți Ana Comnena îi nu- 
meste destul de des pe franci. 

astfel de disensiuni, care nu au avut legătură cu ideolo- 
gia cruciadei, au putut devia iremediabil practic şi prin- 
cipial o unitate firească. 

Din parcurgerea manualelor de învățământ şi chiar a 
literaturii de specialitate consacrată cruciadelor, scena- 
riul pare de o simplitate evanghelică: Imperiul Bizantin, 
ca şi ceilalţi creştini din Orient, era în momentul predicii 
lui Urban al II-lea în 1095 într-o situaţie critică. Atacu- 
rile turcilor îi determina să ceară printr-un apel disperat 
ajutorul fraţilor din Occident, cruciada fiind practic un 
răspuns natural la o cerere presantá a lui Alexie I Com- 
nenul, formulată de mai multe ori, dar mai ales la con- 
ciliul de la Plaisance din martie 1095. Din această per- 
spectivă, Bizanțul poate fi privit ca fiind unul dintre mo- 
tivele declanşării cruciadelor. Teza tradițională a acestei 
probleme nu tine seama însă de relaţiile turco-bizantine 
din jurul anului 1095, când apelul la cruciadă este deter- 
minat de o situaţie disperată. Criza era gravă, mai ales 
după momentul Mantzikert, între anii 1072 şi 1081, pâ- 
nă la preluarea puterii de către Alexie, când puterea de 
la Constantinopol realizează că pericolul iminent venea 
din partea turcilor. După înfrângerea din 1071, Bizanțul 
condus de Mihail al VII-lea Ducas (1071-1078) nu a cu- 
noscut decât intrigi, revolte, uzurpări în care a fost ne- 
voit să apeleze chiar la turci pentru a-i înfrânge pe pro- 
priii generali sau pe normanzii lui Roussel de Bailleul.! 
Astfel, în 1074, normandul Roussel se sprijină pe ceza- 

! Este vorba de Suleiman, unul dintre fiii lui Qutlumus, văr cu pri- 
mul mare sultan selgiucid Togrul-Beg, cel care a cucerit Bagdadul în 
1055. Cu privire la situaţia complexă din Anatolia şi Nordul Siriei între 


1071 si 1095, vezi Cl. Cohen, „La premiere pénétration turque en Asie 
Mineure”, în Byzantinon, XVIII, 1948, pp. 5-67. 

rul Ioan Ducas, unchiul lui Mihail, pe care-l proclamă 
împărat „deznădăjduit să mai aştepte ajutorul armatelor 
romane, Mihail a intrat în legătură cu turcii şi l-a deter- 
minat pe Artuş, care se afla atunci în provinciile orienta- 
le, să lupte, stimulându-i cu sume de bani şi promisiuni, 
Şi acesta, un general de mare valoare, a mers împotriva 
lor cu forțe considerabile”, ceea ce a condus în final la 
capturarea lui Roussel si a cezarului.! 

Acest tip de ajutor primit în urma unor solicitări din 
partea turcilor devine o inițiativă firească, amintită şi 
în 1078, când acelaşi Mihail, confruntat cu o nouă re- 
voltă din partea generalilor conduşi de Nichifor Bota- 
niates, viitorul său învingător, „fără să cunoască aceas- 
tă opoziţie internă, nu gândea decât la un conflict ex- 
tern şi trimite ambasadori la principele turcilor, al căror 
şef era Soliman, fiul lui Qutlumus, care-l inarma pe Bo- 
taniates. Acordul fiind încheiat, Soliman începe război 
împotriva acestuia din urmă, şi de atunci supraveghea 
drumurile, bloca trecătorile şi pândea forțele şi depla- 
sările lui Botaniates”.? Citatul ne oferă o imagine cla- 
ră a dominaţiei progresive a turcilor în Asia Mică, care 
acționau în numele puterii oficiale.* Această implicare 
constantă în problemele interne bizantine a oferit turci- 
lor posibilitatea creării unui nou sultanat numit de Rum, 
iar conducătorul lui, Suleiman, aflat oficial în slujba im- 
periului, controla un teritoriu foarte întins până la Dar- 
danele. Prezenţa musulmană în acest spaţiu tradițional 

N. Bryennios, Histoire, IL Î7- 18, a şi trad. Paul Gautier, Bru- 
xelles, 1975, p. 179. zt 

? Ibidem, III, 16, p. 241. 


3 CI. Cohen, Orient et Occident au temps des croisades, Paris, 
1983, pp. 22-23. 

bizantin a fost posibilă şi datorită elementelor anarhi- 
ce turceşti, greu de controlat de puterea selgiucidă de 
la Bagdad, turkmeni sau turcomani, care au progre- 
sat rapid. Selgiucizii nu aveau în plan intenţia să atace 
Bizanțul şi încă mai puţin să-l distrugă. În 1055, sulta- 
nii turci deveniți stăpâni la Bagdad, ca nişte buni suniţi, 
urmăreau iniţial anihilarea califatului eretic de la Cai- 
ro, numai că mişcările turcomanilor de la frontiere au 
obligat pe Alp Arslan să intervină măi târziu, împotri- 
va ofensivei bizantine, şi să obțină faimoasa victorie de 
la Mantzikert din 1071. În sprijinul celor amintite, pu- 
tem consemna aici atitudinea lui Alp Arslan față de ba- 
sileu: „Văzându-l pe împăratul romeilor prins, căpete- 
nia oastei vrájmase, în loc să se fălească cu izbânda, a 
părut covârşită de atâta noroc; şi într-atâta a înţeles să-şi 
mărginească biruința, cât nu s-ar fi aşteptat nimeni: mai 
întâi şi-a liniştit prinsul; pe urmă l-a chemat să ia ma- 
sa împreună cu sine, l-a socotit vrednic de cinstire şi i-a 
întocmit gardă; a slobozit pentru el din lanţuri pe cine a 
vrut el, iar pe care-i numea el, îi scăpa de robie, pentru 
ca la sfârşit să-l slobozească din robie şi pe el. Mai apoi, 
încheind cu el o alianţă însoţită de făgăduieli şi jurămin- 
te, l-a trimis înapoi în împărăţia lui în fruntea unui alai 
de însoțitori alcătuit din tot atâția oameni de strajă câţi 
i-ai fi putut dori [...]."! 

Conform acestui fragment preluat de la Mihail Psel- 
los, vedem că nu a fost greşeala sultanului, pentru care 
imperiul de Rum era un fel de entitate veşnică căreia nu 
i se puteau contesta frontierele, că acest suveran pleacă 


! Mihail Psellos, Cronografia, un veac de istorie (976-1077), VII, 
26, ed. Polirom, laşi, 1998, p. 189. 

să-şi recucerească propriul imperiu şi este în final orbit 
şi eliminat de adversarul său Mihail al VII-lea Ducas, 
care ajunge ulterior pe tron. Când ne gândim la ajutorul 
solicitat latinilor de către Alexie I, nu trebuie să uităm 
că în Anatolia el a promovat o politică de mobilitate a 
alianțelor, prin care nu-i dispretuia pe musulmani. Cu 
alte cuvinte, situaţia era atât de încurcată în această regi- 
une, încât guvernul imperial avea dificultăţi constante în 
găsirea unor soluţii rezonabile şi eficiente față de Bag- 
dad. Astfel, atunci când Suleiman cucereşte Antiohia de 
la principele armean Filaret!, el moare în războiul împo- 
triva emirului din Alep, în 1086, iar Alexie optează pen- 
tru regentul Abu'l-Qasim şi nu ia în serios ofertele lui 
Malik-Sah, care după spusele Anei Comnena trimite o 
delegaţie „la împărat, propunându-i alianță printr-o că- 
sătorie, şi i-a făgăduit ca, dacă ajungeau la o înţelegere, 
să-i recheme pe turci din ţinuturile de coastă, să-i înapo- 
ieze cetăţile şi să-i vină în ajutor din tot sufletul”.? 

Din păcate, până la moartea sultanului, basileul nu a 
admis că Bagdadul ar fi putut fi un aliat fidel al Bizan- 
tului. În 1092, el nu înţelegea că Malik-Sah îi propunea 
o nouă alianță matrimonială. Astfel, fiica lui Alexie pre- 
ciza: ,,[...] împăratul, citind scrisoarea sultanului, nu vo- 
ia să dea nicicum atenție celor spuse de el. Si cum ar fi 
putut? Căci fiica împăratului, pe care scrisoarea o cerea 
de soție pentru fiul mai mare al barbarului, ar fi fost cu 
siguranță nenorocită dacă ar fi plecat în Persia să împar- 
tă o coroană mai rea ca orice nenorocire. Dar nici Dum- 
nezeu nu a îngăduit aceasta, nicr împăratul nu se gân- 


! Ana Comnena, op. cit., vol. I, VI, IX, 2, p. 239. 
? Ibidem, VI, IX, 4, vol. I, p. 241. 

dea să facă un asemenea lucru, nici dacă situaţia sa ar 
fi ajuns fără ieşire. Căci, auzind prima dată scrisoarea, 
el şi-a bătut joc de ceva ce voia barbarul, murmurând: 
«Diavolul i-a vârât aceasta în cap»."! Dacă Alexie nu a 
conştientizat oportunitatea, selgiucizii au pus constant 
presiune pe supugii lor, rebelii din Anatolia. De altfel, 
principalul pericol pentru Bizanţ era conjunctura com- 
plexă dintre amenințările locale şi un alt popor turc, pe- 
cenegii, stabiliți între Dunăre şi Balcani, şi care năvălesc 
în Tracia în 1086. Până în 1091, imperiul a fost prins în- 
tre atacurile lor şi blocada maritimă a emirului Smir- 
nei, Tchaka, care parcă relua vechea alianță dintre sa- 
sanizi şi avari, amenințătoare pentru Constantinopol în 
626. În timpul acestei crize atât de grave, contele Robert 
de Flandra trece prin capitala Imperiului Bizantin, etapă 
obligatorie în pelerinajul său către Ierusalim, promițând 
împăratului un ajutor armat. În acelaş timp, Alexie face 
un apel şi la papă, care-l ajută, din păcate prea târziu, cu 
un număr modest de oameni. În ajunul bătăliei de la Le- 
bunion din 29 aprilie 1091, când bizantinii i-au înfrânt 
pe pecenegi, împăratul refuza să negocieze cu adversa- 
rii şi „nu s-a lăsat doborât şi, fără să cedeze, se gândea 
la nenumărate lucruri”.? Dincolo de temerile inevitabile 
înaintea unei bătălii importante, răul a trecut, pecenegii 
au fost înfrânți, iar turcilor nu le rămânea acum decât să 
preia ei ofensiva împotriva Bizanțului. Înainte de moar- 
tea sa, Malik-Sah il eliminá pe Abu'l-Qasim, în timp 
ce in 1093 primul mare sultan de Rum, Kilidj Arslan, îl 
omoară pe Tchaka. Pentru Kilidj Arslan totul trebuia re- 


! Ibidem, VI, XII, 4, vol. I, p. 251. 
? Ibidem, VIII, IV, vol. II, p. 14. 

construit într-o lume haotică, incapabilă să atace eficient 
lumea bizantină. La rândul său, Alexie miza pe o con- 
traofensivă, conform unei scheme tradiționale, folosită 
adesea de predecesorii săi. 

Decalajul dintre programul tradiţional şi mijloacele 
avute la dispoziţie pentru a-l pune în practică era prea 
mare pentru o asemenea iniţiativă, dar teocratia imperi- 
ală, adesea în contratimp cu realitatea, îşi păstra vechile 
pretenţii. Când Alexie porneşte atacul împotriva pece- 
negilor, el le spune ostaşilor săi: „Nu trebuie să ne des- 
curajám la vederea acestei mulţimi de sciți, ci să ne pu- 
nem speranţele în Dumnezeu şi să dăm lupta împotriva 
lor; dacă avem cu toţii acelaşi gând, sunt încredinţat cá 
îi vom bate cu desăvârşire.”! Cu alte cuvinte, în viziunea 
sa, perioada grea dintre 1071 şi 1091 nu a făcut decât să 
aducă imperiul la acele dificultăţi pe care le mai cunos- 
cuse anterior, in 626 sau 717, iar acum, în fata pecene- 
gilor, pronia intervenea din nou. 

Conform celor relatate de Ana Comnena, putem sá 
tragem o concluzie preliminará conform cáreia, in jurul 
anului 1095, Bizanțul nu se mai afla sub nici o amenințare 
evidentă. Tradiţia imperială intactă ne duce cu gândul la 
faptul că Alexie I Comnenul a cerut ajutorul Occidentu- 
lui, rugămintea i-a fost acceptată de Urban al II-lea şi de 
Robert de Flandra, care i-au trimis un mic contingent ce 
s-a asociat în final misiunii providenţiale a cărei titular 
exclusiv era Bizanțul. Astfel era confirmată încă o dată 
acea diferenţiere între bizantini şi latini cu privire la răz- 
boiul sfânt: recuperarea-dm mâinile dușmanului a ceea 
ce-i fusese confiscat se pritea face fără asociere la o astfel 


"Ibidem, VIII, |, 4, vol. II, p. 7. 

de inițiativă venită din Occident. Un adevărat bizantin 
ştia să ceară ajutor din Apus, dar trebuia să folosească cu 
multă precauție motivațiile barbarilor, fără să uite amin- 
tirea loviturilor pe care latinii le dăduseră recent imperiu- 
lui.! În acelaşi an cu greaua pierdere de la Mantzikert, în 
1071, normanzii lui Robert Guiscard au cucerit ultimele 
posesiuni bizantine din Italia, şi tot el, secondat de Bohe- 
mond, în 1081, a debarcat pe coasta epirotă, staționând 
la Dyrrachion mai bine de patru ani, cu intenția afirmată 
de a crea un punct strategic de plecare spre o eventuală 
cucerire a Constantinopolului.? 

Dincolo de speranţe, bănuielile erau mai multe înainte 
de declanşarea cruciadelor. Alexie credea în motivațiile 
religioase ale latinilor, dar îi era greu să uite războaiele 
cu normanzii, vechi de mai bine de zece ani, şi să evi- 
te amalgamul între acele cuceriri şi un pelerinaj masiv 
cu foarte mult armament, care îi tranzita acum impe- 
riul: „Latinii, care, la fel ca Bohemond şi ai săi, tinteau 
de multă vreme spre imperiul romeilor şi voiau să-l cu- 
cerească, pe motiv că ascultau predicile lui Petros, aşa 
cum se spunea, au pus la cale această mare mişcare, 
înşelându-i pe cei mai încrezători şi, prefăcându-se că 
pleacă în expediţie împotriva turcilor pentru a elibera 
Sfântul Mormânt, şi-au vândut moşiile." 

De aceea, speranţa se va transforma în deznădej- 
de, sosirea lui Bohemond la Constantinopol reamin- 

! P. Charanis, „Byzantium, the West and the Origins of the First 
Crusade", in Byzantion, XIX, p. 1949. 

? Goffreo Malaterra, biograful lui Guiscard, afirma că „intenţia era 
să avanseze până la Bizanţ, şi atunci să ia coroana, sceptrul si insemne- 
le imperiale, devenind împărat”. Vezi la Goffreo Malaterra, De Rebus 


Gestis Rogerii Comitis, III, 13, Bologna, 1917. 
3 Ana Comnena, op. cit., X, VI, 7, vol. II, p. 91. 

tind evenimente triste. Dacă este să ne luăm după Ana 
Comnena, Alexie era convins că principele avea planuri 
dușmănoase: „Bohemond a ajuns si el, împreună cu 
ceilalți confi, la Apros; stiindu-se pe sine cá nu e de ori- 
gine nobilă si neavând multe trupe, pentru cá ducea lip- 
să de bani, dar dornic totodată să câştige bunăvoința îm- 
păratului şi să-şi ascundă planurile dugmánoase, a luat-o 
înaintea celorlalți conti şi numai cu zece celți s-a grăbit 
să ajungă în cetatea împărătească. La rândul său, împă- 
ratul, care ştia de uneltirile lui şi îi cunoştea de mult firea 
vicleană şi ascunsă, dorea să stea de vorbă cu el înaintea 
venirii conților, să asculte ce va spune şi să-l convingă 
să treacă marea înaintea sosirii celorlalți, temându-se ca 
el să nu se unească cu cei care veneau şi să nu-și schim- 
be gândurile. Astfel, când Bohemond a sosit, împăratul 
l-a primit zâmbind, s-a interesat cum a călătorit şi l-a în- 
trebat unde îi lăsase pe ceilalți conți.” 

După această dată şi până în vara anului 1098, îm- 
păratul a ajuns să creadă că poate controla cruciada în 
care eşuase perfidia personală a normandului, dar încă 
o dată temerile sale s-au justificat: Bohemond a mane- 
vrat cu multă abilitate campania, mai ales după cuceri- 
rea Antiohiei, transformând-o acum în maşină de răz- 
boi împotriva imperiului. La moartea lui Bohemond din 
1111, urmaşul acestuia, Tancred, ezită să cedeze cetatea 
Bizanțului, iar Ana Comnena ne lámureste asupra moti- 
velor pentru care împăratul îi ajutase pe cruciați si de ce 
acum era dezamăgit şi deznădăjduit: „După moartea lui 
Bohemond, Tancred a păstrat ĵi mână Antiohia, pe ca- 
re o socotea cu totul proprietatea lui, luând-o de sub pu- 


! Ibidem, X, XI, 1, vol. II, p. 109. 

terea împăratului; împăratul se gândea în același timp la 
jurămintele privitoare la această cetate, călcate de bar- 
barii franci, la marile sume de bani pe care le cheltuise, 
la greutăţile nenumărate îndurate pentru a aduce aceste 
mari armate ale Occidentului în Asia, având mereu de a 
face cu oameni foarte plini de ei şi fără respect, la nu- 
meroasele armate ale romeilor pe care le trimisese cu ei 
împotriva turcilor, şi aceasta din două motive: mai în- 
tâi pentru a-i împiedica să cadă pradă săbiilor turceşti 
(căci se îngrijea de aceştia, fiind creştini) şi în al doi- 
lea rând pentru că, aliindu-se cu ai noştri, ei distrugeau 
unele cetăţi ale ismailitilor, dând altele împăraţilor ro- 
meilor potrivit tratatelor, şi întindeau astfel stăpânirea 
romeilor, dar din atâtea suferinţe, trudă şi cheltuieli, el 
nu avusese nici un folos pentru imperiul romeilor, căci 
aceştia păstrau cu dinţii cetatea Antiohiei şi nu ne dă- 
deau celelalte cetăţi; nu putea ingádui defel aceasta şi 
nici nu se putea împiedica, de fapt, să le răspundă cu 
mijloace drastice pentru a pedepsi o purtare atât de neo- 
menească din partea lor."' 

Acest comportament „cavaleresc” a reuşit să creeze 
deja o părere generală despre cruciați. Toate cruciadele 
vor fi văzute de acum înainte ca nişte inițiative armate 
cu un scop precis: sub masca unor călătorii pioase, se 
urmărea răul Bizanțului şi chiar cucerirea lui. Confu- 
zia legată de sinceritatea acestor campanii militare va fi 
amplificată prin gesturi care contraziceau bunele intenţii 
anunţate inițial. Refuzului cedării Antiohiei îi va urma 
în timpul celei de a doua cruciade intervenţia brutală a 
flotei normande condusă de Roger al II-lea asupra coas- 


! Ibidem, XIV, II, 1, vol. II, p. 258. 

tei bizantine sau cuceririle trupelor franco-germane îl 
puneau în dificultate pe Manuel Comnenul, care trebuia 
să le gestioneze cu abilitate. Evenimentele declanşate de 
latini erau rezultatul unor politici personale, care se în- 
cadrau într-un plan mai amplu al Occidentului. De aici 
şi confuzia între război sfânt şi brutalitatea cuceririlor. 
Nu degeaba venirea armatelor cruciate era însoțită de 
zborul lácustelor: ,[...] înaintea fiecăreia din armatele 
lor venea un nor de lăcuste, aşa cum am spus. Astfel cu 
toții, văzând aceasta de mai multe ori, şi-au dat seama 
că aceste lăcuste anunțau apropierea trupelor france.” 
Este absurd de crezut că în 1098 bizantinii vedeau 
deja în cruciade principalul lor duşman şi astfel se apro- 
piau fără echivoc de Islam, un vechi adversar, dar mai 
bine cunoscut. Înainte de dezastrul din 1071, mulţi cre- 
deau că legăturile cu musulmanii puteau conduce la une- 
le excese, poate chiar la sacrilegii, aducătoare de catas- 
trofe. Astfel, Mihail Attaliates critica pe împăratul Ro- 
man Diogene, care, în ajunul bătăliei de la Manzikert, 
oferea o cruce trimisilor turci, „uitând că a dat victoria 
duşmanilor [...] şi cá nu trebuia oferit, în momentul unei 
astfel de lupte, un asemenea simbol adversarilor”? 
Chiar şi aşa, invazia latinilor punea în discuţie po- 
ziția pragmatică avută de bizantini de-a lungul secole- 
lor cu privire la islam şi remodela sentimentele avute 
până atunci față de creştinii apuseni. De aceea, nu ne 
putem mira atunci când unii creştini din Bizanţ, în fata 
violenţei latine, uitau cine era de fapt adevăratul adver- 
Sar Şi nu puteau empatiza. cu aceastá inițiativă plină de 
! Ibidem, X, V, 8, vol. II, p^87. 


? Alain Ducellier, Chrétiens d'Orient et Islam au Moyen Áge 
VIle-XVe siècle, Armand Colin, Paris, 1996, p. 246. 

violență. În această perioadă s-au format în Bizanţ do- 
uă tabere: una a opozanților cruciadelor si ideii de ráz- 
boi sfânt, în fruntea căreia se aflau călugării, şi o a doua, 
a elitelor laice, chiar şi bisericeşti, care nu considerau 
principali adversari pe participanţii la cruciade, ci mai 
degrabă pe turci. Această ultimă direcţie sau sensibilita- 
te s-a menținut si după 1204, pentru că pericolul otoman 
devenea tot mai presant. De fapt, este vorba de tabăra 
unioniștilor, cea care din secolul al XIII-lea acceptă ur- 
mătoarea propunere venită din Occident: ajutor împotri- 
va turcilor în schimbul unirii cu Roma, prin respectarea 
condiţiilor propuse de papalitate. Raporturile diplomati- 
ce, alianțele, vizitele sultanilor la Constantinopol făceau 
casă bună cu atitudinea formală afirmată într-un discurs 
tradiţional, plin de ură, că distanţa dintre creştini şi mu- 
sulmani rămâne de nedepăşit. 

Primele impresii ale Anei Comnena despre tatăl ei, 
pe când acesta avea 14 ani, în ajunul bătăliei de la Man- 
zikert, ne fac să credem că acest limbaj se putea trans- 
forma adesea în stereotipii: „Împăratul Alexie, care a 
fost tatăl meu, înainte chiar de a lua sceptrul împără- 
tesc, a fost de un mare folos Imperiului Romeilor. Şi-a 
făcut ucenicia armelor sub Roman Diogene, căci el se 
dovedea vrednic de admiraţie printre cei din jur şi dor- 
nic de a înfrunta primejdia. Astfel, încă de la vârsta de 
14 ani, dorea cu ardoare să-l întovărăşească pe împăra- 
tul Diogene care pornea o campanie foarte grea împotri- 
va perşilor! şi lasă să se vadă în această ardoare o ame- 
nintfare la adresa barbarilor, că, dacă se va măsura cu 


! Persii din acest citat erau de fapt turcii selgiucizi. Expediția la care 
se face referire a avut loc în anul 1070. 

barbarii, îşi va muia sabia în sângele lor; într-atât era de 
mare dorința de a lupta a acestui tânăr.” Acest tip de 
raționament nu pătrunsese încă în rândul populaţiei, un- 
de domina în mod evident ura antiturcă, iar Ana Com- 
nena nu face altceva decât să o întrevadă. 

Între 1110 şi 1111, în jurul morţii lui Bohemond, pro- 
blema normandă încetează de a mai fi o obsesie pen- 
tru Alexie I Comnenul, care decide să elibereze Attalia 
Şi împrejurimile sale de sub presiunea turcă şi cedea- 
ză iniţiativelor generalului Eumathios Philokales, care 
recucereşte Smirna: „Un războinic pe nume Philokales 
Eumathios (acesta era foarte energic şi îi întrecea pe cei 
mai mulţi dintre oamenii însemnați nu numai prin origi- 
nea, dar şi prin mintea sa) avea fire şi faptă generoase, 
era credincios față de Dumnezeu şi de prieteni, devotat 
stăpânilor săi ca nimeni altul, dar era cu totul străin de 
instructia militară: nu ştia nici să ţină un arc, nici să în- 
tindă coarda până la piept, nici să se apere cu scutul. În 
rest era foarte priceput şi să pună curse, şi să-i învingă 
pe duşmani în o mie de feluri; s-a dus la împărat şi i-a 
cerut stăruitor să-i dea în grijă garnizoana Attaliei. Cu- 
noscând aşadar varietatea ideilor şi planurilor sale, ca 
şi norocul ce îl însoțea, care o fi acela şi cum s-o fi nu- 
mit el, căci nu pusese niciodată ceva la cale fără să-şi 
atingă tinta, împăratul s-a lăsat convins de acestea şi i-a 
încredinţat trupele trebuincioase, adăugând şi o mulţime 
de sfaturi şi recomandându-i să fie foarte atent în tot ce 
făcea [...], întrebând apoi despre turci şi aflând că se gă- 
seau în acea vreme în păřțile Larnpei, a luat o parte din- 
tre trupele sale şi le-a trimis împotriva lor. Aceştia au 


! Ana Comnena, op. cit., |, |, 1, vol. I, p. 11. 


BIZANTINI, LATINI SI MUSULMANI ÎN PERIOADA CRUCIADELOR 387 


întâlnit duşmanul si, dezlántuind o luptă aprigă, au do- 
bândit victoria; dar s-au purtat atât de crud cu turcii, în- 
cât i-au aruncat si pe pruncii nou-născuţi în cazane cu 
apă clocotită. Au masacrat o mulţime de oameni, au lu- 
at multi prizonieri şi s-au întors bucuroşi la Eumathios. 
Turcii care au scăpat s-au îmbrăcat în negru, pentru a 
le face cunoscute şi prin veşminte celor de un neam cu 
ei nenorocirile lor, si au străbătut tot ținutul ocupat de 
turci, văitându-se cu jale şi înşirând grozăviile prin ca- 
re trecuseră; trezeau mila tuturor prin veșmintele lor si 
le stârneau dorința de răzbunare.”! Prinţesa bizantină 
enumeră apoi celelalte victorii ale lui Philokales asu- 
pra turcilor, dar adoptă un ton reprobator față de ma- 
nifestările brutale, ce nu pot corespunde unei persoa- 
ne din anturajul împăratului.? Aceste manifestări de ură 
erau greu de condamnat în mod deschis, de aceea jus- 
tificarea se făcea prin discursuri banalizate ale elitelor 
laice sau chiar religioase, care respectau deja o anumi- 
tă tradiţie instaurată odată cu invaziile arabe, substitui- 
te acum de noii adversari, turcii. Drept mărturie în acest 
sens avem retorica emfatică si stereotipă, care însoțea 
orice menţiune a unui astfel de adversar. Ana Comnena, 
cu un discurs destul de moderat atunci când îi aminteşte 
pe turci, perşi sau ismaeliţi, nu uită să folosească epi- 
tete tradiţionale, dintre care cel mai folosit era „nele- 
giuit” sau „necredincios”.* O listă exhaustivă a acestui 
gen de stereotipii pare inutilă, deoarece ele nu au variat 
după cruciade, dimpotrivă, s-au menţinut şi după cele 
două căderi ale Constantinopolului. Ca şi arabii, turcii 


! Ibidem, XIV, I, 3-4, vol. II, pp. 254-255. 
? [bidem, XIV, I, 4-6, vol. II, pp. 255-257. 
3 Ibidem, III, XI, |, vol. I, p. 144. 

ŞI latinii făceau in mod natural parte din lumea barba- 
ră. Aceeaşi Ana Comnena în primele pagini ale cronicii 
sale îi desemnează barbari atât pe normandul Roussel 
de Bailleul, cât şi pe turcul Tutush.! Pentru definirea lu- 
mii musulmane, multă vreme s-a folosit denumirea de 
„comunitate barbară”, care încercuia imperiul.? În seco- 
lul al XII-lea, atribuirea cuvântului „barbar” era pentru 
sultanul turc de Rum. Atribuirea acestui apelativ avea 
un grad ridicat de echivoc, pentru că lumea barbară pu- 
tea fi considerată fie un fel de iad pământesc, fie un in- 
fern în sânul civilizaţiei romane, punând în paralel obi- 
ceiurile păgâne cu cele ale suveranilor bizantini, ade- 
sea condamnaţi pentru caracterul lor? De asemenea, 
ura latinilor, încercările de unire între cele două Bise- 
rici, fără un rezultat concret şi durabil, au determinat 
pe unii membrii ai Bisericii Bizantine, în a doua jumă- 
tate a secolului al XII-lea, să ia în calcul varianta pre- 
monitorie a unui imperiu supus turcilor. În acest sens, 
patriarhul Mihail al III-lea Anchialos (1170-1178) scria 
lui Manuel I Comnenul: „Dacă noi suntem dominați de 
necredincioşi, nu putem păți nimic; în schimb, dacă ne 
unim indiferent cum cu italienii, plătim un pret mare, 
deoarece alegem un pericol care amenință dogma. Da- 
că un agarean domină în aparenţă, un italian îmi poa- 

! Ibidem, I, II, vol. I, pp.14-18. 

Un act datat 1246 amintea de „sciți, persi, arabi si toate popoarele 
barbare”. Vezi Miklosich şi MüHer, Acta et Diplomata Graeca Medii 
Aevi, t. IV, nr. CXVIII, Atena, 1965, p. 203. 

3La sfârşitul secolului al XJI- lea, fiii Im Constantin Vatatzes, Nichi- 
for şi Teodor, au ales să trăiască mai degrabă printre barbari, mai precis 
cu turcii Sultanatului de Rum,-tiecât să se predea lui Andronic Com- 


nenul, considerat un tiran sângeros. Vezi „Vie de Jean Vatatzés", ed. 
Heisenberg, în Byzantinische Zeitschrift, XIV, 1905, p. 205. 

te afecta sufletul: primului mă alătur fără să mă supun, 
în timp ce, dacă sunt de acord cu celălalt în ce priveşte 
credința, mă despart de Dumnezeu şi de mine." Citatul 
ne demostrează încă o dată că, în plină perioadă a cruci- 
adelor, problema latină sau turcă se afla în centrul dispu- 
telor politice bizantine şi aşa va rămâne până la căderea 
imperiului. Tratatele de alianţă, prietenia cu musulmanii 
făceau parte, în general, din programul cercurilor poli- 
tice înalte de la Constantinopol, tot mai pragmatice, în 
ciuda ideologiei oficiale. Atât animatorii unor convin- 
geri religioase intransigente, cât şi cei care urau dinas- 
tiile aflate la putere, Comnenii, Anghelii, Laskarizii si 
Paleologii, criticau complicitatea scandaloasă a acesto- 
ra cu turcii. Nu numai cruzimea era nativă la turci, dar 
aceasta făcea pereche cu reaua credință, asupra căreia şi 
bizantinii şi latinii erau de acord. În 1190, după moar- 
tea tatălui său, Frederic Barbarossa, în timpul celei de 
a treia cruciade, Henric al IV-lea alege să fugă pe mare 
„cunoscând perfidia popoarelor pe unde ar fi trebuit să 
se întoarcă”.? Acest topos atât de banal capătă pe viitor 
un sens precis, pentru că bizantinii respectau acordurile 
încheiate cu turcii, dar unii autori subliniau faptul că nu 
puteau avea încredere absolută în tratatele sau alianțele 
cu musulmanii. În susţinerea unirii cu Biserica din Ră- 
sărit, tema a fost exploatată cu tărie de cei care aveau 
simpatii latine.? 

'M. Balivet, „Deux partisans de la fusion religieuses des chrétiens 
et des musulmans au XVe siecle, le turc Bedreddin de Samavana et le 
grec Georges de Trébizonde", in Byzantina, X, 1980, p. 382. 

? [bidem, p. 546. 


3 Cei care au susținut cu exemple această idee au fost istoricii Ni- 
chita Choniates si Kinnamos. 

Pentru partizanii ortodocşi ai unităţii creştine, atagati 
atitudinii antimusulmane şi permisivi în privinţa ideolo- 
giei cruciadei, politica contractuală cu turcii a devenit o 
rutină în Bizanțul acestei perioade, reprezentând un ma- 
re pericol, o crimă împotriva creştinătăţii, o trădare, iar 
Dumnezeu îi va pedepsi pe culpabili. Pentru cei pentru 
care turcii erau nişte lupi lacomi, cruzi şi perfizi, din ca- 
uza necredintei lor absolute, orice relaţie cu musulmanii 
era un gest contra naturii. Intrarea solemnă în Constan- 
tinopol a lui Manuel Comnenul, alături de sultanul de la 
Konya, în mijlocul icoanelor sfinte, risca să declanşeze 
în opinia lui Nichita Choniates un adevărat seism, pen- 
tru că Dumnezeu nu putea suporta manifestându-se în 
paradă „un om străin de credință”.! 

O asemenea opinie se diluează după a patra cruciadă, 
când bizantinii au înţeles că riscul poate veni şi din Oc- 
cident, numai că George Akropolites atenționează asu- 
pra comportamentului turcilor: „Sultanul îl foloseşte pe 
basileul Alexie drept pretext, în timp ce adevăratul scop 
era de a prăda întregul teritoriu al romanilor şi să-l trea- 
că sub dominaţia sa.”? Progresul turcilor în Asia Mică 
era o realitate care permitea adepților ideii de unitate 
creştină să susțină vechile antiteze între ritul ortodox 
Şi ipocrizia la 'care se reduce cultul musulman, acesta 
din urmă triumfând într-un număr tot mai mare de oraşe 
creştine „unde adepții lui Mahomed se dedau la orgii 
şi dezmăţ în interiorul clădirilor sfinte, acolo unde es- 


! Alain Ducellier, Chrétiens d'Orient gt Islam..., p. 250. 

? Este vorba despre evenimentele care sxau derulat după cucerirea 
Constantinopolului de către I4ifini in 1204, când împăratul Alexie al 
III-lea, alungat din capitală, primeşte sprijinul sultanului de la Konya 
pentru a face față pretențiilor lui Teodor Laskaris, fondatorul Imperiu- 
lui de la Niceea. Vezi Alain Ducellier, op. cit., pp. 250-251. 

te săvârşită cea mai mare taină a tainelor creştine”! Tot 
în acest sens, Constantin Meliteniotes adăuga: „Acolo 
unde altădată erau săvârşite tainele dumnezeiesti ale lui 
Hristos, astăzi au loc orgiile infamului Mahomed, iar 
sfinţii şi cinstitele biserici ale lui Dumnezeu au devenit 
bârlogul demonilor perverşi şi răi, în timp ce invocarea 
lui Mahomed este scandalos trâmbițată.”? 

Aşadar, exista în secolele al XII-lea-al XIII-lea o opi- 
nie intransigentă, care vedea în Islam o blasfemie, trăda- 
re şi nebunie. Nu putem omite nici faptul că primii trei 
împărați Comneni, până la eşecul lui Manuel I de la My- 
riokefalon din 1176, au fost în poziţie de forță faţă de Is- 
lam, personificat prin Sultanatul de Rum. Recuceririle 
comnene au fost o realitate care a influenţat asupra apre- 
cierii generale făcute musulmanilor. Se revenea la ste- 
reotipiile cele mai deformate, exprimate în urma iluziei 
unei noi expansiuni. În virtutea unui triumfalism regăsit, 
se reafirma că turcii şi musulmanii în general sunt un po- 
por corupt, plin de păcate şi inferior romanilor. În aceste 
condiţii, starea lor normală era supunerea faţă de impe- 
riu. Mai mult decât atât, agresivitatea, teroarea, pe care 
o manifestau uneori, erau, în viziunea bizantină, cauzate 
de teama apropierii trupelor crestine.? Unii istorici şi cro- 
nicari bizantini aveau obiceiul să reamintească de sclava 
Agar, şi prin aceasta de supunerea pe care musulmanii 
trebuie să şi-o manifeste față de oamenii liberi, precum 

! [oan Vekkos, Sur l’Union, PG. CXLI, col. 16. 

? Constantin Meliteniotes, Sur l'Union des Eglises, PG. CXLI, col. 
eu secol mai tárziu, in vremea lui Andronic al II-lea (1282-1328), 
se susţinea ideea că atunci când se apropia armata bizantină „trupele 


barbarilor se risipeau”. Vezi Georges de Chypre, Eloge d' Andronic II, 
PG. CXLII, col. 401. 

romanii.! Împotriva „supunerii naturale” musulmanii se 
revoltau, iar autorii bizantini, conform tradiţiei, conside- 
rau această atitudine un adevărat scandal, care demon- 
stra apartenenţa lor la o lume „contra naturii”. Când mu- 
sulmanii treceau de la defensivă la ofensivă, termenii 
folosiţi de bizantini erau de „imprudenţă” si ,,arogantá", 
pentru că nu aveau conştiinţa iniţiativelor lor? 

În linii mari, imaginea exprimată şi proiectată despre 
turci şi musulmani era a descendenților unei sclave. La 
rândul lor, adepţii lui Mahomed nu acceptau o astfel de 
opinie, considerând supunerea naturală drept insupor- 
tabilă şi prin urmare încercau să comploteze impotri- 
va autorităţilor legitime, aşa cum sublinia și Constantin 
Akropolites: „Ei, care sunt sclavi prin naşterea dintr-o 
sclavă şi ar trebui să rămână în această stare, s-au ară- 
tat mereu rău intenţionaţi si perfizi față de stăpânii lor, 
nu s-au mulțumit cu stăpânirea unor întinse suprafeţe 
orientale ale Imperiului nostru Roman şi au limitat fără 
măsură sceptrul conducătorilor lor.”* Această mentalita- 
te a avut consecinţe în plan politic, mai ales dacă luăm 
în calcul că suveranii musulmani erau consideraţi, în se- 
colele al XI-lea-al XIII-lea, de Constantinopol, ca nişte 
tirani trecători, ce urmau să dispară şi prin urmare nu 
puteau revendica, pentru mult timp, un spaţiu legitima- 
toriu. Merită remarcat că bizantinii dădeau acestor con- 
ducători titluri, in general, recunoscute supușilor, pre- 
cum cel de sultan, rezervat celui de la Konia, dar fără să 
"loan Vekkos, op. cit, P.G. €XLI, col. 44, îi consideră pe turci 
„descendenți ai necredincioasei Agar”. — . 

2 „Vie de Jean Vatatzés", ed. Heisenberg, in Byzantinische Zeit- 
schrift, XIV, 1905, p. 201. .^ 


? Constantin Akropolites, Eloge de Jean Damascene, PG. CXL, 
col. 824. 

le recunoască vreo funcţie oficială în teritoriul pe care-l 
ocupau temporar. Termenii se limitau la recunoaşterea 
unei simple puteri: sultanul de Rum era considerat un 
şef (arghiros), stăpân (kraton), conducător (katarhon), 
sau conducător de trib (filarhos). Această enumerare de 
titluri ne semnalează o ierarhie în lumea musulmană, 
destul de fragilizată prin anomalia unei stări instaurată 
temporar de urmaşii unei sclave, care în mod normal nu 
puteau conduce oamenii liberi. În aceste condiţii, sulta- 
nii de Rum nu puteau să se bucure de drepturi succeso- 
rale, pentru că ocupau pe nedrept teritoriul bizantin. 
Tot acum, Constantinopolul îşi formează o idee con- 
formă atomizării sale accelerate, dar falsă şi periculoa- 
să, cea a unei reînnoiri a superiorității întemeiată pe fap- 
tul că romanii aveau în mod exclusiv legitimitate, con- 
ceptie vehiculată de elita bizantină chiar şi după căderea 
capitalei sub latini în 1204.! Cu alte cuvinte, turcii se 
puteau mândri cu victoriile lor fragile, dar urma să vi- 
nă o vreme când vor fi puşi la punct. Noile realități geo- 
politice nu puteau fi contestate, mai ales după cucerirea 
Constantinoplului de către cruciați, când imperiul retras 
la Niceea era slăbit, fără perspective imediate de reveni- 
re. Frica se transformă deja în teroare, iar turcii par în- 
vingători pe teren şi chiar ai Ortodoxiei bizantine, după 
1453. Până atunci însă afirmaţia scandaliza, explicaţia 
evenimentelor fiind dată deja din perioada primelor cu- 
ceriri arabe: Dumnezeu pedepseşte păcatul şi erezia. În 
această perioadă însă, a înfrângerilor în luptele cu tur- 
cii sau a căderii oraşului ocrotit de Maica Domnului sub 
-VUn act din 1246 amintea că „sciţii, perșii, arabii şi toate triburile 


barbare domină, în ciuda legii, poporul nostru ancestral”. Vezi Miklo- 
sich-Miiller, op. cit., p. 203. 

creştinii apuseni, erau greu de explicat. Singura varian- 
tă era că în provinciile ortodoxe ale imperiului, unde 
trăiau creştini impecabili din punct de vedere dogma- 
tic, existau şi unii care comiseseră greşeli morale grave. 
Înainte chiar de Manzikert, când turcomanii năvăleau în 
Asia Mică, un cronicar bizantin revenea asupra vechi- 
lor invazii arabe şi le compara cu cele din vremea sa: 
„Cu siguranță că mânia dumnezeiască a provocat în tre- 
cut un asemenea asalt din partea popoarelor supuse ro- 
manilor, o asemenea năvală a păgânilor, dar ele au fost 
din cauza ereticilor care populau Iviria, Mesopotamia, 
până la Lycandos şi Melitene şi întreaga Armenie, oa- 
meni care sunt adepti ai ereziei iudaice a lui Nestorie 
Şi acefali; în realitate toate aceste regiuni sunt infestate 
de această învățătură greşită [...]. Acum răutatea atinge 
şi pe ortodocşi, toți care au credința romanilor nu ştiu 
ce se va întâmpla cu ei: gândesc că soarta lor este stabi- 
lită [...] şi că dreapta credinţă nu este suficientă, ci tre- 
buie să ducă si o viaţă conformă cu această credinţă. În 
acest fel atât cel care se înşală în credință, cât şi cel ce 
se împiedică în modul lui de viață sunt supuşi aceleiaşi 
pedepse.” 

Cu siguranță că motivaţia mâniei dumnezeieşti ră- 
mâne mereu un lucru greu de explicat, pentru că Dum- 
nezeu singur stie de ce-Si pedepseşte creaturile.? Ne pu- 
tem imagina insá cá formalismul Bisericii Bizantine sau 
politica si practicile imperiale, vinovat de relațiile sa- 
le cu musulmanii, erau umadevăraţ sacrilegiu ce putea 
declanşa mânia dumneztiăscă.- În secolul al XIII-lea, 

ym 


! Pseudo-Skilitzes, PG. CXXII, col. 416-417. 
? Constantin Akropolites, op. cit., P.G. CXL, col. 817. 

partizanii unirii cu Roma considerau că Dumnezeu, 
prin turci, pedepsea separarea dintre cele două Biserici 
creştine, un adevărat scandal a cărui perpetuare multi- 
plica victoriile musulmanilor.! Concluzia era una sim- 
plă: cât va dura schisma, Dumnezeu Se va îndepărta de 
poporul Său, şi numai unirea Bisericilor va aduce vic- 
toria împotriva necredincioşilor. Până atunci, în mănăs- 
tirile ortodoxe, soluţia rămasă era rugăciunea, care să 
pogoare peste păcătoşi harul divin: „Ne rugăm pentru 
că nădăjduim în consolidarea armoniei şi adevărului în 
Hristos Domnul.'? 

Bizantinii nu aşteptau pasiv ajutorul dumnezeiesc, 
cruciada fiind până la urmă o iniţiativă occidentală, 
cu care trebuiau să se obişnuiască, acceptabilă pe mo- 
ment, suspectă la un moment dat şi odioasă după 1204. 
Imposibilitatea unei riposte eficiente în faţa agresiunii 
turceşti din secolul al XII-lea, i-a determinat să fie fa- 
vorabili şi resemnati unui ajutor venit din Apus. O ast- 
fel de atitudine era consolidată şi de terminologia latină 
folosită de împăratul german Conrad al III-lea în 1143: 
„O expediţie împotriva barbarilor care sunt duşmanii 
Crucii lui Hristos”, iar Frederic Barbarossa se consi- 
dera prototipul cruciatului „care dorea, în numele lui 
Hristos, să participe la necazurile creştinilor din Pales- 
tina”, fapt dovedit şi prin moartea sa în numele lui Hris- 

! „Drama Bisericilor, pe care necredincioşii descendenți ai lui Agar 
le-au redus la ruină si la jaf, nu are altă cauză decât schisma Biseri- 
cilor.” Vezi Ioan Vekkos, op. cit, PG. CXLI, col. 44; „de la schismă 
vin toate relele şi pierderea vechii prosperitáti, vreau să spun invazi- 
ile descendenților lui Agar împotriva oraşelor noastre şi a provinciilor 
noastre din Orient”. Vezi Constantin Meliteniotes, op. cit., PG. CXLII, 


col. 1033. 
? Miklosich-Miüller, op. cit., p. 203. 

tos, animat de zelul apostolic şi căutând atingerea unui 
scop dumnezeiesc.! 

Adoptarea unei argumentaţii, apropiată de ideologia 
cruciadei, este un fapt rar în Bizanţ, războiul împotri- 
va musulmanilor fiind privit într-o manieră tradițională. 
Conflictul creştinilor cu Islamul era lupta lui Dumnezeu 
împotriva duşmanilor Săi, de aceea tendinţa istoricilor 
cruciadelor era să exagereze numărul soldaților aflaţi în 
slujba unei cauze divine. Până la urmă Dumnezeu era 
adevăratul învingător, atunci când victoria era de par- 
tea creștinilor. În secolele al XII-lea-al XIII-lea, tema 
războiului sfânt nu apare în Bizanţ, George de Cipru, în 
Elogiul său adus lui Andronic al II-lea, îl felicită pe îm- 
părat pentru că „a reuşit să scape Asia de barbari”, un 
subiect tradițional, deja practicat în epoca romană şi ca- 
re putea fi aplicat la orice categorie de barbari, care ar fi 
agresat teritoriul imperial.? 

Astfel, elita bizantină era repartizată inegal între cele 
două opinii: acceptarea organizării unei cruciade gene- 
rale împotriva turcilor, ceea ce atrăgea de la sine unirea 
cu Roma şi credința în Dumnezeu, care va elibera într-o 
zi pământurile cucerite temporar de Islam, cu condiţia 
ca practicanfii credinței ortodoxe să revină la respecta- 
rea unei morale stricte. Indiferent de orientarea avută, 
importantă era dorința de ripostă si de recucerire a tere- 
nului pierdut, ceea ce se putea face cu mare dificultate, 
dacă nu exista adeziunea generală a populaţiei. 


! Alain Ducellier, op. cit., p. 358. Frederic Barbarossa a reuşit două 
victorii împotriva musulmanilor, ultima-ta Iconium. Frederic s-a ine- 
cat pe 10 iunie 1190 în fluviul -Saleph (astăzi Göksu apă albastră), din 
Anatolia, înainte să-l întâlnească pe Saladin. 

Georges de Cypre, Eloge d'Andronic II, PG. CXLII, col. 404. 


De la cruciade la ISIS-ul 
timpurilor noastre 


Am văzut cum campania creştinătăţii latine împotri- 
va Islamului a fost lansată în mod formal la conciliul de 
la Clermont din anul 1095. Succesul din 1099, când es- 
te cucerit Ierusalimul, a fost o realizare pe plan militar 
în prima fază, dar au urmat mai multe expediţii soldate 
şi cu înfrângeri, precum cea din 1292, când cruciații au 
pierdut Acra. Ierusalimul, pierdut ceva mai devreme, va 
rămâne sub dominație musulmană până in 1917. Rapor- 
turile dintre Orient şi Occident au fost mult influențate 
de aceste expediţii latine. Ele au reprezentat expresia 
expansionismului şi imperialismului european, expansi- 
unea agresivă a creştinătăţii în Orient, extensia reformei 
papalității gregoriene. 

De mai multe ori însă papalitatea a pierdut controlul 
asupra acestor campanii, chiar dacă războiul sfânt a fost 
finanţat, cu autorizarea papei, din fonduri colective. De- 
terminarea papei Urban al II-lea de a acorda un ajutor 
militar Orientului în 1095 a fost o hotărâre bună. O ase- 
menea asistență putea servi păcii în Biserică, fără a mai 

vorbi si de ajutorul practic acordat împăratului Alexie I 
în lupta dusă împotriva selgiucizilor din Asia Mică. Pro- 
babil că aceasta a fost şi intenţia papei, dar planul său nu 
a putut fi respectat până la capăt. Expansiunea europea- 
nă în Palestina a prefigurat mişcările coloniale ulterioa- 
re, iar schisma de la 1054 a început să fie resimţită de 
contemporani ca iremediabilă, odată cu mişcarea lansa- 
tă de Urban al II-lea. Episodul 1054 nu a stat la originea 
separării dintre cele două Biserici, şi acest lucru se poate 
uşor observa din atitudinea contemporanilor din secolul 
al XI-lea, care ar fi tratat diferit anatemele de la 1054, în 
loc să le ignore. La sfârşitul negocierilor bisericeşti sau 
diplomatice nici una dintre cele două părți nu a decla- 
rat-o pe cealaltă eretică. De fapt, deschiderea conciliato- 
rie şi misiunile de împăcare au continuat, communio in 
sacris s-a menţinut pentru pelerinii care veneau din Oc- 
cident şi treceau prin Constantinopol, pentru a ajunge la 
Ierusalim. În plus, bisericile de rit latin, închise în 1054, 
au fost redeschise, iar mănăstirile de la Cluny, Muntele 
Cassino şi Bizanț aveau relaţii amicale. De asemenea, 
după 1050, numeroşi teologi şi oameni ai Bisericii, pre- 
cum Petre de Antiohia, au dat dovadă de multă toleranță 
şi de retinere în lucrările lor sau în contactele cu latinii 
(chiar dacă dezaprobau Filioque). Ei nu credeau în ne- 
cesitatea unei uniformizări sau a unei conformități litur- 
gice şi canonice. 

Dacă schisma nu era considerată definitivă nici în Oc- 
cident, nici in Orient, la Bizanţ lipsa de tact a trimişilor 
papali a rămas însă în mefnorie. Amărăciunea ŞI surprin- 
derea s-au instalat pentrü mai multá vreme ín capitala 
imperiului. Eşecul negocierilor dintre latini şi bizantini, 

în încercarea de a se opune normanzilor, a creat un sen- 
timent general de iritare, ceea ce a împins în final papali- 
tatea în braţele lor. Alianţa realizată între Roma şi Robert 
Guiscard în 1059 este explicabilă prin conştientizarea 
caracterului vital al ajutorului militar pe care Guiscard 
îl putea acorda papei; ca noi vasali ai papalității, nor- 
manzii au promis să sprijine colegiul cardinalilor în toa- 
te controversele viitoare, care aveau drept miză alegerea 
şi consacrarea noului suveran pontif. Era evident cá Ro- 
ma avea nevoie de un aliat util şi eficace, în special în 
lupta împotriva împăratului german, dar reglementarea 
acordului avea şi alte raţiuni practice. Jurământul de va- 
salitate al lui Guiscard era considerat crucial, deoarece 
el consfințea păstrarea teritoriilor bizantine, pe care le 
ocupaseră, ca un centru al Bisericii Romane sau al pa- 
pei. În urma acordului din 1059, Guiscard se autointitu- 
la „prin voia lui Dumnezeu şi a Sfântului Petru, duce de 
Apulia şi Calabria, şi prin ajutorul lor viitor duce de Si- 
cilia”. Teritoriile cucerite ulterior, Sicilia musulmană şi 
restul Italiei bizantine, au condus şi la punerea sub con- 
trolul papal, relativ repede, a bisericilor din acest spaţiu. 
Această atitudine a iritat în mod evident autorităţile bi- 
zantine, anatemele lansate de Roma în 1054 fiind blânde 
pe lângă noua atitudine. 

În 1071, normanzii, având susţinerea papei, au înche- 
iat procesul de cucerire a sudului Italiei. După căderea 
capitalei bizantine Bari, ei vor instaura blocada asupra 
Dyrrachiumului, planul fiind de pătrundere în teritoriul 
imperial al Balcanilor, oraşul reprezentând o poartă de 
acces foarte importantă spre Constantinopol. Am putut 
remarca faptul că aceste inițiative ale normanzilor au an- 

ticipat declanşarea primei cruciade. Amenințarea cres- 
cândă a normanzilor deranja Patriarhatul, pentru că pu- 
nea în pericol existenţa ritului bizantin în Calabria şi în 
Apulia, unde încă exista o populaţie ortodoxă conside- 
rabilă. Iritarea era amplificată de faptul cá latinizarea 
sub egida normandă era însoțită adesea şi de confiscarea 
bogățiilor mănăstirilor şi bisericilor ortodoxe în favoarea 
aşezămintelor latine şi prin numirea de episcopi latini. 
Astfel, papalitatea gregoriană introducea deja reformele 
sale impunând populaţiei ortodoxe obiceiuri bisericeşti 
occidentale, iar cardinalul Humbert este numit arhiepis- 
cop al Siciliei în 1050, înainte de cucerirea acestui terito- 
riu de către normanzi. În aceste condiţii, putem înţelege 
mai bine ameninţarea îndreptată către autoritatea biseri- 
cească bizantină, care a condus ulterior la contramăsuri- 
le lui Cerularie faţă de ritul latin de la Constantinopol, cu 
puţin timp înainte de 1054, fără a mai vorbi de primirea 
ostilă rezervată cardinalului Humbert. 

Situaţia de insecuritate şi instabilitate căreia trebuia 
să-i facă față creştinismul ortodox a durat o lungă peri- 
oadă de timp a Evului Mediu, fenomen contrastant cu 
consolidarea internă a Occidentului creştin din aceeaşi 
perioadă. În multe zone ale Europei occidentale ordinea 
şi bunăstarea reveniseră înainte de 1050, lunga perioa- 
dă de stabilitate fiind determinată şi de absența atacu- 
rilor externe. Apetitul militar occidental şi dinamismul 
său de la sfârşitul secolului al X-lea au fost de fapt re- 
zultatul acestei perioade de pace. De aceea, contrastul 
cu creştinătatea orientală à devenit frapant, agresiunile 
externe repetate conducând la modificarea, în mai multe 
rânduri, a geografiei lumii ortodoxe. Evoluţia istorică a 

Orientului este diferită de Occident, deoarece invaziile 
mongole, selgiucide sau otomane nu se multumeau cu 
agresiuni temporare, ci de multe ori rămâneau în terito- 
riile cucerite. Tot în acest sens şi cruciadele s-au dovedit 
dezastruoase, consecinţele lor strategice pe termen lung 
fiind mai degrabă legate de Imperiul Bizantin; rar au re- 
prezentat adevărate ameninţări militare pentru islam şi 
teritoriile sale. Destructurarea provocată de aceste in- 
vazii periodice a fost una dintre acuzele majore ale izo- 
lárii seculare a creştinismului ortodox faţă de Europa. 
Ținând cont de situația disperată cauzată de incursiuni- 
le selgiucide în Anatolia orientală, ne putem da seama 
de ce conducerea de la Constantinopol dorea să ajungă 
la un acord cu Occidentul la sfârşitul secolului al X-lea. 
După 1071, neutralitatea şi ajutorul material occidental 
erau cruciale. Orice negociere diplomatică şi bisericeas- 
că a Bizanțului cu creștinătatea latină după Mantzikert 
şi până la dispariţia Imperiului Bizantin din secolul al 
X V-lea a fost determinată de cereri de ajutor de urgență. 
Iminenta ameninţare fizică şi ideologică reprezentată 
de invazia turcă conducea către o apropiere inevitabilă. 
Tot în această perioadă, împărații bizantini au început să 
se servească de unirea religioasă în schimbul ajutorului 
militar necesar. 

Evenimentele derulate de-a lungul cruciadelor au 
arătat că urmările acestor campanii militare în Orient au 
fost durabile şi contrastante. Mai întâi, mitul romantic 
al războiului sfânt s-a risipit, şi trebuie să fim prudenti 
atunci când ne gândim că pătrunderea prin violenţă in 
anumite spaţii poate fi constructivă sau satisfăcătoare. 
De multe ori pacea poate aduce beneficii considerabi- 

le.! Agresivitatea din această perioadă a fost inspirată de 
cruciade.? Ea s-a manifestat încă de la declanşarea lor în 
primăvara anului 1098, odată cu atacul cruciaților asu- 
pra coloniilor evreieşti din Renania. Fervoarea religioa- 
să a mulțimilor plecate spre Tara Sfântă în 1096 a im- 
pus comunităților iudaice din Germania şi Europa Cen- 
trală apostazia sau moartea. Masacre, tâlhării, maltratări 
sub diferite forme au fost declanşate încă de la începu- 
tul cruciadelor, constituind unul dintre cele mai mari po- 
groame din istoria Europei medievale. Este adevărat că, 
în momentul în care mulțimile au plecat mai departe, 
situaţia a revenit la normal, pentru că niciodată Biserica 
şi ierarhia ei nu au încurajat o astfel de atitudine, dar ura 
şi ororile odată instalate au influenţat, pe termen lung, 
raporturile dintre evrei şi creştini. Ajunşi in Tara Sfântă, 
aceleaşi abuzuri s-au repetat, iar cucerirea lerusalimu- 
lui a fost însoțită de masacrarea aproape în întregime a 
populaţiei evreieşti si musulmane, care luptase impreu- 
nă pentru apărarea oraşului. De asemenea, proiectul de 
convertire a adepților Islamului nu s-a realizat, iar colo- 
niile france din Orient nu au reprezentat o ameninţare 
militară reală pentru acestia.? Din contră, fanatismul re- 
ligios exprimat de latini a amplificat forța musulmanilor 
şi atitudinea lor ostilă, iar argumentul că expansiunea 
occidentală în Regatul Ierusalimului a încetinit penetra- 
rea turcilor nu este justificat. 


! R.S. Lopez în N.F. Cantor, .Berspectiyes on the European Past. 
Conversations with Historians, New York; 1971, p. 215. 

? R. Chazan, European Jewfy and tie First Crusade, Berkeley si 
Los Angeles, 1987, p. 64. s 

*B.Z. Kedar, Crusade and Mission. European Approaches towards 
the Muslims, Princeton, 1984. 

În statele create în Tara Sfântă de cruciați a fost insta- 
urată treptat o societate „colonială” ceva mai atentă cu 
populaţia locală necreştină, a cărei activitate era indis- 
pensabilă întreţinerii clasei france dominante. Cruciada 
a antrenat şi un accentuat spirit de excluziune, cu con- 
secinţe grave pentru comunitățile vechi orientale ale 
creştinătăţii. În lumea musulmană, fără a vorbi de con- 
tracruciade, ele au contribuit la renaşterea idealului de 
război sfânt, jihad. În secolul al XI-lea, înainte de cu- 
cerirea lerusalimului, el subzista la turcomanii din Asia 
Mică şi la almoravizi, care au fost astfel motivaţi să ple- 
ce din Sahara occidentală spre cucerirea Spaniei.! În 
secolul al XII-lea, războiul sfânt islamic nu are pute- 
re unificatoare, dar susține mobilizarea de trupe în ca- 
zul ayyubizilor în Siria, a lui Saladin între Siria şi Egipt 
şi mai ales în cazul formării statului mameluk. În a do- 
ua jumătate a secolului al XIII-lea, jihadul ajunge să fie 
centrul rezistenței mameluce cu ocazia invaziei mongo- 
le. Războiul sfânt nu este îndreptat împotriva francilor 
decât accesorial, dar compromisurile reale sau posibile, 
cu agresorii, au pecetluit condamnarea unor aşezări cru- 
ciate din Regatul Ciliciei şi pe termen lung a așezărilor 
creştine din Orient. Consecințele cruciadelor asupra 
acestor comunităţi creştin-orienatale, subestimate la un 
moment dat de diferitele modele istoriografice, se pot 
vedea astăzi. 

Din punct de vedere bisericesc, impactul a fost ni- 
micitor. Papalitatea avea un obiectiv constant: apărarea 


! Almoravizii au fost o dinastie berberă, care în secolele al XI-lea-al 
XII-lea alcătuiesc o confederație de triburi, apoi un imperiu ce cuprin- 
dea Mauritania, Marocul şi vestul Algeriei de astăzi, precum şi o parte 
a Peninsulei Iberice (Spania, Gibraltarul şi Portugalia). 

crestinilor din Orient, or, din aceastá perspectivá mar- 
surile spre Răsărit au eşuat, deoarece nu au contribuit 
decât la supunere şi ruină. Cruciada a fost direct lega- 
tă de schismă. Am văzut că înainte de 1095, în Răsă- 
rit şi în Apus, creştinii continuau să creadă într-o sin- 
gură creştinătate nedespártitá. După 1054, clerul si cre- 
dincioşii nu realizau că cele întâmplate la acea dată la 
Constantinopol au introdus o fractură în rivalitatea din- 
tre cele două Biserici. Amintitul sinod din 1089 nu ci- 
ta anul 1054 pentru a justifica eliminarea numelui pa- 
pei din diptice. La rândul său, papa vorbea deschis de- 
spre necesitatea armoniei şi refuza să se concentreze pe 
diferențele dogmatice şi probleme canonice.! Politica de 
colaborare, manifestată de trimisul papal Adhemar de 
Le Puy, era inspirată de sentimente similare. Clerul mo- 
derat de ambele părți încerca să-i convingă pe extremiști 
să nu deformeze credința adversarilor, iar uniformiza- 
rea şi disciplina erau considerate motive secundare de 
separare. Cu alte cuvinte, în 1095 ruptura creştină nu 
devenise o realitate. În schimb, la sfârşitul secolului al 
XII-lea, tensiunea instaurată şi modul de manifestare 
al cruciaților au lăsat locul ostilitátii şi neînțelegerilor. 
Această deteriorare a relațiilor dintre Orient şi Occident 
poate fi imputată cruciadei, agresiunii militare a nor- 
manzilor şi imperialismului economic venețian. 
Treptat, la sfârşitul secolului, războiul sfânt a deve- 
nit mai mult decât „o miggare de intolerantá in nume- 
le lui Dumnezeu, un adevărat păcat împotriva Duhului 
! Hans-Georg Beck, /storia Bisericii Ortodoxe din Imperiul Bizan- 


tin, trad. din limba germană şi studiu introductiv Vasile Adrian Carabă, 
ed. Nemira, Bucureşti, 2012, p. 310. 

Sfânt.” Ideea exprimată anterior de Ana Comnena, cá 
latinii participanţi la cruciade erau vandali, tâlhari şi bar- 
bari neinváfati, s-a transformat în timp într-o convingere 
generală. Ecleziologia expansionistă occidentală, mani- 
festată prin înglobarea a treizeci de scaune episcopale cu 
titulari latini, începând din sudul Asiei Mici şi până la Ie- 
rusalim, a devenit o altă sursă de antagonism. Bizanțul a 
realizat treptat că primatul juridic universalist roman se 
impunea odată cu reforma gregoriană şi a continuatori- 
lor ei. După primele trei cruciade, la sfârşitul secolului 
al XII-lea, ideea că Orientul şi Occidentul formează o 
singură comunitate de fraţi creştini dispare, iar rivalita- 
tea ecleziastică fráteascá dintre Roma şi Constantinopol 
începe să se transforme într-o dispută, în care cele do- 
uă Biserici se vor exclude reciproc. Dihotomia eclezias- 
tică este înlocuită de primatul legitimatoriu al Bisericii 
Catolice, asistând astfel tot acum la consumarea efecti- 
vă, din punct de vedere practic şi juridic, a schismei din 
1054. De asemenea, papalitatea şi-a construit pe sea- 
ma cruciadelor o doctrină teocratică şi o autoritate cres- 
cândă. Doi termeni exemplifică în perspectivă această 
afirmaţie: inchiziţia şi indulgentele. Primul s-a născut in 
timpul cruciadei împotriva albigenzilor şi a fost genera- 
lizat în 1231; al doilea, sau mai bine-zis indulgenta ple- 
nară, acordată pentru prima dată de papa Urban al II-lea 
la conciliul de la Clermont din 1095, devine, în timp, un 
element esenţial pentru finanțarea cruciadelor, mai ales 
în secolul al XIII-lea, apoi sursă de trafic care va scan- 


! Steven Runciman, /storia Cruciadelor, Regatul Acrei și cruciade- 
le târzii, trad. din limba engleză Maria Pakucs-Wilcocks, Ovidiu Cris- 
tea, Marian Coman, Ovidiu-Victor Olar, ed. Nemira, Buucureşti, 2015, 
p. 509. 

daliza pe Luther. Astfel, în mod indirect, Reforma a con- 
damnat cruciada drept un instrument al papalității. La 
rândul lor, papii au menţinut multă vreme idealul uni- 
ficator al cruciadei. Ei au renunţat să-l mai folosească 
împotriva adversarilor lor religioşi, precum ereticii al- 
bigenzi şi husiti din secolul al XV-lea sau politici, pre- 
cum Frederic al II-lea, Manfred de Hohenstaufen şi alţii. 
În schimb, au continuat până la începutul secolului al 
XVIII-lea să susţină „Ligile sfinte” împotriva otomanilor. 
La Lepanto (1570) sau cu ocazia asediului asupra Vienei 
(1683) se manifestă un anumit spirit european, dincolo 
de rivalitátile nationale exprimate cu ocazia cruciadelor 
anterioare, care va renaşte ceva mai târziu, amestecat cu 
alte curente de gândire sau alte motivații. 

Pentru Bizanţ, bilanţul a fost extrem de greu. Încă 
din secolul al XII-lea, trecerea cruciaților prin Balcani a 
reprezentat o sursă de neînțelegeri şi conflicte mai mult 
sau mai puţin limitate, care au permis normanzilor din 
Sicilia să atace Imperiul Bizantin. Căderea Constanti- 
nopolului la 1204 era inevitabilă, episodul transformând 
în ură irecuperabilă şi universală ceea ce până atunci 
erau prejudecăţi populare sau dispreţ din partea elite- 
lor.! Simplele dispute între ierarhi, divizarea Biserici- 
lor au devenit şi ale populaţiei, iar sentimentul antilatin 
a consolidat patriotismul bizantin. Violenţa unui astfel 
de sentiment a devenit un obstacol greu de trecut pentru 
tentativele de unire care au urmat. 

Beneficiile cruciadelor au fost mai ales economice, 
progresul tehnicilor bangare din secolul al XIII-lea în 


! J. Darrouzes, „La mémoire de Constantin Stilbés contre les la- 
tins", in Revue des études byzantines, 21, 1963, pp. 50-100. 

Occident fiind o ilustrare în acest sens. Ele au antrenat 
o mişcare constantă de oameni din Apus spre Răsărit; 
cruciadele nu s-au oprit numai la faimoasele expediţii, 
pe care le-am amintit şi pe care le cunoaştem din istori- 
ografie, ci s-au extins şi la acele „treceri regulate” spre 
Palestina, din primăvară şi toamnă, a miilor de pelerini 
înarmați sau nu. Această mișcare presupunea anumite 
cheltuieli, de transport şi cazare, ce au contribuit la dez- 
voltarea unor tehnici bancare în toată Europa: împrumu- 
turi şi punere în gaj a unor terenuri, pentru procurarea de 
fonduri necesare deplasării în Orient. 

Principalii beneficiari ai cruciadelor au fost venețienii, 
genovezii şi pisanii. Această perioadă a fost un bun prilej 
pentru majoritatea dintre cei menţionaţi, la care am putea 
adăuga Barcelona şi Marsilia, să-şi întemeieze adevărate 
cartiere şi porturi, cu avantaje financiare substanţiale în 
statele latine şi să-şi extindă activitățile comerciale în Ori- 
ent. Comerţul legat de cruciade-transport de trupe şi pe- 
lerini, aprovizionarea cu hrană, lemn, fier şi arme în Tara 
Sfântă au devenit o industrie înfloritoare, cu mari benefi- 
cii financiare. Se spune că sumele alocate pentru constru- 
irea corăbiilor necesare transportului de trupe ale lui Lu- 
dovic al IX-lea în 1248 au fost considerabile, iar aceste 
vase stau la originea formării marinei franceze. Cruciada 
a patra a pus bazele Imperiului colonial venețian (seco- 
lele al XIII-lea-al XVII-lea), iar recucerirea bizantină din 
1261 a deschis genovezilor porturile de la Marea Neagră. 
Colonii sau porturi, apărute în urma cruciadelor, au for- 
mat o reţea, pe care s-a întemeiat hegemonia comercia- 
lá italiană responsabilă de declinul bizantin şi chiar i-au 
provocat într-o oarecare măsură şi căderea. 

Starea de conflict din timpul cruciadelor nu a fost per- 
manentă, au avut loc şi contacte mai puţin superficiale. 
Astfel, putem semnala o juxtapunere în domeniul artistic, 
pentru care cruciații se multumeau să folosească specialisti 
locali. De aceea, de multe ori întâlnim un amestec pre- 
cum în cazul Psaltirii reginei Melisanda de la British Mu- 
seum, datată 1131-1143, lucrare realizată la un atelier din 
Ierusalim, de către un artist sirian în tradiţie bizantină şi 
de un artist, probabil latin, care se inspiră în scrierea lite- 
relor din lumea saxonă. Structura colonială a statelor cru- 
ciate, separarea dintre cuceritori şi comunităţile locale, 
prejudecățile legate de Islam, absenţa instituţiilor cultura- 
le, şcolilor sau universităților, explică fragilitatea contac- 
tului intelectual dintre cele două lumi. De partea cealaltă, 
a bizantinilor, cruciadele nu au favorizat prea mult pene- 
trarea culturală, opera arhiepiscopului de Corint, Guillau- 
me de Moerbeke (1278-1286), prieten cu Albert cel Mare 
şi Thomas de Aquino, traducător al lui Proclu, Aristotel şi 
Arhimede, reprezentând o excepţie. Secolele al XI-lea-al 
XIII-lea, perioada analizată în aceste rânduri, ne-au ofe- 
rit mai degrabă un plan utopic, vise, himere, care asociau 
ideea de cruciadă cu cea de convertire, dar şi exprimări 
ambivalente, precum abnegatie, spirit de sacrificiu si de- 
votament, pentru o cauză ce nu putea fi susținută decât 
de apetitul pentru recompensa divină sau câştigul ma- 
terial. Este vorba despre o dorinţă latentă exprimată în 
parte de cruciații normanzi ai secolului al XI-lea şi până 
în perioada conquistadorilór sau, tle ce nu, cu exprimări 
asemănătoare, chiar şi irf secolut “al XXI-lea. 

La începutul perioadei medievale, cucerirea islamică 
a Orientului Mijlociu, Spaniei şi Siciliei a opus o credinţă 

altei credinţe, dar apelul primei cruciade a transformat 
situaţia şi a dat Occidentului creştin motivaţia de a par- 
ticipa la războiul sfânt sau a-l susţine. Necesitatea eli- 
berării lerusalimului şi dorinţa de a obţine recompen- 
se spirituale fără precedent au transformat cruciada în- 
tr-un fel de amestec exaltant al activităţii penitenfiale cu 
războiul religios. Evenimentele care s-au desfăşurat în 
acest interval de timp (secolele al XI-lea-al XIII-lea) au 
implicat mii de persoane înscrise în conştiinţa Apusu- 
lui şi chiar a Răsăritului creştin şi a Orientului Apropiat 
musulman. Având în vedere natura intrinsecă a jihadu- 
lui în Islam, ele nu au dispărut, în timp ce cruciada pă- 
rea că s-a încheiat. Eşecul conservării Ţării Sfinte, re- 
cucerirea Peninsulei Iberice, dezgustul crescut față de 
vânzarea indulgențelor, creşterea ulterioară a sentimen- 
tului de identitate națională şi Reforma, toți aceşti fac- 
tori au condus practic la uitarea cruciadei. Ceea ce a ră- 
mas a fost, o bună perioadă de timp, un imens corpus 
de termeni, sentimente, descrieri şi imagini. Din multe 
puncte de vedere, cruciada a fost concepută si justifica- 
tă iniţial ca o idee defensivă, dar succesorii ei precum 
colonialiştii s-au arătat mult mai agresivi. Multe secole 
nu am cunoscut decât umbra cruciadelor, care ne poate 
ghida şi chiar preveni, aşa cum afirma şi Winston Chur- 
chill: „Cu cât privim mai mult în trecut, cu atât vedem 
mai departe în viitor.” 

Este adevărat că ceea ce se petrece astăzi în lume, 
contextul lumii moderne, este mult diferit de cel medi- 
eval, şi de aceea ar trebui să ne migcám cu grijă printre 
aceste aceste umbre, pentru a evita noi catastrofe. Din 
păcate, asistăm la o exprimare obiectivă a unei ciclicitáti 

istorice, care ne mobilizează la o lectură atentă a trecu- 
tului, a conflictelor şi a unor termeni să spunem gene- 
rici, dar care definesc exprimarea violentă a ființei uma- 
ne. Civilizaţia Occidentală şi cea Islamică au o istorie 
comună, percepută de ambele părți sub forma unui tre- 
cut al conflictului şi al cruzimii. Din cauza ignoranței şi 
a prejudecăţilor, acestea nu au reuşit să se înţeleagă re- 
ciproc, iar extremismul şi superficialitatea au făcut ca 
dialogul să se transforme de cele mai multe ori în con- 
flict. Consecința acestei situaţii face ca şi în prezent lu- 
mea musulmană să fie stăpânită de un sentiment de fu- 
rie şi umilință. Majoritatea musulmanilor consideră că 
Occidentul foloseşte un standard dublu al democraţiei 
şi al drepturilor omului atunci când este vorba de si- 
ne, în raport cu alte civilizaţii, pregătind astfel terenul 
propice pentru apariţia fundamentalismului islamic. De 
aceea, dialogul dintre creştini şi musulmani reprezintă o 
necesitate vitală, de care depinde însuşi viitorul omeni- 
rii, ajungând la o concluzie simplă: reactualizarea şi în- 
telegerea semnificației conceptelor de cruciadă şi jihad 
pot avea o contribuţie în acest sens. 

Acum, în secolul al XXI-lea, căutăm răspunsuri la 
cum am putea accepta ideea că moartea, asasinatele 
atroce, aruncarea în aer de clădiri şi maşini capcană, la 
care asistăm în multe puncte de pe glob, pot fi conside- 
rate formule de relationare umană. În majoritatea cazu- 
rilor, provoacă pagube materiale şi victime umane, fără 
nimic în comun cu cauza: Pare chiar o nouă confrunta- 
re între creştini şi musulmani, între Apusul democratic 
şi Orientul ancorat în tradiţii, între religii, civilizaţii, dar 
care par că ascund interese şi mize mult mai mari. Am 

ajuns ca, după o mie şase sute de ani de la apariţia lui 
Mahomed si a Islamului si la nouá sute de ani de la ince- 
putul cruciadelor, sá ne aflám intr-o abordare foarte greu 
de inteles. Care este progresul nostru, dacá s-a ajuns in 
2016 sá ne gándim tot mai mult la un conflict armat ge- 
neralizat? Deodată se vede că s-a depăşit prea repede fa- 
za statelor naţionale, a celor născute din fostele colonii, 
din fostul Imperiu Otoman, din înțelegerile de la Paris 
sau de la Londra, dar state cu logică în raport de putere 
si de influenţă. Trebuie să examinăm şi harta Orientului, 
care, în punctele ei esenţiale, cu câteva excepții, este 
rezultatul unor înţelegeri între fostele puteri coloniale, 
Franţa şi Anglia, în defavoarea Imperiului Otoman. 

Pentru a înţelege războaiele din Orientul Mijlociu 
trebuie plecat şi de la disputele geopolitice dintre state, 
precum Iran (şiiţi) versus Arabia Saudită (suniţi), care 
îşi dispută supremaţia regională. În acest scop, este ex- 
ploatată animozitatea dintre şiiţi şi suniţi de către lide- 
rii acestor state. În percepția occidentală, noţiuni precum 
șia (ramură importantă a Islamului) sunt deseori confun- 
date cu grupări fundamentaliste sunite ca taliban, al Qa- 
eda sau Statul Islamic din Irak şi Levant (ISIL, cunoscut 
şi ca ISIS). Pentru un timp, utilizarea rupturii şia-suni a 
servit interesele naţiunilor controlate de fiecare facțiune, 
dar instabilitatea nu poate să-i readucă pe credincioşii 
musulmani la un loc. Arabia Saudită, pe teritoriul căreia 
se află locurile sacre ale Islamului, Mecca şi Medina, ex- 
portarea propriei religii, Wahabi, a dus la apariţia ideolo- 
giei de la care se reclamă grupările al Qaeda şi ISIS. 

În acest moment, este pentru prima dată din acea epo- 
că, de la începutul secolului al XX-lea, în care vedem că 

se naşte un stat, care se impune prin forța armelor: Sta- 
tul islamic, ISIS, DAESH (în arabă). Războiul civil din 
Siria a fost prilejul perfect de afirmare pentru o mică 
grupare irakiană, Statul Islamic din Levant şi Irak, dar şi 
pentru liderul acesteia, Abu Bakr al-Baghdadi. Cu o as- 
censiune fulminantă, Baghdadi şi gruparea sa au reuşit 
să obțină victorii militare importante atât împotriva tru- 
pelor loiale lui Bashar al-Assad, dar şi în Irak, împotri- 
va forțelor guvernamentale şiite. Islamiştii au proclamat 
Califatul, adică Statul Islamic, şi au început să aplice le- 
gea islamică pe teritoriul său. Însă Occidentul nu s-ar fi 
supărat prea tare dacă oamenii califului nu ar fi aplicat 
principiul trotkist „cine nu e cu noi, e împotriva noastră” 
Şi l-au aplicat atât de dur, încât lumea civilizată a început 
să se oripileze după ce a văzut comunități întregi puse 
să aleagă între convertirea la Islam şi moarte, execuţii în 
masă ale rivalilor musulmani, sau femei şi copii ucişi în 
numele religiei. Dar ceea ce a provocat furia occidenta- 
lilor nu a fost uciderea siitilor sau prigonirea yaziditilor, 
ci prigonirea creştinilor. Pentru că în nordul Irakului tră- 
iesc câteva sute de mii de creştini, afiliati la una din- 
tre cele mai vechi biserici, cea caldeeană. Desigur, nici 
aceştia nu au scăpat de prigoana luptătorilor Statului Is- 
lamic, aşa cum îşi spune acum gruparea condusă de Abu 
Bakr al-Baghdadi, însă soarta lor nu a fost nicicum mai 
crudă decât cea a yazidifilor sau a şiiților. Se spune cá 
aproximativ o sută de mii de creştini au fost nevoiţi să 
fugă pe jos de asaltul islamistilof. Luptătorii ISIS au je- 
fuit toate proprietățile. Creştinitor, de la dinţi de aur la 
verighete, în timp ce bisericile au fost arse sau transfor- 
mate în moschei, iar creştinii care au rămas au fost puşi 

să aleagă între moarte şi o taxă, care trebuie plătită de 
cei ce practică altă religie decât islamul. Este în dispută 
un teritoriu, revendicat unitar, având ca element de ra- 
portare credinţa islamică, unde se pare că nu au ce cău- 
ta civilizațiile occidentale. Acest nou stat, numit şi Ca- 
lifat, care nu este recunoscut pe plan internaţional, con- 
statăm că a apărut şi ca urmare a unui eşec al politicii 
de pe plan mondial în privinţa crizei siriene. Fondato- 
rii lui au reuşit să adune noi recruți, în special prin mij- 
loace de propagandă moderne şi diversificate, mulțime 
de oameni veniţi din lumea arabă, dar şi din Occident, 
transformați în maeştri ai decapitărilor, barbari medie- 
vali, care aprind torte umane, braţe ucigaşe ale unei ide- 
ologii fanatice. Mai mult decât atât, în aceste lupte sunt 
folosiţi şi copiii, fapt care ne reaminteşte de cele întâm- 
plate în 1212, în Franţa, unde un copil, pe nume Ștefan, 
a primit un mesaj divin, care i-ar fi transmis că Ierusa- 
limul ar fi putut să cadă din mâinile musulmanilor si să 
fie salvat de cruciații creştini, numai dacă o armată de 
copii ar fi mărșăluit spre Oraşul Sfânt. Astfel, o a doua 
armată formată din copii şi adulti din Apus a pornit spre 
Ierusalim, iar ce a urmat se cunoaşte. Relatările despre 
cruciade, de multe ori romanţate, ne arată că din dorința 
absolută de a se lupta de partea lui Dumnezeu, fără a in- 
tra în detalii, copiii au căutat să îşi arate vitejia, convinşi 
fiind că vor reuşi să cucerească Ierusalimul. Imaginea 
mentală, brutală, a morţii acestor tineri şochează. Ne 
putem mulțumi însă cu gândul că astăzi aşa ceva nu se 
mai poate întâmpla în Europa şi că secolul al XIII-lea a 
rămas acolo, undeva în tenebrele întunecate ale Evului 
Mediu. Din păcate, prin informaţiile care ne parvin zil- 

nic din această zonă de conflict, observăm că în numele 
luptei pentru Dumnezeu, în varianta sa extremă, copiii 
de astăzi mor aşa cum mureau şi copiii cruciați, cucerifi 
de legendarul vis religios al lui Ştefan. Prezenţa luptăto- 
rilor copii în mai multe teatre de operaţiuni ale teroris- 
mului mondial, într-un orizont mare de timp, trădează, 
o dată în plus, că mediul musulman, în varianta sa ex- 
tremistă, violentă este şi o încarnare a unor frământări 
profund medievale. Singura diferenţă ar fi că jihadiştii 
de astăzi au în dotare arme mult mai periculoase: pro- 
paganda, media, artileria, arma de asalt, bomba artiza- 
nală, poate şi arme chimice etc. Analiza a triat milioa- 
ne de conturi ale utilizatorilor şi a aproximat numărul 
celor care postează mesaje pro-islamiste între 46000 şi 
maximum 90000. Pentru obţinerea răspândirii demo- 
grafice au fost luate în calcul 20000 de conturi. Arabia 
Saudită se situează pe primul loc, cu 866 de utilizatori 
pro-islamisti. Acest lucru era de aşteptat, dată fiind im- 
plicarea sauditilor în mişcările islamiste din întreaga lu- 
me. Tot mai multe voci acuză regimul saudit că închide 
ochii la operaţiunile de finanţare a mişcărilor islamiste, 
iar imamii formaţi în moscheile saudite sunt printre cei 
care răspândesc ideile radicale. 

La peste 700 de ani după ultima mare cruciadă în 
Orientul Mijlociu, suntem martori ai apelului adresat de 
Franța naţiunilor Europei la luptă împotriva aceluiaşi 
inamic si în același loc. Invocând articolul 42 cu 7, din 
tratatul Uniunii Europene, Franfa a solicitat, pentru pri- 
ma oară în istoria acesfei organizaţii, solidaritatea şi 
sprijinul militar al țărilor membre într-o ofensivă arma- 
tă împotriva Califatului islamic. „Franţa nu va putea fi 

singură în aceste teatre”, a explicat Jean-Yves le Drian, 
actualul ministru francez al Apărării, în timpul unei reu- 
niuni a miniştrilor europeni ai Apărării de la Bruxelles. 
După seria de atentate teroriste de la Paris din toamna 
lui 2015, în urma cărora au murit peste 130 de oameni 
şi alti 350 au fost răniţi, preşedintele francez Frango- 
is Hollande a declarat că „Franţa e în stare de război”. 
Astfel, se pare că se ajunge, în ciuda tuturor încercări- 
lor de a evita acest lucru, la un nou conflict între Europa 
creştină şi lumea musulmană. Răspunsul din partea Uni- 
unii Europene a fost prompt. Şefa diplomaţiei europene, 
Federica Mogherini, şi-a dat deja acordul de principiu 
asupra acestei cereri: „Franţa cere asistenţă de la Euro- 
pa, şi întreaga Europă a răspuns DA.” La rândul ei, Ma- 
rea Britanie este deja alături de Franţa în Orientul Mij- 
lociu, iar premierul David Cameron a trimis la Paris un 
contingent de soldati specializaţi în operaţiuni antitero. 
Francezii au mobilizat deja pe teritoriul naţional 115000 
de membri ai poliţiei, jandarmeriei şi armatei, care în- 
cearcă să prevină noi atentate şi să identifice membrii 
organizațiilor teroriste. În Orientul Mijlociu, aviația 
franceză execută de ceva vreme raiduri aeriene, cu pes- 
te 20 de avioane, asupra unor baze ISIS. Forţele Aerie- 
ne Regale ale Marii Britanii sunt deja prezente acolo şi 
acţionează în coordonare cu Statele Unite ale Americii. 
Chiar şi Rusia, care nu este membră a Uniunii Europe- 
ne, a răspuns deja cererii de ajutor, iar Vladimir Putin a 
cerut forțelor armate prezente deja în Siria să colaboreze 
cu trupele lui Bashar al Assad. Chiar dacă nu a numit-o 
direct, preşedintele rus Vladimir Putin a prezentat la în- 
tâlnirea şefilor de state membre ale G20 cazuri concre- 


416 PR. PROF. DR. EMANOIL BÁBUS 


te de finanţare a organizaţiilor islamice de către oameni 
de afaceri din 40 de ţări, inclusiv state din G20. Rusia a 
prezentat şi imagini din satelit ale unor coloane de auto- 
cisterne, aflate sub controlul ISIS, întinse pe zeci de ki- 
lometri, care transportau țiței. 

Nu toată lumea este însă dispusă în acest moment la 
o angajare militară deplină. Nici măcar francezii şi ame- 
ricanii nu iau încă în calcul o debarcare terestră în Siria, 
iar Germania a declarat, imediat după solicitarea Franţei, 
cá nu va participa la atacurile aeriene din Orientul Mij- 
lociu. De altfel, şi ultima cruciadă, între 1271 şi 1272, 
a câştigat pe teren, dar a eşuat din cauza neînțelegerilor 
politice între aliaţi. În orice caz, s-a ajuns, pentru a zecea 
oară în istorie, ca țările creştine ale Europei să se mo- 
bilizeze împotriva unui inamic musulman din Orientul 
Mijlociu. Între 1096 şi 1272 au avut loc nu mai puţin de 
nouă mari cruciade, desfăşurate, în principal, la chema- 
rea papalității şi sub comanda militară a regilor Franţei 
şi Angliei. Luptele s-au dus în Africa de Nord, Orien- 
tul Apropiat si Orientul Mijlociu, mai ales pentru Tara 
Sfântă. Ultima cruciadă, cea de-a noua, a fost condusă 
de Eduard I al Angliei şi de Charles de Anjou (fiul rege- 
lui Ludovic al VIII-lea al Franţei), dar a fost compusă 
dintr-o alianță a regatelor Angliei, Franţei, Armeniei, 
Ciprului, lerusalimului şi a unor triburi mongole. Ofen- 
siva creştinătăţii a fost purtată între 1271 şi 1272 împo- 
triva mamelucilor, a debutat promiţător, însă a eşuat în 
final, când cruciații s-au, retras"din diverse cauze, mai 
ales politice. i i 

Nu putem trece cu vedere noua repunere în valoare 
a cuvântului cruciadă, folosit tot mai des în ultima vre- 

me. Astfel, actualul preşedinte american Barack Obama 
a vorbit în dimineaţa zilei de 8 ianuarie 2016, în cadrul 
micului dejun cu rugăciune, despre violențele în numele 
religiei. Întreaga asistenţă a fost şocată de comparatia pe 
care Obama a făcut-o între atrocitățile comise de ISIS 
Şi violențele creştinilor din timpul cruciadelor: „Ome- 
nirea s-a luptat în numele ideilor religioase în întrea- 
ga istorie. Dacă acum suntem pe cai mari şi credem că 
suntem unici, reamintiţi-vă cá, în timpul cruciadelor şi 
inchizifiei, oamenii au comis fapte groaznice in nume- 
le lui Hristos. În Statele Unite, numele lui Hristos a fost 
prea des invocat pentru a justifica sclavia şi discrimina- 
rea rasială”, a spus preşedintele Barack Obama, citat de 
Fox News. 

Riscul de întoarcere în timp cu o mie de ani, precum 
Şi acţiunile violente ale luptătorilor Statului Islamic l-au 
făcut până şi pe papa Francisc să acţioneze. Mai mult 
chiar, pentru prima oară, după multă vreme, Vaticanul 
însuşi s-a pronunţat în favoarea unei intervenţii militare. 
Gruparea teroristă Statul Islamic (ISIS) a declarat răz- 
boi sfânt, jihad, Occidentului, în frunte cu Statele Uni- 
te ale Americi, dar şi Moscovei, ca răspuns la anunţul 
purtătorului de cuvânt al Bisericii Ortodoxe Ruse, ca- 
re a numit acţiunile Rusiei în Siria, drept o „luptă sfân- 
tă” Cu alte cuvinte, o nouă cruciadă este aproape. În 
urmă cu aproximativ un mileniu, papa Urban al II-lea 
tinea un discurs ináltátor in fata conciliului de la Cler- 
mont, discurs prin care cerea apárarea Locurilor Sfinte 
ale creştinismului, teritorii ocupate de musulmani. 

În paginile acestei cărţi am văzut că foarte mulţi cre- 
dincioşi au fost atât de pătrunşi de cuvintele papei, încât 

au decis să se înarmeze şi să traverseze întreaga Euro- 
pă, pentru a elibera Ierusalimul. Astfel au debutat cele 
aproape trei secole de cruciade, perioadă în care s-a acu- 
tizat conflictul dintre Creştinism şi Islam. După câteva 
secole de aproximativă acalmie, sau măcar o perioadă, 
in care conflictele dintre islamisti şi creştini au fost mai 
puţin vizibile, lucrurile par că au luat o nouă direcţie. A 
fost mai întâi înfiinţarea Republicii islamice din Iran, 
stat în care liderul suprem este cel religios, iar lucrurile 
s-au radicalizat după ce Occidentul, dar mai ales ameri- 
canii, au renunţat să mai sprijine pe mujahedinii afgani, 
cei care, cu ajutorul religiei, reuşiseră să oprească inva- 
zia sovietică din ţara lor. Radicalii islamişti s-au întors 
atunci împotriva celor care îi ajutaseră, dar şi profitaseră 
de lupta lor, apariţia Statului Islamic fiind în cele din ur- 
mă o evoluţie „firească” în acutizarea jihadului. În pre- 
zent, noţiunea de jihad este reinventată, personalizată şi 
transformată în instrument politic, grupările neo-funda- 
mentaliste islamice promovând necesitatea declanşării 
jihadului ca îndatorire permanentă a fiecărui musulman 
de a lupta până la moarte împotriva Occidentului. Du- 
pă războiul din Afganistan de la sfârşitul anilor 1980, 
mutaţia survenită a constat nu doar într-o extindere ma- 
jorá, ci şi într-o transformare ideologică (de la comu- 
nism la anti-modernism, a se citi anti-occidentalism) şi 
strategică (de la războiul de gherilă pentru eliberarea 
unui stat musulman de sub ocupaţia unor forte milita- 
re străine la atentate teroriste nediscriminatorii în orice 
punct de pe glob). 

Pentru justificarea acțiunilor, grupările fundamenta- 
list-musulmane caută să identifice în istoria şi în gândi- 

rea islamică elemente doctrinare care să sprijine ideo- 
logia violenţei politice împotriva civilizației occidenta- 
le. Au găsit acest sprijin în conceptul religios de jihad. 
Prin promovarea acestui punct de vedere cu atentate 
sinucigaşe, grupările fundamentalist-islamice au reuşit 
să reducă percepţia Occidentului cu privire la religia is- 
lamică la o structură politico-ideologică monolitică cu 
caracter violent, retrograd şi anti-modernist. Cea dintâi 
asociere a acţiunii militare cu cuvântul jihad s-a petre- 
cut la distanţă de secole după moartea profetului Maho- 
med, şi chiar acea utilizare tardivă era o extindere a unui 
concept mai profund, de o importanţă esenţială pentru 
credință, un concept care guvernează şi astăzi semni- 
ficatia cuvântului. 

Realitatea timpurilor noastre mai confirmă faptul că 
în categoria motivafiilor ce stau la baza acțiunii tero- 
riștilor sunt si probleme de ordin cultural. Valorile cul- 
turale tradiționale pot motiva acţiunile unor persoane 
într-o manieră de neconceput pentru un observator ex- 
tern. În societăţi în care oamenii se identifică în termenii 
apartenenţei la un anumit grup, poate creşte semnifica- 
tiv riscul existenţei unei fragilitáti către autosacrificiu. 
Teama de a fi exterminat din punct de vedere cultural 
sau religios conduce uneori la o violenţă care, pentru 
o persoană ce nu a trecut printr-o experiență similară, 
poate părea iraţională. Astfel, religia poate fi una dintre 
cele mai volatile valori. O ameninţare la adresa religiei 
unei persoane pune în discuţie nu numai prezentul, ci şi 
trecutul şi viitorul acelei persoane. 

Terorismul în numele religiei poate deveni violent. 
Teroriştii motivaţi religios îşi văd acţiunile drept reven- 

dicári morale şi chiar o urmare firească a sancţiunii divi- 
ne. Terorismul de nuantá fundamentalist-religioasá sau 
terorismul religios foloseşte violenta pentru a indepli- 
ni ceea ce susţinătorii numesc obiective ordonate de di- 
vinitate. Multitudinea organizaţiilor teroriste, în special 
de sorginte islamică, pare greu de înţeles şi de explicat 
atunci când islamul, prin esenţa lui, este o religie a mi- 
losteniei şi prin urmare nu permite terorismul. Crima 
este considerată al doilea păcat major şi Profetul aver- 
tizează că, în Ziua Judecăţii, primele cazuri care vor fi 
judecate între oameni vor fi acelea de vărsare de sânge, 
adică de omor şi de rănire. 

Cu toate acestea, în prezent fundamentalismul isla- 
mic isi propune să distrugă toate statele și guvernele, 
tot ceea ce se opune ideologiei și doctrinei islamice, tot 
ce nu [ine cont de națiunea care-l guvernează. Percepția 
răspândirii fundamentalismului islamic drept o căutare 
a certitudinii şi purității religioase, cu rădăcini într-un 
„trecut imaginat” (califatul islamic mondial) sau cu unul 
dintre rarele mijloace de activism politic al civilizaţiei 
islamice, în vederea restaurării acelui trecut glorios, 
poate fi fundamentată sau invalidată prin studierea ră- 
dăcinilor istorice ale fenomenului. Folosirea unui voca- 
bular fanatico-religios precum: „infideli”, „adoratori de 
idoli”, „cruciaţi”, „martiri”, „războaie sfinte”, „pământ 
sfânt”, „inamici ai islamului”, „partidul lui Dumnezeu” 
şi „marele Satan” denotă natura violentă a fundamenta- 
lismului islamic, o provocáre totalitară atât față de isla- 
mul tradiţional, cât şi faţă de deniocraţia modernă. 

Este greu de prognozat care va fi noua strategie de 
combatere a ISIS-ului. Între timp, militantii ISIS con- 

tinuă să taie capete şi să distrugă monumente, să comi- 
tă atentate şi să pregătească, din păcate, altele. Miile de 
refugiați, adevăraţi sau trimişi, bat la uşa țărilor din Oc- 
cident, cu speranța unei şanse în plus de supravieţuire, 
în timp ce Uniunea Europeană nu găseşte soluţii unitare 
pentru rezolvarea crizei provocată de această migraţie. 
Într-un cuvânt, asistăm la o tragedie în plină desfășurare, 
din care nu lipsesc declaraţiile „cruciate şi belicoase”. 
Soluţia acestei crize pare greu de previzionat acum, în 
condiţiile de ostilitate generală ale unui război cu mai 
multe sensuri.! Fără a mai insista asupra unor eveni- 
mente majore în derulare şi în plină dinamică în mo- 
mentul redactării acestei cărți, putem observa la final cá 
analizarea şi recitirea istoriei cruciadelor poate genera 
multe lecţii utile, pe care le putem desprinde din aces- 
te pagini. Ar mai fi de subliniat şi faptul că, în contex- 
tul mondializării, al globalizării, violențelor acestui în- 


' O coaliţie militară poate avea la bază un simplu pact de neagresi- 
une, obținut în baza unor negocieri pragmatice, bazate pe o ierarhiza- 
re a pericolelor de către fiecare actor (cu Statul Islamic recunoscut ca 
pericolul principal). Dacă ISIS-ul este recunoscut de toate taberele mai 
mult sau mai puţin moderate, care luptă în Siria, ca un pericol strategic 
major, posibilitatea negocierii unui asemenea pact de neagresiune ar 
putea fi mai mult decât o utopie. In caz contrar, atât Al-Assad, cât şi re- 
belii pro-occidentali vor sucomba, mai devreme sau mai târziu, în fața 
ISIS-ului. Este posibil ca armata kurdă să reziste şi să ajungă să cree- 
ze un stat independent kurd la graniţa dintre Siria şi Turcia, cogmarul 
lui Erdogan. Prin urmare, nimeni nu pare a avea interesul să continue 
să lupte împotriva ISIS-ului. Negocierea unui regim postbelic în ca- 
re fiecare tabără ar obţine avantaje ar fi, desigur, preferabilă colapsu- 
lui general al tuturor in fata Statului Islamic. Dar cine sunt actorii care 
ar putea initia astfel de negocieri delicate in Siria, lansând, în acelaşi 
timp, o ofensivă împotriva ISIS-ului? Este limpede că numai un actor 
internaţional care să dispună si de capabilitatea de a conduce tratative 
Şi de aceea de a interveni militar. Răspunsul pare aşteptat tot din partea 
Statelor Unite, fără a neglija şi interesele Rusiei în zonă, cu o implicare 
activă, care se poate deja observa. 

ceput de secol XXI, deciziile intárziate ale unor lideri 
europeni pot fi şi produsul universalizării Europei. Cul- 
tura sa materială s-a impregnat cu tot felul de influenţe, 
multe din lumea musulmană. A defini o identitate eu- 
ropeaná care să nu ţină cont de multiplicitatea compo- 
nentelor sale este la fel de periculos precum a defini un 
musulman, separat de restul lumii. Soluţiile acestei noi 
cruciade şi acestei noi exprimări a jihadului trebuie să 
nu uite o realitate a acestor timpuri: în Europa există o 
parte musulmană, cum în fiecare musulman o parte de 
Europă. De aceea, violenţa pe care credem că o îndrep- 
tăm spre celălalt este de fapt manifestată chiar împotriva 
propriei persoane. 

Sacrifică puţină vreme 
pentru a răsfoi cărțile noastre: 
este cu neputinţă să nu găseşti ceva 
pe gustul şi spre folosul tău! 


Importanța cruciadelor nu poate fi negată. Prin ele, două 
civilizații și culturi diferite, occidentală și orientală, s-au întâl- 
nit sub o formă violentă, însă acest lucru nu le-a împiedicat să 
se influențeze involuntar. 

Cruciada ne dezvăluie întregul mecanism de gândire al 
europeanului, spiritul omului medieval, universul său intim. Nu 
putem vorbi despre o simplă expansiune a feudalilor apu- 
seni în Mediterana, ci de impactul complex al întâlnirii dintre 
societățile bizantină, occidentală și islamică. Istoria acestor 
confruntări ne descoperă, pe lângă istoria unor fapte de 
arme, și anumite mentalități, concepții despre viață și moar- 
te, obiceiuri, rodul convietuirii și disensiunilor unei lumi inde- 
părtate de noi, care, toate încadrate, conduc spre un proces 
istoric susceptibil de noi interpretări. Analizarea și recitirea 
istoriei cruciadelor poate risipi multe semne de întrebare și 
oferi multe lecții utile, acesta fiind scopul lucrării de față. 

În contextul mondializării, al globalizării, al violențelor 
acestui început de secol XXI, deciziile întârziate ale unor li- 
deri europeni pot fi și produsul universalizării Europei. Cultu- 
ra sa materială s-a impregnat cu tot felul de influențe, multe 
din lumea musulmană. A defini o identitate europeană care 
să nu țină cont de multiplicitatea componentelor sale este 
la fel de riscant ca și definirea unui musulman separat de 
restul lumii. Soluțiile acestei noi cruciade, exprimate în zilele 
noastre sub forma jihadului, nu trebuie să uite o realitate a 
acestor timpuri: în Europa există o parte musulmană, cum în 
fiecare musulman, o parte de Europă. De aceea, violența pe 
care credem că o îndreptăm spre celălalt, poate fi, de fapt, 
manifestată chiar împotriva propriei persoane. 


iii 
|f || 


g; 
I 
| 


1'365 


